
Дерсликнинъ мундериджеси ве къурулышы 
акъкъында базы изаатлар 


Тасиль саасындаки Украина девлет стандартларынынъ талап- 
ларындан бири — юксек севиеде бильгили, Ватанына, халкъына 
садыкъ, умуминсаний дегерликлерни! менимсеген, джемиетте 
озюнинъ арекетлерини анълы суретте алып бармагъа икътидарлы? 
инсанларны етиштирмектир. Бу нокътаи назардан умумтасиль 
окъув юртлары айрыджа муим ер алалар. Орта мектепте эр бир 
феннинъ озюне ляйыкъ ери бар, хусусий вазифелери бар. 

Талебелер мектепте миллий эдебиятны ве классик джиан эде- 
биятыны огренелер. Бедиий эдебият талебелерни чешит халкъ- 
ларнынъ аят тарзынен таныш эте, оларнынъ омюр теджрибесини 
арттыра, терен тербиевий тесир эте, келеджектеки яшайышла- 
рында догъру ёл тапмагъа, озьлерине уйгъун, мунасип ер алмагъа 
ярдымджы ола. 

11-инджи сыныф мектеп тасилининъ нетиджелев сыныфыдыр. 
Талебелер окъув эснасында эписи фенлерден алгъан бильгилерине, 
беджериклерине, чешит саадан азырлыкъларына нетидже чекме- 
лилер ве хуляса чыкъармалылар. 

Урьметли талебелер! Юкъарыда къайд этильген макъсат, вази- 
фелерге иришюв эснасында бедиий эдебият кенъ имкянлар ярата. 
11-инджи сыныфта къырымтатар эдебиятыны огренюв девам 
этеджек. 

Сиз 9-ынджы ве 10-унджы сыныфларда къырымтатар эде- 
биятынынЪъ тарихы ве джиан эдебиятындан меракълы эсерлернен 
таныш олдынъыз. 9-ынджы сыныфта къадимий девир ве ханлыкъ 
деври эдебияты, джиан эдебиятындан шу девирге аит дегерли эсер- 
лернен таныш олдынъыз. Эдебият назариесинден шу девир эдебия- 
тына менсюп олгъан бильгилер алдынъыз. Джиан эдебиятынынъ 
инкишаф девирлери ве джерьянларынынъ? хусусиетлерини къайд 
эттинъиз ве джиан медениет хазинесинде муим ер алгъан языджы- 
ларнынъ эсерлеринен таныш олдынъыз: Данте Алигьери, Вильям 
Шекспир ве дигерлери. 

Әдебиятларны тенъештирип огренюв нетиджесинде, къы- 
рымтатар эдиплерининъ джиан медениет хазинесине къошкъан 
муим исселери беян олды. Орта асырларда иджат эткен улу шаир- 
леримиз Ашыкъ Умер, белли шаркъ эдиплери — Омар Хайам, 


1 дегерликлер — къыйметли хасиетлер. 


2 икътидарлы — кучьлю, къудретли. 
3 джерьян — акъынты; мейиль. 

Фирдавсий, Низами ве дигерлеринен бир сырада, шубесиз, джиан 
медениет хазинесинде муим ер алды. Онынъ эльязма шеклинде 
сакъланып, бугуньки куньге келип еткен учь шиирлер джонки- 
нинъ бириси — Истанбулда Бешикташ Ягья эфендининъ китапха- 
синде, экинджиси Конья шеэриндеки Мевляна музейинде, учюн- 
джиси Лондонда Британия музейинде булунмакъта. 

Танылгъан къырымтатар шаири ве эдебиятшынасчы Эшреф 
Шемьи-заде Ашыкъ Умер акъкъында язгъан колемли макъале- 
синде бойле муим сатырлар бар: «Улу шаир Ашыкъ Умернинъ озь 
ана тилининъ инджи киби сюслю сёзлеринден тизильген ве озь тув- 
гъан халкъынынъ мукъаддес байлыгъы сайылгъан шиирлери де, 
инсанпервер, дюньявий поэзиясы да джиан медениети хазинесине 
дегерли, къыйметли джевъэрлер сыфатында киреджектир». 

Къадимий ве орта асырлар эдебиятларынен таныш олув эсна- 
сында сиз эдебият назариесинден эм шаркъ, эм гъарп эдебият- 
ларына менсюп олгъан хусусий бильгилер алдынъыз, гъазель, 
къошма, семаи, рубаий, терцина ве дигер шиир шекиллеринен 
таныш олдынъыз. 

10-ынджы сыныфта къырымтатар ве джиан эдебиятынынъ 
Уянув деври эдебиятыны огрендинъиз. Къырымтатар эдебияты- 
нынъ Уянув деври Исмаил Гаспринскийнинъ фаалиети ве яра- 
тыджылыгъынен багълыдыр. Бу девир ХІХ асырнынъ сонъу ве ХХ 
асырнынъ башына келе. 

Русие истилясы нетиджесинде бир асыр укюм сюрген токъ- 
талув, йыкъынтылыкътан сонъ къырымтатар халкъынынъ 
аятында, медениетинде эйи денъишмелер юзь берди. «Терджи- 
ман» газетасынынъ этрафына истидатлы языджы, шаирлер 
топлаша: Якъуб Шакир-Али, Асан Сабри Айвазов, Осман Акъ- 
чокъракълы, Усеин Шамиль Тохтаргъазы ве дигерлери. Эльбетте, 
бу эйи денъишювлернинъ темелини къойгъан Улу мутефеккир, 
белли нашир, языджы ве джемиет эрбабы Исмаил Гаспринский 
эди. Онынъ фаалиети ве яратыджылыгъы Шаркъ ве Гъарпны 
якъынлаштырды, умуминсаний дегерликлерини къорчалады, 
къырымтатар эдебиятыны юксек басамакъкъа котерди, земане- 
вий севиеде, прогрессив эрбап ве эдиплернинъ осип етишювине 
имкян яратты, озю де яш иджаткярларгъа нумюне олды. Исмаил 
Гаспринскийнинъ яратыджылыгъы джиан медениетининъ къый- 
метли бир къысмыны тешкиль эте. Къырымтатар эдебиятында 
исе янъы мейиль, ичтимаий-фельсефий роман жанры, ичтимаий- 
сиясий публицистика темелли ер алды. Исмаил Гаспринскийнинъ 
яратыджылыгъы къырымтатар эдебиятыны авропа эдебиятла- 

рынынъ сырасына кирсетти. Къыскъа вакъыт укюм сюрген Уянув 
деври ХХ асырнынъ 20-нджи сенелердеки Джанланув эснасла- 
рына земин олды. 10—15 йыл девамында къырымтатар эдебия- 
тына бир сыра яш истидатлар кирди: Номан Челебиджихан, Амди 
Гирайбай, Абибулла Одабаш, Абляким Ильмий, Шевкъи Бекторе, 
Бекир Чобан-заде, Абдулла Лятиф-заде ве дигерлери. Бу языджы 
ве шаирлер Авропа медениети, эдебияты тесиринде шекилленген, 
илери гъаелерни менимсеген янъы несиль эди. 

Бу девир къырымтатар эдебиятыны джиан эдебияты нумю- 
нелеринен къыяс этерек, хусусан Сервантеснинъ «Дон Кихот» 
романынен тенъештирюв нетиджесинде, чокъ джиддий умумий- 
ликни къайд эттинъиз. 

Әдебият назариесинден алгъан бильгилеринъиз теренлешти: 
бедиий эдебиятнынъ жанрлары ве оларнынъ хусусиетлери, лирик 
шиир, лирик къараман ве дигерлери. 

9-ынджы ве 10-унджы сыныфларда сиз суаллер ве вазифелер 
вастасынен мустакъиль суретте бедиий эсерлерни тенъештирип 
талиль этмеге огрендинъиз. Къырымтатар эдебиятыны башкъа 
миллий эдебиятларнен къыяс этип, олар арасындаки багъ ве уму- 
мийликни къайд эте бильдинъиз. 

11-инджи сыныф, юкъарыда айткъанымыз киби, орта мек- 
тепнинъ нетиджелев сыныфы. Талебелер бу сыныфта он йыл дева- 
мында алгъан бильгилерине екюн чекелер, бильмегенлерини тек- 
миллейлер ве сонъки сынавларгъа азырланалар. 

Урьметли талебелер! 11-инджи сыныф дерслигине къырым- 
татар эдебиятындан колемли ве муреккеп бедиий эсерлер ве эде- 
бий малюмат кирсетильди. Дерслик ХХ асырнынъ башындан та 
бугуньки куньге къадар девам эткен эдебий эснасны къаплап ала. 
Бу девирде совет девлетинде ве бутюн джианда инсаниет аятыны 
сарсытыджы фаджиалы вакъиалар олып кечти. Олардан Экин- 
джи джиан дженки (1989—1945 сс.) бутюн дюнья халкъларына 
буюк гъайыплар, йыкъынты ве яныкълар кетирди. Бу фаджиалы 
вакъиа къырымтатар эдебиятында акс этильди ве шимди де озь 
аксини тапмакъта. 

1944 сенеси майыснынъ 18-де къырымтатар халкъынынъ 
башына тюшкен сюргюнлик фелякети халкъымызнынъ аяты, 
тасили, эдебияты, медений асабалыгъымызны тар-мар этти. Мил- 
лий эдебиятымызнынъ инкишафы токътатылды, ватанымыз, 
тарихымыз ясакъ олды. Бу девир эдебиятындан халкъ рухунда 
язылгъан, омюрни акъикъий суретте акс эткен эсерлерни сайлап 
алмагъа тырыштыкъ. Умер Ипчи, Джафер Гъафар, Эшреф Шемьи- 
заде, Шамиль Алядин, Юсуф Болат ве дигер шаир ве языджы- 
ларнынъ эсерлери дерсликте эсас ерни алдылар. 

Бугуньки куньде, аятий къыйынлыкъларгъа бакъмадан, къы- 
рымтатар халкъынынъ медениети, санаты ве эдебиятында джан- 
ланув, осюв, инкишаф эснаслары къавийлеше. Ватанына къа- 
вушув тесиринде халкъымызда рухий котеринклик догъа, эм 
буюк несиль, эм яшлар иджаткярлыкъкъа сарылып сербестлик 
муитинде янъы эсерлер яратмагъа бар гонъюльден тырышалар. 
Рессамларнынъ сергилери, иджаткярлар конкурслары, фести- 
валлер, ярышмалар, спектакллер, иджадий акъшамлар, концерт- 
лер аятымызгъа темелли кирдилер. Эр кес, хусусан яшлар, тале- 
белер бу тедбирлерде фааль къатнашмалылар, янъы неширлерни 
окъумалылар. Къырымтатар тилинде нешир этильген «Йылдыз» 
меджмуасында къырымтатар медениети, тарихы, тили ве эдебияты 
саасында муим малюмат бериле. Эр бир къырымтатар къоранта- 
сынынъ эвинде къырымтатар лугъатлары, ана тили ве къырым- 
татар эдебияты дерсликлери, ана тилинде чешит китаплар, шиир, 
икяе, макъале джыйынтыкълары олмалы. 


1. Бедиий эдебият огренювининъ башкъа мектеп фенлери сырасында 
алгъан ери акъкъында субетлешинъиз. 

2. Къырымтатар эдебиятыны башкъа миллий эдебиятлар ве джиан 
классик эдебиятынен къыяс этип огренювининъ эсас макъсады неде экен? 
Бойле янашув окъуйыджыларгъа насыл имкянлар бере? 

8. 11-инджи сыныфта бедиий эдебият огренювининъ эсас хусусиет- 
лерини къайд этинъиз. 

4. 9-ынджы, 10-унджы сыныфларда алгъан бильгилеринъизден насыл 
файдаланмакъ керек? 

5. Шаркъ ве гъарп эдебиятларынынъ умумий тарафлары ве 
фаркъларыны къайд этинъиз. 

6. Сиз къырымтатар ве джиан эдебиятындан кимлерни классик 
языджы, классик шаир танылмасыны ляйыкъ коресиз? Исбат этинъиз. 

7. Бедиий эсерлерни окъув ве талиль этюв эснасында нелерге эмиет 
бермек керек, насыл назарий бильгилерден файдаланмакъ керек? 

8. Әсас эдебиятшынаслыкъ анъламларыны акъылынъызда тутып, 
окъув йылы девамында эдебият дерслеринде къулланмагъа тырышынъыз. 

Къырымтатар эдебиятындаки фаджиалы вазиет 


Исмаил Гаспринскийнинъ фаалиети ве «Терджиман» газе- 
тасынынъ тесиринде асыл олгъан уянув эснаслары ХХ асыр- 
нынъ баптында чокъ йыллар девамында къырымтатар халкъ 
аятынынъ бутюн сааларында сезильди. Девирнинъ мурек- 
кеплиги, вазиетнинъ агъырлыгъы, чешит къыйынлыкълар 
ве маниаларгъа бакъмадан, Уянув деврининъ (1888—1907) 
тесири джанланув ве инкишаф! арекетлерине кучьлю силь- 
тем? олды. 

Уянув деврининъ эдебияты халкънынъ аяты, тарихынен 
темелли багълы оларакъ, къадимий тамырларгъа эсасланып, 
иджадий аньанелерни?, миллий гъаени джанландырды. Исмаил 
Гапринский «Терджиман» газетасында дердж этильген макъале- 
леринде яш несильни, бутюн халкъны окъув-тасильге чагъырды 
ве бу макъсатны миллий гъае севиесине котерди. Озю исе бу саада 
буюк хызметлер япты, Багъчасарайны медений, тасиль меркезине 
чевирди. Бутюн тюрк дюньясына танылгъан «Терджиман» газе- 
тасы Багъчасарайда нешир этильди ве бутюн Шаркъкъа даркъа- 
тылды. Уянув девриндеки ёнелиш Джанланув (1921—1928) дев- 
рине де эсас олды. 

1930-ынджы сенелери Къырымда юзь берген сиясий баскъы“, 
зиялыларгъа къаршы уйдурма джинаий ишлер°, матбуаттаб 
оларны къабаатлайыджы макъалелер эдебиятымызнынъ инки- 
шафына буюк зарар ве гъайыплар кетирди, языджыларнынъ яра- 
тыджылыгъыны зайыфлаштырды. 

Совет эдебиятыны эки девирге айырмакъ лязимдир: 1921— 
1928 сенелери, 1929—1941 сенелерининъ эдебияты. 

1920-нджи сенелерде эсасен октябрь инкъилябындан эвельки 
девирде шекилленген языджылар иджат этелер: Осман Акъчокъ- 
ракълы, Асан Сабри Айвазов, Асан Чергеев, Амди Гирайбай, 
Абляким Ильмий, Абибулла Одабаш, Абдулла Лятиф-заде, Бекир 
Чобан-заде, Шевкъий Бекторе, Амет Озенбашлы, Мемет Нузэт ве 
дигерлери. Шу девирде яратылгъан эсерлерде языджылар халкъ 
аятыны акъикъий суретте тасвир этерек, халкънынъ сербестли- 


ХХ асыр отузынджы 
сенелерининъ къырымтатар 
эдебияты (1929—1941) 


инкишаф — ёнелиш, илерилев, осюв. 

сильтем — дарбе, тепренюв. 

аньане — несильден несильге сакъланып къалгъан умумийлик. 
баскъы — зорбалыкъ. 

джинаий ишлер — къабаатлав ишлери. 

матбуат — куньделик неширлер. 

гине эминлик, бахытлы келеджекке умют-ишанч дуйгъуларыны 
акс эттилер. 

Тиль, услюп, шекиль джеэтинден исе олар эвельки 
аньанелерге эсаслана эдилер. 

Лякин омюрнинъ кетишаты бутюнлей денъишти, сия- 
сетчилик, зорбалыкъ устюнликни алды. Большевиклер аки- 
миети эдебиятны сиясет къуралына чевирюв макъсадынен 
языджыларны озюне бойсундырмагъа! арекет этти. 

1928—1929 сенелери къырымтатар язысы арап элифбе- 
синден латин элифбесине кечирильди. Бу адисе эдебияты- 
мызнынъ инкишафына, халкъымызнынъ аятына кучьлю 
тесир этти. Бир тарафтан, латин графикасына кечюв прогрес- 
сив вакъиа эди, лякин экинджи тарафтан, бу денъишюв бутюн 
халкъны эвельки эдебият, медениетимизден марум этти. 

1930-ынджы сенелери эдебият, медениет сааларында больше- 
вик гъаелери эсас ерни алдылар. «Большевик ёлу», «Пролетар 
медениети», «Къадынлыкъ социализм ёлунда» меджмуалары 
нешир этилип башланды. 

Сиясетнинъ бойле кескин денъишюви, мемлекетте такъип, 
баскъы ве къабаатсыз джезалав муитининъ кергинлешюви омюр- 
нинъ бутюн сааларына менфий тесир этти. Сиясет хусусан медениет 
ве эдебиятнынъ инкишафыны олдукъча зайыфлаштырды. Акъи- 
къатны акс этюв, къорчалав, озь фикирини сербест ифаде этюв, 
халкъ аятыны акъикъий суретте акс этюв, халкъ менфаатыны 
къорчалав, миллий дуйгъу киби дегерликлер ясакъ этильди. 

Бедиий эсерлерде совет акимиетини макътав, алгъышлав, 
омюрни яраштырып косьтерюв эсас макъсат оларакъ бельгиленди. 
Отузынджы сенелери языджылар бутюнлей совет акимиетининъ, 
большевиклер партиясынынъ талапларына бойсунмагъа меджбур 
олдылар. 

Әльбет, сиясий баскъы ве фаджиалы вазиет эдебиятымызнынъ 
ёнелишини зайыфлаштырды, эйи аньанелер бозулды ве сиясетчи- 
лик омюрнинъ бутюн сааларына даркъалды, лякин медениет, эде- 
биятымызнынъ инкишафы бутюнлей токътамады. 

Къырымтатар медениетине, эдебиятына къаршы энъ кучьлю 
дарбе 1988 сенеси олды. Апрель айынынъ 17-синде Акъмесджит 
тюрьмесининъ азбарында бир геджеде он еди къырымтатар зиялы- 
лары, — оджа, алим, девлет эрбаплары, санат хадимлери, языджы- 
лар — къуршунланып ольдюрильди. Оларнынъ арасында таныл- 
гъан эдиплер — Асан Сабри Айвазов, Осман Акъчокъракълы, 


фаджиалы вазиет 


Къырымтатар эдебиятындаки 


1 бойсундырмагъа — озюне хызмет эттирмеге. 
> 9 = 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.џа/ та Інститут модернізації змісту освіти Һрѕ://іт20.90%4 


Абдулла Лятиф-заде, Джафер Гъафар, Мамут Недим, Ильяс Тар- 
хан ве дигерлер. 

Бу фаджиалы дарбе къырымтатар медениетини ве эде- 
биятыны темелинден гъайып этмек макъсадынен япылгъан 
эди. Ватан дженки арфесинде къырымтатар эдебияты аджы- 
ныкълы алда эди. Иджадий теджрибеси олгъан беш-алты 

языджы сагъ къалдылар. Оларгъа къошулгъан истидатлы 
яшлар иджат этип башладылар: Эшреф Шемьи-заде, Осман 
Амит, Бекир Ваап, Эннан Алимов, Мамут Дибагъ, Юсуф 
Болат, Шамиль Алядин, Джемиль Кендже, Әюп Дерменджи 
ве дигерлери. Олар озь эсерлеринде ватангъа севги, садыкъ- 
лыкъ, ватанны къорчалав, янъы аят къуруджылыгъы мев- 
зуларыны, халкънынъ къарамане эмегини, къырым кой- 
лериндеки эйи денъишмелерни тасвир эте эдилер. 

Ватан дженкинде эляк олгъан он эки языджы, шаирлеримиз 
эдебиятымызнынъ толмаз гъайыплары. Оларнынъ эсерлери «Он 
экилернинъ хатиреси» китабында нешир этильди. Эдебияты- 
мызгъа дегерли иссе къошкъан, эдебий хазинемизни зенгинлеш- 
тирген, Ватанымыз сербестлиги огърунда дженк мейданында 
джаныны феда эткен! языджы, шаирлеримиз: Ыргъат Къадыр, 
Осман Амит, Эннан Алимов, Бекир Ваап, Мамут Дибагъ, Азам 
Амет, Осман Батыров, Таир Усеин, Меннан Джаманакълы, Абляй 
Шамиль, Амди Алим, Макъсуд Сулейман. 

Джемиетте не къадар агъыр сиясий вазиет олса да, эде- 
биятымыз, медениетимиз ёнелиш ёлуны девам этти. Языджылар 
муим эсерлер яза эдилер, дергилер, газеталар нешир этиле эди, 
къырымтатар тилинде китаплар нешир этиле, миллий театрде пье- 
салар нумайыш этиле эди. 


ХХ асыр отузынджы 
сенелерининъ къырымтатар 
эдебияты (1929—1941) 


1. Уянув девриндеки эдебиятнынъ эсас хусусиетлерини къайд этинъиз. 
Шу девирде иджат эткен языджылардан кимлерни билесиз? 

2. ХХ асыр 30-ынджы сенелери Къырымда насыл сиясий муит асыл 
олды? Сиясий вазиет эдебиятымызнынъ инкишафына насыл тесир этти? 

8. 1938 сенеси апрель айынынъ 17-синде олып кечкен фаджиа акъ- 
къында сиз не билесиз? Тасвир этинъиз. Бу къара кунню сыныфынъызда, 
мектебинъизде къайд этинъиз. 

4. Ватан дженки арфесинде эдебиятымызгъа кирген языджыларнынъ 
такъдири насыл олды? Адларыны айтып икяе этинъиз? 

5. ХХ асыр 30-ынджы сенелернинъ сонъунда Авропада насыл вазиет 
асыл олды? Фашизмге къаршы курешкен белли, джианда танылгъан 
языджылардан кимлерни билесиз? 


1 джаныны феда эткен — эляк олгъан. 
> 10 м 

ХХ асыр отузынджы сенелерининъ шиириети 


Отузынджы сенелерининъ башында къырымтатар шии- 


риетинде Уянув ве Джанланув девринде шекилленген ве я Е 
иджат эткен, танылгъан шаирлеримиз: Мемет Нузет, Асан ВЕ 
Чергеев, Абдулла Лятиф-заде, Бекир Чобан-заде ве дигерлери 8 Е 
фаалиети ве яратыджылыгъыны девам этелер. Бу девирде ВЕ 
эдебиятымызда бир сыра истидатлы яш шаирлер фааль ЧЕ, 
иджат этелер: Зиядин Джавтобели, Ыргъат Къадыр, Осман т 
Амит, Амди Алим, Джемиль Кендже, Гъафар Булгъанакълы, $ 


Әюп Дерменджи, Эшреф Шемьи-заде, Керим Джаманакълы ве 
дигерлери. 

Хусусан отузынджы сенелерининъ биринджи болюгинде яш 
шаир ве языджыларнынъ бир сыра шиирлер топламлары нешир 
этильди — Шамиль Алядиннинъ «Топракъ кульди, кок кульди», 
«Къызыл къазакънынъ йырлары», Зиядин Джавтобелининъ «Яш 
бувын йырлары», Керим Джаманакълынынъ «Азатлыкъ йыр- 
лары», Ыргъат Къадырнынъ «Уджюм», Осман Амитнинъ «Бирин- 
джи баразна», «Меним баарим» ве дигерлери. 

Бу йыллары окъуйыджылар ве эдебиятчыларнынъ дикъкъа- 
тыны джельп эткен салмакълы шиирий эсерлер де дердж этильди 
— Ыргъат Къадырнынъ «Исмаил», Абдуреим Алтанълынынъ 
«Трактор», «Бу эпоха», Эшреф Шемьи-заденинъ «Днепрельстан» 
поэмалары ве дигер эсерлер. Бу эсерлер арасында Эшреф Шемьи- 
заденинъ «Днепрельстан» поэмасы фикир теренлиги, озьгюнлиги, 
шекиль янъылыгъынен айырылып тура. Яш шаирнинъ истидаты 
бу эсерде толусынен ачылды. Поэмадаки лирик кери чекилювлер, 
диалоглар, тарих левхалары нефисий усталыкънен тасвирленелер. 
Поэма 1934 сенеси айры китап олып нешир этильди ве яш шаир- 
нинъ адыны Къырымдан тышкъа танытты. 

ХХ асыр отузынджы сенелери он йыл девамында девлет 
аятында, шу джумледен къырымтатар халкъынынъ омюринде, 
эм фаджиалы вакъиалар, эм де эйи денъишмелер олып кечти. 
Бедиий эдебиятта муреккеп аятий муит озь аксини тапты. Шиир, 
мобиль бир жанр оларакъ, омюрдеки денъишювлерни, эйи 
аляметлерни, актуаль мевзуларны акс этти. Шиириетте бир къач 
эсас мевзулар ер алды: къырым койлериндеки джиддий денъи- 
шювлер, халкънынъ къараманий эмеги, Ватанны душманлардан 
къорчалавгъа азыр олув, къырымтатар халкъынынъ яшайышына 
санайы усулларнынъ кирсетилюви ве оларнынъ инсан психоло- 
гиясына тесири. Шиирлерде истисал ве техника мевзулары мер- 

кезий ерни алалар. Эр бир шаир бу мевзуны шиирлеринде озюн- 
дже айдынлата. 

Меселя, Эюп Дерменджи «Демир бизим юрегимиз» шии- 
ринде бойле сатырларнен тасвирлей: 


Демирлешкен шеэримиз 
Ич турмадан 

Демир тёке 

Социалист ватанына... 


Осман Амит исе бу мевзуны «Онынъ хытабы» шииринде 
бойле сатырларнен ифаде эте: 


ХХ асыр отузынджы 
сенелерининъ къырымтатар 
эдебияты (1929—1941) 


— Уян! — дей эди, — Уян! — 
Фабрика баджаларында 
Иш оджакъларында 
Тютеген къара думан 
Данъ... 
Данъ... 
Данъ... 


Ыргъат Къадыр «Бизге не керек?» шииринде техниканы биль- 
ген кадырларны азырлав мевзуны котере ве яшларны окъув, 
тасильге чагъыра: 


Заманымыз, челик заман, 
Оськен, даа оседжек... 
Шунынъ ичюн улькемизде 
Илим корьген, беджерген, 
Техниканы джандан севген 
Яш несиллер пек керек! 


Шиирлернинъ къурулышында, сатырларнынъ тизилюв терти- 
биндеки янъылыкълар козьге ташлана. Земаневий рус шиириети, 
хусусан, Маяковскийнинъ яратыджылыкъ услюби тесиринде, яш 
къырымтатар шаирлери де шиирде сатырлар тертибини чешит- 
лештирмеге тырыштылар. 

Шу девирде иджат эткен шаирлер арасында миллий аньа- 
нелерни сакълагъан, озь яратыджылыгъында халкъ агъыз яра- 
тыджылыгъына эсаслангъан шаирлерден — Зиядин Джавтобели, 
Гъафар Булгъанакълы, Керим Джаманакълы эдилер. Олар халкъ 
агъыз яратыджылыгъыны терен ве темелли бильген ве бу зенгин- 
ликтен усталыкънен файдалана бильген шаирлерден эдилер. 

Олар озь иджадында миллий колоритни сакъламагъа наиль 
олдылар, миллий характер хусусиетлери, хасиетлерини акс 
эттилер. 

Отузынджы сенелери Къырымда ве Украинада нешир этильген 
энциклопедик лугъатларда ве эдебий меджмуаларда къырымта- 
тар эдебияты акъкъында макъалелер басыла. «Просвещение 
национальностей» меджмуасында (1931с. №2) муэллиф 
И. Полканов «Къырым эдебияты» макъалесинде къырымта- 
тар шиириетинде истидатлы шаирлернинъ пейда олгъаныны 
къайд эте. Эшреф Шемьи-заденинъ яратыджылыгъына 
айырыджа юксек къыймет кесе. 

1931 сенеси Эшреф Шемьи-заденинъ «Днепрельстан» поэ- 
масы матбуатта пейда олды. Бу эсер умумий къырымтатар 
эдебиятынынъ янъы бир севиеге, юксек басамакъкъа коте- 
рилювининъ аляметидир. Поэма мундеридже джеэтинден 
джиддий, салмакълы, тарихий эсаста, земаневий услюпте языл- 
гъан эсердир. Эшреф Шемьи-заде тек Къырымда дегиль, башкъа 
тюркий эдебиятларда танылды, кучьлю истидат, иджадий икъти- 
дар саиби олгъан шаирлер сырасына кирди. 

Умумен алгъанда, ХХ асыр отузынджы сенелери шии- 
риетининъ мевзусы омюрнинъ чешит сааларыны акс этюв джеэ- 
тинден олдукъча кениш ве зенгин эди. 


ХХ асыр отузынджы 
сенелерининъ шиириети 


1. Отузынджы сенелери къырымтатар шиириетинде насыл янъы жанр- 
лар пейда олды? Къырымтатар шиириети насыл эки джерьянда илерилей? 

2. Отузынджы сенелер шиириетиндеки эсас мевзуларны къайд эти- 
нъиз. О девирде эдебиятымызгъа кирген къайсы яш шаирлер дженктен 
сонъ яратыджылыкъ фаалиетлерини девам эттилер ве къырымтатар эде- 
биятынынъ инкишафына дегерли иссе къоштылар? 

ЫРГЪАТ КЪАДЫР 
(1905—1945) 


боробуборобусоребь юе Сю СЪ 


Ыргъат Къадыр, асыл сойады Халиль Къадыр огълу, Къы- 
рымнынъ энъ буюк койлеринден бири олгъан, Ускут коюнде 
догъды. Эйбетли къаялар арасында Ускут дересинде ерлешкен тув- 
гъан кою, Халильни балалыкътан озюне мефтюн этти. Халиль озю- 
нинъ къыскъа омрю бою тувгъан коюнен багъыны узьмеди. Белли 
шаир олып танылгъан сонъ да, койдешлерине даима ярдым этмеге 
тырышты. Хусусан яшларнынъ яшайышы, иши, окъувы оны раат- 
сызлай. О, оларнен сыкъ-сыкъ корюшип тура. 

Ыргъат Къадырнынъ шахсиети онынъ замандашлары, несиль- 
дешлери, зенаатдашлары, умумен Халильнен бир дефа биле 
корюшкен инсанларнынъ хатиресинде силинмез из къалдырды, 
оларнынъ омюринде бир къуванчлы, ярыкъ кунь оларакъ сакъ- 
ланып къалды. Чюнки, о керчектен де аджайип бир инсан эди. 
Халильнен чокъ йыллар бирликте чалышкъан, дост олып къонуш- 
къан эдип Эшреф Шемьи-заде Ыргъат Къадыр акъкъында «Шаир, 
дженкчи ве джемаат хадими» серлевалы макъалесинде бойле яза: 

«Мен бу къайдларымны «Сарп, тик къаялар арасындан чыкъ- 
къан гурь дагъ озени» деп деадландыра билеэдим. Ыргъат Къадыр, 
акъикъатен, меним козьлеримнинъ огюнде, шимди де, Ускут дере- 
синде, баарь ве кузь ягъмурлары эснасында пейда олгъан ве шувул- 
дап, копюрип акъаракъ, бекленильмеген вакъытта бирден гъайып 
олып кеткен эпкин дагъ озени киби джанлана». 

Ыргъат Къадырнынъ къыскъа, лякин гурь омюри, эдебий 
яратыджылыгъы, чешит саалардаки фаалиети ве омюрининъ 
фаджиалы сонъу шу девирнинъ айдын кузьгюсидир. 

Онынъ балалыгъы ве осьмюрлик чагъы хорлукъ, ёкъсузлыкъ 
ве ыргъатлыкъта кечти. 20-нджи сенелерининъ ачлыгъындан 
сонъки эйилешюв девринде Ыргъат Къадырнынъ такъдири янъы 

мейильге догъуртыла. Истидатлы яш Москвада Шаркъ эмекдар- 
лары Коммунист университетинде окъуй, сонъра Акъмесджит 
педагогика институтына кире ве оны мувафакъиетнен битире. 

1927 сенеси о арбий хызметке чагъырыла. Арбий хыз- 
метини Акъмесджит дживарындаки арбий къысымларнынъ 
биринде кече ве озюнинъ достларынен даима корюшип тура. 
О озь къысмында медений ярыкъландырув ишлерини алып 
бара, аскерлерге газета, меджмуаларны кетирип даркъата. 
Меракълы макъалелерни ве озюнинъ шиирлерини аркъа- 
дашларына окъуй ве музакерелер тешкиль эте. 

1929 сенеси Ыргъат Къадырнынъ биринджи шиирлер 
китабы «Ыргъатнынъ йырлары» серлевасынен нешир этиле. 
1932 сенеси дердж олунгъан «Уджюм» серлевалы экинджи 
китабында арбий хызмет, ватаныны къорув, халкъына, Ватанына 
садыкълыкъ мевзуларында ватанперверлик рухунда язылгъан 
шиирлери эсас ерни алдылар, оларнынъ сырасында мешур «Къы- 
зыл аскер маршы» йыры да бар. 

Шу йыллары Ыргъат Къадыр медениет саасында чешит 
ишлерде чалыша. Бир къач вакъыт девамында Къырым Девлет 
драма театрининъ директоры вазифесинде булунды. 

1934 сенеси Ыргъат Къадыр Къырым языджылар бирлигининъ 
месуль кятиби вазифесине сайлана. Кене шу сене Москвада СССР 
языджыларынынъ І Бутюн иттифакъ съездинде иштирак этип, 
къырымтатар языджылары делегациясынынъ ёлбашчысы ола- 
ракъ, съездде сёзге чыкъты ве СССР языджылары иттифакъы- 
нынъ идаре эйетлерине аза оларакъ сайланды. 

Дженк арфесинде Ыргъат Къадыр арбий хызметке текрар 
чагъырыла, Киев шеэри якъынларындаки арбий къысымда булуна. 
Дженкнинъ биринджи кунюнден чешит джебэлерде джесюрдже 
дженклеше, чокъ дефа яралана, деваланып кене джебэге кете. 
Гъалебеге учь ай къалгъанда, 1945 сенеси январь 26-да Кенигсберг 
шеэри янларында амансыз урушларда къараманджа эляк олды. 


Ыргъат Къадыр 


1. Ыргъат Къадырнынъ аятий ве иджадий ёлуны тафсилятлы тасвир 
этинъиз. Онынъ орта сыныфларда огренген шиирлерини хатырланъыз. 

2. Ыргъат Къадырнынъ замандашлары озь хатырлавларында онынъ 
насыл табиат чизгилерини къайд этелер? 

8. Ыргъат Къадырнынъ тувгъан коюне ве койдешлерине севги ве къай- 
гъырувларыны мисаллернен исбатланъыз. 

4. Эшреф Шемьи-заде Ыргъат Къадыр акъкъында насыл макъале 
язды? Онынъ шахсиетине насыл къыймет кести? 

5. Шаир къайда ве насыл эляк олды? 

6. Шаирнинъ дженкявер хызметлери ве джесюрдже эляк олувы акъ- 
къында икяе этинъиз. Онынъ аяты ве фаалиетинен багълы малюмат 
топланъыз. 


Ыргъат Къадырнынъ эйиликке ынтылгъан шиириети 


Ыргъат Къадырнынъ, дагълардан акъып тюшкен таш- 
къын киби, гурьдели ве икътидарлы шиириети къырым- 
татар эдебиятынынъ дегерли бир ирмагъыдыр. Къырымтатар 
халкъынынъ тарихындан муим ве муреккеп бир девир- 

нинъ джанлы аятий левхасы онынъ эсерлеринде ифаделенди. 
Ыргъат Къадырнынъ шиириети мевзу, мундеридже джеэтинден 
зенгиндир. Шаир омюрни, инсан аятыны эр тарафлама акс этмеге 
тырышты. Адий койлюлернинъ аяты, тюшюнджелери, яш несиль- 
нинъ келеджеги, тувгъан коюнинъ, койдешлерининъ яшайышы, 
фаджиалы тарихий вакъиаларнынъ акъибетлери ве дигер чокъ- 
тан-чокъ суаллер, меселелер узеринде шаир талмай тюшюнди ве 
эйи, бахытлы яшайышкъа иришюв ёллары, усулларыны арашты- 
рды. Онынъ шиирлеринде келеджекке умют, инсан къудретине 
эминлик руху ачыкъ сезиле. 

Арекетченлик, фааллик, вефадарлыкъ, виджданлыкъ, муаб- 
бетлик, мераметлик киби дегерликлер инсаннынъ эр шейден 
къыйметли ве устюн хасиетлери олгъаны эр бир эсеринде ве аятий 
арекетлеринде ачыла. 

Шаирнинъ озю дебу хасиетлернинъ тимсали эди. Эшреф Шемьи- 
заденинъ макъалесинден даа бир къач сатырны кетирмек ляйыкъ- 
тыр: «Халиль, оны ильк корьген кишилерге, биринджи бакъышта, 
уятчан бир адам киби корюнсе де, акъикъатта, о яшайышкъа, 
келеджекке умютнен бакъкъан пек муляйим, шенъ табиатлы, 
сыджакъкъанлы ве пек де шакъаджы бир аркъадаш эди». 

Шаирнинъ «Постта» шиири ватанны къорчалав мевзусына 
багъышлангъан шиирлеринден биридир. Шиирнинъ манасы 
терендир — эр бир инсан, эр бир халкъ ватаныны гедже-куньдюз 
къорчаламакъ, керек. 


ХХ асыр отузынджы 
сенелерининъ къырымтатар 
эдебияты (1929—1941) 


Ава сувукъ, къарлы боран, 
Эр кес сыджакъ одада. 
...Тек бир озю садыкъ аскер 
Тура постта сокъакъта... 


Къыскъа сатырлар, лякин насыл терен фикир. 

«Земане яшына» шиири актуаль ве меракълыдыр. Халкънынъ 
келеджеги яшларнынъ къолундадыр, оларнынъ огюнде мурек- 
кеп вазифелер тура. 


Әр ишке ёлбашчы, эр ишке уста, 
Әр ишке мукъаддес бир эмель тута... 


Эйи келеджекни къурмакъ ичюн, земане яшы «гъай- 
ретли, себатлы, окъумыш, кемалатлы» олмалы — бу шиир- 
нинъ эсас фикиридир. 

Ыргъат Къадыр муреккеп девирде яшады, муим тарихий 
вакъиаларнынъ шааты олды. 

«О йылларны кечкенде» шииринде ватандашлар джен- 
кининъ фаджиалы акъибетлери тасвирлене. 

1935 сенеси Ыргъат Къадырнынъ «Исмаил» поэмасы нешир 
этильди. Бу поэмада шаир Исмаилнинъ такъдири вастасынен 
халкънынъ такъдирини, башындан кечирген къыйынлыкълар, 
фаджиаларны, ачлыкъ, хорлукъ киби акъибетлерни аджыныкълы 
шекильде косьтере. Исмаил эр шейге чыдап, сагъ къалып, тувгъан 
коюне, янъы аят къурмакъ ичюн, къайтып келе. Исмаилнинъ 
сымасында шаирнинъ аятий ёлу акс этильген, демеге де мумкюн. 

Ыргъат Къадырнынъ шиириети шекиль, ифаделик тара- 
фындан да меракълыдыр. Шиирлерининъ тили саде, лякин ифа- 
дели ве тесирли. Везин ве шиирлернинъ къурулышына шаир чокъ 
янъылыкълар кирсетти. Сербест везин, сатырларнынъ янъыджа 
тизилиши шиирнинъ мундериджесини, фикирини толу ифаде 
этильмесине хызмет этелер. Шиир сатырларынынъ аньаневий 
тизилишини бозып, сатырларны басамакъ шеклинде, заман тала- 
бына уйдырып, сербест тертипте тизди. Бойле янъылыкъ бедиий 
эсернинъ мундериджеси, фикирининъ толу ифаделенмесинен 
багълыдыр. 

Шаир яшагъан ве иджат эткен девирде большевик къурумы- 
нынъ зиялыларгъа, языджыларгъа, иджаткярларгъа къаршы 
баскъы сиясети, оларны къатты незарет алтында тутув, шубесиз, 
Ыргъат Къадырнынъ шиириетине де менфий тесир этти, гъаевий 
тарафтан зайыфлаштырды. Лякин Ыргъат Къадыр эр заман тув- 
гъан халкъына, озюнинъ ватандашлыкъ борджуна, виджданына 
садыкъ къалды. 


ынтылгъан шиириети 


Ыргъат Къадырнынъ эйиликке 


1. Ыргъат Къадыр шиириетининъ мевзу, гъаелерини, эсас ифаделик 
хусусиетлерини къайд этинъиз. 

2. Шаирни омюр бою насыл тюшюнджелер раатсызлай? 

8. Шаир инсанларнынъ насыл хасиетлерине юксек къыймет кесе? 

ПОСТТА 


Ава сувукъ, къарлы боран, 
Эр кес сыджакъ одада. 
Къар армандай савурыла, 
Бир кимсе ёкъ азбарда. 


Тек бир озю садыкъ аскер 
Тура постта сокъакъта. 
Гедже-куньдюз сакълап тура, 
Сес-солукъ ёкъ бир якъта. 


ХХ асыр отузынджы 
сенелерининъ къырымтатар 
эдебияты (1929—1941) 


Неге тура? Ничюн тура? 
Кимни беклей бу аскер? 

Бир йыкъылмаз къале киби, 
Кочьмей тура бу аскер. 


О, эмекдар кутьлесинден 
Кельди мында, сёз берди. 

— Мен эмекдар баласыман 
Къорчалайым сизни, — деди. 


Шундан берли садыкъ аскер 
Талмай тура бу постта. 
Сакълай бизни ябанджыдан, 

— Азырым, — дей, — эр саатта. 


ЗЕМАНЕ ЯШЫ 


Әр ишке ёлбашчы, эр ишке уста, 

Әр ишке мукъаддес бир эмель тута. 
Сексенлик къартларгъа тарихны окъута, 
Мына бу айттыгъым земане яшы. 


Инсанлыкъ эдждадын табиат варын, 
Дерьялар астын, эм дюньялар устюн 
Фельсефе дюньясын алемден устюн 
Олгъанын айта бу земане яшы. 


Гъайретли, себатлы!, федакяр озю, 
Борангъа кетмей? ич мутебер сёзю, 


1 себатлы — макъсадына иришкен. 
2 борангъа кетмей — бошуна кетмей. 


> 18 о 


аво для безоплатного розміщення підручника в мережі Інтернет має 
ністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


Ярдымгъа ким мухтадж, тапа о озю, 
Бакъ насыл ишкузар земане яты. 


А 
Хаберджи ола да, хатрелер яза, Е Е 
Муаррир ола да макъале яза. Б Е 
Шиирлик сазынен нагъышын тизе, Е А 
ЕТ 
Кемалат! саиби земане яшы. ба: 
Зд Ё 
ав 5 

Мен яш эдим, о бойгъа кирмегендим, 

О талашкъа иштирак этмегендим, 

Мен яш эдим, солдатлыкъ бильмей эдим, 
Лякин солдат сюрюси корьген эдим. 

Бир кунь кене койде бир багъыршма бар, 
Әр сокъакъта сорашма, чапышма бар, 
Алиме абла вайвалай тинтюв бар деп, 
Инсаф абла шашмалай солдатлар деп. 
Халкъ чапыша ашагъы «Къаве бетке», 
Солдатлар келип ерлешкен мейдан ерге, 
Бир къолунда къылычы, биринде къамчы, 
Ат устюнде офицер коксюнде хачы. 
Къамчы саллап сёгюне, солдат истей, 
Онъа къанмай: аш истей, шарап истей, 
Акъшамгъадже буларны вермесенъиз, 
Халкъны дёгер, койни де якъарым, дей. 
Бундан башкъа, кой этрафы цеп чекильген, 
Дёрт тарафта пулемёт, топ тизильген 
Солдат берсенъ, бир лаф да айтмайджакълар, 
Эвин-баркъын топ атып якъмайджакълар. 
Солдат берсенъ, кой аскер бир оладжакъ, 
Әр кес келип аскерге къатыладжакъ, 

Эгер барып къомшу кой ред эткенде, 

О топ анджакъ оларгъа патлаяджакъ. 
«Тумтуракъай этермиз, эвин-баркъын, 
Бошатырмыз азбарын эм подвалын, 

Я келир де бизлерге къатылырлар, 

Я да шомпол ашар да къуртулырлар». 
Деген сёзни патлата забит? Асан, 


+ кемалат — пишкин, озь ишине уста. 
2 забит — офіцер. 

Устю-башы патрон, белинде наган, 

Оны севе-сайгъылай сарыкълылар, 

Ог сырада отургъан таякълылар. 

Бу сходда ер туткъан «къафадарлар»! 
Койни сатып аладжакъ киби затлар. 

Эр иш ойлелерине багълы тура, 

Олар насыл истесе, ойле ола. 

Къалын къурсакъ, ат дудакъ Аджы Мемет, 
Сёзге чыкъып ачувнен шуны айткъан: 

«Не къоркътынъыз, джемаат, индемейсиз! 
Не беририм ве не де бермем дерсиз. 

Мына меним дёрт огълум: Меджит, Мурат, 
Кемаледин, Мустафа — эписи солдат, 
Кетсинлер де ольгендже дженк этсинлер, 
Тек Къырымгъа «Большевиклер» кельмесинлер». 
Онъа факъыр-фукъаре ачувлангъан, 
«Солдат!.. 

Солдат, бермемиз» — 

Деген сес далгъалангъан. 

Мыйыгъын бурып офицер бир джекирди, 
«Цеп», — деди де аскерге эмир берди. 
«Хайыр! 

Джемаат, бу дертлерге къатланылмаз, 
Дагъгъа чыкъып кетмесек анълашылмаз, 
Эльде силя олмаса, бельде къувет, 

Чырай сытмай, олардан къуртулыш олмаз!» 
Шу сёзлерни багъырып койлю яшлар, 
Дамдан-дамгъа атылып чапыштылар. 

Шу куньден сонъ азатлыкъ фронтына 

Даа буюк къуветнен атылдылар. 

Дагъда отряд тизильген бу яшлардан, 
Командири оларнынъ къызыллардан, 
Устю япракъ яшларнынъ, асты топракъ, 
Партизангъа энъ сыджакъ раат ятакъ. 

Энъ буюк иш бу ерде ёлны бильмек, 

Койде не бар не ёкъын билип кельмек. 

Бир кунь кене Ахтем яш эвге кельген, 
Бойле бир шей айткъан да къайтып кеткен: 
«Әмир кельди отрядкъа Перекоптан, — 
«Уджюм олсун ишинъиз» деп язылы. 

Мен кетемен, къалынъыз чокъ сагълыкъман, 


ХХ асыр отузынджы 
сенелерининъ къырымтатар 
эдебияты (1929—1941) 


1 «къафадарлар» — мында: зенгинлер. 


2 зат — шахыс, адам. 
{ә 20 о> 


«7 


аво для безоплатного розміщення підручника в мережі Інтернет має 
істерство освіти і науки України Һр://топ.доу.иа/ та Інститут модернізації змісту освіти Һрѕ://ітхо.доу.иа 


Агълашманъыз, тувгъанлар, бизге аслы». 
Киевщина койлюси кельген сырттан, 
Партизанлар отряды кеткен къырдан, 
Бутюн Къырым сарылгъан къызыллыкъкъа, 


Къалгъан акълар 
сыкъылып орталыкъта. 
Перекоп... 

Одыр атеш оджагъы, 
Топ дурагъы, 

Олюм санки бир бала 
оюнджагъы; 

Чокъ батырлар о дженкте 
урулдылар. 
Къараманджа 
Къырымны 
къуртардылар. 

Чокъ батырлар, 

о ерде сакъатланды, 
Козьсиз къалды, 
аякъсыз, 

къолсыз къалды. 

О замандан 
шимдики 

Перекопта 

Эбедий бир абиде — 
хатыра къалды. 


1. Ыргъат Къадыр шиириетининъ эсас мевзуларыны къайд этинъиз. 

2. Ыргъат Къадыр шиириетининъ насыл эсас хусусиетлерини къайд 
эте билесиз? Къайсы шиирлери сизге зияде тесир этти? Олар сизинъ 
хаялынъызда насыл левхалар ве тасавурларны догъурды? 

8. Шаир яшларнынъ насыл олгъанларыны арз эте? «Земане яшы» 
шииринде тасвирленген йигитнинъ эсас чизгилерини айтынъыз. 

4. «О йылларны кечкенде» шииринде дженк фаджиасыны ве халкъ- 
нынъ амансыз вазиетини акс эткен сатырларны тапынъыз. Шиирдеки 
лирик къараманнынъ сымасыны тасвир этинъиз. 

5. «О йылларны кечкенде» шиирининъ къурулышы, тиль, услюп ве 
везин хусусиетлерини, мисаллернен исбатлап къайд этинъиз. 

6. Ыргъат Къадырнынъ умумий шиириетине аит хусусиетлерни бель- 
гиленъиз. 


Ыргъат Къадыр. 
«О йылларны кечкенде» 

КЕРИМ ДЖАМАНАКЪЛЫ 
(1905—1965) 


Форобубовобусоребь юе 6 


Керим Джаманакълы (Решидов) 1905 сенеси Кезлев уездининъ 
Джаманакъ коюнде багъчеван къорантасында дюньягъа кельди. 
1924—1928 сенелери Акъмесджит педагогика техникумында 
окъуй. Бу йыллары «Яш къувет», «Енъи дюнья» газеталарында 
ве «Илери» меджмуасында онынъ шиирлери басылып башлай. 
Техникумны битирген сонъ, Алма-Тархан коюнинъ мектебинде 
оджа олып чалыша. 1929 сенеси Къырым девлет педагогика инсти- 
тутына окъумагъа кире ве 1938 сенеси тарих-филология факуль- 
тетини битире. 1987 сенеси Усеин Шамиль Тохтаргъазынынъ яра- 
тыджылыгъы акъкъында диссертация къорчалай ве филология 
илимлери намзети унваныны ала. 

Дженктен эвель Керим Джаманакълы Акъмесджиттеки эдебият 
ве тиль ильмий-теткъикъат институтында эдебият ве фольклор 
секторынынъ мудири вазифесинде чалыша. Бу девирде о, Усеин 
Шамиль Тохтаргъазы ве башкъа къырымтатар языджылары акъ- 
къында макъалелер яза, халкъ агъыз яратыджылыгъыны топлав 
ве огренюв ишлеринен огъраша. Ватан дженки башлангъанынен, 
Джаманакълы джебэге кете. Дженктен сонъ бир къач вакъыт 
Самаркъандда яшай, сонъра, о, Татарыстангъа коче. Елабуга дев- 
лет педагогика институтында омюрининъ сонъунадже кафедра 
мудири вазифесинде чалыша. Шаирнинъ «Достларыма» адлы 
шиирлер китабы 1978 сенеси Ташкентте нешир этильди. 

К. Джаманакълынынъ шиириети халкъ агъыз яратыджы- 
лыгъына якъын услюпте язылгъандыр. Шаир халкъ агъыз яра- 
тыджылыгъыны балалыкътан севип огренди, бу зенгин хазинеден 
рух ве ильхам алды, сёз меаретини чынъ ве манелерден огренди, 
гъамлы ве тесирли халкъ йырлары онъа дуйгъу теренлиги, 
гонъюль джошкъунлыгъыны ашладылар. 

Шаирнинъ «Джаманакълы» имзасынен басылгъан ильк 
шиирлери 1925—1926 сенелеринде матбуатта пейда олды. 
Онынъ яратыджылыгъында янъы омюр къуруджылыгъына, 
федакяр эмекке, яшлыкъкъа багъышланылгъан шиирлери 
эп зияде ер алдылар. «Къадынлыкъкъа», «Комсомол йигит», 
«Яшлыкъ», «Истеймен, эльбет», «Трактор» киби шиирлери 
шу джумледендир. Онынъ къалеми астындан ватанпервер- 
лик, къараманлыкъ, сербестлик гъаелерини, янъы аят къу- 
руджылыгъындаки муим къазанчларны акс эттириджи бир 
чокъ шиирий эсерлер догъды. Бу эсерлер дженктен эвель 
нешир этильген «Ана йырлары» серлевалы китабында дердж 
олунды. 


эеджанлы шиириети 


Керим Джаманакълынынъ 


1. Керим Джаманакълынынъ ильмий ве иджадий фаалиетини тасвир 
этинъиз. 

2. Дженктен эвель ве дженктен сонъ шаир къайда ве насыл сааларда 
чалышты? 

8. Керим Джаманакълы биринджи шиирлеринде насыл мевзуларны 
акс этти? 


Керим Джаманакълынынъ эеджанлы шиириети 


Керим Джаманакълы лирик шаирдир. Онынъ лирик къа- 
раманы этрафтаки барлыкъкъа, аят акъымына, Къырымнынъ 
аджайип табиатына севдалы козьнен бакъа, къуванч ве умютнен, 
бахт арзусы иле онынъ багъры толып таша. Энъ меракълысы шу 
ки, шаир ташкъын дуйгъуларыны ифаде этмеге керекли саде 
ве нефис сёзлерни, ибарелерни, левхаларны тапа. Онынъ шиир- 
лери чокъракътан акъып чыкъкъан буллюр озенчикни анъ- 
дыра, кет-кете о озенчик толуша, къуветлене ве гурьдели озенге 
чевириле. К. Джаманакълы къырымтатар шиириетинде аньане 
олып къалгъан йигитлик мевзусыны, Бекир Чобан-заде, Амди 
Гирайбайнынъ изинден кетерек, гъайрыдан джанландырды. 
«Йигитлик шаны» (1928 с.) шииринде яш шаир йигитлерни 
бахт огърунда, аят огърунда, Ватан сеадети огърунда курешке 
чагъыра. Йигит ич бир тюрлю къыйынлыкълар огюнде токъта- 
май, джесюрдже куреше. Бу символик шиир меджаз (метафора) 
усулы эсасында язылгъан. Шаир усталыкънен мубалагъа (гіпер- 
бола) усулыны да къуллана: 

Тав-къая тепренип, дерьялар ташса, 
Чатырнынъ думанлы тёпесин ашса, 
Аятчюн тоз, боран дешетин сачса, 
Эписине куреш дер, йигитлик шаны. 


Къырымнынъ козь къамаштыргъан ялы бою ман- 
заралары, гурьдели Къара денъизнинъ тылсымлы корю- 
ниши шаирнинъ аджайип «Ильнинъ денъизи» (1986 с.) 
шииринде тасвирлене. Табиат манзаралары шиирде 
джанлы левхалар оларакъ тасвирлене ве окъуйыджынынъ 
тасавурында, хаялында муреккеп дуйгъулар догъура, 
терен ойларгъа далдыра. К. Джаманакълынынъ шиирлери 
терен фельсефий манагъа маликлер. Шаир саде адиселер 
тасвири вастасынен терен фикирлерни, муреккеп дуйгъуларны 
ифаде эте: 


ХХ асыр отузынджы 
сенелерининъ къырымтатар 
эдебияты (1929—1941) 


Къарув сакълай озюнде 
Ильнинъ къара денъизи. 
Анда бизнинъ енъиджи, 
Отькюр корьген иль козю. 


Әбедий йырлар денъизим, 
Акъраны ёкъ акъындай. 
Дюньяда ёкъ йыр севген, 
Бахытлы, кучьлю халкъымдай. 


Керим Джаманакълынынъ «Омюр къызы» шиири къы- 
рымтатар эдебиятында аджайип лирик шиирдир. Шаир джанлы 
сёзлернен Къырымнынъ тылсымлы табиатыны анъдыргъан, 
дюльбер севгилисининъ ресимини ярата. Шиирнинъ эр бир 
сатыры гонъюллерге къуванч, мельэм, хаз бере. Шиир бахыт, 
сеадет киби саде ве алийдир. Шиир окъуйыджынынъ гонъ- 
люнде акъикъий севги, бахытлы омюрге ынтылув дуйгъуларыны 
догъура. 

К. Джаманакълы шиириетининъ эм мундериджеси, эм шекили 
халкъ руху ве меаретинен ашлангъандыр. 

Ватанпервер шаир Ватанымыз кокюни къара булутлар къапла- 
гъанда, четте къалмады, душмангъа къаршы силя ве къалемнен 
дженклешти. О йылларда язгъан «Эй, тувгъан халкъ!», «Къанатлы 
батыр», «Партизан достларыма», «Зафер маршы» ве дигер шиир- 
лери адамларны фашистлерге къаршы курешке къозгъалта, олар- 
нынъ гъалебеге ишанчыны къавийлештире эди. 

1. Джамакълынынъ шиириетине насыл ифаделик хусусиетлери 
менсюптир? Шаир насыл тасвирий васталарны къуллана? 


2. Лирик шиирлерининъ хусусиетлерини къайд этинъиз. Е 2$ 
3. Шаирнинъ дженк акъкъында шиирлерининъ эсас гъаесини 8 Е Е 
.. ЕБ 
къайд этинъиз. Е 2 5 
Ев 
НЕ 
НЕЕ 
Е 
А НЕЕ 
ИИГИТЛИК ШАНЫ 855 

Ра 


Къайнагъан серт булут къайгъылар берсе, 
Умютин сёндирип, яныкълар серсе, 
Къутургъан къасыргъа фельсефе орьсе, 
Буларгъа лянет дер, йигитлик шаны. 


Йылдырым йылтырап, гурюльти къопса, 
Къанлы джав! пулемёт, топларын атса. 
Омюрни сёндирип, яныкълар къатса, 

Ич къоркъмаз, яшав дер, йигитлик шаны. 


Тав-къая тепренип, дерьялар ташса, 
Чатырнынъ думанлы тёпесин ашса, 
Аятчюн тоз, боран дешетин сачса, 
Әпсине куреш дер, йигитлик шаны. 


Боранлар увулдап, къатты ель эссе, 
Салгъырнынъ, дерьянынъ ташкъынын кессе, 
Инсанлыкъ аяты, омюрден куссе, 

Оларгъа зевкъ берир, йигитлик шаны. 


ИЛЬНИНЪ? ДЕНЪИЗИ 


Чалкъа яткъан чайпана, Йырла, денъиз, шувулда, 
Ильнинъ эпкин денъизи. Урьлюк севген табиат. 
Акъраны ёкъ акъындай, Мавылангъан далгъанъа 
Турмай йырлай бир озю. Дюльберликтен гъурур къат! 


1 джав — душман. 
2 иль — дияр, мемлекет. 

Бу къудретли денъизни 
Бенъзетемен илиме. 

Сувдай сагълам, тендюрист, 
Халкъны севген гонълюме. 


Гонълюм киби гурьдели 
Севем енъиш, шадлыкъны 
Талмай огге талпынып, 
Анъдыра о урь халкъны. 


ХХ асыр отузынджы 
сенелерининъ къырымтатар 
эдебияты (1929—1941) 


Әркелене кенъ ялы, 

Опе оны денъизим. 
Къарап-къарап тоялмай, 
Яшав севген шенъ козюм. 


Арув корьмек козьге арув, 
Юрек джоша, къарасанъ. 
Мына, бойле дюльбер юрт, 
Дюньяда ёкъ, сорасанъ. 


Тим-тик оськен кокче тюс 
Кенъ кокюсли къаялар, 
Къучакъ керип денъизге, 
Булутларгъа чомалар. 


Осе оларгъа ясланып, 
Назик бойлу чинарлар. 
Оларнынъ бойле осюши, 
Санки дюльбер назлы яр. 


Салланалар ель эссе, 

Къулакъ салып денъизге. 
Къарув! бере дюльберлик 
Онъа бакъкъан эр козьге. 


Чинарлыкъта, багълыкъта 
Дюльбер, дюльбер сарайлар. 
Къою мавы денъизге 
Кулюмсиреп къарайлар. 


1 къарув — кучь, къувет. 


«> 


Умют киби арув ер, 

Бахыт киби пек яхшы. 
Нидже шаир йырлаткъан 
Денъизнинъ бойле бакъышы. 


Пушкин бугъавын къырып 
Кельген юртны арызлап. 
Юрьген Горький шадланып, 
«Боран къушын» азырлап. 


Дертке дева бу ерлер, 
Кунеши къызгъын эп куле. 
Тербетильген денъизден 
Йымшакъ, серин ель келе. 


Сыйпай ельчик черенъни, 
Опюши татлы арувдай. 
Гонълюнъ осип къабара, 
Енъильмейджек къарувдай. 


Къарув сакълай озюнде 
Ильнинъ къара денъизи. 
Анда бизнинъ енъиджи, 
Отькюр корьген иль козю. 


Душман булут къабарып, 
Бизге явмакъ истесе, 
Йыры кучьлю ватангъа 
Ач окъталып, сус десе. 


Крейсерлер ёргъалап, 
Булутларны даркъатыр. 

Бу онъушлы енъишлер, 
Денъизге, ильге йыр къатар. 


Әбедий йырлар денъизим, 
Акъраны ёкъ акъындай. 
Дюньяда ёкъ йыр севген, 
Бахытлы, кучьлю халкъымдай. 

ОМЮР КЪЫЗЫ 


Яваш эскен ель бугунь, 
Далгъаларны тербете!, 
Сейир этип буларны, 
Дюльбер бир къыз ял эте?. 


Козьлер мавы, бель индже, 
Узун, буйра сачлары. 
Инджиден акъ тиши бар, 
Назик, сызма къашлары. 


Узакъ дегиль, янымда, 
Козь алмайым козюнден, 
Севинч толу юреги, 
Сезильмекте юзюнден. 


Кулюмсирей, севдире, 
Ойчан, тюпсиз козьлери, 
Сёйлешеджек денъизнен, 
Анълашылса сёзлери. 


Дерсинъ, денъиз буны анълай, 
Кенъ-кенъ джая далгъасын. 
Сонъ толасий?, санки дей: 
Дюльбер тюшсин, ялдасын. 


Джыйнап, топлап гурь сачын, 
Ер кунеши бу дюльбер, 
Тюшти яваш денъизге, 
Бакъты онъа кок ве ер. 


1 тербете — саллай. 
ял эте — раатлана. 
3 толасий — сакинлей. 


2 


1. К. Джаманакълынынъ шиирлерининъ мевзуларыны ве гъаелерини 
къайд этинъиз. «Ильнинъ денъизи» шииринде денъиз левхасыны тасвир 
эткен сатырларны сечип окъунъыз. Шаирнинъ ватангъа ве халкъына 
севги, ифтихар дуйгъулары къайсы сатырларда ифаделене? Шаир насыл 

Балыкъ киби ялдай о, 
Сувны эшип къолунен. 


Тюшип мен де ялдадым, Е А 
Онынъ кеткен ёлунен. ЕЕ 
ЕЕ 
ШЕ 
Де джоюла, де къалкъа, Е Е 
Сувда ойнай «сув къызы», | #85 
Шакъа, оюн бегене, 33 


Кибирли дегиль о озю. 


Акъ мермердай тенине 
Далгъа келип окътала. 
Ынджынмасын дюльбер, — деп 
Океленсе, токътала. 


Дюльберлиги акърансыз, 
Къошакъ тапмакъ кучь онъа. 
Кунеш биле тёпеде, 
«Чиркинмен» — деп, утана. 


Эгер Меджнун корьсейди, 
Эль чекерди Лейлядан. 
Татьянадан кем“ дегиль, 
Ширинден де абадан. 


Ширин олгъан деврининъ 
Нам къазангъан дюльбери. 
Амма бизим бу дюльбер, 
Дюльберлернинъ дюльбери. 


4кем — эксик. 


тасвирий васталарнен, ифадели ибарелернен къуллана? Денъиз левха- 
сыны ве Къырымнынъ ярашыкълы табиатыны озь сёзлеринъизнен тас- 
вир этинъиз. Бу мевзуда беян язынъыз ве ресимлер сызынъыз. 

2. «Йигитлик шаны» шииринде йигитлик акъкъында сатыр- 
ларны окъунъыз. Шаир йигитликни насыл анълай? Сиз йигит- 
ликни насыл тасавур этесиз? Къырымтатар эдебиятында йигитлик 
мевзусы къайсы шаирлернинъ яратыджылыгъында озь ифадесини 
тапа? Акъикъий йигит намыны къазанмакъ ичюн насыл адам 
олмакъ керек? 

3. «Омюр къызы» шииринде шаир севгилисининъ дюльбер- 
лигини тасвир этмек ичюн насыл ифадели ибарелерни ве сёзлерни 
къуллана? Шиирнинъ мундериджесине эсасланып «омюр къы- 
зы» сымасыны тасвир этинъиз. Сиз къызларнынъ къайсы чизги- 

лерини айрыджа бегенесиз? Къырымтатар эдебиятында яратылгъан 
къадын-къызлар сымалары сизде насыл теэссуратлар догъурды? Сизге 
къайсы сыма айрыджа терен тесир этти? «Омюр къызы» шиири сизде 
насыл теэссуратлар догъурды? Керим Джаманакълынынъ даа насыл 
шиирлерини окъудынъыз? 

4. Керим Джаманакълынынъ Ватан дженки акъкъында насыл шиир- 
лерини билесиз? Ватан дженкинде къырымтатар халкъынынъ огъул ве 
къызларынынъ косьтерген къараманлыкълары акъкъында сиз не биле- 
сиз? Ватан дженки акъкъында даа насыл эсерлернен танышсыз? Ватан 
дженки къараманларындан кимлерни билесиз? Олар акъкъында насыл 
эсерлер окъудынъыз? 


ХХ асыр отузынджы 
сенелерининъ къырымтатар 
эдебияты (1929—1941) 

Эдебиятназариеси 


Бедиий эдебиятнынъ халкъчанлыгъы 


ХҮШ асырда яшагъан алман алими ве языджысы 
И. Гердер халкъчанлыкъ анъламынынъ манасы ве 
шартларыны эсаслы ишлеп, эдебиятшынаслыкъ 
фенине кирсетти. Онынъ фикириндже, бедиий эсер- 
лернинъ миллий озьгюнлиги, асырлар девамында 
шекилленген хусусиетлери ве хасиетлери бедиий эде- 
биятнынъ халкъчанлыгъыны акс этелер. Языджынынъ 
яратыджылыгъы озь халкъынынъ аяты, медениети, 
тарихынен узвий багълы олмалы, халкънынъ дюньявий 
мевамыны акс этмели. 

Языджы яшагъан девирнинъ ичтимаий-сиясий вазиетине 
коре халкънынъ макъсат-ынтылышлары, арзу-истеклерини 
ифаде этерек, онынъ менфаатларыны къорчаламалы, аятий 
ве медений аньанелерини, дюньябакъышларыны акс этме- 
лидир. 

Халкъчанлыкъ бедиий эдебиятнынъ муим алямети ола- 
ракъ, эдебий эсерлернинъ эр тарафларыны къаврап ала: 
мевзу, гъаесини, мундериджесини, тиль ифаделигини, 
тасвирий васталары ве къурулыш хусусиетлерини. 

Къырымтатар эдебиятынынъ халкъчанлыкъ хасиети ве 
хусусиетлерининъ тамырлары терен ве кучьлюдир. Орта 
асырлардан башлап бугуньки куньге къадар къырымтатар 
эдиплери халкъчанлыкъ рухунен ашлангъан эсерлер ярат- 
тылар. 

ХҮП асырда яшагъан ве иджат эткен намдар шаир 
Ашыкъ Умер, халкъ яратыджылыгъы услюбинде язгъан 
Эдип Әфенди, рус истилясы деврининъ фаджиасыны акс 
эткен Исметий ве Эшмырза кедай къырымтатар эдебияты- 
нынъ халкъчанлыкъ негизи, тамырларыны къавийлештир- 
дилер. ХХ асырда халкъчанлыкъ аньанелерини сакълагъан 
ве девам эткен эдиплеримизден: Асан Чергеев, Мемет Нузет, 
Зиядин Джавтобели, Умер Ипчи, Керим Джаманакълы, 
Эшреф Шемьи-заде ве дигерлери бу саада къыйметли хыз- 
метлер яптылар. 

Земаневий къырымтатар эдебиятында халкъчанлыкъ 
меселеси айрыджа муимдир. Чюнки халкъымыз сюргюнлик 
фаджиасындан сонъ тарихий Ватанына авдет олып, тарихы, 
медениети, ана тилини джанландырув, сакълав, яш несильге 


Эдебият назариеси. 
Бедиий эдебиятнынъ 
халкъчанлыгъы 


оороо орсоор оороо оор осор осоро оросо оок сора оо ОрК осоре оор 

$ миллетпервер рухуны ашлав огърунда гъайретнен чалыша. 
Халкънынъ муреккеп такъдирини, къудрет, икътидарыны, 
акъыл-икметини, мусбет урф-адетлерини, миллий хасиетле- 
рини акс эткен, макъсат, истеклерини бутюн дюньягъа биль- 
дирген бедиий эсерлер яратылмасы керек. 

Къырымтатар эдебияты халкъ аятынен узьвий багълы 
оларакъ, къырымтатар халкъынынъ джанлы тарихы олды. 
Акъикъий халкъчанлыкъ рухунен ашлангъан, халкъ 
аятыны акс эткен, халкъ менфаатларыны къорчалагъан 
бедиий эсерлерде умуминсаний дегерликлер акс ола биле. 


ХХ асыр отузынджы 
сенелерининъ къырымтатар 
эдебияты (1929—1941) 


_ Суаллер ве вазифелер 

1. Бедиий эдебиятнынъ халкъчанлыгъы эдебий эсерлерде насыл 
хасиет, хусусиетлернинъ акс олмасыны козьде тута? 

2. Бедиий эсерлерде халкъ аяты насыл акс олмалы? Языджы озь хал- 
къына, онынъ аяты, медениети, тарихына насыл мунасебетте булунмалы? 

3. Миллий озьгюнлик ибаресининъ манасыны изаланъыз. 

4. Бедиий эсерлерни талиль этюв эснасында халкъчанлыкъ хусусиет- 
лерине дикъкъат этинъиз. 

ХХ асыр отузынджы сенелерининъ несирджилиги 


Отузынджы сенелери сыкъынтылы вазиетте биле къы- 
рымтатар эдебияты инкишаф этти, меракълы ве къыйметли 
эсерлер яратылды, языджылар сафына яш истидатлар кирип 
турды. Несирджилик саасында меракълы ве нефис эсерлер 
язылды. 

Умер Ипчининъ «Расткелиш», «Амо автобусында» 
«Асан» повестьлери, Джафер Гъафарнынъ бала икяелери, 
«Ошекчи Айше» повести, Джемиль Сейдаметнинъ икяелери 
ве «Уфукъкъа догъру» романы нешир этильди. Теджрибели 
ве танылгъан языджыларнынъ эсерлери мевзу, гъае джеэтин- 
ден сиясет тесиринде белли бир дередже зайыфлашкъан олсалар 
да, нефислик, тиль ифаделиги, сымалар яратув джеэтинден юксек 
севиеге иришкен эсерлердир. 

Умер Ипчи отузынджы сенелери чешит муим мевзуларда бир 
сыра икяелер язды. Оларнынъ арасында «Къартлар» икяеси 
эм тиль, эм мундеридже джеэтинден меракълыдыр. Икяеде 
адий адисе, эки къартнынъ ярышмасы тасвирлене. Бу ярышма 
шакъалы, зевкълы бир шекильде кече. Лякин муэллиф, адий ади- 
сени тасвир этеркен, Сеитджемиль ве Сеттар къартларнынъ мил- 
лий колоритте, озюне джельп этиджи сымаларыны ярата. Бу эки 
къансыджакъ инсан къырымтатар халкъынынъ энъ эйи чизгиле- 
рини акс этелер: ишкирлик, адийлик, инсангъа урьметнен бакъув, 
мусафирченлик, джумертлик, инсаниетлик. 

Отузынджы сенелери къырымтатар эдебиятында совет дев- 
ринде биринджи оларакъ земаневий роман нешир этильди — 
Джемиль Сейдаметнинъ «Уфукъкъа догъру» романы. Роман 
муреккеп тарихий девирни, 1921—1930 сенелерни, къаплап ала. 
Къырымда къардашлар дженки ве 1921—1922 сенелерининъ 
ачлыкъ фаджиасы эсас ерни ала. Халкънынъ амансыз вазиети, 
дженк ве ачлыкънынъ акърансыз акъибетлери реаль шекильде 
тасвирлене. Романда меракълы сымалар яратыла — бу халкъ 
ичинден чыкъкъан джесюр адамлар Халиль оджа, онынъ къа- 
дыны Мосне, Кефели ве дигерлери тасвирлене. 

Экинджи джиан дженки арфесинде къырымтатар эдебиятына 
бир сыра яш истидатлы несирджилер келип къошулды — Мамут 
Дибагъ, Абдулла Дерменджи, Раим Тынчеров, Юсуф Болат, 
Шамиль Алядин, Решид Мурад ве дигерлери. Отузынджы сене- 
лерининъ сонъунда Мамут Дибагънынъ «Концерт», «Таш дуду», 
«Ферат», «Коктен зембильнен энгенлер» ве дигер икяелери, Раим 
Тынчеровнынъ «Шевкетовлар» повести, Юсуф Болатнынъ икяе- 


ХХ асыр отузынджы 
сенелерининъ несирджилиги 

лери ве «Алим» романынынъ биринджи къысмы, Шамиль Аля- 
диннинъ биринджи икяелери матбуатта дердж олунды. 
Раим Тынчеровнынъ «Шевкетовлар» повести шу девирнинъ 
муим ве меракълы эсерлеринден биридир. Повестте бир койде 
олып кечкен къалабалыкъ ве драматик адиселер тасвирлене. 
Колхоз къуруджылыгъына аякъ чалгъан шахс Арсланов 
чешит хиянетликлер япа, колхоз ашлыкъларыны хырсыз- 
лай. Лякин меракълысы шу ки, адий арабаджы Меджит 
хынзыр реис Арслановнынъ ким олгъаныны, онынъ ярамаз- 
лыкъларыны бутюн джемаат огюнде ачып косьтере. Арсла- 
новны тюрьмеге алып кетелер. Бойлеликнен акъыллы ве 
джесюр Меджит бутюн джемаатны хиянет душмандан къур- 
тара. Языджы янъы девирде осип етишкен, колхоз ишлеринде 
фааль иштирак эткен, джемиеттеки адисе, вакъиаларнынъ мана- 
сыны терен анълагъан, тувгъан коюнде яшайышны эйилештир- 
мек ичюн гедже-куньдюз чалышмагъа ве курешмеге азыр олгъан 
Меджитни, яшларгъа нумюне оларакъ, косьтере. 

Дженк арфесиндеки несирджиликте Мамут Дибагънынъ 
яратыджылыгъы дикъкъатны джельп этти. Муэллиф ифадели 
халкъ тилинен язылгъан эсерлеринде къырым койлериндеки 
яшайышны, аз да олса, эйи денъишмелерни, медений ёнелишни 
тасвир этти. 

Буюк ве яш несиль арасындаки мунасебетлерни, кимерде юзь 
берген анълашылмамазлыкъларны языджы инджеликнен тет- 
къикъ эте, джанлы сымалар вастасынен тасвир эте ве муим тербие- 
вий хуляса чыкъара. Буюк ве яш несиль арасындаки мунасебет- 
лер эсас мевзу оларакъ «Коктен зембильнен энгенлер», «Ферат», 
«Концерт» икяелеринде ачыла. Теслиме енге, Мемиш къарт ве 
оларнынъ огълу Билял («Коктен зембильнен энгенлер»), Ферат ве 
онынъ анасы Амиде апте, бригадир Вели, реис Велишаев («Ферат»), 
Зейнеп ве онынъ бабасы Эреджеп агъа («Концерт») ве дигер ишти- 
ракчы шахысларны мисаль оларакъ кетирмек мумкюн. Мамут 
Дибагънынъ эсерлери мевзу, гъаесинен бугунь де актуаль эсерлер- 
дир. Тиль джеэтинден исе олар нумюне ола билелер. 

«Совет эдебияты» меджмуасында Юсуф Болатнынъ «Алим» 
романынынъ нешир этилюви къырымтатар эдебиятында муим бир 
адисе олды. Тарихий весикъалар ве фольклор эсерлери эсасында 
язылгъан романда муэллиф халкънынъ севимли къараманы Алим 
Азамат огълунынъ къарамане сымасыны яратты. 

Сиясий баскъы ве кескин незарет астында яш къырымтатар 
языджылары халкъ аятыны акс эткен эсерлер язмагъа тырышты- 
лар. Умумен алгъанда, дженк арфесинде къырымтатар несирджи- 
лигинде белли бир дереджеде ёнелиш аляметлери пейда олды. 


ХХ асыр отузынджы 
сенелерининъ къырымтатар 
эдебияты (1929—1941) 

1. Отузынджы сенелери къырымтатар несирджилигинде насыл 
муим ве меракълы эсерлер нешир этильди? 

2. Отузынджы сенелери къырымтатар языджыларындан кимлер 
несир саасында семерели иджат этти? 

3. Эсерлерде насыл муим земаневий мевзулар акс этильди? 

4. Сиз къайсы бир эсерлернен тафсилятлы таныш олдынъыз? 
Къайсы бирини зияде бегендинъиз? Эдебий къараманлардан къай- 
сы сизинъ дикъкъатынъызны джельп этти? 

5. Әсерлерде тасвирленген мевзу, меселелер бугуньки куньде де 
актуальми? Мисаллернен исбат этинъиз. 

6. Совет къырымтатар эдебиятынынъ инкишафында насыл эки 
девирни айырмакъ керек? Оларнынъ арасында насыл фаркълар бар? 

7. Совет акимиетининъ зиялыларгъа къаршы баскъы сиясети эдебият- 
нынъ инкишафына насыл менфий тесир этти? 


ХХ асыр отузынджы 
сенелерининъ несирджилиги 

УМЕР ИПЧИ! 
(1897—1955) 


воробубовобуборебь бое обу 


Къырымтатар халкъынынъ эдебияты ве санатынынъ тари- 
хына буюк иссе къошкъан Умер Ипчи 1897 сенеси Багъчасарайда 
дюньягъа кельди. Таяшлыкътан оксюз къалгъан огъланнынъ, бир 
тилим отьмек тапмакъ ичюн, этмеген иши къалмай. Омюрнинъ 
агъырлыгъыны, онынъ перишанлыгъыны озь козюнен корьди ве 
башындан кечирди, шорбаджы къамчысынынъ агърысыны, сёгю- 
шининъ аджджысыны озь тенинде ис этти. Онынъ осьмюрлик 
йыллары халкъ ичинде хорлукъ, зорлукъ ве агъыр эмек гъайре- 
тинде кечти. 

1911 сенеси Умер Тавдаир коюндеки мектепке окъумагъа кире. 
1913 сенеси шу койнинъ медресесине авушып, темелли бильги 
аладжакъ ола, лякин оджаларнынъ залымлыгъы, дерслернинъ 
кейфиетсизлиги, бошлугъы окъувдан онынъ козюни къайтара. 
1915 сенеси он секиз яшыны толдургъан Умер Уфагъа кетип, 
андаки «Алие» медресесине сербест динълейиджи оларакъ окъу- 
магъа кире. Алимджан Ибраимовнынъ эдебият дерслерине буюк 
авесликнен къатнай. Мында о 1917 сенесининъ февраль инкъи- 
лябынадже къадар окъуй ве бунынънен онынъ мектеп тасили 
бите. 1918 сенесининъ башларындан 1921 сенесине къадар Умер 
кой мектеплеринде оджалыкъ эте. Бундан сонъ, баягъы вакъыт 
район театр группасында, сонъра, 1923 сенесинден 1928 сенесине 
къадар, къырымтатар девлет театросында артистлик, режиссёр- 
лыкъ, директорлыкъ ишлерини алып бара. Шу вакъытта да «Енъи 
дюнья» газетасында эдебий хадим вазифесинде чалыша. 


1! Муэллифнинъ иджадий фаалиети Исмаил Асан-огълу Керимнинъ 
«Къырымтатар эдебияты» китабындаки малюматлар эсасында язылды. — 
Акъмесджит: Къырымдевокъувпеднешир, 1995. — С. 214—219. 

Балалыкъ ве осьмюрлик чагъындан гъайретнен чалышмагъа 
алышкъан Умер озюнинъ иджадында да, къайсы саада чалыш- 
къанына бакъмадан, икътидарлы эмегинен аджайип нети- 
джелерге иришти ве къырымтатар медениет хазинесине сал- 
макълы иссе къошты. 

Умер Ипчи даа Тавдаир мектебиндеве «Алие» медресесинде 
окъугъанда эдебияткъа авесленип, къолуна тюшкен китап- 
ларнынъ бирини къалдырмайып окъуй. Къазантатар язы- 
джылары Абдулла Токъай ве Алимджан Ибраимовнынъ 
иджадынен якъындан таныш олып, озю де язып башлай. 

1915 сенеси о «Медресе», «Эвлерге бакъкъанда» шиирле- 
рини, сонъра «Гъазы Мансур» ве бир сыра дигер эсерлерини 
яза. Уфада окъугъанда, андаки къырымтатар къолязма журнал- 
ларында озюнинъ биринджи эсерлерини бастырып башлай. 

Муэллиф «Медресе» шииринде эски диний мектепке, онынъ 
керилиги ве кийик адетлерине менфий мунасебетини косьтере, 
«Әвлерге бакъкъанда» шииринде исе джемиетнинъ сыныфларгъа 
болюнгенини, фукъарелер чалышып, зенгинлер ашагъанларыны, 
эски дюньянынъ акъсызлыкъ ве адалетсизликлерини тасвирлей. 

Шиир язувында да Умер Ипчи муим нетиджелерге иришти. 
Шиир язувны Умер Ипчи 1915 сенеси башлап та иджадынынъ 
сонъки куньлерине къадар девам этти. Онынъ эки шиирлер 
джыйынтыгъы «Шаркъ къадыны» (1926 с.) ве «Куреш ичюн» 
(1928 с.). Шиирлери чешит мевзуларда язылгъан олса да, олар 
эписи терен маналы, озюнчелик хусусиетлеринен ашлангъан, 
муим земаневий, тарихий, фельсефий, ахлякъий меселелерни 
айдынлаткъан эсерлердир. Тиль ве ифаделик джеэтинден де Умер 
Ипчининъ шиирлери юксек бедиийлик нумюнелеридир: «Кимден 
ярдым», «Балыкъчылар», «Джигитке», «Денъиз», «Тарих текрар 
дегильдир», «Бизим геджелер» ве дигерлери. 

Иджадыны назм эсерлерден башлагъан эдип, озь истидадыны 
несир ве драма эсерлер язувында да сынай. Эски девир аятыны 
акс эттирген «Алим» (1924 с.), «Ненкеджан ханым» (1926 с.), 
«Шаингерай» (1929 с.), сонъра исе халкъ яшайыш тарзыны ифаде 
эткен «Фаише» (1924 с.) «Мотор», «Айыныкълар» ве «Азат халкъ» 
(1930 с.), «Душман» (1933 с.) киби пьесаларыны яза. Бу пьесалар 
(эписи олып 17 пьеса) къырымтатар совет драматургиясынынъ 
эсасыны тешкиль эттилер. 

Умер Ипчи истидатлы ве сынъырсыз гъайретли терджимеджи. 
О рус тилинден къырымтатар тилине дюньяджа танылгъан гъарп 
верус языджыларнынъ муреккеп ве колемли эсерлерини терджиме 
этти: В. Шекспирнинъ «Гамлет» трагедиясыны, И. Шиллернинъ 

«Айдутлар» драмасыны, Л. Толстойнынъ «Казакилер» ве «Аджи 

Мурат» повестлерини, М. Горькийнинъ «Ана», «Артамоновлар- 

нынъ иши», «Клим Самгинннинъ аяты» романларыны ве даа 

дигер эсерлерни. О девирде терджимеджилик пек керекли ве 
файдалы иш эди. Къырымтатар яшлары ана тилинде бойле 
улу бедиий эсерлернен таныш ола биле эдилер. Умер Ипчи 
ичюн исе бу буюк иджаткярлыкъ мектеби олды. 

Умер Ипчи публицистика ве терджиме ишине де буюк 
эмиет бере. Тиль ве эдебият меселелерине даир бир къач кон- 
ференцияларда фааль иштирак эте: «Бизде имля меселеси» 
(1923 с.), «Тиль ве имля», «Язы меселеси», «Имля ве тиль 
конференциясы мунасебетиле» (1924 с.) киби макъалелеринен 

матбуатта чыкъышта булуна. Айны вакъытта о, мектепте тиль 
ве эдебият окъутув меселелерине де дикъкъат айыра. «Къырым 
мектеплери» (1926 с.) «Ифтира дегиль, акъикъат» (1926 с.) киби 
макъалелеринде о, окъув ишлерининъ севиесини юксельтюв месе- 
лесини котере. 

Йигирминджи сенелернинъ сонъунда Умер Ипчининъ мат- 
буатта бир сыра несир эсерлери пейда олды: «Куреш», «Зейнеп 
тизе», «Трактор», «Мырзанынъ хатире дефтеринден», «Хатип» ве 
дигерлери. Муэллиф озь икяелеринде чешит девирде юзь берген 
фаджиалы вакъиаларны «Зейнеп тизе», «Ачлыкъ хатирелери», 
къырымтатар халкъынынъ миллий урф-адетлери «Куреш», янъы 
аят аляметлерини «Трактор» икяелеринде буюк бир инджеликнен 
ве тесирли шекильде тасвирлей. 

Отузынджы сенелери Умер Ипчи несирджилик саасында иджа- 
дыны фааль девам эте. Бу йыллары онынъ мундериджели, халкъ 
аятыны догъру акс эткен ве чешит аятий ве ахлякъий мевзуларны 
акс эткен эсерлери нешир этиле: «Багъчеван», «Кузь геджесинде», 
«Нефисе» икяелери, «Асан», «Къартлар», «АМО автобусында», 
«Расткелиш» повестьлери ве дигер эсерлери. 

Умер Ипчининъ «Расткелиш» икяесинде мукъаддес севгиге 
садыкъ къалгъан эки генч Хатидже ве Умернинъ муреккеп такъ- 
дири тасвирлене. 

«Амо автобусында» серлевалы икяесинде совет акимиетининъ 
къырымтатар коюнде тикленюви, койдешлер арасындаки мурек- 
кеп мунасебетлер акс этиле. 

Эдебиятымызда гъает буюк иджадий асабалыкъ къалдыргъан 
классик языджымыз Умер Ипчи 1987 сенеси Сталин репрессия- 
сына огъратылып, чокъ йыллар лагерьлерде азап чекти. 

1955 сенесининъ январь айынынъ он биринде Томск тюрьме- 
синде вефат этти. 


ХХ асыр отузынджы 
сенелерининъ къырымтатар 

1. Умер Ипчи къырымтатар медениетининъ къайсы сааларында 
фааль ве семерели иджат этти? Эр бир саада япкъан хызметлери ве 
къалдыргъан асабалыгъына тафсилятлы иза беринъиз. 

2. Умер Ипчининъ къайсы бир эсерлери сизге терен тесир этти ве 
гонълюнъизде силинмез из къалдырды? 

3. Чешит сыныфларда алгъан бильги, малюматларгъа эсас- 
ланып, Умер Ипчининъ яратыджылыгъы ве фаалиетини тасвир 
этинъиз, къырымтатар эдебияты, медениетинде алгъан ерини къайд 
этинъиз. 


> повестининъ хусусий ери . 


Умер Ипчининъ 
несирджилигинде «Расткелиш» 


Умер Ипчининъ несирджилигинде 
«Расткелиш» повестининъ хусусий ери 


Йигирминджи сенелернинъ башында Умер Ипчи несир 
эсерлер язып башлай. Онынъ «Зейнеп тизе» икяесинде дженк- 
нинъ фаджиалы акъибетлери ойле бир тесирли, аджыныкълы 
шекильде косьтериле ки, дерсинъ эр бир окъуйыджынынъ шах- 
сий фаджиасы, яныкъ, къасеветлери тасвирлене. Бу икяе озю- 
нинъ тесирченлиги, инсанперверлигинен, саде тасвир усулынен 
айырылып тура. Бугунь де бу икяени козьяшсыз окъумакъ мум- 
кюн дегиль. Зейнеп тизенинъ сымасы дженклерде огъулларыны 
гъайып эткен бинълернен аналарнынъ тимсалидир. 

Умер Ипчининъ яратыджылыгъында эр бир эсерининъ эм мун- 
деридже, эм фикир, эм тиль ве ифаделик джеэтинден айрыджа 
муим ве эмиетли ери бар. Меселя, «Мырзанынъ хатире дефтерин- 
ден», халкъ аятындан меракълы левханы тасвир эткен «Куреш» ве 
дигер эсерлер. 

Умер Ипчининъ гонълюне якъын олгъан ве яратыджы- 
лыгъында озь аксини тапкъан бир мевзу даа оны даима раатсызлай 
эди. Бу — къадынлар мевзусы, къырымтатар къадынлыгъынынъ 
кечмиши, бугуньки куню, келеджеги, къадынларнынъ джемиетте 
ве аиледеки месулиетли ери. 

Бу муреккеп, муим ве индже мевзугъа багъышлангъан эсерлер- 
ден «Расткелиш» повести, шубесиз, муэллифнинъ шахсий фикир- 
лери, аятий мевамыны, миллий аят тарзыны ве ахлякъий эсасла- 
рыны акс эткен эсердир. 

Повестте биринджи шахыс адындан эсас къараманларнынъ — 
Умер ве Хатидженинъ — та балалыкътан башлап етишкен чагъы- 
надже омюр ёллары тасвирлене. Умер ве Хатиджелернинъ къоран- 
талары Багъчасарайда бир маалледе къомшу олып яшай эдилер. 

Граждан дженки ве ачлыкъ фаджиасы бутюн халкъны къыйын 
алгъа къалдырды. Хатидженинъ бабасы, анасы ве учь къардашы 
ачлыкъ, хасталыкътан эляк олалар, Хатидже бир озю къала. 
Умернинъ ана-бабасы Хатиджени озьлерининъ къоранта- 
сына алалар. Бойлеликнен Умер ве Хатидже бир къорантада 
осип-етишелер. Бу ерде эсернинъ энъ меракълы ери башлана. 
Башта эки осьмюр, сонъра эки яшнынъ гонълюнде асыл 
олгъан якъынлыкъ, муаббетлик, севги дуйгъуларынынъ 
далланып гурь оськенини, сонъра оларны бутюнлей сарып, 
къаплап алгъаныны муэллиф незакет ве инджеликнен тасвир 
эте. 
Эки яш озьлерининъ дуйгъуларыны ачыкътан бильдир- 
меге джесарет эталмайлар, бири-биринден гизлеп юрелер. Амма 
Умерни орду хызметине ёллагъанда, эр шей ачыла. Хатидже 
озюни туталмай, агълай-агълай Умернинъ боюнына сарыла, мени 
унутма деп ялвара. Вакъыт кете. Умер ордуда. Омюр исе озюнинъ 
бекленильмеген тесаддуфлерини азырлай. Асылында «Раскелиш» 
повестининъ биринджи ады «Тесаддуф» эди. Къараманларнынъ 
омюринде чешит тесаддуфлер расткеле, бахытсыз да, бахытлы да. 
Апансыздан Хатидженинъ бир койде яшагъан тизеси тапыла ве 
оны бир къач вакъыткъа эвине алып кете. Бу кетюв Хатидженинъ 
башына чокъ фелякетлер кетире. Койде ярамаз Аким деген эриф 
Хатиджени корип, севда ола. Оны алып къача, бир эвде къапап 
тута, зорлап онъа эвлене. 

Бу бахытсызлыкътан сонъ Хатидже, бир ёлуны тапып, койден 
къача ве чокъ хорланып юре. Лякин Умернинъ эвине къайтмай. 
Онынъ ич те бир шейде къабааты олмаса да, олып кечкен вакъианы 
шанына сыгъдырмай, озь аягъынен къайтып бармакъны ляйыкъ 
корьмей. Лякин гедже-куньдюз тек Умерни хатырлай, онынъ 
сымасыны гонълюнде сакълай, озюнинъ екяне севгисине омюрлик 
садыкъ къалмагъа ичинден ант эте. 

Вакъыт кече. Хатидже Акъмесджитте тикиш фабрикасына 
ишке кире. Ударник сафларында булуна. Онынъ омюринде 
бахытлы тесаддуф апансыздан эки асретни къавуштыра. Бу 
повесть акъикъий лирик эсер. Муэллиф эки яшнынъ кучьлю, 
чешит муреккеп сынавлардан кечип, къавийлешкен севгисини 
косьтере. Экиси де, эм Умер, эм Хатидже, алидженаплыкъ, 
гонъюльдешликте, чыдамлыкъта ве вефадарлыкъта тенълер. 
Оларнынъ буллюр киби эм ичтен, эм тыштан темиз-пак сымалары 
аля бугунь окъуйыджыларны эеджанландыра ве гъурурландыра. 

1. Умер Ипчининъ насыл несир эсерлерини окъудынъыз? Къайсы 
бири сизге терен тесир этти ве тюшюнджеге далдырды? 

2. «Расткелиш» повестинде насыл тарихий девир тасвирлене? Бу 
вакъытта насыл вакъиалар олып кечти? Сиз бу девир акъкъында не 
билесиз? Икяе этинъиз. 


Умер Ипчи. 
«Расткелиш» 


РАСТКЕЛИШ 


Повесть 
(къыскъартылып алынды) 


Мен заводдан пек ёрулып къайткъан эдим. Примус устюне чай- 
никни къойып, дивангъа узандым да, газета окъумагъа башладым. 
Бир тарафтан ёргъунлыкъ, экинджи якътан козьлеримнинъ тал- 
масы, юкъумны кетирди. Аяттаки чайникни де унутып кеткеним. 
Ал, козюм юкъугъа кетти дегенде, дивардаки радио: 

«Дикъкъат, динъленъиз, Акъмесджит айта», — деп ойле 
багъырды ки, тап сескенип кеттим. Башта онынъ «агъызыны» 
тыкъайджакъ олдым, лякин юкълап къалсам, чайникнинъ къай- 
нап ташаджагъы акълыма тюшти ве мен радионынъ шай, вакъ- 
тында багъыргъанына къувандым биле. Диван устюне отурып 
радионы динълемеге башладым. Мында озь беш йыллыгъыны учь 
бучукъта толдыргъан Девлет тикиш фабрикасынынъ бу мунасе- 
бетле япкъан байрам меджлиси бериле. 

Бир чокъ нуткълар сёйленди. Ударниклер де чыкъып сёй- 
ледилер. Мувафакъиет балабан. Беш йыллыкъ учь бучукъ йылда 
толдырылгъан. Аферин, дейим, яхшы чалышкъансынъыз. Биз де, 
дейим, озь тери заводымызнынъ бешлик планыны толдырувда сиз- 
нинъ пешинъизден чокъ артта къалмамыз. 

Шай дер экеч, гурь бир эркек сеси, мукяфат къазангъан удар- 
никлернинъ джедвелини окъумагъа башлады. Әр кеске мунасип 
мукяфатлар бериле. Бу мукяфатлангъанлар ичинде еуди, рус, 
татар фамилиялары бар. Бирден-бирге къулагъыма «Хатидже 
Шабашова» фамилиясы чалынды. Мен, янълыш эшитмедимми 
экен, деп, дикъкъатнен динъледим. Гурь сес: «Хатидже Шабашова» 
деп бир даа текрарлады. Мен юкъламайыммы экен деп, козьле- 
рими окъаладым, этрафыма ве багъыравукъкъа бакътым. Ёкъ, 
юкъламайым. Керчек шей, иште гурь сеснинъ паузалары арасын- 
дан аяттаки примуснынъ пышылдысы да эшитиле. 

Еримден сычрап турдым, быджагъымы тез-тез кийдим де, аят- 
таки примусны сёндирип, озюми ёлгъа аттым. 

Мен къапудан бойле фырлап чыкъкъанда, андаки къомшу 
къарылар ёл берип, бир тюрлю шашып, манъа ве бир-бир- 
лерине бакъыштылар. Шимди акълыма келе, оларнынъ 

шашкъанларынынъ себеби меним туташып, къаталап кет- 
мемдир, дейим. 

Мен озюмни учюнджи номералы трамвайгъа аттым ве 
Совнарком янында трамвайдан тюшип, тикиш фабрикасына 
чаптым. 

Анда байрам бар эди. Әр кес куле. Эр ер кереги киби дона- 
тылгъан, залнынъ президиум столы устюнде, диварда Ленин, 
Крупскаянынъ ресимлери, лозунглар бар. Къыскъасы, эр шей 
ерли-еринде, эр шей кереги киби... 

Зал рыкъма-рыкъ толу. Кимдир, топлашмада нетиджелев нут- 
къы айта. 

Мен къапуда токътап, зал ичине козь кездирдим. Озюм де фыш- 
найым. Талагъым къаткъан. Къапу янында тургъан къырмызы 
явлыкълы ишчи къарылар, къызлар манъа суалли козьлеринен 
бакъалар. 

Мен Хатиджени корьдим. О, президиумда отура эди. Череси 
шенъ, гулленген. Джагъыны элине таяп, кулюмсиреп отура. 

Юрегим «шув» этти. 

Онынъ янына бараджакъ олып ынтылдым. Бунынъ къолайсыз 
чыкъаджагъыны тюшюндим. Я, барып да, бир даа эвленген олса? 
Я, барып да, къоджасы да мында, бу зал ичинде, эм озю де куньджю 
бир адам олса? 

Меджлис битти. Сонъ, сёз айткъан ораторны эль чырпма- 
ларынен алгъышладылар. Оркестр «Интернационал» чалды. 
Бутюн халкъ аякъкъа турды. Оркестр сускъан сонъ, халкъ дагъы- 
лышмагъа деп къапугъа догъру джёнеди. Мен оларгъа ёл берип, 
къапу четине чекильдим. Лякин козьлерими Хатиджеден алмай 
эдим. Меним меракъландыргъан бир шей бар эди. Эгер онынъ 
къоджасы мында олса, эбет де, о къарысынынъ янына бараджакъ 
ве экиси бирликте эвге къайтаджакъ эдилер. Акълыма бу шейлер 
кельгенде, недир, юрегими тырнады. 

Мен бунынъ куньджюлик олгъаныны дуйдым. 

Мен Хатиджеден козюми алмайым. Иште, о да турды, халкъ- 
нынъ артындан къапугъа догъру джурмеге башлады. 

Ёкъ, къоджасы ёкъ экен. Янындаки къарыгъа бир шейлер айта, 
озю де турмай кулюмсирей. Яваш джурелер. Иште якълашалар... 
Юрегим бармагъа ер тапмай. Илери атыладжакъ олам. Тез-тез 
онынъ янына бараджакъ олам. 

Эм, атылдым да. Халкъ арасына сыкъыштым. Акъынтыгъа 
къаршы кетмеси не къадар зор экен. Эр кес тышкъа чыкъмагъа 
ашыкъа, мен, оларны ярып, араларындан кечип, ичери сокъу- 
лам. 

Башымы котердим. Буз бузладым. 


Әбет, Хатидженинъ янына узунджа бурунлы бириси Е Е 
кельди, оны къолтыкълап, пенджере янына чекти. 55 
Токътагъан эснада, мени сыкъыштырып, итеп, къапудан ВЕ 
тышкъа чыкъардылар. Мен къапунынъ сапына япыштым. ры 


Токътадым. Аякъларым уджуна басып, котерильдим. Олар 
анда, пенджере янында, сёйлеше эдилер. Узун бурунлы яш 
элиндеки кягъытларыны косьтерип, Хатиджеге бир шейлер 
айта, о да кулюмсирей, агъызы четинден алтын тишини косьте- 
рип, башыны саллай. 

Меним шубем къалмады: узун бурунлы онынъ къоджасы 
дегиль. 

Юрегим тырналды. 

Әнди халкъ чыкъып бите ята. Манъа аякъ уджларыма басмакъ 
да керекмей. Мен шимди оларны шай да корем. 

Әбетте, сиз мени бу айткъанларымдан, Хатиджени севгеними 
анълагъандырсынъыз. Айны суретте сиз Хатидженинъ бирин- 
джи къоджасы олмагъанымы да огренгендирсинъиз. Эбетте, сиз 
меним Хатиджени якъын йылларда корьмегеними, эвельде бизим 
арамызда муаббет олгъаны ве саире ве саирелерни шекленгендир- 
синъиз. 

Мен Багъчасарайда догъдым, анда осьтим. Хатидже де Багъ- 
часарайлы. Маалледешмиз. Эвлеримиз къомшу десенъ оладжакъ. 

Онынъ да, меним де бабаларымыз табакъ эснафындан. Эснаф 
деп, ойле озь маллары, табаналары! олгъан адамлар дегиллер. 
Олар Аджы Исмаилге ишлей эдилер. Оларгъа ишчи демек де мум- 
кюн дегиль, чюнки экиде-бирде озьлери де беш-он терилер алып 
ишлей, мешин ясайлар. Къыскъасы, бир тилим отьмекчюн эпи- 
сини япалар. 

Табанагъа мен чокъ яш къатнай башладым. Яваш-яваш Чурюк- 
сувгъа, онынъ сасыгъына алышып кеттим. Башкъалары Чурюк- 
сув янындан кечкенде бурунларыны тыкъай, джиренген чырай 
ясайлар. Амма мен, эм тек мен дегиль, биз табакъ эснафы бала- 
лары, Чурюк-сувсыз оламаймыз. Озюмиз «тери ишлеймиз», яни 
терилерден кесилип атылгъан парчаларны ишлеймиз. Оларны 
«джырымгъа къоямыз», «тола бастырамыз». Къуш ювада корьге- 
нини кутер, дегени киби... 


1 табана — мешинни гъайрыдан ишлеген устахане. 

Узатмайыкъ. 17 сенеси кельди. Мен бу заман 16 яшында эдим. 
Падиша тахттан тюшюрильген дедилер, къуваныштылар. 
«Къурултай» дедилер, даа бир такъым шейлер. Догърусы, 
меним бу шейлернинъ ич бирине акълым етмей эди. Бир кунь 
Багъчасарай янында дженк олды, бу дженктен сонъ, шеэрге 
матрослар, силялы ишчилер кельди. Биз, маалле балалары, 
башта къоркътыкъ, лякин сонъ, алыштыкъ. Матросларнен 
достлашып да кельдик. 

Пек яхшы акълымда. Бир гедже «отурмагъа» деп, Хати- 
джелер кельдилер. Биз Хатидженен берабер кучюк лампа- 
чыкъны якъып аяткъа чыкътыкъ. Курсюни алып лампаны 
онынъ устюне къойдыкъ. Мен онъа, эсап меселелери чезмеге 

ярдым этеджек эдим. Бизим аяткъа чыкъкъанымызны анамлар 
корьдилерми, корьмедилерми, бильмейим, индемедилер... 

Биз курсю башына чёктик. Мен эсап китабыны алып, окъу- 
магъа ве Хатиджеге анълатмагъа башладым. О исе, китаптаки 
языларны корейим деп, манъа джылышты, янагъыны меним яна- 
гъыма якъынлаштырды. Мен башта ич бир шей абайламадым. 
Лякин чокъ кечмеден сесим къалтырамагъа башлагъаныны дуй- 
дым. Ич бир шей анъламай эдим... 

Хатидже элини меним омузыма къойып, китап устюне даа да 
абынды. Бу заман онынъ янагъы, меним янагъымны сыйпады... 
Шай да арув... Онынъ янагъындан пек хош бир джыллылыкъ 
келе. Бу джыллылыкъ тап юрегиме синъе... ве бундан меним сесим 
къалтырай. 

Мен токътадым. О: 

— Окъуса!... дей, озю де янагъыны меним янагъыма даа зияде 
якъынлаштыра. 

— Чекильсе! — дедим ве башымы чевирип онъа бакътым. 

Онынъ янакълары гульгули. Шафран киби, ири козьлери 
чыракъдай яна... Биз, бири-биримизге бакътыкъ. Мен агъызымы 
ачып, онъа бир шейлер сёйлемеге азырлангъанда, ёлда бир тюфек 
давушы эшитильди. Онынъ пешинден бири даа патлады. Биз 
къоркъуштыкъ. Анамларнынъ янына кеттик. Олар да къоркъуш- 
къанлар. Бабам къара бир шал алып, пенджереге тута, эм озю де: 

— Къоркъманъыз, сиз, товарищлер аталар, — деди. 

Учюнджи бир тюфек даа атылды. Анам лампаны эндирди. Эв 
ичи къаранлыкълашты. Биз бири-биримизни кольге киби коре 
эдик. 

Ёл къапу къакъылды. Бабам озюнинъ йыртыкъ пальтосыны 
омузына атты, къапуны ачмагъа деп азырланды. Анам: 

— Ачманъыз, эв!.. къоркъунчлы, — деди. 

Бабам онынъ сёзюне бакъмады. Азбаргъа чыкъты. Эки дакъ- 
къадан сонъ, анда русча лакъырдылар эшиттик. Русча айткъан- 
лардан бирининъ сесини таныдым. Бу Дирем Бекир эди. О да 
бабамларнен берабер Аджынынъ табанасында чалыша эди. 

Бабам къайтты. Онынъ пешинден баштан-аякъ силялы 


учь матроснен берабер, Дирем Бекир де кирди. Диремнинъ ЕЕ 

аркъасында толу бир чувал бар эди. О, бу чувалны эвнинъ ЕЕ 
> 

ортасына урды да, бабама: ВЕ 

— Айды, кий пальтонъы да, Аджынынъ эвинде сенчюн ры 


азырлангъан эки чувал унны озь эвинъе кетир, — деди, ерге 
ташлагъан чувалыны косьтерип: — Бу да сизнинъ пайынъыз! 
— деди. 


Тышта сувукъ эди. Матрослар озьара сёйлешип, тенеке соба 
башына чёктилер. Олардан бирини мен шеэрде де корьген эдим. 
Чубарджа бетли, узун бойлу бир акъай эди. О, делялетте къалгъан, 
не япаджагъыны шашырып тургъан бабамнынъ пальтосыны эте- 
гинден чекти де: 

— Айда, айда старик, — деди. 

Бабам къалпагъыны чыкъарды. Башыны къашыды. 

Бу ишлерден сонъ, мен Аджыны даа зияде севмедим. Башта о, 
мен табанагъа, бабама баргъанда, таягъынен белиме тюрте де: 

— Мында не къыдырасынъ, пис? Бир шейлер чаладжакъ ола- 
сынъмы? Мен сени шимди чаларым, — дей ве таягъыны, урам 
деп котере тургъан. Шимди исе, бабамы германларгъа чакъкъан, 
онынъ джанына къаст эткен. 

О, бабама ич бир шей япамады, амма Шабаш Мердимша акъай- 
нынъ эджелине етти. 

Бабам къачкъанда, Мердимша акъайгъа да къачмасыны, озю- 
нен берабер койге кетмесини теклиф эткен. Мердимша акъай: 
«Бир шей олмаз», — деп къорантасыны ташлап кетмеген. 

Бабам кеткен сонъ, арадан эки афта кечтими-кечмедими, 
Мердимша акъайны къапаттылар. Оны бир айдан сонъ чыкъарып 
джибердилер. 

Мердимша акъай эвине хаста кельди. Оны тюрьмеде пек яман 
хорлагъанлар. «Айт, Дирем Бекир къайда?» — деп сорагъан, ондан 
джевап аламагъан сонъ, шомполлагъанлар, аш бермеген, онъа 
клизма къойгъан, бурунындан сув джибергенлер... Мердимша 
акъай тюрьмеден къайткъан сонъ, чокъ яшамады, къан къусып 
ольди. Бир эв къорантасы бакъыджысыз къалды. 

Иште, шай... Мен о геджесинден сонъ, Хатиджени озюме якъын 
бир дост деп таныдым. Әр заман оны кореджегим кельди, эр заман 
онынъ янагъы янагъыма тийип турмасыны истедим... 

Бабамнынъ къачмасы, онынъ бабасынынъ шай этип ольмеси, 
бу талий бирлиги, бизим къоранталарымызны, бунынънен бирге 
бизим озюмизни даа да якъынлаштырды. Ойле олды ки, эгер 
биз отьмек тапсакъ, Хатиджелернен пайлаша эдик, олар 

тапсалар бизнен. 

Олар бизден зияде замет чеке тургъанлар. Бабам кельгенде 
бизге беш-он фунт ун, къабакъ, удур-будур кетире тургъан, 
амма оларгъа ич кимсе бир шей кетирмей эди. Хатидженинъ 
анасы эв-эвден джурип чамашыр джува, эв сылай ве бунынъ 
киби ишлер япа эди. Бир дефа оны, Фатма дудуны, насылдыр 

бир тиф хастасы янында отурмагъа чагъыргъанлар, яхшы 
тёлейджек олгъанлар. О да баргъан. Тифли къадын ольген. 

Бир къач кунь сонъ, Фатма енге де тифке тутулгъан, буны бала- 
ларына да юкътургъан. 

Фатма енге, онынъ учь баласы эписи ольдилер. Мердимша 
акъайнынъ къорантасындан тек Хатидже къуртулып къалды. 
Анам бабамнен разылашып, Хатиджени бизге алдылар. Бу заман 
бабамнынъ анама эгилип, фысылдынен: «Огълангъа мукъайт ол, 
къыз янында чокъ къалдырма», — дегени аля даа акълымда. 

Биз онынънен агъа-къардаш киби яшадыкъ. Меним юрегимде 
онъа къаршы бундан, бу агъалыкъ дуйгъусындан башкъа ич бир 
тюрлю дуйгъу ёкъ эди. Шай да муаббет эдик! 

Энъ сонъу ойле олды ки, Хатидже бизим эвнинъ бир азасы киби, 
анама «анам», бабама да «бабам» дей башлады. 

Омюр исе, кеткен сайын агъырлашты. Энди меним анам халкъ- 
къа чамашыр джувмагъа, халкънынъ эвини сыламагъа, халкъкъа 
иш этмеге башлады. Мени шегирт оларакъ табакъ Сеитнинъ таба- 
насына бердилер. Мен бунъа къувандым, чюнки бу суретте къоран- 
тамызнынъ алы бираз енгиллешти: бир богъаз эксильди. 

Сеит шишман бир адам эди. Озю ишлемей, тек ишлегенлерни 
бакъып джуре. Манъа, башта, уфакъ-тюфек ишлер яптырдылар. 
Яваш-яваш тери ташыттырмагъа, андан сонъ, тола чевиртмеге 
башладылар. Бу энди зорджа эди. Къышнынъ сувугъында балакъ- 
ларынъы тизинъе къадар тиреп, сув ичинде дёрт-беш саат тур- 
макъ, эбетте меним киби бир осьмюрчюн агъыр эди. 

Сеит манъа ич бир тюрлю эмек акъкъы бермей, тек богъазымы 
бакъа эди. Бу «богъаз бакъув» исе — куньде ярым окъкъа! отьмек, 
уйледе эки стакан чай, акъшам да Сеитнинъ эвинде софрадан къал- 
гъан аш. 

Меним севген бир шейим — терининъ устюнде къалгъан ягъ 
парчаларыны къырып алмакъ эди. Башталары мен бу ягъ парчала- 


ХХ асыр отузынджы 
сенелерининъ къырымтатар 
эдебияты (1929—1941) 


1 окъкъа — 1 кг 283 грамм чеки, я да учь фут. 

рыны кесмесини беджерамайыш, бир терини эки ерден пычакънен 
сыздым. Бунынъчюн Сеиттен бир шамар ашадым. Сонъ, огрен- 
дим. 

Бу ишни севгенимнинъ себеби де, биз бундан «себеплене» 
тургъанмыз. Терининъ ичиндеки ягъ парчаларыны сыдырып 
ала, яхшыджа джува, сонъ иритемиз. Бу заман бизимчюн 
байрам ола тургъан. Ярым окъкъа отьмекни бу ягъгъа баты- 
рып ашайсынъ, сонъ, эки куньге къадар токъ джуресинъ. 
Ягъгъа тойгъан сонъ исе, сувукътан чокъ къоркъмайсынъ. 
Табиий, ягъны гизли ашайсынъ. Сеит корьсе, дарыла, биз 
азырлагъан ягъны тутып ала. 

Бу ишнинъ бир яхшылыгъы даа, мен гизлиден, бу ягъ 
парчаларыны джебиме толдыра, эвимизге де алып кете эдим. 
Башталары анам: «Ал да кет, манъа хырсызлыкъ шей керекмей» 
деди. Мен онъа Сеит агъамнынъ буны «озю бергенини» айтып, 
ялан сёйледим. Анам бунъа чокъ инанмаса да, индемеди. 

Бу ягълар къорантамызгъа чокъ ярдым этти. Мен ягъ ташыма- 
гъа башлагъан сонъ, Хатидженинъ хасталыкъ ве ёкъсуллыкътан 
сёнген чырайы тюзельди, янакълары гулленмеге башлады. Мен 
бунъа пек къувандым ве озь «ишимни» даа меракънен девам эттим. 
Атта шу къадаргъа барды ки, биз къышлыкъ бир бардачыкъ ягъ да 
азырладыкъ. 

Мен о заман озюмни мышыкъкъа ошата эдим. Биз ягъ къыр- 
гъанда, мышыкълар узакътан бакъа-бакъалар да, биз терилер 
башындан кетсек, шу арада къырылгъан ягълардан къапып къача 
тургъанлар. 

Сеит бу мышыкълардан ич аз этмей эди. Тюфегини ала, табана 
ичинде, къаранлыкъта къаравуллай ве оларны ата эди. Мышыкъ 
саиплери бунъа пек ачувланалар. Сеитке къаршы не япарсынъ? 

Биз де шай эте эдик. Сеит корьмегенде, джеблеримизге тери 
парчалары толдыра да, учкъурларымызны! тутып, табана азба- 
рына кете эдик... Меним хошлангъан бир шейим даа, пармакъла- 
рымны мешин боясынен боялап, быджагъымны омузыма урып, 
ёлгъа чыкъмакъ эди. Мен бу заман озюмни баба йигит киби дуя, 
иш адамы олгъаным, табакъа эснафына менсюплигим ичюн къо- 
пая эдим. Буны Хатидже де бегене тургъан. Эгер пармагъымны 
къызылгъа боясам: «Бакъса, хына къойгъан киби!» — деп шаша 
тургъан... 

Мен Хатидже не бегенсе, оны япмакъны озюме бир бордж киби 
таныдым. Меселя,о меним эвге балабан чызмалар кийип, кеке- 


Умер Ипчи. 
«Расткелиш» 


1 учкъур — штанны резина ерине тутып тургъан йип. 

лими гурьделетип, быджагъымны омузыма урып, кельгеними 
коре: «Эмджем иштен къайта!» — деп, куле тургъан. Мен де эр 
кунь эвге кельгенде шай кийине тургъаным. 

Къомшу къадынлардан бири (Афизе дудум) анама: «Эбет 
де, осселер, Хатиджени огълунъа аладжакътырсынъ я?» — 
деди. 

Мен утандым. Ич бир шей айтмай эвден чыкъып кеттим. 
Лякин Афизе дудумнынъ бу сёзлери меним акълымдан чыкъ- 
мады. Демек, бизни бири-биримизге мунасип коре башлады- 
лар... 

Къырым сонъ дефа советлешти. Бабам энди койден бусь- 
бутюн къайтып кельди. Фукъаре эснафлар озь ара артель ясап, 

Аджынынъ артельге берильген табанасында чалышмагъа башла- 
дылар. Мен де анда кечтим. 

Мен, эр не къадар яш олсам да, къалфа! сырасында эдим. 

Чокъ кечмеден мени Къызыл Ордугъа чагъырдылар. Мен кет- 
тим. Анам да, Хатидже де бунъа яныкъландылар. Олар меним 
Къызыл Ордугъа кеткениме дегиль де, олардан айырылгъаныма 
яна эдилер. 

Хатидженен савлыкълашкъанда мен оны не дередже севгеними 
анъладым. О да мени шай севе экен. Буны да анъладым. 

Бу заман артыкъ о он едиге кете эди. Тамам энди етишкен къыз. 

Мен артыкъ азырландым. Анамнен савлыкълаштым. Хати- 
джени къыдырдым. Даа шимди мында эди, гъайып олгъан кеткен. 
Анам: «Азбардадыр», — деди. Мен сандычыгъымы алып азбаргъа 
тюштим. О, анда да ёкъ эди. Анам: «Къапу огюндедир», — деди, 
озю Хатиджени бакъмакъ ичюн чыкъты. Мен къапуда тура эдим. 
Кимдир элимден чекти ве мени азбаргъа, къапу артына тартты. 

Бу, Хатидже эди. 

Онынъ козьлери сылакъ эди. Элиндеки нагъышлы явлыкъкъа 
козюни сюртти де, манъа узатты: «Ма, ал, унутма!» — деп, меним 
бойнума сарылды. Юзюмден, козюмден опьти. Онынъ дудакълары 
сыджакъ эди. Козюнден акъкъан яшлар меним янагъымы сылат- 
тылар. 

Ич унутыладжакъ шейми? Мен сонъундан ордудан къайт- 
къангъа къадар, атта Хатиджени сонъ дефа тапкъангъа къадар бу 
сыджакъ дудакъларны, янагъымны сылаткъан бу козь яшларыны 
унутмадым. 

Хатидже дудакъларыны меним дудагъыма якъын кетирди ве 
фысылдап: 

— Мен сенинъ къайткъанынъны беклейджегим. Унутма. Сонъ, 
биз... деди, артыны айтмай, боюнымдан опьтю. 

Мен савлыкълашып кеттим. Аралыкъ башына къадар мени 
озгъардылар, сонъ, козьден гъайып олгъангъа къадар пешим- 
ден явлыкъ салладылар... 


. А 
Къызыл Ордудаки хызметими Польша сынъырында ЕЕ 
Е 
яптым. Эвельде де Къызыл Ордугъа хызметке меракъ этсем = Е 
> 
де, лякин анда, Къызыл Ордуда хызметнинъ бу меракътан 85 
рб 


къыркъ къатына устюн олгъаныны корьдим. 

Алты айдан сонъ эвден алгъан мектюбимде бабамнынъ 
ольгенини яздылар. Бунъа чокъ яндым. Бабам эр не къа- 
дар джаиль олса да, яхшы бир адам эди. Бакъты, осьтюрди, 
буютти... Не япмалы, бутюн омюри бою хорлукъ чекти; омюри 
эль къолунда ыргъатлыкънен кечти, сонъ йылларда артельнинъ 
иши сырасына минмеге башлагъанда исе, ольди... 

Мен анамнынъ гонълюни алып, къаршылыкъ яздым... 

Бир айдан сонъ алгъан мектюбимде бир койде Хатидженинъ, 
насылдыр, тизеси олгъаны, онынъ Хатиджени къыдырып «тап- 
къаны», сонъра койге, «ич олмаса бир айчыкъ бизде отурыр», — 
деп алып кеткени языла эди. 

Мен бу мектюпке къаршылыкъта, Хатидже Багъчасарайгъа 
къайткъан сонъ, мытлакъа Акъмесджитке барып, фабрикагъа я да 
бир мектепке кирсин де, окъусын, деп яздым ве айны бу сёзлерни 
айры бир кягъыткъа язып, «Хатиджеге махсустыр», — деп кон- 
верт ичине къойдым. 

Әки афтадан сонъ анам манъа: «Койде тизеси Хатиджени бир 
кулак огълуна эвлендирген» — деп джевап берди. 

Сонъ, бунъа не дерсинъ? 

Меним башымдан ашагъы къайнакъ сув тёкюльди... Кулак 
огълу ве Шабаш Мердимша акъайнынъ къызы Хатидже! 

Мен Хатиджени билем. Онынъ башкъасына эрге чыкъмай- 
джагъыны да билем. 

Мектюплеримни сыкълаштырдым. Анам эр джевабында 
Хатиджеден хабери олмагъаныны яза эди. Къызыл Ордуда хызме- 
тини битирип къайтмагъа бир ай къалгъанда, анам Хатидженинъ 
эринден къачкъаныны язды. Лякин къайда къачкъан — буны 
бильмей. Эринден къачкъан да, ничюн бизге кельмеген — буны да 
язмай... 

Мен къайттым. Хатиджени эр ерден сораштырдым. Ич бир ерде 
ызыны тапыштырамадым... 

Арадан бир къач йыллар кечти. Бу заман ичинде де Хатиджеден 
бир хабер аламадыкъ. 

Къыскъасы — ер ярылды, ерге батты... 
Мен, энди, Акъмесджитте заводда чалыша эдим. 

Иште, шай олды... Мен Хатиджени тапарым деген умю- 
тимни джойсам да, лякин оны унутмадым. Эр заман онынъ, 
аскерликке кеткенде сыджакъ нефесини уфюрип: «Мен се- 

нинъ къайткъанынъы беклерим... Унутма», — деген фысыл- 
дысы къулагъым ичинде тура ве янагъымны сылаткъан козь 
яшлары дуюла эди... 

Әгер де мен юкълап къалып да радионы эшитмеген олсам, 
бельки Хатиджени аля тапамаз эдим. Эгер де тикиш фабри- 
касы озюнинъ беш йыллыкъ планыны учь бучукъ йылда тол- 
дырмагъан олса, радио манъа онынъ барлыгъыны хабер бермез 

Эди... 

Къыскъасы, мен, Хатидженинъ къоджасы бар экен, бир даа 
эвленген экен деп умютимни ёгъалта яткъанда, узун бурунлы 
киши элиндеки кягъытларны онъа берди де, Хатидженинъ элини 
сыкъты ве савлыкълашты. 

Мен озюми ичери аттым. 

— Хатидже! 

Хатидже бирден абдырады. Козьлерини манъа тикти. Онынъ 
юзю де агъарды, де аларды. Башыны пенджереге чевирди. 

— Хатидже! 

Мен онынъ элине япыштым. 

— Джюр кетейик... Мен сени радиодан эшитип кельдим, айды, 
джюр. Мен сени еди йылдыр корьмедим... Хатидже! 

Инсан бойле дакъикъаларда айтмагъа сёз де тапамай... 
Агъызына не кельсе, оны айтып джибере... 

Шай... Бир афта сонъ, биз ЗАГСке бардыкъ. 

О, башына кельген шейлернинъ эписини айтты... Акимден 
къачкъан сонъ, Ялтагъа кеткен. Анда бирисине хызметчи джур- 
ген. Энъ сонъу, союз оны тикиш фабрикасы янындаки курсларгъа 
джиберген. Курсларны битирген сонъ, фабрикада ишчи олып къал- 
гъан. Шимди фабрикада эм ишчи, эм де местком азасы. Ударник. 
Учь кере мукяфат алгъан. Бу мукяфатларнынъ бири урба пичювни 
къолайлаштыргъаны ичюн... 

Мен: 

— Я ничюн Акимден къачкъан сонъ, догъру бизим эвге кельме- 
динъ? — деп сорадым. 

— Сенинъ козюнъе насыл корюнеджек эдим?.. — деди. 


ХХ асыр отузынджы 
сенелерининъ къырымтатар 
эдебияты (1929—1941) 

1. «Расткелиш» повестинде тасвирленген адисе-вакъиалар къа- 
чынджы сенелери олып кече? Янъы яшайыш Хатидженинъ такъди- 
рини насыл денъиштиргенини икяе этинъиз. 

2. «Расткелиш» повестиндеки къараманларнынъ сымасында 
тасвирленген земаневий чизгилерни къайд этинъиз. Кечмиштеки 
нукъсанлыкъларнынъ къараманларнынъ такъдирине тесири акъ- 
къында икяе этинъиз. 

3. Умер ве Хатидженинъ омюр ёлларыны тасвирленъиз. 

4. Умер ве Хатидженинъ сымаларына агъзавий ве язма хасиет- 
наме беринъиз. 


«АМО» автобусында» 
икяесинде табиат манзаралары 


ве эсас къараманнынъ сымасы 


«АМО» автобусында» икяесинде 
табиат манзаралары 
ве эсас къараманнынъ сымасы 


Умер Ипчининъ несир эсерлеринден «АМО» автобусында» 
икяеси чокъ тарафтан меракълыдыр. Биринджиде, икяенинъ эсас 
къараманы, адий къырымтатар койлюси, окъув-мектеп корьме- 
ген. Лякин табиат онъа акъыл-идракъны аямай берген. О, чешит 
агъыр, муреккеп вазиетлерден озь икътидарына базанып чыкъа. 
Әкинджиде, гедже-куньдюз чалышып огъулларыны осьтюре ве 
тербиелей. Бир огълу — шофёр, экинджиси — учуджы. 

Отузынджы сенелерининъ башында онынъ омюринде ве янъы 
колхоз аятында бир муим вакъиа олып кечкен эди. Колхоз реиси 
Бакъладжы гизлиден энъ яхшы тютюнлерни шеэрге барып сата 
экен. Онынъ айнеджилиги ве хиянетлигини джемаат огюнде ачып 
косьтермесине Эмиросман акъай себепчи ола. 

Шимди исе Эмиросман акъай озюни бахтлы дуя, къувана ве 
гъурурлана. Умер Ипчи койлюлернинъ эйи яшайышкъа ириш- 
кенлерининъ тасвирини кучьлю ве тесирли олмасы ичюн, уста- 
лыкънен дюльбер табиат левхаларыны джанландыра. Эмиросман 
акъай огълу Селим айдагъан автобуста отурып, ёл бою берекетли 
тарлаларны, багъ-багъчаларны мемнюнликнен сейир эте. Ялы 
боюнынъ дюльбер манзаралары, Къара денъизнинъ аджайип 
левхасы адий койлюнинъ гонълюнде сеадетлик, бахыт, ватанына 
севги ве гъурур дуйгъуларыны догъура. Бойлеликнен, табиат ман- 
заралары Къырымнынъ зенгин ве дюльбер табиатыны, омюрдеки 
эйи денъишмелерни, къараманнынъ ички дюньясыны ачып кось- 
терильмесине хызмет этелер. 

«АМО» АВТОБУСЫНДА 


Икяе 


Шофер Селим бабасы Чала Эмиросман акъайгъа «Амо» 
автобусында, меним янымдан ер косьтерди де: 

— Мына, мында, оджанынъ янында отур, джанынъ 
сыкъылмаз, — деди. 

Әмиросман акъай автобуснынъ къапучыгъыны ачып 
турмады, богъчасыны меним яныма ташлады, озю де узун 
аягъыны котерип, аткъа минер киби, минди. Богъчасыны 
тизлери узерине къойды, ерлешти. 

Озюни озгъаргъан къарысы Музине енгеге: 

— Айды, сен къайт эвге, мен озюм кетерим, — деди ве джебин- 
ден табакасыны чыкъарып, сигар ясады, манъа да теклиф этти. 

Музине енге онынъ айткъанына къулакъ асмайып, автобуснынъ 
басамагъына минди: 

— Яхшы отурдынъмы, шу?.. Аякъларынъны мына мында чек! 
Оджагъа пек тыкъылма... Керимге селям эт. Бахтлы олсун. Яхшы- 
яхшы эвленсин де, мен озюм баргъанда, онъа къазан-аякъ алып 
кетерим... Бакъ анда, сени аэроплангъа минсетем десе, минме... 
Озю де мукъайт олсун. 

Музине енге къартына бу шейлерни тенбилегенде Селим 
дюмен башына ерлешти, насылдыр, зымпаларны! басты ве мотор 
озь башына сомурданып, кимерде къыза тюшип, эм озю силь- 
кинди, эм бутюн автобусны, эм де автобуснен берабер бизлерни 
силькти де сонъ яваштан тайып, копчеклерини тыгъыртып байыр 
ёлда сыджырды. Койнинъ четинде Музине енге басамакътан, 
тюшип, даа демин айткъан сёзлерини текрарлады. Селим онъа: 
«Савлыкънен къал», — деп башыны саллады. 

Биз янъыдан кочьтик... 

Артыкъ ёкъушкъа чыкъылып, даа янъы тамири биткен 
тюз шоссе ёлу башлады. «Амо» автобусы бу ёлда сыджырды. 
Къаршыдан ургъан ель бизим шапкелеримизни учурмакъ истеди, 
козьлеримизни къыптырды, кокюслеримизге сокъулып коль- 
меклеримизни къабартты... О, увулдап кетти. Биз джаявларны, 
атлыларны, арабаларны озып кечтик, оларны сечип де етишти- 
ралмадыкъ. Телеграф диреклери козь огюмизден «джылп-джылп» 
этип ёгъалдылар... Автобуснынъ фенерлери ёлдан козюни алмай 
бакъа; онынъ огю насылдыр, буюк бир джанаварнынъ бурунына 
ошай. Бу бурун чукъурларны къокълап, ёкълап тюзер къыдыра ве 
тюз ерде бир йылан киби сыджыра... 


ХХ асыр отузынджы 
сенелерининъ къырымтатар 
эдебияты (1929—1941) 


1 зымпа — машинаны арекетке кетирген къысымлар. 

Мен Чала Эмиросман акъайнынъ мемнюн чересине бакътым да: 

— Насыл дызманмы!? — деп сорадым. 

О, башыны саллап: 

— Дызман! — деди. 

Дызман!.. Не де дызман!.. Ялы боюнынъ энъишли-ёкъ- 
ушлы, багълы, багъчалы, тавлы, дагълы джапындаки бур- 
малы, айланмалы ёлунда дызман олмаса, даа къайда ола- 
джакъ? Иште, ёл четинде битмез-тюкенмез колхоз, совхоз 
багълары, оларнынъ устюнде чамлы дагълар... Иште ёлнынъ 
астында кениш тютюн тарлалары, онынъ да астында мавы 
денъиз... Къора бойлап сельбилер, кираз, эрик, алма, армут, 
джевиз тереклери... Мында башынъны къайда чевирсенъ, 
эп янъы, дюльбер бир лева?... иште эки сельби; оларнынъ орта- 
сындан кок киби мавы денъиз корюне... Ёлнынъ устюнде джевиз 
агъачы, онынъ четинден яйла устюндеки денъиз киби мавы кок 
корюне... Алдынъа бакъсанъ, я Аювдагъ, я да Кастель аркъасыны 
тырбайтып тура... Артынъа бакъсанъ — ёл чечекли багъчалар ара- 
сына созулып кете... Лева эр адымда денъише ве сен къайда бакъа- 
джагъынъны бильмейип, турмай башынъны бургъалайсынъ... 

Я ава? 

Авада денъизнинъ солушыны, чамларнынъ къокъусыны дуя- 
сынъ. Әр шей — отлар да, агъачлар да, атта ташлар да къокъуй- 
лар. Юзюм, тютюн япракълары озь къокъуларыны джайраталар... 
Денъиз, чам, багъ, тютюн, чичек, таш, кипарис — эписининъ 
къокъусы бирге къарышып, энъ аджайип бир къокъу, асыл эте- 
лер. Бу дюльбер къокъулы ава исе танавларынъдан? озю сокъула, 
джигерлеринъе, къан тамырларынъа озю, озь башына кире, сени 
раатландырып, байылтып ташлай... 

Бундан да дызман шей олурмы? Бу дюльберлик, бу раатлыкъ, 
байгъынлыкънен «Амо» автобусына ташланып, бурмалы, айлан- 
малы ве тюз ёлларда сыджырмакътан да дызман шей олурмы?.. 

Мен Эмиросман акъайгъа кене сёз къатам, лякин агъызымны 
ачкъаным киби анда ель тола ве агъызым ичинден сёзлерни четке 
учурып алып кете де, онъа етиштирмей. Мен агъызымны онынъ 
къулагъына янаштырам. 

— Керим кимге эвлене я? — деп сорайым. 

Эмиросман акъай: «Бильмейим» — деп башыны бура, сонъ, бир 
шейлер сёйлей, лякин онынъ сёзлерини ярым-юрты эшитем. 


Умер Ипчи. 
«АМО» автобусында» 


1 дызман — бу ерде: пек гузель, гъает дюльбер. 
2 лева — левха. 
3 танав — тамав, бурун бошлугъы (укр. ніздрі). 

Вызлы кеткен автобуста чокъ лакъырды этильмей. Биз экимиз 
де лакъырдыдан вазгече, ёлны, ёл четиндеки багъ-багъчаларны, 
усттеки яйла ве асттаки денъизни сейир этемиз. 

Денъиз инсаннынъ козюни эп озюне чеке, санки сени 
сынъырлап тута. Онынъ мавы тюсюнден козюнъи аламай- 
сынъ. Эп онъа бакъып тураджагъынъ келе. 

Денъиз пек кениш. Эм тынч. О, ялыдан башлап уфукъ- 
къа догъру эп юксельген киби. Онынъ коктен къошулгъан 
еринде аз кемерли бир сызыкъ бойдан бойгъа созулгъан. 
Денъизнинъ тюсю кокнинъкинден бираз даа къоюджа. Эгер 
оларнынъ тюсю бир кельсейди, кокнен денъизни айырды 
этмек кучь олур эди. 

Мен Эмиросман акъайнынъ оракъкъа ошагъан бурунына, 
джыйырчыкълы! манълайына, кулюмсиревли агъызы ве козюне 
бакъам. Онынъ козьлери тири, къара, ойнакълар. Череси къартча 
олса да, сач весакъалы кумюшленмеге? башласа да, лякин козьлери 
яшлар. Бу козьлер меним бундан секиз-он йыл эвель корьген 
козьлеримнинъ айны, олар сёнмеген, къартаймагъанлар, тамам о 
заманки кибилер. Олар манъа о заманны хатырлаталар. О, заман... 

Эмиросман акъайнынъ эки огълу — Керим де, Селим де бизим 
мектепте окъуй ве мектептен пек сыкъ къала эдилер. Бу уйгъун- 
сыз ал себебинден биз Эмиросман акъайнен сыкъча корюше эдик. 

Мен онъа: 

— Огъулларынъ учь куньден берли мектепке кельмейлер, бойле 
ярамаз, сыныф кечалмазлар ве иляхри дей эдим. 

О исе, джелькесини къашып: 

— Не япмалы, оджа... Окъув да арув амма, чалышмакъ да 
керек... Мен оларны дёрт куньге Козьлюкли Аджыгъа чубукъ 
джыймагъа джибердим, — дей эди. 

Дигер бир дефасында багъ чапалатмагъа ёллагъаныны айта. 

Эм, мектептен къалгъан тек бир онынъ балалары да дегиль 
эди. Кой фукъарелерининъ балаларында бу ал бир адет укюмине 
кирди, оларны бозды. Ойле куньлери ола ки, бизим огюмизде 
къыркъ ерине олгъаны 8—10 бала булуна тургъан. Экинджи кузь 
бу балаларнынъ чокъусы кене де былтырки сыныфларында къала 
тургъанлар. Амма аллы койлюлернинъ балалары мектепке дюз- 
гюн къатнай, мектепни вакътында битире, сонъ башкъасына аву- 
шалар. 

Биз не къадар чалышсакъ да, бу ишнинъ огюни аламадыкъ. 
Эвель-эзельден шай олып кельген, шай да кете эди. Биз бу «эвель- 
эзельден олып кельген» алны денъиштирмекчюн, къатнавы энъ 


ХХ асыр отузынджы 
сенелерининъ къырымтатар 
эдебияты (1929—1941) 


1 джыйырчыкълы — къатлангъан. 
? кумюшленмеге — агъармагъа, чалармагъа. 

зайыф олгъан дёрдюнджи ве бешинджи сыныфларнынъ дерсле- 
рини акъшам устюне авуштырмакъ истедик. Пробасыны да бакъ- 
тыкъ. Бу да хайыр этмеди. 

Мен шимди койге баргъанда, андаки оджаларнен корюш- 
тим. Оларнынъ айткъанларына коре, энди мектептен къалув 
пек сийрек корюльген аллардан экен. 

Куньлерден бир кунь, къаве огюнде отургъанда, койлю- 
лерден бири: «Имам эфенди, мына бу ерден автомобиллер 
кече... Бу автомобиллер насыл джурелер» — деп сорагъан. 
Имам исе: 

— Шейтан иши. Кяфир иши... ве илляки шейтан иши 
олдыгъы ичюн кяфир ишидир, — деген. 

Эмиросман акъай автомобильни эки себептен отьрю сев- 
мей эди. Бунынъ биринджиси — автомобильнинъ «шейтан иши», 
«кяфир иши» олгъаны, экинджиси де, томалакъ малийнинъ ондан 
урьккени ичюн эди. 

Чокъ кечмеден бунъа учюнджи бир себеп даа къошулды. Яни 
шойле олды: 

Биз, эки оджа шеэрге, оджалар конференциясына кетмек 
ичюн къаве огюнде автомобиль беклей эдик (сёз сырасы айтайым, 
шимди анда къаве ерине кооператив тюкяны бар). Бизим янымыз- 
гъа Эмиросман акъай да келип отурды. О, атынынъ аркъасына 
одун юклеген де, Селимге айдаткъан, озю исе догъру сокъакънен 
тюшип атыны беклей ве сыкъ-сыкъ ёкъушкъа бакъа эди. 

Чокъ кечмеден ёкъуш башында малийнен берабер Селим 
корюнди. 

Ат ёлнынъ ортасындан кете, Селим де онынъ янашасындан 
сызгъырып джуре. 

Олар ёкъушнынъ ортасына кельгенде, ёкъуш башында сигна- 
лыны багъыртып, енгиль бир автомобиль пейда олды. Ат къулакъ- 
ларыны тикти ве бир тарафындан экинджи тарафына чапкъалама- 
гъа башлады. 

Селим атнынъ башына япышты, оны пекитмек истеди, лякин 
автомобиль чаналата берип, оларгъа якъынлашкъанда, ат бирден 
урькип чабдырылды, теразесини гъайып этип, одунларнен берабер 
ёл четине шыптырылды. 

Бундан абдырагъан бала да, артына къакъылды ве автомобиль- 
нинъ огюне урунып онынъ тюбюне йыкъылды. 

Бутюн бу ишлер бир сание ичинде олып кечкен эди. Аттаатнынъ 
урьккенини корьген Эмиросман акъай еринден де турып етишти- 
ралмагъан эди. 

Автомобиль токътады. Биз, тоз ичинден, Селимнинъ, арт аякъ- 
ларыны араба баскъан бир кучелек киби, эки элинен сюйрельмеге 
тырышкъаныны корьдик. 


Умер Ипчи. 
«АМО» автобусында» 

Бабасы онынъ янына чапып, аякъкъа турсатмакъ истегенде, 
Селим: «Тийме! Озюм турарым!» — деп багъырды ве турмагъа 
чалышты исе де, аякълары оны тутмай эди. Санки онынъ аякъ 
кемиклери ириген де, тек эти къалгъан киби эди... 

Сонъундан бу иш макемеге къадар барды, лякин макемеде 
шофер къабаатсыз чыкъты. Чюнки баш къабаат атта эди. 
Шофернинъ сигнал бергенини биз де эшиттик; эм де онынъ 
автомобильни чаналаткъаныны корьдик. Эгер малий урьк- 
меген олса, ич бир шей олмайджакъ эди. 

Мен шимди «Амо» автобусынынъ дюменини къавий тут- 
къан, оны, пек беджерикли бурып, автобусны увулдатып 
айдагъан Селимнен, тоз ичинде кучелек киби сюйрельген 

Селимчикни козь огюне кетирем, чакъыштырып бакъам. 

О вакъыт Селим 12 яшында, арыкъ, сёнюк чырайлы бир бала 
эди. О, о дередже зайыф эди ки, атта боюны онынъ башыны зорнен 
тута эди, онынъ башы артыкъ къувамына кельген куньайлан киби 
бир тарафына эгилип турарды. 

Амма шимди? 

Шимди онынъ кенъ джавуры аман-аман бир метро къадар кенъ. 
Чырайы тап-тазе, къурум киби сия козьлери огге, огдеки ёлгъа пек 
джесюр бакъа. Онынъ ири авучлары ичиндеки руль бу авучларгъа 
коре уфакъ киби... 

Мен машина душманы Эмиросман акъайнынъ огълу Селимнинъ 
насыл этип де шофер олгъанына меракъландым ве буны сорап 
огрендим. Манъа: 

— Эмиросман акъай Селимни шоферликке озю ёллады, — деди- 
лер. 

Эмиросман акъайнынъ биринджи дефа автомобильге минге- 
нини корьгенлер буны пек сейирли икяе этелер. 

О, башта автомобильге минмейджек олгъан. 

— Мен джаяв кетерим, — деген. 

Аркъадашларынынъ бирер-бирер автомобильге тырмашкъан- 
ларыны корьген сонъ, юрекленген, машинаны эки кере «таваф» 
эткен!. Сонъ, къарарлаштырып, янашадан кельген де, аткъа 
минер киби, сагъ аягъыны котерип, озюни автомобильнинъ ящиги 
ичине аткъан... О чокъ вакъыт башыны котермей ящик ичинде 
«мышыкъ софусы» киби отургъан. Машина вызлы кетмеге башла- 
гъанда, башыны котерген ве агъызыны къулакъларына къадар 
йырып, ырджайып кульген... 

Курстан къайткъан сонъ Селимге: 


ХХ асыр отузынджы 
сенелерининъ къырымтатар 
эдебияты (1929—1941) 


1 «таваф» эткен — этрафыны айлангъан. 

— Анавы, бизни шеэрге алып кеткен шофер татар яшларындан 
озюне бир шегирт къыдыра. Насыл, барасынъмы? — деген. 

Селим эки кере чомпарлаз аткъан! да, учь куньден сонъ сав- 
лыкълашып, машинагъа минип кеткен. 


Керимни исе чокъ кечмеден граждан авиациясы мекте- 8 
бине ёллагъанлар... Е Я 
Селим «Амонынъ» вызыны къоша... Ель бизни даа къу- 58 
ветли охшамагъа чалыша... Дюльбер левалар турмай денъ- ВЕ 
ише... Раатлыкъ эвлери, санаториялар янындан кечемиз... = 
Колхоз, совхоз багълары, тютюн тарлалары арасындан ке- < 


чемиз... Джаявларны, атлыларны, арабаларны артта, чокъ 
артта къалдырамывз... Эски джиневиз къалеси корюнип ала... 

Биз эп кетемиз. Автобус сигналыны сыкъ бере. Огде кеткен 
джаявларны, атлыларны, арабаларны, озь келишинден хабердар 
эте, олардан ёл талап эте, оларнынъ чыкъаджагъыны анълата... 

Кой багъларында, тютюн тарлаларында иш къайнай... Ёлчетин- 
ден балалар бизге багъыралар. Олардан бири «Ур-а!» деп къычыра 
да, шапкесини авагъа ата... 

Биз эп кетемиз... Алтмыш яшына къадар автомобильге «шей- 
тан иши» деген Эмиросман акъайны да алып кетемиз. О, шенъ. 
Агъызыны джайып, ырджая... 

Дызман... Чокъ дызман... Инсаннынъ руху котериле. Аякъ 
устюне турып, гурь сачларыны ельге ельпиретип, шапкени саллап 
багъыраджагъынъ, ялынынъ дюльбер табиатыны, онынъ бинъ- 
лердже ишчилер раатлангъан раатлыкъ эвлерини, санаторияла- 
рыны, колхоз-совхозларыны, колхоз ишчилерини, эрик, армут, 
алма, кираз багъчаларыны, кенъ денъизни, тавларны, ташларны, 
ялынынъ къокъулы авасыны селямлайджагъынъ келе... Ве, юрек- 
тен селямлайсынъ да! 


1. «АМО автобусында» икяесинде муэллиф о девирдеки омюрнинъ 
насыл тарафларыны тасвирлей? 

2. Эмиросман акъайнынъ сымасына аит чизгилерни эсердеки левхалар 
эсасында тариф этинъиз. 

8. Селимнинъ табиат чизгилерини тасвирленген левхалар эсасында 
айдынлатынъыз. 

4. У. Ипчининъ «Расткелиш» повестининъ ве «АМО автобусында» 
икяесининъ сюжетини талиль этинъиз. 

5. «АМО автобусында» икяесинде табиат манзараларыны къайд 
этинъиз ве гъаевий маналарыны изаланъыз. 


1 чомпарлаз аткъан — юварланып аякъ устюне тюшкен. 

Эдебиятуназариеси, 


Сюжет акъкъында 


Сюжет — бу бедиий эсерде тасвирленген ве бири-бирине 
багълы олып кельген адисе, вакъиалар, эдебий къараманлар- 
нынъ тасвирленген адисе, вакъиаларда иштираги, арекет- 
лери ве бири-бирине косьтерген мунасебетлеридир. Бедиий 
эдебиятнынъ эсас хусусиети реаль омюрни, этрафтаки бар- 
лыкъны образлы тарзда акс этювдир. Языджы, омюрни огре- 
нюв эснасында муим адисе, вакъиаларны сечип, оларны озь 
эсеринде тасвир эте ве бедиий сымалар ярата. Эдебий эсерде 
аятий адисе, вакъиалар, иштиракчы шахысларнынъ омюри, 
такъдири, фикир, дуйгъулары арекетте, денъишювде, инки- 
шафта, омюрдеки киби джанлы шекильде тасвирлене. 

Сюжет эдебий эсернинъ жанрынен багълыдыр. Эпик ве 
драматик эсерлерде муреккеп адисе, вакъиалар, джиддий 
чатышмалар, агъыр вазиетлер, къараманларнынъ муреккеп 
мунасебетлери ве такъдирлери тасвирлене. Лирик эсерлерде 
исе аятий эснаслар, инсан такъдирлери лирик къараман- 
нынъ дуйгъу, фикир, тасавурларынынъ тасвири вастасынен 
ачыла. 

Сюжет эдебий эсернинъ эсасыны тешкиль эте, чюнки 
эсернинъ мевзусы, гъаеси, къараманларнынъ такъдири, 
языджынынъ аятий мевамы, дюньябакъышы сюжетте 
ифаделене. Сюжет языджынынъ истидады ве иджады- 
нынъ махсулы, нетиджесидир. Сюжет вастасынен муэллиф 
озь эсерине меракъ, авеслик догъура, окъуйыджыны озю- 
нинъ фикир, истеклерине коньдюре. Мундериджели сюжет 
окъуйыджыгъа терен тербиевий тесир эте, онынъ шахсиет 
оларакъ шекилленмесине, инкишафына гъыда бере. 

Эр языджы, озюнинъ истидады, яратыджылыкъ услю- 
бине эсасланаракъ, эсерлерининъ сюжетини уйдура, 
окъуйыджыгъа тесир этюв, эеджанландырув, оны меракъ- 
ландырув ёлларыны къыдыра. Меселя: Умер Ипчининъ 
«Зейнеп тизе» икяесининъ сюжети саде, лякин муэллиф- 
нинъ языджылыкъ меарети, фаджиалы джошкъунлыгъы 
окъуйыджынынъ тасавурына терен тесир эте. 

Сюжет там олгъан бедиий бирдемликни тешкиль эте, 
онынъ башы, ортасы ве сонъу ола. Сюжетнинъ башына 
багъланыш дейлер. Багъланышта сюжет арекетининъ 
башланувына эсас олгъан бир адисе тасвирлене. Эсернинъ 


ХХ асыр отузынджы 
сенелерининъ къырымтатар 
эдебияты (1929—1941) 

эсас къысмында сюжет арекетининъ илерилеви, адисе, 
вакъиаларнынъ инкишафы тасвирлене. Сюжет ареке- 
тининъ инкишафында энъ кескин ве юксек нокътагъа 
кулъмінація дейлер. Хусусан драматик эсерлерде куль- 


минация пек ачыкъ корюне. Кульминациядан сонъ 58 
сюжет арекети чезилишке ёнеле. Чезилиш бу эсерде ЧЕ 
тасвирленген чатышмаларнынъ, котерильген меселе- а Е 
лернинъ чезилювидир. Чезилиш сюжетнинъ, умумен ЕЕ 
бутюн эсернинъ муим къысмыдыр, о, эсернинъ мунде- - & 

ђо 


риджесини екюнлей. Чезилиште языджынынъ дюнья- 
бакъышы, тасвирленген адисе, вакъиаларгъа кескен 
къыймети, аятий ве ахлякъий меслеклери, ичтимаий- 
сиясий мевамы ифаделене. 


1. Бедиий эсернинъ сюжетини нелер тешкиль эте? 

2. Языджы эсерде омюрни насыл усул, васталарнен тасвир эте? Сюжет- 
нинъ бедиий эсердеки эмиетине сиз насыл къыймет кесесиз? 

83. Сюжет ве мундеридже анъламларынынъ фаркъы неде? Сюжетке не 
кире? Бедиий эсерде сюжетнинъ эмиети насыл? 

4. Сюжетнинъ теркибий къысымларыны къайд этинъиз. 

5. Насыл жанрларда сюжет муим ерни ала? 

6. Талиль эткенде эсерлернинъ сюжетине мунасебетинъизни беян 
этинъиз. 


корсо ско? 


> 57 = 


Право для безоплатного розміщення підручника в мережі Інтернет має 
Міністерство освіти і науки України Һір://топ.доу.иа/ та Інститут модернізації змісту освіти Һёр://іт2о.дом. 


ДЖАФЕР ГЪАФАР 
(1898—1938) 


юе Сообу юобу бое обу 


Джафер Гъафар 1898 сенеси Акъмесджит уездининъ Тавдаир 
коюнде муаллим къорантасында дюньягъа кельди. Бабасы огъ- 
луна балалыкътан земаневий тербие ашламагъа ве темелли бильги 
бермеге чокъ гъайрет этти. Джафер башлангъыч мектепте окъу- 
гъанда, онынъ истидатлы, окъувгъа авес, зийрек олгъаны корю- 
нип тура эди. О, бабасынынъ зенгин китапханесинде олгъан бутюн 
китапларны окъуп чыкъты. 

Башлангъыч мектепни битирген сонъ, Джафер Тавдаир медре- 
сесинде окъувыны девам этти. Лякин о тек медресе окъувынен 
сынъырланмайып, мустакъиль окъув вастасынен бильгилерини 
арттыра. Бу йыллары Джафер Гъафар Къазан, Азербайджан 
языджыларынынъ эсерлерини окъуй, къырымтатар тилине 
терджиме этип басылгъан рус классик языджыларынынъ эсер- 
леринен таныш ола. Эльбетте, къырымтатар эдиплери Исмаил 
Гаспринский, Шамиль Тохтаргъазы, Якъуб Шакир-Алининъ эсер- 
лери оны эеджанландыра, джоштура ве терен ойларгъа далдыра. 

Медреседе окъугъан йыллары Джафер Гъафар озю де язып 
башлай. Язгъан шиир, икяелерини бастырмагъа джесарет этал- 
май, чюнки бу онынъ биринджи теджрибеси, талебелик къарала- 
малары эди. Лякин эдебияткъа, иджаткъа авеслиги кунь-куньден 
арта ве къавийлеше эди. 

Медресени битирген сонъ, Джафер Гъафар 1917 сенесинден 
1920 сенесине къадар Къырымнынъ чешит койлеринде оджалыкъ 
эте. Бу муреккеп, агъыр ве къалабалыкъ йыллары, Ватандашлар 
дженки девринде чешит койлерде булуна, халкънынъ агъыр 
вазиетини, хорлугъыны коре ве чокъ муим аятий малюмат- 
лар топлай. Келеджекте, бу малюматлар онынъ эсерлерине эсас 
олдылар. 

Къырымда совет акимиети пекинген сонъ, 1921 сенесинден 
башлап, Дж. Гъафар къырымтатар яшларынен берабер янъы 
аят къуруджылыгъында фааль иштирак эте, башта комсо- 
мол, сонъра коммунист ола. Чар укюмети йыкъылгъан сонъ, 
Къырымда сербест ве бахытлы яшайыш къуруладжагъына 
джан-гонъюльден инана ве бар кучю, истидатынен тувгъан 
халкъына хызмет этмеге тырыша. 

О, журналист оларакъ «Яш къувет», сонъра «Енъи 
дюнья» газеталарында ве «Илери» меджмуасында чалыша. 
1928 сенесинден, бир йылдан зияде вакъыт «Енъи дюнья» 
газетасынынъ баш муаррири вазифесинде булуна. Сонъра 
Къарасувбазар тасиль идаресининъ мудири оларакъ чалыша. 

Джафер Гъафарнынъ эдебий фаалиети 1921—1986 сенелери 
кенишлеп кете. Биринджи шиирлери 1921 сенеси яшлар газетала- 
рында нешир этиле. Сонъра Джафер Гъафар несирге кечти. Онынъ 
биринджи икяелер китабы 1927 сенеси «Омюрден орьнеклер» сер- 
левасынен нешир этильди. 1982—1938 сенелери бири-бирининъ 
артындан «Къатты адымле» поэмасы, сонъра шиирлер ве икяелер 
джыйынтыгъы басылып чыкъты. Джафер Гъафар балалар ичюн де 
меракълы эсерлер язды. Бала икяелери 1984 сенеси «Гъорт-гъорт 
тутулды» серлевалы джыйынтыкъ оларакъ нешир этильди. 

Джафер Гъафарнынъ къудретли иджадий фаалиети 
фаджиаларгъа огъратылып токътатылды. 1936 сенеси энди бел- 
ли, танылгъан языджы Джафер Гъафарны апске къапайлар. 
Миллетчилик арекетлеринде къабаатлап, 1938 сенеси 17 апрель 
геджеси Акъмесджит тюрьмесининъ азбарында атып ольдюрелер. 
Бу къанлы геджеде къырымтатар халкъынынъ корюмли зиялы- 
лары, языджы, алим ве девлет хадимлери тюрьме азбарында эляк 
олдылар. Он еди адам шеит кетти. Оларнынъ сырасында Асан 
Сабри Айвазов, Осман Акъчокъракълы, Абдулла Лятиф-заде, 
Ильяс Тархан, Мамут Недим, Джафер Гъафар ве дигерлери бар эди. 
Джафер Гъафар къыскъа вакъыт девам эткен иджадий фаалие- 
тинде яраткъан эдебий асабалыгъы къырымтатар эдебиятынынъ 
къыйметли бир къысмыны тешкиль эте. 

Истидатлы языджы бир сыра салмакълы эсерлер яратты: 
«Азманлар» ве «Ошекчи Айше» повестлери, «Эрке Сеит- 
Джемильчик», «Ёлджулыкъта» ве дигер икяелер. 

Джафер Гъафар балаларгъа багъышлап бир сыра эсерлер язды: 
«Асанчыкънынъ куньлеринде», «Партизан Муратчыкъ», «Гъорт- 
гъорт тутулды». Сиз бу эсерлернен таныш олдынъыз. Языджы 
балаларгъа багъышлап язгъан эсерлеринде нумюне оларакъ дже- 


Джафер Гъафар 

сюр, инсаниетли, адалетсевер, ишкир балаларнынъ сымасыны 
яратты: Асанчыкъ, Муратчыкъ, Джемай ве дигерлери. 
Языджы шиирий ве несир эсерлеринде земаневий аятий 


е 
7 ва вакъиаларны, муреккеп эснасларны гъает юксек бедиийлик 
Е ве усталыкънен акс этти ве эсерлерини ифадели, акъикъий 
Е = халкъ тилинде язды. 
ва Джафер Гъафар койде кенъиш халкъ кутьлелери ара- 
ЗЕЕ сында догъгъан, оськен, тербие корьген, сонъра оджалыкъ 
ы &8 | эткен, халкъ урф-адетлерини ве аньанелерини бильген, къы- 
х В: рымтатар фольклорынен терен таныш олгъан языджыдыр. 
$ 


О, фольклордан алынгъан сымалар ве тасвирий васталарны 
озюнинъ эсерлеринде усталыкънен къулланды. Къырымтатар 
халкъынынъ белли алими ве шаири Бекир Чобан-заде озюнинъ 
макъалелеринде Джафер Гъафарнынъ яратыджылыгъына юксек 
къыймет кескен эди. 

Языджы къыскъа икяелеринде койлердеки вазиетни, къы- 
рымтатар халкъынынъ совет девриндеки яшайышыны акс этти. 

Истидатлы языджы Джафер Гъафар эсерлеринде озь деври- 
нинъ адисе, вакъиаларыны, къырымтатар халкъынынъ аятын- 
даки денъишмелерни, агъыр вазиетлерни акъикъий суретте, келе- 
джекни, халкънынъ такъдирини гонъюльден къайгъырып, акс 
этти. О, озюнинъ яратыджылыгъы, фаалиети ве омюри иле яш 
несильни бахытлы, сербест аят огърунда къурешке ве хызметке 
чагъырды. 


1. Дж. Гъафар къайсы белли окъув юртунда тасиль алды? О, бедиий 
эдебиятнен не вакъыт меракъланып башлады? Къайсы языджыларнынъ 
эсерлери онъа терен тесир этти? 

2. Дж. Гъафар насыл сааларда хызмет этти? 

8. Джафер Гъафарнынъ эдебий яратыджылыгъы акъкъында икяе 
этинъиз. Насыл жанрларда эсерлер язды? 

4. Языджы балалар акъкъында насыл эсерлер язды? 

5. Балалар акъкъында эсерлеринде кимнинъ сымалары сизге зияде 
тесир этти? Не ичюн? 

6. Дж. Гъафарнынъ несир эсерлеринде насыл адисе, вакъиалар тасвир- 
лене? 

Джафер Гъафарнынъ несирджилигинде 
халкъ аятынынъ тасвири 


Джафер Гъафар чешит жанрларда эсерлер яратты. Лякин 
онынъ несирджилиги къырымтатар эдебиятында айры- 
джа муим ер алды. Несирджилигини къыскъа, очерк шек- 
линде язылгъан икяелернен башлагъан яш муэллиф, 
сонъра корюмли несирджи олды. Джафер Гъафар баягъы 
бир вакъыт журналист оларакъ Къырымнынъ чешит коше- 
леринде булунды, чокъ койлернинъ яшайышынен таныш 
олды, койлюлер арасындаки мунасебетлер, давалар, чатыш- 
маларны огренди. Журналист теджрибеси келеджекте онынъ 
эсерлерине джанлы эсас олды. Советлешкен Къырымда чешит 
вакъыт олып кечкен вакъиаларнынъ тасвири онынъ эсерлерининъ 
мундериджесини тешкиль эттилер. 

Темелли ве терен ишленген кучьлю несир эсерлеринден бирин- 
джиси «Азманлар» повести эди. Эсерде бутюн Украинада, шу 
джумледен Къырымда юзь берген мушкюль ачлыкъ, онынъ 
фаджиалы акъибетлери тасвирлене. Адий койлю Меджит акъай- 
нынъ къорантасы азап ве мешакъатларгъа къалып эляк ола. 
Джафер Гъафар «Азманлар» эсеринде аяттаки агъыр вазиетни, 
айры инсанларнынъ джанаварлыгъыны, сынъырсыз мераметсиз- 
лигини, нефисхорлыгъыны акъикъий суретте ачып косьтерди. 
Ачлыкъ фаджиасы Умер Ипчининъ «Ачлыкъ хатирелери» икяе- 
синде, Абляким Ильмийнинъ «Ачлыкъ хатирелери» повестинде 
ве дигер эсерлерде тафсилятлы косьтерильди. Шимдики девирде 
ачлыкъ фаджиасы акъкъында чокъ малюматлар газета, меджмуа- 
ларда дердж этильди ве себеплери де беян олды. Акимиет эмиринен 
койлюлернинъ анбарларындан, бир дирем къалдырмай, захире 
сипирип алынды. Нетиджеде, хусусан койлерде, ачлыкътан бинъ- 
лернен инсан чекишип, шишип ольди. 

Джафер Гъафарнынъ 1933 сенеси язгъан «Ёлджулыкъта» 
икяеси эм мундеридже, эм ифаделик, эм шекиль джеэтинден 
айрыджа дикъкъаткъа ляйыкътыр. Бу къыскъа икяеде муэл- 
лиф вокзалда ве вагонда ёлджулар арасында эшиткенлери ве 
корьгенлерини тасвир эте ве меракълы хулясалар чыкъара. 
Вокзалда топлашкъан ве тренни беклеген адамлар арасында порт- 
фелли «совработниклер» (советские работники) козьге ташлана. 
Оларнынъ адден артыкъ чокълашкъанлары ве бошуна портфель 
толу кягъыт ташып юрьгенлери корюнип тура. Ёлджуларнынъ 
джеплери, чанталары, торбаларыны дикъкъатнен козетип тур- 
гъан хырсызлар да аз дегиль. Трен келип токътагъанынен, ёлджу- 


аятынынъ тасвири 


Джафер Гъафарнынъ 
несирджилигинде халкъ 

лар, эр шейни унутып, бири-бирини итеклеп, биринджи оларакъ 
вагонгъа кирмеге ве озьлерине тез-тез ер алмагъа тырышалар. 
Муэллиф бу къыяметни меракънен сейир эте, озю де вагонгъа 


а ЗА кирип, ёлджулар арасына ерлешип отура. 
6 55 Меракълысы, купеде койлюлер арасындаки лафлардан 
Е = койдеки вазиет беян ола. Койлерде адалетсизлик, дава, анъ- 
ВЕН лашылмамазлыкъ, чешит юзьсюз адамларнынъ хиянетли- 
БЕЯ клери даркъалгъаны, эвельки тыныш яшайышнынъ бозул- 
НЕ гъаны ачыла. Языджы ёлджулыкъ левхалары вастасынен 
я ЗЕ бутюн Къырымда, джемиетте ве койлерде асыл олгъан сия- 
8 сий ве ичтимаий вазиетни акс эте. Вокзалда, вагонлардаки 


ёлджуларнынъ лакъырдылары, фикирлери, чешит типтеки 
шахысларнынъ сымалары — бу джемиеттеки къалабалыкъ 
вазиетнинъ тимсали демек мумкюн. 

«Ёлджулыкъта» икяеси кучьлю сатирик эсер. Языджы озь 
девир аятынынъ чокъ менфий тарафларыны тенкъитке ала. 
Онынъ хаялында табиий суаль догъа: келеджекте халкънынъ 
яшайышы насыл оладжакъ? Халкъны не беклей? Суаль ачыкъ 
къала? Икяенинъ сонъки сатырлары окъуйыджыларны терен 
тюшюнджеге далдыра: «Эдвардлар, портфелли мадамлар, хатип- 
лер, абсеттарлар, мануфактурщик саломонларнынъ опькесини 
кенди копчеклери такъырдысынен къарыштыргъан поезд турма- 
дан къуветлеше, атешлене, чапа, чапа, чапа...» 

Языджы Джафер Гъафар, халкъ аятыны эр тарафлама огренип, 
эр бир адисе, вакъиа узеринде терен тюшюнип, ватаны ве халкъ- 
нынъ келеджегини къайгъырып, озь эсерлеринде халкъ аятыны 
акъикъий суретте тасвир этти. 


1. Джафер Гъафарнынъ несир эсерлерини мудеридже, мевзу, гъае, 
ифаделик джеэтинден талиль этип, хусусиетлерини къайд этинъиз. 

2. «Ёлджулыкъта» икяесининъ къурулышында ве гъаевий мун- 
дериджесинде рус классиклери Н. Гоголь ве А. Чеховнынъ къайсы эсерле- 
ринен умумийликни къайд эте билесиз? 

8. «Азманлар» повестинде насыл фаджиалы вакъиа тасвирлене? 
Бу фаджиа къайсы къырымтатар языджыларынынъ эсерлеринде акс 
олунды? 

4. Джемиетте ве аилевий мунасебетлерде ифтираджыларнынъ менфий 
тесири акъкъында не айта билесиз? 

АЗМАНЛАР 


Повесть 
(къыскъартылып алынды) 


«Азманлар» повестинде Еъырымда — 1921—1926 сене- ЕВ 
лери олып кечкен мушкюль ачлыкъ фаджиасы тасвирлене. Б Е 

1921 сенеси «Азманлар» коюндеки эпизодларындан 2.5 
бириси иште шойле олып кечкен эди... 53 

Иште, бу кунь саба Анифе тотай тавукъларгъа ем сепкенде А 


куместен чыкъкъан тавукъларны, энъ сонъунда топал ферик 
чыкъкъанджек беклесе де, чал хоразны корьмегенинен бу 
«къара» хаберни Халиль байгъа етиштирди. 

— Анавы онъмайджакъларнынъ ишидир, энди тавукъ, хораз 
дер экеч балабангъа да башлар: къой, туваргъа да чапкъылырлар... 
Халиль бай тонуны омузына атты да, таягъыны ала берип, кой 
ичине ёнельди... 

Анифе тотай чал хораз хаберини агъыздан-агъызгъа, бутюн 
койге дагъытмагъа чапалана... 

— Эбет, эбет ондан гъайры кимдир дейсинъ, шунынъ ишидир. 
Халиль байнынъ этрафына топлангъан ве юрюш-турушларындан 
«къарны токълардан» олгъанлары корюнип тургъан бир къач 
«юмругъы къавилер», Халиль байнынъ тюшюндже ве тёметини! 
къавийлештирди, хораз хырсызлыгъыны топал Меджитнинъ 
устюне къалдырдылар... 

— Бунынъ огюни алайыкъ, шимди комиссия тизейик де, барып 
эвини тинтейик. — Араларындан бирисининъ япкъан бу теклифи 
бир сёзсюз къабул олунды, эписи топтан топал Меджитнинъ эвине 
Анифе тотайнынъ чал хоразыны арамагъа кеттилер ве ёлда сель- 
исполнитель Джеватны да алдылар, онынъ омузындаки тотлы 
винтовка бу кетишке бир «ресмиет»? берди... 

— Сен огде кет, сен совет адамысынъ! 

— Эбет, эбет, сен бу куньде койнинъ «онбашысы» ериндесинъ, 
— деп, ачлыкътан козю, аякълары шишип, омузындаки винтовка- 
сыны беш пудлыкъ демир агъырлыгъынен сюйреклеген ве эр ады- 
мында, секиз джан къорантадан учюси артыкъ олип, къалгъанлар- 
нынъ да джан чекишмекте олгъаны козю огюне келип, козьлерине 
къаранлыкъ тюшкен Джеватны эп огге сюре ве: 

— Ёкъса, сенинъ де пайынъы берирмиз, — киби мырылдылар- 
нен, заваллы Джеватны, сонъ такъатыны топлап, огде чапмагъа 
меджбур эттилер. 


1 тёмет — шек, шубе. 
2 «ресмиет» — къанунийлик. 

Эбет, меджбур эттилер... Чюнки Джеват, бу «токъларнынъ» 
бойле «хораз», «тавукъ» деп ачлыкъ панджасында джан чекиш- 
кенлерни тавукъ къадар корьмегенлерине биринджи кере раст- 
кельмеген эди... 

— Олан, бу къадар джанаварлыкъ олурмы; кельсин 
де, кумесинъден хоразны чалсын; олгъаны-оладжагъы 
къыркъ-элли тавугъынъ бар, эгер де огюни алып джанла- 
рыны якъмасанъ, ким биле... 

Халиль байнынъ сёзюни къасап Керим больди де: 

— Догъру, догъру, пенджере, къапугъа да чапкъыла баш- 
ладылар, кечкен кунь ашагъыякъ сокъур Айшенинъ баласы 

бизим тюкяннынъ пенджересинден бир къой сырагъы! алып 
къачмасынмы!.. Зынджырдан Баракъны къуртара берип джи- 
берген эдим, барып баджагъындан насыл къапты, аз къалды, озю- 
нинъ сырагъы Баракъкъа къысмет ола язды. 

— Ой яхшы эткенсинъ... — сеслери эшитильди. 

— Меджит акъай!.. Меджит акъай!.. 

«Комиссия» сёзге къызыша берип артыкъ Меджитнинъ яры 
йыкъылгъан эви янына кельген эдилер ки, Меджитни чагъыргъан 
да Джеват эди... 

Джеватнынъ сесине джевап берген олмады; аркъадакилернинъ 
эмринен, аркъасындаки винтовкасыны чыкъарып, къундагъынен 
эвнинъ къапусыны къакъмагъа башлады. 

Сес-солукъ ёкъ, пенджереге джам ве рамка ерине тобан толу 
джарты бир чувал къапалгъан. Ерден бир бучукъ аршын юксек- 
лигинде къурулгъан бу эвчик, санки ичинде «тири олюлернинъ» 
мезары кесильген киби, даа зияде чёккен... 

— Меджит акъам!.. Меджит акъам... — Джеват текрар 
чагъырды. Джеватнынъ сесинде о къадар бир худжурлыкъ бар эди 
ки, гуя о бир сельисполнитель оларакъ, оны уятмакътан зияде, 
бир аркъадашына якъынлашмакъта олгъан беляны хабер бермек 
истей эди... 

— Олан, баяр кесильген, уйлегеджек юкълай... 

— Айнеджиликтир, сакът олмасанъ, пенджереден чыкъып 
къачар!.. 

Аркъада тургъан «чал хораз» армиясы, тюрлю сёзлернен, къа- 
пу-пенджеренинъ ничюн къапалы тургъаныны, ничюн сес-солукъ 
чыкъмагъаныны музакере эте. 

Халиль бай даа зияде ачувланды, чюнки онынъ азбарындан 
буюк чал хоразыны хырсызлап, озьлерини «сыкъмадан» яткъан бу 
«бандит» къорантасынен даа назланып отуралар! Ачувланып элин- 
деки таягъынен пенджередеки тобан чувалны тюртип тюширди... 


ХХ асыр отузынджы 
сенелерининъ къырымтатар 
эдебияты (1929—1941) 


1 къой сырагъы — къой баджагъы (эти). 

— Кир, Джеват!.. 

— Кир де, ичериден къапуны ач! 

— Айды, даа не бакъып турасынъ!.. 

Джеват, башыны эгип, винтокасыны пенджере янына 
таяндырып, пенджереден ичери кирди... 

Онынъ аякълары бугъавлангъан киби олды, козьлерине 
къаранлыкъ чёкти... Чюнки, яры къаранлыкъ бир мезарны 
анъдыргъан бу эвчик акъикъатен де мезар кесильген... 

Джеват пенджереден саркъкъанда, пенджере тюбюнде 
аягъы эки серт шейнинъ арасына сокъулды. О буны йыкъыл- 
гъан тобан ястыкълары белледи. Сонъ, эгилип бакъса, инсан 
кевделери корьди... 

О, текрар сесленди. 

— Меджит акъам, турсанъыз!.. 

Лякин, кене де сес-солукъ ёкъ. 

Джеват озюни топлады; фаркъ этмедиги бир къач шейнинъ 
устюнден атлап, къапу аркъасына тирельген къазыкъны алды... 

Къапу ачылгъанынен: 

— Къайда копек? — деп таягъыны онъайтлай берип, башта 
Абдурефи, онынъ аркъасындан башкъалары ичериге толушты- 
лар... 

Къараргъан чырай, копюрген башы, титисленип шишкен 
янакъларынен инъильдей-инъильдей Меджит акъайнынъ апайы 
башыны котерди. О, бу къалабалыкънынъ фаркъына баралмады. 
Ялынъыз дивар янында къатып къалгъан Джеватны таныды да: 

— Паёк кетирдинъми, Джеват? Не арув эттинъ я... тюневин... 
мынавы эки сабийимиз... — О сёзюнинъ сонъуна чыкъмады. 
Джеват пенджереден ичери кирдиги вакъыт аягъына илишкен 
шейлерни косьтерди. Къурсакълары шишип, эль ве аякълары чёп 
кесильген, инсан баласы дейджек ери къалмагъан бу кевделер. 
Меджит акъайнынъ, бириси учь, дигери эки яшлыкъ къызла- 
рынынъ олюси эди... 

— Даа паёк керек экен, еберип битсин! 

— Хырсызлыкъ етишмеген де... 

— Къайда къоджанъ? 

Ярдым умютинен байларгъа эль узаткъан къадын, эшиттиги бу 
сёзлерден бир шей анъламайып, шашкъын-шашкъын бакъты. 

Халиль бай, эвни ичи талда олгъанындан, серник чертип эр 
тарафны бакъты, бир эки чул-чубурдан гъайры бир шей олмагъан 
орталыкъны таягъынен къарыштырды, чал хоразны араштырды. 
Сонъ, бирден ерге эгильди: 

— Таптым, мына озю, таптым! 

Әписи онъа айландылар... 


Джафер Гъафар. 
«Азманлар» 

Халиль бай, козьлерини «фал таш» киби фырлатып, элине тут- 
къан бир тавукъ къанатыны косьтерди: 
— Мына бизим Анифенинъ чал хоразынынъ къанаты... — 


> 
8 сИ деди. 
х [5 «Комиссия» даа зияде ачувланды. 
Е ЕА — Къайда о0?.. 
Е га — Къачкъан!.. 
= Е — Джеват, сен киргенде ёкъ эдими?.. Къапуны ачмай чокъ 
5 Б Е эглендинъ? — эписи топтан сёйлене, гурлешелер, Меджит 
о 89 акъайнынъ апайы исе эллеринен балаларынынъ, олюсине 
Е а япышкъан, санки оларнынъ аякъ астында къалмасындан 
2 къоркъа, агъламакъ истей — козьлери къуругъан, багъыр- 
макъ истей — сеси ёкъ. 
— Къайда къоджанъ?.. — Бу соравнен джанавар кесильген Абду- 


рефи онынъ сачына япышты. Лякин, джевап ерине, заваллынынъ 
агъзындан гульгули тюсте бир копюк акъты, бойну бурулып кетти... 

«Комиссия»нынъ артыкъ мында иши къалмады, чюнки 
заваллы ана да озь кевдесини балалары янына серди. 

— Айды, чыкъып араштырайыкъ... 

— Къайдадыр дейсинъ! Кене де бир шейлер чалмагъа кеткендир. 

— Мытлакъа тутмакъ керек... 

«Комиссия» Меджит акъайны «тутмакъ» ичюн мушавере этип 
эвининъ къапусындан чыкъаркен, Халиль бай эв ичинден чал 
хораз къанатыны топлай эди... 

Меджит акъай абына-сюрюне келе, о артыкъ тюшюнмеден 
кечкен, не олгъаныны, неге огърагъаныны фаркъ этмей; атта тюне- 
вин гедже къызчыкъларынынъ козьлерини озь элинен сыйпап 
юмдырып: 

— Сизден де къуртулдым... ачлыкъ... ачлыкъ... буларнынъ 
да башына еттинъ! — деп, сёнген козьлеринден бир тамчы яш 
биле чыкъарамады. Торбасыны омузына басып, сонъ такъатыны 
топлап, эвден чыкъып кетти... 

Мына онынъ аякълары бири-бирине курмеклеше, юреги суву- 
гъан киби ола... Ачлыкъ онынъ тек такъатын алмакъ дегиль, атта 
акълына биле тюрлюлик кетирген!... 

— Мына озь аягъынен сюрип кельди. 

— Тутынъыз, тут!.. 

Меджит акъай эвнинъ къарчыгъасындан айлангъан вакъытта 
бу сеслернен къаршыланды. 

Халиль бай да, чал хоразнынъ къанатларыны топлап етишип 
кельди... Догъру Меджит акъайнынъ устюне уджюмледи. Козю 
Меджит акъайнынъ омузындаки торбагъа илишти. 


і акълына тюрлюлинк кетирген — делирген, акъылыны алгъан. 

— Бакъ сен онъа, кене де торбасыны толдурып келе... — деп, 
торбагъа япышып чеккелей башлады. 

Меджит акъайнынъ козюне даа зияде къаранлыкъ чёкти, бу 
арекетлерден бир шей анъламай; ялынъыз омузындаки торба- 
сына даа зияде япыша, оны эллеринен сыкъа. 


е 
Халиль бай онынъ торбасыны тартып сильктиги киби, о Е 
ерге юварланды... РЕ 
— Бакъ! Бакъ, торбасында бир шей къыбырдана, кене де ЕЕ 
тавукъ, хораз олмасын. И 


— Бельки де къозу, къойдыр!.. 

— Бирисининъ баласыны хырсызламасын! — Джеваттан 
гъайры эписи абдыраша, элиндеки торбасыны чекип алмакъ 
ичюн, Меджит акъайны, о якъ бу якъ сюйреклейлер. 

— Олан! Не бакъып турасынъ? Ёкъса сенинъ де ортакълыгъынъ 
бармы? — деп багъырмасынен, о къоркъып, Меджит акъайгъа 
япышты. 

Меджит акъай, кимлернен чеккелешкенини фаркъ эталмай, 
санки озю киби ачлар онынъ элинден торбасыны аладжакъ беллеп: 

— Зорнен туттым... алманъыз — десе де, сёзюнинъ сонъуна 
чыкъмады; элинден торбасыны чекип алдылар. 

Акъикъатен, торбанынъ ичинде недир бир шей къыбырдана. Бу 
оларнынъ эписини меракъландырды. Чюнки, торбанынъ ичинден 
чыкъаджакъ джанлы махлюкъны мытлакъ озь айванларындан 
бириси беллей эдилер. 

Джеват торбанынъ агъызыны чезмек ичюн чекишсе де, чареси 
къалмагъан, пармакълары тутмай... 

Халиль бай, элиндеки чал хораз къанатларыны джеблерине 
толдурды да, Джеватны кенаргъа къакъып торбагъа япышты. 

Торбанынъ агъызы чезильгенинен оларнынъ меракъ ве дикъ- 
къаты бир къат даа артты; онынъ ичинден сычрап чыкъкъан айван 
Халиль байнынъ юзюне секирди. О, сескенип, ерге ялпайды. 

Торба ичинден сычрагъан сары пардош мышыкъ къаршы къа- 
лавгъа секирип минген сонъ, оларгъа айланып бакъты да, тезлик- 
нен къачты. 

Ачувлары даа зияде артты. 

— Ой, утанмаз! Къашкъыр кесильген... 

— Тирилей якъмакъ керек... 

— Олан, мышыкъ ашалсынмы? 

Олар тюрлю тазирлернен, Меджит акъайнынъ озюне япыш- 
тылар. Меджит акъай киби учь дане ачны къурсагъына раат 
ерлештирмек мумкюн олгъан шишман къурсагъынен пышнай 
берип, башта къасап Керим онынъ къолундан тутып чекти де: 

— Тур папаз!.. косьтерчи боюнъ, — сёзлеринен, оны созакъ- 
лады. Джеват кене де четте турып, тюшюнди. 
Омюрнинъ энъ бахтлы кунюни — эвинде бир чанакъ шорба- 


ЕЕ нен бир тилим отьмек тапылгъан кунь — деп эсаплап кельген; 
Е [а элли дёрт сенелик омюрининъ къыркъ едисини эль къолунда 
ЕЕ 1 кечирген, манълай терини ялынъыз байлар ичюн тёккен 
ЗЕЕ Меджит акъай бу кунь бакъ насыл хырпалана... кимлер хыр- 
=, Е палай?.. Токълар... Дюн онынъ эмеги ве теринен байлыкъ 
Е Е Е топлагъанлар. Джеват даянамады: 
И В — Токъунманъыз!.. Суд бар, власть бар... хырсызлыкъ 

8 % / эткен олса «арестоват» этейик!.. — деди. 


— Сенинъ ишинъ дегиль... 
— Онынъ суды да, власты да бизмиз. 

— Биз оны шериаткъа! чекейик... 

Эписи бирден гурюльдештилер: 

— Эбет, эбет, шериаткъа! Шериаткъа!.. 

«Шериат» укюми узакъкъа сюрмеди, къарар къыскъадан 
кесильди. Бутюн гъайып олгъан къойлар ве саире эп Меджит 
акъайнынъ бойнуна юкленди. Шериатча къыркъ таякъ урулма- 
сына къарар берильди... 

Меджит акъай «комиссия» ве шериат укюминен «тербие- 
ленип», олюлери серилип къалгъанлардан биринджиси ве сонъки 
дегиль эди... Азманлар коюнинъ кенарындаки сокъур къуюда 
онынъ кибилер чокъ эди. 

Вакъианынъ танъына Меджит акъайнынъ олюси де сокъур 
къуюгъа быракъылды. О сокъур къую бир къардаш мезары эди ки, 
анда Меджит акъай кибилери эди. 


1. «Азманлар» повестинде къайсы девир тасвирлене? Бу вакъыт насыл 
фаджиалы вакъиалар олып кечти? 

2. Меджит акъайнынъ къорантасы башына кельген фаджиалы алны 
тафсилятлы тасвир этинъиз. 

8. Халиль бай, Абдурефи эфенди ве къасап Керимнинъ арекетлерине 
насыл къыймет кесесиз? Бу инсанларнынъ насыл менфий чизгилерини 
къайд эте билесиз? 

4. Әсерде тасвирленген табиат манзараларыны къайд этинъиз. Олар 
повестьнинъ мундериджесинен насыл багълылар? Сизинъ фикиринъиз- 
дже, муэллиф бу табиат левхаларыны насыл макъсатнен ярата? Бу левха- 
лар окъуйыджынынъ тасавурында насыл дуйгъуларны догъура? 

5. Әсернинъ тилине дикъкъат этинъиз. Меракълы, ифадели ибаре- 
лерни язып алынъыз. 


1 шериат — мусульман динининъ къанунлары. 

Эдебияпиназариеси 


Бедиий сыма ве эдебий тип акъкъында 


Санатта бедиий сыма, кенъ манада, инсан аяты- 
нынъ тасвир тарзыдыр. Эдебий эсерде языджы адисе, 
вакъиаларны, аят акъкъында фикирлери, тасавуры, 
тюшюнджелерини бедиий сыма вастасынен акс эте. 

Адисе, вакъиаларны, гъае, фикирлерни бедиий 
сыма вастасынен ифаде этюв бедиий эдебиятнынъ эсас 
хусусиетидир, оны илимден айыры эткен эсас фаркъ- 
тыр. 

Бедиий эдебият аятны сыма яратув вастасынен огрене 
ве теткъикъ эте. 

Языджы бедиий эсерде сыма вастасынен омюрнинъ 
джанлы левхасыны ярата ве оны теткъикъ эте. 

Эдебий эсерде бедиий сыма эсас ерни ала. Языджы бедиий 
сыманы джанлы бир шахыс киби ярата, онынъ тышкъы 
корюниши, табиат чизгилери, ички дюньясыны, дуйгъу, 
фикирлери, арекетлери, арзу, истеклерини инджеликнен 
ифадели шекильде тасвир эте. Окъуйыджынынъ хаялында, 
тасавурында исе, бу бедиий сыма омюрдеки киби бир шахыс 
оларакъ джанлана. Бедиий сыма окъуйыджыгъа терен 
тербиевий тесир эте, оны эеджанландыра ве тюшюнджеге 
далдыра. 

Сыма сёзю эксерий алда эдебий эсерде яратылгъан бедиий 
сыманы ифаде эте. Бедиий сыма чешит ола биле: реалистик 
(аятий услюпте), романтик (хаялий услюпте), фантастик, 
кулюнчли, фаджиалы ве иляхре. Олар эписи белли бир 
фикирни, гъаени ифаде этелер. Бу хусусиет оларны бир- 
лештире. 

Әсерде тасвирленген вакъиа, арекетлерде иштирак эткен 
эписи шахыслар персонаж олалар. Эгер персонаж эсерде 
тасвирленген адисе, вакъиаларда, иштиракчы шахыслар- 
нынъ чатышмаларында муим роль ойнаса, о, баш сыма 
ола. Меселя, А. Ильмийнинъ «Ачлыкъ хатирелери» пове- 
стинде Сюндюснинъ, Ш. Алядиннинъ «Теселли» повестинде 
Салядин агъанынъ сымалары. 

Языджы озь эсеринде белли бир девирнинъ муим хусу- 
сиетлерини, яшайыш тавырыны, омюр акъкъында тюшюн- 
джелери, истикъбаль акъкъында тасавур-хаялларыны 
ифаде этмек ичюн, муреккеп, терен фикирлер ве илери гъае- 


Эдебият назариеси. 
Бедиий сыма ве эдебий тип 
акъкъында 


корок рококо 

| ў лерни акс эткен бедиий сымалар ярата. Муреккеп сымалар 
денъишюв эснасында, инкишафта тасвирлене. 

Озь деврининъ муим аляметлерини, девирге аит олгъан 
гъаелерни, ичтимаий эснасларны, адиселерни акъикъий 
суретте акс эткен бедиий сыма эдебий типке чевириле. Эдебий 
типлер — озь деврининъ кузьгюсидир. 

Эдебий типлер мусбет, я да менфий ола билелер. Джиан 
эдебиятында кучьлю эдебий типлер беллидир: Дон Кихот 
(Сервантеснинъ «Дон Кихот» романындан), къырал Лир 
(В. Шекспирнинъ «Къырал Лир» трагедиясындан), рус эде- 

биятында — Онегин (А. Пушкиннинъ «Евгений Онегин»), 

Обломов (И.А. Гончаровнынъ «Обломов» романындан), Ионыч 
(А. Чехов «Ионыч» икяесинден) ве дигер сымалардыр. Къы- 
рымтатар эдебиятында да эдебий типлерни къайд этмек 
мумкюн — бу Ненкеджан ханым ве Саляхиддин бек (О. Акъ- 
чокъракълынынъ «Ненкеджан ханым дюрбеси» икяе- 
синден), Зия (Ю. Болатнынъ «Той девам эте» пьесасындан), 
Джевдет Бекиров (Ш. Алядиннинъ «Эгер севсенъ» романын- 
дан), Анифе (Ю. Болатнынъ «Анифе» романындан) ве дигер 
сымалар. Мусбет эдебий типлер вастасынен муэллифлер 
озь заманларынынъ илери гъаелерини, эйи тарафларыны, 
замандашларынынъ гъайретли эмегини, бахытлы келе- 
джек огърунда, гъарезлик, хиянетликке къаршы куреш- 
лерини акс этмеге ынтылалар. Кучьлю мусбет эдебий типлер 
окъуйыджыларгъа терен тесир этелер, оларда эйи дуй- 
гъулар, ниет-макъсатлар, эйиликке ынтылувлар догъура, 
омюрде озюне мунасип ер тапмагъа ярдым этелер. Эдебий 
типлер озь эмиетини, инсанларгъа тесирини асырлар дева- 
мында сакълайлар. 


ХХ асыр отузынджы 
сенелерининъ къырымтатар 
эдебияты (1929—1941) 

1. Бедиий сыма кенъ манада нени анълата? 

2. Не ичюн бедиий сыма яратув бедиий эдебиятта эсас ерни ала? 

3. Языджы бедиий сыманы насыл усулларнен ярата? 

4. Къайсы бедиий сымалар эдебий типке чевирилелер? 

5. Къырымтатар несирджилигинде яратылгъан къайсы бедиий сыма- 
ларны къайд эте билесиз? 

6. Бу сымалардан къайсыларыны эдебий тип сайылмасыны ляйыкъ 
коресиз? 

СЮРГЮНЛИК ДЕВРИ 
КЪЫРЫМТАТАР ЭДЕБИЯТЫ 
(1944—1990) 


Къырымтатар халкъынынъ тарихында 
сюргюнлик фаджиасынынъ акъибетлери 


Дженкнинъ биринджи айларында Къырым фашист бас- 
къынджылары тарафындан запт этильди ве учь йыл дева- 
мында халкъ баскъынджылар зулумы алтында эзиетленди, 
амансыз алда Къырым дагъларында душмангъа къаршы 
куреш алып барды. Бу мешакъатлы йыллары къырымтатар 
языджылары дженкявер аскер оларакъ джебэде дженклеш- 
тилер. Дженк башлангъанынынъ биринджи афталарында 
къырымтатар языджыларынынъ эксерийси джебэге кеттилер. 

Он эки языджы дженктен къайтмады. Ватанымызнынъ сербест- 
лиги огърунда джанларыны феда эткен къырымтатар языджы- 
лары: Ыргъат Къадыр, Осман Амит, Амди Алим, Мамут Дибагъ, 
Азам Амет, Бекир Ваап, Меннан Джаманакълы, Абляй Шамиль, 
Таир Усеин, Эннан Алимов, Осман Батыров, Макъсуд Сулейман — 
халкъымызнынъ хатырасында эбедиен къалырлар. 

Ватанымызнынъ сербестлиги огърунда Экинджи джиан джен- 
кинде эляк олгъан языджыларымызнынъ эсерлеринден тертип 
этильген «Он экилернинъ хатиреси» серлевалы джыйынтыкъ 
1970-инджи сенеси Ташкентте нешир этильди. 

1944 сенеси майыс 18-де, гъалебеге даа бир йыл къалгъанда, 
къырымтатар аскерлери чешит джебэлерде Ватан сербестлиги 
огърунда дженклешкенде, совет укюмети бутюн къырымтатар 
халкъыны тувгъан ватанындан узакъ Уралгъа ве Орта Асиягъа 
сюргюн этти. Акимиет тарафындан халкъкъа къаршы япылгъан 
акъсызлыкъ, инсаниетсизлик, джинает бутюн къырымтатар хал- 
къыны эсирликке махкюм этти. Къырымтатар халкъы ватанын- 
дан, эвлеринден, мал-мулькюнден, мектеплери, китапханелерин- 
ден, эдебияты, медениетинден марум этильди. 

Мешакъатлы зорбалыкъ ве сюргюнлик зулумы нетиджесинде 
къырымтатар халкъынынъ ярысы эляк олды, тили, эдебияты, 
медениети ёкъ олув дереджесине кельди. 

Къырымтатар халкъы, тувгъан юртунда асырлар бою оськен, 
пекинген ветамырынен сувурыпчыкъарылгъан, аякъ астына коте- 
рип атылгъан къоджаман терек киби, солып, мугъайып къалды. 

1957 сенеси комендантлыкъ режими лягъу этильди. Озьбеки- 
стан языджылары бирлешмесининъ янында къырымтатар эде- 
бияты секциясы тешкиль олунды, «Ленин байрагъы» газетасы 
чыкъып башлады, къырымтатар тилинде биринджи китаплар 
нешир этильди. Сонъра къырымтатар эдебияты нешири мейдан- 
гъа кетирильди, белли артистлер Ташкентте топланды ве «Хай- 


эдебияты (1944—1990) 


Сюргюнлик деври къырымтатар 

тарма» ансамбли тикленди. Бу денъишмелер, сынъырлангъан 
олса да, белли бир дереджеде къырымтатар эдебиятынынъ джан- 
ланмасына ве илерилемесине эсас олдылар. 1957 сенеси Озьбе- 


кистанда биринджи оларакъ сюргюнде къырымтатар тилинде Е 2 Е 
«Баарь эзгилери» серлевалы шиирлер ве икяелер джыйынты- | $ 28 
гъы нешир этильди. Бу китап баарьде учып кельген бирин- Ех 
джи къарылгъач киби къыйметли эди. Е 25 

Къырымтатар эдебиятыны илерилетюв эснасына, бирин- Ве 
джиде, дженктен сагъ къалып къайткъан, баскъы ве бас- 8 Е Е 
тырыкъ хышымындан къуртулгъан теджрибели языджы- Е 
ларымыз фааль къошулдылар: Шамиль Алядин, Эшреф Е 02 


Шемьи-заде, Джевдет Аметов, Зиядин Джавтобели, Риза Халид, 
Лёман Сулейман, Ремзи Бурнаш ве дигерлери. Дженктен эвель 
иджатчылар сырасына кирген бир сыра языджылар «Ленин байра- 
гъы» газетасына ве языджылар бирлешмесине иджадий ишлерге 
джельп этильдилер. 10—15 йыл девамында къырымтатар тилинде 
шиирлер ве икяелер джыйынтыкълары, повесть, очерк ве романлар 
нешир этильди. Лякин бу осюв зайыф эди. Чюнки къырымтатар 
халкъынынъ тарихы ве сюргюнлик мевзулары, «Къырым» сёзюни 
бедиий эсерде анъмакъ биле ясакъ этильген эди. 

Къырымтатар языджылары къатты бир незарет алтында иджат 
этмеге меджбур олдылар. Аз да олса, имкянлар бар эди. Бирин- 
джиде, эсерлер къырымтатар тилинде языла ве нешир этиле эди. 
Экинджиде, не къадар сынъырлангъан олса да, къырымтатар хал- 
къынынъ аяты акъкъында, къырымтатарлар акъкъында язмакъ 
имкяны ачылды. Лякин ватан асретлиги, Къырымгъа къайтув 
огърундаки арекет, куреш акъкъында бир сёз дегиль, ярым сёз 
де айтмакъ, язмакъ бир джинает сайыла эди. Бу ясакъны бозгъан 
языджылар къатты джезалана эдилер. Меселя, шаир Идрис Аса- 
нин халкъ арасында даркъалгъан Къырым акъкъында шиир- 
лери ичюн 1951 сенеси 25 йылгъа бастырыкъ джезасына махкюм 
этильди. 1949 сенеси белли шаир Эшреф Шемьи-заде миллетчи- 
ликте къабаатланып, мабюслер лагерине ёлланылды. 

Агъыр сиясий, маддий вазиетте, акимиетнинъ къаршылыгъы, 
уджюмине бакъмадан, къырымтатар халкъы сюргюнликнинъ 
биринджи куньлеринден башлап тарихий ватанына къайтув 
огърундаки курешни башлады ве бир кунь, бир дакъкъа токъта- 
майып, макъсадына иришкенджек девам этти. Ватангъа къайтув 
арекетинде халкъымызнынъ нидже садыкъ эвлятлары тюрьмеге 
къапатылды, чешит азаплар чекип эляк олгъанлар аз олмады. Тек 
СССР империясы йыкъылгъан сонъ, къырымтатарлар озь кучю, 
ирадесинен, чешит маниа, къаршылыкъларгъа чыдап, тувгъан 
юрту — Къырымгъа къайтув имкянына наиль олдылар. Миллий 
арекет шимди де девам этмекте. 

1. Экинджи джиан дженки йыллары Къырым ве къырымтатар 
халкъы насыл алгъа къалдылар? 
2. Къырымтатар языджыларындан кимлер дженкте иштирак 
этти? Кимлер дженкте эляк олды? 
8. 1944 сенесининъ сюргюнлиги къырымтатар халкъыны неден 
марум этти? Халкъымыз нелерини гъайып этти? 
4. Сюргюнлик ясакълары эдебиятымызнынъ инкишафына 
насыл тесир этти? 


Сюргюнлик деври къырымтатар 
эдебияты (1944—1990) 


Сюргюнлик деврининъ шиириети 


Сюргюнликнинъ биринджи куньлеринде язылгъан шиир- 
леринде Идрис Асанин озюнинъ гъам-кедер, халкъкъа япыл- 
гъан зорбалыкъкъа къаршылыгъыны, джинаетчилерге нефре- 
тини ифаде этти. Гонъюль тепретиджи шиирлер эльязмада халкъ 
арасында даркъалды. Акъикъатны ачыкътан-ачыкъ айткъаны 
ичюн, миллий арекетте фааль иштирак эткени ичюн, совет аки- 
миети Идрис Асанинни бастырыкъкъа къапай ве мабюслер лаге- 
рине ёллай. Асанин тюрьмеде де иджадыны девам эте. Шаирнинъ 
о агъыр девирде язгъан, къырымтатар халкъынынъ фаджиасыны 
косьтерген шиирлери, 80-инджи — 90-ынджы сенелери, сиясий 
муит денъишкен сонъ, нешир этильди. 

Эшреф Шемьи-заденинъ фаалиети ве яратыджылыгъы къы- 
рымтатар эдебиятынынъ инкишафына терен мусбет тесир этти, яш 
несильге косьтергич, нумюне олды. Шаирнинъ фельсефий секиз- 
ликлери, къырымтатар халкъынынъ фаджиасы ве ватангъа асрет- 
лик дуйгъуларыны акс эткен, меджаз (метафора) усулда язылгъан 
«Озьбекистан балладасы» терен маналы эсердир. Шаирнинъ энъ 
къудретли эсери, халкъ агъыз яратыджылыгъы услюбинде языл- 
гъан «Козьяш дивар» дестаны толу колемдетек 1990-ынджы сенеси 
басылды. Коммунист незарети дестаннынъ экинджи къысмыны 
ясакъ этти. Онынъ ичюн дестан ярым шекильде биринджи кере 
«Тогъан къая» серлевасынен «Тогъан къая» (1969) джыйын- 
тыгъында басылды. Экинджи кере «Шиирлер, поэмалар» (1978) 
китабында «Аслыхан» серлевасынен нешир олды. Дестан ярым 
олып чыкъса да, озь вакътында къырымтатар медениети, эдебия- 
тыны юксек севиеге котерген, зенгинлештирген эдебий адисе олды. 
Муреккеп мундериджели, терен фельсефий маналы дестан эм тиль 
ифаделиги, везин тюзгюнлиги джеэтинден дегерли ве къыйметли 
бир эсердир. 

Къырымтатар шиириетинде 60-ынджы— 70-инджи сенелери 
Ватан дженки мевзусы да озь аксини тапты. Эшреф-Шемьи-заде- 
нинъ «Алиме» поэмасында халкъымызнынъ федакяр къызы, 
онынъ дженкявер достлары, ватандашларымызнынъ душ- 


а 

ман къолунда ах чеккен Къырымда косьтерген джесюрлик- Я 
лери, къараманий курешлери тасвирлене. Гизли тешкилят вы 
азаларынынъ Ватанына садыкълыгъы, фашистлернинъ зин- ВЕ 
данларында чеккен азапларына чыдамлыгъы оларны акъ- ЕЕ 
икъий къараманлар сафына кирсетти. 58 

60-ынджы—70-инджи сенелери айры шаирлернинъ & 

о 


чешит мевзуда язылгъан шиирлери даима «Ленин байрагъы» 
газетасында басыла ве айры джыйынтыкълар оларакъ нешир 
этиле. Эшреф Шемьи-заденинъ «Къавал», «Тогъан къая», Дже- 
ваиренинъ «Унутылмаз саифелер», Юнус Темиркъаянынъ «Сабалар 
тазелиги», «Дагъ чокърагъы», Зиядин Джавтобелининъ «Йырла, 
инсан», Гъафар Булгъанакълынынъ «Инсан», Черкез Алининъ 
«Улукълар», «Арзуларым» ве дигер китаплар нешир этиле. 

Дженктен сагъ къайткъан шаирлеримизнинъ яратыджы- 
лыгъында дженк мевзусы эсас ерни ала. Олардан — Риза Халид, 
Ремзи Бурнаш, Энвер Селямет, Лёман Сулейман, Сеитумер Эмин- 
нинъ шиирлер джыйынтыкълары нешир этильди. 

Мешакъатлы дженкни кечкен ве сагъ къалып къайткъан шаир- 
лер джекнинъ фаджиалы акъибетлерини, экинджи тарафтан, адий 
совет аскерлерининъ чыдамлыгъы, джесюрлиги ве федакярлыкъ- 
ларыны терен яныкъ, окюнюв дуйгъуларынен тасвир эттилер. 
Тынч аяткъа къайтув шаирлерде янъы мевзулар догъурды: совет 
адамларынынъ федакяр эмеги, барышыкъ, достлукъ, бирлик, 
бахытлы келеджекке умют, ишанч. 

Къырымтатар халкъынынъ омюр тарзыны, ана тилини темелли 
бильген шаирлер озь эсерлеринде, яшларгъа мураджаат этерек, 
миллий урф-адетлеримизни, ана тилимизни огренмеге ве сакъла- 
магъа чагъырдылар. Насиат тарзында яшларгъа эйи хасиетлерни, 
чизгилерни ашламагъа тырыштылар. 


1. Сюгюнлик деврининъ башында къырымтатар языджыларындан 
кимлер иджат эттилер? 

2.60-ынджы—70-инджи сенелери насыл китаплар веджыйынтыкълар 
нешир этильди? 

8. 60-ынджы—70-инджи сенелери язылгъан шиирий эсерлернинъ 
мевзуларыны бельгиленъиз. 

4. Сюргюнлик девринде язылгъан эсерлернинъ серлеваларыны ве 
муэллифлерини хатырланъыз. 

5. Къайсы эсерлер сизде кучьлю теэссуратлар къалдырды? 

ЗИЯДИН ДЖАВТОБЕЛИ 
(1905—1991) 


Сюе обу боров бор 


Зиядин Джавтобели (Менлиазизов) Керчь тарафларында Джав- 
тобе коюнде догъды. Кой мектебини битирген сонъ Тотайкой техни- 
кумына кире. Сонъра техникум Акъмесджитке авуштырыла. Джав- 
тобели мында эм окъуй, эм «Яш къувет» газетасында эдебий хадим 
оларакъ чалыша. Бу йыллары истидатлы яш окъувыны да девам эте. 
Техникумны битирген сонъ бир къач вакъыт Алма-Тархан коюн- 
деки нумюневий мектепнинъ мудири олып чалыша. Сонъра Акъ- 
месджитте «Енъи дюнья» газетасында месуль кятип вазифесинде 
булуна. О, Акъмесджит девлет педагогика институтынынъ ичти- 
маий-икътисадий факультетини битире, Къырым девлет нешрия- 
тында муаррир олып чалыша ве янъы шиирлерини бастыра. 

Зиядин Джавтобели койде догъып осьти ве койлюлер аятыны 
балалыкътан огренди. Бабасынен берабер топракъ ишлеринен огъ- 
рашты: ер сюрди, ашлыкъ сачты, чалды, орманда чалышты. Озю- 
нинъ эсерлеринде халкъ аятыны буюк севги, гъурур ве эеджаннен 
тасвирледи. 

Джавтобели яшлыкътан халкъ агъыз яратыджылыгъына авес- 
лене, чокъ эсерлер топлай, огрене. Халкъ агъыз яратыджылыгъы 
онынъ эдебий фаалиетининъ эсасы олды. 30-ынджы сенелери 
язгъан шиирлеринде яш шаир адий халкънынъ гъайретли эмегини, 
койлердеки эйи денъишмелерни, къырымтатар яшлыгъынынъ 
окъувгъа, иджаткъа авеслигини джошкъунлыкъле тасвирледи. 

Танылгъан къырымтатар эдиби Шамиль Алядин Джавтобели 
акъкъында бойле самимий сатырлар язып къалдырды: «Эпимиз 
Джавтобелиден тёредик... Чюнки эпимизнинъ яратыджылы- 
гъымыз аз, яхуд чокъ дереджеде, Джавтобели шиириетининъ къу- 
вети, саделиги, самимиети тесири алтында догъды»!. 


+ Ш. Алядин. Юксек хызмет. — Ташкент: Гъафур Гъулам нешрияты, 
1988. — С. 15—16. 

1938 сенеси шахыскъа табынув девринде 3. Джавтобели къа- 
баатсыз джезалана ве апске къапала. 1947 сенеси тюрьмеден 
чыкъып Самаркъанд шеэрине келе. Башта оджалыкъ япа, 
сонъра къуруджылыкъта ишчи олып чалыша. 

Къыйын алларгъа къалгъанына бакъмадан, Джавтобели 
сюргюнликте де тувгъан халкъына хызметини, эдебий яра- 
тыджылыгъыны девам этти. 

70-инджи — 80-инджи сенелери онынъ бир сыра шиир- 
лер китаплары нешир ола: «Йырла, инсан» (1970), «Эдебият 
севдалары» (1983), «Айырылмаз достларым» (1986). 

Зиядин Джавтобели Озьбекистанда вефат этти. 


Зиядин Джавтобелининъ 
сюргюнлик деври шиириети 


1. Зиядин Джавтобелининъ аятий ве иджадий ёлуны тасвир этинъиз. 

2. Шаирнинъ 30-ынджы сенелери язгъан шиирлерининъ мевзу, мунде- 
риджеси ве ифаделик хусусиетлерини къайд этинъиз. 

8. Балаларгъа адап язгъан шиирлерини окъудынъызмы? Шиирлер 
сизге насыл тесир этти, насыл теэссуратлар къалдырды? 

4. Шахыскъа табынув девринде шаир насыл акъсызлыкъкъа огъра- 
тылды? Бу фаджиалы девир акъкъында насыл малюматлар билесиз? 
Къырымтатар языджылардан кимлер гъайып этильди? Кимлер акъсыз 
джезаланды? 

5. Сюргюнлик девринде шаирнинъ насыл эсерлери ве китаплары 
нешир этильди? 

6. 1947 сенеси тюрьмеден чыкъкъан сонъ шаир насыл ишлерде 
чалышты? Сюргюнлик девринде языджы ве шаирлеримиз насыл ишлерде 
чалышмагъа муджбур олдылар? 


Зиядин Джавтобелининъ сюргюнлик деври шиириети 


Зиядин Джавтобелининъ сюргюнлик деври яратыджылы- 
гъында эдеп, тербие, миллий урф-адетлеримизни сакълав, 
халкъкъа, Ватангъа садыкълыкъ, тынчлыкъ, барышыкъ мевзу- 
лары эсас ерни алалар. «Ана тилеги» эсеринде шаир Ана сымасы 
вастасынен яшларгъа озюнинъ насиатларыны бильдире. Ана, ОГЪ- 
лунынъ гъайретлиги, чин гонъюллиги, койдешлери огюнде къа- 
зангъан урьметинен гъурурланып, огълуна къыйметли насиатлар, 
огютлер бере — Ватанны сев, онынъ сеадетли олмасына хызмет эт, 
халкъынъа садыкъ ол. 


Анамызны севгендай, севмелимиз биз оны... 
Ол Ватаннынъ шаини! — сакъла оны авадан. 


1 шаин — юксек учкъан отькюр козьлю къуш. 

Сюргюнлик девринде ватанымыз Къырым акъкъында ачыкъ- 
тан язмакъ ясакъ этильгенинден себеп, шаирлер ватангъа севги, 
садыкълыкъ, асретлик дуйгъуларыны ифаде этмек ичюн усул- 
лар араштыра эдилер. Зиядин Джавтобели озюнинъ эсерле- 
ринде Ватан сёзюни буюк арифнен язып, окъуйыджыларнынъ 

дикъкъатыны ватан мевзусына джельп эте, бу сёзге айрыджа 
муим, терен мана бергенини къайд эте. 

«Тензиленинъ дестаны» эсеринде шаир дженкнинъ де- 
шетли акъибетлерини косьтере. Дженк инсанларгъа не 
кетире? Йыкъынтылыкъ, ачлыкъ, олюм, яныкъ — мына 

къанлы дженкнинъ нетиджеси. Дженк фаджиасыны башын- 
дан кечирген Тензиленинъ биринджи истеги: 


Сюргюнлик деври къырымтатар 
эдебияты (1944—1990) 


Дженк ярасы юреклерни дельмесин!.. 
Тилегим шу: дюньяда дженк олмасын... 


«Омюр огюти» шиири исе чин севги, садыкълыкъ, гонъюль 
паклиги, сафдиллик мевзуларына багъышлангъан. Шаир яш 
несильни огютлеп, яза: 


Халкънынъ гузель адетинден узакълашма, узюльме, 
Онда аньанелер!, ахлякъ, эдеп ызы бар, 
Халкъкъа къошул, арамтамакъ? сырасына тизильме! 


Бахткъа ынтылув табиий истектир. Лякин бахт огърунда 
курешмек, чалышмакъ керек. 


Бахтынъ ара даим элял эмегинъде, куреште... 


— дей шаир. 

Зиядин Джавтобелининъ шиириети халкъчанлыкъ рухунен 
ашлангъан ве акъикъий халкъ тилинен язылгъандыр. 

Шаир Зиядин Джавтобели муреккеп аят ёлунда чешит 
къыйынлыкъларгъа расткельди, акъсызлыкъкъа огърап, тюрь- 
меде хорланды, лякин ирадесини, омюрге, халкъына садыкълы- 
гъыны гъайып этмеди. Омюрининъ сонъуна къадар чалышты, 
иджат этти, шиирлеринен инсанларгъа рух, къуванч бермеге 
тырышты, быхыт огърунда курешке чагъырды. 


1. Шиирлернинъ эсас мевзуларыны, гъае, фикирлерини, ифаделик 
хусусиетлерини къайд этинъиз. 

2. Зиядин Джавтобели шиириетининъ халкъчанлыкъ аляметлерини, 
хусусиетлерини мисаллернен исбат этинъиз. 


1 аньане — урф-адет. 
2 арамтамакъ — чалышмайып яшагъан адам. 

АНА ТИЛЕГИ 


1 
Хатырымда догъгъанынъ, тыгъыргъанынъ бешиктен, 
Этегиме япышып, агълагъанынъ пешимден. 
Эбет, узакъ кунь бою менсиз санъа зор эди, 
Лякин меним омюрим тиленджиден хор эди. 
Бабанъ гъарип одаман!, дагъда эди дурагъы, 
Малы, мульки ёкъ эди, не де арман, орагъы. 
Корьгени эль къапусы? — я ыргъатлыкъ, я чобан, 
Яшлыгъыны ёкъсузлыкъ хырпалагъан бир тамам. 
Онынъ зевкъы мен эдим, сырдаша эди менимнен, 
Багълы эдим мен онъа, севги толу гонълюмнен. 
Силькеледи ач олюм, бир кунь онынъ якъасын, 
Сюйрекледи мезаргъа къырып кокюс къафесин. 
Он кунь эди, мына шай, айрылгъаным вакъытсыз, 
Къалгъан эдим ёкъсул мен бичаре бахытсыз. 
Догъгъан эди июньде, пишкен эди киразлар, 
Мавы кокте къуваншыр, ойнай эди йылдызлар, 
Вишнеликте къушлар да йырлай эди тюркюлер, 
Лякин манъа не агъыр, зорлы эди о куньлер. 
Бир къашыкъ аш, бир локъма ярты тилим отьмекке, 
Азыр эдим даима эр кучь ишке кетмеге. 

2 
Осьтюнъ энди, буюдинъ, яшынъ олды он докъуз, 
Бир данемсинъ, даа ёкъ менде башкъа огъул, къыз, 
Къуванычым сен олдынъ, эр адымынъ козь эттим, 
Яшавгъа терс корюнген адетлеринъ тюзеттим. 
Йигит этип осьтюрдим, кельдинъ тамам яшынъа, 
Алыштырдым эр ишни чезмеге озь башынъа. 
Куреш ичюн озюнъе сайладынъ бир догъру ёл, 
Севиндирдинъ мени де олып яхшы бир йигит. 
Койдешлеринъ бегенди япкъан эр бир ишинъи, 
Мукяфатнен донатып гъайретинъни, кучюнъи. 
Гъурурланды сенинънен коюмизде адамлар, 
Лякин огълум, унутма, Ватангъа да борджунъ бар. 
Бизнинъ буюк Ватаннынъ мукъаддестир эр ери, 
Әмек севген халкълары, денъизлери, голлери... 
Әр бир суем ери ичюн къан тёктилер миллионлар, 


1 одаман — уйкен чобан. 
2 эль къапусы — ят адамнынъ эви. 

Къурбан кетти батырджа нидже бинънен ольдилер. 
Зевкълы, бахтлы яшав бизге берген Ватанны, 
Анамызны севгендай, севмелимиз биз оны. 
Чечекленсин багъчадай эр бир ери Ватаннынъ, 
Таптамасын бир гулюн аякълары душманнынъ. 
Кет бир данем, сен де ол сакъчы бизим сынъырда, 
Косьтер эрлик, сукъланып, севинейим мен мында. 
Ол Ватаннынъ шаини — сакъла оны авадан, 
Душмангъа ёл къалмасын, не денъиз, не къарадан!! 

ТЕНЗИЛЕНИНЪ ДЕСТАНЫ 


Агъыр йыллар къалды уфукъ артында, 
Лякин дженкнинъ кольгелери хатрымда. 
Дешетли дженк кетти Акъяр тюбюнде, 
Унутмайман корьгенлерим бу кунь де. 
Урушылды койден бираз эректе, 

Дженк ызлары терен къалды юректе, 
Самолётлар турмай бомба татлады, 
Тюшкен ерде къыяметлер башлады, 
Бомба патлап омырылды? эвимиз, 

От ичинде къалды дюльбер коюмиз. 

Бу къанлы дженк чокъ оджакълар сёндюрди, 
Коюмизни харабеге дёндюрди. 

Акъяр десенъ ернен-ексан этильди, 

Азмы инсан башына да етильди?!.. 

Ах, шу куньлер къайтып кене кельмесин, 
Ич бир кимсе зарар-зевал корьмесин!.. 


хохо 


Козь огюнде койге душман киргени, 
Копеклер де яттан урькип юрьгени. 

Юрт ямангъа къалды, — деди бабайлар, 
Джавны къаргъап козь яш тёкти анайлар. 
Душман койде озь эвидай яшады, 

Халкъ мулькюни о обурдай ашады. 

Койде олгъан тувар, къойлар сойылды, 
Тавукъларнынъ тухумлары джойылды, 


1 къара — мында: топракъ. 
2 омырылды — йыкъылды. 

Челюмизде экин, бостан эксильди, 
Аптав-яшав чокъракълары кесильди. 
Джавлар койни тинтип-талап юрьдилер, 
Койдешлерни Германиягъа сюрдилер. 
Къалгъанлар да кокрегинден къакъылды, 
Адамларгъа айвандан хор бакъылды. 
Акъны айткъан бастырыкъкъа басылды, 
Пек чокълары ольдюрильди, асылды. 
Япылмагъан ич бир зулум къалмады, 
Къоранталар козь яштан къол алмады, 
Фашистлерден халкъымыз не чекмеди, 
Лякин онъа къатсе боюн эгмеди. 

Чокъ адамлар партизангъа кеттилер. 
Дагъда хасис немсенен дженк эттилер. 
Ах, шу куньлер кене къайтып кельмесин 
Дженк ярасы юреклерни дельмесин!.. 


«Омюр огюти» 


Зиядин Джавтобели. 
«Тензиленинъ дестаны», 


Отти куньлер юрттан душман къувулды, 
Ювасында йыландайын бувылды. 
Енъиш тоюн япты бутюн халкъымыз, 
Сербест-серин нефес алды юртумыз. 
Тилегим шу: дюньяда дженк олмасын! 
Ёллар-ызлар топал, чолакъ толмасын! 
Инсанларнынъ оджакълары сёнмесин! 
Мемлекетлер харабеге дёнмесин! 
Барышыкътыр — халкъымызгъа кереги. 
Барышыкътыр яшайышнынъ диреги. 
Отьсе айлар, отьсе йыллар, заманлар, 
Тарих даим фашизмни яманлар. 
Фашист зулмын ич унутмаз неслимиз, 

О мельунсыз яшар алем урь, темиз. 


ОМЮР ОГЮТИ 


Севги баарь зевкъы дегиль, тут эсинъде, унутма, 
Дуйгъунъ дёнип, севгинъ сёнип, яр устюне яр тутма, 
Севги омюр инджисидир, яшав онен ярашыр, 

Әр кулер юзь къальбинде де саф севги бар деп сайма. 
Тар-тартышкъан кийим кийип, бояланып сюзюльме, 
Халкънынъ гузель адетинден узакълашма, узюльме. 
Онда аньанелер, ахлякъ, эдеп ызы бар, 

Халкъкъа къошул, арамтамакъ сырасына тизильме! 
Земанени догъру тюшюн, къыйыш-къонъгъур анълама, 
Эгме баптынъ хурафатлар, ырымларгъа, ялангъа. 
Бахтынъ ара даим элял эмегинъде, куреште, 
Ялдызлангъан ят-ябанджы сафсатагъа инанма! 

Эмекни сев! — Эмек инсан аятыны зийнетлер!, 

Биль! Онынънен юкселелер медениет, миллетлер. 
«Ишлемеген-тишлемез!» деп халкъымызнынъ къануны, 
Тек эмекнен догъар, яшар бизде улу ниетлер. 

Омюр кучьлю далгъадайдыр, зайыф олсанъ итеклер, 
Далгъаларны ялдап отер джесюр — чымыр йигитлер! 
Бу яшавда севги, куреш — енъишлернинъ анасы, 
Енъгенлерни йыр ве дестан, гульдестенен яр беклер. 

1. «Ана тилеги» шииринде омюрнинъ насыл олгъаны тасвирлене? 
Шаир адий халкънынъ яшайышыны насыл сёзлернен, сатырларнен ифа- 
делей? Янъы девирде къырым койлеринде насыл денъишмелер олды? Ана 
огълуна насыл огютлер бере? Дюньяда инсан ичюн энъ къыйметли недир? 
Бу шиирнинъ эсас фикирини насыл анълайсынъыз? Шаир шииринде эсас 
фикирни терен ачмакъ макъсадынен насыл бедиий усул къуллана? 

2. Дженк адамларгъа насыл мушкюль акъибетлер кетире? Фашист- 
лер халкъкъа къаршы насыл джинаетлер яптылар? Халкъ ватанынынъ 
азатлыгъы огърунда насыл курешти? Сиз партизан куреши акъкъында не 
билесиз? Насыл китаплар окъудынъыз? Партизан отрядларында куреш- 
кен къырымтатарлардан кимлерни билесиз? Шиирнинъ эсас фикири 
къайсы сатырларда ифаделене? Шаир нени арзу эте? 

8. «Омюр огюти» шииринде шаир яшларгъа насыл огютлер бере? Эр 
бир янъы несиль нелерни сакъламакъ керек? Омюрнинъ темели неде 
экен? Инсан насыл яшамакъ лязим? Бу яшавда севги, куреш — енъишлер- 
нинъ анасы ибаресининъ манасыны насыл анълайсыз? Шиирден ифадели 
сёзлерни ве ибарелерни язып алынъыз. 


1 зийнетлер — яраштырыр. 

ЭШРЕФ ШЕМЬИ-ЗАДЕ 
(1908—1978) 


еее Сообу ообо еб 


Алидженап инсан, буюк шаир Эшреф Шемьи-заде къырымта- 
тар эдебиятынынъ айдын йылдызыдыр. Онынъ ярым асырдан 
зияде девам эткен яратыджылыгъы къырымтатар халкъы тарихы- 
нынъ муреккеп, къалабалыкъ ве фаджиалы деврини къаврап 
алды. Шаир та яшлыкъта сайлагъан ёлундан тайпынмадан, озь 
халкъына, виджданына, акъикъаткъа сонъ нефесинедже садыкъ 
къалды. Шемьи-заденинъ замандашы ве зенаатдашы белли 
языджы Шамиль Алядин «Къызыл чабакъ» серлевалы макъале- 
синде шаирнинъ яратыджылыгъы ве бутюн фаалиетине менсюп 
энъ муим аляметни бойле сатырларнен къайд эте: «Шемьи-заде- 
нинъ шиирлерини дигер шаирлерден фаркълы эткен, юксек севиеге 
чыкъаргъан хусусиет — онынъ яратыджылыгъынынъ халкъчан- 
лыгъыдыр». Эшреф Шемьи-заденинъ эдебий яратыджылыгъы ве 
омюр ёлу халкъчанлыкъ рухунен ашлангъандыр. Зенгин халкъ 
агъыз яратыджылыгъы шаир ичюн сынъырсыз бильги, фикир, 
усталыкъ, нефислик чокърагъы, онынъ эдебий фаалиетининъ 
темели олды. Эшреф Шемьи-заде акъикъий халкъ шаири намыны 
къазанды. 

Эшреф Шемьи-заде 1908 сенеси 21 июнь куню Кезлев (Евпато- 
рия) шеэринде халкъ оджасы Афуз Абдураман Шемнинъ къоран- 
тасында догъды. Рушдие мектебини ве орта окъув юртуны Кез- 
левде битирди. Эшреф даа 13 яшында олгъанда, бу къорантанынъ 
башына бахытсызлыкъ тюшти. Афуз Абдураман эфенди вакъыт- 
сыз вефат этти. Эшреф Шемьи-заденинъ анасы Саре апте бир эв 
баланен янъгъыз къалды. 

1924 сенеси, бабасы вефат эткен сонъ, Эшреф Акъмесджиттеки 
партия мектебининъ бир йыллыкъ курсуны битирип, Кезлев дер- 
негининъ Атай сельсоветинде окъув эви мудири оларакъ чалышып 

башлады. Бу йыллары истидатлы генч къырымтатар койлюлери- 

нинъ яшайышынен якъындан таныша, чешит мерасимлерде, 
байрамларда булуна, халкъымызнынъ урф-адетлерини огрене, 
халкъ агъыз яратыджылыгъынен меракълана, халкъ йыр- 
лары, чынъ ве манелерни авесликнен топлай ве чокъусыны 
эзберлей. 

Эшреф Шемьи-заденинъ биринджи шиирлери 1923 сенеси 
матбуатта басылып башлады. О вакъыт Эшреф 15 яшында 
эди. Онынъ биринджи шиирлери «Чёльде яз акъшамы», 
«Къыш келе», «Саба» ве дигерлери терен маналы, нефис- 
лик джеэтинден де олдукъча ифадели, тесирли ве эеджанлы 
эсерлердир. Генч шаир Къырым табиатына, этрафтаки бар- 

лыкъкъа севдалы назарнен бакъа, аджайип сёзлер, ибарелер, 
къыясларнен тылсымлы левхалар ярата, озюнинъ джошкъун дуй- 
гъуларыны, къуванч, гъам, эеджаныны беян эте: 


Сюргюнлик деври къырымтатар 
эдебияты (1944—1990) 


...Яз геджеси джайды гольге 
Алтын пуллы шербенти. 
Туман болып саркъты чёльге 
Булутларнынъ дильбенти... 
«Чёльде яз акъшамы» 


Танылгъан ве намлы къырымтатар алим, шаирлери ве джемаат 
эрбаплары Бекир Чобан-заде, Абдулла Лятиф-заде, Мамут Недим 
эдебиятымызгъа истидатлы яш шаир киргенини эйи сёзлернен 
алгъышладылар ве оны эдебий ишлерге джельп эттилер. 1927 
сенеси Эшреф Шемьи-заде арап элифбесинден латин элифбесине 
кечювни азырлав комиссиясына кятип оларакъ таинленди. Бир 
йыл девамында бу комиссия джиддий азырлыкълар коре, ве 1928 
сенеси Къырымда латин элифбеси къабул этильди. Кене 1927 
сенеси Эшреф Шемьи-заде бир муим ишке джельп этиле, 1927 
сенесинден 1929 сенесинедже «Козь айдын» меджмуасынынъ 
муаррири олып чалышты. 

1930 сенеси Эшреф Шемьи-заде Москвадаки кинематография 
институтынынъ эдебий-сценарий шубесине кире ве 1932 сенеси 
институтны битирип Къырымгъа къайтып келе. Москвада Эшреф 
Шемьи-заде анда окъугъан, тюрк халкъларынынъ истидатлы 
яшларынен таныша ве достлаша. Олар арасында келеджекте белли 
языджылар, сценаристлер, артистлер бар эди. Москвада окъугъан 
йыллары Эшреф Шемьи-заде чокътан-чокъ эдебий тёгереклерде, 
топлашувларда, концертлерде булуна, театрлерни зиярет эте. 
Рус медениети ве эдебияты, Москванынъ медений ве эдебий аяты 
шаирге терен тесир эте, эеджанландыра, джоштура, эйи теэссу- 

ратлар къалдыра ве онынъ яратыджылыгъына озюндже янъы 
бир мейиль, сюс бере. Кинематография институтында окъугъан 
йыллары Э. Шемьи-заде бутюн къырымтатар эдебиятына нам 
кетирген «Днепрельстан» поэмасыны язды. Поэма 1931 сенеси 
Акъмесджитте дердж олунды. 1981—1931 сенелери Эшреф 
Шемьи-заденинъ шиирлери ве «Днепрельстан» поэмасы рус, 
украин ве дигер тиллерге терджиме этильди. Буюк Совет 
Энциклопедиясына Эшреф Шемьи-заде акъкъында макъале 
кирсетильди. 

Окъувыны битирип Москвадан Къырымгъа къайтып кель- 
ген сонъ Эшреф Шемьи-заде Акъмесджитте Девлет нешрия- 
тында бедиий эдебият болюгининъ мудири олып чалыша, 1985 
сенесинден 1987 сенесине къадар Къырым языджылар итти- 
факъынынъ кятиби оларакъ чалыша. 

1987 сенеси Къырымда ве бутюн мемлекетте белли алим, 
языджы, муневерлерге къаршы баскъы деври укюм сюре. Эшреф 
Шемьи-заде де душманлыкъ хышымына огърай. Онъа къаршы 
язылгъан макъалелер матбуатта басыла. Буржуа миллетчиси деп, 
языджылар иттифакъындан ве иштен чыкъарыла, лякин мемур- 
лар тюрьмеге къапатмагъа джесарет эталмайлар, чюнки шаир 
Къырымда ве Къырымнынъ тышында да танылгъан эди. 

Әкинджи джиан дженки арфесинде, 1941 сенеси июнь 24-те 
Эшреф Шемьи-задени Акъмесджит НКВД-нинъ зинданларына 
ташлайлар. Сонъра этапнен Иркутск шеэрине ёллайлар. 1942 
сенеси онынъ джинаий ишинде бир тюрлю темель тапылмагъа- 
нындан, Эшреф Шемьи-задени азат этелер. Къырым немсе бас- 
къынджыларынынъ къолунда олгъанындан себеп, шаир Орта 
Асиядаки достларына кетмеге меджбур ола. Анда дженк биткен- 
дже булуна, чешит ишлерде чалыша. Узбек языджылары агъыр 
алгъа къалгъан зенаатдашына ярдым этмеге тырышалар, оны 
Фергъана виляет газетасына месуль кятип оларакъ таин этелер. 

1944 сенеси Эшреф Шемьи-заде, Къырымнынъ немсе бас- 
къынджыларындан азат этильгени хаберини алгъанынен, ёлгъа 
чыкъа. О, майыс 17 куню Къырымгъа келип, къорантасына къа- 
вуша, сабасы исе бутюн къырымтатар халкъынен берабер азиз 
ватанындан сюргюн этиле. Бир къач кунь эвель терк этип кет- 
кен Орта Асиягъа энди сюргюн этильген инсан оларакъ къайтып 
келе. Э. Шемьи-заде сюргюнлик хорлугъыны халкъынен берабер 
кечире. Лякин оны сюргюнликте де тыныш быракъмайлар. 1948 
сенеси тувгъан халкъынынъ фаджиасына янып-кюйген, бутюн 
эдебият алемине танылгъан, севимли халкъ шаири Эшреф Шемьи- 
задени совет акимиети экинджи дефа апсханеге къапатты. Ста- 


Эшреф Шемьи-заде 

линнинъ вефатындан сонъки сиясий йымшалувлар нетиджесинде 
Эшреф Шемьи-заде 1955 сенеси къуртулып, Озьбекистанда 
Янгиюль шеэринде яшагъан къорантасына къавуша. 

Сонъки 20 йыл Эшреф Шемьи-заде Ташкент шеэринде 
яшай. Бу йыллары Къырымгъа къайтув огърунда миллий 
арекет джанлана, лякин къырымтатар халкъы ичюн ёллар 
ачылмай. Аксине КГБ хадимлери ве коммунист партиясы 
миллий арекетни бастырмагъа, чешит зулум, ифтиралар- 
нен халкъ курешини токътатмагъа тырышалар. Эшреф 
Шемьи-задени бир къач кере иштен чыкъаралар, эсерле- 
рининъ нешир этильмесине, чешит маначыкъ тапып, аякъ 
чалалар. Шу аджыныкълы 20 йыл шаир халкъынен берабер 

ватанымызгъа къайтув арзусынен яшады. 

Сагъ олгъанда арзусына иришмек къысмет олмады. Март 11 
куню 1978 сенеси Эшреф Шемьи-заде амансыз хасталыкътан 
Москвада вефат этти. Онынъ васиетини ерине кетиререк, рефи- 
къасы ве огъуллары мерхумны ана топракъта Акъчора (Долин- 
ное) мезарлыгъында дефн эттилер. Къырымтатарлар ичюн агъыр 
вакъытлар олгъанына бакъмадан, юзлернен ватандашлар севимли 
халкъ шаиринен ведалашмагъа Къырымнынъ узакъ буджакъ- 
ларындан кельдилер. Тек вефатындан сонъ шаир азиз ватанына 
къавушты. 

Эшреф Шемьи-заденинъ аяты ве яратыджылыгъы къарсанбалы 
ве къалабалыкъ, къырымтатар халкъы ичюн фаджиалы девирге 
догъру кельди. Шаир девирни сайламай, девир шаирни сайлай. 
Эшреф Шемьи-заде озь деврининъ шаиридир. 


Сюргюнлик деври къырымтатар 
эдебияты (1944—1990) 


1. Эшреф Шемьи-заденинъ аятий ве иджадий ёлуны тасвир этинъиз. 
2. Къырымтатар халкъынынъ аятында юзь берген фаджиалы вакъиа- 
лар Эшреф Шемьи-заденинъ омюр такъдирине насыл тесир эттилер? 


Әшреф Шемьи-заденинъ зийнетли ве икметли шиириети 


Эшреф Шемьи-заденинъ эдебий яратыджылыгъы умумен 55 йыл 
девам этти. Ярым асыр девамында эдипнинъ яратыджылыкъ ёлунда 
чешит себеплерден, маниалардан токъталышлар олды. Ватан джен- 
кинден эвельки девирде Эшреф Шемьи-заденинъ, эдебий нешрият- 
ларда чалышкъанына бакъмадан, бир де-бир шиир джыйынтыгъы 
басылып чыкъмады. Яш шаир озюне джиддий талаплар къойып, 

озюнинъ шиирлери айры китап оларакъ нешир этильмесини 
ляйыкъ корьмеди. Амма озюнинъ яшдашларына шиир китапла- 
рыны дердж этмеге джан-гонъюльден ярдым эте эди. 

Та яшлыкътан саде ве алидженап инсан эди. Озьбекистанда 
онынъ бойле китаплары: «Къавал» (1965), «Тогъан къая» 
(1969), «Эшреф Шемьи-заде» (1978) шиирлер ве поэмалар 
джыйынтыгъы, «Омюр ве яратыджылыкъ» (1974), «Халкъ 
хызметинде» (1977) нешир этильдилер. 

Эшреф Шемьи-заденинъ биринджи шиирлери «Чёльде 
яз акъшамы», «Къыш келе», «Пек арув бола» озюнинъ яра- 
шыгъы, ифаделиги, тиль усталыгъынен тек окъуйджы- 
ларны дегиль, белли шаирлерни биле айретте къалдырдылар. 
«Чёльде яз акъшамы» шиирининъ биринджи сатырлары бунъа 
исбаттыр: кунеш къонгъаныны «Кунь этеги ерге тийди...», акъ- 
шам олгъаныны исе «Кок къоюджа антер кийди» деп, ифаде эте 
шаир. Тасвирий васталарны, къыяс, меджазларны бойле чебер- 
ликнен къуллангъаны яш шаирнинъ догъма истидадынынъ, тиль 
ве ифаделик сезгинлигининъ делили эди. 

1923—1930-ынджы сенелерде нешир этильген шиирлери- 
нинъ эксерийсинде табиат адиселери, табиат левхалары, шаир- 
нинъ джошкъун хаяллары, дуйгъулары тасвирлене. Шу девирде 
дердж олунгъан айры шиирлерде аятий левхалар, къырымтатар 
койлюлерининъ эмеги, халкъ аятындаки джиддий денъишмелер 
тасвирлене: «Койге мектюп», «Окъумагъа кеттик биз», «Маневр» 
ве дигерлери. 1925 сенеси язылгъан «Йырларым» шииринде 
Эшреф Шемьи-заде, азиз бабасынынъ вефатыны хатырлап, аджы- 
ныкълы сатырларнен омюр ве олюм акъкъында терен фельсефий 
фикирлерни ифаде эте: 


Эшреф Шемьи-заденинъ 
зийнетли ве икметли шиириети 


Йырларым! Омюр бир пытракълы, зор ёл, 
Биревге бир асыр, биревге бир йыл. 

Талпын эп огюнъе, кокрегинъ керип, 
Халкътан алгъанынъны — халкъынъа берип. 


1931 сенеси Эшреф Шемьи-заденинъ «Днепрельстан» поэмасы 
нешир этильди. Поэмада Днепрогэс къуруджылыгъы тасвирлене. 
Шаир муреккеп эпик эсер яратты. Поэмада узакъ кечмиште олып 
кечкен вакъиаларны хатырлап, шаир земаневий аятнынъ кетиша- 
тына къыймет кесе. Эсерде меракълы лирик кери чекилювлерде 
эдебият, шиириет, шаир акъкъында, эдебиятнынъ инсан омюрин- 
деки муим ери, эмиети акъкъында озь фикирлерини беян эте. 

Сюргюнлик девринде Озьбекистанда Эшреф Шемьи-заде 
озюнинъ дуйгъу-фикирлерини, къырымтатар халкъынынъ 


>> 87 = 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти ћќрѕ://ітго.доу.џа 


фаджиалы такъдирини, агъыр вазиетини бедиий эсерде акс 
этюв усулларыны араштыра, чюнки коммунист незарети къы- 
рымтатар халкъы ватанындан сюргюн этильгени акъкъында 
язмакъны ясакъ эткен эди. 1960-ынджы сенелери эдип «Озь- 
бекистан балладасы» эсерини язды. Шаир меджаз усулынен 
къырымтатар халкъынынъ фаджиасыны, ватанына асрет- 
лиги ве садыкълыгъыны акс этти. Чокъ йыллар девамында 
эдип фельсефий секизликлерини яза. Къыскъа сатырларда 
шаир чешит мевзуда инсан аяты акъкъында озюнинъ фикир- 
лерини ифаде эте. 60-ынджы—70-инджи сенелери эдипнинъ 
яратыджылыгъы кучьлю бир акъынты оларакъ инкишаф 
эте. Лирик ве фельсефий шиирлерден гъайры эдип «Алиме» 
поэмасыны ве «Козьяш дивар» дестаныны яратты. «Алиме» поэ- 
масында халкъымызнынъ федакяр къызы, джесюр разведкаджы 
Алиме Абденнанова акъкъында тасвирлене. Шаир Алимевеонынъ 
сафдашларынынъ къараманий курешлери ве фаджиалы олюм- 
лери акъкъында аджыныкълы сатырларнен икяе эте. Поэмада 
Алименинъ алидженаплыгъы, ватанына садыкълыгъы, чыдамлы- 
гъы, сынъырсыз джесарети, ирадеси, инсаниетлиги, пак гонъюл- 
лиги, федакярлыгъы, буюк бир джошкъунлыкъ иле тасвирлене. 
Эшреф Шемьи-заде биринджи оларакъ бедиий эсерде Алименинъ 
аджайип сымасыны джанландырды. 

«Козьяш дивар» дестаны эдипнинъ яратыджылыгъыны ве зема- 
невий къырымтатар эдебиятыны джиан севиесине котерген эсер- 
дир. Эсернинъ нешир тарихы муреккеп олды. 1969 сенеси «Тогъан 
къая» джыйынтыгъында дестаннынъ биринджи къысмы «Тогъан 
къая» серлевасынен нешир этильди. Сонъра 1978 сенеси «Эшреф 
Шемьи-заде» шиирлер ве поэмалар китабында «Аслыхан» серле- 
васынен кене тек биринджи къысмы басылды. Әдип сагъ олгъанда, 
«Козьяш дивар» дестаны толу колемде нешир этильмеди, чюнки 
коммунист незарети рухсет бермеди. Къырымда 1990 сенеси 
«Козьяш дивар» дестаны толу колемде айры китап оларакъ нешир 
этильди. 

Сонъки йыллары Эшреф Шемьи-заде эксерий къырымтатар 
эдебиятынынъ тарихы ве эдебиятшынаслыкъ саасында чалышты. 
Онынъ эдебий ве тенкъидий макъалелери чешит девирде иджат 
эткен эдиплеримизге, къырымтатар эдебиятынынъ муим меселе- 
лерине багъышлангъан. 

Къырымда 2000 сенеси Эшреф Шемьи-заденинъ «Эдебий ве 
тенкъидий макъалелер» джыйынтыгъы нешир этильди. 2008 
сенеси къырымтатар джемаатчылыгъы Эшреф Шемьи-заденинъ 
100-йыллыгъыны къайд этти. Бу адисе девамлы тантаналы мера- 


Сюргюнлик деври къырымтатар 
эдебияты (1944—1990) 


> 88 „о 


< 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


симге чевирильди. Конференциялар, тантаналы акъшамлар, мек- 
теплерде эдебий тедбирлер кечирильди. Акъмесджит шеэринде 
Эшреф Шемьи-заде яшагъан ве иджат эткен эвнинъ диварына 
Хатыра тахтасы къоюлды, 42 номералы миллий мектепке 
Эшреф Шемьи-заденинъ ады берильди, Къырымтатар драма 
театринде шаирнинъ «Козьяш дивар» дестаны «Аслыхан» 
серлевасынен саналаштырылды. 2009 сенеси Эски-Къырым- 
нынъ белли иш адамы Эбазер Эмираджиевнинъ «Джан юрек- 
тен» фонды тарафындан Эшреф Шемьи-заде адына эдебият 
мукяфаты тэсис этильди. Шаирнинъ дефн этильген Акъчора 
(Долинное) коюнде ерли джемаат Эшреф Шемьи-заденинъ 
аяты ве яратыджылыгъына багъышлангъан музей ачты. 

Шаирнинъ мукъаддес хатырасы, халкъымызнынъ джанына 
джан къатып, гъурурландырды ве бирлештирди. Бутюн тедбир- 
лерде джемаат джан гонъюльден фааль иштирак этти. 

Эшреф Шемьи-заденинъ «Шаир намын халкъ сакълар» деп 
язгъан сёзлери акълы чыкъты. 

ХҮП асырда иджат эткен ве бутюн Шаркъкъа намы кеткен улу 
къырымтатар шаири Ашыкъ Умер акъкъында колемли, тафси- 
лятлы макъалеси халкъымызгъа буюк гъурурымызны танытты 
десек оладжакъ, эдебиятымызнынъ темели, тамырыны къавий- 
лештирди, буюк шаирнинъ умумисаний медениет хазинесине 
дегерли иссе къошкъаныны делилли шекильде исбат этти. 

Эшреф Шемьи-заде танылгъан халкъ кедайы, белли эдип ола- 
ракъ къырымтатар эдебиятында озюне мунасип ерни алды. 

Эшреф Шемьи-заденинъ эдебий мирасы къырымтатар меде- 
ниети ве эдебиятынынъ къыйметли къысмыны тешкиль эте. 


Эшреф Шемьи-заденинъ 
зийнетли ве икметли шиириети 


1. Шаирнинъ яратыджылыгъында осюв, инкишаф басамакъларыны 
бельгиленъиз. Тафсилятлы субет вастасынен эсас хусусиетлерини къайд 
этинъиз. 

2. Шаир насыл адисе, вакъиалар акъкъында кучьлю ве къыйметли 
эсерлер язды? Бу эсерлерде насыл джиддий ве муим мевзу, меселелерни 
акс этти? 

8. Замандашларынынъ хатырлавларында Эшреф Шемьи-заде насыл 
инсан оларакъ тасвирлене? 

4. Эшреф Шемьи-заденинъ шахсиети шимдики заманда насылералды? 
Онынъ насыл китаплары нешир этильди? 

5. Эшреф Шемьи-заденинъ 100-йыллыгъыны къырымтатар джемаат- 
чылыгъы насыл къайд этти? 

«Козьяш дивар» дестанынынъ гъаевий мундериджеси 
ве эсас сымалары 


«Козьяш дивар» дестаны къадимий фаджиалы эфсане 
эсасында язылгъан эсер. Эфсанеде бойле фаджиалы вакъиа 
тасвирлене: яш къадынны гъарез, пахыл, куньджю инсан- 
лар бефтан ерде джин-шейтангъа уйды деп, къабаатлайлар ве 
тирилей таш исар ичине къалайлар. Яш къадын исар ичинде 
таш кесиле, исарда къалдырылгъан эки тешикнинъ бирин- 
ден козьяш киби темиз сув акъа, экинджисинден исе ана 
сютю акъа. Бир къач вакъыт кечкен сонъ халкъ къадыннынъ 
къабаатсыз джезалангъаныны анълай, адамлар таш диваргъа, 

азиз ер деп, келелер ве дувалар этелер. Эфсанеде тасвирленген 
вакъиа къырымтатар халкъына этильген акъсызлыкъны, сюр- 
гюнлик фаджиасыны анъдыра. Онынъ ичюн де коммунист неза- 
ретчилери дестаннынъ экинджи къысмынынъ неширини ясакъ 
эттилер. 

Дестандаки вакъиаларны эдип, узакъ кечмиште олып кече деп, 
тасвир эте. Лякин о, озь деврини, бугуньки куньде олып кечкен 
фаджиалы вакъиаларны козьде тута. Бу усулны шаир незаретчи- 
лерден, акимиеттен сакъынып, махсус къуллана. Дестан эфсане 
эсасында язылса да, эсерде реаль омюрде олып кечкен вакъиа- 
лар акъкъында икяе этиле. Эсернинъ эсас къараманлары Бекбав 
акъай, онынъ огъуллары Эмирхан, Умерхан, Темирхан, келин- 
лери Чолпанай, Тюрканай ве Аслыхан. Оларнынъ такъдири, 
яшайышы, мунасебетлери дестаннынъ мундериджесини тешкиль 
этелер. Бекбав акъай эсернинъ меркезий сымасы оларакъ муэл- 
лифнинъ фикирлерини, аятий бакъышларыны ифаде эте. 

Бекбав акъайнынъ огъулларына айткъан васиети, эльбетте, 
Эшреф Шемьи-заденинъ яшларгъа адагъан огют, насиатларыдыр, 
келеджек несиллерге къалдыргъан васиетидир. Бекбав акъай- 
нынъ сымасында къырымтатар халкъынынъ инсаниетлиги, мера- 
метлиги, темиз-паклиги, ачыкъ гонъюллиги, адалетлиги киби эйи 
чизгилерини коремиз. Бекбав акъай акъикъий халкъ икметининъ 
тимсалидир. 

Дестаннынъ экинджи неширинде муэллиф эсернинъ сер- 
левасыны «Аслыхан» деп къойды. Бунынънен Эшреф Шемьи-заде 
Аслыханнынъ сымасы не къадар муим ве къыйметли олгъаныны 
бильдирди. Аслынынъ сымасы дестанда буюк бир севги, незакет, 
инджелик ве меаретнен тасвир этиле. Тыштан бакъкъанда, Аслы 
ничар, корюмсиз, мугъайып юрьген къызчыкъ. О, дуйгъу, фикир- 
лерини кимсеге ачмай. 

Темирге олгъан севдалыгъыны юрегининъ энъ терен кошеле- 
ринде гизлей. Амма Темир озь мурадыны бильдирген сонъ, Аслы 
да гонълюни алев киби сарып алгъан самимий севгисини, сады- 
кълыкъ дуйгъуларыны, бахыт арзуларыны ачмагъа джесарет 
эте. Эки сафдиль яш бахытларына иришелер. Лякин пахыл, 
куньджю, юреклери гъарез толу шахыслар, парагъа, алтын- 
гъа сатылгъан джинаетчилер Аслы ве Темирни вахшийдже- 
сине гъайып этелер. 

Аслыхан душманлыкънынъ кимден чыкъкъаныны анъ- 
лай, озюни къорчаламагъа тырыша, ташчыларгъа, шейхке 
ялвара, Темирни чагъыра, лякин чаре олмай. Темир исе бу 
вахшийликке чыдап оламай, акъылыны алдыра! ве дагъгъа 
чыкъып кете. Дестаннынъ вахший джинаетнен битювининъ 
терен манасы бар. Әдип земаневий девирде, бугунь мемлекетте ада- 
летсизлик, гъарезлик аз дегиль, бир инсан дегиль де, бутюн бир 
халкъ таш дивар ичинде, демек истей. Эдипнинъ бир муим фики- 
рини къайд этмек лязимдир: адалетлик, эйилик енъсин десек, ада- 
летсизликке, зулумгъа къаршы курешмек керек. 

«Козьяш дивар» дестаны зенгин мундериджели, терен маналы, 
халкъ тилинен язылгъан эсердир. Эдип ана тилимизнинъ сёз хази- 
несинден кениш файдалана. Ифадели ибарелер, аталар сёзлери, 
айтымлар, чешит тасвирий васталар уйгъун, келишкен еринде 
къулланыла. «Козьяш дивар» дестаны къырымтатар тилининъ 
къыйметли дерслигидир десек де, акълыдыр. Чюнки дестанда ана 
тилимизнинъ сёз байлыгъы, ярашыгъы, дюльберлиги, тылсымлы 
кучю ачыла. 

Дестаннынъ къурулышы тюзгюн, манзумелернинъ везини, 
чокъракътан чыкъкъан ирмакънынъ сувлары киби, табиий енгил- 
ликнен акъа. Эсер меракънен окъула, инсангъа терен рухий тесир 
эте ве акъикъий хаз? бере. «Козьяш дивар» дестаны къырымтатар 
эдебияты хазинесининъ парылдап тургъан джеверидир. 


гъаевий мундериджеси ве эсас 


«Козьяш дивар» дестанынынъ 


1. «Козьяш дивар» дестанынынъ нешир этилюв тарихынынъ муреккеп 
олувынынъ себеплерини неде коресинъиз? 

2. Дестаннынъ чешит неширлерде серлева фаркълашувынынъ мана- 
сыны насыл анълайсыз? Къайсы серлева дестангъа зияде келише ве не 
ичюн? 

8. Дестаннынъ сымаларыны насыл нокътаи назардан топламларгъа 
айырмакъ лязим? 


1 акъылыны алдыра — делире. 
2 хаз — къуванч; мемнюниет. 

4. Бекбав акъай сымасынынъ дестандаки муим эмиетини исбат 
этинъиз. 

5. Аслыхан ве Темирхан сымаларынынъ умумийлиги ве фаркъыны 
къайд этинъиз. Дестанны окъув эснасында бу хусусиетке эмиет 
этинъиз. 

6. «Козьяш дивар» дестанынынъ гъаевий мундериджесини насыл 
анълайсыз? Эсернинъ мундериджесине эсасланып джевап беринъиз. 


эдебияты (1944—1990) 


Сюргюнлик деври къырымтатар 


Заман заман экенде, 
Заман яман экенде, 
Ер юзю де кок киби, 
Мунар, думан экенде, 


Кийик чёллер артында, 
Къара дерья къатында 
Олгъан зенгин бир дияр — 
Баарьстан адында. 


Къышы — баарь, кузю — яз. 
Дертке дерман авасы. 
Булутларнен сырдашкъан 
Къарлы дагъы, къаясы. 


Кениш къулан чёллери 
Къыбла — сырткъа яйылгъан. 
Тогъайлары ичине, 

Атлы кирсе, джойылгъан. 


Толып ташкъан махсулгъа 
Багъчалары, багълары. 
Кийик къуштан, айвандан 
Кечильмеген дагълары. 


Орманында баарьде 
Сеске седа къарышкъан. 

КОЗЬЯШ ДИВАР 


Дестан 

(къыскъартылып алынды) 


х 


Сюрюлерге талашып, 
Яш сыгъынлар урушкъан. 


Къыскъа келям, сыгъмагъан 
Къучагъына девлети. 
Балландырып айткъанда: 
«Ялан дюнья дженнети». 


Мына шу зар заманда, 

Шу аджайип диярда, 
Алтын дагънынъ тёрюнде, 
Чет койлернинъ биринде, 


Тагъал сувы сыртында, 
Баба-деде юртунда 
Яшагъан бир къырджыман 
Бекбав акъай намында. 


Бу тирнекли акъайнынъ 
Олгъан чумдай учь огълы. 
Экишер яш аралаш, 

Учь ат минер учь огълы. 


Энъ уйкени — Әмирхан 
Акъ-сарышын бу огълан — 
Къумрал сачлы, кок козьлю 
Анасындай гурь олгъан. 


е2 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


Экинджиси — Умерхан 
Токъ-эсмери бу огълан — 
Къара сачлы, къара козь 
Бабасындай зор олгъан. 


Учюнджисин тапкъанда, 
Толгъагъына тёзалмай, 
Ана ольген локъсадан, 
Яш джанына тоялмай. 


Яш кемирчек мевтаны 
Тез-тез ювып, джыйгъан сонъ, 
Джан ашыны бермеге 
Къысыр бие сойгъан сонъ, 


Догъар-догъмаз анадан 
Етим къалгъан сабийни, 
Ана сютю эммеге 
Етишмеген бебийни 


Асрагъанлар айбетлеп, 
Ана орнын алсын, — деп. 


Адын «Темир» къойгъанлар, 
Демир киби олсын, — деп. 


«Ат башына иш тюшсе, 
Агъызлыкънен сув ичер. 
Әр башына иш тюшсе, 
Чарыгъынен сув кечер» — 

Деген киби, ойланып, 
Дева арап дердине, 
Бекбав акъай бир куню, 
Пек чекине-чекине, 

Кой халкъына: «Джемаат! 
Янълыш ёлгъа кетмейим, 
Огей ана элинде 

Балларны хор этмейим» — 


Деп, ант ичип, сёз берип, 
Әвленмеген бир даа. 
Джан-гонъюльден олгъан о 
Әнъ джан аджир бир ана. 


Балаларны анадай 
Әркелеткен, ойнаткъан. 
Авучынен сув берип, 
Озь эркине яшаткъан. 


Аткъа къабдал баткъанын, 
Әгер бильмез, ат билир. 
Ата огълы къылыгъын, 
Алдын алып, ят билир». 


Бир орькенде учь къавун, 
Бирдай олып бурьленмез. 
Беш пармагъынъ беш башкъа, 
Бир-бирине бенъземез. — 


Деген киби, учь догъмуш 
Учю олгъан учь башкъа. 
Табиатта, къылыкъта 
Бир-биринден бам-башкъа. 


О 


Әмир минсе атына, 

Къылыч алгъан къатына. 
Расткельгенге къашангъан, 
Къалпакъ десенъ, баш алгъан. 


Умер минсе атына, 
Окъын алгъан къатына. 
Дагъда, къырда 
айлангъан, 
Къашкъыр, тильки 
авлагъан. 


Темир минсе атына, 
Алат алгъан къатына. 

Пичен оргъан, 
тав кескен, 
Къыртыш ачкъан, 


Айлар оте авушып, 


Ана-мына дегендже, 
Омюр кете савушып. 


эдебияты (1944—1990) 


Омюр савып кеткени 
Табиатнынъ къануны. 
Тек эр ишке вакътында 
Бер кучюнъни, 
джанынъны. 


Сюргюнлик деври къырымтатар 


Яшайышта эр чагънынъ 
Озь гъамы, озь бахты бар. 
Эр тедбирнинъ, эр ишнинъ 
Озь деври, озь вакъты бар. 


Тонъгъуч огъул — Эмирхан 
Йигирми бешке баскъанда, 
Ортанджысы — Умерхан 
Йигирми учин ашкъанда, 


«Шайтип бекяр яшамакъ, 
Энди бизге етер» — деп, 
«Озь кейфине, эр бир къуш, 
Озь далында отер» — деп, 
Озь арасы келишип, 

Бир кунь эрте сабадан, 
Узакъ ёлгъа разылыкъ, 
Рухсет алып бабадан: 


«Ольмей къайтсакъ, 
гоньджелер 
Алев киби янсын» — деп, 

ер эккен. 


Иыллар оте йылышып. 

«Бир фелякет юзь берсе, 
Гуллер къурып къалсын», — 
деп. 


Узакъ ёлгъа чыкъалар 
Бирер тотай тапмагъа, 
Эгер тотай сёз берсе, 

Әвге алып къайтмагъа. 


Тамам он кунь, он гедже 
Эрте танъдан кечкедже, 
Дерелерден сельдайын, 
Тепелерден ельдайын, 


Кечип ахыр Тагъалнынъ 
Къолтугъындан отькен сонъ, 
Бара-бара Къыпчакънынъ 
Сынъырына еткен сонъ, 


Эвлиялар! рухуна 
Бирер дуа багъышлап, 
Бой тонлары устюне, 
Ала чекмен тон ташлап, 


Агъа-ини эки яш, 

Эки ёлдаш, аякъдаш: 
«Тамам бир йыл дегенде, 
Тапышайыкъ шу ерде» — 


Деп, къучакълап бир-бирин, 
Ант этип, сёз берелер. 
Әляллашып, айрылышып, 
Ёл-ёлуна кетелер. 


Әмир сырткъа ёл тута, 
Къара чёллер артына. 


Умер кете тувушкъа, 
Къара ногъай юртуна. 


1эвлия — азиз. 


е2 


Право для безоплатного розміщення підручника в мережі Інтернет має 


Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


яя 


Тонгъуч огъул — Эмирхан, 
Булгъарларнынъ юртунда, 
Ортанджысы — Умерхан, 

Ногъайларнынъ къатында, 


Афта дегиль, кунь дегиль, 
Бир къач айлап къалалар. 
Олгъан усул, ийлени, 
Окъданларгъа салалар. 


Туркан олгъан тирнекли 
Анасынынъ кенджеси. 
Эгильмеген будакънынъ 
Къокъланмагъан гоньджеси. 


Къашы, козю боялы, 
Пармакълары хыналы, 
Тили кескин олса да, 
Пек тертипли, сыралы. 


Акъранлары ичинде 
Сайылгъан энъ киргини. 
Окъат атыш, яй тартышта, 
Гузель джыныснынъ мергини... 


Бир кунь байрам арфеси, 
Салкъын бир кузь сабасы, 
Турканайны чагъыртып, 
Анасынен бабасы: 


«Бир къан-къардаш олгъан сонъ, 
Рухсет бизим, козь сенинъ. 
Озюнъ гонъюль къойгъан сонъ, 
Агъыз бизим, сёз сенинъ», — 


Деп разылыкъ берелер 
Эвленмеге кенджеге. 
Эгильмеген будакъта 
Къокъланмагъан гоньджеге... 


1 къундуз — къара (тюс). 


Эр бири озь гонълюнде, 
Нишан къоя бир къызгъа. 
Козьчиклери элягъа, 
Сачы, къашы къундузгъа!. 


Уйкен огъул айттыра 
Булгъар къызы Турканны. 
Ортанджысы айттыра 
Ногъай къызы Чолпанны. 

Чолпан исе ананынъ 
Дар-дюньяда бир къызы. 
Козьчиклери зейтундай, 
Янакълары къырмызы. 


Сырма сачы къыркъ орьме, 
Эки янакъ ай киби, 

Къара чатма къашлары, 
Тарттырылгъан яй киби. 


Йигитлерни делирте, 

Башын тиклеп юрюши. 

«Ах, джанынъдан!» — дедирте, 
Козьлерини сюзюши... 


Ич кимсени бегенмей 
Юре къангъып кенарда. 
Санки дерсинъ къысмети, 
Башкъа узакъ диярда. 


Умер бу ят семитке? 

Етип, къадем къойгъан сонъ, 

Къызлар: «Къонакъ 
кельди!» — деп, 

Къыйыр-чыйыр олгъан сонъ, 


Чолпанай бир корьгенде 
Умерхангъа урула?. 


2 семит — мемлекет. 
3 урула — севда ола. 

Юрегине шу дакъкъа 
Сыджакъ бир шей къуюла. 


Ягъмурлы бир кузь куню, 
Уйле — акъшам арасы, 
Къарчыгъада Чолпаннен 
Юнь титкенде анасы, 


Келип къала Умерден 
Къуда къызны 

айттырып... 
Баба бермей разылыкъ, 
Иш бозула шайттирип. 


эдебияты (1944—1990) 


Сюргюнлик деври къырымтатар 


Чолпан шашып къалса да, 
Ич кимсеге сездирмей 


Ай-ай, инсан догъгъан сонъ, 
Хасталыкъ не бильмесе, 

Бу дюньягъа кельген сонъ, 
Къартаймаса, ольмесе... 


Ёкъ... Эр ёлнынъ сонъу бар, 
Әр ёкъушнынъ эниши, 

Эр гедженинъ танъы бар, 
Эр келишнинъ кетиши... 


Ыргъып, ерге тюшкен сонъ, 
Атларындан огъланлар, 

Не бакъсынлар — азбарда 
Джемий гуллер солгъанлар. 


Къаралтыда сезелер, 
Насылдыр бир фелякет. 
Тез-тез эвге кирелер 
Эмирлер джан-алекет. 


Баба гъарип тёшекте 
Чекише джан дердинде. 
Мевта киби узангъан, 
Къан къалмагъан бетинде. 

Ичтен куюп, янса да, 
Ичин тышкъа бильдирмей. 


Бир арада корюше 
Умерханнен козь-козьге, 
Эки гонъюль, эки къальп 
Келе ахыр бир сёзге. 


Къарар бере Чолпанай 
Умерханнен къачмагъа, 
Анасынынъ багърындан 
Ят багърына учмагъа. 


Ыргъып минип Умернен 
Тез-тез бирер ёргъагъа, 

Эки къолгъа бир къамчы, 
Тайпыналар къыблагъа. 


хох 


Темир бакъа ялп этип, 
Козьлерине ишанмай, 
Тюштир сана корьгенин, 
Ич де эске ошамай. 


Севинчинден байгъушнынъ 
Тап юреги ярыла. 

Бирден турып еринден 
Агъаларгъа сарыла. 


Бу сеслерден, шув-шувдан, 
Баба ача козьлерин 

Коре огъулларынынъ, 
Хаял дегиль, озьлерин. 


Эмирханнен Умерхан 
Пек окюне, окюне 
Тиз чёкелер асретли, 
Азиз баба огюнде. 


Келинлер де хатирчюн, 
Япма яныкъ къайгъынен, 
Баш къоялар атанынъ 
Ятагъына сайгъынен. 

Бекбав акъай тыялмай 
Уюльген козьяшларын, 
Сыйпай титрек элинен, 
Келинлернинъ башларын. 


Эмирханнен Умерге 
Бере баба дуасы. 

Эр бирине бахт тилей, 
Ашкъ-муаббет ювасы. 


Сонъ эписин отуртып, 
Ятагъынынъ башына, 
Айта сонъки сёзюни, 
Тююлип козьяшына: 


«Эвлятларым, динъленъиз, 
Кельдим етмиш яшына. 
Чокъ тер тёктим юртумнынъ 
Топрагъына, ташына. 


Әр бир ерде, эр иште 

Озь кучюме базандым. 
Отьмегимни, тузумны 
Озь элимнен къазандым. 


Кимсеге бель букмейип, 
Чалпан-чарыкъ 
чалыштым. 
Такъдирге баш эгмейип, 
Кунь корьмеге алыштым. 


Чокъ татсам да, омюрнинъ 
Ачлыгъын ве токълугъын, 
Сездирмедим сизлерге 

Ананъызнынъ ёкълугъын. 


Омрюм бою сизлерни 
Эркелеттим, кусьтюрдим. 
Авучымнен сув берип, 
Эркин, сербест осьтюрдим. 


Етим акъкъы емедим, 
Къараны — акъ демедим. 


Къараны — акъ дегенге, 
Омюрлик баш эгмедим. 


Дост, душманнынъ 
артындан 
Яман бир сёз айтмадым. 
Акъсыз бир иш корьгенде, 
Ташолсадакъайтмадым... 

Энди сезем, меним де, 
Омюр ташым йыкъыла. 
Теним къалды тентиреп, 
Джан кенъезге тыкъыла. 


Әвлятларым, бу сизге 
Сонъки сёзюм, сонъ келям. 
«Кельмек» кетти мен ичюн, 
Къалды «кетмек» весселям. 


Янгъан отнынъ зийнети!, 
Къор янында билинир. 
Корер козьнинъ къыймети, 
Кёр янында билинир. 


Мен кеткен сонъ, озьара 
Фикирлешип яшанъыз. 
Кёр нефиске берильмей, 
Шукюр этип яшанъыз. 


Яшайышнынъ темели 
Сагълыкъ, мердлик, 
видждандыр. 
Видждансызлыкъ, 
куньджюлик 
Адам ичюн зиндандыр. 


Терек сынса, тал къалыр. 
Джуйрюк ольсе, нал къалыр. 
Йигитликтен къайтманъыз, 
Йигит ольсе, нам къалыр. 


1зийнети — ярашыгъы. 

Байлыкъкъа бель бувманъыз, 
Чыкъмаз уджы-къыйыры. 

Эль малына къызманъыз, 

Олмаз онынъ хайыры... 


Иримчиктен къурт! болмаз, 
Гъурбет ильден 
юрт болмаз. 
Алчакъны? дост 
санманъыз, 
Алчакъ киши дост болмаз. 


Сюргюнлик деври къырымтатар 
эдебияты (1944—1990) 


Ярадангъа? бинъ шукюр! 
Аман келип еттинъиз. 

Янъгъыз кетип, къош къайтып, 
Гонълюмни хош эттинъиз. 


Энди кунюм етсе де, 
Козюм ачыкъ кетмейджек, 
Сонъ дакъикъа нефесим 
Окюничли отьмейджек. 


Тек шайлы бир омюрдаш, 
Темирге де тапынъыз, 
Йыл дуамны берген сонъ, 
Дюгюн-тойлар япынъыз... 


Энди беян этейим 

Сонъ истегим, арзымны. 
Озь виджданым огюнде 
Тёлейим озь къарзымны. 


Озь-озюмни бильгенден, 
Омрюм отти шу ерде. 
Коп юрсем де сеферде, 
Кене къайттым бу ерге. 


Лякин Алтындагъ киби, 
Эйбетли дагъ корьмедим. 


1къурт — къурутылгъан тузлу 
сюзме. 

алчакъ — ахлякъсыз, ярамаз, 
хиянет. 


3 Ярадан — Алла. 


Къартал къая ярындай, 
Учурым яр корьмедим. 


Нидже ёлджу, нидже мал, 
Ачыкъ аяз, туманда, 
Кетти ярдан ашагъы 
Бузлавукъта, боранда. 


Мына, шу яр четинде 
Къурунъыз бир эн дувар. 
Къаяташтан, чакъылдан 
Бойдан-бойгъа кенъ дувар. 


Чамур, лайда, тайгъакъта, 
Ат аягъы таймасын. 
Арабалар, маджарлар, 
Изден чыкъып авмасын. 


Кочьменджилер, керванлар, 
Къоркъмай кечсин торадан. 
Кечкенден сонъ, бизлерни 
Унутмасынлар дуадан. 


Хайрат менден бу ишке, 
Эвлятларым, юз баш мал. 
Васиетим сизлерге, 
Яхшы ниет — яры мал»... 


Баба бирден тарс тына, 
Битиралмай сёзюни. 
Эляллашып етишмей, 
Юма эки козюни... 


Эртеси кунь тувгъан-эш, 
Колум-къомшу топлана. 
Телькъинге деп устюне 

Телли къумач къаплана. 


Къартны дуа-сенанен, 
Суселянен* джыялар. 
Джан ашыны бермеге 
Атан деве соялар. 


4Суселя — дженазеде айтыл- 
гъан иляий. 

«Ата-анадан мал яхшы, 
Алтын уйден джан яхшы. 
Джылашмагъа сой яхшы, 
Сыйлашмагъа джат яхшы». 


я 


Ильки байлыкъ — джан 
сагълыкъ, 
Экинджиси — тен сагълыкъ, 
Учюнджиси — юрт сагълыкъ, 
Дёртюнджиси — акъ явлыкъ!. 


Айлар кече, йыл кече, 
Әр шей тюше изине... 
Юкълаялмай бир гедже 
Темирхан озь-озюне: 


«Агъа, енге къолунда 

Кунь корьгеним етер» — деп, 
«Озь эркине эр бир къуш, 
Озь далында отер» — деп, 


Бир кунь чешме башында, 
Акъшам ятсы арасы, 
Къараргъанда уфукъта 
Кечки танънынъ аласы, 


Ача Темир къальбини 
Озь койдеши Аслыгъа. 
Къарар берип кесен-кес 
Әвленмеге шу къызгъа: 


«Гузель, санъа айтаджакъ 
Бир къач агъыз сёзюм бар. 
Энди бизге менимдже, 
Айрылыкъ ёкъ — 

олюм бар. 


х 


1акъ явлыкъ — севги манасында. 


Афта кече, ай кече, 

Яс 2, къайгъылар унтыла. 
Әвде эр кес бель бувып, 
Озь ишине тутуна. 


Тек меним бу сёзюмни 
Агъыр алма устюнъе. 
Мен айтайым, сен динъле, 
Умют догъсун гонълюмде. 

Истер эдим, мен санъа, 
Омюрлик эш олмагъа, 
Шу башымнынъ 
башынънен, 
Бир ястыкъкъа салмагъа. 


Разы олсанъ, къальбим сен, 
Джаным сенсинъ, Аслыхан. 
Козюм ачып кореджек 
Ярым сенсинъ, Аслыхан. 


Джавчы, къуда къоймайым 
Мен бу иште арагъа. 

Эки гонъюль бир олса, 
Кошкке дёнер хараба. 3 


Шимди синълим, къайт эвге, 
Яхшы этип, ойлап корь. 
Тюшюн-ташын, тап сонъу 
Анайынъдан сорап корь. 


Ай ярыгъы — девлеттир, 
Къыз арувы, Аслыхан. 
Къайтармекен юзюмнинъ 
Къызарувы, Аслыхан?.. 


2 яс — матем. 
3 кошкке дёнер хараба — мында: 
омюр бахытлы олур. 

Сюргюнлик деври къырымтатар 
эдебияты (1944—1990) 


яя 


Аслы олгъан хастаджан, 


Назик, начар бир къызчыкъ. 
Акъранлары ичинде 
Корюмсиз бир наргозчик. 


Тили татлы олса да, 
Къаны сыджакъ, 
япышкъакъ. 
Бурны сепкиль толса да, 
Хош фиилли!, гонълю акъ. 


Он бир айлыкъ экенде, 
Оксюз къалып бабадан, 
Сабийликтен болюше 

Яшав къахрин анаман. 


Беш яшында иш этип, 
Орьселене, къыйнала, 
Анасынен бирликте 
Эль къолунда хорлана. 


Бир татлы сёз адамгъа — 
Джан азыгъы дегенлер. 
Бир аджджы сёз адамгъа — 
Баш къазыгъы дегенлер. 


Темирханнынъ теклифи 
Аслыны пек шаптырта. 
Бу сыджакъ сёз гонълюни 
Юдже дагъдан ашырта. 


Омрюнде чокъ ашалыкъ 
Коргенчюндир, бельки де, 
Аслыхан бу теклифке 
Пек инанмай илькиде. 


Лякин билип, Темирнинъ 
Йигитлигин, мердлигин, 
Козь огюне кетирип, 
Онынъ ачыкъ бетлигин, 


1 хош фиилли — темиз гонъюлли. 


Он яшына киргендже 

Яз куньлери эзандан, 
Къорукълай о бегининъ 
Багъчасыны торгъайдан. 


Он яшында отура 
Тезьясынынъ огюне. 
Байбикеге яз ве къыш 
Кетен токъып дёгюне. 


Патта-сатта терк этип, 
Омрю солгъан эв ичин, 

Той, джыйынгъа чыкъса да, 
Чыкъа ана хатричюн. 


Той, джыйынгъа чыкъса да, 
Сары гульдай саргъайып, 
Бир кенарда отура, 

Даим оксюп, мугъайып. 

х 


«Керчектир», — деп ишана, 
Темирнинъ бу сёзюне, 

Баш язысын — козь корер», 
Деп, рух бере озюне. 


Деп, рух бере, амма сакът 
Гонъюль ич де тынчымай. 
Янып куйген юреги 
Асретликке ялчымай?. 


Әвге кирсе, эв сыкъа, 
Ёлгъа чыкъса, ёл сыкъа, 
Агъласа да, кульсе де, 
Юрек эп бир тарсыкъа. 


Куньдюзлери гъарип къыз, 
Кирмеге ер тапалмай. 


«Темир корип къалыр», — деп 


Кой ичинден оталмай. 


2 ялчымай — даянмай. 


> 100 „е 


Право для безоплатного розміщення підручника в мережі Інтернет має 


Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


Геджелери козь юммай, Темирхандай йигитте 
Ята оны ойланып, Олмаса да дамасы, 
Тёшегинде де чалкъа, 
Де юзь-тёбен айланып. Осьмюрликтен гонълюни 

Ялынъыз онъа бергенин, Ё А 
Козь огюнде джанлана Юрегинде тек оны, В Е 
Къызлыкъ тасавурлары, Тек Темирни севгенин, : Е 
Козьяшындай темиз, пак Е Е 
Дертли гонъюль сырлары. Шимди байгъуш пек агъыр 25 

Гуна киби хатырлай. Е 
Толкъунлана къальбинде Сандыракълы, къоркъулы 
Ильк муаббет! далгъасы. Руя киби хатырлай. 

ха 
Темир десенъ, он беш кунь Пешман эте козь-къулакъ 
Ичи-багъры дерт толып, Олып турмагъанына. 
Аслыханнынъ джевабын Арт къапудан зылдыр-зып 
Беклеп, козю дёрт олып, Чёльге зувмагъанына “. 
Ахыр бир кунь кеч мааль, Долдызындан кирген сонъ, 
Къаш къараргъан вакъытта, Әнди напсын, лячаре. 
Янъы айнынъ орагъы Темирханны индемей 
Сюзюльгенде батыда, Къаршы ала бичаре. 
Бир балабан къошкъулакъ Ана гъарип орьсенлей 
Солакъ балы элинде, Оджагъынынъ янында. 
Келип кире Темирхан Отьмек къоя, аш къоя 
Аслыларнынъ эвине. Мусафирнинъ алдына. 
(О девирде яш йигит, Булар исе бакъалмай, 
Къыз эвине кельгенде Бир-бирининъ юзюне, 
Бир асар бал? кетириш Отуралар индешмей, 
Адет эмиш эзельден). Курсючикнинъ огюнде... 
Руху гъафиль Аслыхан Мусафир бир фильджанчыкъ 
Корип оны буз-бузлай. Чай ичкен сонъ, къыз гъарип, 
Эм къоркъа, эм севине, Юречиги таш къатып, 
Эм шаша, эм тызымлай. Чыкъа оны озгъарып. 
3 дама — умют. 
1 муаббет — севги. ї4зувмагъанына — къачмагъа- 
2 асар бал — солакъ бал. нына. 

Башы, козю айлана, 
Дук-дук ура юреги, 

Эеджандан, къоркъудан 

Энип къалкъа кокреги. 


— деп, 
Тюшюнмейип о ягъын. 
Айтып бере Темирге 
Азырлагъан джевабын: 


Сюргюнлик деври къырымтатар 
эдебияты (1944—1990) 


«Темир агъа, недайын 
Алгъышлайым мен сизни? 

Геджесин кунь эттинъиз, 

Мен талийсиз оксюзнинъ. 


«Бу не айтыр?» — дейсиздир. 
Неайтырым мен сизге? 
Куньдюз чыракъ якъа экен, 
Кунь корьмеген кунь корьсе... 


Он гулюмден бир гулюм 
Ачмагъанын билесиз. 
Бахт манъа озь нуруны 
Сачмагъанын коресиз. 


Мен... Мен... Ялан не керек... 
Даим сизни изледим. 
Юрегимде тек сизинъ 
Сыманъызны гизледим. 


Энди сиз не десенъиз, 
Эписине разыман... 

Сиз бир кедай исенъиз, 
Мен кедайнынъ сазыман... 


Оксюз ольмез, чекишир, 
Бир кунь келир, кунь корер. 
Къара талий кимерде, 
Оларны да кульдюрер... 


«Сен къувет бер, раббим!» 


Сиз бир фидан олсанъыз, 
Мен фиданнынъ бир гули, 
Сиз бир къафес олсанъыз, 
Мен къафеснинъ бульбули. 


Терен тамыр джиберген 
Терек ельде майышмаз. 
Сюймегенге сюйкенген, 
Озь бахтына къавушмаз. 


Әр дакъикъа азырым, 
Сизнен янып куймеге. 
Керек олса, сиз ичюн 

Яш джанымны бермеге» — 


Дей де, сеси богъулып, 
Озюн озю туталмай, 
Суса бирден Аслыхан, 
Козь яшыны юталмай... 


Темир динълеп отурып, 
Шаша къызнынъ анъына. 
Бу самимий сёзлерден 
Джан ялгъана джанына. 


Бир шей айтып севинтмек 
Истесе де, Аслысын 
Келип бир шей тыкъыла 
Богъазына анъсызын. 


Байгъуш бир сёз айталмай, 
Къальби оттай къабына. 
Тез-тез сыкъып Аслынынъ 
Эльчигини айрыла. 


х 


Аслыханнен корюшип, 
Бираз эсин джыйгъан сонъ, 
Бутюн фикри-зикрини 
Къыймазына къойгъан сонъ, 

Тез-тез истеп къарарын 
Кечирмеге омюрге, 
Темир сёйлей мерамын, 
Бир кунь эвдекилерге. 


Эвдекилер эписи 
Шашып къала бу ишке. 
Тюшмейик, — деп 
сакъынып, 
Тильге, эмиш-демишке, 


Ольчей, пиче, ойлана, 
Не демеге бильмейлер. 
Етим къызны Темирге 
Ич де ляйыкъ корьмейлер. 


Әмир: «Быракъ шу мазлум 
Бичарени, иним!» — дей. 
Умер: «Къой, биз тапармыз 
Санъа гузель келин», — дей. 


Чолпан: «Бизге керекмей 
Ондай чуллы келиндеш. 
Ит масхара олурмыз 
Эль-алемге кесен-кес. 


Темир бозмай ниетин, 
Къатты тура сёзюнде: 

«Оль, йыкъыл, тек онъа баш 
Къошаджагъым тюбюнде», — 


Деп он-он беш достуны 
Талакъагъа чагъырып, 
Куньден-куньге юреги 
Атпкъ отуна къабынып, 


Әр ягъында той башлай, 
Къой, къозулар союла, 
Джемаатнынъ чокъусы, 
Той эвине джыйыла. 


Бармакъ истеп, фикринде 
Аслыхангъа ичкиев, 
Эш-достларнен котере 
Эки башлы тола эв. 


Эвде исе, меселе 

Баргъан сайын къызыша. 
Барып-барып бу ишке 
Якъын сой-соп къарыша. 

Къартанайлар, битайлар 
Тутунса да ниязгъа, 
Турканайнен Чолпанай 
Ич де кельмей пиязгъа. 


Ахыр бир кунь Эмирхан 
Умерханнен къорада, 
Къунан, дёнен, тайларгъа 
Пичен берген арада: 


«Айды, олды-оладжакъ, 
Инатлашып турмайыкъ. 
Ботен ерде баланынъ 
Юрегини къырмайыкъ. 


Эр бир къулнынъ насиби 
Къысметинен кельгендир, 
Бизлер ляйыкъ корьмесек, 
Танъры ляйыкъ корьгендир», — 


Дей де лябид Темирнинъ 
Истегине конелер. 

«Биз дегиль, о яшайджакъ», — 
Деп, разылыкъ берелер. 


х 


Къош софралар къурула, 
Кельген-кечкен буюра. 
Къонакъларгъа, эш-досткъа 
Баллы боза созула. 

Къыз ягъы да: «Къарынджа — 


Къарарынджа, алынджа» — 


Дуа бере алынджа... 


Келин озю козьлерин 
Алайтырып, къамчылап, 


Юрегини авучлап. 


Сюргюнлик деври къырымтатар 
эдебияты (1944—1990) 


Янындаки достлары 

Онынъ кейфин арайлар. 
Сачларыны де оре, 

Де дагъыта, тарайлар. 


Бири бакъа къондырып, 
Чекесине фесини. 

Бири къарай кийдирип, 
Ал сахтиян местини. 


Къызнынъ юзю кульсе де, 
Къальби агълай акърындан. 
Гедже корьген бир тюшю, 
Ичте чыкъмай акълындан. 


Ич дертини къызларнен 
Болюшмеге тюшюнип, 
Айтып бере оларгъа, 
Къоркъунч, дешет тюшюни: 


«Къызлар, къызлар, дюн гедже 
Худжур бир тюш корьдим мен. 
Джин-шейтанлар юрмеген, 
Сарп ерлерде юрьдим мен. 


Сувдай ярыкъ бир гедже, 
Тавда янъгъыз къалгъанман. 
Санки дерсиз, пайнозюм 
Мезаргъа ёл алгъанман. 


Не япмагъа бильмейип, 
Эр якъкъа баш ургъанда, 


Деп, беш-он къарт чагъырып, 


Беклей тойнынъ сонъуны, 


Чатырманлыкъ ичинде 
Ел тапалмай тургъанда, 


Тюш десенъ тюш, анъсызын, 
Къоркъудан джан талашып, 
Келип къонды омзума, 
Бир гогерджин баласы. 


Бир олюмден къалгъандай, 
Тени дыр-дыр къалтырай, 
Ай ярыкъта козьлери 
Садеф киби йылтырай. 


Бу аджайип ишлерден, 
Башта бираз шашырдым. 
Сонъ тез-тез бу къушчыкъны 
Кокрегимге яшырдым. 


Мегер дейим, гъарипни 
Къувгъан экен миявкъуш. 
Пейда олды шу аньде 
Бир аллене, бедат къуш. 


Панджаларын чыкъарып, 
Узериме атылды. 

Мен юзюмни орьтсем де, 
Устюм-башым йыртылды. 


Джан-алямет къоркъудан, 
Яман этип багъырдым. 
Пек абдырап, ярдымгъа 
Темирханны чагъырдым. 


Кок гурьледи, сель къуйды, 
Йылдырымлар ойнады. 
Темирханнынъ ерине 
Келип чыкъты бир джады. 


Шу арада бир эмчек 
Баласынен къолумда 
Учып кеттим еди къат 
Кокке, Кябе ёлуна!. 


1 Кябеёлу — укр. Чумацький шлях. 

Кябе ёлу дегени — 

Акъ сют акъкъан ёл экен. 
Чевре-чети сынъырсыз 
Мавы сахра, чёль экен. 


Сонъ не олды, бильмейим, 
Башы, сонъу къарышты. 
Бир-биринен недайдыр 
Албастылар! тартышты. 


Къызлар къоркъа, тюшелер 
Бу нишарет руядан. 


Тю десенъ тюш, сонъ бирден 
Бастырыкъып уяндым. 
Эвде корип озюмни, 
Толу бир нефес алдым. 


Бакъсам, къасыр устюнде 
Чалкъа тюшип яткъаным. 
Сытмам бардай сыкъылып, 
Къан-терлерге баткъаным»... 

Яхшылыкъкъа джорайлар, 
«Хайырдыр» — деп торадан. 


С 3 
Иляийнен, текбирнен Тына чалгъы-чагъана, 
Пошу багълап белине, Сес-солукълар савуша, 
Озгъаралар Темирни Әки асрет, ахыры 
Аслыларнынъ эвине. Бир-бирине къавуша. 
ххх 
Къавушкъан сонъ эки къальп, «Тьфу, машалла, бакъ онъа, 
Шай этип бир-бирине, Тыпкъы кучюк Темирхан. 
Афта, айлар оларгъа Санки дерсинъ, тыгъырып, 
Бир кунь киби корюне. Тюшкен баба бурнундан», — 
Шай дер экеч, афта, ай Деп, локъсанынъ хатричюн, 
Тез-тез оте арадан. Орьсенлешип къалалар. 
Аслы коре бир огъул, «Козь тиймесин, тьфу!» — деп, 
Къашы, козю къарадан. Назарлап да алалар. 
Манълайчыгъы — ай киби, Келиндешлер къаршылай 
Агъызчыгъы — оймакъдай. Къонакъларны «сайгъынен», 
Беяз томбул тенчиги — Къаве, шербет суналар. 
Кубу пишкен къаймакъдай... Ичтен янып къайгъынен. 
Эртеси кунь Аслынынъ Ичлери кир келинлер 
Къуртулгъанын бильгенлер, Эр кунь киби бугунь де, 
Хатыр сорап локъсагъа Къозу киби темиз, саф 
Козьайдынгъа кельгенлер: Аслыханнынъ огюнде 
1 албастылар — джынлар. 

Корюнелер индемез, 

Аллякъ, майлы мышыкъдай, 
Танъ ярыгъы огюнде 
Акъчилленген ышыкъдай. 


Аслы ята козь юмып, 
Йылмайып озь еринде, 
Акълы, фикри, юреги — 
Әвлядында, эринде. 


эдебияты (1944—1990) 


Гъарип ана пек агъыр 
Ярыгъанчюн козюни, 

Бир айдан сонъ, бир ёрукъ 
Эплеп ала озюни. 


Сюргюнлик деври къырымтатар 


Бала осе ананынъ 
Къучагъында 
къымшанып, 
Юкълагъанда, дудагъын 
Чочайтырып, тамшанып. 


Къыркъ беш куньлик олгъанда, 
Айырд эте анасын. 

Беш бучукъ ай толгъанда, 
Танып куле бабасын. 


Бир кунь сабий Турканай 
Енгесинден ятсырап!: 
«Инга-инга-инга» — деп, 
Бирден яман абдырап, 


Агълагъанда, анасы: 
«Балам, балам бал татыр, 
Балам осип еткен сонъ, 
Къызчыкъларны алдатыр. 


Томалачым, томпачым! 
Сенсинъ меним къуванчым. 
Яшлыгъымда — умютим, 
Къартлыгъымда — таянчым!» 


1 ятсырап — къоркъып. 


Деп такъмакълап, огълуны 
Къолларына алгъаны, 
Севип, охшап, къундакълап, 
Ельбешикке салгъаны, 


Яман оте бу сефер 
Турканайнен Чолпангъа, 
Янъы баштан туз сепе, 
Ашкъынлангъан ярагъа. 


Экиси де: «Бахт бизге 
Кульмей», — деп къан 
къусалар, 
Куньден-куньге сарара, 
Чиркинлеше, азалар. 


Аслы исе, аксине, 
Сагъламлаша кет-кете, 
Дюльберлеше, тюзеле, 
Узерине эт бите. 


Куньджюликтен кирмеге 
Ер тапалмай ич бири. 

«Ах!» — дегенде, от ташлай 
Агъызындан эр бири. 


Акъайларын пиязлап, 
Геджеси ве куньдюзи, 
Къурунтынен оларгъа 
Шатаплайлар? Аслыны. 


Санки, эрге тийгени, 
Аслы ичюн джинает, 
Санки, эвлят корьгени, 
Аналыкъкъа хиянет. 


Ахыр сонъы келинлер, 
Даим зеэр сачувдан, 
Ичлерини бийлеген 
Куньджюликтен, ачувдан 


2 шатаплайлар — яманлайлар. 

Бир дакъикъа, бир саат 
Туралмайып тегине, 
Бир кунь акъшам экиси 
Къаргъана ве сёгюне: 


Деп, бирге ант ичелер — 
Аслыны ёкъ этмеге. 
Чешит фитне фесатнен 
Башчыгъына етмеге. 


х 


Эй, гонъюльчен, окъуйыджым, 
Талийдашым, аддашым! 
Уйкен олсанъ — агъам, аптем, 
Кучюк олсанъ — къардашым! 


Тувгъан тильнинъ тюпсиз, 
зенгин 

Къазнасыны саралап, 

Бу эсерни, тек санъа деп, 

Башладым мен къаралап. 


Козь — юрекнинъ кузьгюси, — 
деп, 
Бакъып халкънынъ козюне, 
Джуля бердим дестаныма 
Халкъымнынъ чын сёзюнен. 


Бу зенгин тиль — 

халкъымызнынъ 
Къальп севинчи, фигъаны. 
Тюркий тиллер гульзарынынъ 
Энъ чечекли фиданы. 


Меним ишим — шу фидандан, 
Сюслю гуллерин термек. 
Сонъ, олардан демет япып, 
Къайтып халкъыма бермек... 


Мында бар кузь гузеллиги, 
Далгъаларнынъ океси. 


х 


«Токъта, токъта, сен Аслы 
Бакъ тур насыл отерсинъ. 
Сана бир иш кесейик, 
Котералмай кетерсинъ», — 

Саарь вакъты тазелиги, 
Геджелернинъ бусеси!. 


Бир чокъ медений 
халкъларда 
Олгъан киби, бизим де, 
Иште, бойле къазнамыз бар 
Элимизде бугуньде. 


Бу тиль, достум, меним, 
сенинъ, 
Халкъымызнынъ анъына, 
Юрегине, зеинине, 
Дамарына, къанына. 


Синъген сабий 
чагъымызда 
Анамызнынъ сютюнен. 
Айненининъ татлы, 
ширин 
Эзгисинен, бейтинен. 


Севингенде, къуванчыны, 
Халкъ, бу тильде 
бильдирген. 
Тарсыкъкъанда яныгъыны, 
Кене шунен сёндирген. 


1 бусе — опюш (укр. поцілунок). 

«Келеяткъан бу къадын — 
Баарьмекен, кузьмекен? 
Озь джанына къаст эткен! 
Келинмекен, къызмекен?» 


Деп, Темирхан, озюндже 
Чешит ойгъа далгъанда, 
«Барып, Аслым олмасын», 
Деп, птубеге къалгъанда, 


Сюргюнлик деври къырымтатар 
эдебияты (1944—1990) 


Танып бирден ёл бою 
Келеяткъан Аслыны, 
Ура ерге озюни, 
Джояятып акълыны... 


Эсин бираз джыйгъан сонъ, 
Гъарип къоркъа, шашыра, 
Етип кельген элялы — 
Аслысына атыла. 


Гольбугъадай? окюрип, 
Агълай, куле, оксюне, 
Бир агъыз сёз айталмай, 
Баса оны коксюне. 


Охшай, опе сачларын, 
Янакъларын, козьлерин, 
Ерге чёкип, къучакълай 
Аякъларын, тизлерин. 


Аслы исе эрине 

Не олгъанын билалмай, 
Шакъалыгъын, чынлыгъын 
Ич фаркъына баралмай: 


1къаст эткен 
эткен. 

2гольбугъа 
яшагъан къуш. 


душманлыкъ 


сазлыкъ ерде 


х 


«Вай, напайым, 
анайым!» — 
Деп утанып, къызарып, 
Ер ярылса, таперге 
Киреджекдай бозарып: 


«Темир, Темир, неге шай 
Окелендинъ пек, джаным? 
Ал озюнъни элинъе, 

Этме, джаным, кель джаным! 


Акъай деген, эр даим 

Озь кучюне саиптир. 
Кимден-кимден, девлетли 
Шейхбабадан айыптыр», — 


Деп бакъса да, Темирхан 
Текмиль джойып акълыны, 
Ташчыларнынъ къолуна 
Теслим эте Аслыны... 


Озю кулип, делирип, 

Давур салып этрафкъа, 
Чыкъып кете Меджнундай?, 
Башы бакъкъан тарафкъа... 


Ах, Темирхан, башынъны 
Алып чыкъып кеткендже, 
Джандан татлы Аслыны 
Шайтип къурбан эткендже, 


Демир, челик бир къалкъан 
Олмайсынъмы Аслынъа?.. 
Ах, Темирхан, Темирхан, 
Языкъ сенинъ адынъа!.. 


3 Меджнун — «Лейля ве Медж- 
нун» серлевалы эдебий эсернинъ 
къараманы. 

Чаресизден Аслыхан, 
Дешет сарып ичине, 
Ташчыларгъа ялвара, 
Топлап сонъки кучюни: 


«Әй, сайгъылы агъалар! 
Ишке конюк акъайлар! 
Меним киби къальби къан, 
Гонълю сёнюк акъайлар! 


Ишанынъыз сёзюме, 
Меним ич бир сучум ёкъ. 
Не япайым, озюмни 
Акъламагъа кучюм ёкъ. 


Догъдым, осьтим, кимсеге 
Бир яманлыкъ япмадым. 
Дегиль адам ынджытмакъ, 
Къырмыскъа ынджытмадым. 


Мени яман корьгенге, 
Яхшы козьнен къарадым. 
Әр яманда инсанлыкъ, 
Незакетлик арадым. 


Бирден балта урдылар 
Фиданыма, нейлейим. 
Ичимдеки дертлерни, 
Ах, кимлерге сёйлейим? 


Кечке таба таш мезар 
Текмиль бите къаланып. 
Әр кес къайта коюне, 
Усть-башлары сыланып. 


Къырда исе, талийни 

Илип алып бойнуна, 

Аслы къала пайнозю, 

Дёрт таш дивар къойнунда. 


х 


Айырдылар ярымдан, 
Багъры яныкъ анамдан, 
Озегимден узюлип, 
Тюшкен татлы баламдан. 


Энди эджель шербети, 
Янашамда акъкъанда, 
Шу ахыргъы кунюмде, 
Шу ахыргъы дакъкъамда, 

Агъаларым, тек бир арз, 
Бир истегим бар сизден. 
Шуны эда этинъиз, 
Итеменъиз коксюмден. 


Къалдырынъыз баламны 
Эмизмеге бир ара. 

Бир ара да козюме, 
Тышны корип турмагъа. 


Джаным-козюм ялварам, 
Ынджытманъыз гонълюмни. 
Сонъгъылыкъкъа корейим, 
Бахты къара огълумны. 


Акъ сют берип, къундакъта 
Оксюз къалгъан яврума, 
Сонъки кере охшайым 
Басып, ана-багърыма». 


х 


Турайым, — десе, туралмай. 
Юрейим, — десе, юралмай, 
Бундай дешет олюмнинъ 
Себебини билалмай, 


Козь огюне кетирип, 
Огъулчыгъы Бейбарсын, 
Билип къыскъа омрюнинъ 
Сонъ куньлери къалгъанын: 

«Ах, яраббим, яраббим, 

Не этмишим бар меним? 
Эвлядымдан айырып, 
Манъа шунча зармединъ? 


Омюрдашым, элялым 
Акъайымдан айырттынъ, 
Багъры яныкъ, чаресиз 
Анайымдан айырттынъ. 


Сюргюнлик деври къырымтатар 
эдебияты (1944—1990) 


Барем энди тура-тур, 

Бейбарсымны корьгендже, 
Яш джанымы къыймай тур, 

Темирханым кельгендже... 


Темир, къозум, къайдасынъ? 
Кель, арсланым, яныма! 
Бакъ, душманлар недайын 
Къаст эттилер джаныма. 


Къуртар аджиз Аслынъны 
Бу джебирден, азардан 
Чыкъар оны шу къоркъунч, 
Шу къаранлыкъ мезардан!» 


Деп къайгъырып, Аслыхан 
Озюн-озю туталмай, 


Океленип коп агълай, 
Козьяшыны юталмай. 


Умютлери къыркъ парча. 
Ола чылгъын ялкъындай. 
А ювдагъгъа урулып, 
Парчалангъан толкъундай. 


Ягъмур тына, кунь къона, 
Ель эксильте джурьатын. 
Гедже джая этрафкъа 
Къуршун тюслю къанатын. 


Сувукъ олюм тынчлыгъы 
Әне бирден эр ерге. 

Аслы гъарип къоркъудан 
Бата сувукъ къан-терге. 


Тёпе сачы тиклене, 

Эки козю алара. 

Къара къундуз сачлары, 
Да дегенде чалара. 


Бу дешетке тёзалмай, 
Юречиги сыкъыла. 
Шай, отургъан еринде, 
Эси кете, йыкъыла. 


С 
Эвде исе, анасы Куньбатыда ёргъун ай 
Елдан алмай козюни, Къыргъа янбашламаздан, 
Ичи-багъры дерт толып, Куньдогъушта янгъындай, 
Беклей тура къызыны. Къызарып танъ атмаздан. 
Аван птемурсавивлни, Сарып ала яваштан 
а аваухъызыекв: Торунчыгъын къолуна, 
г ола; олардав Тюше ана пайнозю 
не ызым-сезим ёкъ. 5 
а ана Къартал къая ёлуна. 
Шашкъанындан заваллы, ч Е . 
Къолгъа алып Бейбарсны, о демви, сун о 
Бара къудаларына ата-чома къакъларгъа!, 
Сорап Темирханларны. 1 къакъ — сув джыйылгъан ер. 

Кете гъарип индемей, 
Къызы кеткен якъларгъа. 


Кунеш догъып къалгъанда, 
Ете къая башына. 
Олип-талып отура 
Къалавнынъ бир ташына. 


Тюше бирден козюне, 
Диварда бир арада, 
Аслы орьткен гульгюли, 
Акъ сачакълы марама. 


Къоркъып тез-тез 
тикильсе 

Ичерсине диварнынъ, 

Коре оюкъ ичинде 

Озь севимли эвлядын. 


Аслы корип анасын: 
«Анайчыгъым, ольдим де, 
Яш башымнен, тирилей 
Мезарыма кирдим де... 


Не этмишим бар меним? 
Бакъ алыма, анайым! 
Тарлыкъ этти кенъ дюнья 
Эвлядынъа, анайым!» 


Деп, озюнинъ не азап, 

Не хорлукълар чеккенин, 
Темирханнынъ делирип, 
Башын алып кеткенин, 


Бирер-бирер анълата, 
Агълай-агълай заваллы. 
Әр сёзюнен даа пек 
Шашмалатып ананы. 


«Бугунь энди сайылы 
Саатлерим къалгъанда. 


х 


Къара къундуз сачлары 
Къардай аппакъ агъаргъан. 
Къан тамлагъан гуль юзю, 
Зафран киби сараргъан. 


Заваллы: «Вай, балам!» — деп, 
Кийик-кийик багъырып, 
Ийип кельген козьяшын 
Юрегине акъызып, 

Әнди-энди барып бу 
Фаджианынъ аслына, 
Тике эки козюни 
Эвлятчыгъы — Аслыгъа. 


Бар кучюнен диварны 
Эшмек ичюн уруна. 

Бешер пудлыкъ ташларны 
Сылджытмагъа ыдрына. 


х 


Ачкозь эджель панджасын 
Богъазыма салгъанда. 


Пек истейим, анайым, 
Бебийимни корьмеге. 
Юзьлеримни онынъ пак 
Тенчигине сюрмеге. 


Берип ана разылыкъ 
Ризалыгъы яврума, 
Сонъки кере басмагъа 
Сувуяткъан багърыма. 


Эки дюнья акъкъычюн, 
Бир шей этип баламны, 
Тез-тез алдырт, анайым!» — 
Деп ялвара заваллы. 


Ана гъарип орьсенлеп 
Сёзлерине къызынынъ, 
Алып келип яткъызгъан 
Ерчигинден торунын: 

«Бейбарсымны мен кимге Кокрегини сувура, 
Ташлар эдим, къызчыгъым? Уртын! сютке толдурып. 
а \ Бебийимни озюмнен 
[= Алып кельдим, Бильмей сабий, не киби 
Я 8 къызчыгъым!» — Фаджиа юзь бергенин. 
Е Анасыны, шу бугунь 
55 Деп, баланы узата Сонъки сефер 
Е Аслыхангъа тешиктен. корьгенин... 
Е Санки дерсинъ, къабирге 
[3 Авуштыра бешиктен. Тоюргъан сонъ къарныны, 
8 Эркелене, эглене. 
© / Эр ананы озюне Анасына козь тикип, 
Таби эткен «падиша», Озь тилинде сёйлене. 
Чочайтырып агъызын, 
Анасына япыша. Аслы гъарип, яныкътан 
Озюн-озю туталмай, 
«Къайда къалдынъ?» — Океленип эп агълай, 
дегендай, Козьяшыны юталмай. 
Агъламсырап, юткъунып, 


хях 
Аслы берип Бейбарсын, Бер огълумны бир даа, 
Битасынынъ къолуна. Сонъгъылыкъкъа охшайым. 
Бакъып тоймай, джылмайып, Озь элимнен къундакълап, 
Анасына, огълуна: Анай, санъа ташлайым...» 
«Сизлер энди къайтынъыз, Ана байгъуш къызындан 
Ерулдынъыз пек яман. Алалмайып козюни, 
Озюнъизни сакъланъыз Торунчыгъын узатып, 
Белялардан, къазадан. Зорнен тутып озюни: 
Тири оксюз балама, «Омюр бердим, къут бердим, 


Элял олсун, къызчыгъым! 
Кокрегимден сют бердим, 
Элял олсун, къызчыгъым!» — 


Пек итият ол, анам. 
Озюнъе де пек мукъайт, 
Пек мукъайт, сакът ол, анам. 


Деп, къызына эляллыкъ 
Меджбур ола бермеге. 
Джандан татлы баласын 
Сонъ кунюни корьмеге. 


Омюр бердинъ, къут? бердинъ, 
Анайчыгъым, элял эт! 
Кокрегинъден сют бердинъ, 
Эмген сютим элял эт! 


1урт — агъыз. 
2 къут — бахыт (шиве). 

Аслы исе, огълуны 

Опип, охшап, ардакълап, 
Акъ сют берип, тойдырып, 
Озь элинен къундакълап, 


Агълай-агълай, къайтара 
Битасына баласын. 
Сыкъып, опип, узангъан 
Әллерини анасын... 


Ах, кунь къонмагъайды да, 
Умютлер солмагъайды. 

Ах, гедженинъ зульмети 
Ярыкъны богъмагъайды... 


Гъарип ана баланен 
Агълай-агълай къайткъан сонъ, 
Ёргъун кунеш уфукъкъа 
Олип-талып баткъан сонъ, 


Къырлар-дагълар къап-къара 
Фереджеге бурюне. 

Бар кяинат Аслыгъа 

Даа титис корюне. 


Къоркъусындан козь юмып, 
Тура къатып келидай. 

Сезе озюн табутта 

Козюн ачкъан олюдай. 


Къаш къарарды дегенде, 
Бу къоркъунынъ устюне, 
Пейда ола бир пугъу 

Таш диварнынъ устюнде. 


Агълай, куле, миявлай, 
Къанат къакъа, курсюне. 
Даа яман дерт къатып, 
Аслыханнынъ дердине. 


Ана кете шашмалап, 
Янгъан откъа къабынып. 
Аякъ баскъан ерини, 
Козю корьмей абынып, 


Чагъырмагъа кой халкъын, 
Къартал къая башына. 
Медет! истеп къальбининъ 
Парчачыгъы — Аслыгъа. 

Этрафында исе, рыскъ? 
Къыдырыкълап озюне, 
Парылдатып козьлерин, 
Ач шакъаллар кезине. 


Бу дешетлер аз киби, 
Ай ярыгъын талдалап, 
Келе къара булутлар, 
Адждагъадай ормалап. 


Яшын яшнай, кок гурьлей, 
Шатыр-шатыр опкъандай, 
Саба тынгъан сель ягъмур 
Къуя афат туфандай. 


Аслы артыкъ бус-бутюн 
Кучь-такъаттан кесилип, 
Бата сувукъ къан-терге, 
Не ергедир эшилип... 


Сонъ кучюнен: «Анайым, 
Анайчыгъым, эльвида! 
Алп-арсланым, мерданем! 
Темирханым, эльвида! 


Озегимден узюлип 
Тюшкен огълум, эльвида! 
Аз охшап чокъ хорлангъан 
Къыскъа омрюм, эльвида! 


1 медет — имдат; къуртулув. 
2рыскъ — аш. 

Балачыгъым!.. Балам!..» — деп 
Юткъунмагъа етишмей, 

Эки козю яш толып, 

Къатып къала таш болып. 


ЭПИЛОГ 


Дагъ артында дагълар бар, 
Иыл артында йыллар бар. 


Эр адымда чокъракълар, 
Озенчиклер шырылдай. 


Дюньяда биз бильмеген 
Нидже-нидже аллар бар. 


эдебияты (1944—1990) 


Сюргюнлик деври къырымтатар 


Ёлум тюшип, отькен йыл, 
Явуз дере ягъында, 

Гонълюм джошты чыкъмагъа 
Къадим Алмас дагъында 


Пек арзылап гезмеге, 
Бу сихирли! диярны 

Озь козюмнен корьмеге, 
Мешур Козьяш диварны 


Алмас! Алмас! Эр ягъы 
Тюпсиз дере, тик ярлар, 
Учурымлар, къобалар, 
Харабелер, мезарлар... 


Эр ташында бир дестан, 
Эр коюнде фаджиа. 

Ер юзюнде бармекен 
Бойле бир ер, аджеба? 


Бинъ яшарлыкъ эменлер, 
Къарагъачлар, джидалар? 
Бирер тильсиз шааттай, 
Инсиз-тинсиз туралар. 


Сарп къаялар тюбюнде 
Шелялелер шарылдай. 


Чокъкъа бармай, огюмде 
Пейда олды бир дивар. 
Юрегимни къан эткен 
«Козьяш дивар» — таш дивар. 


Эеджандан козюмни 
Тикип къалдым диваргъа, 
Джошып-ташып ясландым 
Аслы яткъан мезаргъа. 


Элесленип къарасам, 

Тат къабрининъ огюне, 
Къалавджылар къалдыргъан 
Арачыкълар корюне. 


Шимди де, чам сакъыздай, 
Тура-тура джыйылып, 
Бир арадан сют тамлай, 
Яваш-яваш ийилип. 


Дигеринден буллюрдай, 
Сызып тура козьяшы — 
Аналарнынъ эбедий 

Къурумагъан козьяшы. 


Шунынъчюн бу исаргъа — 
«Козьяш дивар» дегенлер. 
Нидже асыр тиллерде 
Дестан этип кельгенлер... 


р сихирли — тылсымлы. 
2 джида — терек. 


«ә 114 „о 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


1. «Козьяш дивар» дестаныны мундеридже, манасына коре къы- 
сымларгъа болип, эр бир къысымгъа серлева къоюнъыз. Дестанны 
окъуп муреккеп план тизинъиз ве план боюнджа тасвирленген адисе, 


Ф 
вакъиалар акъкъында икяе этинъиз. а & 
2. «Козьяш дивар» дестанынынъ фольклор хусусиетлерини къайд) & Е 
этинъиз. 5 
3. Дестандаки лирик кери чекилювлерни бельгиленъиз, олар- Е: 
нынъ мундериджесини, мевзу, гъаесини, эсердеки ери ве эмиетини| 8,3 
изаланъыз. &* 


4. Шиир ве шаир акъкъында сатырларны талиль этинъиз. Муэл- 
лиф шаир ве шиир акъкъында насыл фикирлерни беян эте? Шаир 
огюне насыл талаплар къоя? Шаир насыл инсан олмалы? 

5. Дестанда халкъ урф-адетлерининъ тасвирине дикъкъат этинъиз. 
Къайсы урф-адетлерни бегендинъиз? Не ичюн? 

6. Бекбав акъай огъулларыны насыл тербиелей? Олюм алында 
яткъанда, Бекбав акъай огъулларына насыл насиатлар берди? Бу насиат- 
лар, сизинъдже, бугунь де догърумы? Бекбав акъай васиетининъ фельсе- 
фий манасыны насыл анълайсыз? 

7. Не ичюн Темирханнынъ агъалары ве оларнынъ къадынлары Темир- 
ханнынъ Аслыгъа эвленювине къаршы чыкъалар? 

8. Аслыхан корьген тюшнинъ манасыны насыл анълайсыз? Тюш 
вастасынен Аслыхангъа не беян олды? 

9. Аслыхан ве Темирхан акъкъында не айта билесиз? Оларнынъ аре- 
кетлерине насыл къыймет кесесиз? 

10. Фаджиалы дакъкъалары Темирхан ве Аслыхан насыл сёзлер айта- 
лар ве озьлерини насыл туталар? Оларнынъ арекетлеринде насыл фаркъ 
бар? Не себептен Темирхан акъылыны алдыра? Сиз бу акъта не тюшюне- 
сиз? Сизинъдже, не ичюн дестанда къара кучьлер гъалип чыкъалар? Не 
ичюн Аслыхан ве Темирхан гъайып олалар? 

11. «Козьяш дивар» дестанынынъ фельсефий гъаесини сиз насыл анъ- 
лайсыз? Неде коресиз? Шаир окъуйыджыларны неге чагъыра? 

12. Дестанда расткельген ифадели ибарелерни, аталар сёзлерини, 
айтымларны сечип язып алынъыз. Оларнынъ эсернинъ мундериджесинде 
ве гъае, фикирининъ ифаде этильмесиндеки эмиетини, хызметини иза- 
ланъыз. 

18. Шаир насыл тасвирий васталардан файдалана? 

14. Шиир везинини талиль этинъиз. Къырымтатар эдебиятында къул- 
ланылгъан насыл шиирий ольчюлерни билесиз? Хатырланъыз ве олар- 
нынъ хусусиетлерини къайд этинъиз. Эшреф Шемьи-заденинъ «Козьяш 
дивар» дестаны насыл везин иле язылгъан? Бу везин насыл шиирий 
ольчюдир? Онынъ адынынъ манасыны сиз насыл анълайсыз? 

15. «Козьяш дивар» дестанынынъ къурулышы, бедиийлик ве тиль 
хусусиетлерини къайд этинъиз. Бегенген бир парчаны эзберленъиз. 

16. «Козьяш дивар» дестанынынъ мундериджесине, бедиий сыма- 
ларнынъ арекетлерине, такъдирлерине эсасланып эсернинъ гъаесини, 
шаирнинъ омюр ве инсан акъкъында фикирлерини беян этинъиз? 

Эдебиятяназариеси, 


Эсернинъ гъаевий мундериджеси 
ве языджынынъ шахсиети 


Омюр ве бедиий эдебият арасындаки багъ пек муреккеп- 
тир. Языджы, реаль омюрден алгъан теэссуратларына эсасла- 
нып, озь эсеринде бедиий сымалар, левхалар ярата, янъы 
бедиий вариет мейдангъа кетире. Озь эсеринде муэллиф 
фикирлерини, арзу, истеклерини тасвирлеген адисе, вакъиа- 
ларгъа мунасебетини сымалар вастасынен ифаде эте. 
Иджадий эснас языджыдан буюк гъайреттен гъайры, терен 
фикир этювни, омюрни, инсан табиатыны, арекетлерини эр 
тарафлама огренильмесини талап эте. Демек, иджат омюрни 
огренювден, адисе, вакъиалар узеринде ойланувдан, тюшю- 
нювден башлана. 

Языджы оны меракъландыргъан адисе, вакъиаларны 
огрене, инсанларнынъ такъдири, омюр ёллары узеринде 
ойланып, муим бир фикир, хулясаларгъа келе ве оларны 
сымалар вастасынен ифаде эте. Омюрни огренюв ве бедиий 
эсерни яратув эснасында муэллифнинъ дюньябакъышлары, 
аятий мевамы!, ахлякъий меслеклери муим ер алалар. 

Языджынынъ рухий зенгинлиги, фикир айдынлыгъы, 
гражданлыкъ джесарети, сафдиллиги, ахлякъий паклиги 
эсернинъ мундериджели, терен маналы ве тесирли олу- 
вынынъ шартыдыр. 

Языджы эсерлери вастасынен инсанларнынъ анъына, 
рухий осювине, джемиетнинъ инкишафына кучьлю тесир эте 
биле. Языджынынъ шахсиети не къадар истидатлы, икметли 
ве месулиетли олса, онынъ яратыджылыгъы да о дередже 
къыйметли ве эмиетли ола, инсанларгъа тесири асырлар 
девамында сакъланып къала. Меселя, Исмаил Гаспринский- 
нинъ «Молла Аббас» эсеринде ифаделенген джемиет къу- 
румы, инсанлар ве девлетлерара мунасебетлер акъкъында 
фикирлери бугуньки куньде де муим ве къыйметлидир. 
Улу языджыларнынъ яратыджылыгъы фикир, гъае ве эдеп 
хазинесидир. Әр бир бедиий эсерде муэллифнинъ дуйгъу, 
фикирлери, аятий мевамы, дюньябакъышлары, ахлякъий 
меслеклери акс олуна. Э. Шемьи-заденинъ «Козьяш дивар» 
дестанында шаирнинъ омюр, эдебият, инсан мунасебетлери, 


Сюргюнлик деври къырымтатар 
эдебияты (1944—1990) 

1 мевам — позиція. 

видждан, адалет акъкъында фикирлери ифаделенген. Эсер- 
нинъ эр бир сатырында шаирнинъ алидженап ве икметли 
шахсиети корюне. 

Языджы озь фикирлерини догърудан-догъру дегиль 
де, эдебий сымалар, оларнынъ арекетлери, мунасебет- 
лери, чешит адисе, вакъиалар вастасынен ифаде эте. 

Әр бир бедиий эсернинъ мевзусындан гъайры эсас 
гъаеси бар. Гъае — бу эсерде ифаделенген муим фикир, 
эсернинъ бутюн мундериджесинден нетидже оларакъ 
чыкъарылгъан хуляса. Эсернинъ гъаеси муэллифнинъ 
шахсиети, аятий мевамы ве дюньябакъышларынен 
багълыдыр. Муреккеп фельсефий эсерде муреккеп гъае 
ифаделене. Меселя, «Козьяш дивар» дестанында уму- 
минсаниет ичюн муим олгъан гъае ифаделене — эйиликни, 
акъикъатны, сафдилликни къорчаламакъ, сакъламакъ 
ичюн икътидарлы курешмек лязимдир. 


Эсернинъ гъаевий 
шахсиети 


мундериджеси ве языджынынъ 


Эдебият назариеси. 

1. Бедиий эсерни яратув эснасы насыл шартларны талап эте? 

2. Бедиий эсернинъ гъаесини насыл анълай ве тасавур этесиз? 

8. Эсерлерни талиль этюв эснасында гъаесини ве ифаде усулларыны 
къайд этинъиз. 

ЮНУС ТЕМИРКЪАЯ 
(1915—2004) 


юе Сео обуСюобу бобов 


Танылгъан шаир Юнус Темиркъая Балыкълава районынынъ 
Уркуста коюнде догъды. 1921 сенеси онынъ ана-бабасы ве беш 
агъа-къардашы ачлыкътан вефат этелер. Юнусны къартбабасы ве 
къартанасы осьтюрелер. 

Эски-Эль коюнде еди йыллыкъ мектепни битирген сонъ Юнус 
Багъчасарай педагогика техникумына кире. Техникумны аля 
бааларнен битирип, 1985 сенеси имтиязлы оларакъ Къырым дев- 
лет педагогика институтынынъ къырымтатар тили ве эдебияты 
шубесине кире. 1939 сенеси институтны мувафакъиетнен битире 
ве Буюк Бараш коюнде мектеп мудири ве оджа олып чалыша. 

Техникумда окъугъан вакъытында эдебияткъа авеслене ве 
шиир язып башлай. Дженктен эвель газета ве меджмуалар саифе- 
леринде онынъ шиирлери басыла. 

Сюргюнлик деври Юнус Темиркъая Озьбекистанда Бекабад 
шеэринде яшай ве адий ишчи олып чалыша. Сонъра Наманган 
виляетиндеки Янъыкъургъан кой мектебинде отуз йыл девамында 
оджалыкъ япа. Шу девир онынъ эдебий яратыджылыгъы да къайта 
баштан джанлана ве илерилей. 

Башта «Ленин байрагъы» газетасында, сонъра «Йылдыз» 
меджмуасында шиирлери басылып тура. 1970—1980-инджи сене- 
лери Юнус Темиркъаянынъ бир сыра шиирлер джыйынтыкълары 
нешир этильди: «Сабалар тазелиги» (1970), «Дагъ чокърагъы» 
(1972), «Джан эзгилерим» (1983), «Юкъусыз геджедеки йырла- 
рым» (1986) ве дигерлери. 

1995 сенеси Акъмесджитте онынъ «Сонъки тёллерим» янъы 
шиирлер джыйынтыгъы нешир этильди. 

Шаир 2004 сенеси Акъмесджитте вефат этти. 

Юнус Темиркъаянынъ шиириет чокърагъы 


Юнус Темиркъаянынъ шиириети мевзу джеэтинде олдукъча 


зенгиндир. Шаир этрафтаки барлыкъны, инсан омюрини в. 
терен теткъикъ этерек, эр тарафлама акс эте. Шаир эсерде ЕЕ 
тасвирленген адисеге, мевзугъа, даима озюнинъ мунасебе- 32 
тини ифаде эте. Онынъ лирик къараманы, шаирнинъ шахси- ВЕ 
ети, ачыкъ гонъюлли, келеджекке эйи умют-ишанчнен бакъ- 8 5 
къан, юреги севги, къуванчнен толу, эеджанлы бир инсан З 
оларакъ, окъуйыджынынъ тасавурында джанлана. Юнус \ 28 


Темиркъая къырымтатар халкъынынъ аятыны, тарихыны, 
миллий хусусиетлерини, урф-адетлерини терен бильген шаир- 
дир. Акъикъий халкъчанлыкъ руху ве хасиетлери онынъ бутюн 
яратыджылыгъына, мевзу, мундериджесине, тиль ве шеклине 
менсюптир. Шаир омюр муреккеплигини, инсаннынъ тюшюндже, 
дуйгъуларыны сезгирликнен акс эте. Онынъ шиириети эеджан ве 
дуйгъу ташкъынлыгъынен ашлангъандыр. Юнус Темиркъая шии- 
риетининъ мевзу даиреси олдукъча кенъдир: табиат, инсан такъ- 
дири, аят ёллары, севги, асретлик, кечмиш ве келеджек, яныкъ, 
къуванч, енъишлер ве гъайыплар... Шаир не акъкъында язса да, 
онынъ сатырлары джанлы, тесирли оларакъ, инсан гонълюни 
тепрете, озюне джельп эте, тюшюнджеге, эеджангъа далдыра. 
Юнус Темиркъая акъикъий лирик шаирдир. «Кунештен бир парча 
алдынъмы» шииринде шаир севгиси ве севгилиси акъкъында 
аджайип тылсымлы сатырлар яза: 


Ильк кере муляйим юзюнъни корьгенде, 
Бакъышынъ эсимни алдырды башымдан... 
Шу джыллы бакъышны не ерден таптынъ сен, 
Ёкъса эр гузельнинъ козь нурын чалдынъмы? 
Севдалы гонълюмни атешке якътынъ сен, 
Ёкъса шу кунештен бир парча алдынъмы? 


Шаирнинъ севдалы ве джошкъун гонълю бутюн омюр бою янып 
турды, сёнмеди. Аят, инсан, табиат — бу учь бирдемлик онынъ 
яратыджылыгъынынъ темелидир. Омюр ве гъайыплар не къадар 
къыйын ве мешакъат олса, умют оны быракъмады: 


Къаранлыкъ геджеде ёлларда къалсанъ, 
Токътавсыз юрюштен болдурсанъ, талсанъ, 
Мешакъат юкюни аркъанъа алсанъ, 
Умютинъ гонълюнъе енгиллик берир. 

Шаир даима умютнен яшады ве иджат этти. «Дагъ чокърагъы» 
шииринде шаир хакъчанлыкъ рухунда ве услюбинде терен фель- 
сефий фикирни ифаде эте — аят токътавсыз къайнап, акъып 
тургъан чокъракътыр. 


Сен буюк хазине, байлыкъсынъ эллерде, 
Ич бир зат сустырмаз шу джошкъун рухунъны... 


Халкъ исе чокъракътан кучь ве рух алып эбедий яшай. 
Чокъракъ сымасы къырымтатар халкъынынъ омюринде 
ве тасавурында дегерли ер ала. Чокъракъ — бу омюрнинъ 
енъильмез кучю, сонъсуз ёлу ве халкънынъ буллюр киби 
темиз гонълюдир. Юнус Темиркъаянынъ шиириети бойле 
чокъракълардан биридир. 


Сюргюнлик деври къырымтатар 
эдебияты (1944—1990) 


1. Юнус Темиркъая балалыкътан насыл бахытсызлыкъкъа огърай? 

2. Кой баласы агъыр яшайыш шараитинде окъув, тасильге авеслигини, 
истек, ниетлерини насыл этип амельге кечирди? 

3. Сюргюнлик йыллары онынъ насыл китаплары нешир этильди? 

4. Юнус Темиркъая шиириетининъ эсас хусусиетлерини къайд 
этинъиз. 


ДАГЪ ЧОКЪРАГЪЫ 


Сен буюк хазине, байлыкъсынъ эллерде; 

Ич бир зат сустырмаз шу джошкъун рухунъны, 
«Шырылда, шырылда талдалыкъ ерлерде, 
Акъыт сен дагъ бою буллюрли сувунъны!» 


Сагъынъны, солунъны къармалап къолунънен, 
Тынч, кийик дагъларда теренден бир сеслен! 
Ёсунлы ташлардан тёшельген ёлунънен, 
Йылгъалар ичине акъмагъа авеслен! 


Инсандыр омюрге янъылыкъ кийдирген, 

Сен онъа хызмет эт, дагъларнынъ чокърагъы! 
Эр тюрлю тамыргъа бир дудакъ тийдирген, 
Сувунънен немленсин тувгъан ер топрагъы! 


Койлюнинъ тарласы, багъчасы, отлагъы 
Даима сувунънен тазерсин, ешерсин! 

Бол сютлю сыгъыры, къой, къозу, улагъы 
Ферахнен чевренъде яйылып кевшенсин! 


Сен буюк хазине, байлыкъсынъ эллерде, 
Адамдыр озюне къул эткен рухунъны. 
«Шырылда, шырылда талдалыкъ ерлерде, 
Акъыт сен дагъ бою буллюрли сувунъны!» 


«Амет-Хан» 


Ве 

НЕ 

|2027 

АМЕТ-ХАН 


(поэмадан парча) 


Озьхалкъынынъ, Амет-Хан, О ёлуны бурып ич, 
Парылдагъан йылдызы, Башкъа ёлгъа дёнмейджек! 
Озь халкъынынъ, Амет-Хан, О, къалдыргъан кенъ изге 
Намус-ары, ырызы. Яшлыкъ тюшип кетеджек, 
Шу йылдызнынъ нуру ич О, етмеген мензильге 
Омюрбилля сёнмейджек! Яшлыкъ илле етеджек! 


1. Ю. Темиркъаянынъ шиирлерини къыяс этип, оларнынъ мев- 
зуларыны бельгиленъиз. 

2. Шиирлернинъ мундериджесини терен ачмакъ ве озь фикирлерини 
окъуйыджыгъа еткизмек ичюн, шаирлер насыл васталардан, бедиийлик 
усулларындан файдаланалар? Шиирлерден мисаллер кетиринъиз. 

8. «Дагъ чокърагъы» шиирининъ аятий ве фельсефий манасыны насыл 
анълайсыз? Тасвирленъиз. 

4. «Амет-Хан» поэмасыны бутюнлей окъуп, талиль этинъиз. «Амет- 
Хан Султан — къырым татар халкъынынъ гъуруры» серлевада реферат 
я да бедиий эсер язынъыз. 

ИДРИС АСАНИН 
(1927—2007) 


еее обу Сообу соо Се СЪ 


Идрис Асанин къырымтатар халкъы миллий арекетининъ 
фааль иштиракчысыдыр. Онынъ эдебий ве сиясий фаалиети бир 
айырылмаз джерьян оларакъ сюргюнликнинъ биринджи куньле- 
ринде башланды. Къырымтатар халкъына япылгъан гъарезлик, 
зорбалыкъны, сюргюнлик зулумына ве укюметнинъ арекетле- 
рине наразылыкъ, къаршылыкъ дуйгъуларыны Идрис Асанин 
1944 сенеси язылгъан шиирлеринде акс этти. Халкъымыз ичюн 
фаджиалы куньлерде сайлангъан акъикъат огърунда куреш 
ёлундан шаир омюр бою тайпынмады. Махкеме, бастырыкълар, 
мабюслер лагерьлери шаирнинъ козюни къайтармады, аксине 
онынъ курешченлигини даа зияде арттырды. Эм омюринде, эм яра- 
тыджылыгъында Идрис Асанин халкъына садыкъ къалды. Халкъ- 
нынъ ватанына къайтарылув, тапталгъан акъ-укъукъларыны 
тиклев ичюн курешине федакяр хызмет этти. 

Идрис Асанин Багъчасарай районынынъ Фотисала коюнде 
догъды. Экинджи джиан дженки башлангъанда о, 9-ынджы сыныф 
талебеси эди. Мектепте окъугъан девринде эдебияткъа авеслене, 
дивар газетасына шиирлер ве икяелер яза. 

1944 сенеси майыс 18-де Асанинлернинъ къорантасы бутюн къы- 
рымтатар халкъынен берабер тувгъан коюнден Озьбекистангъа, 
Самаркъанд виляетине сюргюн этильди. Койдешлерининъ озь 
эвлеринден къувып чыкъарылгъаныны, чешит ашаланув, акъа- 
ретленюв, акъсыз ерде зорбалыкъларгъа огъратылгъанларыны 
корип, Идрис Асанин гонъюльден яна, оны ачув, нефрет сарып ала. 
Озюнинъ дуйгъуларыны ифаде этмек ичюн къолуна къалем алып 
биринджи акъикъий, чин гонъюльден чыкъкъан шиирлерини яза. 
«Кельдилер», «Савлыкъман къал, севимли Къырым», «Меним 
антым», «Акъикъатны сёйлейим», «Фырсат тапты» ве дигер шиир- 

лери къырымтатар халкъынынъ фаджиасыны акс эткен биринджи 
эсерлердир. Бу шиирлерни о девирде дердж этмек мумкюн дегиль 
эди. Олар халкъ арасында эльязма шеклинде даркъалдылар. 
Акъикъатны ачып косьтерген птиирлер язгъаны ве миллий аре- 
кетте иштирак эткени ичюн, Идрис Асанинни 1951 сенеси 25 
йылгъа бастырыкъкъа къапайлар. Шаир мабюслер лагеринде 
де, агъыр вазиетте иджадыны девам эте. 1956 сенеси, сия- 
сий муит денъишкен сонъ, Идрис Асанин азат олуна ве озю- 
нинъ якъынларына къавуша. Сиясий мабюслер лагеринден 
сербестликке чыкъкъан сонъ о, институтта гъыябий окъуй, 
чешит ишлерде чалыша ве эдебий яратыджылыгъыны девам 
эте. «Ленин байрагъы» газетасында къыскъа вакъыт дева- 
мында Асаниннинъ шиирлери, макъалелери ве бир къач веси- 
къалы икяелери басылды. Лякин кескин сиясий незарет олгъаны 
себебинден, чокъусы эсерлерини дердж этюв имкяны ёкъ эди. 
Идрис Асанин озюнинъ эсерлеринде сюргюнлик фаджиасыны, 
онынъ акъибетлерини, укюметнинъ къырымтатар халкъына зор- 
балыгъыны ве акъаретлевлерини акъикъий сюретте косьтерди. 
Шаир халкъны ватангъа къайтарылмасы ичюн, тапталгъан 
акъ-укъукълары тикленмеси ичюн, адалет огърунда курешке 
чагъырды, озю де миллий арекетнинъ етекчилеринден бири олды. 


сёйлеген шиириети 


Идрис Асаниннинъ акъикъатны 


1. Сюргюнликте къырымтатар халкъынынъ чыдалмаз агъыр вазиети, 
адалетсизлик, инсаниетсизликни акс эткен шиирлер язгъаны ичюн 
языджы насыл джезагъа огъратылды? 

2. Сиясий мабюслер лагеринден азатлыкъкъа чыкъкъан сонъ Идрис 
Асаниннинъ яратыджылыгъы ве аятий фаалиети насыл макъсат, ниет- 
лернен багълы эди? 

8. Шаирнинъ биринджи шиирлери халкъ арасында насыл шекильде 
даркъалды? Бу шиирлер ичюн шаир насыл джезагъа огъратылды? 

4. Ясакъ этильген шиирлери не вакъыт нешир этильди? 


Идрис Асаниннинъ акъикъатны сёйлеген шиириети 


Ватангъа къайтып кельген сонъ Идрис Асаниннинъ яра- 
тыджылыгъы даа юксек севиеге котерильди ве озюнинъ курешчен- 
лигини гъайып этмеди. Къырымтатар халкъы озюнинъ тарихий 
ватанына къайтып башлады, лякин Къырымнынъ саиби олмады. 
Шаирнинъ фикириндже, ватан огърунда куреш янъы шараитте 
девам эте. Сонъки йылларда язылгъан шиирлеринде «Достлар, 

куреш битмеди!», «Артыкъ етер козьяшы», «Эй, йигитлер, джесюр 
олунъ!», «Бизим къызлар», «Мен келирим» ве дигерлеринде 
шаир яш несильни медениетимиз, тилимиз, урф-адетлери- 
мизни, халкънынъ шан-шуретини сакъламагъа чагъыра. 
Халкънынъ келеджеги бугуньки арекетлеримизге, япкъан 
ишлеримизге багълы деген фикир, языджынынъ эр бир эсе- 
ринде беян ола. 
«Фырсат тапты...» ве «Савлыкъман къал, севимли Къы- 
рым!» сюргюнликнинъ биринджи куньлери къара вагонлар 
ичинде язылгъан шиирлер: 

...Кете кевшек! вагонлар... Юкю — татар. 
Бу дюньягъа не олды? 
Бу не зулум?.. 
Комюр олып атешке акъа татар... 

Меракълысы шу ки, «Савлыкъман къал, севимли Къырым!» 
шииринде яш шаир тувгъан юртуна къайтаджагъына, къавуша- 
джагъына эминлик бильдире: 


...Эмин ол, тувгъаным, къайтып келирим. 
Мен къайтып келирим, ешерир багълар, 
Чокъракълар сув толар, ярашыр дагълар... 


Сюргюнлик деврининъ биринджи айларында язылгъан «Меним 
антым» ве «Акъикъатны сёйлейим» шиирлеринде халкънынъ 
агъыр вазиети, акимиетнинъ халкъкъа къаршы зулумы тасвир- 
лене. Яш шаир халкънынъ акъкъы ичюн, ватангъа къайтарылув 
ичюн курешмеге ант эте: 


...Нефретленем, гонълюм таша, козьлеримден яш келе, 
Тек бир Ниет — Куреш ёлу... ирадеме кучь бере... 


Идрис Асанин халкъына берген антыны эда этти. Бутюн омрю 
бою акъикъат огърунда курешти. 


1. Биринджи шиирлерини Идрис Асанин насыл фаджиалы вакъиа 
тесиринде язды? Бу шиирлеринде генч шаир насыл дуйгъу, фикирлерини 
ифаде этти? 

2. Къырымгъа къайтып кельген сонъ языджы насыл муим меселелер- 
нен мешгъуль олды? 

8. Идрис Асаниннинъ яратыджылыгъы ве джемиет фаалиетине озь 
мунасебетинъизни беян этинъиз. Онынъ насыл шахсиет хасиетлери яш 
несильге нумюне ола билир? 


1 кевшек — къавий олмагъан; агъачлары бошашкъан. 

ФЫРСАТ ТАПТЫ... 


Паровозлар сим-сия, гедже къара, 
Агъыр-агъыр фышнайлар... 
Багъыралар... 

Ашыкъалар хырсыздай. 

Бу маскъара 

Ишлерине ярдымгъа чагъыралар. 


0, 


Идрис Асанин. 

Тиркевлери Къырымдан Къызыл-Орда 
Чёллерине еткендже юзлеп къатар. 
Сувдай акъалар Шаркъкъа... 

Бильмем къайда... 

Кете кевшек вагонлар... Юкю — татар. 


Бу дюньягъа не олды? 

Бу не зулум?... 

Комюр олып атешке акъа татар. 
Къайсы девлет шай эзе кенди къулун!, 
Этмиши не?.. 

Бу халкънынъ не сучы? бар?!.. 


Бир гуняхы бу халкънынъ — 

Юрту — дженнет, 

Дини — Ислям, 

Къаны — тюрк, 

Ады — татар. 

Явурлар пек бегене о ерлерни, 

Фырсат тапты, Къырымны бошаталар! 


САВЛЫКЪМАН КЪАЛ, 
СЕВИМЛИ КЪЫРЫМ! 
(йыр) 


Савлыкъман къал, севимли Къырым! 

Элял эт гонълюнъни, догъгъан да ерим. 
Мен кетем сюргюнге, чокъ вакъыт кельмем, 
Не олур алынъ, энди мен бильмем. 


1къул — мында: халкъ. 
2 суч — къабаат. 

Юксектир дагълары, яйлалар джайыкъ, 
Терендир ялысы, доланыр къайыкъ. 
Татарнынъ варлыгъы ябангъа! къала, 
Бабалар юртуна явурлар тола. 


Авасы — девадыр, дагълары — берекет, 
Мейвасы, юзюми, шарабы — шербет. 

Бу акъсыз иджретке? насыл джан чыдар?! 
Недир бу корьдигинъ, эй, гъарип татар?! 

Савлыкъман къал, эй, гузель Къырым! 
Элял эт гонълюнъни, догъгъан да ерим. 
Сен ичюн курешке бахшыш омюрим, 
Эмин ол, тувгъаным, къайтып келирим. 


Мен къайтып келирим, ешерир багълар, 
Чокъракълар сув толар, ярашыр дагълар. 
Сачакъта? йырларлар сербест бульбуллер, 
Къавушыр, севинир асрет гонъюллер. 


МЕНИМ АНТЫМ 


«Ант эткенмен, сёз бергенмен 
Миллет ичюн ольмеге. 
Билип, корип миллетимнинъ 
Козь яшыны сильмеге!..» 
Номан Челебиджихан 


Юртсыз къалгъан хор миллетим, гъурбетликте юресинъ, 
Ачлыкъ, хорлукъ, хасталыкътан сюрю-сюрю олесинъ. 
Мезарджылар ёрулдылар, дженазелер къылынмай, 
Дуа-хатим бир якъ турсун... ольген эске алынмай. 


Бир кунь кечсе кимсе, бильмей дюньки къабир не ерде, 
Мезарлыкъта олюлерни къашкъыр сюйрей кимерде. 
Буны корип юрек сызлай, этим-теним чимирдей, 
Бунъа насыл юрек чыдар, гъадапланмай, иримей?! 


1 ябан — ят; кельмешек. 
2 иджрет — ватанындан къувулув. 
3 сачакъ — мында: дам ве дивар арасы. 

Бу гъарип халкъ акъсыз ерде мында олип битсинми? 
Юртны баскъан ягъмаджылар корип байрам этсинми? 


Миллет артыкъ гъайып ола, къалды душман шэрине, 
Татар ады тарихлардан шан-шуретсиз силине. 


Гедже-куньдюз ойлангъаным — бу зевалгъа бир чаре, 
Бу аджджылар акъылыма нелер-нелер кетире!... 
Нефретленем, гонълюм таша, козьлеримден яш келе, 
Тек бир Ниет — Куреш ёлу... ирадеме кучь бере. 


Мен ант этем, ант эткеннинъ излеринден кетмеге, 
Миллетимнинъ акъкъы ичюн джаным феда этмеге! 


ёйлейим» 


Идрис Асанин. 


«Меним антым», 


«Акъикъатны с 


АКЪИКЪАТНЫ СЕЙЛЕЙИМ 


Ачлыкъ, хорлукъ, хасталыкъ, 
Эр кунь онлап мевталар... 
Невбет тиймей джыймагъа, 
Афталарнен яталар. 


Баш уджунда етимлер 
Тёкелер козьяшларын. 
Таштан-ташкъа уралар 
Мешакъатлы башларын. 


Къыяметми, махшерми 
Огърагъанынъ, хор татар?.. 
Бу зулумнынъ астында 
Бильсе эдинъ нелер бар!.. 


Биревлер дей: «Я, Раббим! 
Къайда къалды акъикъат?» 
Дигерлери беклейлер 
Падишадан бир имдат!. 


Къайда бакъсанъ — фелякет?, 
Ким чыдар бу аджджыгъа?!.. 
Алданувлар, умютлер, 

Даа бетер фаджиа!.. 


Мында миллет ёкъ ола, 
Юрек сызлай, инълейим. 
Озь-озюмни тутамай, 
Акъикъатны сёйлейим: 


— Беклеменъ, сиз гъариплер, 
Падишадан мерхамет. 
О залымнынъ озюнден 
Башлады бу къыямет. 


Әмир берди, къувдылар 

Баба юрту — Къырымдан. 

О сагъ экеч, биз ичюн 
Къуртулыш ёкъ зулумдан!..» 


1. «Савлыкъман къал, севимли Къырым!» ве «Фырсат тапты...» шиир- 
лери не вакъыт ве къайда язылгъанлар? Къырымтатар халкъы ичюн бу 


насыл куньлер эди? 


1 имдат — къуртулув, ярдым. 


2 фелякет — фаджиа; бахытсызлыкъ. 

2. Шаир ватаны Къырымны насыл сёзлернен тасвирлей? 

3. Шиирлернинъ эсас фикирлерини къайд этинъиз. Шаирнинъ вата- 

нына, халкъына садыкълыгъыны ифаде эткен сатырларны тапынъыз. 
4. Къырымтатар халкъыны сюргюн этилювинде шаир кимни къа- 

баатлай? Фаджианынъ себеплерини неде коре? 

5. Шиирлерде, къырымтатар халкъынынъ тарихындан, насыл 
мешакъатлы девир тасвирлене? Сиз бу вакъыт акъкъында не биле- 
синъиз? 

6. Шаир, нелерни корип, гъадаплана, нефретлене? Халкънынъ 
хорлугъыны, мушкюль алыны насыл сёзлернен тасвир эте? 

7. Шаир неге къаршы чыкъа? Тек бир Ниет — Куреш ёлу... сёз- 
лерининъ манасыны насыл анълайсыз? Шаир кимнинъ излеринден 

кетмеге ант эте? Номан Челебиджиханнынъ «Ант эткенмен...» шии- 
рини хатырлап окъунъыз. 

8. Шиирлерни дикъкъатнен окъунъыз ве шаирнинъ дуйгъу, фикирле- 

рини ифаде эткен ибаре, сатырларны къайд этинъиз. 


Сюргюнлик деври къырымтатар 
эдебияты (1944—1990) 

СЕИТУМЕР ЭМИН 
(1921—2004) 


еее Сообу ообо 


Сеитумер Эмин Багъчасарай районынынъ Албат коюнде догъды. 
Койде башлангъыч мектепни битирген сонъ, Диван койде, сонъра 
Буюк Озенбаш койлеринде окъувыны девам эте ве 1939 сенеси орта 
мектепни битире. 

Орта мектепни битиргенинен Сеитумер Эмин район газетасында 
эдебий хадим, месуль кятип, сонъра месуль муаррир оларакъ 
чалыша. Район ве джумхуриет газеталарында онынъ макъале- 
лери, очерк ве шиирлери басылып башлай. 

1941 сенеси апансыздан башлангъан Экинджи джиан дженки 
тынч омюрни бус-бутюн авдарып ташлай. Сеитумер Эмин гонъ- 
юлли оларакъ джебэге кете. Акъяр мудафаасында иштирак эте 
ве яраланып госпитальге тюше. Бир къач вакъыт Сочи шеэрине 
авуштырылгъан «Къызыл Къырым» газетасында чалыша. Сонъра 
журналист сыфатында Къырым дагъларында партизан отрядында 
булуна. 

Партизанлыкъ япкъан вакътында о, чокъ ватандашларнен бир- 
ликте немселерге къаршы дженклеше. Къырым немсе баскъын- 
джыларындан азат этильген сонъ партизанлар эвлерине, тувгъан 
койлерине къайтып келелер. Къырымтатар халкъы ватанын- 
дан сюргюн этилир деген фикир, бир кимсенинъ акъылына биле 
кельмей эди. Кельмеси мумкюн дегиль эди, чюнки олар ачлыкъ 
чекип, сувукъларда хорланып ватан азатлыгъы огърунда федакяр 
дженклештилер ве душмангъа къаршы курешни девам этмеге 
азыр эдилер. Къырымтатар халкъына гизлиден азырлангъан джи- 
нает сербестликке, къавушувгъа къуванып, гъафлетте къалгъан 
инсанларны шашырды. 

1944 сенеси майыс 18 геджеси бутюн къырымтатар халкъынен 
берабер дагъдан кельген партизанлар да сюргюн этилелер. Сеиту- 

мер Эмин Озьбекистаннынъ Бекабад шеэринде яшай ве Фархад 
ГЭС къуруджылыгъында ишчи олып чалыша. Сонъра о, авескяр- 
лыкъ ве медениет ишлерине авуша, кино косьтерювлер идаре- 
сининъ ёлбашчысы ола. 

Бекабад шеэринде ве онынъ этрафларында яшагъан къы- 
рымтатарлар арасында сюргюнлик зулумына къаршы, ватан- 
гъа къайтарылув огърунда кучьлю арекет башлай. 

Къырымтатар халкъынынъ садыкъ огълу, адалет огърунда 
курешчи Джеппар Акимов бу арекетке ёлбашчылыкъ япты. 
Сеитумер Әмин де миллий арекетке фааль къошула. Сонъра, 
Къырымгъа къайтып кельген сонъ о, Джеппар Акимовгъа, 
багъышлап «Адалет кунеши» серлевалы дестан язды. Шаир 

озюнинъ эсеринде атешин курешчининъ алидженаплыгъыны, 
джесюрлигини косьтерди. 

Сюргюнлик йыллары Сеитумер Эмин иджадыны девам эте. 
«Ленин байрагъы» газетасында онынъ макъалелери ве шиирлери 
басыла. 1965 сенесинден 1974 сенесине къадар о, Ташкентте Гъа- 
фур Гъулам нешриятынынъ къырымтатар эдебияты болюгинде 
муаррир оларакъ чалышты. Бу йыллар девамында онынъ «Беяз 
чечеклер» (1968) серлевалы биринджи шиирлер джыйынтыгъы, 
«Атешли куньлер» (1969), «Меним сесим» (1987) серлевалы шиир- 
лер ве поэмалар джыйынтыкълары нешир этильди. 

Бу йыллары Сеитумер Эмин несирджилик саасында да иджат 
эте. Онынъ «Ираде дерьясы» романы ве бир сыра икяе, повестлери 
нешир этиле. 

Чокъ йыллар языджы Краснодар улькесинде яшай. Онынъ рус 
тилинде язгъан шиирлер китаплары «Живые волны», «Дорога», 
«Голоса», «Горы» Краснодар ульке нешриятында басылып 
чыкъты. 

Языджы Акъмесджитте иджадыны девам эте. Къырымда онынъ 
«Сенинъ йылдызынъ» романы нешир этильди. 2000 сенеси эки 
тильде (къырымтатар ве рус) нешир этильген «Сен олмасанъ...» 
(«Если б не было тебя...») джыйынтыгъы ичюн, шаир Къырым 
Мухтар Джумхуриетининъ мукяфатынен такъдирленди. 

Сеитумер Эмин эм шиириет, эм несирджиликте семерели иджат 
этти. Языджынынъ дженкявер сафдашлары акъкъында хатыр- 
лавлары айрыджа муимдир. Бу саада языджынынъ бир къый- 
метли ишини къайд этмек керек. О, Экинджи джиан дженкинде 
эляк олгъан ватандашларымызнынъ «Хатыра китабы»ны тертип 
этти ве неширге азырлады. Дженк мевзусы Сеитумер Эминнинъ 
яратыджылыгъында эсас мевзулардан биридир. Алиме Абденна- 
нова акъкъындаки «Атешли куньлер» поэмасы энъ эеджанлы ве 
кучьлю эсерлеринден биридир. 


Сюргюнлик деври къырымтатар 
эдебияты (1944—1990) 

1. Сеитумер Эминнинъ аятий ёлуны тасвир этинъиз. 

2. Ватан дженки вакътында языджы къайда немсе баскъын- 
джыларына къаршы курешти? Вазиетке ве имкянларгъа коре, 
къайсы ерлерде булунып, гъалебеге озь иссесини къошты? 

8. Дженкте фааль иштирак эткен къырымтатарлар 1944 сенеси 
майыс 18 куню бутюн къырымтатар халкъынен берабер насыл 
фаджиагъа огъратылдылар? Бекленильмеген акъсыз джеза оларгъа 
насыл тесир этти? 

4. Сюргюнлик йыллары Сеитумер Эмин насыл ишлерде чалыша? 

5. Бекабад шеэринде яш языджы кимнен таныш ола? Бу танышув 
онынъ аятий ёлуны насыл денъиштирди? 

6. Сиз Джеппар Акимов акъкъында насыл эсерлер, китаплар окъу- 
дынъыз? Онъа багъышлангъан насыл тедбирлерде иштирак эттинъиз? 


Сеитумер Эминнинъ 
джошкъун шиириети 


Сеитумер Эминнинъ джошкъун шиириети 


Сеитумер Эминнинъ бутюн яратыджылыгъы ватангъа севги, 
асретлик дуйгъусынен ве ватангъа къавушув арзусынен ашлан- 
гъандыр. Шаир, эр бир къырымтатарнынъ гонълюни якъып тур- 
гъан ватанына севги, асретлик дуйгъуларыны ташкъын киби къай- 
накъ шиирлеринде, керекли ве тесирли сёзлерни тапып, ифаде этти. 

Азиз топракъ, дагъ-ташлар, ташкъын селлер — Сеитумер Эмин- 
нинъ шиириетинде бу сёзлер асретли Ватаны, Къырымнынъ тим- 
салидир. Бутюн омюр Ватанына асретлик дердини чекип яшагъан 
шаир озюнинъ шиирлеринде гонълюни къыйнагъан, эзген дуйгъу- 
ларны токътамай ифаде этти: 


Геджелери ястыкъ сылатыр козьяшларым, 
Куньдюзлери козюм огюнде анам. 

Сизге де асретим мен тувгъан дагъ-ташларым, 
Янам, янам, ах, атешлерде янам. 


«Шефкъат» серлевалы шииринде шаир Ватанына садыкълыкъ 
дуйгъуларыны бойле сатырларнен беян эте: 


Итте бойле... азиз топракъ, мен сенинъ 
Намусынъ ве виджданынъчюн яшайым... 


«Сен олмасанъ...» шииринде шаир сюргюнликте азап чеккен 
тувгъан халкъына севги, ишанч, федакярлыкъ дуйгъуларыны 
сынъырсыз эеджанлы, гонъюль тепретиджи сёзлернен тасвир- 
леди: 

Сен олмасанъ, азиз халкъым, 
Ким къорчалар, шавле сачар ёлума?.. 
Сен олмасанъ, не Ай догъар, 

Не танъ атар дюньяда. 

Сен олмасанъ, не Ватан бар, 
Не ана бар, не баба... 
Сен олмасанъ, не Ялта бар, 
Не денъиз бар, не Ада... 
Сен олмасанъ, янъгъырамаз 
Ерде-кокте йырларым... 

«О копюр къайда?» шииринде шаир копюр сёзюнинъ ма- 
насыны фельсефий дереджеге котере. Копюр инсанларны, дев- 
летлерни, халкъларны бири-бирине багълай. Шаир оны Ватангъа 
къавуштыраджакъ копюрни тапмакъ дердинде: 


...Кене бир копюр бар, лякин о, ольчюсиз, 
Агъачсыз ве тахтасыз, ташсыз ве демирсиз... 
Тувгъан эвиме кечеджек копюр къайда? 


«Джевиз тереги» шииринде шаир бахытлы балалыгъы, гурь 
яшлыгъынынъ шааты олгъан къарт джевиз терегинен субетлеше 
ве кечмишни хатырлай. Бу шиир муреккеп мундериджели ве терен 
маналы эсердир. Шаир лирик шиир черчивесинде муим аятий 
мевзуларны акс эте. Бир-эки сатыр иле гонълюни чокъ йыллар 
девамында раатсызлагъан, къыйнагъан дуйгъуларны ифаделей. 
Бир тарафтан, ватангъа къавушув къуванчы шаирни сарып ала. 
Экинджи тарафтан тувгъан эвлеринде ятлар яшагъаны, азиз ерлер 
ёл-сокъакъларны ябанийлер таптап юрьгени шаирни ынджыта 
ве нефретлендире. Джарис къартана анъламай онынъ гонъюль 
вазиетини. 


Мени анълар, меним чектигими чеккен! 
Чекиль, къуюмдан бир ютум сув ичейим... 


дей шаир. Шиирнинъ эр бир сатыры, сёзю терен мананен, араретли 
дуйгъунен ашлангъан. 

«Ягъмурлар ягъмаса...» тылсымлы, символик шиирден бири- 
дир. Шаир аятны ташкъын сель левхасында тасавур эте. Ягъ- 
мур — бу омюрни уянтыджы, темизлейиджи бир къудретли кучь: 


Ягъмурлар ягъмаса, 
акъмаса 
бу селлер... 
Иримесе бузлар, толармы денъизлер? 

1. Сеитумер Эминнинъ шиирлерининъ эсас фикирлерини къайд 


этинъиз. Оларнынъ мевзуларыны бельгиленъиз. 


2. Языджы Сеитумер Эминнинъ яратыджылыгъына умумий 


къыймет кесинъиз ве озь мунасебетинъизни беян этинъиз. 


О КОПЮР КЪАЙДА? 


Чешит озенлер ве арыкълар 

акъалар. 
Чешит копюрлер бар 
Оларнынъ устюнде. 
Къайдадыр, денъиз тюбюнде де къуралар. 
Къайдадыр, къаялар ве дагълар коксюнде. 


Олар, эм узун, эм къыскъа, кенъ ве тарлар, 
Олардан машиналар кече, адамлар... 
Лякин, сёйле, олардан манъа не файда! 
Меним санъа кечеджек копюрим къайда? 


Бир копюр бар, ода, гуллер багъчасында. 
Оны билем генчликтен, эмген сютюмден. 
О, эки агъач, беш тахта парчасындан. 
Баба, ана излери онынъ устюнде... 


Кене бир копюр бар, лякин о, ольчюсиз, 


Агъачсыз ве тахтасыз, ташсыз ве демирсиз. 


Омюр кечти-кетти, оны сечалмадым... 
Санъа, аля, о копюрден кечалмадым. 


Чешит озенлер, арыкълар бар Дюньяда, 
Чешит копюрлер оларнынъ устюнде... 
Олардан не файда? 

Тувгъан эвиме кечеджек копюр къайда? 


Эй, залым-падиша, 
Иманынъ бармы коксюнъде?! 

Сеитумер Әмин. 
«О копюр къайда?» 


ДЖЕВИЗ ТЕРЕГИ 


Мен Дюньягъа кельгенде, 

къапу огюнде, 
Сен, энди, еллерден эп шувулдар эдинъ. 
Сенинъ талданъда дёртаякълап юрьгенде, 
Сен манъа татлы-ягълы джевизлер бердинъ. 
Деделер талданъда ял алгъан эвельден, 
Мен де салландым далынъда салынджакъта. 
Сонъ, бир кунь, къувулдыкъ тувгъан эвлерден, 
Чекиштик сюргюнде — сувукъта, сыджакъта... 

Чокъ йыллар кечти. Къайтам мен къарт алымда. 
Оксюзим! 

Анасыз, 

бабасыз, 
тувгъансыз... 

Әв-баркъсыз... 

Доланам, кене де, талданъда. 
Доланам. Бинъ тюрлю фикирлер анъымда. 


Доланам. 
Сезекли къартанай 
эп сорай: 
— Не джойдынъ сен мында, нелердир арайсынъ? 
— Сен анъламазсынъ мени, джарис къартанай, 
Сен бу ерге кельген ябаний торгъайсынъ... 


Арайым. Бурада гурь яшлыгъым къалды, 
Бурада — бабалар, деделер кольгеси... 
Бурада — ырызым-намусым тапталды, 
Тапталды анамнынъ козьяшы-инджиси... 


Ёкъ! Сен анъламазсынъ мени, сыфатынъ айта. 
Сенинъ фикиринъ — дининъ — иманынъ башкъа. 
Санъа эписи бир — кимнинъ мезары таптала. 
Лякин биль, эвнинъ саиби омюрлик къайта. 
Санъа ер ёкъ мында, мезаргъа — башташкъа! 


Мен бу орталыкъта оюнджакълар къалдырдым, 
Къыдырам мен, коресинъми, тапалмайым! 
Бельким де, мен энди, акълымы алдырдым. 

Ах, мен босагъамдан адым аталмайым... 


«ә 184 „о 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


Эрте-кеч, бельким, анъларсынъ, олсанъ Инсан. 
Ве озюнъ, озюнъ ташларсынъ бу дуракъны. 
Сабырлар тюкенир бир кунь, манъа инан! 
Якъар-йыкъарым мен, инан, барны-ёкъны... 
Мен, кимсени къоркъузмайым бу алымда. 

Къаталып турма, явур меним алдымда! 2 $ 
Бу къуюдан меним неслим сув ичкен... 252 
Чекиль, 8 
къуюмдан бир ютум сув ичейим. б 
Яндым! 
Арареттен патлады дудакълар. 
Чекиль, 


тувгъан босагъамдан кечейим — 
сенинъ дегиль, 
меним, меним бу дуракълар! 


ЯГЪМУРЛАР ЯГЪМАСА... 


Уфукълар сиярды. Алевленди. Янды. 
Булутлар ве бузлар парчаланды... 
Джапларда 
ягъмур чапаланды, 
ягъды. 
Селлер акъты 
сокъакълардан 
шу ань. 
Чаткъалда 
ер ве кок инъледи 
бугунь. 
Әр тамчы ягъмурда адалет нуру бар. 
Къуванды этрафта багъ-багъча, чечек, гуль, 
Башымнынъ устюнде бем-беяз булутлар. 
Ягъмурлар ягъмаса, 
акъмаса 
бу селлер... 
Иримесе бузлар, толармы денъизлер? 
Дюньяда олмагъан ич бойле бир сефер 
Бу селлер 
икметли ташкъынгъа бенъзер. .. 

О нидже вакъытлар бекледи дагъларда, 
Бузлагъан багърында къарларны топлап. 
Әнди о ириди. Чыкъты бол мейдангъа, 
Денъизлер толдургъан ёлларны бойлап. 


Берекет — 
деп къычыра, 
Коклерни сарсыта бу кучьлю гурь сада. 

Сюргюнлик деври къырымтатар 


Ташкъынгъа ошаттым бойле бир кучьни мен, 
Мени де, 
Сени де 
алмазмы экен 
о озюнен 
Кенди 
Багърына, 
элине? 
Къошулмакъ истердим мен дагълар селине. 


1. «О копюр къайда?» шииринде насыл копюрлер акъкъында тасвир- 
лене? Шаир насыл копюрни хатырлай? Копюр сёзюни кенъ манада насыл 
анълайсыз? 

2. «Джевиз тереги» шиирининъ мевзу, гъаесини къайд этинъиз. Дже- 
виз тереги шаирге нелерни хатырлата? 

3. «Ягъмурлар ягъмаса...» шииринде шаир табиат манзарасына насыл 
мана берип тасвирлей? Ташкъын, дагъ селининъ левхасы шаирге насыл 
тесир эте? Насыл дуйгъуларны догъура? 

5. Шиирлерни ифадели окъунъыз. Ифаделик усулларыны, тиль 
тасвирий васталарыны къайд этинъиз ве къулланув макъсатларыны 
изаланъыз. 

Сюргюнлик деврининъ несирджилиги 


ХХ асыр 20-нджи—30-ынджы сенелери къырымтатар эде- 
биятында несирджилик темеллешкен ве гурь акъынты ола- 
ракъ кенишлеген эди. Корюмли несирджилеримиз — Умер 
Ипчи, Джафер Гъафар, Джемиль Сейдамет, Раим Тын- 
черов ве оларнынъ пешинден эдебий яратыджылыкъкъа 
адым баскъан Мамут Дибагъ, Эннан Алимов ве дигерлери 
несирджиликнинъ темель ташыны къойдылар. 

Әкинджи джиан дженкинден сонъ сюргюнлик девринде, 
18 йыл укюм сюрген сускъунлыкъ ве токъталув йылларындан 
сонъ, къырымтатар эдебиятында несирджилик джанланып 
башланды. Энди баягъы иджадий теджрибеси олгъан языджы- 
лардан Шамиль Алядин, Юсуф Болат, Раим Тынчеров, Абдулла 
Дерменджи, Решид Мурад эдебий яратыджылыкъларыны девам 
этелер. Оларнынъ икяе, повестьлери ве джыйынтыкълары нешир 
этиле. Дженктен сонъ яратыджылыкъкъа янашкъан, лякин дженк 
башындан сонъунадже кечкен Якъуб Зекки ве Джевдет Аметов 
несирджилер сырасына кирдилер. 

60-ынджы—70-инджи сенелери бир сыра муим несир эсер- 
лер нешир этиле: Шамиль Алядиннинъ «Эльмаз» повести, Юсуф 
Болатнынъ «Туфанда къалгъан къой сюрюси» икяеси, Раим Тын- 
черовнынъ «Черик асыр сонъ» повести, Абдулла Дерменджининъ 
«Аят ёлунен» повести, Решид Мураднынъ «Инат торунлар», Джев- 
дет Аметовнынъ «Атеш башында» икяе, повестьлер джыйынтыкъ- 
лары ве дигер китаплар. 

60-ынджы сенелери язылгъан несир эсерлернинъ чокъусы 
Әкинджи джиан дженки мевзусында язылгъандыр. Бу мевзу шу 
девир эдебий эснасында эсас ерни алды. 60-ынджы — 70-инджи 
сенелери язылгъан ве нешир этильген эсерлерде дженк адиселери 
я да дженк акъибетлери тасвирлене эди. 

Дженк мевзусы Ш. Алядиннинъ бир сыра эсерлеринде эсасерни 
алды: «Эльмаз» повестинде, «Ешиль япынджалы къыз», «Чауш 
огълу» икяелеринде. «Әльмаз» повестинде дешетли уруш левха- 
лары тасвирлене. Эмшире Эльмаз юзлернен олюлерни, яралы 
аскерлернинъ азапларыны корип, даянып оламай, озю де дешетли 
урушта эляк ола. Языджы Ш. Алядин дженк ве дженк акъибет- 
лери акъкъында эсерлеринде, биринджиде, дженкнинъ фаджиа, 
дешет олгъаныны косьтере, экинджиде, дженкте адамларнынъ 
ирадеси, джесюрлиги, достларына садыкълыгъы, аятий къувети, 
кучю ачыла. 


Сюргюнлик деврининъ 
несирджилиги 

Дженк мевзусы даа бир къач эсерде озюндже бир шекильде, 
муреккеп сюжетлер, чешит къурулыш усулларынен, меракълы 
эпизодлар вастасынен гонъюллерни тепретиджи, сарсытыджы 
тарзда ачыла. Джевдет Аметов, Рустем Муединнинъ икяе, 
повестьлеринде, Раим Тынчеровнынъ «Черик асыр сонъ» 
повестинде ве дигер эсерлерде Экинджи джиан дженки 
мевзусы чешит тарафлардан ачыла. 

60-ынджы—70-инджи сенелери очерк жанры фааль 
шекильде илерилей. Дженк иштиракчылары, партизанлар, 
дженк ве эмек къараманлары, къырымтатар алимлери ве 
белли бир саада озюни эйи тарафтан косьтерген, енъишлер 
къазангъан адамлар акъкъында чокътан-чокъ очерклер ве 
хатырлавлар языла. Очерклер «Ленин байрагъы» газетасынынъ 
саифелеринде басыла ве айры джыйынтыкълар олып нешир этиле. 
Риза Фазылнынъ «Садыкълыкъ» ве «Аналар яш экенде» очерклер 
джыйынтыкълары окъуйыджыларны чокъ меракълы шахыслар- 
нен таныш этелер. «Аналар яш экенде» китабы Экинджи джиан 
дженкинде иштирак эткен ве джесюрлик косьтерген, къараман- 
джа эляк олгъан къырымтатар къадын-къызлары акъкъында 
очерклер джыйынтыгъыдыр. Китапта къыркътан зияде очерк 
топлангъан. Джыйынтыкъ халкъымызнынъ федакяр ве къараман 
эвляды Алиме Абденнанова акъкъында колемли очеркнен баш- 
лана. Тасвирленген такъдирлернинъ чокъусы фаджиалы, джебэде 
я да гестапо зинданларында эляк олгъан джесюр къырымтатар 
къадын-къызлары акъкъында. Бу къыйметли китап къырымта- 
тар халкъынынъ эм яныгъы, эм гъуруры. Джесюр ве федакяр къа- 
дын-къызларымызнынъ адлары хатырамызда эбедий сакъланып 
къалыр. 


Сюргюнлик деври къырымтатар 
эдебияты (1944—1990) 

ШАМИЛЬ АЛЯДИН 
(1912—1996) 


еее обу ообо еб 


Әкинджи джиан дженкинден эвель отузынджы сенелери эде- 
бияткъа биринджи адымларыны аткъан ве дженктен сонъ сюр- 
гюнде иджадыны девам этип, салмакълы енъишлерге иришкен 
языджылардан бириси Шамиль Алядиндир. О, озюнинъ семерели 
эдебий яратыджылыгъынен земаневий къырымтатар эдебияты- 
нынъ инкишафына дегерли иссе къошты ве корюмли эдип оларакъ 
кенъ даиреге танылды. 

Шамиль Алядин тек эдебий иджатнен сынъырланмай, къы- 
рымтатар медениетини осьтюрюв, халкънынъ ичтимаий-сиясий 
вазиетини эйилештирюв эснасында да фааль иштирак этти, исти- 
датлы яшларгъа ёл косьтерди, тасиль алмагъа ярдым этти, Озьбе- 
кистанда чыкъкъан биринджи «Йылдыз» меджмуасынынъ теш- 
килятчысы ве муаррири олды. Шамиль Алядин ачыкъ гонъюлли 
инсан эди. О, языджылар, окъуйыджылар, студентлернен даима 
корюше ве къонуша эди. Белли озьбек алими М. Къошчанов озю- 
нинъ Шамиль Алядинге багъышлангъан макъалесинде бойле яза: 

«Аятта ойле адамлар бар ки, оларны корьгенде къальбинъиз 
нурлана, юзюнъиз айдынлана. Оларнынъ шахсиетинде инсаниет- 
лик, алидженаплыкъ атеши янып тура. Бойле адамлар аятнынъ 
эр бир саасында — эмекчилер арасында олсун, зиялылар ара- 
сында олсун — эр ерде расткелелер. Бу сой адамлар санаткяр, яхут 
языджы олсалар, олар юзюкке къоюлгъан козьташкъа бенъзетиле, 
оларнынъ шахсындаки фазилетлер эсерлерине авуша, бойле адам- 
лар даима корюшип тургъан беш-он адамынынъ гонълюни дегиль 
де, бельки бинълернен-миллионларнен адамларнынъ гонълюни 
айдынлаталар». 

Языджы Шамиль Алядин ойле санаткярлардан биридир. 

Шамиль Алядин 1912 сенеси июль 12-де Къырымнынъ Куй- 
бышев районындаки Махульдюр коюнде адий койлю къоран- 
тасында догъды. Эфсаневий Ай-Петри дагъынынъ этегинде 
таш-къаялар арасында ерлешкен аджайип Махульдюр кою 
Шамиль Алядиннинь аятында ве яратыджылыгъында 
муим ер алды. Языджы «Теселли» повестинде догъмуш кою 
Махульдюрнинъ муджизели манзарасыны тасвир этти. Бу 
эсерде языджы озюнинъ балалыкъ тасавурларыны, аилевий 
ве кой аятынен багълы теэссуратларыны джанландырды. 

Языджынынъ бабасы, адий койлю, дагъда одун кесюв, 
дюльгерлик ишлеринен де огъраша эди. Бабасынынъ ишкир- 
лиги, чыдамлыгъы, акъыл-идраки, омюрге джиддий муна- 

себети огълунынъ келеджегине тесир этти, онынъ аятында ве 
яратыджылыгъында терен из къалдырды. Языджынынъ бабасы 
«Теселли» повестинде тасвирленген кучьлю бедиий образ, Салядин 
агъа образынынъ прототипы олды. Салядин агъа чокъ тарафтан 
Шамиль Алядиннинъ бабасына ошай. Бойле бир ишкир ве муаббет 
къорантада осип етишкени ве тербие алгъаны келеджекте онынъ 
омюрине ве иджадына темель олды. 

Шамиль Алядин 12 яшында олгъанда, Багъчасарайдаки еди 
йыллыкъ мектепке окъумагъа кире. Бу мектепте белли оджалар 
дерс бере эдилер. Оларнынъ арасында намлы оджа Ягъя Наджи 
Байбуртлы тиль ве эдебият дерслерини бере эди. Он эки яшындаки 
Шамильнинъ эдебияткъа авеслигини ве истидатыны сезген сонъ, 
Байбуртлы озюнинъ китапханесиндеки китаплардан файдаланма- 
гъа рухсет бере. Бойлеликнен, эдебияткъа, иджаткъа Шамильни 
джельп эте. Оджа ве талебе арасындаки достлукъ къыскъа муд- 
дет ичинде севинчли нетиджелер бере. 1927 сенеси «Яш къувет» 
газетасында 15 яшындаки Шамильнинъ Исмаил бей Гаспринс- 
кийге багъышлап язгъан «Танъ бульбули» шиири басылды. Бу 
шиирнинъ терен манасына ве ифаделигине эписи оджалар шашып 
къалдылар. Яш Шамиль, улу Гаспринскийнинъ тилине такълит 
этерек, кучьлю ве тесирли шиир язды. Шиир язувны Шамиль Аля- 
дин девам этти. Онынъ бири-бирининъ артындан шиир джыйын- 
тыкълары нешир этильди: «Топракъ кульди, кок кульди» (1982), 
«Къызыл казакнынъ йырлары» (1935). 

Багъчасарайда еди йыллыкъ мектепни битирген сонъ Акъ- 
месджитте башта оджалар техникумында, сонъра Педагогика 
институтынынъ къырымтатар тили ве эдебияты болюгинде 
окъуй. 1933 сенеси гонъюлли оларакъ ордугъа кете. Украина- 
нынъ Старый Константинов шеэринде къызыл казаклар пол- 
кунда арбий хызметте булуна. Арбий талим вакътында аякътан 


Сюргюнлик деври къырымтатар 

яраланып арбий хызметтен вазгечмеге меджбур ола. Арбий хыз- 
меттен бошагъан сонъ гонъюлли оларакъ Озьбекистангъа Чыр- 
чыкъ къуруджылыгъына кете. Анда экскаватор машинисти 
олып чалыша. 1939 сенеси Къырымгъа къайтып келе ве 1941 
сенеси июнь 26-гъа къадар Къырым языджылары бирлиги- 
нинъ месуль кятиби олып чалыша. Бу вакъыт о, энди белли 

яш шаир оларакъ танылгъан эди. 40-ынджы сенеси онынъ 

бир къач несир эсерлери де басылгъан эди. 

Ватан дженки башлангъанынынъ биринджи куньлерин- 
ден Ш. Алядин гонъюлли оларакъ джебэге кетти. Взвод 
ве эскадрон командири оларакъ чокъ урушларда иштирак 
этти. Әки кере яраланды, арбий госпиталлерде деваланды. 
О, фаджиалы дженк теэссуратларыны ве тасавурларыны чокъ 
эсерлеринде тасвир этти. 

Дженк биткен сонъ Шамиль Алядин джебэден халкъымыз 
сюргюн этильген Озьбекистангъа келип, зорлукъларнен къо- 
рантасыны тапып, якъынларына, тувгъанларына къавуша. 

1957 сенесинден Озьбекистанда «Ленин байрагъы» газетасы ве 
къырымтатар тилинде китаплар чыкъып башлай. Къырымтатар 
языджыларыны эдебият ве тильнен багълы ишлерге джельп этип 
башлайлар. Шамиль Алядин чокъ йыллар Озьбекистан языджы- 
лар бирлиги янындаки къырымтатар эдебияты кенъешининъ рех- 
бери олды. Сонъра 80—85 сенелери «Йылдыз» меджмуасынынъ 
баш муаррири вазифесинде чалышты. 

Шамиль Алядин омюрининъ сонъки куньлеринедже фааль 
чалышты, чокъ макъалелер, хатырлавлар, насиатлар язып къал- 
дырды. Языкъ ки, «Тугъай бей» серлевалы тарихий эсерини 
сонъуна къадар язып битирмек эдипке къысмет олмады. Бу 
меракълы эсер ярым къалды, 1999 сенеси нешир этильген «Сай- 
лама эсерлер» китабына кирсетильди. Омюрининъ сонъки эки 
йылыны Шамиль Алядин севимли ватаны Къырымда кечирди. 
1996 сенеси майыс 21-де Акъмесджитте вефат этти. 


Шамиль Алядин 


1. Шамиль Алядин къорантада ана-бабасындан насыл тербие алды? 
Насыл окъув юртларында окъуды? 

2. Намлы оджа Ягья Байбуртлы Шамиль Алядиннинъ келеджекте 
языджы олмасына насыл негиз къойды? 

8. Тувгъан Махульдюр коюнинъ яшайышыны ве озь къоранта- 
ларындаки аилевий мунасебетлерни къайсы эсеринде тасвирледи? 

4. Шамиль Алядин озь деврининъ насыл муим вакъиаларында фааль 
иштирак этти? 

Шамиль Алядиннинъ дегерли эдебий яратыджылыгъы 


Шамиль Алядин къырымтатар эдебиятынынъ корюмли 
векили. Эдип медений хазинемизге къыйметли ве дегерли эде- 
бий мирас къалдырды. 70 йыл девамында муреккеп ве къа- 
лабалыкъ вазиетлерге бакъмадан, чешит жанрларда язгъан 
эсерлери нешир этильди. Ватан дженки акъкъында эсер- 
лери «Ешиль япынджалы къыз», «Эльмаз», «Чауш огълу»; 
къардашлар дженки акъкъында «Теселли» повести; «Эгер 
севсенъ» ве «Рузгярдан саллангъан фенерлер» романлары; 
«Иблиснинъ зияфетине давет» тарихий повести; «Юксек 
хызмет» серлевалы макъале ве хатырлавлар китабы; чешит 
меджмуаларда ве джыйынтыкъларда чокътан-чокъ икяе, 
макъале ве очерклери басылгъан. 

Бойле зенгин асабалыкънынъ саиби олгъан эдип къырымтатар 
эдебиятында акълы, озюне мунасип, шанлы ерни алды. 

Ярым асырдан зияде фааль инкишаф эткен эдебий яраты- 
джылыгъы мундеридже, мевзу, гъае, фикир джеэтинден зенгин 
мирастыр. Шамиль Алядиннинъ яратыджылыгъы муреккеп тари- 
хий девирни къаврап алды. Онынъ эсерлеринде муим тарихий 
вакъиалар акс олунды. Языджы озь деврини джиддий назардан 
кечиререк, терен теткъикъ этти, меракълы эдебий образлар, эде- 
бий типлер, озь деврининъ джанлы левхасыны яратты. 

Эсерлеринде акс этильген адисе, вакъиаларгъа, къараман- 
ларгъа, образларгъа языджынынъ джошкъун мунасебети, кескин 
къыймети, аятий мевамы ачыкъ корюне. Шамиль Алядин реаль 
аяттаки вакъиаларнынъ, денъишювлернинъ фааль иштиракчысы 
эди. О, аятнынъ кетишатына четтен бакъып тургъан инсан дегиль 
эди. Эксерий эсерлерининъ мундериджеси языджынынъ шах- 
сий омюр теджрибесине эсаслана десек, янълыш олмаз. Дженк 
фаджиасыны озь козюнен корьген, дженк акъибетлерини башын- 
дан кечирген языджы, дженк акъкъында язгъан эсерлеринде 
дженкке къаршылыкъ мунасебетини ифаде этти, онынъ сынъыр- 
сыз фаджиа олгъаныны ачып косьтерди. Бу фикир «Эльмаз» повес- 
тинде эеджанлы ве тесирли усулда ифаделене. 

«Әгер севсенъ» романы Шамиль Алядиннинъ Чырчыкъ къу- 
руджылыгъында алгъан теэссуратлары эсасында язылгъан. 
Романда муэллиф къоджаман къуруджылыкъ левхасыны ярата, 
чешит миллет векиллерининъ къараманий, федакяр эмегини 
косьтерди. Романнынъ дегери, къыймети Джевдет Бекировнынъ 
кучьлю, юксек бедиий севиеде яратылгъан образыдыр. Шамиль 
Алядин озюнинъ замандашы ве ватандашы Джевдет Бекировнынъ 


эдебияты (1944—1990) 


Сюргюнлик деври къырымтатар 

образыны буюк севги ве меаретнен яратты. Бу алидженап, джесюр, 
узакъ Къырымдан кельген яш, эмекдашларынынъ севгисини ве 
урьметини къазана. 

Шамиль Алядин къырымтатар халкъынынъ тарихынен де 
меракълана ве тарихий эсерлеринде муреккеп ве муим адисе, 
вакъиаларны тасвир эте. Хусусан, ХУП асырнынъ ортала- 
рында, ханлыкъ девринде олып кечкен вакъиаларны акс 
эткен «Тогъай-бей» романы меракълыдыр. Языкъ ки, роман 
ярым къалды. Романда ханлыкъ девриндеки муим вакъиа 
тасвирлене. Къырым ханы ве Украина гетманы Богдан Хмель- 
ницкий мукъавеле тизип, берабер Украина девлетининъ 
мустакъиллиги огърунда полякларгъа къаршы дженклешелер 
ве гъалебе къазаналар. Бу вакъиа эки девлетнинъ, эки къомшу 
халкънынъ узакъ девирде достане мунасебетлерининъ исбаты- 
дыр. Языджы романда тасвирленген девирнинъ аятий левхасыны 
джанландыра ве меракълы образлар ярата. Орта асыр тарихы акъ- 
къында эсер яратылмасына ве нешир этильмесине тек 90-ынджы 
сенелери имкян олды. 

Языджы 1950—1960-ынджы сенелери язгъан «Теселли» повес- 
тинде де къырымтатар халкъынынъ тарихындан къалабалыкъ, 
къарсанбалы, фаджиалы девирни акс этти. Бу инкъиляп ве къар- 
дашлар дженки девридир. Вазиет ойле олды ки, къардашлар 
дженкининъ урушлары ве акъибетлери Къырымгъа кучьлю тесир 
эттилер ве халкъымызнынъ яшайышыны бозгъун бир алгъа кетир- 
дилер. «Теселли» повестинде юксек дагълар арасында сакъланып 
къалгъан Бадемлик коюнде яшагъан койлюлернинъ аджыныкълы 
такъдирлери тасвирлене. Бу узакъ койчикке де дженк далгъа- 
лары, дженкнинъ фаджиалы акъибетлери келип, инсанларны 
къыйыр-чыйыр этелер. Олюм, ачлыкъ, йыкъынтылыкъ, хорлукъ, 
къыйналув — мына не кетире дженк койлюлерге. Әр бир къоран- 
танынъ яшайышында кедер, яныкъ, къайгъы-къасевет асыл ола. 

Әр ерде акъ-адалет къорчалагъан, койдешлерининъ урьмет- 
сайгъысыны къазангъан Салядин агъанынъ къорантасына да 
атеш тюше ве сафдиль къорантанынъ яшайышыны азапкъа дён- 
дюре. Салядин агъанынъ айбетлеп осьтюрген эки огълу, эки агъа- 
къардаш къаршы тургъан эки ордуда булуналар. Рустем — къызыл 
ордуда, Фикрет — беязлар тарафында. Уруш вакъытында Рустем 
къаршысына расткельген агъасынынъ башына тюфек къунда- 
гъынен ура ве нефрет толу козьлеринен онынъ юзюне бакъа. Бу 
дешетли адисе къардашлар дженкининъ инсаниетсизлигини, аят- 
къа акислигини ачыкъ-айдын косьтере. 


эдебий яратыджылыгъы 


Шамиль Алядиннинъ дегерли 

1. Языджынынъ яратыджылыгъында муим ер алгъан эсерлери- 
нинъ мевзу, меселелер ве гъаевий мундериджесини къайд этинъиз. 
Муэллифнинъ къырымтатар эдебиятына къошкъан дегерли иссе- 
сини исбатланъыз. 
2. Шамиль Алядиннинъ, джемаат эрбабы ве эдебий хадим ола- 
ракъ, къырымтатар эдебиятынынъ инкишафы огърундаки хыз- 
метлери акъкъында икяе этинъиз. 


> 
Я 
Г 
РЕ 
Е 
я | 
8 
Б] 
Бо 
Ере) 
е4 
эи 
55 

|- 
Е 
ЕВ 
9 
о 


«Иблиснинъ зияфетине давет» повестинде тарихий 
девир ве тарихий шахысларнынъ тасвири 


Шамиль Алядин келеджек несиллерге бир къыйметли китап 
даа багъышлады. Бу китап — «Юксек хызмет» серлевалы макъале 
ве хатырлавлар топламыдыр. Эдип озюнинъ макъалелеринде онъа 
замандаш, дост олгъан зенаатдашлары акъкъында меракълы ве 
муим малюматларны бильдире, озюнинъ дуйгъу, фикирлери, теэс- 
суратларынен пайлаша. Энди тарихкъа дёнген девир акъкъында 
белли эдипнинъ хатырлавлары ве икяеси эм бильги, эм эдеп, эм 
ифтихар менбаасыдыр. 

Сюргюнлик девринде язылгъан ве нешир этильген къыйметли 
эсерлерден бири Шамиль Алядиннинъ «Иблиснинъ зияфетине 
давет» повестидир. Языджы эсеринде къырымтатар халкъынынъ 
тарихындан Уянув деврини тасвир эте. Уянув деври Исмаил бей 
Гаспринскийнинъ фаалиети ве онынъ «Терджиман» газетасынынъ 
неширинен багълыдыр. Повестте тасвирленген вакъиалар ХХ 
асырнынъ башында, 1906 ве 1913 сенелери арасында олып кече. 
Эсернинъ иштиракчы шахыслары белли тарихий сымалар: буюк 
мутефеккир Исмаил бей Гаспринский, халкъ шаири Шамиль Тох- 
таргъазы ве атешин джемаат эрбабы Решид Медиев. Бу себатлы ве 
мутебер инсанларнынъ бир вакъытта ве бир ерде яшагъанлары, 
фааль иджат эткенлери ве къонушкъанлары бутюн Къырым ичюн, 
къырымтатарлар ичюн буюк бир сеадет эди. Шамиль Алядин учь 
сыманынъ эр бирини джанлы шахыс оларакъ тасвирлей. Багъча- 
сарайнынъ шу девирдеки корюниши, шу девир яшайышынынъ 
хусусиетлери севги ве итибарнен тасвирлене. Эсернинъ тилиде 
меракълы, эм мундериджеге уйгъун, эм окъуйыджыгъа анълай- 
ышлы. «Иблиснинъ зияфетине давет» повести къырымтатар эде- 
биятында дегерли бир енъиштир, тарихта къаладжакъ эсердир. 

Тарихий мевзуда язылгъан эсерлеринден «Иблиснинъ зия- 
фетине давет» повести айрыджа муим ер алды. Повестте къы- 

рымтатар халкъынынъ кечмишинден муим ве меракълы девир, 
Исмаил бей Гаспринский ве онынъ «Терджиман» газетасынынъ 
нешир этилюв деври акъкъында тасвирлене. Малюм олгъаны 
киби, ХІХ асырнынъ сонъу ве ХХ асырнынъ биринджи чериги 
халкъымызнынъ аятында ярыкъландырув, миллий анъ 
шекилленюв, миллий муневерлеримизнинъ осип-етишюв 
деври олды. Бу мусбет эснаскъа, эльбетте, Исмаил бей Гас- 
принскийнинъ фаалиети, онынъ нешир эткен «Терджиман» 
газетасы эсас олды. Улу мутефеккир, языджы, оджа, нашир, 
джемаат эрбабы къырымтатар халкъы аятына, анъына, мил- 
лет оларакъ шекилленювине, бутюн тюрк дюньясына терен 
мусбет тесир этти. Эвельки салтанатыны гъайып эткен, бир 
адий койге дёнген Багъчасарай, Гаспринскийнинъ девринде тек 
къырымтатарларнынъ дегиль де, Русиеде яшагъан бутюн тюркий 
халкъларнынъ медений ве сиясий меркезине чевирильди. Багъча- 
сарайда Исмаил бей Гаспринский ве онынъ «Терджиман» газетасы 
этрафында озь халкъынынъ келеджегини тюшюнген, озь халкъы- 
нынъ аджыныкълы алына янып-куйген яш истидатлы алимлер, 
языджылар топлаштылар ве эр бири элинден кельген бир эйи ишни 
япмагъа тырыштылар. Олардан — Осман Акъчокъракълы, Сабри 
Айвазов, Решид Медиев, Шамиль Тохтаргъазы ве дигерлеридир. 
Шамиль Алядин повестьни язар экен, озюнинъ бойнуна мурек- 
кеп, агъыр, лякин муим вазифени алды — шу девирде яшагъан 
ве иджат эткен белли инсанларнынъ мунасебетлерини, дуйгъу, 
фикирлерини, эр куньдеки фаалиетлерини косьтермек эди. 
«Иблиснинъ зияфетине давет» повестининъ меркезинде учь 
иштиракчы шахыс тура — Гаспринский, Медиев ве Тохтаргъазы. 
Бу учь шахыснынъ озь ара мунасебетлери муреккеп. Оларнынъ 
аятий мевамлары, сиясий бакъышлары фаркълаша. Меселя, Гасп- 
ринский окъув, илим, тасиль вастасынен халкънынъ анъыны, 
севиесини осьтюрмеге тырыша. Тохтаргъазы халкъны фааль 
курешке чагъыра. Лякин оларны бирлештирген эсас макъсат 
— тувгъан халкъынынъ вазиетини эйилештирюв ве онынъ келе- 
джегини къайгъырувдыр. Решид Медиев ве Шамиль Тохтаргъазы 
янъы, яш несиль векиллери. Лякин Гаспринскийнинъ фаалиети ве 
«Терджиман» бойле алидженап ве федакяр инсанларнынъ пейда 
олмасына эсас, темель олдылар. Эсерде бу учь, бири-бирине оша- 
магъан, чешит несиль векиллери олгъан шахысларнынъ аджайип 
сымалары яратылгъан. Языджы, ичтимаий-сиясий муитни тасвир 
этерек, девирнинъ муреккеплигини, фикир-гъае чатышмалары- 
нынъ кескинлешювини, джемиеттеки ичтимаий-сиясий кергин- 
ликни конкрет арекетлер ве мунасебетлер вастасынен ачып кось- 


повестинде тарихии девир ве 


блиснинъ зияфетине давет» 
тарихий шахысларнынъ тасвири 

тере. Харджибие коюнде Шамиль Тохтаргъазы киби курешчен, 
джесаретли зиялынынъ пейда олувы эм кой зенгинлерини, эм де 
акимиет мемурларыны раатсызлай. Олар Тохтаргъазыны къол- 
гъа алып, озьлерининъ адамы, хызметчиси этмеге тырыша- 
лар. Ниетлерине етип оламайджакъларыны анълагъан сонъ, 
Тохтаргъазыны джанаварджа, вахшийдже ольдюрелер. Бу 
фаджиа аким сыныфнынъ чаресизлигини, онынъ сонъ дере- 
дже халкъына къаршы турувынынъ исбатытыр. Джесюр 
шаир Тохтаргъазынынъ федакярлыгъы, рухий къавийлиги, 
халкъына садыкълыгъы повестте урьмет-итирам иле тасвир- 
ленген. 

«Иблиснинъ зияфетине давет» эсеринде языджы бир 

меракълы сыма даа яратты. Бу — Багъчасарай шеэри. Багъча- 
сарай Къырым девлетининъ асырлар девамында пайтахты олгъан, 
гурьдели девирде Багъчасарайгъа чешит мемлекетлерден муса- 
фирлер, эльчилер кельгенлер, аджайип шеэрни дженнет кошесине 
ошаткъанлар. Айнурлы дагълар, къаялар алкъасында ерлешкен 
Багъчасарай медений меркез олгъан. Хансарайда улу шаирлер, 
алимлер булунгъан. 

Шамиль Алядин эр бир къырымтатарына азиз олгъан Багъча- 
сарайнынъ тар сокъакъларыны, фурунларыны, базарлары, муса- 
фирханелерини ве шу девирдеки шырныкълы манзараларыны, 
корюнишлерини севги, незакетле тасвирлей. Эсернинъ саифе- 
леринде Багъчасарай джанлы бир иштиракчы оларакъ корюне. 
Шу аджайип шеэрде яшагъан, юрьген, къонушкъан инсанлар- 
нынъ муамелеси, бири-бирине мунасебети айырыджа тертипли, 
незакетли олгъаны да окъуйыджыда эйи теэссуратлар къалдыра. 
Шубесиз, «Иблиснинъ зияфетине давет» эсери къырымтатар эде- 
биятынынъ хазинесинде къыйметли бир джевердир. 


Сюргюнлик деври къырымтатар 
эдебияты (1944—1990) 


1. Сиз насыл тюшюнесиз, не ичюн Шамиль Алядин «Иблиснинъ зия- 
фетине давет» повестинде тасвир ичюн Исмаил Гаспринскийнинъ деврини 
сечип алды? 

2. Повестте насыл тарихий шахыслар тасвирлене? Оларны къыяс 
этинъиз, эр бирининъ къырымтатар тарихында алгъан ерлерини къайд 
этинъиз. 

3. Шамиль Алядин, «Иблиснинъ зияфетине давет» повестини яратыр 
экен, озюнинъ бойнуна насыл агъыр юк, муим ве месулиетли вазифе алды? 

ИБЛИСНИНЪ ЗИЯФЕТИНЕ ДАВЕТ 


Повесть 
(къыскъартылып алынды) 


хх 


Агъустоснынъ экинджи афтасында беяз къаялар ара- 
сында къысылы къадимий татар шеэрининъ минарелеринде 
акъшам эзаны окъулгъан маальде «Вели-Баба» къавеханеси- 
нинъ хан-азбарына эки джюйрен ат екили араба келип кирди. 
Огдеки сол копчегининъ къыршавы, бошагъан олса керек, 
тёшеме ташлар узеринде шиддетли тасырдай ве ерни сарсыта 
берип, азбарнынъ аркъасына таба кечип кетти, япыкъ ем анба- 
рынынъ къапусы огюнде токътады. Атларнынъ къурсакълары 
терден джибинген, аякълары тизлеринедже тозлангъанлар. 

Айдавджы, къыскъа елькели, къырмызы черели, деликъанлы!, 
къамчысынынъ сапыны ангъычнынъ демир ильмегине тыкъты, 
бир къолунен атнынъ янбашына тирелип, ерге сычрап тюшти. 
Могедекнинъ? огю бошагъан сонъ, уджлары тёпеге къайтыкъ, 
къара мыйыкълы, яш киши чыкъты, копчекнинъ кегийлерине 
басып, ашагъы энди. Устюндеки костюми бираз бурюшкен, галсту- 
гынынъ тююми четке джылышкъан, къалпагъы астындан манъ- 
лайы устюне саркъыкъ перчемине пичен парчасы илишип къал- 
гъан. Яш кишининъ пиченден-миченден хабери ёкъ... О себептен 
анбар янында кибар чере иле тим-тик турды. 

Арабанынъ тёрюнде тазе кокетлер устюнде отурып кельген яш 
къадын, къучагъындаки баланы узатып, ердеки бурма мыйыкъ- 
лыгъа берди, озю бир аягъыны, эркек киши киби, парка устюне 
басып, дигер аягъыны ерге къойды, сонъра чит диваргъа якъын 
чекилип, тенине япышып къалгъан этегини тюзетти, башындаки 
пуллу фырлантасыны чезип, орьме сачларыны джыйыштырды, 
фырлантасынынъ бурюшиклерини язып, гъайрыдан башына багъ- 
лады. Джиазланув биткен сонъ, яш киши баланы къайтарып къа- 
дынгъа берди. 

— Сен, Умер, атларны тувар, — деди о, айдавджыгъа, — тер- 
лери къалгъан сонъ, сувар. Ем бермеге де унутма! 

Айдавджы, къашкъа джюйреннинъ агъызлыгъыны алмакъ 
ичюн тамакъсасыны чезе ята эди, эмджесининъ сафдиль огютле- 
рини эшитип, кулюмсиреди. 

— Билем мен... — деди Умер. Озюне аля бала деп бакъыл- 
гъанына, гъалиба, ынджынды. Индемей хамутларны ве джю- 


Шамиль Алядин. 
«Иблиснинъ зияфетине давет» 


1 деликъанлы — йигит; яш огълан. 
2 могедек — тёпеси къапалы араба. 

генлерни чыкъарды, нохталарны кечирди, ниает, иляве этти. — 
Атларнынъ къасеветини чекменъиз, Усеин эмдже! Озюнъизнинъ 
ишинъизни бакъынъыз! 

— Геджени могедек астында кечиреджексинъ. Оны да 
билесинъми? 

— Билем. 

Бу хызметлер Умер ичюн енъилик дегиль. О койден 
«Вели-Баба» хан-азбарына афта сайын келип-кете, мындаки 
кахьялар!, къантар хызметчилери, ашчылар, къапуджылар 
иле чокътан таныш. Танышлыкъ, малюм ки, буюк устюн- 
лик. Атларны сувармакъ, ем бермек... бу да ишми? Умер- 

нинъ боюнында ондан муимдже вазифелер бар. Сёз келими, 

арабада, устьлери кампа иле орьтюли эки селе? эрик ве бир 
тарпи? армут бар. Оларны базаргъа котюрип, бабасы Абибулла 
акъайнынъ даимий муштериси, уста Керимге теслим этмек, бакъ- 
къал тюкянындан, къаве, шекер... къарын ягъы, эльва алып, тез- 
тез койге къайтмакъ керек. Бабасынынъ эмири ойле. Бабасынынъ 
эмиринден башкъа хызметлер де бар. Эмдже ве енге бурскунь 
поездге минип, Кефе бетке кетеджеклер. Оларнынъ озьлерини ве 
яшьяларыны вокзалгъа алып кетмек керек. 

— Бильсенъ... яхшы, — деди эмдже. — Биз ичериде олурмыз. 
Ишинъ биткен сонъ кир. Къапынырмывз. 

Бурма мыйыкълы киши — асылында онынъ мыйыгъы бурма 
дегиль, уджлары тёпеге къайтыкъ — елькеси узерине джылыш- 
къан къалпагъыны догърултты, элиндеки кумюш саплы, сырлы 
таягъына таяна берип, къавехане бетке ёнеди. Къадын, элиндеки 
баланы бир омуздан дигер омузгъа авуштыра-авуштыра, янашалап 
адымлады. 

Кемер-Дивар янында мусафир эки къанатлы къапунынъ зем- 
белегинден чекип, ачты. Улькюн аяттан кечип, салонгъа чыкъ- 
тылар. Бунда диварлардаки тенеке къаснакълар устюнде къалын 
балавуз чыракълар чытырдап-чатлап, агъыр, лякин хош къо- 
къулар сачып, янмакъталар. Масалар огюнде эсли-башлы эркек- 
лер ве сийрек-серпек къадынлар отуралар. Кошеде беяз якъалы 
къырджыман кишилер домино ойнайлар. Къайсы енъе, къайсы 
енъиле, кенарда турып бильмек кучь, амма ардыны кесмей, 
шакъылдап-шакъылдап куле берювлери муштерилерни тааджип- 
лендире. Шакъылды чыкъкъан сайын кишилер, къашларыны 
юксекке котерип, кошеге бакъалар. Кульгенлер — базыргянлар 
ве базыргян огъулчыкълары, кейфлилер. Юксек долап устюндеки 


Сюргюнлик деври къырымтатар 
эдебияты (1944—1990) 


1кахья — хызметкяр. 
2 селе — кенъ агъызлы сапсыз сепет. 
3 тарпи — балабан сепет. 


«ә 148 „о 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


граммафонда Ашыр-Уста «Не эйлединъ, не эйлединъ сен бана?» 
деген эфкярлы тюркюни сёйлемекте. 

Адамларнынъ башлары узеринде сигар тютюни, инсан тери 
ве азачыкъ да къаве къокъусы къарышыкъ, ренксиз думан 
доланмакъта. 

Бизим мусафирлер кошеде, дивар янында, ер тапып, отур- 
дылар. Отургъанлары киби, оглеринде къырмызы фесли, 
акъчиль бетли гарсон! пейда олды. 

— Эфенди азретлерине не лязим? — о сагъ элини кокюси 
узерине къойып, белинедже эгильди. — Емекми? Къавеми? 

— Эки къаве, — деди Усеин. 

Онынъ озю ве рефикъасы, шубесиз, ачлар. Лякин емек 
сымарышы япмакъ ичюн азыр дегиллер. 

Мусафир къалпагъыны чыкъарды, элини ятымлап, енгильден 
онынъ терисини сыйпап алды, пармакълары устюнде, чарх киби? 
эки-учь дефа айландырды, сонъ, къайтарып башына киеджекте, 
ерге узун пичен тюшип кетти. Къарысы буны коре къалды, ошла- 
нып кульди. Къалпакънынъ саиби индемеди. «Ярым кунь могедек 
астында чалкъангъан адамгъа нелер илишмез!..» деп тюшюнди, 
гъалиба, мыйыгъынынъ уджларындан тутып, тёпеге къайтара 
башлагъан эди, хызметчи къаве кетирип, маса устюне къойды, озю 
кенаргъа чекилип, аякъ устюнде, индемей турды. Мусафир хыз- 
метчининъ арекетсиз турувыны багъшыш беклевге ёрап, эки пар- 
магъыны джелетининъ къабургъа джебине сокъкъан арада, беяз 
костюмли, козьлюкли адам пейда олды. 

— Эй, Аллайым! — деди козьлюкли адам юмшакъ давуш иле. — 
Шамиль эфенди! Сизмисинъиз! 

Мусафир акъырындан еринден къалкъты, кендине узатылгъан 
къолнынЪ саибине айретле бакъты-бакъты, ниает, таныды. 

— Афыз! — деди мусафир аля эминиетсизликле, — азизим! 
Дюнья, акъикъатен, тар экен! «Вели-Баба»да тапыштыкъ! 

Къучакълаштылар. Севинч ве хошнутлыкъле бир-бирининъ 
аркъаларыны таптады, шакъалашты ве уйтеклештилер. 


Шамиль Алядин. 
«Иблиснинъ зияфетине давет» 


— Корюшмегенимиз къач йыл? — деди Афыз. — Артыкъ иса- 
быны унуттым. Къайсы якълардан буюрдынъыз! 
— Койден келемиз, — мусафир янындаки зевджесине? ишарет 


этти, — риджа этем. Рефикъам Аджире ханым! 

Афыз кевдесини ашагъы эгильтти... эгильттикче, догърултты. 
Къадыннынъ къолуны тутмалымы? Онынъле Авропа адети 
муджиби корюшмек мумкюнми, дегильми, фаркълап оламады. 


1гарсон — къавехане хызметчилерининъ башы. 
2 чарх киби — копчек киби. 
3 зевджеси — къадыны, рефикасы. 

— Гъает хошнутым... — деди о, Аджире ханымгъа. Ве онынъ 
къучагъындаки балагъа ишаретле, сорады: — Чоджукъ огъ- 
ланмы? Къызмы? 

— Огъулымыз Даниял. 

— Машалла! — деди Афыз эфенди, тёрелик къаидесине 
риаетле. — Аджайип огълан. Оседжек, буюйджек. Итимал, 

аджайип девирде яшайджакъ! Ким билир! 

Бала юкълап оламай, шыншыкълай бермекте эди. Аджире 
ханым оны къоллары устюнде салламакъта олдыгъы алда, 
Афызнынъ ильтифатлы! сёзлерине, башыны саллаяракъ, озь 
миннетдарлыгъыны ифа этти. 

Афыз эфенди отурмакъ ичюн ер къыдырып, этрафына 

бакъыныр экен, хызметчи онынъ астында деръал курсюни 
джылыштырып къойды, озю четке чекильди. Афыз эфенди отур- 
гъан сонъ, хызметчини ишмарле озюне якъын чагъырды. 

— Гароз Меметке айтынъыз, мусафирлер ичюн... — о козьлери- 
нинъ арекетинен Шамиль эфендини косьтерди, — урьметли муса- 
фирлер ичюн эйи ятакъ азырласын. Акъшамлыкъ емек берсин. 
Мени анъладынъызмы, Муса? 

Афыз эфендининъ сонъки учь сёзю хусусий эмиетке малик эмир 
олып, оны айрыджа гъайрет ве тамлыкъ иле эда этмек керек. Бу 
шартлы сёзлернинъ манасы Гароз Меметке маълюм. 

— Шубэсиз, шорбаджы! 

Хызметчи арт-артына дёрт адым кетти, сонъра гъайып олды. 

— Сизни бирден танып оламадым, Афыз, тасавур этесинъизми? 
— деди мусафир. О субетке сербест джериян? бермек истеди, чюнки 
озю ресмий лакъырдыгъа алышыкъ адам дегиль. — Занымджа, 
денъишкенсинъиз! 

— Әр кес ойле дей, факъат насыл денъишкенимни кимсе айт- 
май. — Феми эфенди зевкъланып кульди. — Азгъаныммы? Семир- 
генимми? Сиз, эски достум да ойле... 

— Текяран эслидже корюнесинъиз. Керчек... бу табиий шей. О 
къадар вакъыт кечти! 

— Эслидже? Мен эслидже корюнемми? — текрар, мусафирден 
сорады. Шамиль энди уйгъунсызлыкъта къалды. Афыз дарыл- 
макъ узьреми, ёкъса достунынъ фикирини такъдирлейми? Эр 
алда, Шамиль озь сёзюни тасдыкълап, яваштан башыны саллады: 
— Бакъ, бу догъру! Бу достча — деди Афыз. — Мен акъикъатен 
къартайдым! 

— Эвлисинъизми, Афыз эфенди? 


Сюргюнлик деври къырымтатар 
эдебияты (1944—1990) 


1 ильтифатлы — незакетли, эйи. 
2 джериян — акъынты, мейиль. 

— Хайыр! Эвли дегилим. Шеэрнинъ гузель къызлары буюк 
мирас саиплерине ходжагъа чыкътылар. Мен къуру къалдым. — 
Афыз мусафирге беяз черчивели козьлюги устюнден бакъты, 
субетдеши не дер экен деп, бекледи. Мусафир индемеди. Афыз 
текрарлады: — Эбет! Къуру къалдым! Мен эр вакъыт, эр муим 
шейден къуру къала тургъаным, хатиринъиздеми? 

Бу эки генч адам медреседе берабер окъугъан, бир уджреде 
учь адам олып яшагъан эдилер, учюнджиси акъкъында сёз 
озь невбетинде оладжакъ. Медреседен сонъ, Шамиль муал- 
лимлик этти. Афыз не иш иле мешгъуль олды, Усеиннинъ 
хабери ёкъ. Медресеге кельген вакъытларында Афызнынъ 
ады — Феми эди. Усеин Коккозьден Шамиль олып кельди. Бу 
адны онъа оджапчеси Себия Ислям такъкъан. Муаллим Фемиге, 
Къуранны ифадели окъугъаны ичюн, Афыз деген. Шамиль бугунь- 
гедже эски ве енъи адларыны чифт къулланып кельмекте. 

— Бизим шеэрге ёлунъыз насыл тюшти? 

— Менимми? Мумкюн олса, Исмаиль эфенди иле корюшмек 
истейим. 

— Чокъ эйи, — деди Феми эфенди, — лякин ата якъында 
Индстандан кельди. Ёргъун олмаса... 

— Меним ишим буюк дегиль. Зан этсем, оны замете къоймаз. 

— Сизге, Шамиль эфенди, меним ярдымым керекми? — деди 
Феми эфенди. — Керек олса, чекинменъиз! Исмаиль бей иле ара- 
мыз фена дегиль. 

— Тешеккюр! Эвеля, озюнен корюшейим... не дейджек! 

Къырмызы фесли хызметчи кельди. Эгилип шорбаджынынъ 
къулагъына нелердир пысырдады, сонъ четке чекилип, чыракъ 
киби давушсыз турды. Шорбаджы бир Усеин оджагъа, бир де 
Аджире ханымгъа козь этип алды. 

— Сиз, шубесиз, ёргъунсынъыз, — деди мусафирлерге, — кет 
раатланынъыз! Ярын, иншалла, корюширмиз, — сонъра хызмет- 
чиге хитабен деди. — Шамиль эфендиге ятакъ одасыны косьте- 
ринъиз! 

Афыз эфенди еринден къалкъты, мусафирлерге «хайырлы 
гедже» тилеп, сагълыкълашты, агъач мердивен бою юкъары 
къаткъа догъурылды. Усеин муаллим рефикъасынынъ тизлери 
устюнде юкълагъан баланы къучагъына алды. Къадын-ходжа хыз- 
метчининъ пешинден кеткенде, пенджере янындаки маса башында 
Умерни корьдилер. Бу маальгедже оны хатирге кетирмегенлерине 
озьлери ынджындылар. 

— Бир шейлер ашадынъмы, Умер? — деп сорады ондан Усеин. 
— Афу эт! Биз пек ёрулгъанмыз... 


Шамиль Алядин. 
«Иблиснинъ зияфетине давет» 

Умер, эр вакъыттаки киби, муляйим кулюмсиреди, башыны 
яваштан къакъытты. О эмджесини севе, о себептен нукъсанла- 
рыны багъышламагъа даима азыр. Умер бана Усеиннинъ Феми 
эфенди иле отурып къонушкъаныны корьди, янларына барма- 
гъа чекинди. Мани олмакъ! истемеди. Бу ерде отурып, дже- 
визли лакъша ашады, артындан чай ичти. 

— Мени къасевет этменъиз, эмдже! — деди Умер. — Мен бу 
бинада чокъ олам, Феми эфендини де билем. Мында экенинъ- 
изни онъа мен айттым. 

Усеин муаллим айретте къалды. «Умер! Дагълыкъ, дере- 
лик ичинде оськен койлю баласында бу зеккилик? къайдан 
кельген? Феми эфендини къайдан биле?» — деп тюшюнди. 

«Атик, ачыкъкозь. Онъа окъумакъ керек.» Энъ зевкълысы шу 
ки, Усеин оджа, бу хан-азбары ве къавехане Азиз эфендининъки 
экенлигини бильмеди. Бу аралыкъларны чокътан унуткъан. Иче- 
риде Феми эфендини корьгенде, шашмалагъан киби олды, сонъ 
эсини топлады. 

Саба Усеин оджа, къулагъы тюбюнде бала агълавындан уянды. 
Бельки Аджире бир шейлер япар, бала сусар деп бекледи. Бала сус- 
мады. Усеин оджа, ниает, козьлерини ачып, этрафына бакъынды, 
тёшек ичинде Аджире ёкъ эди. Баланынъ къундагъы чезик, эски- 
лери сылакъ, аячыкълары авада ойнамакъта эди. О ушюген, гъа- 
либа. Ёргъаннынъ кенарындан чекип, баланынъ устюни орьтти. 
Агълавы токътады. 

Усеин Шамиль турды. Чыкъып, Аджире ханымны, къы- 
дырмакъ ичюн къапугъа догърулгъанда, къапу ачылды, элинде 
зембили Аджире кирди. 

— Сени гъайып эттим, — деди Усеин тааджипленип, — къайда 
эдинъ? 

— Базаргъа бардым, — деди къарысы, котеринки юрекле. — Бу 
ерге якъын экен. Къадайыф? тюкяны артында. 

Зембиль ичинден сыджакъ пителер, эльва, тар богъазлы узун 
бардакъта къой къатыгъы чыкъарып, маса устюне къойды. Усеин 
оджа оларгъа таарифке кельмез къанаат ве сабырсызлыкъ иле 
козь этерек, бала киби севинди. Оджа къоюн къатыгъыны пек 
севе. Алель-аджеле азбаргъа чыкъты, чешмеде йыкъанып кельген- 
дже... софра азыр эди. Къадын ве ходжа отурып, зевкъ ве иштаа 
иле сабалыкъ эдилер. 


Сюргюнлик деври къырымтатар 
эдебияты (1944—1990) 


1 мани олмакъ — кедер этмек. 
2зеккий — отькюр акъыллы; зийрек. 
3 къадайыф — татлы емеклер. 

Оджа уйле маалинде, кунеш къыздыргъанына итибар бермей, 
Чатал-Дут аралыгъына чыкъты. Сагъ къоллап, къалдырым бою 
кетти. Бир талай юрьген сонъ, озюни адамларле къайнагъан 
Чаршыда! корьди. Акъырын-акъырын огге джылыша берди. 
Малмийитке якъынлагъанда къакъынып-тюртюнип юрюв- 
ден къачынып, «Авропа» къавеханеси беттеки къалдырымгъа 
авушты, ойле ёнеди. Сырлы Чешме аралыгъы, башында, онъ 
къолда, таш басамакълар устюнде Усеин Балич ве Дарби-Али 
араретли лакъырды этмекте эдилер. Бу эки адам шеэрде китап 
алыш-вериши иле мешгъуллер. Балич эвеллерде Ялтада маа- 
риф хызметинде эди, Асан Нури арекетинде иштираки ичюн, 
полис идареси оны бу шеэрге сюргюнге ёллады. Шимди къа- 
зангъан парасынынъ бир уджуны дигер уджуна кетирип оламай 
омюр кечирмекте. Оджа узакътан оларгъа башыны саллады, сагъ 
къолуны кокюси узерине къойып, азачыкъ эгилерек, ёлуна девам 
этти. Вакъытлар кечеджек, бу киши — Усеин Балич, маариф халкъ 
комиссары, укюмет азасы оладжакъ. Эбет! 

Огге юрюджи-арткъа къайтыджы юклю девелер, боюнларына 
чанълар такъылы учь атлы файтонлар, къырмызы къушакълы, 
шертли тёпе къалпакълы айдавджылар. Давулларынынъ агъыр- 
лыгъындан омузлары бир якъкъа чеккен къыйыкъ, булгъача 
сатыджылар, эвлернинъ сачагъы кольгесине чекилип, кемане ве 
даре чалып, эски тюркюлеримизни сёйлейиджи къарт чингенелер. 
О аджайип Салачыкъ чалгъыджылары. Усеин оджа бу гурюльтюли 
сокъакъларны, юрекни сызлатыджы бу хош садаларны сагъын- 
гъан эди. Кимерде токъталып, инсан чалкъанмасыны сейир эткен 
олды, лякин чокъ турмагъа чареси олмагъанындан текрар илери 
ынтылды. Базиргян Ялпачыкънынъ тюкяны огюнден, Шабалта 
мааллесининъ къабургъасындан кечти, Хансарайны да аркъада 
къалдырып, Почта аралыгъы уджуна кельген эди, бурунына къара 
биберли янтыкъ къокъусы урды. Оджа, мутерем окъуйыджымыз- 
гъа малюм, «Вели Баба» къавеханесинде ашап, тойып чыкъты, ач 
дегиль, амма фуруннынъ янындан кечип-кетип оламады. Ичериде 
юфкъа беденли, индже мыйыкълы уста, агъач курекнен печтен 
янтыкълар чыкъарып, тахта тёшеме узеринде тизмекте, янашада, 
тенеке сергилерде кербар ренкли тазе къалачлар, къуманчыкълар 
— маялар, пенирли сыра-сыра олып, ярашып турмакъталар. 

Серги аркъасындаки къувурчыкъ сачлы огълан бала козьле- 
рини муштериге котерди. 

— Буюрынъыз, эфенди! — деди муаллимге. — Арнаут маялары. 
Янтыкълар. Бойлелерини ялынъыз бизде тапмакъ мумкюн! 


Шамиль Алядин. 
«Иблиснинъ зияфетине давет» 

Муаллим хош кулюмсиреди ве къолуны быджагъынынъ дже- 
бине сокъты. 
— Пенирли къачкъа? 

— Дёрт капик, — деди бала. 

— Янтыкъ? 

— Учь капик. 

Оджа джебини къармалай берди. Уфакъ пара тапып ола- 
мады. Янтыкъкъа ола, ири акъча бозмагъа истемеди. 

— Къалач бармы? — деп сорады оджа. Бир шей алмайып 
чыкъып кетмек... айып оладжакъ эди. 

— Бар, — деди бала. — Данеси дёрт ша. 

Муштери джебинде тапылгъан эки капикни баланынъ 
огюне къойды, бир къалач алып, джебине къойды. Фурун- 
дан чыкъып, аягъы къалдырымгъа баскъаны киби къаразерели, 
сыджакъ, къокъулы къалачнынъ бир четинден тишлемек истеди, 
лякин кельген-кечкен адамлардан утанды. 

Он беш йыл даа кечер, кендине дёрт шалыкъ къалач саткъан 
къувурчыкъ сачлы бала, Абдулла акъайнынъ огълу, Къырымда 
Билял Чагъар намы иле девлет эрбабы олур. Оджа шимди бу хусу- 
ста бир шей бильмей. Кимсебильмей. Аммабаланынъ озю де, янъы- 
чыкъ элинден дёрт шалыкъ къалач алгъан муштерининъ, миллет 
ичюн ким экенлигинден ве илериде даа ким оладжагъындан хабер- 
дар дегиль. Быджагъынынъ тифтикли тирсеклери, потюклери- 
нинъ къыйыш окчелери, ашагъы саркъыкъ орьме юнь чораплары, 
булар, эльбетте, портманесининъ инджелигинден, амма дюльбер 
череси, айдын назарлары онынъ рухий зенгинлигинден делялет 
эди. 

Усеин оджа чешме огюндеки сылакъ ташлар устюне ихтиятле 
баса-баса къаршыдаки къалдырымгъа чыкъты, Орта Медресе 
бетке ёл тутты. Кунеш зияларыны адамларнынъ башлары узерине 
сачмакъта. Ич бир шей ерге озюнинъ кольгесини быракъмай. Хан- 
Джами мааллесининъ эсли-башлы эркек эалиси шимди уйле нама- 
зында, Джаддеде! адамлар, тюкянларда муштерилер ёкъ. Ибадет- 
ханеге кетмеген кахьялар, меъмурлар тенеффюс маначыгъынен 
къавеханелерге толушкъанлар. Шеэрнинъ меркез мааллелеринде, 
авропалыларгъа бенъземек ичюн, уйлелик тенеффюске риает 
этильсе де, ичери аралыкълардаки тюкянларда тёкмеджилер, 
къылджылар, къуюмджылар, къалайджылар, бакъырджылар, 
къадайыфчылар, куркчилер, терзилер? уйлелик тиджаретни токъ- 
таткъанлары ёкъ. 

1 джадде — кенъ ве узун сокъакъ. 
2терзи — тикиджи. 

Он алты бинъ адамлыкъ эалиге саип шу шеэрнинъ отуз эки маал- 
лесинде отуз эки джамиси, отуз эки юксек минареси, отуз эки де 
имамы ве мазини олып, онынъ да, дигер буюк шеэрлер киби, 
озюнинъ ичтимаий табакъалары, акъ суеклилери — бейлери, 
мырзалары, челебилери; руханийлери — шейхлери, къады- 
лары, хатиплери, имамлары; зенгинлери, буржуасы ве озю- 
нинъ эр куньгю эмеги иле кечинген фукъаре зенааткярлары, 
усталары ве, ниает, Чурюк-Сув боюнда тизилип, орта асыр 
усулы иле иш корюджи табаналарнынъ ишчилери ве халфа- 
лары!, къара хызмет кишилери ве, бойле аяттан наразы генч- 
лери, муневерлери де мевджуддыр. Зенгинлер ве аллылар 
яшагъан эвлердеки чокъ куньлю тойлар, яшлар отуршувлары, 
къызлар джыйынлары, киев тыраш олувы... ве бу тойларда 
чалынгъан тесирли назик авалар, араретли оюнлар, мусафирлер 
ичюн пиширильген палевезели плявлар, къавурмалар, кебаблар, 
бакълалы, нохутлы, къартоплы эт шорбалары, мусакъкъалар, 
сармалар, долмалар, пачалар, сиркели куфтелер, кобетелер, бур- 
малар, къыйыкълар, богъчачыкълар, къурабиелер, эльвалар, 
хошафлар ве саирелер халкъымызнынъ ашчылыкъ саньатындаки 
буюк меаретини косьтермекле, мезкюр емеклернинъ лезетини 
бакъмагъа къазанчы мусааде этмейип, умач шорбасы, ягъсыз ве 
къатыкъсыз макъарне, бакъла, яхут экмек шорбасы... табаналарда 
джыйыгъан, тозлангъан терилерден къырылып алынгъан «тери 
ягъы»нда пиширильген агъыр къокъулы емеклер?! Буларны гъа- 
нимет? деп бильген къоранталар да аз дегиль. Аксине шеэрде бун- 
дан фена алларны да корьмеге мумкюн. Джамилер огюнде турып, 
намаздан чыкъкъанларгъа: «Саускъан мааллесинде Абдулмеджид 
акъай сыкъылгъан. Гонълюнъизден къопкъанны беринъиз!» — 
сёзлеринен мураджаат этип, явлыкъ ачкъан гъарип адамлар — 
ёкъсуллыкънынъ къурбаны олдугъына шубе этилемез. 

Шеэрде бир рус гимназиясы ишлер. Онда сийрек-серпек татар 
балалары да тасиль корелер. Эр маалленинъ озюнде булунгъан 
татар мектебининъ дёрт сыныфында бир оджа бар. Сыныфлар бир 
ода ичинде, невбет-невбет окъуйлар. Земство мектеплерининъ 
муаллимлери айры. Мен бу оджаларнынъ эксерисини севем-саям, 
о себептен оларны сизлер де бильгенинъизни истейим. Ахмед 
Нуредин, Ягъя Байбуртлы, Ахмед Нагъаев, Ибраим Меинов, Абду- 
раман Усни, Сулейман Бадракълы, Якъуб Шакир-Али, Осман Заа- 
тов... бу генч оджалар татар балаларына илим, фен ве зека? огрет- 
мектелер. 


Шамиль Алядин. 
«Иблиснинъ зияфетине давет» 


1 халфа — шегирт (ишчи). 
2 гъанимет — мында: къазаныч. 
3 зека — омюрде эр шейни анълав. 

Усеин оджа Орта-медресе бетке юрюшини девам этмекте. Онъа 
эппи ёл даа юрьмек керек. Албуки озю энди ёрулгъангъа бенъзей. 
Къолу ичинде къалгъан къалач кесегини ихтиятле агъызына 
къапты, гизлиден чайнала-чайнала кеткенде, янында эки 


атлы файтон токътады. 
— Буюрынъыз, эфенди! — деди онъа беяз мыйыкълы 
айдавджы. — Ава сыджакъ... терлегенсинъиз. Отурынъыз! 


Мен чокъ алмам. Бутюн зевкъынъыз-сефанъыз ичюн къыркъ 
капик берирсинъиз! 

Оджа кишининъ айткъанларыны эшитмеди, анъламады... 
алель-аджеле файтонгъа минди. Файтон эппи юрьген сонъ 
къулакъларында айдавджынынъ «мен чокъ алмам» деген 

сёзлери чынъладылар. Оларнынъ манасыны анълап, озюнинъ 
аякъларындаки потюклерге козь этти. Кулюмсиреди. Беяз къая- 
ларнынъ кольгелери таш ёлны орьтюп, оны салкъынландыргъан 
вакъытта, оджа эки къанатлы араба къапу огюнде ерге тюшти, 
файтон Салачыкъ! бетке ёнеди. Оджа араба къапу янашасындаки 
кучюк къапуны къакъты. Къакъкъан сонъ, бекледи. Кимсе чыкъ- 
мады. Дивар аркъасында, багъча ичинде, кимдир балтанен одун 
кесмекте. Эркек киши иле къадын лакъырды этмектелер. Оджа 
къапуны текрар къакъты. Балта сеси кесильди. Бираздан сонъ, 
къапу аралыкъланды. Әсли кишининъ яры бети корюнди. 

— Сизге ким керек? 

— Исмаиль эфенди иле корюшмек истейим. 

Къапу къапалды. Аякъ давушлары узакълаштылар. Мусафир 
таш ёлдаки, къум устюнде огге-арткъа юрьди. Юрьген сайын эски 
потюклеринден ерде бичимсиз излер къалдылар. Ёл четиндеки 
беяз, юмшакъ таш устюне аякъларыны невбет-невбет къойып, 
балакъларынынъ тозуны къакъты, сонъра джебинден гульгюли 
пошусыны чыкъарып, бетининъ ве елькесининъ терини сильди. 
Бу эснада къапу ачылды. Босагъа аркъасында беяз эльбисели?, 
эсмери, яш киши турмакъта эди. Осюк сачлары къырмызы феси- 
нинъ астындан чыкъып, елькесини орткенлер. 

— Ким оласынъыз, эфенди? — деп сорады о, ёлджудан. 

— Мен Усеин Шамиль... Тохтаргъазы огълум, — деди мусафир. 
— Айвасыл оджасы. Исмаиль муаллимде ишим бар. 

Саде зиялылар — оджалар, эдиплер, рессамлар, миъмарлар Гас- 
принскийге «Исмаиль муаллим, Исмаиль эфенди... «Гаспралы» 
деп мураджаат эткенлери алда, зенгин табакъа кишилери онъа 
«Исмаиль бей, Исмаиль мырза... Гаспринский» демектелер. Ойле 

денильмеге наширнинъ кечмиштеки задекянлыгъы! ве аль-азыр- 
даки шурети себеп. 

— Риджа этем! — фесли киши къапуны артынадже ачты. 
Мусафир босагъадан ичери атлагъан сонъ, онъа дивар янын- 
даки курсюни косьтерип, деди: — Бираз сабыр этинъиз! 

Фесли киши таш басамакълар бою экинджи къаткъа 
чыкъып кетти. Мусафир курсюге отурды, джевиз агъачын- 
дан ясалы къутусыны чыкъарып, сигар ясады, кибрит чер- 
тип тутандыргъан сонъ, этрафына бакъынды. Сол якъта ири- 
ири пенджерели таш бинанынъ биринджи къатында мотор 
ишлемекте, чархлар дёнмекте. Яш муреттип юксек уруфат 
больмелеринде арифлер тапып, келимелер тертип этмекте. 
Ачыкъ пенджереден эр шей корюне. Басмахане иле идарехане 
арасында демир къоркъулыкълы юксек кечит бар. 

«Бир газетанынъ нешири бу къадар эндише? иле багълымы, 
аджеба?» — деп тюшюнди оджа. Онынъ бу эвге келюви биринджи 
сефер олмаса да, эвельки зияретлеринде басмаханенинъ ишини 
абайламагъан ве шимди басамакълардан ашагъы энмекте олгъан 
беяз эльбисели кишини де корьмеген эди. 

— Нашир сизни уджреде? беклей, — деди о, мусафирге. — Бую- 
рынъыз! 

Оджа, яш кишининъ газета идаресинде адий хадим дегиль, 
бельки муаррир ве наптирнинъ огълу экенлигини фаркълап, онынъ 
пешинден кетти. 

Исмаиль Гаспралынынъ кабинети, истраат одасы ве ятакъ- 
ханеси, эписи бир уджреден ибарет. Бу бина къытлыгъындан 
дегиль, хызметнинъ хусусиети бунъа меджбур эткенинден себеп. 
Муаллим тёшегинден саба саат алтыда къалкъа, бир фильджан 
сютсиз къаве ичкен сонъ хызметине башлай. Къушлыкъ маалинде 
енъи почта келе. Мектюплерни озю ача, Авропанынъ ве Асия- 
нынъ мухтелиф* тиллериндеки тазе газеталарны козьден кечире, 
муим хаберлернинъ астларыны къырмызы ве мавы боялы къалем 
иле чызып, хадимлерге такъдим эте. Бу ишни Гаспринский озю- 
нинъ язы масасы башында дегиль, карьёла? аркъалыгъына таялы 
алында япа. Адети ойле. Язы язгъанда тютюн чокъ иче. 

Кунеш шавлелери алчакъларгъа, къаялар арасына тюшкен 
сонъ, муаллим софагъа чыкъа, идарени ве басмаханени доланып, 


Шамиль Алядин. 

хадимлер ве муреттиплер иле къонушып, уджресине къайтып 
келе. Текрар карьёласына таяна. 

Генчлигинде, бедендже къавий экенде, сабалары каби- 
нетинден коридоргъа чыкъкъан маалинде машиналарнынъ 
давушыны эшитмесе, пек азаплана, басмаханеге кирип, 

сюкюнетнинъ себебини сорап бильмегендже, эвде раат оту- 
рып оламай тургъан. 
«Бу уйкен огълу олмалы...» деп тюшюнди мусафир мер- 
дивенден юкъары котерилир экен. О Исмаиль эфендининъ 
озю ве аилеси акъкъында чокъ эшиткен, онынъ фаалиети иле 
тафсилятлы таныш. Буюк огълу Рефат наширнинъ биринджи 
ярдымджысы. Мансур ве Айдер — кендже огъуллары... олар 
гимназияда окъумакъталар. Хатидже, Шефикъа, Нияр ханым- 
лар исе муаллимнинъ къызлары. 

Әв саиби, адети узьре, зияретчилерни мусафир салонында къа- 
бул эте тургъан. Бу сефер ойле япмады. Усеин Шамиль кабинетке 
буюрмасыны риджа этти, чюнки кенди гъает ёргъун, вакъыты тар 
эди. 

Мусафир озюнинъ иши акъкъында насыл лакъырды ола биле- 
джегини ве не иле битеджегини тюшюне-тюшюне кельмекте экен, 
Рефат онынъ буруны алдында агъыр эмен къапуны ачты. 

— Риджа этем, Усеин эфенди! 

Оджа ичери кирмекте олды. Рефат онынъ артындан къапуны 
ортип, озю кери дёнди. Мусафир кениш ода ичинде, сийрек ве 
чал сачлы, узун, гурь мыйыкълы кишининъ огюнде турмакъта 
эди. Устюнде уфакъ дёгмели, тар якъалы, узун чекмен. Башында 
пускюлли, къырмызы фес. Элинде рус тилинде «Вестник» газе- 
тасы. 

— Селям алейкум, Исмаиль муаллим! — деди зияретчи. Озю 
сыкъылды, къызарды. 

Муаллим мусафирге элесленип бакъты. Де таныгъан киби олды, 
де танымагъан киби... 

— Алейкум селям! — деди нашир эминиетсизликле. Мусафир- 
нинъ кимлигини эске тюшюрьмек ичюн, козьлерини къыса берип, 
онъа бакъып турды. Ниает, таныды. Кендине узатылгъан къолны 
тутып, кучьлю сыкъты. — Риджа этем!.. — дивар янындаки вьяна 
креслосына ишарет этти. — Отурынъыз! 

Усеин корюшювден пек эеджанланды. Креслогъа отургъан сонъ 
явлыгъынен манълайыны сильди, козьлерини ердеки килимге 
догърултып, индемей отурды. Лакъырдыны бирден къураштырып 
оламай, заметленди. Гаспринский карьёла устюнде экен, муса- 
фирге кергин дикъкъат иле козь этти... бекледи. 


эдебияты (1944—1990) 

— Мен Айвасылдаки министр мектеби оджасы... Усеин Шамиль 
олам, — деди зияретчи ве юткъунып алды. — Хатиринъизде олса, 
дёрт йыл эвельси узурынъызда булунгъан эдим. 


— Әбет! — деди муаллим. — Эписи хатиримде. Мекте- 
бинъизде ишлер насыл? Джемаат ярдым этеми? 
— Джемаат... эльбетте, ярдымдан къачынмай, — деди 


Усеин оджа, — лякин джемаатнынъ озю ярдымгъа мухтадж. 
О гъарип, фукъаре. Мен Айвасылны терк эттим. 

— Сиз... Айвасылнымы? Ничюн? 

— Ишлемеси кучь олды. Айвасыл Ялтагъа якъын. Ялтада 
исе чар меъмурлары, полис хадимлери чокъ, оларнынъ къу- 
лакълары ири, къоллары узун. 

— Не иле мешгъуль олмакъ истейсинъиз? 

— Оджалыкъ иле, — деди Усеин Шамиль. — Элимден кельген 
башкъа нем бар? 

— Шаирлик... иш дегильми? — Гаспринский онъа элесленип 
бакъты, — «Ветан хадими»нде дердж этильген шиирлеринъиз иле 
танышым. Базылары фена дегиль. 

— Къайсылары, муаллим! 

Исмаиль эфенди ишарет пармагъыны манълайына тиреди, 
нелердир тюшюнди, нелернидир хатырлады... Усеин оджанынъ 
эсеринден базы сатырларны окъумагъа тутунды. 

— «Бу дюньяда эр шей пара, башта пара, сонъ бахт ара. Раат 
истер исенъ — пара, керек пара, пара, пара! Дин огренмек ичюн 
пара, оны кутьмек ичюн пара, дюнья бильмек ичюн пара...» 

Сонъра, муаллимнинъ тили негедир илишип, токъталды. Ахы- 
рыны эске тюшюрьмек ичюн хайли вакъыт дудакъларыны къы- 
бырдатып, эшитильмез давуш иле бир шейлер пысырдап отурды, 
ниает, девам этти: 

— «Ятсанъ пара, турсанъ пара, догъсанъ пара, ольсенъ пара, 
сагъ ве хаста олсанъ пара...» — Исмаиль бей зевкъланып кульди. 
— Гуя меним вазиетимни билип язмышсынъыз, Усеин эфенди. 
Фена дегиль. Фена дегиль! — деп текрарлады нашир. 

— Мен сизге енъи эсерлернен кельдим, — деди онъа джевабен 
Тохтаргъазы. — Мумкюн олса, окъуп бакъынъыз! 

Гаспринский бир янбашыны бошап, дигер янбашы узерине 
янтайды. Юзюнде эндише асыл олдыгъы алда, сусты.... бекледи. 

«Бакъайым... дурулмаз, къанаатсыз генч несиль не диеджек?» 
— дептюшюнди Исмаиль эфенди ичтен. О тюшюнмекте экен, Усеин 
оджа къоюн джебинден дефтерини чыкъарып, наширге узатты. 

— Мунасип корьсенъиз... Табъ этинъиз!! 

Исмаиль эфенди, Усеин оджанынъ авада узаныкъ къолундаки 
дефтерге бакъты-бакъты, ниает, башынынъ арекети иле коше- 
деки язы масасына ишарет этти. Усеин оджа дефтерни тез-тез 
алып-кетип, маса устюне къойды. 

Әв саиби мусафирден Айвасыл ве Дерекой хаберлери 
динълеген, дост-эшлернинъ вазиети иле таныш олгъан сонъ 
къалкъты, маса башына отурып, шиирлерни окъуп бакъты. 
Гаспринский эр шейни аля козьлюксиз окъумакъта. Козь- 
лери арифлерге о дередже алышыкъ ки, бир бакъышта бутюн 
саифенинъ мундериджесини къаврап ала биле. Дефтерни 
бир дефа къарыштырып, козьден кечирип чыкъты, сонъра 
ашыкъмайып, текрар окъуды... чокъ вакъыт окъуды. Окъуп 

битирген сонъ, Усеин Шамильге бир шей айтмады. Индемей 
отурды. Тюшюнди-тюшюнди, козюне апансыздан дефтернинъ 
ахырында шаирнинъ шахсиети акъкъындаки сатырлар чалынды. 
Оларны мемнюниетле окъуды ве тааджипленди. Усеин Шамильге 
бир шейлер сёйлемек истеген киби, козьлерини котерди... бакъ- 
ты-бакъты, бир шей сёйлеп оламай, текрар ашагъы эндирди. 
Дефтерни эп къарыштырды... эп окъуды. 

Нашир дефтерни теткъикъ! иле мешгъуль экен, Усеин оджа 
уджрени дикъкъатле козьден кечирди. менден ясалы язы масасы 
иле меракъланды. Онынъ учь якъында алчакъ пармакълыкъ. 
Диваргъа таялы къысымында сыранен экишер къатлы чекме- 
джелер. Сол якъта ешиль къалпакълы лампад. Янашада электрик 
дёгмелер. Муаррир буларгъа пармагъынен басып, зарур хадимни 
кенди узуруна чагъыра, керек вазифени буюра биле. Дивардаки 
ченгельге кечкен саннынъ лейхалары илинген. Ерде, килим- 
нинъ этрафында вьяна отургъычлары ве орьме мешин креслолар 
къойылгъан. 

Зияретчи эппи вакъыт индемей отурды... ниает, акъырындан 
пенджереге чевирильди, ихтиятле боюныны котерип, тышары- 
гъа козь этти. Багъча ичинде, джевиз тереги астында эсли къа- 
дын сатыр иле къыйма чекмекте, янында кучюк къызчыкъ семиз, 
чыбар мышыкънынъ пешинден къувалай. Ёлдан азбаргъа одун 
юклю бир атлы араба кирди, эвнинъ аркъасына кечип кетти. Одун- 
лар бычылгъан, догъралгъан... нарат киби. Узакъта эвлернинъ 
дамлары узеринде, шинген думан арасында рум кильсеси юкселип 
турмакъта. Шеэрде екяне кильсе. 

Усеин оджа бу левханы сейир этип тургъанда тыныкъ, ёргъун 
сес эшитип, аркъасына чевирильди. Нашир, ишарет пармагъыны 
кягъытнынъ ортасына тирегени алда, мусафирге бунарлы козьле- 
ринен бакъмакъта эди. 

— «Кими киер алтын тадж, кими бир пула мухтадж...» — Гасп- 
ринский шиирден сатырлар окъуп косьтерди. — Бу не демек, 
Усеин эфенди? Багълы козьлерле атылан таш... Ойлеми? Даа 


А 
сонъра... — кене окъуды. — «Иш вирен токъ, ишчи ач. Була- 8 
мады бунджа эким иш бу дерде бир илядж». а 
Дефтерни асабийликле кресло узерине быракъып аякъкъа Е. Е 
къалкъты. 4 = 
— Ёкъ, огълум! Бойле эсерлери нешир ичюн бенде имкян | ё 
ёкътыр! ЕЙ: 
— Насыл эсерлерни, къыйметли устаз! В Е 
— Заманы, шараиты дюшюнмей язылан эсерлери... — деди = 


Гаспринский. — Ве эписи озюнъизе малюм. 

— Мен беллесем, беязгъа даима беяз, къарагъа — къара демек 
керек, — деди Усеин оджа. 

— Шубэсиз, — Исмаиль Гаспринский мусафирнинъ фикирини 
тасдикълап, башыны къакъытты. — Әр шейнинъ озь ады, озь таи- 
наты бар. Ве Абдурешид эфенди, кендинъизе малюм, эр шейни озь 
ады иле адландырды. Къарагъа — къара деди, беязгъа — беяз... 
Эбет! Сиз дикъкъат этинъиз! — нашир еринден къалкъты, диваргъа 
якъын барды, аякъ уджларында котерилип, юксек рафтан «Ветан 
Хадими»нинъ биринджи нусхасыны алды, онынъ, баш макъа- 
лесинден базы келимелерини окъуп косьтерди. — «Язаджагъымыз 
вакъиа ве адиселер не къадар аджджы олурса-олсун, олдугъы киби 
языладжакъ... янгъыны иллюминация, хиянети кирамет, къар- 
гъайы — бульбуль, виранейи — гулистан дие тасвир итмейджегиз. 
Догъруя — догъру, эгрие — эгри демек меслек! ве вазифемиздир. 
Халкъ намы алдында эйи ве фена япылан ишлери агъаларнынъ, 
бейлеринъ хатири, софуларынъ такъвалыгъы, шейхларынъ кера- 
мети урьметине ялан-янълыш арз итмейеджегиз...» — Исмаиль 
эфенди бунынъле окъувыны кесип, газетаны къайтарып рафкъа 
къойды. — Әбет! Медиев ишке бойле, араретли киришкен эди. Сёй- 
ленъиз, «Ветан Хадими» не къадар яшады? 

— Эки йыл... — деди Тохтаргъазы, — лякин намус-ырыз иле 
яшады. 

— «Терджиман» йигирми еди йылдан бери омюр сюрмекте, — 
деди Исмаиль эфенди, ифтихар? иле. — Не беллейсинъиз, о намус- 
сыз-ырызсыз яшамакътамы? 

«Ветан Хадими» узериндеки лаф генч муэллифни эеджангъа 
кетирди, чюнки онынъ догъувында ве фаалиетинде Усеин оджа- 
нынъ джиддий хызметлери олды ве.. къапатылувы да юрегинде 


1 меслек — макъсат. 
2 ифтихар — гъурур. 

терен яра ачты. Бу яра даа тазе. «Ветан Хадими»не генчлик буюк 
умют багълагъан эди. Языкъ ки, халкънынъ сербестлиги ичюн 

енъи фикирлер сёйлеген «Ветан Хадими»... артыкъ ёкъ. 

— Афу этинъиз, муаллим! — деди оджа басыкъ сеси иле. — 


е 

8 

25 
=) Е 

Е Е Мен фикиримни, бираз башкъаджа сёзлерде ифа эттим. Мен 
ті 

2 | демек истедим ки, экисинде эмель бир дегиль. Абдурешид 
Ы 

Бч Медиев курешти. 

еч 

ве — Ким иле? 

Е 

ЕЕ — Чаризм иле! 

8 — Курешти... енъдими? — нашир иддетленип сорады, — 

5” Енъе билирми эди? 

о — Екъ. Енъип оламады, — деди Тохтаргъазы. — Енъмек 

ичюн чокълукъ ве бирлик зарур. 

— Енъмек ичюн кучь лязим, — дие итираз! этти Исмаиль 
эфенди. — Биз зайыфмыз. Императорда силялы аскерий кучьлер 
бар. 

— Император, шубесиз, бизден кучьлю, — деди Усеин оджа, яры 
кинае тарзында, — амма зайыф халкълар бирлешселер, кучьлю 
императорны енъе билирлер. 


— Бирлешселер!.. — эв саиби мусафирнинъ сёзюни аджи- 
зликле текрарлады. — Бирлешмек ичюн анълы олмакъ шарт. Биз 
чокъ кериде къалдыкъ... чюнки джиалет? къафамызы къурутты, 
козьлеримизнинъ шефаатыны алды. Илери халкъ олмакъ ичюн 
окъумалыйыз. Мутеракъкъий бильгилер ве фикирлер иле силя- 
ланмалы, онлары кенди дилимизде накъиль? идип, кенди мектеп- 
леримизе, медреселеримизе кирдирмейе чалышмалыйыз! 

Бу фикирлер догъру. Усеин Шамильнинъ оларгъа итиразы ёкъ, 
лякин олар мукеммель дегиллер. Халкънынъ сербестлиги ичюн 
ялынъыз медениетнинъ, илимнинъ озю кяфи дегиль. Сербестлик 
ичюн даа муимдже, даа дефильдже ишлернинъ акъкъындан кель- 
мек керек. Нашир олар хусусында, ничюндир, сёйлемеди. Фикир- 
лерини ниаетке еткизмеди. Ничюн? Усеин оджа муталяаны девам 
этсинми? Бу эвге бир риджа иле келип де, умютсизден башлагъан 
мунакъашада Исмаиль эфендининъ сёзлерине яхшы, яхут яман 
деген къыймет кессинми? Ойле меселелер олдугъындан, сусып да 
оламады. 

Шай тюшюнди Усеин оджа. Тюшюндже оны раатсызлады. 
Дигер якътан исе, муляазалар гъает джиддий ве ибретли... земане 
генчликнинъ къафасыны ишгъаль эткен меселелер олдугъындан, 
сусып да оламады. 


1 итираз — наразылыкъ. 
2 джиалет — джаиллик. 
3 накъиль — терджиме. 

— Афу идинъиз, Исмаиль муаллим! — деди оджа. — Кериде 
къалдыгъымызнынъ себеплеринден бири, шубесиз, джиаллет- 
тир. Я джаиллигимизе себеп недир? Бизлери эсир иден, аякъ 
алдында ёгъуран, эзен, инсан укъукъындан маърум иден 
недир? Чар акимиети дегильмидир? 

Әв саиби айретле козьлерини котерди. 

— Русие мусульманлары окъуп, медений адамлар олур- 
ларса, акъны-къараны таныяджакъ, кендилерини зулумдан 
къорчаламая биледжеклер, — деди о, Усеин Шамильге. — 
Илим, фен... иште, бизе не лязим. 

— Мусульманларынъ тюрлюси вар. Зенгини де вар, фукъа- 
реси де. Зенгин мусульман джаиль дегиль. Демек, иш диний 
менсубиеттен зияде — джемиеттеки ичтимаий мевкъида!... 
ойле экен, мен зан этсем, эвеля фукъарелернинъ къолларындаки 
бугъавларны къырмакъ керек. 

Муаллим бир дивардан дигер диваргъа къадар, илери-кери, 
кезинмекте экен, бирден токъталды. 

— Афу этинъиз, Усеин эфенди! — деди о, мусафирге мураджаат 


Шамиль Алядин. 
«Иблиснинъ зияфетине давет» 


иле. — Сиз къач яшындасынъыз? 
— Йигирми докъуздам, — деп джевап берди мусафир. 
— Иигирми докъуздасынъыз... А! — Исмаиль эфенди, оджа- 


нынъ яшлыгъына сукъланып, хошнут чере иле кулюмсиреди. — 
Меним «Тонгъыч»ым? басмаханеден чыкъкъан вакъытта дюньяда 
вармы эдинъиз? 

— Хайыр! — деди Усеин оджа ве кулюмсиреди. — Мен «Тон- 
гъыч»тан эки ай сонъра дюньягъа кельгеним. 

— Эки йыл сонъра халкълар «Терджиман»ны окъуя баш- 
ладылар. Аля окъумакъталар. «Терджиман» чыкъмамыш олса 
эди... ким бильсин? Эбет! Ким бильсин! — деп текрарлады Исмаиль 
Гаспралы. — Итимал, шаир Тохтаргъазы да олмаз эди. Матбуат 
ёкъ исе, языджы неден догъа бильсин? Сиз яшсынъыз. Даа чокъ 
яшайджакъ, чокъ кореджексинъиз. Бизим корьдюклеримизи 
дегиль, бутюнлей енъисини. Истисмардан, зульметтен азат аятны 
кореджексинъиз. 

Тохтаргъазы сусты... джевап бермеди. Енъи асыр башындаки 
ичтимаий-сиясий вакъиаларгъа онынъ озь назары бар. Исмаиль 
эфенди Русие мусульманларыны окъумыш адамлар этип, Авропа 
медениети севиесине котермек истей. Эмели ойле. Сёз келими... 
котерди. Сонъра не оладжакъ? Бир шей денъишеджекми? Хайыр, 


1 мевкъи — вазиет. 


21881—1882 сенелери «Тонгъыч», «Шефакъ: «Нешрият Исмаилие» 
адлары алтында меджмуа нешир эткен эди. 

денъишмейджек. Окъумыш зенгинлер иле окъумыш фукъарелер 
оладжакълар. Истисмар, эсарет девам этеджек. 

Усеин оджа улу гъаелер огърунда илериде оладжакъ хыз- 
метлерде, курешлерде къатий ер ишгъаль этювнинъ! муим- 
лигини тюшюнди. Русиеде енъи кучь догъмакъ узьре. О 
кучь мусаватсызлыкъны? йыкъаджакъ. Исмаиль муаллим 
оджанынъ зеининде бу фикирлер къайнашкъаныны, сукют 
отурувындан, хаялсыравындан ве... кимерде-кимерде муал- 
лимнинъ юзюне гизлиден козь этип алувындан бильди. 

— Бугъавларны къырмакъ... сиз ойле дединъиз! — муал- 
лимнинъ хатирине Тохтаргъазынынъ бана айткъан сёзлери 


эдебияты (1944—1990) 


Сюргюнлик деври къырымтатар 


тюшти. — Мен Парижде Тургенев иле субет эттим. «Ком- 
мунист манифести»ни франсыз дилинде окъудым... — деди 
муаллим. 


Карьёлагъа отурды, тютюн къутусыны тизлери устюне къойып, 
сигар ясай башлады. О, эеджанлы эди. Пармакълары кендине таби 
олмай, къалтырай бердилер. Де тютюн ерге сачылды, де кягъыт 
элинден учты. Не исе, сигарны ясап, кибрит чертип тутандыр- 
гъан вакъытта къапу давушсыз ачылды, хыналы сач, эсли къа- 
дын кирди, дивар янындаки кучюк масаны ортагъа сюрип, элин- 
деки табакътан онынъ устюне эки фильджан къаве ве индже, беяз 
чубукътан орюли чанакъта кербар-киби бакълавалар къойып, 
яваштан чыкъты. 

— Буюрынъыз, Усеин эфенди! — деди нашир. Фильджанны 
мусафирге таба чекип къойды. — Лафкъа тутундыкъ, къонакъбай 
борджумны унуттым. Афу этинъиз. Бельки бир шейлер емек исте- 
йдирсинъиз? Сымарламакъ мумкюн. 9? Чекинменъиз! 

Усеин Шамиль, шубесиз, токъ дегиль эди. Токъ дегиллиги ичюн 
де шимди къаве ичмеге истеги ёкъ. Лякин Исмаиль муаллим иле 
бир софра башында къурулып отурып, аш ашамакъ — тёрелик? 


олмайджакъмы? 
— Зёре ханымнынъ вефат эттиги чокъ вакъыт олды, — деди 
муаллим, тюшкюн алда. — Эп туллыкъ омюри кечирмекдейим. 


Онынъ догъмуш къардашына эвлендим. Къадын чокъ яшамады. 
Такъдир... къыйметли Усеин Шамиль! Мен артыкъ ихтияр олдым. 
Факъат окюнчим ёкъ. Аятымдан мемнюним. Фани дюньядан бош 
араба киби чыкъып гитмейеджегим. Миллете элимден келен хыз- 
мети яптым. 

Бойле дер экен, муаллимнинъ козьлерининъ кенарларында эки 
ири тамчы йылтырады, сонъра о тамчылар янакълары узеринден 


1 ишгъаль этюв — алув. 
2 мусаватсызлыкъ — акъсызлыкъ, адалетсизлик. 
3 тёрелик — мында: юзьсюзлик, эдепсизлик. 

акъып, ерге, килим узерине тюшип кеттилер. О, козь яшларыны 
мусафирден гизлемеге ынтылмады, атта явлыгъынен оларны 
сильмеди. Усеин оджа озюнинъ къальбининъ тепиндисини 
бираз тыймакъ ичюнми, ким бильсин... аякъкъа къалкъты, 
эллерини къавуштырып, не демекни, не япмакъны бильмей, 
онынъ огюнде турды. 

— Отур! Отур, огълум! — деди онъа нашир. — Бу ал менде 
биринджи дефа дегиль. Къасеветленменъиз! 

Усеин Шамиль текрар отурды. Къаве ичильген сонъ эвге 
къайтмакъ ичюн къалкъты, маса устюндеки дефтерини 
алып, къоюн джебине къойды, сагълыкълашмакъ ичюн на- 
ширге чевирильгенде, о, арыкъ, узун эки пармагъыны коте- 
рип, авада эки дефа чертти. 

— Сабыр этинъиз... — деди Усеинге. — «Руслар иле бир хош 
яша» намлы эсеринъизи къалдырынъыз! Ондан сонъра... 9! Э! — 
дигер эсернинъ адыны хатырлап оламай, тюшюнди. — Не эди! Не 
эди? А! «Къайдымызы ким чекеджек?» Ойле эди, гъалиба. Оны да 
беринъиз. Башкъаларыны... афу этинъиз, къабул этип оламайым! 
Олар озюнъизде турып-турсунлар! 

— Не вакъыткъа къадар? 

— Әйи куньлер келене къадар, — нашир яваштан кокюс 
кечирди. 

Усеин оджа, эки шиирнинъ саифелерини дефтер ичинден йыр- 
тып алып, маса узерине къойды, муаллимнинъ алидженаплыгъы 
ичюн, къолуны миннетдарлыкъле сыкъты ве тешеккюр этип, 
уджреден чыкъты. 

Экинди маалинде оджа «Вели Баба» къавеханесине къай- 
тып кельди. Хан азбарында сенек, тырнавуч, ювез, акълап, къы- 
зылчыкъ юклю койлю арабаларыны эслеп, итимал, койдешлер 
кельгендирлер, фикиринен оларгъа якъынлашты. Атлар, огюзлер 
чюрюк тобан ве тезек сасыгъан ахыр ичинде хытыр-хытыр малат 
ашамакъта эдилер. Койлюлернинъ башларында юфкъа юньлю 
къалпакълар, аякъларында чарыкълар, беллеринде эки-учь къат 
сарылы къырмызы-мавы ёлакълы къушакълар. Ай-Петри бет- 
тен кельген ешиль козьлю, къуру кевдели, арекетчен кишилер... 
олар ярын саба базарда малларыны сатып, тюкянлардан эв сыма- 
рышларыны алып, эвлерине къайтаджакълар. 

Баба ёкъ вакъытта Даниял пек чылчыкълангъан, кунь бою 
юкъламагъан. Аджире ханым джаддеге алып чыкъып, къалды- 
рым боюнда юре-юре ёрулгъан. Сонъра ичери кирсетип, ашат- 
къан, бала кене дамсызлана берген. Якъында юкълап къалгъан. 
Әнди къаранлыкъланып башлай. Оджа аля корюнмей. Аджире 
къасеветленип, къавеханенинъ салонына тюшкен эди, Усеин 


Шамиль Алядин. 
«Иблиснинъ зияфетине давет» 


соъ 165 „оу 


Право для безоплатного розміщення підручника в мережі Інтернет має 
Міністерство освіти і науки України Нёр://топ.до\.ца/ та Інститут модернізації змісту освіти ћрѕ://ітго.доу.џа 


Шамиль кирип кельди. Къарысы енгиль нефес алды. Ходжасына 
ёргъун козьлерини догъуртты. Козьлер сабадан бери хайырлы 
хабер беклемектелер. Аджире ханым ходжасынынъ зиярети 


е 

4 насыл кечкенини, чересине бир бакъышта биле тургъан. Бу 
[8 дефа юзюнде не тюшкюнлик, не де хошнутлыкъ окъуп ола- 
ЕЙ мады. 

ня — Исмаиль эфендинен корюшип олдынъызмы? — деп 
25 сорады Усеинден. — Ничюн индемейсинъиз? 

ЕЕ — Корюштим... — деди оджа, къыскъадан. — Эки эсе- 
8 римни алып къалды. Дердж этеджек. 

Е — Дигерлерини? 

8 — Дигерлерини... — Усеин Шамиль елькесини къашып 


алды, — къабул этмеди. 

Анда, Исмаиль эфенди иле корюшювде, субет вакъытында 
насыл лаф олды? Усеин Шамиль наширге не деди? Нашир Усеинге 
не джевап берди? О хусуста Аджире ханымгъа шимди бир шей айт- 
мады. Сонъундан айтаджакъ. Эписини айтаджакъ. Усеин Шамиль 
озюнинъ ишлери хусусында къарысынен фикирлешмеге севе. 
Лякин, деръал дегиль, бир талайдан сонъ... адети ойле. Къапудан 
кирер-кирмез эписини айта къоймакъны севмей. 


— Къайсыларыны алып къалгъаныны айтайыммы? — деди 
Аджире ханым, оджанынъ козьлери ичине тикленип. — 9? 
Айтайыммы? 


Усеин джылмайды, индемеди. О дуйды... чюнки Аджире 
ходжасынынъ юрюшини корьгенде ишнинъ акъибетини бильген 
адети бар. 

— Бириси «Сонъ сёзюм... бир хош яша!» Ойлеми? 

Оджа онынъ сёзлерини тасдикълап башыны саллады. 

— Ойле. 

— Лякин, токътанъыз! Токътанъыз! — деди Аджире тез-тез. — 
Сиз оны «Шура»гъа! ёлламагъанмы эдинъиз? 

— Ёллагъан эдим. 

— Насыл? Бир эсер эки ерде дердж этиледжекми? Ойле мум- 
кюнми? 

— Мумкюн, — деди оджа. — Бири дердж этсе, бельки дигери 
де юрекленир. Амма мен билем... Исмаиль эфенди мытлакъа 
«Шура»ны беклер. «Шура» дердж эткен сонъ, кенди де дердж этер. 


хо 
Умер ири могедекли, гудурдевик арабада эмджесини ве енгеп- 
чесини, уфакъ-тюфек эшьянен, демирёл станциясына алып 
кельди. Олар поездге, яни тренге отурып, Кефе бетке ёнельдилер. 


1 Оренбургда нешир этильген меджмуа. 

Эки гедже ве бир куньден сонъ... ниаетсиз чёльнинъ четинде ири, 
тёгерек кунеш къызарып-къызарып батаяткъанда, Харджиби- 
еде, маджаргъа бенъзер эки атлы, ири араба, тоз чанъгъы- 
тып келип, культёпе эвнинъ огюнде токътады. Усеин оджа 
ве яш балалы Аджире ханым ерге тюшкендже, арабанынъ 
этрафында сой-соп, къолум-къомшу топланды, арабадаки 
эшьяны ичери алып кирдилер. 

Бу дакъкъадан итибарен эв эркек ве къадынларнынъ 
бала-чаланынъ сес-садаларынен толды. Достларнынъ-эшлер- 
нинъ «Хош кельди» зиярети афталарнен девам этти. Шама- 
талы «кельди-кеттилер...» эппи сакинлеген сонъ, Усеин оджа 
бир кунь, сабалыкъ ашыны ашап, койни бир корейим деп, 
эвден чыкъты. Эвнинъ саиби — Аджиренинъ аптесининъ огълу 
Сеит Джемиль... даа яш йигит, анасы-бабасынен берабер башкъа 
эвде яшай. Дейджегимиз, оджа эвден чыкъты... Элиндеки кумюш 
саплы таягъынен орта ёл бою яваш-яваш кетти. Кетер экен, эп 
этрафына бакъынды. Учь йыл ичинде койде бир де-бир денъишме 
сезип оламады. Койнинъ батысында кене шу Джемальти байнынъ 
къаралтысы, куньдогъушында Аджы- Эрбаин Эмирзакъ огълу- 
нынъ эви. Сырт бетте сары таш джами. Ёл тобукътан къум. Азба- 
ларда кунештен яныкъ алабута... къара тенли штансыз балалар. 
Топракъ дамлар артында, отсуз-оленсиз чёльде токътап-токътап 
айлангъан джельтирмен. 

«Ёкъ, Харджибие денъишкени ёкъ, — деди Усеин Шамиль 
озь-озюне. — Эвельки киби, сефиль».! Оджа бу койге ильки кель- 
ген йылыны хатырлады. О вакъытта Харджибиеде тюкянлар 
чокъ эди. Аджы-Бекирнинъ тюкяны, данъгъалакъ Васильнинъ 
тюкяны, Барби акъайнынъ тюкяны, Бари байнынъ тюкяны. 

Әнъ кярлысы, энъ зенгини — Талипнинъ тюкяны. Къаве ичмек, 
домино ойнамакъ, эписи мумкюн. Патта-сатта сиясий вакъиа- 
лар акъкъында лаф чыкъа, алевленип кете, дава котериле... иш, 
кимерде, бир-бирини акъаретлев иле нетиджелене, кимерде субет 
котек иле де бите. Кишилер кеч маальде даркъап кете, саба эрте 
турып, чёль хызметине джёней, ерге къаранлыкъ чёккенде къай- 
тып келелер. 

Койде аят бойле нешэсиз, маъзун девам этер экен, рус-япон 
муаребеси башланды. Джаным-джаным татар огъланлары догъ- 
муш эвлерини терк этип, Къызыл Къую демирёл станциясында 
эшелонгъа толып, дюньянынъ четине... Порт-Артургъа джёне- 
дилер. Узакъ эльде, амансыз къуршунлар алтында русие топра- 
гъыны душмандан къорчалап, къан тёктилер, эляк олдылар. Эляк 

олгъан татар йигитлери падиша азретлери огърунда «шеит кетти- 
лер...» исап этильди. Сагъ къалгъанлар, эльден-аякътан яралы, 
сакъат... къайтып кельдилер. 

Харджибиеде мектеп ёкъ эди. Секиз баба: «Огъулларымыз 
окъумыш олсунлар...» деп, Усеин оджанынъ йылына дёрт 
юз кумюш пара адап, делжангъа отуртып, Сарайменден бу 
койге алып кельдилер. Оджа секиз огълангъа окъув ве язув 
огретти. Джемиет Хайрие усулгъа кельген сонъ джемааттан 
тюшкен ианеге мектеп бинасы ясатты. Диварлары бычма 
таш, таваны юксек, пенджерелери кенъ... бу енъи усул мек- 
тебине къомшу койлернинъ балалары да къатнап окъуды- 
лар. Сонъ бинада, талебелер ичюн тарашлыкъ олды. Уйкен 

яшлылар ичюн акъшамлыкъ сыныфлар ачылды. Тезден анъла- 
шылды ки, мектептеки итиядж ялынъыз бина тарашлыгъындан 
ибарет дегиль, талебелернинъ къолларындаки «Хаваджеи субьян» 
ве «Къылавуз»! эски ве муреккеп экенми билинди. Енъи окъув 
китаплары язгъан ве нешир эткен Гаспринскийден башкъа кимсе 
ёкъ. Онынъ да иши чокъ, вакъыты ёкъ. Усеин оджа озю енъи къы- 
раетлер язып, талебелерни окъутмагъа меджбур олды. 

Усеин оджа Сарайменден кельген ильки куньлеринде секиз 
баба: «Иншалла, балаларымыз Къуран окъувны огренеджек, 
молла оладжакълар...» деген эдилер. Усеин оджа бабаларны алда- 
мады. Балаларына Къуран окъувны огретти, амма истикъбаль 
ичюн онынъ нафиле замет экенлигини де анълатты, чюнки макъ- 
сады — моллалар азырламакъ дегиль, девлет идарелеринде хыз- 
метке икътидарлы хадимлер етиштирмек эди. Балаларгъа рия- 
зият, физика, эндесе окъутты. Ана тили огретти. Пушкиннинъ, 
Мицкевичнинъ эсерлерини ана тилине терджиме этип, балаларгъа 
там актёр усталыгъынен окъуп косьтерди. Дерслер тертибине 
музыка мешгъулиети кирсетти. Тюркю дерслеринде озю кемане 
чалып, рефакъатлыкъ этти?. Усеин оджа аджайип кеманеджи эди. 

О вакъытта бекяр оджа Менълибайнынъ эвинде, айры одада 
яшай эди. Чокъ вакъытлар койден тышкъа чыкъмады. Кунь- 
дюзлери мектепте талебелернинъ дерслеринен, геджелери эвде 
эдебий яратыджылыгъынен мешгъуль олды. Ойле геджелернинъ 
биринде шаирнинъ къалеминден элемли сатырлар тёкюльдилер. 


Сюргюнлик деври къырымтатар 
эдебияты (1944—1990) 


Сен чекиль халкънынъ арасындан, чекиль! 
Юреклер инджерди къоркъунъдан, чекиль! 
Истесек, ярыкъта да юкъларыз биз. 
Вердигинъ уйкъу керекмей, дегилиз мухтадж! 
Уян сен, эй, халкъым! Козюнъни ач! 


1 «Хаваджеи субьян», «Къылавуз» — дерсликлер. 
2 рефакъатлыкъ этти — зиль тутты. 

Кузь акъшамларынынъ биринде Усеин оджанынъ эвине Эмир 
Али Къайышев кельди. Чай ичтилер, къонуштылар. Мусафир 
озюнинъ «Сары япракълар» адлы пьесасыны окъуды... Әв 
саиби динъледи. Субет сабагъадже девам этти. Эмир-Али 
кетмек ичюн сагълыкълашкъанда: «Ялварам сизге! Сабыр 
этинъиз! — деди Усеин оджагъа. — Пек тыкъылманъыз. 
Вазиет шимди кергин. Иртиджа! зияде кучь алды. Эр ерде 
дарагъач... адамларны асмакъ, кесмек... Сибирьге айдамакъ. 
Мектепте дерслеринъизнен мешгъуль олып турсанъыз, шим- 
дилик кяфий, чюнки сиз ишинъизде ихтият дегильсинъиз! 

Усеин оджа разы олды. Къайышев кеткен сонъ, гедже- 
лик фаалиетини токътатты. Озюнинъ шахсий аяты... севгиси, 
эви-баркъы, келеджеги хусусында тюшюнди ве онынъле меш- 
гъуль олды. О, хатип Мамбетнинъ алты къызындан энъ кенджеси 
Аджиреге къуда йиберди. Мамбет — бир ат, эки огюз ве бираз да 
топракъкъа саип олса да, асылында, джамининъ вакъыф топракъ- 
ларыны кирагъа берип, онынъ келиринен гузель кечинген, агъыр- 
макъ адам... Усеин оджагъа гонълю якъын эди. Алекетсиз, чувул- 
дысыз той япып, Аджирени Усеинге ходжагъа берди. Экисини де 
енъи эвде ерлештирди. 

Амма бир йыл кечмеди, койге кене урядник кельди. Оджанен 
корюшмеди. Менълибайнен лакъырды этип, къайтып кетти. Сонъ 
полис идаресинден уйкен инспектор иле силялы эки аскер кельди. 
Инспектор джебинден дефтерини чыкъарды, ачып, окъуп бакъты, 
сонъра къапады. «Харджибие къариеси муаллими Тохтаргъазы 
огълу Усеин Шамиль, падиша азретлери алейине акс фикирли 
газеталар окъумакъта, эали арасында салтанаткъа къаршы беян- 
намелер даркъатмакъта...» — деген сёзлер дефтерде язылы эди. 
Дёрт коше мюхюрьли кягъыт узеринде исе: «Уезд земство ида- 
ресининъ 1907 сенеси июль он дёртюнджи куню, эки юз он учь 
номерли эмирине бинаэн, Тохтаргъазы огълу Усеин Шамильге Хар- 
джибие къариесинде яшамакъны къатиен ясакъ этмек...» дениль- 
мекте эди. Трандафилиди оджагъа уезд прокурорынынъ укюмна- 
месини косьтерди. Оджа окъуп таныш олды ве мезкюр укюмни эки 
кунь-эки гедже зарфында эда этеджегине даир имза этти. 

«Бана бакъ, Усеин оджа» — деди уйкен инспектор, яры тюрк, 
яры ногъай сёзлеринен. — Меним эки дефа айткъан адетим ёкъ- 
тыр. Учь кунь сонъра келирим, койде болсанъ, Кефейе гётюрип, 
апсханейе тыкъарым. Омюрлик орада къалырсынъ. Незаретин 
эмири ойле, къаттыдыр». 

«Къайда кетмеге борджлум?» — деп сорады ондан Тохтаргъазы. 


Шамиль Алядин. 

«Нерейе истесенъ, орая гит! — деп джевап берди Трандафилиди. 
— Тек Кефе уездинден чыкъ!» 
Оджа бу укюмге къаршылыкъ косьтермек ичюн озюнде 
кучь тапып оламады. Къаршылыкъ косьтермек ичюн дже- 
маатнынъ озюнде де укъукъ ёкъ эди. Демирёл станциясына 
барып етмеси ичюн Тохтаргъазыгъа ат-араба такъыштырып 
бердилер. Оджа аилесинен кочип кетти. 


Шимди Харджибиеге экинджи келюви. Ава сыджакъ. Ёл 
четинде токъталып, нефес алмакъ ичюн талдалы бир терек 
ёкъ. Амма оджа Харджибие эалисининъ адетлерини биле. 
Бойле маальде эсли-башлы эркек адамлар тюкянда ола биле- 

лер. Тюкян ве къавехане — экиси бир сачакъ астында. 

О, койни терк эткен эди. Кери чагъырдылар. Къайтып кельди. 
Оджа текрар сукют муляазагъа! алынып кеткенини озю сезмей 
къалды. «Ничюн? Джемааткъа яхшылыгъым ичюнми? — деп 
сорады о ве озь-озюне итираз этти. — Ёкъ! Мында мени севмегенлер 
де бар. Менимле корюшкенде, оларнынъ къаны бозула, юзьлери 
когерип кетелер. Ойле экен, Харджибиеге ничюн къайтып кель- 
дим? Мени мында не беклей?» 

Не беклей? Оны кимсе бильмей. Не оджанынъ озю, не де дже- 
маат. Ничюн къайтып кельди? Оджа бу койде ильки мектепни 
ачты. Адамларгъа къараны танытты. Козьлерини орьткен зуль- 
мет пердесини йыртып, алып атты, ярыкъны косьтерди. Сонъ, бу 
япкъан ишини озю бегенди, ондан ифтихар этти. Тек бу дегиль. 
Ёкъ... тек бу дегиль. Оджанынъ юрегинде уюгъан севги бунда, бу 
койде уянды. Аджире адлы араретли, акъыллы къызны бу койде 
севди, онъа эвленди. Аджиреден Нурие догъды. Нурие чокъ яша- 
мады... ольди. Онынъ яныгъы вакъытында ходжа ве къадын кой- 
ден сюргюн олдылар. 

— А! Усеин муаллим! Сизни корьген бей олсун! 

Оджа сескенип, токъталды. Бу кимнинъ давушы, аджеба? Эсин- 
деми? Ёкъса, сефердеки джаяв аскер киби, тюшюнде эшитиль- 
дими. Әтрафына бакъынды. Узун эвнинъ ешиль араба къапусы 
огюнде Аджы-Әрбаин, эки элини къурсагъы узерине къавушты- 


эдебияты (1944—1990) 


Сюргюнлик деври къырымтатар 


рып, кулюмсиреп турмакъта. — Ёл басып отьменъиз, муаллим! 
Эвимизге буюрынъыз! 
Аджы-Эрбаин...бу — Харджибиеде энъ зенгин кишининъ 


дюньягъа кельген вакътында эвде Къураннынъ джылтында язылы 
ады. Койлерде онъа Аджиредин Эмирзакъ огълу денильмекте. 


1 муляаза — фикир, тюшюндже. 
кә 170 „е 

— Тешеккюр, Аджы-Эрбаин эфенди! — деди Усеин оджа, сагъ 
элини кокюси узерине къойып. — Аджеле ишим бар. 

— Келир-кельмез... недайын иш? — Аджы-Эрбаин кобе- 
гине къадар чезик кольмегини дёгмелемекте олып, оджагъа 
догърулды. — Тийран кирип, бир къаве ичмесенъ, джаным 
агъырыр! 

— Башкъа вакъытта келирим. Шимди... афу этинъиз! 

Лякин Аджы-Эрбаин оджанынъ сёзлерини динълемеди 
ве эшитмеди... къалын, къыскъа къолларынен онынъ биле- 
гинден къапкъач этип тутты, чекип эвине алып кирди. 
Керчек, Аджиреддиннинъ къолларындаки кучь оджанынъ 
озюнде де ёкъ дегиль, амма... тек къолларында. Аджиредин- 
нинъ исе... турушынынъ, юрюшининъ, лафынынъ озю — кучь. 
Онынъ ады, къыяфети — акимиет, джебриет!. Аджирединге тире- 
лювден эйи нетидже беклемек мумкюн дегиль. О себептен Усеин 
оджа таби олды. 

Ири, улькюн ода. Ичинде миндерлер устюнде эсли-башлы 
кишилер отурмакъталар. 

— Әфендилер! — деди эв саиби, къырмызы черели, толу 
мучели... темиз кийимли мусафирлерге мураджаат этип. — Бакъ- 
ынъыз... ким кельди? 

Кишилер Усеин оджаны корьген сонъ, айретле козьлерини 
котерди, элесленип онъа бакътылар. Оджа миндер устюндеки 
кишилерни таныды. Джемаледин, Аджы-Абдуразакъ, Бакъы 
Бариев, Ресуль эфенди, Эбу Бекир, Адиль байлар... ёкъ, Усеин 
оджа оларны унутмады. 

== Хош кельдинъ, муаллим! — деди энъ четте отургъан сарышын 
Адиль бай... къуру мучесини бираз огге беререк, эки къоллап 
оджанынъ элини сыкъты. — Харджибиени бир ташлап кеттинъ. 
Зан этсем, бир даа ташлап кетмезсинъ! 

— Мерамым ойле, — оджа башыны енгильден къакъытты, 
элини онынъ авучлары ичинден чекип алгъан сонъ, кокюсининъ 
сол якъына басты. — Корюшювимизден гъает мемнюним! 

— Биз де... балаларымызнынъ оджасы сагъ-селямет экен- 
лигинден хошнутмыз, — деди Аджиредин. 

Әв саиби бу сёзлерни озь ляйыкъатына муимлик берюв, алидже- 
нап корюнюв ичюн айтты. Оджа, эльбетте, эписини анълады. Баш- 
къалары ерлеринден турмадылар. Оджа оларнынъ кибарлыгъыны 
сезмеген олып, озюнинъ незакет борджуны там къаидесинен эда 
этти. Әр бирининъ огюне келип, къолуны алды, ал-хатир сорады. 
Ниает Аджы-Эрбаин оджагъа отурмакъ ичюн ер теклиф этти. Озю 
де отурды. Эбу-Бекир бай къыскъадан дуа окъуды. 


Шамиль Алядин. 
«Иблиснинъ зияфетине давет» 


1 джебриет — зулум, зорбалыкъ. 


Право для безоплатного розміщення підручника в мережі Інтернет має 
Міністерство освіти і науки України Нёр://топ.до\.ца/ та Інститут модернізації змісту освіти ћќрѕ://ітго.доу.џа 


— Кельгенинъден хаберим олды, — деди Аджиредин. — Бизим 
якъкъа бир корюнип кетерсинъ белледим. Корюнмединъ. Насыл? 
Темелли кельдинъми? 

— Эбет! — деди оджа. — Хысмет олса... 


> 
я 
Е = 
о 
Е За — Сизни... апсханеде деп эшиткен эдим. — Эбу-Бекир бой- 
т 
ДШ ле деп отургъанда акъсырды. Элиндеки фильджаннынъ къа- 
ЕЁ веси тельгенди, тизлери узерине тёкюльди. О фильджанны 
ав) > 
85 деръал табакъ устюне къойды. — Янълыш олса керек. Не 
Е Е дейсинъиз, Усеин оджа? 
8 — Апсханеде? Менми? — оджа тааджипленип, омузла- 
5” рыны къысты. — Зан этсем, бу сизинъ арзунъыз эди. Шимди 
о 


мени сербестликте корип, хаялынъыз къырылдымы? Мен 
апсханеде олмадым. Айвасылда Министр мектебинде муаллим 
эдим. 

Оджанынъ бу сёзлеринден сонъ Аджы-Эрбаин, Эбу-Бекир, Дже- 
маледин бир бирлерине бакъыштылар. 

— Министр мектебинде? — Әбу-Бекир огге эгильди, белини 
догърултып, сары кирпиклерини сыкъ-сыкъ ойнатты, элесленип 
къалды. — Айвасылны... о аджайип койни ташлап, бу такъыр 
чёльге кельдинъизми? 

Къапу акъырындан ачылды. Белине мавы, къыйыкъ шал 
багълы яш къадын утансырар, гульгюлли чере иле кирди, Усеин 
оджанынъ огюне ихтиятле къаве къойды. 


— Әбет! — деди Усеин оджа, къадын чыкъкъан сонъ. — Ойле 
яптым. 
— Зевкълы адамсынъыз, сиз... — деди Джемаледин. — Инсан 


даима ямандан — яхшыгъа ынтыла. Сизде эр шей аксине. 

— Харджибие яман ерми? — деди Усеин. — Яман олса, озюнъиз 
ничюн мындан кетмейсинъиз? Джемаат чагъырды, мен кельдим. 
Ред этип оламадым. Сизинъдже, бу не? Яман ишми? 

Джемаледин эфенди тюз-тёпе къалпагъыны чыкъарып, тизи 
узерине къойды, ири, къырмызы явлыгъынен манълайыны ве 
елькесининъ терини силип алды, къалпагъыны текрар башына 
кийди. 

— Джемаат? — Эбу-Бекирнинъ самайларындаки къан дамар- 
лары, эеджандан къабарып чыкътылар. — Ким о джемаат деге- 
нинъ? 

— Койнинъ эалиси, — деди Усеин оджа. 

— Ёкъ, — Джемаледин кийик сеснен къычырды. — Беш-он 
къарабаджакълыдан! джемаат олмай. Джемаат бизлермиз, — къо- 
лунынъ къатий арекетинен янындаки адамларны косьтерди. — 
Сизге, Усеин оджа, бу малюм олмакъ керек. 


1 къарабаджакълы — фукъаре. 
ко 172 „о 

Бир аягъыны килим узерине узатып, дигерини тизден буклеп 
отургъан Аджы-Эрбаин, къакъына берип, аркъасыны ястыкътан 
къуртарды. 

— Афу этинъиз! — деди о, Джемалединге эгилип, — Усеин 
оджаны учь бучукъ йыл дегенде бир корьдик. Алыны-ха- 
тирини сорав ерине, онынъле давагъа тутундыкъ. Бу мусуль- 
манлыкъ дегиль. Усеин оджагъа джиддий лафынъыз олса, 
онынъ ичюн башкъа ер ве башкъа вакъыт тапынъыз! Оджа 
меним эвимде мусафир... унутманъыз! 

— Менимки дава дегиль, Аджредин! — деди Джемаледин 
бай. — Мен бу койде кимнинъ насыл укъукъкъа малик эке- 
нини онъа хатырлатмакъ истедим. Джемаат чагъыргъан экен! 
Я биз? Биз чагъырдыкъмы? Сёз келими, онынъ Харджибиеге 
келеджеги сизге, Аджиредин эфенди, малюммы эди? 


Шамиль Алядин. 
«Иблиснинъ зияфетине давет» 


— Малюм эди... — деди Аджы-Эрбаин. Керчектен де малюммы 
эди, бундан, оджанынъ озюнинъ де хабери ёкъ, лякин инде- 
меди, — риджа этем, бу лафны кесейик! — деди Аджы-Эрбаин. 


Фильджанны Усеин оджагъа таба джылыштырды. — Буюрынъыз 
къавенъизге, муаллим! 

Джемаледин ве Эбу-Бекир, эв саибининъ джанбаз муамелесине 
тааджипленип, бир-бирлерине козь этти, боюнларны къысып 


алдылар. 
— Бир шей анъламайым... — деди Эбу-Бекир. 
— Мен, аксине, эписини анълайым, — деди Джемаледин... 


мыйыкъ астындан кулюмсиреди. 

— Озюнъизнинъ якъларда... о къопай-чора татлыкъта не бар? 
Не ёкъ? — деп сорады Адиль бай оджадан. — Кечиниш бир джо- 
рукъмы? Ёкъса, кене такос питеми? 

— Башкъа не олур беллединъиз? Къалакъаймы? Тазе къоюн 
этими? — Джемаледин озь башына хахылдап кульди. — Къа- 
лакъай пиширмек ичюн сары май керек. Татта о ёкъ. 

— Иш такос питеде дегиль, — деди оджа, джиддий черенен. — 
Татнынъ ихтиярында багълар ве дагълар бар. Къайда айлансанъ, 
мейва. 

— Я ногъайда? — деди Эбу-Бекир. — Ногъайда богъдай... Эт! 

Лякин бу уфакъ лакъырды эди. Онынъ ичюн Усеин оджа сёзюни 
узатмай, кесе къойды. 

Такос пите акъкъындаки лаф, мыскъыл тарзында олса да, 
шубесиз, оджанынъ койге къайтып келюви акъкъындаки муля- 
азаны четке бурмакъ ичюн айтылды. Муляаза, акъикъатен, четке 
бурулды, амма онынъ акъаретли! руху денъишмеди. 


1 акъаретли — ашалав тарзында. 
Ч 

— Учь йыл къалакъаймызны ашадынъыз! — деди Эбу-Бекир 
бай оджагъа. — Амма Коккозьлюлерге айтып, бизге бир маджар 
татлы согъан кетирип оламадынъыз... ири, тёгерек согъан. 
Чанакъ къадар. Билесинъизми? 

— Чюнки, Эбу-Бекир агъа, мен оджам, — деди Тох- 
таргъазы, озюни джоймайып. — Туджджар дегилим. Мен 
сизлер ичюн... ондан да къыйметли ишлер яптым. 

Джемаледин ве Аджиредин отургъан ерлеринден тельге- 
нип алдылар. Козьлерине чёп тюшкен киби, къапакъларыны 
сыкъ-сыкъ ойнаттылар. Туджджар не? Оджа не? Арадаки 
фаркъны таин этюв устюнде тюшюндилер... оджагъа итираз 
этсинлерми, этмесинлерми? 

— Бедава керекмей, — деди Джемаледин, акъаретленген алда. 
— Акъчасынен... 

— Билем... акъчасыз иш ёкъ, — деди оджа. Назары огюндеки 
табакъ устюндеки фильджангъа тюшти. Ичиндеки къаве артыкъ 
сувуп къалгъан эди. «Алып бир ютум ичейим де, лафны сонъ девам 
этейимми экен...» деп къолуны фильджангъа узатмагъа ниет- 
ленди... къолу озь-озьлюгинден кери чекильди. Субетчилер онъа 
козь этип, ненидир беклеп отургъанларыны эслеп, алель-аджеле 
фикирлерини топлады. 

— Иш тек акъчада дегиль, — деди оджа. — Ёл узакъ. Уфачыкъ, 
тат атлары чыдаялмайлар. Ай-Петри асты койлюлери малны Кез- 
лев, Ор, Мелитополь бетлерге алып кетип саталар. Амма бу якъ- 
ларгъа кельмейлер. Эвель-эзельден ойле! Ничюн, бильмейим! 

«Бир маджар согъан...» лакъырдысы джиддий дегиль... 
уйдурма иш. Бу ердеки адамлар, озьлерининъ коюндеки оджанынъ 
не Сарайменден, не Кирлевуттен, не Къазантиптен, не Такъылдан, 
не Башавулдан, не Джавтопеден, не Къазаулдан, не Узунаякътан, 
не Ченгелектен... ич бирисинден олмайып, узакътан, тап Ай-Петри 
беттен, эльдиректе, шу фодулы Коккозьден келип, Харджибие 
балаларына илим-тербие огретем деп, къафаларындаки мийле- 
рини конделенлеп тюрткелеви, бу тюс-тёпе къалпакълыларнынъ 
юреклерини учь бучукъ йылдан бери тырнай берип, устьлеринде 
терен яралар ачкъан эди. Оджаны учь йыл эвельси койден джё- 
неткендже, агъалар бир якътан Керчь, дигер якътан Кефе полис 
назарети меъмурларынынъ къолларына ве джеплерине къабар 
къыстыра берип, яз-къыш чапкъалап, аштан-сувдан кесильген... 
ниает, Трандафилиди оджаны бу койден алгъан сонъ, шадлыкълы 
омюр кечирген эдилер. Шимди оджа кене Харджибиеде. Ёкъ! 
Ёкъ! Оны Харджибиеге текрар алып-келюв джемаатнынъ элин- 
ден келеджек иш дегиль. Бунда бир икмет бар. Джемалединнинъ 


Сюргюнлик деври къырымтатар 

иддетленювинде эсас бар. Оджа койден бир дефа чыкъарылды. Бир 
даа чыкъарылмаз. Джемаледин буны бильмей. Бильмегени себе- 
бинден, оджаны корер-кормез, иддетленди. Иддетленип иш 
япмакъ мумкюн дегиль. Аджы-Эрбаин илекяр ве мукъайт. 
«Бир маджар татлы согъан...» Харджибие агъалары ичюн 
керек шейми? Ёкъ. Согъандан макъсат — дава чыкъарув. 
Дёрт юз десятин топракъ. Алтмыш чифт огюз. Отуз эки ат. 
Аджы-Әрбаин бу ерлерни ишлемек, бу айванларны асра- 
макъ керек. Татлы согъан! Эльтиген ялысындан Кавказ 
бетке бакъып пармагъыны азачыкъ къыбырдатса, эртеси 
куню Темрюктен онъа учь геми сабзеват кетириледжек. Иш 
согъанда дегиль. Иш шунда ки, Усеин муаллим къайтып 
кельди. О ярын Керчьтеки ишчи дернеклерининъ азаларынен 
текрар тапышаджакъ, джемаатнынъ мийини кене тёнтереджек, 
вель-асыл, Харджибие акъкъында губернатор азретлери индинде 
осал фикир догъаджакъ. 

— Ойле, Усеин оджа! — деди Джемаледин, лакъырдыгъа екюн 
чеккен киби. — Биз сени чагьырмадыкъ. Сен... кельдинъ. 


Шамиль Алядин. 
«Иблиснинъ зияфетине давет» 

Оджанынъ аякъларында терен калошлар, балакъларынынъ 
уджлары орьме чораплары ичине тыкъылгъан, балчыкълы ёл бою 
тайгъалап, сюрюнип кельмекте. Къалпагъыны ве къашларыны 
къар баскъан. Череси сылангъан ве къызаргъан. 

Эвнинъ къапусыны ачып, софа ичине аякъ баскъан эди, ашха- 
неден Аджире ханым чыкъа къалды... элиндеки ири бакъыр тава- 
нынъ устю къапакънен орьтюли олып, озю атеште пек къызгъан, 
эки якълап тутмасы къолайсыз олса керек, ходжасына бир назар 
ташлап, алель-аджеле козьден гъайып олды. Оджа чонтукъ тонуны 
ве къалпагъыны чыкъарып, устьлериндеки къарны, ачыкъ къа- 
пудан тышкъа эгилип, къакъты, дивардаки уджу юкъары къай- 
тыкъ, къалын демир чюйге ильмеге онъайтлангъанда, Аджире 
софада пейда олды. 

— Мужде меним, — деди о ходжасына, шенъ ве хошнут сеси- 
нен: — Мужде! Мужде! Анъладынъызмы? 

Оджа тонунынъ джебинден талебе дефтерлери дестесини чыкъа- 
рып, эки элинен кокюси узерине баскъаны алда, къарысына 
айретле козь этип турды. Эвде аятынынъ, мектепте хызметининъ 
бир уджу-дигер уджуна кельмеген вакъытта, мужде... худжур шей! 

— Апакъай! Меним къафам бом-бош, — деди о, зорнен кулюм- 
сиреп, — исрарлы! сёзлерни анъламакъ ичюн къабилиетим ёкъ. 


1 исрарлы — къатий суретте. 
< 105 „5 


Право для безоплатного розміщення підручника в мережі Інтернет має 
Міністерство освіти і науки України Нёр://топ.до\.ца/ та Інститут модернізації змісту освіти ћќрѕ://ітго.доу.џа 


— Насыл исрар? Махарич беринъиз! Бермесенъиз, не экенини 
айтмайджагъым! 

Аджире джильвели, юксек давуш иле кульдю. 

Оджа ерсиз хах-хахлардан асабийленген киби олды. Къы- 
зарды, агъарды, лякин ханымны, ынджытмагъа истемей, 
сабыр этти. Сабыр эттими? Ёкъ! Тамагъына ярчыкъ санчыл- 
гъан киби, боюныны огге созып, тааджипленди, юткъунды: 
«Бизим къадынгъа не олды, аджеба?» 

— Ма! — деди о Аджиреге. — Тут! Менде башкъа суюнч 
ёкъ! 

Элиндеки дефтерлерни къарысына узатты, Аджире деф- 
терлерни алып, кишилик одагъа кирди. Бу онынъ эр кунь акъ- 

шам, оджа мектептен къайтып кельген маальде, фикир этмей, 
озь-озюндже япып, чокътан алышып къалгъан кучючик хызмети 
эди... дефтерлерни ичери алып кирюв. Усеин Шамиль онынъ 
пешинден кетти. 

— Аджире, мени азаплама! — деди о. — Зарф! ичиндеки шей эр 
вакъыт севинчли олмай. Бельки мужде бериледжек шей дегиль! 

Къадын сандыкъ устюнде джыйылы тёшеклер ве ястыкълар 
арасына элини тыкъты, мавы ренкли зарф чыкъарды. Зарфнынъ 
устюнде чокътан-чокъ мюхюрьлер, имзалар, ракъамлар булун- 
макъта эдилер ки, мухтелиф почта шубелеринде дефаларджа 
ачылып, тюрлю цензуралар тарафындан тешкерилип, текрар 
япыштырылгъаны корюнип турмакъта. 

Оджа зарфнынъ бир четини йыртты. Ичиндеки кок джылтлы, 
нефис орьнекли, индже китапчыкънынъ кенарындан тутып, ихти- 
ятле чекип чыкъармакъта эди, къоллары къалтырады, пармакъ- 
лары джансызлангъан киби, керилип кеттилер. Зарф ерге тюше- 
яткъанда, Аджире оны аман чекип алды... ачты. Ичинден «Налеи 
Кърым» чыкъты. Шиирлер китабы. 

— Эй, Аллайым! — деди Усеин Шамиль. — Манъа бу кунни... бу 
шефакълы кунни косьтердинъми? — козьлеринден яшлар акъып 
кеттилер. Аджире къоркъты, къалтырады. — Сен не яптынъ? — 
деп къычырды онъа Усеин. — Меним къыйметли Аджирем! Сен 
манъа дюньяларны багъышладынъ! Мен энди саадеттен ве месу- 
диеттен? дели олурым. Мен бу кунню дёрт йыл бекледим. Шимди 
коре бильдим. Ах! Бу кунь! Бу насыл кунь! 

— Улу ишлернинъ башлангъычы мешакъатлы ола, — деди 
Аджире ханым. Онынъ юзю, ниает, ачыла башлады. — Сонъу, 
иншалла, хайырлыдыр. Сиз буюк эдип оладжакъсынъыз! Мен 
сизинъ ичюн даима ифтихар этеджегим! 


эдебияты (1944—1990) 


Сюргюнлик деври къырымтатар 


1зарф — конверт. 
2 месудиет — бахыт. 

Усеин оджа, аятта сёзге къытмыр, къарысынынъ бу алидженап 
фикирлеринден пек тесирленди. Оны къучакълады... мераметли 
козьлеринден опьти. 

— Къыйметли Аджире! Санъа махарич бермек ичюн джеб- 
леримнинъ эписини къармалап чыкътым, эки ша тапып ола- 
мадым. Мен фукъаре оджам ве кучюк эдипим. Сенинъ даима 
шад аят сюргенинъни истейим, амма элимден кельмей. 

— Мен шакъа эттим, — деди Аджире. — Бир шей керек- 
мей. «Налеи Кърым»нынъ озю экимизге улу эдие. 

Усеин кучюк китапчыкънынъ орьнекли, кок джылтына 
чокъ бакъып турды. «Муаллим Усеин Тохтаргъазы эсери, — 
деп язылы эди онынъ устюнде. — Къарасувбазар З. Роган мат- 
буасында табъ олунмыштыр. 1910 с.» Оджа хошнут ве миннетдар 
чере иле кулюмсиреди. 

Бир элинде китап, дигеринде — йыртыкъ зарф иле миндер узе- 
рине отурды. Чокъ вакъыт агъызындан сёз чыкъмады. Аджире 
ханым де ашханеге чыкъмакъта, де емек савутлары иле кир- 
мекте... чыкъып-кирген сайын оджанынъ арекетлерине ве юзюне 
козь этмекте. Аджире ходжасынынъ табиатыны биле. Оны аса- 
бийлендирмек ичюн чокъ шей керекмей. Азачыкъ севинч... яхут 
кедер — кяфи. 

Пармакълары арасындаки зарф оджагъа, насылдыр, къа- 
лынджа киби кельди. Ачып бакъты... эбет, зарф ичинде мектюп 
де бар, окъуп бакъты. Окъур экен, бенъзи текрар тебессюм иле 
айдынланып кетти. 

— Ярабби! — деди оджа, севинчини не иле ифа этмеге биль- 
мейип. — Бу насыл кунь? 

Мектюп Абдурешид Медиевден эди. Оджаны ичтен арарет 
алды, тени сувукъ тер ичинде къалды. Мектюпни эеджанлы сес- 
нен окъуды. 

«Азизим, Усеин эфенди! Дёрт айдан фазла вакъыттыр ки, нерде 
олдыгъынъыз бизе маълюм дегиль. Кеченлерде Къарасувбазарда 
тесаддюфен Феми эфендии корьмемиш олсам, сизи Коккозе гидип 
араяджакъдим. Ниает, «Налеи Кърым» дюнья юзю корьди. Сизин 
ве... беним — эбет, беним де биринджи эвлядымыз. Теэссюфки, 
табъ ичюн вермиш олдыгъыныз мензумелер, чельтене-хырпалана, 
пек аз микъдарда нешир этильди. Ничюн бойле олды? Себебини 
кендиниз эйи билиёрсынъыз. Иш бурасындадирки, биринджи 
китабыныз нешир олунды. Калан эсерлеринизи, иншалла, экин- 
джи китабынызда окурыз. Буна эминиз. 

Селям ве иътирам иле — Абдурешид. 1911 с. февраль 9. Къара- 
сувбазар шеэри». 


Шамиль Алядин. 
«Иблиснинъ зияфетине давет» 

Мектюп бойле мукъайт ве къыскъа эди. Усеин оджа онда озь 
шубелерине изаат тапып оламады. Бир шейни сезди ки, Медиев 
келеджек заманны беклей, онъа инана. 

Иште, китапнынъ озю. «Алла сенден, Меъди огълу Абду- 
решиттен, разы олсун. Бу алидженаплыкъны сен япа биль- 
динъ. Башкъа кимсенинъ элинден гельмеди.» Тохтаргъазы 
китапны текрар-текрар къарыштырды, ичиндеки эсерлерни 
бир даа-бир даа окъуп чыкъты. Мектепте оджаларгъа кось- 
терди. Дерслер маалинде китаптан базы шиирлерни джош- 
къун ве араретли окъуп, талебелерни таныш этти. Китап 
акъкъында хабер кой ичине даркъады, къомшу койлерге 
эшитильди. Нефис эдебият авескярлары, достлар эвге келип, 

оджаны хайырлады, озьлерининъ севинч ве ифтихар толу 
сёзлерини изар эттилер. Чёльде, ельдегирменде, денъиз саилинде, 
джыйынларда китаптаки шиирлер эзберден окъулды. Китап, 
ниает, Менълибайнынъ эвинде пейда олды. Менълибай китап- 
нынъ адындан мана не экенини анълап оламады. Джылты узе- 
риндеки тюрлю итъафларны, мураджаатларны, хитаплы, нидалы 
ибарелерни корип, шашмалады, о саифени ачты, бу саифени япты, 
меситлерини кийип, Аджи-Эрбаиннинъ эвине чапты. 

— Эфендим! — деди о байнынъ огюне юзь тюшип. — Сизге 
«Налеи Кърым»ны кетирдим. Масхаралыкъны корюнъиз! Сиз- 
нинъ, къариемизнинъ атасынынъ, исими тек верги ве ясакъ муфет- 
тишлерининъ кягъытлары узеринде язылы ола. Штаны ямавлы, 
сюме оджанынъ ады китапларнынъ биринджи бетинде басыла. Бу 
не демек? Полис идареси не иле мешгъуль? Жандарм хадимлери- 
нинъ козьлери къайда? Къаранъыз буны! 

Аджы-Эрбаиннинъ юфкъа, сары къашлары тююмчиклендилер. 
Китапны къакъып алды, сагъ аягъыны килим устюне узатып, 
омузыны дивар ястыкъкъа таяды, козьлерини кере берип китап- 
къа бакъты. Менълибай секирип аякъкъа турды. Әв ичинде кезине 
башлады. Бай окъув ве язув джеэтинден пек кучьлю дегиль эди. 
О себептен, апыкъмайып, эджелей-эджелей окъуды: «Уфакълы- 
ирили бир чокъ къаялар, дерин дере, буюк тёпе, увалар...» 

— Токъта! Токъта! Насыл къаялар. Насыл увалар? 

О тааджипленип, Менълибайгъа козь этти. Менълибай тек 
боюныны къысты, индемеди. Аджы Эрбаин окъувны девам этти. 
Бойле дюльбер, назик сёзлерни башкъа вакъытта окъугъанмы 
эди? Хатиринде ёкъ! 

— Бана сен не дединъ? Сюме оджа... дединъми? — бай аягъыны 
котерип, тизден къатлады, озю Менълибайгъа джылмайды. — 
Сюме адам китап чыкъарып оламаз, китап бастырмакъ ичюн не 
къадар акъча керек билесинъми? 


Сюргюнлик деври къырымтатар 
эдебияты (1944—1990) 

а Ёкъ, — деди Менълибай. — Мен джынслы атлар асрадым. 
Хамутлар ясадым — саттым. Китап бастырмадым. 

— Усеин оджа бастырды. Анъладынъмы? — Аджы-Эрбаин 
алчакъ сеснен иляве этти. — Мен ондан эр вакъыт птубеленем... 
зан этсем, оджа — падишанынъ душманы. Саткъын киши. 
Мени кимге сата, аджеба? Бильмек керек. — Аджы-Эрбаин 
къалкъты, китапны кошеде миндер астына тыкъты. — Бу 
акъта уезд идареси башлыгъынен лакъырды этмек кереким. 

— Догъру. Озюнъиз лакъырды этсенъиз, кой зевалдан! 
къуртулыр. Амма уезд идареси ири иш ичюн ири пара ала. 
Аз берсенъ, ашаланасынъ. Сёз келими, кечкен сефер оджаны 
койден джыйыштыргъанда оны къаптырдым, буны къап- 
тырдым. Эп-бир къайтып кельди. 

— Озюм лакъырды этсем, оджа бир даа къайтып кельмез. Бир 
иш бир кере япыла! — О, Менълибайгъа маналы-маналы бакъты, 
джылмайды. — Сен мени анъладынъмы? 

Менълибай джевап бермеди, илекяране кулюмсиреди. 


Шамиль Алядин. 
«Иблиснинъ зияфетине давет» 


— Усеин муаллим! — деди Менълибай. — Сизни беклей-беклей 
юреклеримиз къурып, инджерип къалды. Эгеринъизге не олды? 

— Айылы узюльди. 

— Юрюнъиз... эвде тикип берейим. — Менълибай бир элинен 
атнынъ джюгенинден тутты, дигер элинен оджаны къолтукълады, 
етеклеп эвге кетирди. Эви, пахыл киби, якъында эди. Атнынъ 
агъызлыгъыны алды, озюни араннынъ дирегине багълады. — 
Риджа этем, Усеин муаллим! Эвге буюрынъыз! — Къапуны ачты. 
Оджанынъ аркъасындан тутып, незакет ве исрарле ичери кирсетти. 
Софада аякъкъапларыны чыкъармагъа фурсат? бермей, чеккелеп, 
кишилик одагъа алып кирди. Кишилик оданынъ ортасында софра 
къоюлгъан. Устюнде пишкен семиз къой эти кесеклери, зейтун, 
пенир... беяз, ири экмек тилимлери, ракъы. Эвде кимсе ёкъ. Орта- 
лыкъ чым-чырт. — Отурынъыз, Усеин муаллим! — деди эв саиби, 
элини узатып, ер косьтерди. — Иште, ястыкъ. 

Оджа отурды. Аркъасыны дивар ястыкъкъа таяды. Аякъ- 
къапларыны чыкъармагъаны ичюн раатсызланып, аякъларыны 
софра астына тыкъкъалады: 

— Мусафиринъиз къайда? — деп сорады оджа эв саибинден. — 
Къайда о, менимнен корюшмек истеген Сеит Халиль! 


1зевал — бахытсызлыкъ. 
2 фурсат — имкян. 

— Сеит Халиль тюкянгъа кетти, — деди Менълибай, семиз 
козьлерини ойната берип. — Демир сенек аладжакъ... тезден 
келир. 

Бу эвге бир тюрлю Сеит Халиль кельгени ёкъ. Кельме- 
генини оджа тюневин сезди. Лякин Менълибайнынъ озю- 
нинъ кишилери къайда? Ничюн корюнмейлер? Бу насыл 
муммаалы! зияфет? 

— Хатидже абланынъ сагълыгъы яхшымы? — деп сорады 
ондан оджа. — Озю ничюн корюнмей? 

— Хатидже къомшунынъ эвинде. 

Эв саибининъ озю башында отурмагъа тедарикленгенде, 
аятнынъ къапусы тарсылдады. Менълибай мусафирни уну- 

тып, софагъа чапты. «Къарысы кельди, гъалиба! — деп тю- 
шюнди оджа. — Ёкъса балалардан бирисими?» Хайли вакъыт 
кечти. Сес-солукъ чыкъмады. Къапу ничюн ачылды, аджеба? Баш- 
къа бирев кирдими? Чыкътымы? Яваштан лакъырды эшитильди. 
Ниает, эв саибининъ ачыкъ-айдын давушы кельди. «Буюрынъыз, 
Аджы-Эрбаин эфенди! — деди о, кишиге. — Ёкъ! Чыкъарып отур- 
манъыз! Килим былашса, сёгеджек адам ёкъ». 

«Әмирзакъов?! Онынъ мында не иши бар?» — Усеин оджа 
атылып еринден турды, чыкъып кетмек ичюн софагъа догъу- 
рылгъанда, огюне Менълибай чыкъып, токътатты. Аджы Эрбаин 
ичери тыкъылды. 

— Усеин муаллим! — деди эв саиби, эллерини оджанынъ омуз- 
лары узерине къойып. — Ялварам сизге! Еринъизге отурынъыз! 

— Менми? — оджа Эмирзакъовкъа кийик назар ташлады. 
— Бу иблиснен бир софра башындамы? — Менълибай иле Усеин 
оджа арасындаки лаф кескинлешмекте олды. Аджы-Эрбаин софра 
башына кечти, индемей отурды. 

— Ничюн иблиснен олсун? — деди эв саиби. — Койнинъ атасы, 
сиз ве мен, учюмиз, субет этеджекмиз. 

— Ёкъ, Менълибай! Бу мумкюн дегиль! 

— Ничюн? — деп сорады Аджы Эрбаин. Онынъ суса берип, 
артыкъ сабыры тюкенди. — Ничюн учюмизге отуршмакъ мумкюн 
дегиль? 

— Зияфетте, адетиндже, достлар отуршалар, — деди оджа. — 
Мен достунъыз дегилим... ве зияфетинъизге де хатанен тюштим, 
— о эв саибини четке уйтеп, озю софагъа чыкъмагъа ынтылды. — 
Мени бу хошнутлыкътан азат этинъиз! 

— Ёкъ, Усеин муаллим! Мен сизни эвиме чагъырдым... кель- 
динъиз. Бир кесек экмегимни агъызынъызгъа алмай, чыкъып кет- 


Сюргюнлик деври къырымтатар 
эдебияты (1944—1990) 


1 муммаалы — мында: тена. 
«оъ 180 о, 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


сенъиз, мусульманджа олып чыкъмаз. Риджа этем, отурынъыз! 
Сизинънен лакъырды этмек истеймиз. 

Лакъырды? Не хусуста? Айтыладжакъ шейлернинъ эписи 
тюкянда айтылды... ойле дегильми? Усеин оджа иле Аджы 
Әрбаин арасында насыл субет ола биле? Лякин оджанынъ 
юрегининъ терен кошесинде, эр алда, меракъ къыбырданды. 
«Къамчылашувдан сонъ... бу адам даа насыл лакъырды 
этмек истей?» — деп тааджипленди. Къайтып софра башына, 
Эмирзакъовнынъ къаршысында отурды. Менълибай софра 
узериндеки этни ве пенирни уфакъ-уфакъ парчалар этип 
кести. Эллерини ягъбезге сюрткен сонъ шишени алып, къо- 
лунен тюбюне енгильден тюртти, тапасы атылып кетти. Юксек 
фильджанларгъа ракъы къойды. Бу ишни битирген сонъ, козьле- 
рини Аджы Эрбаинге тиклеп, сусып отурды. 

— Сёз эв саибининъ... — деди Аджы Эрбаин. Озю козьлерини 
ашагъы эндирди. Башкъа шей айтмады. Менълибай фильджа- 
ныны къолуна алды. 

— Сиз, Усеин муаллим, меним эвиме кельдинъиз, — деди о 
озюне хас тыныкъ, юмшакъ давушнен. — Буюк тешеккюр! Лякин 
Аджы Эрбаин эфендининъ эвине кельдим, деп эсап этмек керек- 
синъиз, чюнки бу зияфет ве сизни бу зияфетке даветнинъ озю 
Аджы Әрбаин эфендининъ арзусына бинаэн япылды. Экинъиз- 
нинъ аранъызда мудхиш! адисе олып кечти. Бир якътан тюшюнип 
бакъсакъ, оиште сизинъ, Усеин муаллим, къабаатынъыз ёкъ. Ойле 
олып чыкъа. Дигер якътан... билесинъизми, Аджы Эрбаин эфенди 
де къабаатлы дегиль. Тюкянда мал бакъып тургъан вакъытта 
шу-ув этип бетине къамчы тюше! Кимнинъ бетине? Йигирми 
алты пара койнинъ урьметли кишиси Аджы Эрбаин эфенди Эмир- 
закъовнынъ бетине тюше. Тасавур этесинъизми? 

Усеин оджа отургъан еринде къакъынып алды. 

— Айса ким къабаатлы? — деп сорады о Менълибайдан. 

— Кимсе де, — эвнинъ саиби, козьлерини юма берип кульди. — 
Къамчы къабаатлы. 

— Эбет! Къамчы къабаатлы! — деди Эмирзакъов, фильджаныны 
элине алып. — Лянет олсун къамчыгъа. Онъа ола, къызышып кет- 
тим. Озюмни басып оламадым. Сонъундан чокъ пешман олдым. 
Валлаи, чокъ кедерлендим. Тутынъыз, Усеин муаллим. Аджы 
Эрбаин къадесини котерди, Усеин оджанынъкинен токъуштыр- 
макъ истеди, Усеин оджа токъуштырмады, къадесини элине биле 
алмады. 


Шамиль Алядин. 
«Иблиснинъ зияфетине давет» 


1 мудхиш — мушкюль, къоркъунчлы. 

— Сизинъ къолунъызда къан лекелери бар, — деди о Аджы 
Эрбаин эфендиге. — Мен ойле къолдаки къадеге къадемни 
токъундырмам. 

Эмирзакъовнынъ эли къалтырады, фильджанынынъ ичин- 
деки ракъы тельгенип, пенир кесеклери узерине тёкюльди. 
Эрбаин эфенди сувукъкъанлылыкъны гъайып этмеди. Уче- 
вининъ бу софра башында корюшюви буюк замет нетидже- 
синде ола бильгенини хатирге кетирип, озюни тутты. 

— Къан лекелери? Меним къолумдамы? — деп сорады о. 
— Сизинъкинде ёкъмы? 

Усеин оджа козьлерини ашагъы догърултты, Эрбаин эфен- 
дининъ суалине джевап бермеди. Берип оламады. Эрбаин 

бир къач дефа козьлерининъ къыйыгъындан онынъ бетине 
бакъып-бакъып алды. Сол къашы устюнде узун бичимли яра сия- 
рып тургъаныны корьди. Къаны энди къуругъан, къатмакъ исте- 
ген. Къолундаки къадени къайтарып софра узерине къойды. 

— Къамчынъ енгиль дегиль эди... — деп ташлады о. — Джа- 
къымдаки яра якъында тюзеледжекке бенъземей. 

Тюкянда къамчы устюнде чыкъкъан къавгъа да бугунь бу софра 
башындаки идданынъ озю де, «джыкъы якъында тюзельмейджеги 
де...» эписинден макъсат оджа акъкъында дешетли фикир догъур- 
макъ эди. Оджа буны анълады. 

— Сизге тасманынъ уджу токъунгъан, — деди Усеин оджа 
Эрбаин эфендиге. — Мен оны аселет япкъаным ёкъ. Хатанен олды. 
Кучюк бир адисе... ондан буюк фаджиа ясадынъыз. Сизге... къан 
акъызмакъ керек. Чюнки омюринъиз къанлы. Экильген топра- 
гъынъыз, еген емегинъиз къанлы! Койлюнинъ къаны, тери, козья- 
шынен яшайсынъыз! Сизни, Аджы Эрбаин эфенди... ялынъыз 
сизни дегиль, Джемалединни, Бекирни, эпинъизни гемиге толду- 
рып, Талбузант адасына ёлламакъ керек. 

Әв саиби къадесини котерди. Аджы Эрбаин иле токъуш- 
тырмагъа ниетленди, лякин козьлеринде серт назарлар сезип, 
бир озю ичти. Ичмеди, ченгесини тёпеге котерип, фильджаннынъ 
ичиндекини агызы ичине ата къойды. Артындан пенир парчасы 
къапты, сонъра чекменининъ енъинен дудакъларыны сильди. 

— Талбузант... о къайда? — деп сорады Менълибай, таа- 
джипленип. — Эшиткен ерим дегиль. 

— Ойлеер бар, — деди Усеин оджа. — Окъянуста... дюньянынъ 
та, четинде. Анда адамны къарагъа тюшюрип, къолуна чоюн къа- 
зан, тюфек ве бир чымтым да барот берип, ташлап кетелер. «Озь 
чаренъни — озюнъ тап, — дейлер онъа. — Башкъасынынъ кучюне 
ишанма!» Адам озюнинъ чаресини озю тапа... яшай. 

— Мен де чаре тапарым, — деди Эрбаин, иддетленип. — Богъ- 
дай сачарым. Айван асрарым. Адам олмаса, Джемалединнинъ, 
Бекирнинъ озьлерини ишлетирим. Эбет! Олар манъа ишлерлер. 
Лякин сенинъ киби ямавлы штан кийип юрмем. 

— Ишлетип оламазсынъыз, — деди оджа. — О сизге таби 
ола къоймаз. Сизлер эпинъиз, башкъа адамнынъ тенинден 
къаныны эмип алышкъан къасарткъыларсынъыз!. Кев- 
денъизнинъ ярысы къопарылып алынса, ярысы кене инсан 
тени ичинде къала... эммекте девам эте. — Менълибайнынъ 
такълети? ракъыдан къыйыша башлады. 

— Лянет! — деп джекирди о. Чатлакъ-патлакъ олып, ара- 
лары къатран толу ири юмругъыны котерип, софра устюне 
урды. Сарсынтыдан савутлар секириклеп алдылар. — Сен Аджы 
Әрбаин эфендини акъаретлединъ. Бунъа акъкъынъ ёкъ! — Оджа- 
нынъ череси ап-акъ олды. Къоркъудан дегиль, ёкъ... Усеин оджа 
юфкъа юреклилерден дегиль. Булундыгъы муитнинъ къабалы- 
гъындан, бу эки адамнынъ алчакълыгъындан асабиленди. 

— Сиз, Менълибай, уфакъ адамсынъыз, — деди о эвнинъ 
саибине. — Къолунъыздан кельген иш — хамут тикмек. Джынс 
атлар асрагъан адетинъиз де бар. Койде де кимер адамлар сизге, 
Менълибай эфенди дейлер. Урьмет этип дегиль, сизден къоркъ- 
къанлары ичюн, чюнки сиз шу адамнынъ... — оджа козьлерининъ 
арекетинен Эмирзакъовны косьтерди, — шу адамнынъ къуйру- 
гъысынъыз. Койде не ола? Не къала? Эписини деръал бу инсан 
ташламасына етиштиресинъиз! Онынъ ичюн сизден къоркъалар. 
Амма бу ерде манъа пек къычырманъыз! Сиз мени зияфетке 
чагъырдынъыз. Унутманъыз! Мен аль-азырда мусафирим. 

Менълибай ве Аджы Эрбаин, экиси де сусты... оджанынъ сёзле- 
рини дикъкъатнен динъледилер. Сукютлик... мусафир ичюн ити- 
барсызлыкъ. «Сен — бу ерде мусафирсинъ, лякин фукъаресинъ... 
гъарип муаллимсинъ. Бизде сенинъ ичюн незакет, алиджепан- 
лыкъ ёкъ». Аджы Эрбаиннинъ козьлери къызарды... къыя-къыя 
бакътылар. О эллерини эки якълап килимге тиреди. Аркъасыны 
къанъкъайтып, аягъынен къонаны тепти. Устюндеки савутлар, 
емеклер этрафкъа сачылып кетти, къона тёнтерильди, ерге къа- 
пакъланды. Оджа ишлер фена экенлигини сезди. Алель-аджеле 
еринден къалкъып, софагъа чапты. 

— Тут о иманы ёкъны! — деп джекирди Эмирзакъов, эв саи- 
бине. — Тез ол! 


Шамиль Алядин. 
«Иблиснинъ зияфетине давет» 


1 къасарткъы — махлюкъ. 
2 такълет — скелет. 

Менълибай ашыкъмай оджанынъ пешинден чыкъты. Килитли 
тыш къапу янында онынъ огюни кестирип, токътатты. Усеин 
Менълибайны уйтеди, о дивар бетке къакъылып кетти, муса- 
фир къапуны тепмелеп тургъан арада, арттан Аджы Эрбаин 
кельди, енъи ичинден пычагъыны чыкъарып, оджанынъ 
багърына саплады. Оджа элини юреги узерине къойып, 
дешетли сада иле къычырды... ерге йыкъылды. Сылавлы 
тёшеме устюнде къара ренкли, джыллы къан акъып кетти. 
Эмирзакъов диваргъа таялы алында турды-турды, сонъра 
козьлерининъ къыйыгъындан Менълибайгъа бакъты. О, 
кошеде... юзюни диваргъа чевирген, сусмакъта... омузлары 
силькине бермекте эди. Эрбаин авучы ичинде къысылып къал- 
гъан пычакъны софанынъ улькюн кошесине котерип атты, амма 
бир талай кечкен сонъ, ерде, тёшеме устюнде, оджанынъ агъы- 
зындан заиф инъильти чыкъкъаны эшитильди. Инъильти вакъы- 
тында сол аягъы къыбырданып алды. Эмирзакъов теляшкъа тюш- 
ти. «Бу къабиле яры джанынен этегинъден тартып, сени йыкътыра 
биле...» деп тюшюнди озь-озюндже. Ве къоркъа тюшти. Этрафына 
бакъынды, долап устюнде тургъан къантар ташыны алып, оджа- 
нынъ башына урды. Манълай кемиги батып кетти, териси сиярды. 
Агъызындан къан кельди. 

— Не яптынъыз, Аджы Эрбаин эфенди! — деп къычырды Менъ- 
либай, агъламсырап. — Сиз Усеин муаллимни ольдюрдинъиз! 

— Әбет, — деди Эмирзакъов. Ири кевдесинен Менълибайгъа 
чевирильди. — Ойле яптым. Хаберинъ олмадымы? — О ашханеге 
кирди. Метидеки сув ичинде къолларыны чайкъады, джебинден 
явлугъыны чыкъарып, сюртюнди. — Мен кетемен. Иш джатыш- 
къандже койде болмам, — деди Менълибайгъа. — Киши джи- 
беририм, вазиетни манъа бильдирип турарсынъ, — ве джесетке 
ишаретле деди: — Буны джыйыштыр. Аякъ астында джатмасын. 
Анъладынъмы, Менъли? Манъа джерли-джерсиз ырджая берме. 

Лякин хамутчы шорбаджынынъ огюнде ырджайып алышкъан. 
Семиз къапакълы козьлерини юма берип джылмайды. Бир де кев- 
десини эгильтмек истеди... амма Эрбаин онъа аркъасыны чевирге- 
нини корип, софанынъ арт къапусыны барып ачты. Эвеля тышкъа 
озю чыкъты, этрафкъа бир бакъынды. Кимсе ёкълыгъына эмин 
олгъан сонъ, сол къашыны ойнатып алды. Аджы Эрбаин чыкъты... 
эвлер аркъасындан, талдаларыны якълай берип, кетти... тезден 
козьден гъайып олды. Менълибай джесетке токъунмады. Ёлгъа 
чапып чыкъты. «Акъайлар! Усеин муаллимни отюрдилер!! — Эй! 
Джемаат! Мени эшитесинъизми? Усеин оджаны...» 


Сюргюнлик деври къырымтатар 
эдебияты (1944—1990) 


1 отюрдилер — ольдюрдилер. 

1. «Иблиснинъ зияфетине давет» эсеринде къайсы тарихий девир 
тасвирлене? Сиз бу заман акъкъында насыл малюматларнен таныш- 
сыз? Къырымтатар халкъынынъ вазиети насыл эди? Исмаил бей 
Гаспринскийнинъ фаалиети ве «Терджиман» газетасы акъкъында 
не билесиз? 

2. Ш. Тохтаргъазы Багъчасарайгъа насыл ниетле кельди? Тох- 
таргъазынынъ аятында насыл къыйынлыкълар пейда олгъан эди? 
«Вели-Баба» хан-азбарында оджа кимни расткетире? Тохтаргъазы 
ве досту Феми эфенди насыл корюшелер? 

8. Муэллиф Багъчасарай шеэрини насыл тасвир эте? Сиз бу эсерни 
окъуп, Багъчасарай акъкъында насыл малюматлар ве теэссуратлар 
алдынъыз? 

4. Исмаил бей Гаспринский Усеин оджаны насыл къаршылай? Олар 
арасында олып кечкен субетке сиз насыл къыймет кесесиз? Сиз ким- 
нинъ тарафдары оласыз? Муэллиф И. Гаспринскийни насыл тасвир эте? 
Окъуйыджынынъ тасавурында насыл бир сыманы джанландыра? Гасп- 
ринскийнен корюшюв ве къонушув Усеин оджагъа насыл тесир этти? 
И. Гаспринский Р. Медиевнинъ «Ветан хадими» газетасы акъкъында 
насыл фикирни ифаде этти? 

5. Усеин оджа къорантасынен не себептен Харджибие коюне кочип 
келе? Усеин оджа бу койде биринджи дефа оджалыкъ япкъанда, насыл 
вакъиалар олып кечти? О нелерни хатырлай? Харджибие коюнинъ бай 
такъымы Усеин оджаны насыл къаршылай? Аджы-Эрбаин Эмирзакъ- 
нынъ эвинде насыл иддетли лакъырды олып кече? 

6. Апансыздан Усеин оджанынъ къорантасында насыл къуванчлы 
адисе ола? «Налеи Къырым» китабынынъ нешир этилюви Тохтаргъазы, 
Аджире ханым ве достлары, сой-акърабаларына насыл тесир эте ве насыл 
умютлер догъура? Менълибай ве Аджы-Эрбаин бай арасында бу китап 
акъкъында насыл лакъырды ола? Олар насыл къараргъа келелер? 

7. Менълибай Усеин оджаны насыл бир макъсатнен озь эвине зияфетке 
чагъыра? Усеин оджа ве Аджы-Эрбаин бай арасында насыл бир зиддиетли 
чатышма ола? Бу чатышма насыл фаджиалы акъибетнен бите? Аджы- 
Эрбаин не ичюн Усеин оджанынъ койге кельмесине къаршы чыкъа? О 
неден къоркъа? 

8. «Иблиснинъ зияфетине давет» эсеринден парчаларны окъуп, эр 
бир къысмына серлевалар къойып, план боюнджа мундериджесини икяе 
этинъиз. Эсерни окъув эснасында манасы анълашылмагъан, сиз ичюн 
янъы олгъан сёзлерни язып алынъыз ве лугъаттан оларнынъ манасыны 
тапып билинъиз. Эсерде къулланылгъан архаик сёзлерни къайд этинъиз, 
тасвирленген шахыслар акъкъында озюнъизнинъ къайдларынъыз ве иза- 
ларынъызны исбатланъыз. 

9. «Иблиснинъ зияфетине давет» повестиндеки мусбет сымаларны 
тасвир этинъиз. 


Шамиль Алядин. 


«Иблиснинъ зияфетине давет» 

Сюргюнлик девринде къырымтатар эдебиятында 
роман жанрынынъ инкишафы 


Роман жанры къырымтатар эдебиятында ХІХ асырнынъ 
сонъунда инкишаф этип башлады. Биринджи романларны 
Исмаил Гаспринский язды. Онынъ «Кунь догъды» ве ичти- 
маий-фельсефий «Молла Аббас» романлары джиан эдебия- 
тында ер алмагъа къудрети олгъан эсерлер. Буюк мутефек- 
кир къырымтатар эдебиятында роман жанрынынъ эсасчысы 
олды. Шамиль Тохтаргъазы «Саадет адасы» романыны язды. 
Бир девирде язылгъан кучьлю романлар келеджекте жанр- 

нынъ инкишафына темель къойдылар. 

Совет девринде Джемиль Сейдаметнинъ «Уфукъкъа догъру» ве 
Юсуф Болатнынъ «Алим» романынынъ биринджи къысмы нешир 
этильди. Сюргюнлик девринде 60-ынджы сенелерден башлап бир 
сыра колемли ве меракълы романлар пейда олды. 

1979 сенеси Юсуф Болатнынъ «Алим» романы толу колемде эки 
къысымдан ибарет оларакъ нешир этиле. Бу салмакълы, муреккеп 
тарихий девирни къаврап алгъан эсер къырымтатар эдебиятында 
озюне мунасип муим ерни алды. 

60-ынджы — 70-инджи сенелери агъыр сиясий вазиетке бакъ- 
мадан, къырымтатар эдебиятында семерели девир олды. Тынч 
аят къуруджылыгъы, койлю ве ишчилернинъ эмек саасындаки 
енъишлерини акс эткен бир къач меракълы ве колемли эсерлер 
дердж олунды. Бойле эсерлер сырасында Ю. Болатнынъ «Анифе» 
(1969) ве Черкез Алининъ «Сабалар къучагъында» (1973) роман- 
лары муим ер алдылар. 

«Анифе» романында языджы къырымтатар халкъынынъ сюр- 
гюнде, памукъ чёллеринде ыргъат киби чалышкъанлары, къа- 
дын-къызларнынъ акъайларнен тенъ олып агъыр ишлерде, арыкъ 
къазувында эзиетленгенлери, чешит ерли мемурлар тарафындан 
ашаланып акъаретленгенлери тасвирлене. Романда реаль тари- 
хий девир акс олуна, тасвирленген вакъиалар 1944 сенесининъ 
сонъунда башлана ве эсасен Озьбекистаннынъ памукъчылыкъ 
совхозында олып кече. Эсернинъ баш къараманы яш къырымта- 
тар къадыны Анифе. Бу алидженап, джесюр, чыдамлы, ира- 
дели, мераметли къадыннынъ сымасында языджы къырымтатар 
халкъынынъ фаджиалы такъдирини, халкънынъ джан къурта- 
рув, бала-чагъаны къорчалав огърундаки эмек къараманлыгъы, 
чыдамлыгъы, ирадеси, рухий къавийлигини косьтере. Анифе- 
нинъ сымасы джыйма сымадыр. Къырымтатар къадынлары агъыр 
вазиетте, ыргъат киби чалышып, тырышып, балаларынынъ, 
якъынларынынъ джаныны къуртардылар. 


эдебияты (1944—1990) 


Сюргюнлик деври къырымтатар 

Юсуф Болатнынъ 1962 сенеси нешир этильген «Саф юреклер» 
романында Сервер Арсланов ве онынъ нишанлысы Айшенинъ 
такъдирлери тасвирлене. Романнынъ сонъунда оларнынъ 
къавушып бахытлы аят башлагъанлары косьтериле. Лякин 
олар экиси де дешетли дженкявер ёл кечелер. Сервер Арсла- 
нов дженкнинъ башындан гъалебегедже джебэде булуна, 
Айше исе партизанлар отрядында фашистлерге къаршы 
урушларда иштирак эте ве бир чатышмада агъыр яраланып, 
къолсуз къала. Бойле такъдирлер о девир ичюн типик эди. 
Дженкни кечкен инсанлар энди эмек джебэсинде енъишлер 
къазаналар. «Саф юреклер» романынынъ зайыф тарафла- 
рыны къайд этмек лязимдир. Языджы къырымтатар халкъы- 
нынъ сюргюнлик азапларыны, ачлыкъ, хасталыкълардан 
къырылувыны, ватан асретлигини, Къырымгъа къайтув огъ- 
рунда миллий арекетни бир сёзнен биле анъмай. Муэллиф, аятий 
акъикъатны ред этип, омюрни бир тарафлы акс эте. Бу совет аки- 
миетининъ талабы, буйругъы эди. Языджы бу буйрукъны эда этти. 
60-ынджы—70-инджи сенелери бойле тарзда язылгъан бир сыра 
эсерлер пейда олды: Юсуф Болатнынъ «Анифе» ве «Садакъат», 
Шамиль Алядиннинъ «Рузгярдан саллангъан фенерлер», Черкез 
Алининъ «Сабалар къучагъында», «Джумертлик», Решид Мурад- 
нынъ «Дагълар сонатасы», Сеитумер Эминнинъ «Ираде дерьясы» 
романлары ве дигер эсерлер. 

1962 сенеси Шамиль Алядиннинъ «Эгер севсенъ» романы нешир 
олунды. Языджы отузынджы сенелери Чырчыкъ къуруджылы- 
гъында чалышкъан вакътында алгъан теэссуратлары эсасында 
язылгъан эсердир. Романнынъ эсас къараманы къырымтатар 
йигити Джевдетнинъ сымасында муэллиф озюнинъ омюринден 
къыскъа, лякин муим бир девирни акс этти. 

Черкез Алининъ «Сабалар къучагъында» (1978) романы да 
чокъ тарафтан дикъкъаткъа ляйыкътыр. «Сабалар къучагъында» 
романында, «Анифе» романындаки киби, сюргюнлик деврининъ 
яшайышы тасвирлене. Лякин языджы бу девир яшайышыны 
яраштырып, эйилештирип косьтере. Бунъа бакъмадан, эсерде 
баягъы мусбетлик те бар. Романнынъ меркезинде намуслы, ада- 
летли ве ишкир къырымтатар къадыны Макъпуленинъ сымасы. 
Макъпуле ве Анифенинъ сымаларында чокъ умумийлик козьге 
ташлана. Макъпуле де бар гонъюльден ишке бериле, буюк урьмет 
къазана. Онынъ якъын досту Айрие Макъпуле акъкъында бойле 
дей: «Къайда барса, озюни эмекте косьтере ве севдире». Романда 
эки сыма да инджеликнен, терен ве чокъ тарафтан ачылгъан. 
Меракълысы, муэллиф къараманларынынъ шахсий аятыны — 
бахыт, севги мевзуларыны озюндже, инджелик ве незакетнен ача. 


Сюргюнлик девринде 
къырымтатар эдебиятында 
роман жанрынынъ инкишафы 

Макъпуле ве Айриенинъ сымалары психологик эсаста ишленген, 
озь деврининъ муим хусусиетлерини акс эткен сымалардыр. 
1969 сенеси Решид Мурад «Дагълар сонатасы» романыны 
нешир этти. Романнынъ эсас къараманлары геологлар. Эсер- 
нинъ баш къараманы геолог Исмет Гемиджи къырым дагъла- 
рында партизанлар сафында душмангъа куреше. О джесюр, 
ирадели ве инсаниетли адам. Энди кене дагъларда, лякин 
Озьбекистан дагъларында ер астындаки файдалы маден- 
лерни араштыра. 

Озьбекистанда Фархад ГЭС къуруджылыгъы акъкъында 
Сеитумер Әмин «Ираде дерьясы» романында къуруджы- 
ларнынъ къарамане эмеги ве агъыр яшайышыны тасвир эте 

ве чалышкъанларнынъ эксерисини сюргюн этильген къырым- 
татарлар тешкиль эте эди. Озьбекистанда чешит сааларда гъайрет- 
нен чалышкъан къырымтатар халкъынынъ векиллери акъкъында 
бир къач романлар языла. Бу Черкез-Алининъ «Джумертлик», 
Рустем Алининъ «Бурулышта» романлары ве дигер эсерлер. 

Эмиль Амит «Ишанч» серлевалы романыны Ватан дженкине 
багъышлап яза. Романда къанлы урушлар тасвирленмей, муэллиф 
дженкнинъ акъибетлерини, инсан такъдирлерине фаджиалы теси- 
рини косьтере. 

Сюргюнлик девринде къырымтатар эдебиятында роман жанры 
къавийлешти ве инкишаф этти, демек мумкюн. 

Эльбетте, колемли, муреккеп сюжетли романлар къырымтатар 
тилинде нешир олгъаны, шубесиз, мусбет эди. Лякин бу эсерлерде 
халкъымызнынъ аяты, вазиети акъикъий суретте тасвирленмеди, 
чюнки совет акимиетининъ макъсады къырымтатар халкъыны 
ватанындан эбедиен махрум этип, сюргюнликте къалдырмакъ эди. 
Тарихы, миллети, тили, тамырларыны темелли унуттырмакъ, 
бутюн бир халкъны манкурт япмакъ козьде тутула эди. Бойле 
зорбалыкъ вазиетинде къырымтатар эдебиятынынъ инкишафы 
зайыфлашты ве халкъ аятындан узакълашты. 


эдебияты (1944—1990) 


Сюргюнлик деври къырымтатар 


1. Къырымтатар эдебиятында роман жанрынынъ пейда олув тарихы 
акъкъында малюмат беринъиз. 

2. Роман жанрынынъ хусусиетлери къайд этинъиз. 

8. Сюргюнлик девринде язылгъан романларнынъ мевзу, проб- 
лематикасыны бельгиленъиз. 

4. Къайсы романларда къырымтатар халкъынынъ вазиети, урф-адет- 
лерининъ тасвири муим ер алды? 

5. Романларда насыл меракълы миллий сымалар яратылды? 

6. Сюргюнлик девринде язылгъан романларнынъ зайыф тарафларыны 
къайд этинъиз ве себеплерини изаланъыз. 

ЮСУФ БОЛАТ 
(1909—1986) 


еее обу ообо ебу 


Танылгъан къырымтатар языджыларындан бири Юсуф Болат- 
тыр. О, къырымтатар эдебиятына несирджи, драматург, публи- 
цист ве терджиман оларакъ кирди. Онынъ «Чанълар къакъыл- 
гъанда» биринджи икяеси 1929 сенеси «Енъи дюнья» газетасында 
басылды. 1941 сенеси дженк башлангъанда, Юсуф Болат бир сыра 
икяе, очерк ве пьесаларнынъ муэллифи эди. Дженк арфесинде 
«Совет эдебияты» меджмуасында онынъ «Алим» романы басылды. 
Юсуф Болатнынъ яратыджылыгъы сюргюнде де девам этти ве 
языджы колемли, муреккеп мундериджели эсерлер яратты. 

Юсуф Болат Алушта шеэринде фукъаре къорантада догъды. 
Кой мектебини битирген сонъ 1924 сенеси Ялта педагогика тех- 
никумына кире. 1981 сенеси Къырым девлет педагогика институ- 
тынынъ къырымтатар тили ве эдебияты болюгине кире ве инсти- 
тутны битирген сонъ, аспирантурада тасилини девам эте. Экинджи 
джиан дженкининъ башында «Къызыл Къырым» газетасынынъ 
муаррир муавини, сонъра 1942 сенесинден Москвада Умумитти- 
факъ радиокомитетинде къырымтатар тилинде эшиттирювлер- 
нинъ месуль муаррири вазифесинде чалышты. 

Сюргюнлик йыллары Юсуф Болат Озьбекистанда, Самаркъанд 
виляетининъ Булунгъур район партия комитетинде болюк мудири 
олды, бир къач вакъыт оджалыкъ да япты. 1958 сенеси Юсуф 
Болат Ташкентке авуша. Бедиий эдебият нешриятында, Озьбе- 
кистан языджылары бирлигинде, сонъра «Ленин байрагъы» газе- 
тасында муаррир муавини оларакъ чалышты. 

Юсуф Болат семерели языджылардандыр. О, чешит жанрларда 
иджат этти. Дженктен эвель Юсуф Болат эсасен драматург оларакъ 
белли эди. Онынъ дженктен эвель язылгъан «Той девам эте» коме- 
диясы, «Денъиз далгъасыз олмаз» драмасы ве дигер бир сыра пьеса- 
лары Къырымтатар драма театрининъ санасында ойналдылар. 

Хусусан, белли фаджиалы эфсане эсасында язылгъан «Арзы 
къыз» шиирий музыкалы драма сейирджилернинъ севгисини 
къазанды. Аман-аман дженктен эвель бу драманы корьмеген 
бир къырымтатар къалмагъандыр десек де янълышмамыз. 
«Арзы къыз» драмасынынъ популяр олмасынынъ биринджи 
себеби, онынъ фольклор эсасыдыр. Арзы къыз къырымта- 
тар халкъынынъ севимли фольклор образы эди. Экинджиде, 
белли бестекярлар Яя Шерфединов ве Ильяс Бахшыш тара- 
фындан драмагъа язылгъан музыкадыр. Драма халкъ тилине 
якъын тильнен, тюзгюн ве окъунарлы шекильде язылгъан 
эсер. 

Дженктен сонъ сюргюнде Юсуф Болат эдебий иджадыны 

девам этти. 60-ынджы сенелери онынъ «Саф юреклер» (1962) 
ве «Анифе» (1969) романлары нешир этильди. Он йыл девамында 
«Туфанда къалгъан къой сюрюси» серлевалы икяе ве повестьлер 
джыйынтыгъы, «Табиатым ойле» серлевалы сатирик ве юмо- 
ристик икяелер топламы, «Дубаралы той» пьесасы, «Садакъат» 
романы нешир этильди. Сонъки йыллары языджы «Алим» романы 
устюнде чалышты. Романнынъ биринджи къысмы дженктен эвель 
«Совет эдебияты» меджмуасында басылгъан эди. 1982 сенеси эки 
къысымдан ибарет олгъан «Алим» романы нешир этильди. Юсуф 
Болат чокъ очерк ве макъалелер де язды. Олар «Ленин байра- 
гъы» газетасынынъ саифелеринде ве чешит джыйынтыкъларда 
басылды. 

Дженктен сонъки девирде Юсуф Болат бутюнлей несир саасында 
иджат эте. Несир жанрлар къырымтатар эдебиятында Исмаил бей 
Гаспринскийден башлап ХХ асырнынъ 20-нджи — 30-ынджы 
сенелери фааль шекильде илериледи. Умер Ипчи, Абляким Иль- 
мий, Джафер Гъафар, Джемиль Сейдамет киби бир сыра языджы- 
лар несир саасында фааль иджат эттилер ве несирджиликни къы- 
рымтатар эдебиятында кучьлю бир акъынтыгъа чевирдилер. 
Хусусан икяе жанры кенъ даркъалды. Белли языджыларнынъ 
пешинден яш несиль векиллери Мамут Дибагъ, Абдулла Дермен- 
джи, Шамиль Алядин, Юсуф Болат ве дигерлери икяе язмагъа 
тутундылар ве баягъы енъишлерге ириштилер. 

Къырымтатар несирджилигининъ 1920-нджи—1930-ынджы 
сенелериндеки инкишафы юксек севиеге котерильди. Дженктен 
сонъ исе несирджилик янъы бир шараитте инкишаф этти. Бу саада 
Шамиль Алядин ве Юсуф Болатнынъ хызметлери буюктир. 

Юсуф Болат мизах (юмор) устасыдыр. О, омюрде расткель- 
ген менфийликлерни, къолайсызлыкъларны сечип, эсерлеринде 
кескин мыскъылгъа ала. Онынъ комедиялары ве мизахлы икяе- 

лери эм зевкълы, эм шакъалы, эм де терен маналы, инсанларгъа 
тербиевий тесир эте биледжек эсерлердир. 

1969 сенеси Ю. Болатнынъ «Анифе» романы нешир олу- 
на. Романда тасвирленген вакъиалар дженктен сонъки йыл- 
лары Озьбекистанда, памукъчылыкъ совхозында олып кече. 
Бу совхозда чешит миллет векиллеринен берабер сюргюн 
этильген къырымтатарлар да яшайлар. Романнынъ баш 
къараманы къырымтатар къадыны Анифе. Онынъ аджы- 
ныкълы такъдири вастасынен языджы бутюн къырымтатар 
халкъынынъ фаджиасыны косьтере. Анифенинъ сымасы 
къырымтатар эдебиятында кучьлю сымалардан биридир. 


Алим — халкъ къараманы 


1. Юсуф Болат насыл жанрларда эсерлер язды? 

2. Языджынынъ романларында акс этильген муим адисе, вакъиалар, 
муреккеп меселелерни къайд этип изаланъыз. 

8. Юсуф Болат драматургия саасында насыл хузметлер этти? Онынъ 
къайсы пьесаларыны окъудынъыз? 

4. Юсуф Болатнынъ къырымтатар эдебиятынынъ инкишафына 
къошкъан иссесине къыймет кесинъиз. 


Алим — халкъ къараманы 


1982 сенеси Ю. Болатнынъ «Алим» романы нешир этильди. 
Роман эки китаптан ибарет: биринджи китап — «Алим Азамат 
огълу», экинджиси — «Алим аткъа минди». Биринджи китабы 
дженктен эвель язылды ве 1940—1941 сенелери «Совет эдебияты» 
меджмуасында басылды. Экинджи китабы дженктен сонъ язылды 
ве 1982 сенеси эки китап къошулып «Алим» серлевасынен нешир 
олунды. Романнынъ баш къараманы реаль шахыс, къырымтатар 
халкъына Алим Айдамакъ намынен белли олгъан инсан. Алим 
халкъ къараманы оларакъ тарихкъа ве фольклоргъа кирди. 

Романда ХІХ асырнынъ экинджи ярысында олып кечкен 
вакъиалар тасвирлене. Къырым Русие тарафындан басылып алын- 
гъан сонъ къырымтатар халкъынынъ алы сынъырсыз агъыр ола. 
Рус помещиклери ве мырзалар бутюн топракъларны койлюлер- 
нинъ къолундан тутып алалар. Халкъ топракъсыз, акъ-укъукъ- 
сыз къала ве ыргъат олмагъа меджбур ола. Бойле зор вакъытта 
Алим агъыр вазиетте къалгъан къырымтатарларына ярдым этмеге 
тырыша. 

Романда Алимнинъ къараманий ве фаджиалы аяты, та бала- 
лыкътан башлап омюрининъ сонъуна къадар башындан кечирген 

чешит адиселер акъкъында тасвирлене. Романнынъ мундеридже- 
сини учь къысымгъа больмек мумкюн: 
І. Алимнинъ балалыкъ ве осьмюрлик чагъы. Бабасынынъ 
эвинде бахытлы яшайышы. Сонъра бу къорантанынъ башына 
кельген бахытсызлыкълар. Мерьем аптесининъ олюми, 
Мемиш мырзанынъ къылынувлары, Азамат акъайнынъ ве- 
фаты. Алим ве анасы Кериме аптенинъ койден къувулувы. 
П. Алим Бобовичнинъ эвинде. Алим ве Саранынъ севгиси. 
Саранынъ Алимге ве онынъ анасына косьтерген севги ве урь- 
мети. Алим ве Саранынъ къачувы. Саранынъ хасталыгъы. 

ПІ. Алимнинъ аятында айдамакълыкъ деври. Алимнинъ 

пешинден излевлер. Алимнинъ якъаланувы ве джезаланувы 
— учь бинъ таякъ урув ве эбедий сюргюн этилюв. 

Алим балалыкътан озь акъранлары арасында джесюрлигинен 
айырыла эди. Әвлерини тутып алмагъа кельген Мемиш мырза, 
девдай Къарали ве рус мемурларына къаршы бир озю чыкъа, олар- 
нынъ устюне аждерха киби атыла. Эвде анасы, бабасы, аптеси ве 
достларынен исе муляйим, незакетли къонуша, оларны аджый ве 
даим ярдымгъа азыр ола. 

Бобовичнинъ эвинде де Алим эйи хызмет эте. Шорбаджысы 
ве онынъ къызы Сара олюм хавфына огърагъанда, оларны олюм- 
ден къуртара. Сара бойле темиз-пак, ачыкъ-гонъюлли, джесюр 
йигитке севда ола. Лякин бу севги оларнынъ экисине де бахытсыз- 
лыкъ кетире. Чюнки олар эки къарама-къаршы табакъаданлар. 
Сара — зенгин къызы. Алим исе фукъаре койлю. Сара Алимге 
садыкъ къала. Алим исе Къырым дагъларында, къобаларында 
гизленип, эзильген, ашалангъан, хор халкъына озюндже хызметте 
булуна, элинден кельген къадар ярдым эте. Онынъ джесюрлигине, 
алидженаплыгъына душманлары да шашалар. Достлары, кой- 
дешлери ве севимли Сарасы гъурурланалар. Романда Алимнинъ 
джесюрлигини, батырлыгъыны косьтерген чокъ адиселер бар. 
Алим акъикъий эфсаневий бир къараман оларакъ тасвирлене. 

«Алим» романы къырымтатар эдебиятында айрыджа муим ер 
алды. Бу тарихий роман фольклор эсасында язылгъан, халкъымыз- 
нынъ яшайышыны акъикъий суретте тасвир эткен эсердир. 

Къырымтатар халкъ агъыз яратыджылыгъында Алим Азамат 
огълу акъкъында пек чокъ эсерлер яратылгъан. Йыр ве ривает- 
лерде халкъ Алимни бир эфсаневий къараман оларакъ тасвир 
эткен. Онынъ алидженаплыгъы, инсаниетлиги, мераметлиги, 
джумертлиги ве мисильсиз джесюрлиги акъкъында икяелер дестан 
олып бутюн Къырым халкъына даркъалгъан. Алимнинъ шахси- 
ети къырымтатар халкъынынъ анъында, хатырасында акъикъий 

сафдиллик, халкъына садыкълыкъ, азатлыкъ арзусы, эйиликке 
умют, ишанчнынъ тимсали оларакъ сакъланып къалды. Алим — 
халкъ къараманы, халкънынъ виджданы ве гъуруры. 


1. «Алим» романы тарихий эсер олгъаныны исбат этинъиз? 

2. Алим Азамат огълу акъкъындаки фольклор эсерлерини 
хатырланъыз? Алимнинъ сымасы фольклор эсерлеринде насыл 
косьтериле? 

3. Юсуф Болат романда тасвирленген тарихий девирнинъ насыл 
аятий левхаларыны ярата? Сиз тасвирленген девир акъкъында насыл 
малюматлар билесиз? Шу девир акъкъында не тюшюнесиз? 

4. Алимнинъ къараманлыкъларыны тасвир этинъиз. 


Юсуф Болат. 
«Алим» 


АЛИМ 
Роман 
(къыскъартылып алынды) 


Биринджи китаптан 


Узакътан къой сюрюси киби джыйылып тургъан кой корюнди. 
Алим сыкъ чегерликлер арасына сокъуларакъ, сарп байырлар 
устюнден, сувсуз дерелер ичинден кестирип, койге догъру ёл алды. 

О ёрулгъан-талгъан эди. Онынъ темиз манълайындан, самай- 
ларындан арды кесильмеден тер чыбырмакъта эди. Аркъасын- 
даки токъума кольмеги сыртына япышып, кунеш сыджагъындан 
тенини тарлап-къашытып турмакъта эди. Юньлю чарыкълары да 
дельме-делик олып, шоссе ёлундан орманлыкъкъа сокъулгъандан 
сонъ, энди тынышта бир табанларына тегенек кирип, ёлуны боль- 
мекте эди. 

Ниает, кой юкъарысындаки Сувлу дереге келип етти. Урба- 
сыны, чарыкъларыны чыкъарып, тозуны къакъты. Салкъын 
сувнен юзюни, аркъасыны ювды. Бедендже тазерген, енгиллешкен 
киби олды. 

Онынъ ёлджулыгъы башлагъан куньден берли ана-бабасы ич 
бир вакъыт акъылындан чыкъмаса да, бойле бир арекетке олар- 
нынъ насыл янашаджакълары акъкъында аслы да тюшюнмеген 
эди. Шимди, энди койге киреяткъанда, ёл теэссуратынынъ догъур- 
гъан бутюн ойларына бу тюшюндже де къошулды. Алимге, шубе- 
сиз, не анасы ве не де бабасы къол котермезлер, лякин оларнынъ 
агъызындан опьке сёзю эшитмек биле, башкъасындан кореджеги 
энъ амансыз джезадан агъыр корюне эди. 

Алим, къоранталарына айтмадан ёлгъа чыкъкъаны ичюн 
окюнди, лякин айткъаны алда оны бойле узакъ ёлгъа озь башына 
ташлайджакъларына да умюти аз эди. 

Лякин азбаргъа келип киргенинен, онынъ бутюн кедер- 
лери бошуна олып чыкъты: онынъ севимли анасы, асре- 
тини чеккен эвлядыны корьгенинен, багъырына басып, 
буюк бир асретликнен онынъ манълайындан, янакъларын- 
дан, козьлеринден опе башлады. Сонъ оны софадаки кийиз 
миндер устюне отуртты. Акъшамдан аселет эвляды ичюн 
къалдыргъан чибереклерни къыздырды, огюне бир тепси де 
къаймакъ къойды. Озю де огълунынъ янында отурып, юзюне 
бакъып-бакъып тоямады. Огълу ашап-ичкенден сонъра, 

Кериме татай: 

— Алим, сен къайда эдинъ? — деп сорады. 

— Февзилерни озгъардым, анай, Феодосиягъа бардым, — сонъ 
къошты, — джибермезсинъиз деп къоркътым... 

Кериме татай: 

— Айды, эвлядым, сырасы тюшсе, айтып кет, тюшюндирме, — 
деди де, текрар огълунынъ манълайындан опьти. 

Алим аштан сонъ аман ёргъунлыгъыны унутып, озюнде кене 
тендюристлик дуйды. Аякъкъа турып, аптесини арзылагъаныны 
бильдирди ве аман азбар къапудан фырланып чыкъты. 

Кериме татай Алимнинъ артындан багъырып алды: 

— Бакъ, огълум, Мемиш агъанынъ козюне илишме! 

Алим, аптеси Мерьемнен пек дост эди. Лякин мына бундан бир 
беш ай эвельси Мемиш агъанынъ эвине къара хызметке! алынгъан 
сонъ, онынънен ялынъыз гизлиден корюшмек мумкюн ола эди. 
Мемиш агъа дегиль Алимнинъ, атта анасынынъ келип кетмесини 
биле бийсинмей эди. Мерьемни исе эвге ялынъыз джума куньлери 
джибере эди. 

Бабасы къызыны эль къолуна бермемек ичюн чокъ чекишти, 
лякин не япсын, байнынъ сёзю ферманнен? дегенлер, Мемиш агъа 
Мерьемни зорнен тутып алды. Ничюн? Койде истекнен кетеджек 
ёкъ эдими? Бунынъ себебини Алим де, бабасы да анълап оламай 
эдилер. Ялынъыз бир анасы гизлиден ахлар чекип, къызы анъыл- 
дымы, козьлеринден яш тамчылай эди. 

Алим азбар къапугъа кельгенинен, шу ерде къора астына 
пысып, чардакъта аптесининъ пейда олмасыны беклеп турды. 
Лякин арасы баягъы бир вакъыт кечсе де, Мерьем корюнмеди. 
Алим къора артына гизленип, ахыр бетке юрьди, азбарда кимсе 


Сюргюнлик деври къырымтатар 
эдебияты (1944—1990) 


1 къара хызмет — агъыр иш. 
2 ферман — къанун; эмир. 

олмагъанына къанийлик асыл эткенден сонъ, аман къорадан 
атлап, азбар кенарындан ашхане хызметини корьген бир козьлю 
дам эвчикке догърулды. 

Мерьем ашханеде, оджакъ башында, башыны эгип, бир озю 
отурмакъта эди. Алим дуйдурмадан ичери сокъулып, аптеси 
артына тиз чёкти. Аптесининъ абайсызлыгъындан файда- 
ланып, къолларынен апансыздан онынъ козьлерини ортти, 
Мемиш агъаны такълит этерек, къалын бир сеснен: 

— Не мугъайдынъ, Мерьем шерфе? — деди ве аман къол- 
ларыны ачты... Мерьем йылдырым тезлигинен отургъан 
еринден атылып турды, ярдымгъа чагъырыр киби, къолла- 
рыны ачты, теляшлы бир сеснен багъырып джиберди: 

—А!.. 

Сонъ бирден кери чевирильди. Алим аптесини шай къор- 
къузгъанына джошаракъ, шакъылдап куледжек олды, лякин 
онынъ бенъзини корьгенинен, кулькюси дудакъларында къатып 
къалды, къоллары чаресизликнен йиберильдилер. Онынъ алдын- 
даки бундан беш-алты кунь эвельси корьген аптеси дегиль эди... 
Ёкъ, козь тюплери сияргъан, сют киби акъ юзюндеки ченъгелери 
чыкъып къалгъан, манълайы чыгъырыкълангъан, козю яшлы, бу 
къызда онынъ аптесининъ ялынъыз къан сыджакълыгъы бар эди. 

Алим озь козьлерине инанмай: 

— Мерьем, аптем, аптечигим, — деп къолларыны онынъ омуз- 
ларына ташлады. 

Мерьем зорнен озюне келип: 

— Мен сени сайыдан да Мемиш агъа белледим, — деди, сонъ 
ерге чёкип, башыны тизлери арасына алды, сыкъ-сыкъ ич чекип! 
агълады. Алим богъазына келип толушкъан къозьяшларына 
тыйылып: 

— Не олды, айт, айт аптечигим! — деди. 

Мерьем башыны котермей, бутюн кевдесинен къалтырап агъла- 
макъта эди. 

Алим динълендикче, юреги ташып иримекте эди. Эгер бир къач 
саниелер даа шай кечсе, кокюсинде къозгъалгъан аджджы ярала- 
рына даяналмай, бельки о да окюрип, яш тёкип агълар эди. 

— Айт, аптечигим, санъа ким токъунды? 

Мерьем бирден башыны котерип, ялварыджы козьлерини 
Алимге тикти, сонъ недендир утангъан киби, онынъ аякъларына 
тюшип, козьяшынен ялвармагъа башлады: 

— Къардашым, бабайгъа айт, мени мындан алсынлар, даяна- 
майым... Къоркъам... Тюневин гедже Мемиш агъа... 

1 ич чекип — терен нефес алып, кокюс кечирип. 

Алим таш кесилип, багъырып алды: 


— Не-е?! 
Мерьем артыкъ ич бир шей айталмады, такъаттан тюшер 
киби, энди ялынъыз къалтырап — инъильдеп, отургъан 


еринде къалды. 
Кимлердир, ичери келип кирдилер. Насылдыр бир давуш- 
лар котериле башлады. Алим, дерсинъ, яшын чыкъкъан, 
къатып къалды ве огюндеки джанлы джесетке къарады, 
сонъ кимлернидир къакъып йиберди, окъ олып, къапудан 
тышкъа фырланып, кой ичинден, дереден кечип, къырлар- 
дан тырмашып, тогъайлыкъкъа чыкъты, чапты... ич бир 
якъкъа къарамай, ич бир шей тюшюнмей эп чапты, чапты... 
Онынъ къулагъында шимди ялынъыз агълав седалары янъ- 
гъырамакъта эди. 

Иште, авлакъта кенъ-къулан тюземлик ичинде тамгъалар 
корюнди. Алим чаптыкъча тамгъалар да эп буюп, ирилешип айры 
башларына сечиле башладылар. Алим авлакътан багъыраджакъ 
олды, лякин къурып къалгъан богъазы сесленмеди. 

Алим далгъалардай къабаргъан кокюсинен зорукъып нефес 
алса да, адымларыны эп тезлештирип, уйле сыджагъындан сонъ 
даа янъы айына башлагъан сыгъыр сюрюси ичинден кечип, 
сыгъырларны урькютип, бабасына догъру чапты. 

Азамат акъай алчакъ бир тегенек чалысы астына ясланып, окъ 
киби кельмекте огълуна бакъып къуванып турмакъта эди. Алим 
яваш юрьмеге бильмей эди. Ола тургъан, яшын яшнап кок гудюр- 
деген вакъытларда онынъ энъ севген иши ярышлашыр киби, йыл- 
дырым ургъан тарафларгъа чапмакъ эди. 

Алим бабасына якълашкъанынен, недир, бир шейлер айта- 
джакъ олды: дудакълары ойнаса да, агъызындан ич бир сес чыкъ- 
мады. 

Азамат акъай беля! дуйгъусы сезди. Чалы салкъынында тур- 
гъан къуманыны алып, сюмегини? аман Алимнинъ агъызына 
кетирди. Алим тыйыла берип бир къач ютум сув ичти. Азамат 
акъай сабырсызлыкънен: 

— Сёйле, огълум, не олды? — деди. 

Алимнинъ кокюси кене толкъунлар киби къабарып энмекте, 
юзюнден сув киби тер чыбырмакъта эди. 

О къурып къалгъан богъазындан оксюрикдай чыкъкъан къа- 
рыкъ сесинен: 


эдебияты (1944—1990) 


Сюргюнлик деври къырымтатар 


1 беля — бахытсызлыкъ. 
2 сюмеги — дюдюги. 

— Мемиш агъа аптеме саташкъан, — деди де, бабасынынъ 
кокюсине янтайып, къалтырамагъа ве къалтырадыкъча кокю- 
синден къарыкъ гъырылтылар эшитильмеге башлады: Алим, 
истесе биле, ич бир вакъыт агълап оламай эди. 

Азамат акъай неге огърагъаныны бильмеди: демек, онынъ 


бу чёль чечеклери киби темиз къызы былашыкъ аякъларнен Е 

тапталдымы?! Е Е 
О Алимнинъ омузындан тутып, кенара итеди, чалылар е4 

арасындаки гурь отлар ичине ташлангъан чокъмарыны с. 


алды, ич бир шейге бакъмадан, ири адымларнен койге догъру 
юрьди. 

Алим бабасында къозгъалгъан ачувгъа къуванып, аман 
пешине етип, къолуна япышты: 

— Бабай, о эвинде ёкъ эди, — деди. 

Догъру, Азамат акъай саба танъ маалинде сыгъырларны койден 
орюшке чыкъаргъанда, Мемиш агъанен дере башында расткелиш- 
кен эдилер. Мемиш агъа эр вакъыттаки джекирювинен оны токъ- 
татып, бугунь акъшам орюшке чыкъаджагъыны, йылан чакъкъан 
сыгъыры ерине онынъ озь сыгъырыны алып къайтаджагъыны 
айткъан эди. 

Бу къаза энди баягъы бир вакъытлар эвельси олып кечсе де, 
озюдай бир мусульмангъа къаршы бойле арекетте булунмамасы 
ичюн Мемиш агъанынъ устюне бутюн джемаат тюшсе де!, о озь 
дегенинден къайтмагъан эди. 

Азамат акъай бугунь акъшам онынънен сонъ оларакъ эсап- 
лашмакъ къарарына кельди. О, тургъан еринде токъталып-турып, 
огълуна къарады. Онынъ юзь чизгилери де, тыпкъы аптесиндеки 
киби ири ве ачыкъ эдилер: сия къайтан къаш, ири къара козь, 
тегиз бурун. Оларнынъ эр экисининъ сол янакъларында чечек хас- 
талыгъынынъ нишаны — тамгъалар бар эди. Лякин Алимнинъ 
манълайы бираз кениш ве ачыкъ, сачлары да аптесининъки киби 
къою къонур дегиль де, къатрандай сия ве буйрум-буйрум эдилер. 

Азамат акъай къалтырагъан къолларынен Алимнинъ башыны 
сыйпап: 

— Яхшы, огълум, оны биз мында къаршылармыз, — деди. 

Ана, эниш юкъарысындан ат башы корюнгенинен, онынъ коль- 
геси Алимнинъ тап аякъларына келип етти. Джийрен ат устюн- 
деки Мемиш агъа, онынъ янындаки Къарали тюзлюкке чыкъып, 
сюрюге къаршы келе башладылар. 

Азамат акъай беклеп турмады, о да оларгъа къаршы юрюш 
этти. Араларында беш-он адым месафе къалгъанда, Мемиш агъа 
ат устюнде джекирип: 


1 устюне тюшсе де — къаршы чыкъса да. 

— Сыгъырынъ къайда, косьтер, Къарали эвге айдайджакъ! — 
деди. 
Азамат акъай индемеди, атнынъ югенине япышты, ай киби 
айдын козьлерини Мемиш агъагъа тикип, къолундаки чокъ- 
марны сыкъты. 
— Пезевенк, меним къызыма не эйлединъ? — деп башы 
устюнде чокъмарыны салмакълап, Мемиш агъанынъ ому- 
зына ерлештирди, экинджи кере чокъмарыны котерип, 
башына яндырайым дегенде, чокъмар бирден авада асылып 
къалды — онынъ къолларына Къарали япышты. Шу ань 
ичинде Мемиш агъанынъ къуршун башлы тобулгъысы! авада 
сызгъырып, атеш киби онынъ юзюни якъып, къан ёлагъынен 
бояды. Тобулгъы бир къач керелер даа авада сызгъырып, Аза- 
мат акъайнынъ юзюне тюшти. Бирден онынъ козьлерине гедже 
къаранлыгъы энди. 

— Козюм! — деп, юзюне япышты... 

Алимергейыкъылып баладай агълагъан бабасына веат устюнде 
арнавутдай? къатып, хошнутлыкънен чырай сыткъан Мемиш 
агъагъа къарады. Ири, кумюшдай бир тамла козьяшы юзюни 
сызып, ялынаягъына тюшти. О, недендир къоркъкъан киби, бир 
къач адымлар кери чекильди, сонъра бирден окъ киби огге окъта- 
лып, топ киби ерден секирип, да дегенде, ат устюнде пейда олды. 
Тишлерини бар къуветинен Мемиш агъанынъ къалын елькесине 
батырып, тырнакъларынен де юзюни къангъа боямагъа башлады. 
Мемиш агъа багъырып-джекирип къуртулмагъа тырышса да, 
олмады, урьккен ат еринден кочип чёль ичине джортып° кетти. 
Ат чокъ вакъытларгъадже къутургъандай чёль ичинде чапкъалап 
юрьди. 

Ниает, Мемиш агъа Алимни бир якъ йыкъып, аттан ашагъы 
атаджакъ олды. Лякин ат эндектен атлайджакъта секиргенинен, 
экиси де ерге юварланып тюштилер. 

Алим сонъки кере Мемиш агъанынъ къолуны тишлеп, ондан 
къуртулгъанынен, догъру бабасына чапты. Мемиш агъа онынъ 
артындан сёгюнип, окюрип, отлар ичинде юварланып къалды... 


эдебияты (1944—1990) 


Сюргюнлик деври къырымтатар 


зая 

Алим, нефеси тыйылып къапуларына якъынлашкъанда, азбар 
ичинде къайнашкъан койлюлерни корип, шашып къалды: не 
олгъан экен? Екъсам бабасы ярамадымы? 


1тобулгъы — пек къавий агъачтан таякъ. 
2 арнавут — албанлы. 
3 джортып — тез чапып. 

Алим аджелеликнен ичери сокъулды, къадынларнен сарылып 
алынгъан анасынынъ яшлы козьлерини корип, даа зияде къоз- 
гъалды. 

— Анай, не олды? Бабам къайда? 

— Къувалар, огълум, къыш куню койден къувалар, — деп 
Кериме татай окюрип-агълап айтты, — къайдаларгъа барыр 
да, не ерлерге къонармыз... 

Алим бабасыны корип меселенинъ аслыны анъламакъ 
ниетинен софагъа чыкъты. Азамат акъай койлюлернен бир- 
ликте сет устюне чёккен, гъамлы-гъамлы отура эди. О, энди 
чокътан тёшек хастасы вазиетинде олса да, аякътан, кесиль- 
мейим деп, зар-зорнен юре эди. Бугунь саба хайырсыз хабер 
келип еткенинен, текмиль чаресизленип къалды. 

Азамат акъай Алимнинъ сесини эшитип: 

— Огълум, оълум... — деди ве артыкъ ич бир шей айталмады. 

— Тур, бабай, сизге ятмакъ керек, о ягъыны мен озюм бакъа- 
рым, — деди. 

Азамат акъай еринден индемей турып, эвельде Мерьем яткъан 
одагъа кирди. 

Алим миндер, ястыкъ къойып, бабасыны тёшекке ерлештирди. 
Бабасынен огърашмакъта олгъан арада, азбарда чувулты коте- 
рильди. Азамат акъай къалтыравукъ сесинен: 

— Кельдилер, кельдилер, — деп еринден турмакъ истеди. 

— Керекмей, керекмей, бабачыгъым, мен озюм бакъарым. 

Алим текрар софагъа чыкъкъанда ашагъы ёлдан азбаргъа 
догъру кельмекте олгъан Къарали, Мемиш агъа ве исправник 
корюльдилер. 

Мемиш агъа, Къарали ве исправник азбаргъа киргенлеринен 
бу сонъкиси къолундаки сары джылтлы! дефтерининъ йиплерини 
чезип: 

— Әв саиби Сеит-Абдуреим огълу Азамат къайда? — деп сорады. 

Экинджи эгиз огге чыкъып: 

— Тешектедир, хаста ята, — деди. 

— Ым!.. Саба аякъта эди де! Айса къадыны чыкъсын. 

— О да хаста ята. 

— Огълу къайда? 

Алим: 

— Мен мындаман, — деп исправникнинъ огюне чыкъты, 
башыны котерип исправникнинъ козьлерине тикилип бакъты. 
Исправник озь башына пышылдап алды: «Бу да адам олгъан!» 


Юсуф Болат. 
«Алим» 


1 джылтлы — къаплы. 

Исправник койлюлернинъ мыскъыллы юзюндеки тебессюмни 
корип, ачувнен алевленсе де, бойле бир баланен давалаптып 
озюни масхара этмек истемеди. Койлюлерге эшитилир бир 
давушнен: 

— Айды, Къарали, оларнынъ акъкъындан озюнъ кель, — 
деди. 

Къарали софагъа кирди. Къопкъа, леген, текне — къо- 

луна не расткельсе, азбаргъа фырлатты. 

Къоркъушкъан къадынлар чувултынен эв ичинден азбар- 
гъа тёкюльдилер. Шу арада босагъада Азамат акъай пейда 
олды, бутюн вуджудынен къалтырап: 

— Джемаат! Джемаат! Неге сусып къалдынъыз я! — деди 

шашкъынлыкънен ве такъаттан кесилип къапугъа таянды. Бир 
къач койлю онынъ къолтукълары астындан тутып, эвге кирсет- 
тилер. 

Алим, пек къызыкъкъан дакъкъаларында ола тургъаны киби, 
шимди де бир къач сание козьлерини Къаралиге тикип, таш къа- 
тып къалды. Сонъра, бирден Къаралининъ сыртына сычрады, 
тырнакъларыны къыкъырдагъына батырды. Лякин Къарали къо- 
лайыны кетирип, Алимни башы устюне котерди ве енгиль эшья 
киби азбаргъа атты. Аякъ устюне тюшкен Алим къайта баштан 
Къаралининъ аякъларына сарылды. Къарали пек яман афакъан- 
ланса да, йыландай сарылып къалгъан Алимден къуртулмакъ- 
нынъ чареси ёкъ эди. Мемиш агъа ве исправник бир баланы баша- 
рамагъан Къаралиге къызышып, софагъа кирди ве эр тарафтан 
Алимни тарткъычламагъа башладылар... 

Экинджи эгиз: 

— Джемаат! Не бакъып къалдынъыз, етмедими бу хорлукъ, — 
деп Къаралиге къаршы атылды, бир урмада оны аякътан кести. 
Сонъ Мемиш агъанынъ якъасыны къапкъач этти. Лякин эсини 
джыйгъан Къарали онъа ярдымгъа етип, экинджи эгизнинъ бой- 
нуны къолтугъы арасына алды ве сыкъты. Буны корип артыкъ 
койлюлер де тегин къалмадылар. Олар бирер-экишер софагъа 
толушты ве дёгюшкенлерни къуртаргъандан олып, Мемиш агъа 
ве Къаралини азбаргъа итеп йибердилер. Исправник исе озюне 
къаршы уджюмге азырленген койлюлерни къоркъутмакъ ниети- 
нен аман пыштавыны чыкъарды. 

— Тез ол, софадан чыкъынъыз, ёкъсам бирер-бирер эпинъизни 
къуршунгъа тизерим, — деп джекирди. 

Койлюлерден бир къачы кери чекилип гизленселер де, софадан 
ич бири чыкъмады. 

Мемиш агъа къызарып-бозарып: 


Сюргюнлик деври къырымтатар 
эдебияты (1944—1990) 


> 200 „е 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


— Бунт! Бунт! — деп багъырды. Экинджи эгизни косьтерип, — 
исправник дженаплары, башта мына буны алынъыз, къошагъы 
кетти, бу да кетсинъ, джемаатны баштан чыкъаргъан иште бу 
адамдыр, — деди. 

— Тез ол-л, эвлеринъизге дагъылынъыз! Исправник кене 
пыштавыны котерди, лякин койлюлер тургъан еринде къал- 
дылар. 

Джекирювнен иш чыкъмайджагъыны корьген исправ- 
ник, дёгюшке эр дакъкъа азыр тургъан койлюлер къаршы- 
сында озюни чаресиз дуйып, къолайсыз бир вазиетте къалды. 
Къарали исе зынджырдан къуртулгъан бир джанавардай 
койлюлерге тикилип-тикилип къарай, гъайры баштан ишке 
киришмек ичюн эмир беклей эди. Исправникнинъ сувугъаныны 
корьген Мемиш агъа: 

— Исправник дженаплары, не бакъып къалдынъыз, мах- 
кеменинъ къарарыны сиз къорчаламай ким къорчалайджакъ? 
Бунт, бунт котерелер, аскер чагъыртмакъ керек, — деди. 

Алим, индемей тургъан койлюлер арасындан сокъулып азбар- 
гъа чыкъты. Джебинден бир авуч юнь чыкъарып, Мемиш агъа- 
нынъ юзюне урды. 

— Ал! — деди. — Бизим эвден артыкъ аладжакъ шейинъ ёкъ- 
тыр. Бу юньлер сенинъ сакъалынънынъ ярысыдыр. Койлюлер 
сени котеклегенде къопарып алгъан эдим. Айды, джёне бакъайым, 
— деп Мемиш агъанынъ къурсагъындан итеди. 

Алим бу ишни о къадар эминликнен япты ки, койлюлер текрар 
арекетке келип чувулдашсалар да, Мемиш агъа ильк саниелери 
агъыз ачып шашып къалды. Сонъ, бир шейлер хатырлар киби: 

— А-а! — деп багъырды, къуршун башлы тобулгъысыны коте- 
рип, Алимнинъ омузына тюшюрди: 

— Айса мына санъа, мына санъа... 

Алим агърыгъа даяналмай, къар устюне йыкъылды. Койлюлер 
арасындан кимдир: 

— Джемаат! Баланы дёгелер де! — деп багъыргъанынен, 
койлюлер сюрюнен Мемиш агъа ве Къаралининъ башына ябырыл- 
дылар, оларны къар ичине юварлатып тепелемеге, урмагъа башла- 
дылар. 

— Аскер чагъыртасынъмы? Мына санъа аскер! Мына санъа 
аскер! 

— Ой!.. Ой!.. 

Исправник пыштавыны азыр тутып, артына догъру адымлады. 

— Урунъыз, ур!.. 


Юсуф Болат. 
«Алим» 

— Еберсин пезевенк!. 
— Джемаат! Тутунъыз бу кератаны?, азбар къорадан атайыкъ. 
Койлюлер Мемиш агъанынъ къалын кевдесине япыштылар. 
О къол ве аягъынен силькинип, башыны къакъып чапаланса 
да, файда бермеди. Оны агъыр бир къаядай ерден котерип, 
азбар къорадан тышкъа ташладылар. Койлюлернинъ къо- 
лундан сыптырылып къачкъан Къарали, аман онынъ янына 
етип къар ичинден турсатты, къолтугъына кирди. 
— Кетейик, кетейик, Мемиш агъа. Олар чокълар, Алла 
косьтермесин, даа кимсин нелер япарлар. 
— Ким, олармы? — Мемиш агъа койлюлерге чевирильди: 
— Къулагъынъызгъа сыргъа этип такъынъыз, чыплакъ 
баджакъ джинасирлер, бу сизге бедавагъа отурмаз. Аягъымы 
яласанъыз биле, аджымам. Бакъ оларгъа, бунт япалар, пади- 
шанынъ законыны аякъ астына алалар. Токътанъыз, бунт не эке- 
нини мен сизге даа косьтеририм. 
Омузлары къангъа былангъан Алим орьме къорагъа якъла- 
шып: 
— Айды, джёне, джёне, котек ашагъанынъ олмадымы, — деди. 
Мемиш агъа тарс токъталып, Алимге тикильди. Алим бир шей- 
лер даа айтмагъа азырланып агъыз ачкъан арада, экинджи эгиз 
онынъ къолуна япышып; 
— Керекмей, — деди. — Копекке токъунсанъ о даа зияде урер. 
Къой, кетсин ёлуна. 
Мемиш агъа недир мырылдай берип, Къаралинен бирликте 
сокъакъ башында оларны беклемекте олгъан исправникнинъ 
пешинден кеттилер. 

Азамат акъайнынъ къорантасы — Алим ве Кериме татай бир 
къач афталар даа койде къалдылар. Оларны эр кунь койлюлерден 
бирде-бири къонакъ эте, ашата-ичире эди. Алим, бабасы ольген- 
ден сонъ, бам-башкъа бир адам олгъан эди: чалыкълыгъы, дже- 
сюрлиги, эркинлиги, ираде-къувети — эписи юрегини бийлеп°, 
къальби кин отуна чевирильген ве патламагъа азыр турар киби, 
оны эп азаплай, чекиштире, чешит ниетлерге кетире эди. О, бир 
къач куньлер индемей, лакъырды этмей юрьди. Сонъ, Февзининъ 
бахшышы олгъан пычакъны къайрап, Мемиш агъанынъ ятакъ 
одасына далмагъа азырланды. Гедже бою онынъ къаралтысы этра- 
фында доланып, ичери сокъулмакъ ичюн аман арады. Лякин кой- 


1 пезевенк — хиянет. 
2 керата — ярамаз. 
3 бийлеп — сарып; къаплап. 

люлерден отю патлагъан Мемиш агъа, озь джанындан ве къарал- 
тысына зиян кельмесинден къоркъып, шеэрден бир-къач забитни! 
чагъыртты, Къаралинен бирликте оларны къаралты къара- 
вуллыгъына къойды. 

Мемиш агъа озь джаныны сакъласа да, чёльдеки муль- 
кюни къорчалап оламады. Эр гедже бир де-бир ерде пичен, 
тобан черенлери алевленип, сабасына ялынъыз бир куллери 
чёкип къала эди. 

Янгъынлар эп сыкълашты. Пичен ве тобанлардан сонъ 
кой четинде къойлары къышлагъан къош якъылды. 

Мемиш агъа сайыдан? раатсызлана башлады. Шеэрден 
исправникни чагъыртты. Сораштырып-тешкерип бакъсалар 
да, ич бир кимсенинъ изине тюшемедилер. 

Ниает, озю яшагъан къаралтыгъа да атеш берильди... 

Бу ал танъ мааллеринде олгъан эди. Саба ачылмасыны эки козь- 
нен беклеген забитлер ве Къарали энди юкъугъа далгъан эдилер. 

Башта, айван араны ве онынъ ичиндеки пиченлер туташты. 
Къаралты адамлары юкъудан уянып, аранны сёндюрмекнен огъ- 
рашкъан арада, эвнинъ астындаки ахырнынъ уфакъ пенджеречи- 
клеринден тютюн корюле башлады. 

Къарали эки къопкъа сувнен ахыргъа сокъулса да, къоп- 
къаларыны ташлап, козьлери яшланып, аман кери чыкъты. 

— Яна! Яна! — деп багъырды. — Ашлыкълар, май метилери яна! 

Абдырап уянгъан Мемиш агъа тюп урбаларынен чардакъкъа 
чыкъты: бутюн азбар тютюн ичинде эди. 

О къолларыны агъызына кетирип, кучю еткендже кой бетке 
къарап багъырды: 

— Эй, джемаат!.. Ярдымгъа келинъиз! Ярдымгъа келинъиз!.. 

Онынъ адамлары аранны йыкъмагъа тутундылар. Лякин тёпе- 
синден тиль узаткъан алев ялынлары энди эвнинъ сачакъларыны 
ялап, сачакъ башларыны къорлатмакъта эдилер. 

Азбаргъа чапып, Мемиш агъа Къаралининъ якъасына япышып: 

— Айван огълу, айван, козьлеринъ къайда эди, — деп, шама- 
рыны онынъ ап-акъ олгъан юзюне ялпаштырды. — Тез ол, онбашы- 
гъа айт, джемаатны чагъырсын! 

Койлюлер энди онбашысыз да топлангъан эдилер. Лякин олар- 
дан ич бири азбаргъа кирмеди. 

Мемитш агъа ачув ве укюм этиджи бир сеснен: 

— Не бакъып къалдынъыз, джурь, ярдым этинъиз, — деди. 


Юсуф Болат. 
«Алим» 

2сайыдан — керчектен. 

Къаралты адамлары къуюдан къопкъанен сув чекип, азбар 
ичинде чапкъаладылар. 

Не япаджагъыны бильмеген, ахылдап-охулдап юрьген 
Мемиш агъа азбар къора этрафында топлангъан койлюлерге 
якълашып: 

— Ярдым эткенлере учер рубле кумюш пара! — деп 
багъырды. Сонъ ич олмадым, къыйметли шейлерни къур- 
тармакъ ичюн, чардакъкъа чапып чыкъты. 

Парагъа къызыкъкъан койлюлерден бир къачы азбаргъа 
ынтылдылар. Лякин оларны экинджи эгиз токътатты. 

— Керекмей, къой янсын, эп бир элял мал дегильдир, — 

деди. 

Әвнинъ тёпесиндеки алев эп кенишледи. Сачакълар уджун- 
дан кираметлер, кусевлер тёкюльди. Ахырнынъ пенджере- 
чиклеринден тютюн дегиль де, артыкъ далгъа-далгъа алев чыкъты. 

Мемиш агъа Челеби козьяш тёкип: 

— Джемаат! Джемаат! Ярдым этинъиз, янам да... — деп 
ялварды. 

Бу арада къаршы дам устюнден онбашынынъ сеси эшитильди. 
Бу ольген адамны олюмден къуртармакъ ашкъына имдат чагъы- 
рув киби бир шей эди. 

Деллялнынъ! сесини эшиткен койлюлер яман-яман кулюмси- 
реп алдылар. 

Бираздан ель котерильди. Эвнинъ тёпесинден ве астындан дал- 
гъалангъан алев, эскен ельден къувет алып, бутюн эвни чырмап 
алды... 

Алим экинджи эгизнинъ софасында турып, козь алмадан 
янгъынгъа къарап турды. Онынъ козьлери шу алев ялынлары 
киби парылдады. 

Мемиш агъанынъ эви янып куль обасы киби ерге чёккен сонъ, 
Алим меджалсызланып яткъан анасынынъ миндери башына оту- 
рып: 

— Анай, — деди. — Геджелери эвде олмайып, сени раатсыз 
этмемнинъ себеби бар эди. Мерьемнинъ, бабамнынъ, чекишкен 
койлюлернинъ акъкъыны къайтармакъ истедим. Иште, шимди 
онъа акъыл къойдыкъ... 

Кериме татай элесленип: 

— Огълум, онынъ эвини сен якътынъмы? — деди къоркъунен 
йылтырагъан козьлери яшланды. 

— Эбет, анам, тобанларыны да, пиченлерини де, эвини де мен 
якътым. Сен къоркъма, анам, дуймазлар, ич кимсе корьмеди. 


эдебияты (1944—1990) 


Сюргюнлик деври къырымтатар 


1 деллял — бакъырып джемааткъа хабер берген адам. 

— Эвлядым, эвлятчыгъым, ничюн шай яптынъ? Я барып да 
дуйсалар, сонъ алымыз не олур? О, мына шимди, даа бирисини 
яптырыр, сени исе... 

— Зарар ёкъ, анам, куню келир оны да якъарым, озюни де 
гебертирим. 

Озь эвлядынынъ сёзлеринден абдырагъан Кериме татай: 

— Ёкъ, керекмей, керекмей, эвлядым, — деди. — Аптенъ, 
бабанъ ольди, сенсиз де къалсам къабирге тири барып кире- 
рим... 

— Агълама, анам, керекмей, мен сени ич бир вакъыт 
ялынъыз къалдырмам. 

Олар баягъы бир вакъытлар даа лакъырды этип отурдылар. 
Алим ыргъат юрип чалышаджагъыны, язда исе эв къураджа- 
гъыны айтып, анасынынъ гонълюни алды!. 

— Әль эвинде йыл он эки ай насыл яшарсынъ, оларнынъ озьле- 
рине де агъыр келедир, — деди. 

— Ах, эвлятчыгъым, бу дар дюньяда сен меним бирден-бир къу- 
ванчымсынъ... 

Кериме татай мезарлыкъкъа барып, севимли къызынынъ, 
акъайынынъ къабирлерини корьмекни арзлады. 

Алим анасынынъ къолтугъындан тутып, берабер ёлгъа чыкъ- 
тылар. 

Мемиш агъа янгъыннынъ себебини койлюлернинъ гъа- 
резлигинден? корьди. Бу себептен, аз да олса, ачувыны ятыш- 
тырмакъ ичюн, интикъам алмагъа адам арай эди. 

Онынъ козюне мезарлыкътан анасынен къайтмакъта олгъан 
Алим илишти. Юмрукъларыны сыкъып, оларнынъ огюне чыкъты. 

— Сиз даа мындасызмы? — деп джекирди. — Тез олунъ чулу- 
нъызны-пуртынъызны топла да, аман шу саат койден деф олунъыз. 
Анълайсынъмы, арам пич, бу къарт обурны ал да, аман шимди 
койден кетинъиз. Омюр билля сени бир даа козьлерим кормесин. 
Бакъ, эгер расткелирсинъ... 

Алим Мемиш агъанынъ къанлы козьлерине бакъты. Бу козьлер- 
ден, дерсинъ, тамчы-тамчы къан тамламакъта эди. 

Алим теренден курсюнип алды. 

— Яхшы, — деди. — Әп бир мында яшайыш ёкъ. Биз артыкъ бу 
койде къалмамыз. Мына шимди ёлгъа чыкъармыз. 

Мемиш агъа тобулгъысыны котерип: 

— Айса, мына буны да ёллукъ ал, — деди ве Алимнинъ устюне 
салмакълады. 


Юсуф Болат. 
«Алим» 


1гонълюни алды — умют берди. 
2гъарезлик — душманлыкъ. 

Лякин Алим буюк бир чевикликнен кенар чекилип, пычагъыны 
тартып чыкъарды. 
— Бакъ, урайым деме, къанынъны акъызырым. Санъа 
текрар айтам, биз мына шимди ёлгъа чыкъармыз. Лякин биль 
ки, бу сонъки корюшюв дегильдир. Иншалла, биз сенинънен 
даа да корюширмиз... 


Экинджи китаптан 


эдебияты (1944—1990) 


Алим веонынъ анасы Кериме апте Копюрли койден Къара- 
сувбазар шеэрине эмджеси Сеит-Мамут агъанынъ эвине келе- 
лер. Алим оларнынъ азбарында эв къурып анасынен отура. 

Къарасувбазар шеэрининъ чешит табаналарында чалышып 
омюр кечире. 

Бу ернинъ зенгин базиргяны караим Бобович Алимни корип 
бегене ве оны файтон айдавджысы этип ыргъатлыкъкъа эвине ала. 
Бобовичнинъ бирден бир къызы Сара ве Алим бир-бирлерине севда 
олалар. Лякин бу севги оларгъа бахыт ерине азап, чекишюв, асрет- 
лик ве айырылув кетире. 

Куреш мейданы бири-бирине сыйыкъып отургъан беш-он къат- 
лам адамнен сарылы эди. Ибраим бай Бабахайнынъ къорантасыны 
оларгъа бакъып-шашып къалгъан адамлар арасындан кечирип, 
куреш мейданынынъ алдына тизильген ве устьлерине балабан зонт 
чекильген йымшакъ скемлелерге алып барды. 

— Буюр, отурынъыз, дженап азретлери. Балалар ве генчлер 
башта курештилер, энди буюк куреш башланды. Мемиш агъа 
Челеби энъ метинли эки пельванны ерге серди. Учюнджисини де 
йыкъса, куреш байрагъы ве бугъа онъа бериледжек. 

Ибраим бай чалгъыджыларгъа ишарет этерек, элини котерди. 
Давулджы чокъмарыны башы устюнде айландырып, давулнынъ 
ялпакъ бетине оны учь кере тюшюрди. Бу, тенеффюс битти, куреш 
девам эте, демек эди. Атлас, йипек, къадифе кесеклеринен, чешит 
сой пошу, чембер, шербенти ве дигер къыйметли малларнен безе- 
тильген байракънынъ огюнде тобан чувалыдай чёккелеп отур- 
гъан къыркъ-къыркъ беш яшларындаки Мемиш агъа Челеби 
буюк бир енгилликнен еринден турып, омузларыны, багъана 
къалынлыгъындаки аякъларыны ойнатып бакъты, Бабахайгъа 
итирамнен баш эгди. Онынъ артындаки байлар такъымы къолла- 
рыны керип, эль шапылдаттылар, къуванч ве шадлыкънен багъы- 
рыштылар: 

— Машалла санъа, пельванлар пельваны! 

— Сонъкисини де ерге шыпырт, дев огълу! 


Сюргюнлик деври къырымтатар 

— Мал-мулькюмни ортагъа къойып, къавиль этем, куреш бай- 
рагъы Мемишинъки оладжакъ!.. 

Беш давул, он беш даре, бир къач дане кемане ве кеманче, 
тулуп-зурна бир кереден куреш авасыны алып кочерек, орта- 
лыкъны сес-шаматагъа богъдылар. 


Кокрегини чешит халкъларнынъ куреш медаллери яраш- 8 А 
тыргъан, лякин шимди къартлыгъы себебинден бу зенааттан | Ё 
вазгечкен дев бойлу куреш агъасы Абдулгъазы акъай мей- 83 
даннынъ ортасына чыкъты. я 


— Джемаат! Баба-деделеримизден адет олып къалгъан 
курешни девам эттиремиз, — деди о. — Курешнинъ сонъунда 
бир пельван къалды: Мемиш Челеби огълу! Машалла онъа! 
Әки курешчини ерге серди. Энди учюнджисини беклей. Къана, 
онынънен тутушмагъа козь батыргъан адам бармы? «Бир» дедим... 
«Әки» дейим... Сонъундан джан агъырысы олмасын, «учь» десем, 
байракъ да, терекке багълы анавы къашкъа баш бугъа да Меми- 
шинъки оладжакъ. — Куреш агъасы элиндеки балабан зильни бир 
къач кере чынъылдатып алгъан сонъ, къайтадан текрарлады: — 
Бир... эки... Козь кестирген олмаса керек, энди «учь» дееджем, — 
деп, эки элини де юкъары котерди. 

Мемиш агъа озюни энди гъалип сайып, ири адымларнен 
мейданны долана ве козьлерини киббарлыкънен джемааткъа 
кездире эди. 

Куреш джемааты шашкъынлыкъ сукюнетинде эди. «Десене, 
Мемиш Челеби енъер? Ёкъ, мытлакъа джарлылардан бири енъ- 
меси керек». 

Арадан саниелер кечти. Эркеснинъ козю Абдулгъазы акъай- 
нынъ эллеринде. Бу эллер ашагъы эндирилип, агъызы «учь» 
дедими. 

Сабырсызлангъан бай-мырзалар сулялеси гъайры баштан элле- 
рини шапылдатып, даа «пельван» ады берильмеген Мемишни 
алгъышладылар. Лякин эльчырпмалары эп къуветлешкен бир 
вакъытта, Бабахайнынъ артындан челик киби янъгъыравукъ бир 
давуш къопты: 

— Шу залымнен мен бель тутушмагъа азырым! 

Юзлернен, бинълернен чифт козь Алимге тикленди. Бир аньлик 
сукюнеттен сонъ мейданны арды узюльмеген алгъыш гъаля-гъу- 
лясы къаплады. Лякин Алим Мемиш агъанынъ янына кельгени- 
нен, эльчырпма шаматасы бирден кесилип, кене шашкъынлыкъ 
сукюнети укюм сюрди: аджеба, деликъанлы бу яш йигитнинъ 
такъаты багъаналардай къалын къоллу, дегирмен тиремелеридай 
бек аякълы Мемишнинъ кучюне етерми? Бу азнавур адам онынъ 

бель ве къол суеклерини шарт-шурт сындырып, джесетини халкъ 
ортасына фырлатып атмазмы? Языкъ йигитке, генчлигине 
барып, нафиле форсаланды... 

Къолларыны истер-истемез янбашларына алгъан Абдул- 
гъазы акъай тааджипнен Алимге бакъып, халкъкъа эшити- 
леджек джиддий бир давушнен ондан сорады: 

— Козь батырасынъмы? 

— Батырам! — деди Алим козьлерини нефретнен ракъи- 
бине тикип. 

— Кимлерден оласынъ? 

— Копюрли койден... Мерум Азамат акъайнынъ огълу. 

— Къач яшындасынъ? 

— Алты арыкъта он докъузны толдураджам. 

— Я барып да бир мученъ къырылса, сакъатлансанъ, сенинъ 
ичюн ким джевап береджек? 

— Озюм! 

— Даа яшсынъ, къардашым. 

— Әртеджерек догъгъан олсам, Мемиш Челебининъ башыны 
энди чокътан эзер эдим. 

Абдулгъазы акъайнынъ чырайы сытылды. 

— Къызматабан олма, къардашым. Ачув деген шей инсанны 
кучьтен кесе. Ким кимнинъ къабыргъасыны ерге тийсетеджегини 
курешнинъ кетишаты косьтерир. Къана, куреш къаиделерине 
риает этеджегинъ ичюн ракъибинънен къол тутуш! 

— Абдулгъазы агъа, онынъ былашыкъ элини тутып, озюмкини 
арамламакъ истемейим. Мен онынънен къол дегиль, бель туту- 
шаджам. Къушакъ багъланъыз! Къаиделерге табий оладжагъыма 
ант-емин этем. 

Алимнинъ сабырсызлыгъыны козь къыйыгъындан мыскъыл- 
нен сейир эткен Мемиш агъа бийсинмемезликнен мыйыкъ астын- 
дан кулюмсиреп, окели давушынен джекирип айтты: 

— Къушакъны тездже багъла, бу арамзаденинъ эджели кельди, 
о бир дюньясына ашыкъа! 

Сара сытмасы туткъан адамдай къалтырамакъта эди. Мемиш 
агъанынъ Алимге мыскъыл нефретнен бакъмасы онынъ юрегин- 
деки теляш атешини алевлендирди. 

— Бабайчыгъым, Алимни къуртар! Ыргъатымдыр, курешме- 
сине разы дегилим, де. 

— Сус! Бу ер йигитлер мейданыдыр. Мында эр кес озюнинъ 
кучюне коре акъраныны сечип ала. Алим энъ кучьлюсинен туту- 
шаджакъ олды. Япкъаны къопайчоралыкъ олса, джезасыны озю 
чексин. 


Сюргюнлик деври къырымтатар 
эдебияты (1944—1990) 

Абдулгъазы акъай Алимнинъ белине чектирип багълагъан къу- 
шакънынъ къавийлигини тарткъычлап бакъкъан сонъ, Мемиш 
агъанынъ эвельден багълангъан къушагъыны да тешкерди. 

— Джемаат, башлаймыз! — деди о. — Куреш мейданында 
Копюрли койнинъ шорбаджысы Мемиш агъа Челеби огълу 
ве базиргян Бабахайнынъ ыргъаты Алим Азамат огълу! Чал- 
гъыджылар, «Куреш авасы»! 

Баш давулджы чокъмарыны давулгъа эндирмекте олгъан 
арада, Мемиш агъа эки элинен Алимнинъ белинден къа- 
пышлап тутты, шу анде оны башы устюне котерип, бир къач 
кере айландыргъан сонъ, четке фырлатып атты... 

Бекленильмеген бу арекеттен делялетте къалгъан бинълер- 
нен адам озьлюгинден ахылдап-охулдап абдырагъан арада, 
имтиязлылар сырасы къутурмышчасына эль шапылдаттылар, 
«аферин!», «машалла!» деп багъырыштылар. Энди оларнынъ 
шадлыгъы йипдай узюлип, кене «къарабаджакълар» алып кочь- 
тилер: 

— Эшкъ олсун, йигитке! 

— Инсан дегиль, арслан, къаплан экен!.. 

Авагъа фырлатылгъан Алим пардош мышыкълар джан- 
базлыгъынен тим-тикине аякъ устюне тюшти ве энъкъастан чом- 
парлас аткъан адамнынъ джошкъунлыгъынен, эллерини кене 
ракъибининъ къушагъына кечирди. Онынъ эсамесини бир кере- 
ден кесмек мерамынен баягъы кучюни масраф эткен Мемиш 
агъа зорнен нефес алып-бермекте эди. Алимнинъ къушагъыны 
авучларында къатлап, оны баягъы вакъыт мейдан ортасында 
тарткъычлап юрьди. Алим энди талгъандыр къуветтен кесиль- 
гендир деген бир вакъытта, оны кене омузлары устюне алды, ель- 
тирмен къанатыдай айландыра-айландыра, баш ашагъы чевирип 
ташлады. Алим кене аякълары устюне тюшти... 

Бу кересинде тек авам халкъ шадланды. Мемиш агъанынъ 
такъатына тааджипленселер де, къолларыны Алимге шапылдат- 
тылар. Имтиязлылар индемей къалдылар. 

Чалгъыджылар исе эллериндеки алетлерини бар къуветлеринен 
багъыртып ве дюмбюрдетип, джошкъунлыкънен чалмакъта эди- 
лер. Алим адымларыны чалгъы аэнклерине уйдурып, агъыр-сабыр 
курешчининъ янына кельди. Махкеме вакъиасындан сонъ онынъ 
теклешип къалгъан сакъалына мезекнен кулюмсиреп бакъты. 
Мемиш агъа кулькюнинъ себебини анълагъанындан, ачувлы 
патлакъ козьлери чукъурларындан чыкъаджакъ дереджеде къа- 
бардылар. Энди онынъ озю сабырсызлыкънен Алимнинъ къуша- 
гъына япышып, оны беш-алты кере арткъа-огге къакъыштырды. 


Юсуф Болат. 
«Алим» 

«Сакъалны да, якъылгъан эвни де, богъдай кебенлерини де хатыр- 

лайым, — деди о тек Алимге эшитиледжек фышылдынен. — 
Энди панджама озюнъ келип тюштинъ, бабанънынъки киби 
эджелинъ элимден экен». 

Мемиш агъа онынъ къабыргъаларыны бар кучюнен къы- 
сып, беденини кендине чекти, сакъал суегинен омузларыны 
эзгилеп, абындырмакъ, къолайыны кетирип, чалтаякъкъа 
алмакъ ичюн мейдан бойлап чеккеледи. Лякин къойгъан 
чалтаякълары буз устюнден тайгъандай къуртулып, ачу- 
выны даа зияде къозгъады. Нефес алып-берген сайын кокюси 

джан чекишкен джанаварнынъ кокрегидай корюк киби къа- 
барып энди. 

Алим де болдурды. Омузларындаки ве бель кемиклериндеки 
агъры аякъларына тюшип, оны такъаттан кести. Лякин кимнен 
курешкенини даима эсинде тутып, интикъам алув ниети мучеле- 
рине тазе кучь-къувет ашлады. 

Чеккелешюв да баягъы вакъыт девам этти. Онынъ акъибетини 
тельмирювнен беклеген халкъ мезар тынчлыгъы ичинде эди. Ич 
бир кимсе къыбырданмады, сес-солукъ чыкъармады. Чырайы 
ап-акъ кесильген Сара, таш путлар киби, аякъ устюнде къадалып 
къалды. 

Бирден Алимнинъ арекетлери джанланды, токътала берип 
нефес алмагъа тырышкъан Мемиш агъаны энди озю силькип, 
пешинден чеккеледи, оны мейдан ортасында доландырды. 

Алимнен берабер сейирджилер де джанландылар. Халкъ ара- 
сында лакъырды, гъаля-гъуля башлады. Кимдир, багъырып алды: 

— Давран, Алим, иблис гебереятыр! 

Курешчилернинъ этрафында айланып юрьген Абдулгъазы 
акъай сес чыкъкъан тарафкъа чевирилип, къолуны котерди, 
джиддий бир чырайнен ишарет пармагъыны саллады. 

Мемиш агъа бутюн агъырлыгъыны Алимнинъ омузларына 
ташлады. Къоллары аз бучукъ йиберильгендай олдылар. Лякин 
ерге тирельген аякълары эвелькиси киби бек олып, майышмай ве 
къайырылмай эдилер. 

Пельванларнынъ ёргъунлыгъы яваш-яваш чалгъыджыларгъа 
кечти. Бель тутушувнынъ къызгъын девринде зурналары, давул- 
лары тешиледжек дереджеде яйгъара къопарсалар да, энди без- 
гин-безгин чалдылар. 

— Джемаат! — деп багъырды куреш агъасы. — Курешчилерге 
раатлыкъ берейик. Тенеффюс куреш къаиделеринде козьде тутул- 
гъан бир шейдир. 


Сюргюнлик деври къырымтатар 
эдебияты (1944—1990) 

— Ёкъ, керекмей! — деди Алим ракъибини мейдан ортасына 
итеклеп. — Къачма, даа курешеджекмиз! 

— Керекмей, — деди зорундан пышнагъан ве терге пишкен 
Мемиш агъа. — Куреш девам этеджек! 

Алим ракъибини мейданнынъ меркезине тартып кетир- 


генинен, сол аягъынен чалтаякъ къойгъандай олды. Мемиш Е А 
агъа оны зорнен кери къайтарды. Яш курешчи йылдырым ВЕ 
тезлигинен сол аягъыны ерге пекитип, сагъыны онынъ бал- 83 
дырына сарды. Мемиш агъа аз бучукъ аркъасына янтайса да, = 


йыкъылмады, деръал пекинмеге, догърулмагъа тырышты. 
Чалгъы седалары гъайры баштан гурьлендикче, Алим чал- 
таягъыны зынджыр киби пекитип, башыны ракъибининъ 
сакъал кемигине таяп, оны аркъа бетке итеди. Ракъиб чал- 
таякътан къуртуладжакъ олып, гъайрыдан белини котермеге 
тырышса да, аман буламады, даа зияде аркъасына янтайды. 

Кене банаки сес янъгъырады: 

— Давран, давран Алим, мына-мына... 

Чалгъы такъымы алекет къопарды. Бутюн джемаат аякъкъа 
турды. Олар ель эскенде тельгенген ашлыкълардай арекетке кель- 
дилер. 

— Давран, тез ол, фурсатны къачырма! 

Бу арада эр кеснинъ тельмирювнен беклеген адисеси апансыздан 
олып чыкъты — Мемиш агъа услюпсиз боюнен «домп» этип, тозлу 
топракъкъа авдарылып тюшти. 

— Пайынъны алдынъмы? — деди Алим леш киби серилип 
яткъан Мемиш Челебиге нефретнен козь ташлап. 

Лякин бу сёзни тек Мемиш агъа эшитти. Къуванчындан делире- 
язгъан джемаат шадлыкъ яйгъараларынен озьаралары къучакъ- 
лаша, къол тутуша, байрамлардакидай хайырлаша, Алимге афе- 
ринлер, машаллалар айта эдилер. 

Къуванч тантанасы къалабалыгъында куреш мейданына башта 
Къарали чапып чыкъты, озюнинъ упма-узун боюнен Мемишнинъ 
омузларына эгилип, шорбаджысынынъ ерден турмасына ярдым 
этти. Сонъ шу ерде Абдулгъазы ве сия мыйыкълы Усеин пейда 
олдылар. Куреш агъасы халкъкъа хитап этип, багъыра-чагъыра 
айтты: 

— Джемаат! Куреш байрамында кучьлюси енъди, онынъ 
ракъиби ерге серильди. Демек, бахшышны — куреш байрагъыны 
ве бугъаны бу яш йигит къазанды! Чалгъыджылар, курешчилер 
ичюн «Къол тутушув» авасыны чалынъыз! 

Чалгъыджылар йигитликни, батырлыкъны анъдыргъан сал- 
макълы бир макъамны алып кочьтилер. Аюв бичим Мемиш агъа 

еринден кочип, Алимге догъру кеткенде, бирден сагъ элини сал- 

макълап, шамарыны онынъ янагъына япыштырды. Алим 
сескенип алды ве шу ань таш киби къаттыргъан юмругъыны 
ракъибининъ башына онъайтлап котерди. 

— Олмаз, къардашым! — деди Абдулгъазы акъай Алим- 
нинъ билегине япышып. — Бу мельун адам халкъымызнынъ 
асырларнен яшап кельген мукъаддес адетини бозды. Онъа 
лянетлер олсун! Сен исе, мына бу байракъны элинъе ал да, 
кель, берабер, ойнайыкъ. Чалгъыджылар, «Къарасувбазар 
къайтармасыны» чалынъыз! 


Сюргюнлик деври къырымтатар 
эдебияты (1944—1990) 


1. «Алим» романында тасвирленген адисе, вакъиалар къайсы девирде 
олып кече? Сиз бу девир акъкъында не билесиз? Алим Азамат огълу ким 
эди? Халкъ Алим акъкъында насыл эсерлер яратты? Къырымтатар халкъ 
агъыз яратыджылыгъында Алим насыл бир шахыс оларакъ тасвирлене? 
Не ичюн халкъ оны севе ве къорчалай эди? 

2. 7-нджи сыныф дерслигине кирсетильген «Достлукъ нишаны» сер- 
левалы «Алим» романындан парчанынъ мундериджесини хатырланъыз. 
Абдулгъазы акъайнынъ къорантасы Къырымдан не ичюн ве къайда кочип 
кете? Алим досту Февзинен насыл сагълыкълаша? Кериме апте бир къач 
кунь эвде булунмагъан огълу Алимни, насыл къаршылай? Анасы огълуна 
насыл тенби бере? Сиз ана-бала арасындаки мунасебетлерге насыл къый- 
мет кесесиз? 

8. Азамат акъайнынъ къоранта азалары бири-бирине насыл муна- 
себетте булуналар? Алим ве онынъ аптеси Мерьемнинъ достлугъы акъ- 
къында икяе этинъиз. 

4. Бу бахытлы къорантагъа ким уджюм эте? Мемиш мырза Азамат 
акъайнынъ къорантасына насыл бахытсызлыкъ кетире? Алим ве онынъ 
бабасы Мемиш акъайны насыл джезалайлар? Азамат акъай насыл къаза- 
гъа огърай? Алим бу ерде озюни насыл тарафтан косьтерди? 

5. Азамат акъайнынъ къорантасы насыл вазиетке къалды? Алим 
Мемиш акъайдан ахтыманыны насыл алды? Бу фаджиалы вакъиалар 
койлюлерге насыл тесир эттилер? Алим ве онынъ анасы Кериме апте, Аза- 
мат акъай ольген сонъ, не ичюн Копюрли койден кетмеге меджбур олды- 
лар? Азамат акъай ве онынъ къорантасынынъ аджыныкълы такъдири 
акъкъында икяе этинъиз. 

6. Алим насыл яшамагъа меджбур ола? Алим озюнинъ огюне насыл бир 
муим макъсат къоя? Адий халкъкъа Алим насыл къараманлыкъларынен 
таныла? Алим Азамат огълу къырымтатар халкъынынъ тарихына насыл 
бир шахыс оларакъ кирди? 

7. Не ичюн «Алим» романыны тарихий роман деп саямыз? 

8. Халкъ агъыз яратыджылыгъында Алим сымасынынъ тасвирини 
хатырланъыз. 

Къырымтатар эдебиятында янъы несиль 


языджыларынынъ яратыджылыгъы 


1970-инджи сенелерининъ сонъларында къырымтатар 
эдебиятында янъы адлар пейда ола. Яш несильнинъ исти- 
датлы векиллери биринджи адымларыны аталар. Къыс- 
къа вакъыт ичинде оларнынъ эсерлери окъуйыджыларгъа 
таныла. «Ленин байрагъы» газетасынынъ саифелеринде 
чокътан-чокъ шиирлер, очерк, икяелер басыла, яш муэл- 
лифлернинъ шиирлер, икяе, очерк ве повестьлер джыйын- 
тыкълары нешир этиле. Бойле янъы несиль векиллеринден: 
Черкез-Али, Закир Къуртнезир, Иса Абдураман, Эрвин Умеров, 
Эмиль Амит, Айдер Осман, Урие Эдемова, Сафтер Нагаев, Билял 
Мамбет, Риза Фазыл, Эскендер Фазыл, Рустем Али, Шерьян 
Алиев, Шакир Селим ве дигерлери эдебий эснаста къавий ер алды- 
лар. Бир сыра джыйынтыкълар, меракълы икяе, повесть, роман- 
лар 1970—1980-инджи сенелери нешир этильди. Оларнынъ сыра- 
сында Айдер Османнынъ сюргюнлик фаджиасынынъ мешакъатлы 
акъибетлерини косьтерген «Таныш козьлер» ве «Саба ола, хайыр 
ола» повестьлери айырыджа дикъкъаткъа ляйыкълар. Муэллиф 
къырымтатарларнынъ башына кельген хышымны акъикъий 
ве юксек бедиийлик севиеде, тесирли, кескин, ачыкъ-айдын 
шекильде ифаде этмеге наиль олды. Бу эсерлер, шубесиз, эдебия- 
тымызда муим ер алдылар. 

1980-инджи сенелери къырымтатар эдебияты фааль илери- 
лей. 10—15 йыл ичинде бир сыра назм ве несир эсерлер джыйын- 
тыкълары нешир этиле. Шиириет саасында бу девирде Закир Къур- 
тнезир, Эскендер Фазыл, Билял Мамбет, Иса Абдураман, Шакир 
Селим ве дигер шаирлернинъ учер-дёртер джыйынтыкълары 
басылып чыкъты. Несирджиликте янъы несиль векиллери тара- 
фындан муим эсерлер яратылды. Рустем Али, Айдер Осман, 
Эмиль Амит, Урие Эдемова, Эрвин Умеров, Таир Халилов икяе 
ве повестьлер топламларыны нешир эттилер. Аблязиз Велиев ве 
Сафтер Нагаев меракълы весикъалы икяе ве повестьлер яздылар. 

1988 сенеси Сабрие Сеутованынъ «Алем мас-мавы» адлы бирин- 
джи китабы нешир олунды. Китапкъа кирсетильген «Умют нагъ- 
мелери», «Япракълар тёкюльгенде» повестьлери ве бир къач 
икяелер яш муэллифнинъ кучьлю эдебий истидат саиби олгъа- 
нынынъ исбаты эдилер. «Йылдыз» меджмуасында онынъ янъы 
эсерлери басылып турды. Эсерлердеки эеджан, инджелик ве неза- 
кет ачыкъгонъюллик окъуйджыларны джоштура, терен тюшюн- 


Къырымтатар эдебиятында 
янъы несиль языджыларынынъ 
яратыджылыгъы 

джелерге далдыра. Шубесиз, Сабрие Сеутова эдебиятымызнынъ 
умют-ишанчы эди. Афсуски, истидатлы яш языджы бу дюньяны 
вакъытсыз терк этти. 

1980-инджи сенелерининъ сонъунда къырымтатар эде- 

биятынынъ кетишатында муим бурулыш пейда олды — сюр- 
гюнлик мевзусы эдебиятымызда ачылып башланды. Сюр- 
гюнлик фаджиасыны ачыкъ косьтерген... Эрвин Умеровнынъ 
«Къара поездлар» ве «Янъгъызлыкъ» икяелери къол-къол- 
дан юрьген эсерлер олды. 

Бу девирде эдебиятшынаслыкъ саасында да козьге корюн- 
ген ишлер япылды, «Ленин байрагъы» газетасында белли язы- 
джыларымыз акъкъында макъалелер даим басылып турды. 

Эдебиятшынаслыкъ ве эдебий тенкъит джерьянына бирин- 
джи салмакълы иссени эдебиятымызнынъ тёреси, задекяны 
Эшреф Шемьи-заде къошты. Эйи аньанелерни девам этерек Эшреф 
Шемьи-заде къырымтатар эдебиятынынъ тарихы боюнджа ве 
земаневий эдебият инкишафы акъкъында бир сыра макъалелер 
язды. Олар «Омюр ве яратыджылыкъ», «Халкъ хызметинде» 
киби эки китап олып нешир этильдилер. Кене шу девирде Шамиль 
Алядиннинъ «Юксек хызмет», Айдер Османнынъ «Осюв баса- 
макълары», Сафтер Нагаевнинъ «Яшлыкъкъа хас дуйгъунен», 
«Йылнамелердеки излер» ве дигер топламлар эдебиятшынаслыкъ 
ве эдебий тенкъит саасындаки ёнелишке эсас олдылар. Къырым- 
татар классик эдебиятыны ильмий эсаста теткъикъ этюв иши 
девам этти. 1988 сенеси Исмаил Керимовнынъ, Умер Ипчининъ 
яратыджылыгъына багъышлангъан эдебий библиографик очерки 
«Теренлик» серлевасынен нешир этильди. 

1970-инджи — 1980-инджи сенелери нешир этильген китаплар, 
макъалелер къырымтатар эдебиятшынаслыгъынынъ ёнелишине 
эсас олдылар. Шимдики вакъытта бу саада джиддий теткъикъат- 
лар алып барыла. 


Сюргюнлик деври къырымтатар 
эдебияты (1944—1990) 

ЧЕРКЕЗ АЛИ 
(1925—2005) 


еее Сообу оюб 


Черкез Али (Аметов) Къырымда Багъатыр коюнде койлю къо- 
рантасында догъды. Балалыкътан кой ишлерине алышты. О, кой 
мектебинде окъуды. Лякин 1941 сенеси Экинджи джиан дженки 
башлангъан сонъ окъувыны токътатып, чешит ишлерде чалышып, 
анасына къоранта бакъмагъа ярдым этти. 

Сюргюнлик йыллары Урал дагъларында дагъ кесиджи, Къа- 
захстанда шофёр оларакъ чалышты. Сонъра о, Ташкентке авуша. 
Бу вакъыт Черкез Али «Ленин байрагъы» газетасында эдебият ве 
санат болюгининъ мудири оларакъ чалышты. Сонъра Черкез Али 
Ташкентте эдебият ве санат нешриятында къырымтатар болюги- 
нинъ мудири ве «Йылдыз» меджмуасында баш муаррир муавини 
олып чалышты. 

Черкез Али, даа кой мектебинде окъугъанда, эдебияткъа авес- 
лене ве шиир язып башлай. Лякин дженк ве сюргюнлик фаджиасы 
истидатлы яшнынъ омюр ёлуны бус-бутюн башкъа тарафкъа бура. 
Чокъ йыллар кечкен сонъ Озьбекистанда 1960-ынджы сенелери 
Черкез Алининъ иджадий ёлу башлай. 

Онынъ шиирлери «Ленин байрагъы» газетасында даима басыла. 
Бири-бири артындан бир сыра шиирлер джыйынтыкълары нешир 
этиле: «Улукълар» (1969), «Арзуларым» (1971), «Ер нефеси» 
(1979), «Козь нурларым» (1985), «Уян, Чатырдагъ, уян» (1999). 
Черкез Али эм шаир, эм несирджи. Онынъ эки романы «Сабалар 
къучагъында» (1973), «Джумертлик» (1983), бир сыра повесть, 
икяелер ве очерклери нешир олунды. О, семерели къырымтатар 
языджыларындан биридир. 

Черкез Али эм шиириет, эм несир саасында фааль ве мувафа- 
къиетнен иджат этип кельген языджыдыр. Онынъ шиириетинде 
инсаннынъ самимийлиги, федаийлиги, джесюрлиги ачыла. Шаир 

бахытлы аят огърунда курешкен, гъайретнен чалышкъан инсан- 

ларны шерефлей. Онынъ шиирлери, гъает ифадели, тесирли ола- 
ракъ, окъуйыджынынъ гонълюнде эйилик дуйгъуларыны, 
эйиликке ынтылувны догъура. 

Несир саасында да Черкез Али семерели иджат этти. 
Онынъ повесть ве романларында кениш аятий левхалар, 
эксерий алда озю корип кечирген адисе-вакъиалар тас- 
вирлене. Лякин муэллиф оларны умумийлештире, аят 
акъикъаты дереджесине котере ве терен маналы хулясалар 
чыкъара. Несир эсерлерининъ къараманлары бизим заман- 
дашларымыз. Оларны языджы чешит муреккеп аятий сынав- 

лардан кечире, оларнынъ, шахсиет оларакъ пишкинлешюв ве 
шекилленюв эснасыны косьтере. 

Черкез Али муреккеп сюжет устасыдыр. О озюнинъ эсерлерине 
кечмиштен алынгъан адисе, ривает, эфсанелерни табиий суретте 
кирсете ве эсернинъ мундериджеси, гъаесини зенгинлештире. 
Черкез Алининъ тили гъает джанлы, саде ве ифаделидир. 

Къырымгъа къайтып кельген сонъ, языджы «Афат» поэмасыны 
нешир этти. Бу эсерде Черкез Али къырымтатар халкъынынъ 
башына тюшкен мушкюль сюргюнлик фаджиасыны тасвирлей ве 
халкънынъ аджыныкълы алыны косьтере. «Афат» языджынынъ 
кучьлю ве къыйметли эсеридир. 


Сюргюнлик деври къырымтатар 
эдебияты (1944—1990) 


1. Черкез Алининъ осьмюрлик ве яшлыкъ чагъы насыл фаджиалы 
девирге расткельди? Онынъ келеджегине насыл тесир этти? 

2. Черкез Али эдебий фаалиетини къайсы йыллары башлады? Онынъ 
насыл шиирлер джыйынтыкълары нешир этильди? 

8. Языджы несирджилик саасында насыл эсерлер яратты? 

4. Черкез Али сонъки йыллары сюргюнлик акъкъында насыл эсер 
яратты? Бу эсер насыл джеэттен муим ве къыйметлидир? 

5. Языджынынъ шиирлери ве несир эсерлеринден айрыджа сиз- 
ге якъын олгъан, сизге терен тесир эткенлерини къайд этинъиз ве озь 
фикринъизни исбатланъыз. 


Черкез Алининъ «Афат» шиирий повести 


Авдет деврининъ башында къырымтатар халкъынынъ сюргюн- 
лик фаджиасы акъкъында чешит жанрларда бедиий эсерлер ве 
весикъалы малюматлар матбуатта дердж этильди ве айры китап- 
ларда нешир олды. Бу неширлер сырасында Черкез Алининъ 
«Афат» шиирий повести де бар. 

Бу эсер бугуньки куньде бизим ичюн не тарафтан меракълы- 
дыр? Шимди къырымтатар халкъынынъ тарихий фаджиасы 


ачыкъ мевзу — чокъ малюматлар беян олды. Лякин акъикъат 
ве адалет сонъуна къадар тикленмеди. 

Черкез Алининъ «Афат» повестинде сюргюнлик фаджиасы 
суретте тасвирлене. 
джы тюзгюн шиирий сатырларнен, ифадели васталарнен 
фаджиалы аятий левханы ярата. Фатма апте ве онынъ огълу 
Къуртаметнинъ фаджиалы такъдирлери бутюн халкънынъ 
фаджиасыны акс эте. Повестте эписи вакъиалар арды-сыра 
тертибинде тафсилятлы тасвирлене. 


документаль эсаста, джанлы 


Язы- 


Черкез Али. 
«Афат» 


АФАТ 


Шиирий повесть 
(къыскъартылып алынды) 


Келинъ хатырлайыкъ бир ань, 
Кечмишлерни биз озь ара. 
Ичимде бар сёнмез исьян, 
Тосат-тосат пек къозгъала. 


О дешетли саба бутюн 

Халкъ уянды юкъусындан. 
Оджакълардан чыкъмай тютюн, 
Дюнья сусты къоркъусындан. 


Къолунъ тутып Къуртаметнинъ 
Чыкъты босагъадан ана. 
Танъда къопкъан къыяметнинъ 
Бармай олар ич фаркъына. 


Ана бильмей, бала бильмей, 
Такъдири не оладжагъын. 
Халкъ тепренди, ер-кок инълей, 
Бильмей ким сагъ къаладжагъын. 


Огде ана, артта бала, 
Къолунда бар богъчачыгъы. 
Богъчасында нохут, бакъла, 
Ве учь куньлюк акъчачыгъы. 


— Токътанъ, — деди бирден ана, 
— Азбарыма бир къарайым. 
Копегимиз багълы къала, 
Зынджырындан къуртарайым. 


Къуртаметнинъ бабасы ёкъ, 
Оксюз осьти къаралтыда. 
Анасынынъ ишанчы тек, 
Огълу энди он алтыда. 


Койнинъ эр бир мааллесинде 
Машиналар сыра-сыра. 

Әр бир къырым аилесинде 
Автоматлы солдат тура. 


Кочьти олар эрте танъда, 
Дагъны, ташны алды бир гъам. 
Он беш асырлыкъ Ватанда, 
Къалмады бир джан огълу джан. 


Аранларда къалгъан сютлю 
Сыгъырларнынъ монъревинден, 
Копеклернинъ дертли-дертли, 
Улугъаны, инълевинден. 

Багъчаларда сийреклешти 
Бульбуллернинъ шенъ садасы, 

Юреклерни дельди-тешти 

Айванларнынъ эльвидасы!. 


Кочьти миллет мекянындан, 
Сагълыкълашып, ведалашып, 
Айырылды Ватанындан, 
Яшы-къарты джан талашып. 


Сюргюнлик деври къырымтатар 
эдебияты (1944—1990) 


Оксюз къалды козь бебекдай 
Эйбетленген багъча-багълар. 
Созсанъ къолунъ етеджекдай 

Хош корюнген юксек дагълар. 


Оксюз къалды солгъун бакъып 
Япракълангъан тютюнликлер. 
Энди алтын сыргъа такъып, 
Башакъ аткъан экинликлер. 


Энди кимлер бу топракъны 
Гуль багъчагъа чевиреджек? 
Адалетсиз кеткен халкънынъ 
Юртунда ким зевкъ сюреджек? 


Мал ташыгъан вагонларнынъ 
Не башы бар, не сонъу бар. 
Къырым олып догъгъанларнынъ 
Ады, ёлу тек «саткъынлар». 


Къундакътаки балалар да, 

Бу ад иле чагъырыла. 

Юзь яшында бабалар да, 

Бу «Урьметле» къайгъырыла. 


Эшелоннынъ къыркъ биринджи 
Вагонында ана, бала... 

Кимде олса сыргъа, инджи 
Денъиштирип емек ала... 


И эльвида — сагълыкълашув. 
2сифте — биринджи. 

Къуртаметнинъ анасында 
Не инджи бар, не де сыргъа. 
Эки афта арасында 

Куню къалды тек хайыргъа. 


Башындаки шербентиси, 
Кетти арпа питесине, 
Къумрал къалпакъ — 

баба тюсю, 
Муштерининъ сифтесине?... 


Поезд кете, поезд кете, 
Поездларда миллет кете... 
Чыдамагъан юреклернинъ 
Аркъасындан эджель ете. 


Къыркъ биринджи вагонда да 
Козюн юмды бир къартанай. 
Джыймакъ керек, 

лякин къайда? 
Поезд кете, эп токътамай. 


Онъунда чёль, солунда чёль, 
Кете поезд ярып чёльни. 
Кече сонъсуз бу демирёл, 
Юрегинден басып Ильни. 


Вагонларда шай кете халкъ, 
Он секиз май, махшер куню. 
Даян, халкъым, 
олур мытлакъ 
Бу хорлукънынъ 
бир дюгюни... 


Поезд токъталгъанда бир ань, 
Тёкюльдилер ерге халкълар. 
Кочьмесе о бир тосаттан, 
Дженазени джыяджакълар. 

«Ёлгъа чыкъкъан — 

ёлда къалмаз», 
Дей тургъанлар эвель-эзель. 
Дертке дерман ич тапылмаз, 
Әгер ёлда етсе эджель. 


Бу къартанай янъгъыз эди, 
Алып эвинден чыкъкъанда. 
Озю де пек алсыз эди, 

Итеп вагонгъа тыкъкъанда. 


Бир эшелон халкъ топланып, 
Мевта янына кельдилер. 
Тез-тез оны къолгъа алып, 
Мында комейик, дедилер. 


Шу арада паровознынъ 
Янъгъырады кийик сеси. 
Къайдан алсын Сарабузнынъ 
Къартанайчыкъ бир кошесин. 


О мекянда къалды догъмуш 
Ана, баба, акърабасы. 

Юмды козюн олып бир къуш, 
Ёкъ янында тевабасы. 


Чыкъып къалды будкачыкътан 
Къымпый козьлю эки къазах. 
Риджа этти халкъ ачыкътан: 
— Мевта сизни!.. Ёл пек узакъ. 


О якъ, бу якъ къарамайып, 
Олар анъладылар бизни. 

Ич бир шейчик сорамайып, 
Теслим эттик къартиймизни. 


Эки къазах комди оны 
Юксек джапнынъ ортасына. 
«Бу къабирдир 
къырымлынынъ» 
Деп яздылар тахтасына!.. 


1 къурумлатып — къарартып. 


Поезд кете, кунеш саркъты, 
Ешиль чёльнинъ аркъасында. 
Бир нокътачыкъ даа артты, 
СССРнинъ картасында... 


Алды халкъны бир сукюнет, 
Ёкътыр кулькю, 
ёкътыр бир сёз. 
«Къартанайчыкъ булды 
дженнет», 
Дейлер кокюс чекип эр кес. 


Черкез Али. 
«Афат» 


Джап башында тамыр аткъан 
Саксаулнен къалды къартий. 
Къумлыкъларда ельден 
къаткъан 
Саксаулнен къалды къартий. 


Бу саксаул бизлер ичюн 

Олды бу ерлерде нишан. 
Къырымлылар топлар кучюн, 
Ёкъламагъа келир, ишан. 


Бутюн халкънынъ, эки къазах, 
Алгъышын алды: «Акъ бир, 
Омюр-билля бойле тузакъ 
Косьтермисин сизге такъдир». 


Поезд кете къурумлатып!, 
Чёльнинъ темиз авасыны. 
Ёкътыр дертке-дерман, къатып, 
Чезеджек халкъ давасыны. 


Неден бойле азиз халкъым, 
Огърадынъ сен беляларгъа? 
Баланъ-чагъанъ олды саткъын, 
Ким даяныр бу алларгъа? 


Сенинъ кенди тарихынъ бар, 
Он асырлыкъ десем аздыр. 
Сен къазандынъ чокъ итибар, 
Алем сенден пек разыдыр. 

Мусафирчен бир халкъ эдинъ, 
Шуретинъни сен акъладынъ. 

Озюнъ ишлеп, озюнъ единъ, 

Эмегинъле джан сакъладынъ. 

кердинъ. 


Къайсы миллет огълу бильмей, 
Баба-деде топрагъынъны? 
Бири макътай, бири куньлей, 
Корьген сайын отрагъынъны. 


Къапу ачтынъ эр кеске сен, 
Миллет, урув айырмадынъ. 
Инсанларны корьдинъ сен тенъ, 
Тёрюнъден ер аямадынъ. 


Зор куньлернинъ къарасында, 
Догърулыкътан чет юрмединъ. 
Тюркий халкълар арасында 
Огде кеткенлерден эдинъ. 


Гаспринский, Медиевинъ, 
Чобан-заделеринъ къайда? 
Еди юрткъа еткен элинъ, 
Берген ваделеринъ къайда? 


Гъайыбынънынъ баш 
себеби 
Къырым деген аданъ эди. 
Айыбынънынъ баш себеби, 
Татар деген адынъ эди. 


Мына шимди къыркъ биринджи 
Вагондаки докъсан киши, 
Далгъан ойларгъа озюндже, 

Тек Худайгъа къалгъан иши. 


Поезд кете къаранлыкъта, 
Вагонларны къакъыштырып. 
Бонъайгъанлар сусып ята, 
Бирер ерчик такъыштырып. 


Саба, акъшам окъуй дуа, 
Бир кошеде Фатма апте. 
Огълу исе чибин къува, 
Ибадетли бу саатте. 


Фатма апте тек огълунен 
Гъурурланып яшай бу ань. 
Халкъ да разы Къуртаметтен 
Аямай о халкъычюн джан. 


Поезд токъталгъанда бирден, 
Тек Къуртамет тюшип кете. 
Паёк ала керек ерден, 
Халкъны сувнен темин эте. 


Кете олар гъамгъа далып, 

Кете бири-бирини эплеп. 

Кете олар гъафлет олып, 

— Әмир кельсе къайтырмыз, 
— деп. 


Козь огюнден ич де кетмей 
Чайырларнынъ бурюльгени. 
Ич акъылгъа ятмагъан! 
шей — 
Бутюн халкънынъ 
сюрюльгени. 


— Къысмет олса, къысмет 
олса... 
Дей бересиз, къайтмакъ 
къайда? 
Шукюр этинъ, джан сагъ 
къалса, 
Ёкъ кимседен бизге файда! 


1 акъылгъа ятмагъан — мын- 
да: видждансызлыкъ. 

Мында он кунь кеткенимиз, 
Бирин джойдыкъ, бирин 

таптыкъ. 
Чокъ сагъ олсун Къуртаметмиз, 
Не кетирсе оны къаптыкъ. 


Бойле кетер эди олар, 
Гъам-кедерни юта-юта. 
Келе-кече станциялар, 
Дертлер-тюшюнджелер арта. 


«Душманымны бойле алгъа 
Раббим къалдырмасын», 

— дейлер. 
«Азырмыз эр итималгъа, 
Бельки Алла ярдым эйлер». 


Эшелонлар джонетиле 
Тюрлю-тюрлю тарафларгъа. 
Атта Урал, Асия биле 
Тарлыкъ этти бу халкъларгъа. 


Ким бизлерни душман этти, 
Халкъны халкъкъа къаршы 
къойып? 


Миллет юклю эшелонлар 
Саратовкъа келип етти. 
Алмакъ ичюн аш-талонлар, 
Къуртамет де чапып кетти. 


Әмир алып алий Баштан 
Эшелонлар тюрлю якъкъа, 
Саратовтан, Балашовтан, 
Такъсимлене Шималь, 
Шаркъкъа. 


Паёк невбетинде беклеп, 
Къуртамет де чокъ эгленди. 
«Вагонымнынъ халкъына», — деп, 
Яхшы юкюни юкленди. 


Юртумыздан ким тепретти, 
Акъылыны текмиль джойып? 


Бир кимседен имдат 
ёкътыр, 
Кете миллет, инълей 
ер-кок. 
«Падишамыз бельки 
акътыр», — 
Демек истегенлер де чокъ. 

Эльбет онъа халкъ инанды, 
Я инанмай не япарсынъ? 
Нидже акъсыз джанлар янды, 
«Агъыз ачсанъ, дерт тапарсынъ». 


Мына шимди вагонларда 

Учь юзь бинълик миллет кете. 
Русиенинъ ёлларында 

Буны халкълар сейир эте. 


Кимге сейир, кимге козьяш, 
Кимге лянет, кимге алгъыш. 
Бу алларгъа Сталин Баш, 
Тутар оны бир кунь къаргъыш. 


хо 


Ёлгъа бердилер оларгъа 
Мысырбогъдай комечлери. 
Келип етсе вагонларгъа, 
Къуванаджакъ койдешлери. 


Эмир кельди, поезд кочьти, 
Къуртамет ёкъ, не япмалы? 
Арадан чокъ вакъыт кечти, 
Къайдан къыдырып тапмалы? 


Елькесинде чувалынен 

Къалды Къуртамет шашмалап. 
Къайда барсын бу алынен, 
Кимден бильсин джыллы бир лаф? 


‹5 221 о, 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти ћќрѕ://ітго.доу.џа 


Бойле этип ёлда къалгъан, 
Аизардан инълер эди. 
Бир-бирини тапалмагъан 

Вазиет эп къыйынлаша, 
Санки дюнья баткъан 
дерсинъ. 


Сюргюнлик деври къырымтатар 


Эшелонлар анда-мында 
Расткелише ара-сыра. 
Фатма апте ёл боюнда 
Эвлядыны араштыра. 


Къыркъ биринджи вагон 
халкъы 

Къалды артыкъ Къуртаметсиз. 

Фатма аптеге де дахи, 

Такъдир олды мераметсиз. 


Айырылды бала-ана, 

Дерман кетти эльден, бельден. 
Юреклерде алев яна, 
Сёнмейджек о, атта сельден. 


Поезд кете чёльни ярып, 
Къара рельслер узеринде. 
Кеткен сайын сёне ярыкъ, 
Инсанларнынъ 
козьлеринде. 


Къуртаметни автоматлы 
Эки солдат алды къолгъа. 
Станциянынъ коменданты 
Оны аман салды ёлгъа. 


1 ачыла яз — къувана. 


Бирлеп дегиль, бинълер эди. 


Къыркъ биринджи вагон 
сусты, 
Мында сакин сёнди аят. 
Дерсинъ олар къоркъып 
пысты, 
Нелер ойлай бу джемаат? 


«Коюмизден, халкъымыздан 
Ве ниает Къуртаметтен, 
Миллет олып акъкъымыздан, 
Айырылдыкъ урф-адеттен». 


Бойле тюшюнджелер алды 
Халкъны баштан... Кимсе 
кульмей, 
Әр кес гъамгъа, дёртке далды, 
Къайда кеткенини бильмей. 


«Дертни берген, дерман 
берир, 
Фатма апте, сабыр этинъ. 
Апансыздан огълунъ келир, 
Джемаатнен аман кетинъ». 


Бойле сёзлер тынчландыра, 
Фатма аптени де бираз. 

О да инсан, ара-сыра, 
Гонъюлинде ачыла яз. 


«Иншалла, — дей Фатма 
апте, — 
Алла бизге ярдым этер. 
Бирлик олсакъ фелякетте, 
Әр кес макъсадына етер». 

Бу эшелон бир сааттан 
Сонъра кочьти озь еринден. 
Джошты Къуртамет 
фырсаттан, 
Алев чыкъты козьлеринден. 

— Эй, джемаат! Бу насыл шей, 
Сёйленъ манъа, анам къайда?! 
Мен анамны тапмасам, — дей, — 
Яшамакътан бармы файда? 


Бугунь эшелондан къалдым, 
Поездимиз кочип кеткен. 
Мына, коринъ, паёк алдым, 
Оны сизге къысмет эткен. 


Алынъ, ашанъ, олсун сизни, 
Мен анамны тапсам эгер, 
Алгъышларым эпинъизни, 
Тек алгъайдым ондан хабер, 


Деп Къуртамет комечлерни 
Бирер-бирер болип берди. 

Юрт багърындан кочькенлерни 
Джан-юректен севиндирди. 


Бу вагонда Къуртаметнинъ 

Не койдеши, не сою бар. 

Танъда къопкъан къыяметнинъ 
Тесиринен кете олар. 


Эшелонлар онълу, соллу, 
Семафорлар ешиль якъа. 
Къырымлылар ёллар толу, 
Кетмектелер Шималь, 
Шаркъкъа. 


Кимерде бир ян-янапта 
Эшелонлар келип токътай. 
Шу ань адамлар къайнаша, 
Әр ким джоюгъыны ёкълай. 


— Эй, джемаат! Аранъызда 
Багъчасарайлылар бармы?! 
Бармы кимсе Сарабуздан, 
Булар эписи Къырымлармы? 


Токътар экен поезд, аман, 
Чапа-чапкъалай Къуртамет. 
Сонъки вагонлардан шу ань, 
Хабер алып келе эльбет. 


Бойле этип станциялар, 
Станциялар артта къала. 
Къуртаметни сонъсуз 
ёллар 
Даянылмаз дертке сала. 


Черкез Али. 
«Афат» 


Насыл этип къуртулмалы 
Башкъа тюшкен бу эшкъалдан? 
Насыл этип сагъ къалмалы 
Джан къыйрагъан мушкюль 
алдан? 


О кендини ич ойламай, 
Беден сагълам, ишлер-тапар. 
Я анасы? Бир къартанай, 
Янъгъызлыкъта о не япар? 


Шайтип чыкъты узакъ ёлгъа 
Анасыны къыдырып. 

Эгер тюшмей къалса къолгъа, 
Къыдырыр тиз сыдырып. 


Не олса да, якъындаки 
Стациягъа етишти. 
Паровознынъ артындаки 
Мердвенчикке ерлешти. 


Ара тапып яваш-яваш, 

О ерини алмашты. 
Къайнатты чай, пиширди аш, 
Вагонджынен анълашты. 


Къуртаметнинъ узакъ ёлу 
Къыскъа олды кочькен сонъ. 
Якъаланды онълу-соллу, 
Оренбургны кечкен сонъ. 

Ах, йигитим, ах, огъланым, Сёгселер де, сёз демеди, 
а Сен не яптынъ озюнъе? Тилини шай къысты о. 
А Ананъ ичюн, ах, тувгъаным, 
25 | Шей корюнмей козюнъе. — Къайда кетесинъ, ит огълу, 
81 Къана сенинъ билетинъ?! 
55 Бильсе эдинъ, Сёйле сёзюнъни сен догъру, 
Е кечильмез сед Кимдир сенинъ миллетинъ?! 
Е Е Чекильгени ёлунъа, 
ЕЕ Чыкъмаз эдинъ, сен афу эт, | Шай дегенде чыкъты тили: 
8 Джанынъ алып къолунъа. — Ал кетинъиз, ятарым! 
Є Джинаетим ёкътыр, билинъ, 
Ананъ кетти бу дюньядан, Мен къырымлым, 
Сен ананъны арайсынъ. къайтарым!.. 
Кельген, кечкен ёлджулардан, 
Тарифлей ве сорайсынъ. Чокъ расткельдик йыллар иле 
1 Нидже акъсыз алларгъа. 
Пек янъылдынъ, яш йигитим, Кетти бизим йигит бойле, 
Санъа артыкъ башкъа ёл. Узакъ, мушкюль ёлларгъа. 
Ёлдаш олсун бу огютим, 
Такъдиринъе разы ол. Мына огърадыкъ биз неге, 
Ана орманда къалды. 
Тюшти къолгъа... Индемеди... Огълу исе он сенеге 
Не сорасалар сусты о. «Усольлаг»къа! ёл алды. 


УЯН, ЧАТЫРДАГЪ, УЯН! 


Къоркъма, миллетим, шашма, абдырама, 
Къарышса да дюньямыз, эм адамлар. 
Сонъу хайырдыр, къасеветке далма, 

Әр бир дертнинъ озюндже дерманы бар! 


Заман кельди, къырылдынъ, айырылдынъ, 
Ана юрттан, эвляттан ве багъынъдан. 

Бинъ эзилип, бинъ кере къайырылдынъ, 
Узакъ тюштинъ догъмуш Чатырдагъынъдан. 


Эбет, эбет, бизим Чатырдагъымыз, 
Ватанымнынъ къавий арман диреги. 
Бизлер онъа санки йипсиз багълымыз, 
Миллетимнинъ дерсинъ чатал юреги. 


1 «Усольлаг» — махбюслер лагери. 

Бу эбедий сагълам арман дирекке, 

Омюр билля биз садыкъ къаладжакъмыз. 
Саврулсакъ да бизлер узакъ-эрекке, 
Къайтып кене онъа сарыладжакъмыз! 


Чюнки о бизим сюргюн къырымларнынъ 
Чектигине эбедий бир шааттыр. 

Халкъны юрттан къувгъан бу мельунларнынъ 
Бетине «шап» тюкюреджек бир заттыр. 


Черкез Али. 
«Афат», «Уян, Чатырдагъ, 
уян!» 


Башымызгъа кельген нидже беляны, 
Достум олсанъ Чатырдагъдан бар сора, 
О сёйлемез санъа ич де яланны, 

Онда къырымларнынъ юреги ура. 


Чатырдагъ корьди танъда эр бир койден, 
Къырымларнынъ манърап сюрюльгенини. 
Чатырдагъ корьди бинълернен эджельден 
Сонъра халкънынъ къайта тирильгенини. 


Чатырдагъ кене хатырлатмакъ истей 
Кенди улу Чобан-заделерини... 

Корьмей нефретимден патлайджагъым, дей 
Шеит кеткен баба-деделеримни. 


Чатырдагъ деди: меним азиз халкъым, 
Чатырдагъсыз бир ерде яшап олмаз. 
Къайтыр манъа, менимле булур акъкъын, 
Акъсыз аизарлар кимседе къалмаз! 


Къырым меним асыл ватанымдыр деп, 
Эджельсиз кеткенлернинъ эсабы ёкъ! 
Къырымджа лаф эткенни гизли эплеп, 
Дюньясындан отькеннинъ эсабы ёкъ! 


Әбет, бизимдир бу гузель тувгъан иль, 
Уян, Чатырдагъ, уян энди, олды... 
Къырым деген асыл миллетинъни биль, 
Укъукъсыз яшавдан чырайы солды. 


Бу хорлукълар бир кунь енъиледжектир, 
Къалкъарлар аякъкъа бизим къырымлар! 

Душманнынъ башы да эгиледжектир, 
Чюнки онынъ тюкенмез айыбы бар! 


Темелимиз бизим Къырым илинде, 
Сарсылмаз Чатырдагъгъа ошайджакъ! 
Халкъ къонушыр экен къырым тилинде, 
Чатырдагъ киби эбедий яшайджакъ! 

1. «Афат» шиирий повестинде насыл тарихий вакъиа акъкъында 
тасвирлене? Не ичюн повестьнинъ серлевасы «Афат»? Бу сёзнен 

шаир вакъианынъ насыл олгъаныны къайд эте? 

2.1944 сенеси майыс 18 куню къырымтатар халкъыны тувгъан юртун- 
дан, Къырымдан, насыл сюргюн эттилер? Повестте бу фаджиалы вакъиа 
насыл тасвирлене? Къырымтатар халкъы насыл алгъа къала? 

8. Халкъ ёлда, вагонлар ичинде насыл къыйнала? Халкънынъ муш- 
кюль алыны тасвир эткен сатырларны тапып къайд этинъиз. 

4. Сюргюнлик ёлунда халкъ насыл фаджиаларгъа огърай? 

5. Къуртаметни халкъ не ичюн севе ве алгъышлай эди? Къуртамет 
насыл белягъа огърай? 

6. Фатма апте ве онынъ огълу Къуртаметнинъ фаджиалы такъдири 
акъкъында икяе этинъиз. Сиз къартана, къартбаба ве тувгъанларынъыз- 
нынъ сюргюнлик девриндеки чеккен хорлукълары акъкъында не биле- 
сиз? 

7. Къырымтатар халкъынынъ Ватанындан сюргюн этилюви акъ- 
къында насыл весикъалар, малюматлар, макъале, китапларнен таныш- 
сыз? Бу фаджиалы вакъиагъа джианда насыл къыймет кесильди? «Сюр- 
гюнлик» мевзусында инша язынъыз. 

8. Черкез Алининъ «Уян, Чатырдагъ, уян!» шиирини Ш. Бекторенинъ 
«Эй, Чатырдагъ!» шииринен къыяс этинъиз. Шиирлерде ифаделенген 
фикирлерде насыл умумийлик ве насыл фаркъ бар? Не ичюн шаирлер 
Чатырдагъгъа мураджаат этелер? «Уян, Чатырдагъ, уян!» серлеванынъ 
манасыны насыл анълайсыз? 

ЭРВИН УМЕРОВ 
(1938 — 2007) 


еее Сообу бое 


Эрвин Умеров Къырымда Октябрь районындаки Ени-Сала 
коюнде оджалар къорантасында догъды. Къырымтатар халкъы 
1944 сенеси ватанындан сюргюн этильген сонъ Умеровларнынъ 
къорантасы Озьбекистанда Алты арыкъ районында яшай. Орта 
мектепни битирген сонъ Эрвин колхозда чалышып башлай, сонъра 
нефть заводында чиленгир олып чалыша. 

Талебелик чагъында Эрвин эдебияткъа авеслене ве 15 яшында 
олгъанда «Къанлы интикъам» адлы биринджи икяесини яза. Бу 
икяе «Адам озь ерини тапты» серлевасынен рус тилинде «Омю- 
римизнинъ куньлери» («Дни нашей жизни») джыйынтыгъында 
басылды. Истидатлы яшкъа икяени неширге азырламагъа белли 
языджы Шамиль Алядин ярдым этти. 

1959 сенеси Къырымтатар эдебияты кенъешининъ тевсиесинен 
Әрвин Умеров Москвадаки Максим Горький адына эдебият инсти- 
тутына кирди. Оны битирген сонъ «Ленин байрагъы» газетасында 
чалышты. Сонъра Москвагъа кетти ве анда «Детская литература» 
нешриятында терджимеджи оларакъ чалышты. 

Әрвин Умеровнынъ ана тилинде язгъан биринджи эсерлери 
«Ленин байрагъы» газетасында ве «Йылдыз» меджмуасында 
басылды. Биринджи китабы исе 1970 сенеси «Әрдаим кунешолсун» 
серлевасынен дердж олунды. Онынъ бир сыра икяе ве повестьлер 
джыйынтыкълары нешир этильди: «Әки атеш арасында» (1975), 
«Экинджи келин» (1978), «Йылдызларгъа догъру» (1983), «Умют» 
(1988) ве дигерлери. 

Эрвин Умеров озюнинъ эсерлеринде окъуйыджыларны эеджан- 
ландыргъан, раатсызлагъан, меракъландыргъан земаневий 
меселелерни акс этмеге чокъча эмиет бере. Онынъ эсерлеринде 
ахлякъий мевзулар меркезий ерни алалар. Аятта, инсан мунасе- 
бетлериндеки мераметлик, инсанийлик, алидженаплыкъ киби 

мусбет хасиетлерге къаршы оларакъ, языджы омюрде расткель- 
ген нефисхорлыкъ, мулькчилик, резиллик, ашалыкъ, алчакъ- 
лыкъ ве дигер менфийликлерни тенъештирюв тарзында ачып 
косьтере. Онынъ къараманлары шахсий менфааты ве граж- 
данлыкъ чапразы арасында аятий сынавдан эрте-кеч кечи- 
рилелер. Къараманларынынъ къайсы бири сынав эснасында 
пишкинлеше, ахлякъий мевамыны ве мусбет хасиетлерини 
сакълай, пеките. Къайсы бири исе сынав нетиджесинде озю- 
нинъ ахлякъий дегерлерини гъайып эте, атта джинаетчи ола 
биле. Языджы ахлякъ мевзусыны бойле кескин шекильде, 
меракълы ве кучьлю сымалар вастасынен ача. 
1989 сенеси «Йылдыз» меджмуасынынъ экинджи санында 
Эрвин Умеровнынъ къырымтатар халкъынынъ сюргюнлигини 
акс эткен учь икяеси басылды — «Янъгъызлыкъ», «Къара поезд- 
лар» ве «Рухсет». Бу учь икяе бири биринен эсас мевзунен багълы- 
дыр. Биринджи «Янъгъызлыкъ» икяесиндекъырымтатарларнынъ 
сюргюн этилювинден сонъ эки кунь тасвирлене. Бу фаджиагъа 
бом-бош койде янъгъыз къалгъан копек биле чыдап оламай, оле. 
Экинджи «Къара поездлар» икяесинде халкънынъ къара вагон- 
лар ичинде ёл бою чеккен азаплары, фаджиалы олюмлер тасвир- 
лене. Учюнджи «Рухсет» икяесинде комендантлыкъ режимининъ 
зулумы ве халкънынъ амансыз вазиети косьтериле. 
Эрвин Умеров терджимеджи оларакъ да гъайретнен чалышты. 
О, бир сыра белли озьбек языджыларынынъ эсерлерини къы- 
рымтатар тилине терджиме этти. Сонъки йыллары «Йылдыз» 
меджмуасында онынъ икяелери, пьесалары басылды. 


Сюргюнлик деври къырымтатар 
эдебияты (1944—1990) 


1. Эрвин Умеровнынъ эдебий яратыджылыгъы къайсы вакъытта 
башланды? Насыл алий окъув юртунда тасиль алды? 

2. ХХ асыр 70-инджи—80-инджи сенелери языджынынъ насыл эсер- 
лери нешир этильди? 

3. Эрвин Умеров эсерлеринде насыл муим ве джиддий мевзу, меселе- 
лерни акс этти? 


Әрвин Умеровнынъ «Янъгъызлыкъ» икяесинде 
къулланылгъан тасвир усулы 
Эрвин Умеров 1989 сенеси сюргюнлик мевзусында учь икяе 
язды: «Янъгъызлыкъ», «Къара поездлар» ве «Рухсет». Бу эсер- 
лер рус тилинде язылды ве окъуйыджыларда джиддий меракъ 

догъурды. Эсерлернинъ рус тилинде язылувында муэллифнинъ 
хусусий макъсады бар эди. 80-инджи сенелери къырымтатар хал- 
къынынъ ватангъа къайтув огърундаки куреши пек бир кес- 
кин севиеге котерильген эди. Акимиет исе халкъкъа къаршы 
чыкъып, къырымтатарларны сюргюнликте эбедий къалды- 
рув макъсадындан вазгечмеди. 

Эрвин Умеров озюнинъ икяелеринде къырымтатарлар- 
нынъ фаджиасыны бутюн джемаатчылыкъкъа, чешит мил- 
лет векиллерине бойле аджыныкълы ве тесирли шекильде 
ачып косьтерди. 

Әкинджиде, языджы «Янъгъызлыкъ» икяесинде меракълы 
ифаде усулыны усталыкънен къулланды. Бу икяеде догъру- 
дан-догъру сюргюн этилюв фаджиасы косьтерильмей. 

Къырымтатар коюнде янъгъыз къалгъан копек Сабырлы, корь- 
генлерине чыдап оламай, чекишип, янып, сюргюнликнинъ экин- 
джи куню оле. 

Бойле усул джиан эдебиятында, чокътан къулланыла эди. Ху- 
сусан намдар къыргъыз языджысы Чингиз Айтматов озюнинъ 
эсерлеринде айван сымаларыны усталыкънен яратты. Бу усул 
вастасынен эсерлернинъ гъаевий ве фельсефий мундеридже- 
сини теренлештирди. Акъикъатен инсан табиатнынъ айырылмаз 
къысмыдыр, инсанларнынъ япкъан арекетлери, эйими я да мен- 
фийми, табиаткъа, айванларгъа тесир эте. Бизлер айванларнен бир 
мекянда яшаймыз. 

«Янъгъызлыкъ» икяесинде Сабырлынынъ арекетлери, аджы- 
ныкълы алы, амансыз вазиети фаджианынъ мешакъатлы акъи- 
бетини ифаде эте. Чешит миллет окъуйыджылары бу эсерге юксек 
къыймет кестилер. 


Эрвин Умеровнынъ 
«Янъгъызлыкъ» икяесинде 


къулланылгъан тасвир усулы. 


1. 80-инджи сенелерининъ сонъунда Эрвин Умеров къырымтатар хал- 
къынынъ сюргюнлик фаджиасыны акс эткен учь икяе язды: «Янъгъыз- 
лыкъ», «Къара поездлар», «Рухсет». Языджы бу эсерлерде насыл бедиий 
усуллар къулланды? Башкъа эдебиятларда бойле усулларны къулланув 
нумюнелерини тапып, къыяс этинъиз. 

2. «Янъгъызлыкъ» икяесинде къулланылгъан усулгъа сиз насыл 
къыймет кесесиз? Орта сыныфларда сиз окъугъан эсерлерден къайсы 
биринде языджы бойле усулны къуллангъан? 

8. Джиан эдебиятында языджылар бу усулдан файдаландылармы? 

ЯНЪГЪЫЗЛЫКЪ 


Икяе 
(къыскъартылып алынды) 


Дагъ ичинден чыкъкъан сонъ, Сабырлы буюк сакът- 
лыкънен адымлаяракъ, корюнмей кольге киби джылыша- 
джылыша, койнинъ энъ четиндеки эвнинъ янына кельди. О 
баягъы вакъыткъадже этрафта доланды, къокъланды. Аша- 
ладжакъ киби бир шейлернинъ къокъусы дуюлмай. Койде 
кимсе ёкъ. 
О, сюйрелип ахыр янына кельди. Сукюнет. Агъызындан 
акъмакъта олгъан силекийлернинъ бир къысымыны ютты, 
богъазы агърыды. Тавукъ кумеси янына келип токътады. Кумес 
бом-бош эди. 

Сабырлы эвнинъ ичине кирмеге джесаретленмеди, ичериде оны 
насыл бир тузакъ беклей — Алла бильсин. О, бойле шейлерден 
акъылланды. 

Ачлыкътан чекишмекте олгъан копек къаерге бараджагъыны 
бильмейип, эвлернинъ артларыны доланды. Бу кимсесизлик, бу 
худжур сукюнет оны къоркъуза. Орталыкъ къаранлыкълашып 
башлады. 

Копек адамларны бир заман сонъунадже анълап оламай эди. 
Шимди исе даа пек анъламай. Бу насыл ола? Бутюн койнинъ 
эалиси бир кереден котериле, сес-солукъсыз ешиль машиналар- 
гъа мине ве къаякъларгъадыр чыкъып кете? Оларгъа не олды, 
чылдырдылармы? Эбет, олар топланып бири-бирлерине мусафир- 
ликке, тойларгъа-джыйынларгъа бармагъа севелер, амма бутюн 
койни бом-бош ташлап чыкъып кеткенлерини анълап оламай. 
Бойлеси олмагъан эди, онынъ ичюн де Сабырлы буны анълап ола- 
май. 

Сонъки йылларда адамлар копекни пек сийрек къувандыра 
эдилер, шимди, олар бир тамам кеткен сонъ, янъгъызлыкъ дуй- 
гъусы даянылмайджакъ азапларгъа чевирильди. 

Адамлар озь истеклеринен тувгъан ерлерини терк этме- 
генлерини, озь истеклеринен эвлерини, мал-мульклерини, баба-де- 
делерининъ мезарларыны быракъмагъанларыны, тек Сабырлы 
кучелеклигинден бильген кой бошап къалмагъаныны, къомшу 
кой де, ондан о якътакиси де, учюнджиси де, бешинджиси де, онун- 
джысы да, юзюнджиси де, та денъизге барып чыкъкъандже, ярым 
аданынъ бутюн ерлери бом-бош олып къалгъаныны, анда яшагъан 
бутюн эалини озь истеклеринден тыш оларакъ айдап алып кеткен- 

лерини, эбет, асретлик ичинде къавурылаяткъан копек бильмей ве 
билип оламай эди. 

Тек бойле къалабалыкълы вакъытта ер юзюне сюйрелип 
чыкъкъан сакъаллылар, биревлернинъ мал-мульки де, яны- 
гъы ве намусы да керек олмагъан бир авуч адам къалды. 
Тааджип ки, котерильген туфаннынъ фена кучьлери олар- 
гъа токъунмады, янларындан кечип кетти. Шимди олар да 
агъызыны кенъ ачып; сессиз къычырыкъле: «Нелер ола- 
ята? Хасталар ве сакъатларнынъ, балалар ве къартларнынъ, 
бутюн бир халкънынъ не къабааты бар?! Бойле бир фаджиа- 
нынъ зуур этмеси мумкюнми, Алла сакъласын...» — деп 
багъыраяткъан фаджиалы сукюнетни динълеяткъан олсалар 
керек. 

Ешиль машиналар ичине отуртылып, белли олмагъан тарафлар- 
гъа алынып кетильген адамлар буны бильмей эдилер, оларны шу 
ешиль машиналаргъа отуртып алып кеткен адамлар да, бу фаджиа 
юзь береяткъан вакъытта койни къоралап тургъанлар да буны 
бильмей эдилер... Кимсе бир шей бильмей эди. Сен оларны багъы- 
шла, Сабырлы... 


Әрвин Умеров. 
«Янъгъызлыкъ» 


Сабырлыны насылдыр яхшы емекнинъ кокъусы токътатты. О, 
этрафны къокълады, о ян-бу ян бакъынды ве саба озю тавукъ аша- 
гъан ерни таныды. О, ашыкъкъанда унутып къалдыргъан тавукъ 
панджаларыны тезликнен ялмап ютты, маддесини къытыкъла- 
гъан къанатларны, пуфларны бирер-бирер тешкерип чыкъты. 
Сачылып яткъан къанатларны чайнагъан эди, юреги быланды, 
оксюрюк тутты. Оксюре-оксюре, вуджудында буюк ёргъунлыкъ, 
юрегинде — буюк янъгъызлыкъ ис этерек, онъа кимерде-бир 
аш берильген ерге — Дагъджынынъ эвине кетти. Бом-бош азбар 
ичинде долангъан сонъ, о бир кереден янаяткъан отьмек къокъу- 
сыны ис этти ве даянылмайджакъ бир сыкъынты оны Анифе къар- 
тананынъ азбарына алып кельди... 

Сабырлы отьмек янаяткъаныны сезди ве онынъ аджджы къо- 
къусы онынъ озюнден де зияде чекмекте эди. Эвнинъ къапусы 
артынадже ачыкъ. Джесаретсизлигини енъип, Сабырлы босагъа- 
дан ичери атлады. Онынъ джелькесиндеки юню тикленди, эр ити- 
малгъа къаршы тишлерини акъшайтты — бу ал бекленильмеген 
уджюмни бир кереден къайтармагъа, я да душманны къоркъузма- 
гъа ярдым эте. 

Янаяткъан отьмек къокъусыны ачкозьлюкнен ютаракъ, 
Сабырлы яваш-яваш адымлады. О ичериде атешнинъ шытырдап 
янгъаныны эшите, эгер мынавы отьмек къокъусы олмагъан олса, 

о артына чевирилип кетер эди, амма бу къокъу оны эп огге юрьмеге 

меджбур эте. 

Сабырлы буюк соба янында токътады, собанынъ ачыкъ 
агъызындан даянылмайджакъ отьмек къокъусы ве юрекни 
быландырыджы къара тютюн келе. Сабырлы яваштан шын- 
шыкълады ве соба янында токътады. О собанынъ ичине 
кирип, отьмек алып оламайджагъыны биле. Артына чеки- 
лип, къапу янынакельдивесобанынъагъызындан насыл этип 
атеш чыкъкъанына ве шу ерде булунгъан чырпылар ичинде 
гъайып олып кеткенине бакъып турды. Чалы обасы телюке- 
нен шытырдап башлады. Эвнинъ ичи тютюнге толды, онынъ 
бир къысымы къапудан акъып чыкъып кетмекте. Артыкъ бу 

ерде къалмакъ телюкели эди. Сабырлы яваш-яваш бурулып, кене 
азбаргъа чыкъты. Бу эвнинъ ичинде анълашылмагъан бир телюке 
догъды, деп тюшюнди копек ве янъылмады. Сокъакъкъа чыкъ- 
къан сонъ, эвнинъ пенджерелери арасындан ве онынъ ачыкъ къа- 
пусындан, ичинде къыгъылчымлары олгъан къою къара тютюн 
чыкъмакъта эди. 

Кой узерине къаранлыкъ энмекте. 

Сабырлы ог аякъларына таянып, аркъа аякълары устюне 
отурды ве сабырнен бекледи. Сонъра, бир кереден оны асретлик 
басты — башыны юкъарыгъа котерип, онынъ юрегиндеки янъ- 
гъызлыкъ дуйгъусыны даа да арттыраяткъан сувукъ ве солукъ- 
сыз йылдызларгъа бакъып, индже яныкълы сеснен улуды. Сеси 
зайыфланып, хырылдап чыкъты, Сабырлы тезден ёрулды. 

Анифе къартанайнынъ эвиндеки вазиет баягъы денъишкен, 
къыгъылчымларнынъ ерине тютюннен берабер ялын да чыкъа, 
гедже къаранлыгъындаки къара тютюн ичиндеки атеш шиддетли 
ельде ельпиреген къырмызы басмагъа ошай. Ялын хырсызлыкъ- 
нен эвнинъ сачакъларыны ялап ала. Янаяткъан отьмек къокъусы 
гъайып олгъан. 

Сабырлы салланып тура. Онынъ этрафында чешит кольгелер 
доланалар. Бир кереден Сабырлынынъ бутюн вуджуды кергин- 
лешти — аджеба, о не къадар вакъыт озюни унутты экен? Бу 
вакъыт ичинде оны ура биле эдилер, вуджудыны сенекнен дель- 
ме-делик эте яхутта къуршунлап кете биле эдилер! 

О, шиддетнен этрафына бакъынды. 

Ялыннынъ узун тиллери къапудан чапкъылып чыкъа, эп 
юксекке, дамгъа ынтыла, анда пенджерелерден атылып чыкъкъан 
озю киби къырмызы тиллернен бирлеше, туташа ве атеш пускю- 
риджи екяне къудретли мешъальге чевириле... 

Сабырлы шытырдап, гудюрдеп янаяткъан эвге якъынджа 
барды. О бойле къоджаман атешни омюринде биринджи кере 
корьмекте. Онынъ къарт сюеклери чокътан бойле къызын- 
магъан эдилер... 

Сабырлы бу иптидаий, къудретле гудюрдеген мухтешем, 
парлакъ айны заманда тантаналы ве гурь атешке сукъла- 
нып, мефтюн олып бакъып къалды, атта бу дакъкъада онынъ 
ашкъазаныны кемирип тургъан ачлыкъ биле кери чекильди. 
Янъгъызлыкъ дуйгъусы да къаякъларгъадыр гъайып олды. 
Мегер джанлы махлюкънынъ къаршысында атеш яна экен, 
демек о янъгъыз дегиль... 

Сабырлы «атешке даа якъынджа барды, оны анълашыл- 
магъан худжур дуйгъулар сарып алды.Онынъ вуджудында тен- 
дюристлик де, къувет де, ве атта ойнакълыкъ, джанлылыкъ пейда 
олды. Әгер о кульмеге бильген олса, шимди шакъылдап кулер 
эди, о кендини саба, койнинъ бошап къалгъан бир чокъ эвлерин- 
ден Сакъаллы адам хырсызлап алып кетеяткъан шифоньернинъ 
кузьгюсинде корьгенде ис эткен вазиети кене къайтып кельген 
киби дуйды. 

Әвнинъ дамы гурсюльдинен йыкъылгъан ве онъа пишириджи 
ава шиддети келип урулгъанда биле Сабырлы къоркъмады. Бу 
вакъытта атылып кеткен къорларнынъ базылары онынъ янына 
келип тюштилер. Копек, иште, акъыл ве мантыкъ даиресинде иш 
коререк, четке чекильди. 

Эвнинъ дамы йыкъылгъан сонъ, атеш бир ань сёнди, сонъра, 
маниалардан азат оларакъ, даа пек гурьленди. 

Адетте, сокъакъта юзь берген алельхусус адиселернинъ сейир- 
джилери япкъаны киби, Сабырлы эшкъ ве сабырсызлыкънен 
этрафына бакъынды — аджеба, мени корьгенлеримни башкъалар 
да коре экенлерми? Теэссуратларынен болюшмеге ашыкъты. 

Копекнинъ назарына насылдыр къыбырдамай тургъан шей 
илишти, чокътан таныш ве меракъсыз бир шей киби назары онда 
чокъ токътамады. Бир саниеден сонъ кене о шейге бакъты. Онынъ 
къаршысында, йигирми метр къадар авлакъта къыбырдамайып 
бир адам турмакъта. Мадам ки, якъын ерде адам тура, демек, 
ондан узакъ олмакъ керек. Сабырлы мукъайтлыкънен яваш-яваш 
джылышып, чам агъачы астындаки исарнынъ джагъасына барып 
пусты, озю гизленген ерден адамгъа, бельки де озюнинъ душма- 
нына бакъты: янаяткъан эвден кельген сыджакъны копек къо- 
лайлыкънен терк этмек ниетинде дегиль. 

Адамнынъ тышкъы корюнишинде гъайры табиий бир шей ёкъ, 
аякъларында чызма, устюнде шинель, бир элинде къолтукъта- 

якъ, онъа таянып тура. Бу адам таш киби къатып тургъаны ичюн 
де копекте шубе догъурды. Адам къыбырдамадан ве козьлерини 
къыпмадан атешке бакъып турмакъта. Атешнинъ къырмызы 
шавлелери таш адамнынъ юзюнде ойнай, бу вакъытта о джан- 
лыгъа бенъзей эди. Таш адамларнен исе копек эвельден 
таныш эди. 

О бир таш адам мектеп огюндеки мейданлыкъта юкселип 
тура, устюнде тыпкъы шойле шинель, тек къолтукътаягъы 
ёкъ, сагъ элини къойнуна сокъып тура, дерсинъ, бойледже, 
тюшип кетеджек юрегини тутып тура. Оны бир заманларда 
койге парча-парча этип кетирген эдилер — башта арабагъа 

къойып башыны алып кельдилер, сонъра машинанен аякъ- 
лары келип чыкъты, энъ сонъунда исе кевдесини кетирдилер. 
Кетирильген шейлернинъ эписи мектеп азбарынынъ кошесинде 
обаланып яткъан вакъытта Сабырлы оларны къокълап бакъмакъ, 
не экенини тайин этмек истеди. Эбет, анълашылгъан шей, копек 
къокълангъан еринде озь бельгисини къалдыра тургъан. 

Сабырлы «бельги» къалдырып тургъан вакъытта оны сабысы 
Айдер корьди. Чылдыргъан киби фырланып, буюк бир ташны 
алып, Сабырлынынъ къурсагъына яндырды. Копек даа бетеринден 
къоркъып, аман аягъыны йиберди ве къачып кетти. Бу вакъыт- 
къадже сабысы оны ич урмагъан ве сёгмеген эди. Демек, шимди о, 
пек фена ве багъышланылмайджакъ бир иш япты. 

О вакъытлардан сонъ, хусусан, таш адам ерине тикленген, мек- 
теп бинасындан да, койнинъ энъ юксек эвинден де зияде юксель- 
ген, озь ишиле мешгъуль адамларнынъ сыртына уяныкълыкънен, 
кескин козь ве нуфузлы назарнен бакъып тургъан сонъ, Сабырлы 
эндише ве мукъайтлыкънен оны айланып кече эди. 

Демек, шимди де мукъайт олмакъ зарар этмез. 

Таныш олмагъан адамнынъ юзюнде эп атеш шавлелери ойнай, 
о кене де къыбырдамайып тура, нефес де алмагъан киби. Тыпкъы- 
тыпкъына таш адамнынъ озю... 

Лякин Сабырлы янъыла эди. Бугунь саба Сакъаллы сакъат- 
лагъан о атнынъ козьлеринден сессиз акъкъан козьяш киби бу 
адамнынъ да козьлеринден акъкъан козьяшлары янакъларыны 
сылаткъан эди. Сабырлы къаранлыкъта буны эслемеди. 

Бу адам таштан дегиль эди. Таштан япылгъан адамлар агълама- 
гъа бильмейлер... 

Эбет, копек къартайды, адамнынъ агълаяткъаныны дуймады 
ки, демек, къартайды. Бунынъ шашыладжакъ ери ёкъ... 

Ачлыкъ корюнмез йылан киби бутюн тени бою джайрап кетти. 
Вуджуды сувукътан титреп башлады. Амма янып битеяткъан 


Сюргюнлик деври къырымтатар 
эдебияты (1944—1990) 


«ә 284 „оу 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


атешке якъын бармакъ телюкели экенини о яхшы биле. Сабырлы 
де адамгъа, де сёнеяткъан атешке бакъып турды. 

Бутюн бу вакъыт девамында адам къыбырдамады. 

Бойле беклевден бизге копек уфулдап кокюс кечирди. Бу 
вакъытта адамнынъ бутюн кевдеси бир кереден къыбыр- 
данды, салланды, чантачыгъыны элинеалды — онынъ ичинде 
шакъылдагъан демир сеслер эшитильди. Адам къолтугъына 
таянып, бир аягъыны сюйрей-сюйрей янашадаки эвге догъу- 
рылды. О эвнинъ азбарындан ач айванларнынъ сеслери эши- 
тиле эди. Сабырлы адамнынъ артындан кетти. 

Бу адамнынъ озю копекни меракъландырмай. Лякин оозю- 
нинъ аля даа индже дуйгъусынен адамнынъ чантачыгъындан 
келеяткъан отьмек къокъусыны сезди. Бу къокъу копекнинъ 
ичи-багъырыны къувурды, силекийлерини акъызды. 

Адам ахыргъа догъурылды. Сабырлы къапу янына баргъанда 
токътады, дивар джагъасындан пусты. Әгер бекленильмеген 
уджюм олса, арт тарафтан оны дивар къорчалайджакъ. Адам иче- 
риден чыкъты, чувалчыгъыны босагъа янында къалдырды, озю 
топаллай-топаллай шу ердеки пичен скирди янына барды. 

Сабырлы аман чувалчыкъны къокълап бакъты, тап башы 
айланды, оны явашчыкътан тишлеринен тырнап бакъты — басма 
къавий эди. Аякъ сеслерини эшитип, деръал четке чекильди. Адам 
бир топ пиченни бош элинен кокрегине басып туткъан алда кене 
топаллап ахыр ичине кирди. 

Сабырлы кене чувалчыкъкъа таба сюйрельди, онъа барып 
етейим дегенде, кене артына сычрады. Адам къайтып кельмекте 
эди. Бир ерде тегин турмагъан адам, део якъкъа, де бу якъкъа юре 
бергени не экен! 

Адам бир шей алмакъ истер киби ерге эгильгенинен Сабырлы 
сокъакъкъа чапып чыкъты. Эбет, о ерден не аладжакъ — белли 
шей — таш алып, онъа фырлатаджакъ. 

Адам чувалчыкъны сюйреерек, Сабырлыгъа догъру юрюш 
этти. Юрюшинден корюне ки, онынъ акъылында феналыкъ ёкъ, 
копекни сечмеген биле олса керек. 

Адам Сабырлынынъ янындан сес-солукъсыз кечип кетти. 
Копек онъа, чувалчыгъында отьмек олып да оны ашамакъ истеме- 
ген худжур адамгъа такъылды. 

Адам экинджи эвнинъ ахырына, сонъра учюнджи эвнинъ ахы- 
рына кирип чыкъты. Анда о пичен ташып отурмады. Иште, кирди 
ве къайтып чыкъты. 

Дёртюнджи эвден чыкъкъан сонъ, азбарны доланды, эв ичине 
де кирип чыкъты. Мемнюниетсизликнен сомурданаракъ, топал- 

лай-топаллай кене биринджи эвге кельди. Чувалчыгъыны алмады. 

Сабырлы исе чувалчыкънынъ къаерге къойылгъаныны эслемей 
къалды. Әвге, я да ахыргъа кирмеге сакъынды, барып да бу 
тузакъ олса, сонъ не япар? 

Копекнинъ азапланувы даянылмаз дереджеге кельди. 

О, яваштан улуды. Сувукъ ве къара кокке, къаранлыкъ ве 
кимсесиз сокъакъларгъа, бом-бош эвлерге бакъып ойле бир 
улуйджагъы кельди ки, бойле истек эвеллери онда бир заман 
олмагъан эди. 

Бир элинен пиченни къучакълап туткъан адамнынъ ёл 
бою къолтукътаягъыны такъылдатып келеяткъаныны корь- 
ген Сабырлы кене четке къачып кетти. Азбаргъа киреджекте 

адам исаргъа таянып турды, Сабырлы юньлерини къабартып, 
эр шейге азыр олып тургъан тарафкъа тикилип бакъты. Сонъра 
сесини чыкъарып, копекни чагъырды: 

— Кель! Кель бу якъкъа! 

Сабырлы еринден къыбырдамады. Адам кетти. Копек тургъан 
еринде чонъкъайып отурды. Бекледи. Тезден аякъ сеслери эши- 
тильди ве адамны корьмезден эвель, Сабырлы отьмекнинъ кескин 
къокъусыны сезди. 

— Ма, къоркъма! — деди адам юксек давушнен. Сабырлы онынъ 
чагъыргъаны ичюн дегиль, ичини тырнаяткъан ачлыкъкъа дая- 
налмадан инъильтиге бенъзеген сес чыкъарып шыншыкълады. 

Бу вакъытта онынъ тарафына недир фырлатылды. Сабырлы аде- 
тиндже четке атылды, амма о шей келип тюшкен сонъ, таш дегиль 
де отьмек экенине тамамиле эмин алда онъа догъру сычрады. 

Отьмек йымшакъ эди, ондан текяран махорка къокъусы келе, 
парчалары исе тишлери арасында хош къысырдай. Сабырлы 
бир кесек отьмекни агъызындан тюшюрмеген алда ялмап-ютты. 
Онынъ башы айланмакъта эди. 

— Кельсе, бу якъкъа, кель дейим санъа... — депахырын давуш- 
нен чагъырды адам. Ве Сабырлы, эппи вакъыттан берли, кен- 
дине ташлангъан отьмекни биле таш зан эткен копек, сес кельген 
тарафкъа яваш-яваш кетти. 

— Кель, къоркъма, — деди адам ве озю ерге отурды. 

Бутюн яныкъларны, дешетлерни унутаракъ, онъа берильген 
бир кесек отьмекке тешеккюр бильдирмек ичюн дегиль, бу адамда, 
онынъ сесинде Сабырлынынъ озю ис эткен кедер аэнкини сезгени 
ичюн асретли ве мазун сеснинъ даветине берилип, чагъыргъан 
адамнынъ янына барды. О адам да, бельки, бирден ят олып къал- 
гъан бу кок астындаки асретликтен ве эзиджи тынчлыкътан, янъ- 
гъызлыкътан къачынмакъ, арынмакъ истейдир... 

Адам онынъ башыны сыйпады, араретли, мераметли инсан 
эли Сабырлыны башыны салындырмагъа ве козьлерини юмма- 
гъа меджбур этти. Лякин копекнинъ япыкъ козьлери ара- 
сындан, деми бу адамда олгъаны киби бири-бири артындан 
козьяшлары акъып чыкъмакъта эди. 

— Ач олдынъмы, къартым? Санъа не олды... — деп сомур- 
данды адам. Сабырлы кокюс кечирди: о, озюне не олгъаныны 
анълатып олса эди, эгер о, лакъырды этип олса эди!.. 

Адам еринден турды ве копекни озь артындан чагъыра- 
ракъ, яваштан сызгъырды. Олар азбаргъа кирдилер. Адам 
чувалчыгъында олгъан отьмекнинъ эписини — ярым бухан- 
каны — чыкъарды ве бир къач кесекке болип, копекнинъ 
огюне къойды. Копек отьмекни ашыкъмайып, тыныш алып 
ашады. Кендини токъ ис этти, къызынды. 

Эй сени къартлыкъ... Бир кесек отьмек ве бир агъыз эйи сёз... 


Әрвин Умеров. 
«Янъгъызлыкъ» 


яя 


Бойледже, олар койнинъ бутюн азбарларына кирип-чыкъты- 
лар, агъыр арбий йылларда мында сакъланып къалгъан айванлар- 
нынъ эписине ем бердилер. Сонъра мектеп янына кельдилер. Адам 
ёл четиндеки арыкъ янында яткъан насылдыр копчекли шейни 
ынъкъылдай-ынъкъылдай котерди. Саба койнинъ бутюн эалиси 
бу шейнинъ янында тура эди. Олар бу шейни янашадаки эв ичине 
алып кирип къойдылар. Бундан сонъ, корюниши буюк, амма о 
къадар агъыр олмагъан дигер шейни де котерип алып кетти ве эв 
ичине ерлештирдилер. 

— Әр шейни сокъакънынъ ортасында ташлап кеткенлер... 
— деп сомурданды адам. — Дерсинъ, энди аят биткен... Тикиш 
машинасы истейсинъми, сылапчы истейсинъми, мына, эр шей 
мында ята!.. Дерсинъ, эндиден сонъ урба да киймеджеклер, бала 
да догъурмайджакълар... 

Сабырлы адамнынъ фикирлерине къошулгъан киби енгиль 
адымларнен онынъ янында чапкъалап бара. Къара кок морарды. 
Йылдызлар гъайып олып башладылар. Салкъын ве сакъав саба 
ачылды. 


Адам койни терк этмекте эди. О, шиддетли арекетлернен къол- 
тукътаягъыны ве сагълам аягъыны котерип баса. Яралы аягъы исе 
ёлда билинир-билинмез из къалдыраракъ, сюйреле. Дерсинъ, бу 
инсан аягъынынъ изи дегиль, насылдыр сырлы язы... 


Адам къамбырлангъан алда кениш адымларнен артына бакъ- 
майып кете; Сабырлы не ичюндир онынъ артындан етишмеге дже- 

саретленмеди, йигирми адым къадар артта кетти. Бойледже, олар 
пек чокъ вакъыт ёл юрьдилер. 
Оларнынъ арасындаки месафе кеттикче узакълашты, эп 
узакълашты. 

Ниает, Сабырлы пек артта къалды. Адам огдеки тёпенинъ 
артында гъайып олмагъандже Сабырлы онъа бакъып турды, 
сонъра ёлдан четке чыкъты, бираз юрьген сонъ, гурь отлар- 
нен къаплангъан межа ичине кирип ятты. Башыны аякъ- 
лары устюне къойып, созулгъан алда баягъы вакъыткъадже 
айдын кокке бакъып ятты. Сабырлынынъ ачыкъ козюне 

чыбын къонды, о энди чыбынны къувып оламай эди... 
Къырымтатарлар ватанындан къувулгъан сонъ, бир кунь 
кечти ве экинджи кунь башланды... 

1. Икяеде насыл фаджиалы вакъиа тасвирлене? 

2. Языджы къуллангъан усулгъа сиз насыл къыймет кесесиз? Муэл- 
лиф не ичюн бойле усулны къуллана? Айван сымасы вастасынен инсан 
аятыны тасвир этюв къайсы языджыларнынъ эсерлеринде расткеле? 

3. Сабырлынынъ арекетлерини ве тюшюнджелерини тасвир эткен 
къайсы къысымлар сизге терен тесир этти? 

4. Къырымтатар халкъыны 1944 сенеси майыс 18 куню ватанындан 
сюргюн этилюви акъкъында къартана, къартбабанъызнынъ, сой-акъра- 
банъызнынъ хатырлавларыны язып алынъыз. Топлагъан малюматла- 
рынъызгъа эсасланып сыныфынъызда Хатире кунюне багъышлап тедбир 
кечиринъиз. 


КЪАРА ПОЕЗДЛАР 


Икяе 
(къыскъартылып алынды) 


Бала къычырып, тыйылып, талап этип агълай. Сонъки кучю- 
нен имдат сорап, талагъы къатып агълай. Дерсинъ, къапавлы 
къапу аралыкъларындан ичери атылып кирген йылдырым парча- 
ларынен ёлакъланып тургъан къоджаман пульман вагоны ичин- 
деки зифт къаранлыкъта онынъ назик эльчиклерини къайыралар. 
Баланынъ агълавы аваны пычкъынен кескен киби, титреерек, 
вуджутларда акс-сада бере, гуя даянылмаз агъры аэнклери онынъ 
агъызындан чыкъып, авада учып юрелер... 

— Тыкъат шунынъ богъазыны! — деп къычырдылар къа- 
ранлыкъ ичинден. 

Баланынъ сеси седа кетти, дерсинъ, оны чекиштирмекте 
олгъан адам бир кереден ашыкъты ве онынъ бутюн сюеклерини 
шатыр-шутыр сындыра башлады. Копчеклер исе «шай-шай, 
шай, эбет, шай!» — диерек, тенекенен орьтюли агъач дивар- 
лар ичиндеки тынчыкъ аванен ве фена къокъулы къаранлы- 
кънен, терлеген ве алсызлангъан адамларнен, хаста бала- 
нынъ къычырувынен, ананынъ къоркъулы ве къайгъылы 
фысылдысынен толу бошлукъны саллай берип ким бильсин 
къаякъларгъа ашыкъмакъта. 

— Тынчлан, кичкенем... Тынчлан, джаным... Къае- 
ринъ агъыра?.. ашамакъ истейсинъми?.. Мен шимди, мына 
шимди... — деп фысылдай ана титреген давушнен. 

Бу эснада кене ачувлы къычырыкълар эшитиле: 

— Тыкъат шунынъ богъазыны дейлер санъа! 

Копчеклер исе — «шай-шай, шай, эбет, шай!» — демир излерни 
эп утюлейлер, вагон саллана, къуруп къалгъан тахталар гъы- 
джырдайлар. Вагон тышында насылдыр демир экинджи бир 
демирге токътамайып урула, дерсинъ, морзе элифбесинен эп бир 
шейлер айта. 

Бала нефес алмадан кеттикче къатты къычыра. Онынъ сеси 
салланып тургъан репродукторнынъ сеси киби де узакълаша, 
де якъынлаша, корюле ки, ана энъ сонъки имкяндан файдалан- 
макъта — я оны саллай, я даагъызыны тыкъата. 

— Әгер сесини тындырмасанъ, чоджугъынънынъ башыны узип 
атарым! 

Бу сесте нефрет, шиддет ве къоркъузув бар. Лякин коп- 
чеклернинъ тасырдысы, тахталарнынъ гъыджырдысы, баланынъ 
агълавы, дивар тышында токътамадан бири-бирине уруларакъ, 
морзе элифбесинен этрафкъа «сос» имдаты сигналлары ёллап тур- 
гъан демир парчасынынъ сес ичинде бу сес аджыныкълы олып 
эшитильди. 

— Тыкъат шуны... 

— Сен озюнъ тыкъан, — дей кимдир джесаретсизликнен. — 
Корьмейсинъми, бала... хаста. 

Дерсинъ, бу шаматадан уянгъан киби кимдир ынъранды, экин- 
джиси оксюрди, учюнджиси ачувнен сёгюне, дёртюнджиси нелер- 
дир сёйлене, такъмакълай — эркек, къадын, къарт, яш сеслер- 
нинъ къошулувындан бир гурюльти асыл олды. 

— Ёкъ — деп къычыра делидже давушнен адам. — Мен артыкъ 
даянып оламайым! Даянып оламайым! 

Кимдир тёпеден сычрап тюше, вагоннынъ саллантысы алтында 
саллана берип, наралар арасындаки ёлакъта чапкъалап башлай. 


Әрвин Умеров. 
«Къара поездлар» 

— Артыкъ даянып оламайым, мен делиририм! 
Адамнынъ озю корюнмей. Амма сесининъ джылышувындан 
анълаптыла ки, о джылыша берип, къапу янына кельди. 
— Ачынъыз! Ачынъыз! — О юмрукъларынен демир парча- 
ларынен мыкълангъан къалын тахталарны дёгип башлай. 
— Ачынъ! Ава беринъ! 
О, чызмаларынен тепмелей. Онынъ шаматасына акс-сада 
берген киби шу ерде тургъан къопкъа дангъырдап башлай. 
— Мынавы текмиль джайгъан! 
— Тындырынъ шуны! 
— Эм керчектен де нефес алмагъа шей ёкъ, ачсынлар! 
— Бекле, башынънен ур, ачарлар санъа! 


Сюргюнлик деври къырымтатар 
эдебияты (1944—1990) 


Адамлар янларында доланып юрьген олюм кольгесини сезип, 
бу кольгенинъ янъылып анджакъ онъа токътайджагъындан къор- 
къып юкъламай яткъан олсалар керек, копчеклер устюне ерлеш- 
тирильген тенекели агъач дивар ичеридеки къара бошлукъ бирден 
джанланды, шаматалады... 

Кимерде вагон тахталарынынъ арасындан ёлакъ-ёлакъ ярыкъ- 
лар корюне, титреп ала ве чаресизликнен кениш ачылгъан 
козьлерни, азаплы юзьлерни айдынлаткъанынен ёкъ олып кете- 
лер, дерсинъ, япышкъакъ, фена къокъулы къаранлыкъ ичине 
батып къалгъан яныкълы сеслерни даа да кучьлендирелер. 
Ачынъыз, олеятамыз! Ачынъыз, ачынъыз... 

Къапу янындаки сес бир кереден къарылды, шыншыкълады. 
Окюрип агълады. 

Тенекели агъач диварлар ичине къапатылгъан къара бошлукъ 
кийикче, девамлы чапувдан сонъ, эп явашлай ве ниает, токътай. 
Дерсинъ, эшелоннынъ сарсынтыларындан уянгъан киби, къапуда 
чызмаларнынъ урулывындан патлавлар асыл ола. 

— Ачынъыз! Ачынъыз! 

Къапу янында кимлердир итеклеше. Яш енъген олса керек, 
кене къапуны тасырдата. Даа якъында яшап кечирген дешеттен, 
айыптан ве агърыдан онынъ сеси даа да шиддетли эшитиле. Къа- 
пунынъ къалын тахталарыны о, эллеринен, аякъларынен дёге: 

— Ачынъыз! — Бу сес сонъсыз ялварув ве къаргъыш киби эши- 
тиле. «Ачынъыз!» — текяран ава беринъиз. «Ачынъыз!» — къай- 
даларгъадыр учып кетеяткъан бу къаранлыкъ къуюнынъ ичине де 
йылдызлы гедженинъ бир кесечиги бакъсын. «Ачынъыз!» — озю- 
мнинъ къолларымны, адамларнынъ юзьлерини корейим, мен де 
башкъалары киби инсан экенимни ис этейим. «Ачынъыз!» — мына 
бу балачыкъ олип оламай, онынъ джаны эр ягъы тенеке ве демир- 

лернен пекитильген бу къапаныкъ олюм ящиги ичинден чыкъып 
оламай! 

— А-чынъ-ыз! 

Чапып келеяткъан адамларнынъ аякъ давушлары. Сакъчы 
копеклернинъ урувлери. Бири-бирлерине къычыргъан къа- 
рыкъ ве къалын давушлар: 

— Бизим тарафта эр шей ёлунда! 

— Бизде де! 

— Мында не ола? — Парлакъ ярыкъ къапу ачылмасыны 
талап эткен адамны айдынлата, онынъ гъарип юзюне, акъ 
тюшкен козюне бинълернен ине олып санчыла. Къаракуль 
къалпакълы къарт алсызлыкънен нарагъа таянды. 

— Сонъ, мында не ола? — деп къычырды ашадан давуш. 
Вагон къапусы янында учь адам тура. Бириси элиндеки фенернен 
вагон ичини айдынлата, эли янында исе эки аскер автоматларыны 
азыр туткъан алда ичери бакъа. 

— Сизлерден сорайым... 

— Бала ольмекте... — дей бир козюне акъ тюшкен тав- 
шандудакълы адам, титреген давушнен. О русча зар-зорнен лаф 
эте. — Ава етишмей. Нефес алмагъа чаре ёкъ! 

Адам артынабакъып ала. Джеп фенерининъ нуруадамбакъкъан 
тарафкъа догърула, нараларда отургъан ве яткъан адамларнынъ 
юзьлеринде тая, элинде бала туткъан къадында токътай. Къадын 
козьлерни къамаштырыджы ярыкъны дуймай. Онынъ къара, йыл- 
тыравукъ сачлары дагъыныкъ, ачыкъ тёгерек омузлары, бем-беяз 
кокюслери устюнде далгъаланып туралар, о кокюслерининъ де 
бирисини, де дигерини чаресиз алда башыны салындырып яткъан 
баланынъ агъызына тыкъаджакъ олып тырыша. Къадыннынъ 
юзюнде дешет ифадеси къатып къалгъанына бакъмадан о, дюль- 
бер эди. Эппи вакъыт эр кес сусты. 


Эрвин Умеров. 

— Капитан аркъадаш... — деди акъырын давушнен аскерлер- 
нинъ бири. 
— Не «капитан», не «капитан»!.. — фенернинъ ярыгъы сёне, 


сонъ кене яна, къадыннынъ тёгерек омузларыны мукъайтлыкънен 
айдынлата, ялай. Къадын ушюген киби титрей, онынъ узун пар- 
макълары баланы эйидже сармакъ ичюн о якъкъа-бу якъкъа чап- 
къалайлар. 

— Къопкъаларны да тёкмек керек. Пек сасыйлар, — деп сёзюни 


девам эте тавшандудакъ адам. — Гедже-куньдюз вагондан чыкъ- 
мадыкъ. 
— Тёкип етиштирирсинъ. — Ярыкъ капитаннынъ аякълары 


астына чапып тюше ве андаки уфакъ ташларны айдынлата... — 
Тезден балабан станция олур... 

Къапу ачыкъ къалды — капитан огге кетти. Онъа мураджаат 
эткен аскер къушагъыны тюзете ве яваштан куле. 
— Амма, бакъынъыз, булды-мулдысыз олсун... — коман- 
дири ве аркъадапты артындан чапып кете. Вагон ичи баягъы 
ярыкъ, йылдызлы кокнинъ бир ёлагъы онынъ ичине бакъып 
тура. Къопкъаларнынъ сасыгъы биле гъайып ола. Анда- 
мында мемнюн сеслер эшитиле... 

Къарт сес-солукъсыз нара янындан кетти ве тёпеге 
мине башлады. Онынъ огълу гъалибане тавурнен этрафына 
бакъынды. Онынъ дикъкъатлы, ачкозь назары эппи вакъыт 
балалы къадынгъа догърултылды... 

Бала сусып къалды. Джеваире балачыгъынынъ зайыфла- 

гъан ве яваш-яваш къатып башлагъан тенчигини эп юрегине 
баса, оны къучакълагъан сайын юрегининъ урушыны ачыкъча 
эшиткен киби ола. Бу — ёргъун къанны айдаштыраракъ, онынъ озь 
юрегининъ урувы эди; баланынъ юреги исе энди токътагъан эди. 

Джеваирени худжур сакинлик сарды — учь кунь девам эткен 
юкъусызлыкътан сонъ энди о раатлана биле. Энди юкъламакъ 
мумкюн, бу дакъикъаларны онъа Алла багъышлады: огълу татлы 
юкъуда, демек, энди тюзелип башлады... 

Озюнинъ сонъсуз айненнисини айтаракъ, вагон насыл яхшы 
салланмакъта «Юкъла энди, юкъла энди, юкъла энди...» Ве о, 
бунъа къаршы турып оламай. Бойле аэнк алтында о, юкъугъа эп 
терен дала ве бу тынчыкъ ве сасыкъ вагоннынъ ичинден чыкъып 
кете, парлакъ нурларгъа гъаркъ олгъан ёлнынъ четинде тура. Бу 
ёл пек кениш, арабанынъ артындан кучючик тоз булутчыкъ чап- 
къалап кете, узакъта, мавы уфукъта дагълар юкселип туралар, 
солда, козь еткен къадар ерде, чёль ясланып ята. Мавы кокнинъ 
теренликлеринде чочамий торгъай чивильдей. Авада баарьки чёль 
чечеклерининъ къокъусы... Энди аз къалды, олар тезден келедже- 
клер... Бу «тильсиз»лер къувулгъан сонъ, иншалла, энди эр шей 
яхшы олур... 

1. Икяеде насыл фаджиалы вакъиа тасвирлене? 

2. Вагон ичиндеки вазиетни муэллиф насыл тасвирлей? Инсанлар 
къара вагон ичинде насыл алгъа кельгенлер? Вазиетнинъ агъырлыгъыны, 
амансызлыгъыны языджы насыл сёзлернен ифаделей? 

8. Баласы ольген сонъ Джеваирени насыл дуйгъулар сарып ала? Дже- 
ваире насыл алда? Джеваире тюшюнде нелерни коре? Насыл левхалар 
джанлана? Джеваире тюшюнде корьген левхаларнынъ манасыны сиз 
насыл анълайсыз? 

4. Эсернинъ эсас гъаесини къайд этинъиз. 

ИБРАИМ ПАШИ 
(1918—2008) 


ооо особую оюсу 


Ибраим Паши Алушта районынынъ Тувакъ коюнде койлю къо- 
рантасында догъды. Башлангъыч кой мектебинден сонъ Алуштада 
къырымтатар орта мектебини битирди. 

1939 сенеси Акъмесджит педагогика институтынынъ къы- 
рымтатар тили ве эдебияты болюгине кирди, лякин Ватан дженки 
башлагъаны себебинден институтны битирип оламады. Къырым 
койлеринде оджалыкъ япты. Институтта окъув йыллары бедиий 
эсерлер язып башлай. Ибраим Паши несир саасында иджат эте. 

Сюргюнлик йыллары къуруджылыкъ ишлеринде чалышты. 
1965 сенеси Ибраим Паши «Ленин байрагъы» газетасына ишке 
давет этиле. Газетада о, эдебий хадим, сонъра болюк мудири вази- 
фелеринде 1984 сенесинедже чалышты. 

Ибраим Пашининъ биринджи китабы 1970-инджи сенеси 
нешир этильди. Бундан сонъки девирде онынъ яратыджылыгъы 
олдукъча семерели олды. «Йылдыз» меджмуасында ве айры китап 
оларакъ чокъ икяе, повесть ве очерклери нешир этильди: «Юрек 
эмиринен», «Йылдызлы геджелер», «Бир афта», «Алтын боялар», 
«Узюльген зынджыр» романы ве дигер эсерлери. Ибраим Паши- 
нинъ эксерий эсерлеринде кой аяты тасвирлене. Языджы адий кой- 
люлернинъ сымаларыны ярата, оларнынъ виджданлы, намуслы, 
инсаниетли инсанлар олгъаныны косьтере. 

Джемиеттеки чешит проблемалар, ахлякъ меселелери, севги 
ве аилевий мунасебетлер эсерлерининъ эсас мевзулары. Ибраим 
Пашининъ яратыджылыгъында аятий къуванч, инсангъа урьмет, 
этрафтаки барлыкъкъа, табиаткъа меракъ ве севги ифаделене. 
Языджы озь эсерлеринде джанлы аятий левхалар, зийнетли табиат 
манзараларыны ярата. Инсан дуйгъу, фикирлерини инджеликнен 
ве психологик теренликнен ача. Ибраим Паши къырымтатар эде- 

бий тильни темелли бильген языджы. О, тиль васталарыны уста- 
лыкънен къуллана. 
Ибраим Паши халкъ ичинде яшагъан, тербие алгъан, халкъ 
аятыны терен бильген ве теткъикъ эткен языджыдыр. 
Къырымгъа къайткъан сонъ Ибраим Паши эдебий яра- 
тыджылыгъыны фааль девам этти. Сонъки йыллары Къы- 
рымда онынъ колемли ве меракълы эсерлери: «Джанлы 
нишан» романы, «Къараманлар», «Бабамнен субет» ве дигер 
икяелери нешир олунды. 

1. Ибраим Пашининъ аятий ве иджадий ёлуны тасвир этинъиз. Сиз 
насыл тюшюнесиз, не себептен истидатлы студентнинъ яратыджылыкъ 
фаалиети кеч башлады? 

2. Ибраим Пашининъ эсерлеринде насыл муим мевзу, меселелер акс 
этильди? 

8. Не ичюн Ибраим Пашининъ эсерлери халкъчанлыкъ рухунен ашлан- 
гъан демек мумкюн? Эсерлерининъ къайсы хусусиетлери бу фикирни 
исбат эте? 


Ибраим Пашининъ «Бабамнен субет» 
икяесининъ гъаевий мундериджеси 


Икяенинъ къараманы муреккеп ве агъыр омюр кечирген эсли- 
башлы адам, янъгъыз къалгъанда, мерхум бабасынен, хаялында 
оны козь огюне кетирип, субетлеше. Бу бедиий усулдан языджы- 
лар чокъ файдаланалар. Огълу бабасына олып кечкен вакъиа- 
лар акъкъында икяе эте. Сиясий баскъы, репрессиялар девринде 
чокъ зиялы койдешлерининъ гъайып этильгенлерини айта. Энъ 
мешакъатлы фаджиа — халкъымызнынъ сюргюн этилюви ве 
сюргюнликте акъаретленюви, азаплар чекюви. Огълу бабасына 
бугуньки куннинъ вазиети, агъырлыгъы акъкъында икяе эте. 

Икяеде муэллиф девамлы тарихий девирни къаплап алгъан 
аятий левханы ярата. Девлетте юзь берген ве инсанларнынъ такъ- 
дирине терен тесир эткен фаджиалы адисе, вакъиаларны косьтере, 
гъайып этильген койдешлернинъ адларыны буюк аджынувнен 
анъа. Икяенинъ къараманы халкъымызнынъ келеджегини къай- 
гъырып, чокъ зарур меселелер узеринде тюшюне ве окъуйыджы- 
ларны да тюшюнджеге далдыра. 

БАБАМНЕН СУБЕТ 


Икяе 


Янъгъызлыкъ инсанда бир такъым шубели, базан худжур 
ойлар къозгъай. Ондан къуртулмакъ мумкюн олмай, даима 
акъылына келип тура, инсанны белли дереджеде раатсыз- 
лай, атта тёнъюльдире. 

Бугунь эвде пайнозюм къалдым. Апайым эки торуны- 
мызны алып, анасына мусафирликке кеткен. Эки-учь кунь- 
люк ашны азырлап, буздолапкъа къойгъан. 

Шимди мен эвде къаравул оларакъ къалгъаным. Пенджере 
янында отурып, тышкъа, уфакъ багъчачыгъымызгъа бакъам. 
Къонмакъта олгъан кунешнинъ сонъки шавлелери къою ешиль 
япракъларда ойнай, сонъра, яваштан козьден гъайып олып кете- 
лер. Бираздан аслы да корюнмейлер. Къаранлыкънынъ къою пер- 
деси тереклер, отлар арасында гизлене. 

Янъгъызлыкътан тарсыкъам. Тюшюнджелер мени къыйнай, 
эзиетлейлер. Олар эм татлы, эм де дамсызлар, факъат къуртул- 
макъ къолай дегиль. Вакъыт исе дуюлмадан, гъает агъыр кече. 

Бабам акъылыма тюшти. Альбомны алып, фотосуретлерге 
козь ташлайым. Олар тюрлю йылларда, чешит ерлерде чыкъа- 
рылгъан. Мына, бабам озь талебелери арасында. Гъурурлы, оть- 
кюр бакъышлы. Әр бир фотосуретнинъ озь тарихы, такъдири бар. 
Суретлерге бакъам ве бабамны корьген къадар олам. Аслында 
бабамны бир дакъкъа биле акъылымдан чыкъармайым. Бу, шубе- 
сиз, ич де мумкюн дегиль. 

Копек авлады. Мен кельген адамнынъ Къубедин экенини 
деръал анъладым. Эм янъылмадым. Къубедин тиджаретнен огъ- 
раша. Ашайт маллар тюкяны бар. Анда къуш сютюнден башкъа эр 
шей сатыла. Тек паранъ олсун. 

Достум эки йыл эвельси бош участка алып, анда мейва терек- 
лери отурткъан. Шимди шу багъчада чалышаджакъ багъчеванны 
къыдыра. Кунюне учь кумюш тёлейджек ола. Кечкен сефер мен 
онъа бу иште ярдым этеджек олып ишандыргъан эдим. Шимди о 
къаршымда отура. Менден эйи сёз беклей. Мени исе багъчевангъа 
тёлейджек акъча меракъландырды. 

— Учь кумюш азлыкъ этмезми? — деп сорадым. 

— Ишханелерде биле бойле иш ичюн юз кумюштен зияде тёле- 
мейлер, — деди. 

Мен Къубединге багъчеваннынъ къайда отургъаныны, адыны 
ве сойадыны айтып анълаттым. О, ойле къуванды ки, бир филь- 


дериджеси. «Бабамнен субет» 


Ибраим Пашининъ «Бабамнев 
субет» икяесининъ гъаевий мун- 

джан къаве ичмеге дахи беклемеди. «Анда ичерим», — деди де, 
кетмеге аптыкъты. Мен оны озгъардым. 
Достум ёлкъапудан чыкъар-чыкъмаз, мени кене бабамнен 
багълы тюшюнджелер сарып алдылар. Бабам элли докъуз 
яшында экенде кечинди. Сагъ олгъан олса, шимди юз он еди 
яшында оладжакъ эди. Диван узерине ясланып отурам ве 
хатырлайым. Кяде бир альбомны къарыштырам. Фотосу- 
ретлерден козьлеримни алмайым. Онынъ аятынен багълы 
энъ уфакъ, эмиетсиз вакъиаларны биле унутмамагъа тыры- 
шам. О, козьлеримнинъ огюнде, санарсынъ, тири оларакъ 
джанлана, гуя ич бир шей денъишмеген. Узунджа бойлу, 
кенъ джавурлы, къавий билекли, арекетчен ве нарын. Тегиз 
буруны тюбюндеки къара мыйычыгъы онынъ эсмери юзюне 
даа да ярашыкълы къыяфет бере. Ойчан къонъур козьлери даима 
алевленип яналар. Башында къумрал къалпагъы. «Акъмесджитте 
бир караимге тиктирген эдим», — деген эди. 

Бабам, оджа олгъан киши эдепли, тербиели, эр кестен яхшы 
кийинмек, нумюне косьтермек керек, деп сая эди. Бунъа бутюн 
вакъыт риает этип яшады. 

О, Мустафа дедемнинъ изинден кетмеди, чобан олмады. Окъув- 
гъа сарылды. Дедем кимерде бабамнен субет эткенде: «Сен чобан 
олмайджакъсынъ, Вели, окъуйджакъсынъ. Мен джаиль къалдым, 
сен къалма, окъу! Окъумай джаиль къалсанъ, кендинъе башкъа 
душман къыдырма!» — деп тенбиелеген. Бабам алий окъув юрту- 
нынъ тарих болюгини битирди. Омюрининъ сонъуна къадар Къы- 
рымнынъ ялы бою койлеринде оджалыкъ япты. 

Мен бабамнынъ дедем акъкъында икяелерини буюк меракънен 
динълей эдим. О икяелер аилемизнинъ тарихына аит эдилер. 

Эбет, окъумакъ дедемнинъ васиети. Бабам да, мен де онынъ 
васиетини ерине кетирдик. Акси такъдирде бу, онынъ хаты- 
расыны лекелемектен олур эди. Куньлернинъ биринде бабам мени 
четке чагъырып: 

— Мына, Мамеди Акимнинъ огълу Тейфыкъ. Шеэрдеки бутюн 
тюкянларнынъ башы. Матбуат кооперациясынынъ реиси. Девлет 
машинасынен кезе. Фукъаре койлю баласы ичюн бундан да яхшы 
зенаат ола билирми! — деди. — Бир эли ягъда, бир эли балда. 

Мен онынъ икметли бакъышындан утанып къызардым. Шимди 
бабамнынъ сёзлерини урьмет иле текрарлайым. Эгер о сагъ олгъан 
олса, торуны Ризанен, яни меним огълумнен гъурурлана билир 
эди. «Торунынъыз, баба, — дер эдим онъа, — къоджаман ишхане- 
нинъ баш муэндиси. 9-е, насыл муреккеп машиналарны дёндире о. 
Сиз корьсенъиз де!» 


эдебияты (1944—1990) 


Сюргюнлик деври къырымтатар 

Анджакъ Ризагъа бойле мутебер ишни тапмакъ къолай олмады. 
Ах, насыл къыйын маниаларны кечти о. Ишханеге бир йыл къат- 
нады. Ишке алмай эдилер. Ишанч ёкъ эди. 

Сиз Ризаны тойгъанджек корип къуванмадынъыз, баба. 
Эбет, ялан дегиль, къуванмадынъыз. Бельки томалакъ, токъ 
бетли, чалыкъ, къара козьлю огъланчыкъны унутмагъан- 
дырсынъыз. Оны къучагъынъызгъа алып, ойната ве «Гай- 
бушка» тюркюсини йырлап эглендире эдинъиз. «Гайбушка» 
дедемнинъ севген тюркюси экен. 

Койдешлер манъа Риза сенден зияде, бир ютум сув киби 
бабанъа ошай, деп айталар. Бельки де шайдыр, баба. Бунъа 
мен озюм де инанам. Риза ялынъыз тыш корюниште дегиль, 
табиаты да, юрюши де тыпкъы сиз. Акъсызлыкъ, мераметсиз- 
лик, ялтакълыкъ, къабарджылыкъ онынъ энъ буюк душманы сай- 
ыла. Лякин утанчакъ, пек утанчакъ. Гъалиба, анама тарткъан. 

Сиз кечинген йылнынъ кузюнде, баба, коюмизден он секиз 
адамны алып къападылар. Эписи «халкъ душманы», «миллетчи» 
экенлер. Аягъындан чарыкъ чыкъмагъан, йымшакъ тёшек не 
экенини бильмеген Ибрам Къуртумер огълу да «халкъ душманы» 
тамгъасынен къабаатлангъан. Достунъыз, риязият оджасы Мемет 
Измирлини де къапатаджакъ эдилер. Тёшек хастасы олгъанын- 
дан токъунмадылар. Амма эвини гедже-куньдюз къаравлай эди- 
лер. Азиз оджа онынъ ал-эвалыны барып сорагъаны ичюн оны 
оджалыкътан чыкъардылар. Заваллы ойле де тюзельмей кечинди. 
Билесинъизми, баба, кой джемааты гъарипни джыймагъа бар- 
мады, къоркъты. Сой-акърабасы джыйды. Сагъ олсанъыз, шубе- 
сиз, сизни де «миллетчи» деп къапатыр эдилер. Мен буны ашагъан 
отьмегим киби билем. Мына, бойле мушкюль девир эди о, баба. 
Кетсин де, кельмесин! 

Дженк... Сонъра сюргюнлик. Махшер куньлери эди. Сюргюн- 
ликнинъ башымызгъа кетирмеген белясы, эзиети къалмады. Биз- 
лерни къарт-къурт, бала-чагъа демей, зорбалыкънен ят ульке- 
лерге сюргюн эттилер. Амиде тизем, Куку Ахмеди агъанынъ уйкен 
къызы Арзы абла, Топал Асаннынъ келини Васфие ёлда вефат 
эттилер. Оларны комдилерми, ёкъмы, кимсе бильмей. Бизлерни 
вагондан чыкъармагъан эдилер. Ах, Аллам, анда нелер-нелер 
корьмедик. Ольгенлерни джыймагъа адам, мевталарны сармагъа 
кефинлик басма тапылмай эди. Анам, Мевлюде аблам анда, узакъ 
бир къышлакъта кечиндилер. Къарамет Аппазнынъ, Къалмыкъ 
Умернинъ, Усеинканынъ къоранталары бутюнлей олип кеттилер. 
Алланынъ рахметинде олсунлар! 

Сиз, баба, бизни афу этинъиз. Къабиринъизни сакълап ола- 
мадыкъ. Къазакълар Къырымгъа аякъларымызны бастырмай 

эдилер. Отуз беш йыл коюмизни зиярет этип оламадым. Сонъра... 

Әбет, куньлернинъ биринде Ризанен койге бардыкъ. Оны таны- 
макъ мумкюн дегиль эди. Койнинъ ярысыны, мезарлыкъны 
бозгъанлар. Анда санаторий ве пансионатлар къургъанлар. 
Тарихий биналардан бир шей къалмагъан. 

Биз койге баргъан куню санаторийде раатлангъанлардан 
бири кендисини бешинджи къаттан ашагъы аткъан. Заваллы 
шу дакъкъасы Аллагъа джан берген. Зиль-саргъуш экен. 
Айткъанларына коре, бу, алтынджысы экен. Булар, баба, 
занымджа, Аллахтандыр. Биревлернинъ гунахыны дигер- 
лери, къабаатсызлар чекелер. 

Халкъымыз да, баба, бам-башкъа олды. Эвельки, сизинъ 

заманынъыздаки адамларгъа ич де бенъземейлер. Бири дигери 
эсабына яшамакъ, байымакъ истей. Кимер къомшулар озьара дава 
эте, лаф этмейлер. Куньджюлик, пахыллыкъ устюн чыкъа. 

Аджеба, неден себеп халкъымызны бирлештирген йиплер, 
мында, эдждатларымызнынъ топрагъы Къырымда ипранып 
узюлелер. Не ичюн, неден себеп бойле ола? Ана тилимизни, урф- 
адетлеримизни унутамыз. Динимизге сарылмаймыз. Бизни ярын 
не беклей, айтмакъ къыйын. Зайыфлыкътан, бичареликтен бу 
алгъа къалдыкъмы? Кимсеге сёз кечирип оламаймыз. Бизлерни 
динълегенлер де пек аз. Ана-баба топрагъында мусафир киби 
яшаймыз. Пек окюнчли, баба! 

Ялварам, сиз ойле тез кетмеге ашыкъманъыз. Меним сизге 
айтаджакъ сёзлерим даа чокъ. Мен бала экенде, сиз мени тенбие- 
леп: «Озюнъден кучюклернен къонушма, буюклернен къонуш. 
Омюрнинъ, аркъадашлыкънынъ татлысыны да, аджджысыны да 
олардан огренирсинъ», — дер эдинъиз. Мен бутюн вакъыт бойле 
акъыллы насиатларгъа риает этип яшадым. 

Сизинъ киби адамларгъа, баба, чокъ шей керек дегиль эди. 
Азына да, чокъуна да коне эдинъиз. Шимди ойле дегиль. Ич кимсе 
азына коньмей. Оларгъа чокъ керек. Ачкозьликми? Бильмейим. 
Девир, омюр ойле, пек худжур. Сизлер джемаат ичюн къайгъыра, 
тюшюне эдинъиз. Бугуньдекилер тек кендилерини къайгъыралар. 
Бу, баба, яшагъан девримизнинъ азгъынлыгъыдыр. Буны тюзет- 
мекнинъ иляджы бармы? 

Сиз, баба, тарихымыз акъкъында чокъ айта эдинъиз. Догъру, 
оны даима зинданда тутты, бизден гизледи, танылмаз дереджеде 
боздулар. Бу акъсызлыкъкъа сиз пек гъадаплана эдинъиз. Ич бир 
адам, о не къадар бильгили олмасын, тарихны не пислендирир, не 
де оны яхшылаштыра билир. Тарих насыл яратылгъан олса, ойле 
де яшар. Тарихымызгъа токъунмайыкъ. Оны козь бебегимиз киби 
къорчалайыкъ. Тарихны зерре къадар бозмакъ, келеджек несил- 

лерге буюк беля кетире билир, — деп айта эдинъиз. Мен, баба, 
сёйлегенлеринъизни хатырлай да, бугуньде бизим несильнинъ 
буларгъа буюк маневий ихтияджы олгъаныны дуям. 

Ватангъа авдет, баба, бизге пек паалыгъа мал олды. Къайт- 
макъ, эв алмакъ, ишке кирмек ичюн дюнья къадар пара 
керек. Пара исе ёкъ! Авдет ёллары къапалды, десек, бельки 
ялан олмаз. 

Кеченлерде мектеп аркъадашларымдан бирини растке- 
тирдим. Сиз оны билесинъиз, баба. Чунакъ Мамедининъ 
огълу Айваз. Бир сыныфта окъугъан эдик. Истидатлы, бедже- 
рикли, ишкир, алчакъгонъюлли яш эди. Кечкен дженкте, 
алманлар койге кельген сонъ, о гъарип яшны зорбалыкъ- 
нен Алманиягъа чалышмагъа ёллагъан эдилер. Анда бир шор- 
баджыда ыргъатлыкъ эткен. Дженк биткен сонъ, Тюркиеге авуш- 
къан. Къырымлы Сафие деген къызнен танышып эвленгенлер. 
Бала-чагъасы, торунлары бар. Озю иш адамы. Чамашыр ювгъан 
порошок фабрикасы бар экен. 

— Къырымгъа кочип кельмейсинъми, Айваз? — деп сорадым. 

Бир дакъкъа индемеди. Сонъра, иляийге ошагъан давушнен: 

— Христианлар, къызыллар мемлекетинеми? Къыйын, пек 
къыйын меселе, Вели, — деди. Юзюм эриги киби козьлеринде 
шефкъат къыгъылчымлары ойнады. — Яшайышымыз эйи, баш- 
къа тюрлю омюр истемез эдик. Факъат Ватан асретлиги чекемиз. 
Ана юрткъа севгини анамызнынъ элял сютюнен эмгенмиз. Лякин 
торунлар буюк иште чалышып, бутюн Тюркие бойлап дагъылып 
кеттилер. Ихтимал олар Къырымгъа кельмек истемезлер... — О, 
узун пармакъларынен темиз юзюни сыйпап алды. Тыныкъ сес иле 
девам этти. — Биз Къырымнынъ мусульман Къырымы олмасыны 
истер эдик. Сизинъ мушкюль вазиетинъизни корип, пек таса- 
ланырым. Сизнен не олып кече, аслы анълап оламайым, — деп 
къошты. Солгъун козьлерини ашагъы эндирди. Арадаки сукю- 
нет эки-учь дакъкъа девам этти. О, къолумны къавий сыкъаракъ: 
«Иншалла, хайырлы бир куньде даа корюширмиз!» — деди. Эвге 
давет эттим, тешеккюр бильдирип, вакъты олмагъаныны сёй- 
леди ве айрылыштыкъ. Койдешимни чокъ вакъыткъадже унутып 
оламадым, баба. Аджджы такъдиримиз бизлерни насыл худжур 
дюньягъа алып кельди. «Къырымнынъ мусульман Къырымы!» 
Э-е, не айтайым, эписи догъру, лякин, не чаре... 

Биз, баба, бир-биримизни анъладыкъмы, ёкъмы, бильмейим. 
О, меним христиан мемлекетинде яшап къыйналгъанымны, агъыр 
омюр кечиргенимни корип, ихтимал, мени юректен аджыгъандыр. 
Мен исе онынъ ят иллерде раат яшаса да, бутюн омюри бою Ватан 
асретлиги чеккенини анълап, оны аджыдым. Экимизден къайсы 

биримиз акълы, бахытлы олгъанымызны кесен-кес анълап олама- 
дым. Бан этсем, экимиз де бахытсыз эдик. 

Текрар копек авлады. Эки дакъкъа кечмеди, къапу яваштан 

къакъылды. Ашыкъмадан аяткъа чыкътым. Кельген Къу- 


къаиль олды. Башлагъан ишим, Вели, экимизге де эльве- 
ришли. О, мени догъру анълады. Мен де ниет эткен ишимни 

яры ёлда къалдырмакъ истемейим. Багъчада тек ерли джы- 
ныста мейва тереклери осьтюреджегим. Берекетини сатмакъ иши- 
ни озюм алып бараджагъым. Мына, достум, планларым бойле. 

Къубедин лафыны битирип, сувсагъан адам киби, къуругъан 
дудакъларыны ялады. Мен онъа энди сувугъан чай теклиф эттим. 
О, чайны бир котергенде ичип битирди. 

— Яхшы, пек яхшы, Къубедин! — деп гонълюни алдым. О, къу- 
ванды, керильди, тютюн чыкъарып, бир сигар якъты. Меним йыл- 
майгъанымны догъру анъламаса керек, теляшлы давушнен: 

— Не-е, инанмайсынъмы? — деди ве сусты. Чырайы серт бир 
корюниш алгъан эди. Сонъра, сесини котерип: 

— Дегенимни япмасам, адым Къубедин олмасын! — деди. 

— Ачувланма, мен санъа инанам, — дедим. 

Онынъ чайдан ыслангъан индже дудакъларында тебессюм асыл 
олды. 

— Гонъюльсиз ве къайгъылы корюнесинъ, Вели? — деп сорады. 

— Дуюламы? — дедим. — Рахметли бабам акъылыма тюшти. 
Бутюн вакъыт оны хатырладым. 

— Керчекми? Бельки кедер эткендирим. 

— Сен шаштынъмы, шу! — дедим ынджынгъандай олып. О, 
къалкъынды ве къолуны манъа узатаракъ: 

— Олмаса, геджелер хайыр! — деди де, одадан чыкъты. 

Мен текрар бабамнен, фотосуретлернен пайнозюм къалдым. 


-7 

8 

В 

ЕЕ бедин эди. Мен козьлеримни онынъ сымасындан алмадым. 

ЕЙ Чехреси, бутюн къыяфети джошкъунлыкъ иле яна, кейфи 

ня зарарсыз эди. О, не олып кечкенини сорагъанымны бекле- 

ВЕ мей, озю башлады. 

ЕЕ — Тамам вакътында баргъаным, — деди къуванчлы бир 

83 давушнен. — Эр шей сырасында. Дегениме тамамы иле 
Е 

но 

е 

1. Икяенинъ къараманы къайсы девирлерни хатырлай? Сизлер шу 
фаджиалы девирлер акъкъында не билесиз? 

2. Вели агъа бабасына шимдики омюр ве вазиет акъкъында нелерни 
икяе эте? Сиз бу фикирлерге ве теэссуратларына насыл къыймет кесесиз? 

8.Языджы икяеде насыл бедиийлик усулыны къуллана? Сиз бу усулны 
догъру ве уйгъун деп саясызмы? 

4. Әсерде тасвирленген сымаларгъа хасиетнаме беринъиз. 

АЙДЕР ОСМАН 
(1938—1997) 


юе ебу боб 


Айдер Осман Сеитлер районынынъ Бешкъурткъа-Вакъуф 
коюнде догъды. 1944 сенеси оларнынъ къорантасы бутюн къы- 
рымтатар халкъынен берабер сюргюнге огъратылды. Озьбекис- 
танда Фергъана виляети, Алты арыкъ районында еди йыллыкъ 
мектепни битирген сонъ, Маргъылан педагогика техникумына 
кирди. Техникумны битирген сонъ, кой мектебинде оджа олып 
чалышты. 1960 сенеси арбий хызметке чагъырыла. Ордуда булун- 
гъан девринде журналистикагъа авеслене, арбий газеталаргъа 
хаберлер, макъалелер яза. 

Арбий хызметтен къайткъан сонъ Айдер Осман Ташкент дев- 
лет университетининъ журналистика шубесине кирди. Оны битир- 
ген сонъ «Ленин байрагъы» газетасында болюк мудири оларакъ 
чалышты. Сонъра «Йылдыз» меджмуасына авушты. 1985 сенесин- 
ден омюрининъ сонъуна къадар меджмуанынъ баш муаррири олды. 

Белли языджы Шамиль Алядиннинъ тешеббюсинен 1976 сене- 
синден башлап Ташкентте «Йылдыз» альманахы нешир этильди, 
1980-инджи сенесинден альманах меджмуагъа чевирильди. 1992 
сенесиден «Йылдыз» меджмуасы Къырымда, Акъмесджит шеэ- 
ринде нешир этиле. 

Айдер Осман агъыр девирде, сюргюнликнинъ сонъки йыллары ве 
авдет эснасынынъ биринджи йылларында меджмуагъа муаррирлик 
япты. Шу йыллары халкъымызнынъ ватангъа къайтувына кучьлю 
къаршылыкъ, сиясий баскъы ве чешит маниалар япылды. Бойле 
къыйынлыкъларгъа бакъмадан, «Йылдыз» меджмуасы токътамай 
нешир этильди. Меджмуада меракълы эсерлер, къыйметли малю- 
матлар, макъалелер, терджимелер басылып турды. Бу, шубесиз, 
Айдер Османнынъ гъайретли хызметлерининъ нетиджесидир. 

1970-инджи сенелери онынъ биринджи очерк ве икяелери 
басыла. Айдер Османнынъ бир сыра икяе, повесть джыйын- 

тыкълары ве «Осюв басамакълары» серлевалы тенкъидий макъа- 
лелер топламы нептир этильди. 
Къырымгъа къайткъан сонъ «Йылдыз» меджмуасында 
онынъ «Агент» повести, «Аедин» пьесасы, «Къайтув» икяеси 
ве бир сыра дигер икяе, очерклери, макъалелери басылды. 
Айдер Осман терджимеджиликнен де огъраша эди. Рус, озь- 
бек, тюрк тиллеринден къырымтатар тилине чокъ эсерлерни 
терджиме этти. Терджимелери арасында тюркие языджысы 
Севинч Чокъумнынъ «Ай корюнгенде» романы айрыджа 
муимдир, чюнки бу эсерде къырымтатар халкъынынъ 
тарихындан фаджиалы девир, Русие ве Тюркие арасындаки 
дженк тасвирлене. 

Чешит йылларда онынъ муим эсерлери нешир олунды: «Та- 
ныш козьлер» (1975), «Йыллар ве достлар» (1981), «Тутушув» 
(1988), «Саба ола, хайыр ола» (1990) ве дигер эсерлер. 

Орта сыныфлардан сизге таныш олгъан эеджанлы, гъам, 
кедернен ашлангъан «Таныш козьлер» повести ве «Аметнинъ 
козьяшлары» икяеси энъ тесирли, гонъюль тепретиджи эсерлери- 
дир. Языджы къырымтатар халкъынынъ сюргюнликте акъарет- 
лерге огъратылувы, сынъырсыз зорлукъ, къыйынлыкълар чекке- 
нини, аджыныкълы алларгъа къалгъаныны косьтере. 

Айдер Осман озь эсерлеринде тасвирленген адисе, вакъиалар- 
гъа, мевзу, меселелерге озюнинъ мунасебетини ве аятий мевамыны 
ачыкъ-айдын акс этти. О, даима озьгюн бедиий усуллар, тасвирий 
васталар араштыра ве къуллана эди. Онынъ эсерлеринде муим 
вакъиалар, муреккеп девирлер акс олунды. «Таныш козьлер» ве 
«Саба ола, хайыр ола» эсерлеринде А. Осман къырымтатар хал- 
къы сюргюн этилюв вакътында ве сюргюнлик йыллары олгъан 
фаджиаларны тасвир эте, кучьлю, муреккеп сымалар ярата. 

Айдер Османнынъ яратыджылыгъы нефислик джеэтинден 
кучьлю ве къыйметлидир. Онынъ эсерлери меракълы сюжетлер 
эсасында ифадели тильнен язылгъандыр. Әр бир эсерде языджы 
муим фикирлер ифаде эте, окъуйыджыларны джоштура, тюшюн- 
джеге далдыра. 

Айдер Осман къырымтатар эдебияты, медениети саасында эйи 
ве дегерли хызметлер косьтерди. Языджы къырымтатар эдебияты- 
нынъ инкишафына салмакълы иссе къошты. 


эдебияты (1944—1990) 


Сюргюнлик деври къырымтатар 


1. Айдер Османнынъ аятий ве иджадий ёлуны тасвир этинъиз. 
2. Къырымтатар медениети ве эдебиятынынъ инкишафында «Иыл- 
дыз» меджмуасынынъ эмиети акъкъында икяе этинъиз. 


хә 252 „оу 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


3. Айдер Осман озюнинъ эсерлеринде насыл адисе, вакъиаларны тасвир 
этти ве насыл муим мевзу, меселелерни акс этти? 
4. Эсерлерининъ къурулыш, тиль ве ифаделик джеэтинден насыл 


хусусиетлерини къайд эте билесиз? б 
5. Айдер Османнынъ яратыджылыгъына умумий къыймет ке- ЕЕ = 
синъиз ве эдебиятымызда алгъан ерини исбатлы шекильде бель- < Е в ү 
ня | 
гиленъиз. Е 83а] 
РН: 
253 | 
ЗЕЕ« 
" ЧЕМ 
Айдер Османнынъ«Аедин» пьесасында фаджиалы 988 
|- я 
авдетнинъ тасвири Г. Е 

Къырымгъа къайтып кельген сонъ, Айдер Осман, хал- 
къымызнынъ тувгъан юртунда чеккен зорбалыкъ ве къаршы- 
лыкъларны корип, кедерлене ве авдет фаджиасыны акс эткен 
«Къайтув» икяесини ве «Аедин» пьесасыны яза. Пьесада драматик 
вакъиа тасвирлене. 60 яшларына кельген Усние апте, Къырым- 
дан сюргюн этильген куню озюнинъ джандан азиз огълу Аединни 
гъайып эте. Онъа балалар багъчасындан баласыны алмагъа рухсет 
бермейлер. Бутюн омюрбою Усние апте юрегини якъып-яндыргъан 
яныкъ азабыны гизлиден чеке. Авдет фырсаты ачылгъан сонъ, 
Къырымгъа къайтмагъа ашыкъа. Гъарип къадыннынъ гонълюнде 
огълуны тапмакъ умюти джанлана. 

Лякин Къырымда къырымтатарларны кимсе беклемей. Аксине, 
оларны текрар къувмакъ, ватанларына къоймамакъ арекетлери 
адамларны къыйын алларгъа къоялар. Усние аптени, джинаетчи 
сайып, девлет ве милиция хадимлери тюрьмеге къоймакъ къара- 
рыны чыкъаралар. Лякин эр шей башкъаджа олып чыкъа. 


АЕДИН 


Пъеса 
(2 пердели, 6 левхалы драма) 


Әкинджи перде 


Иштирак этиджилер: 

Усние — 60 яшларында, арыкъчадан кельген орта бойлу къа- 
дын. 

Фролов Александр Федорович — милишя полковниги, 
район милиция болюгининъ башы. 42—43 яшларында. 

Милушка — Фроловнынъ кятибеси, 30—35 яшларында. 

Анастасия Архиповна — Милушканынъ битасы. 
Просов — милиция офицери, анъкъавджа кельген адам. 
Бугров — тарихчы. 


Биринджи левха 


Къырым. Район милиция болюгининъ башлыгъы Алек- 
сандр Фёдорович Фроловнынъ кабинети. Узун стол башында 
милиция полковниги Фроловнынъ шахсен озю отура, ерин- 
ден турып о якъ-бу якъкъа юре, къатий давушнен кабинет- 
теки адамларгъа косьтеришлер бере. 


Сюргюнлик деври къырымтатар 
эдебияты (1944—1990) 


Фролов. Къырымтатарлар пек къарарыны къачырдылар. 
Андан-мындан сокъулып келе берелер. Бирини къувып етиш- 
тирмейсинъ, экинджиси-учюнджиси келип чыкъа ве эр шей 
янъыдан башлана. Бу ненинъ нетиджеси? (Пауза) Бу бизим йым- 
шакълыгъымызнынъ, эмирни кереги киби эда этмеювимизнинъ 
нетиджеси. Тюневин Николай Карповичнинъ узурында олып кеч- 
кен топлашувда бу акъта ачыкъ айтылды. «Милиция хадимлери 
область партия тешкилятынынъ къарарларыны ве косьтеришле- 
рини кереги киби эда этмейлер, демек мумкюн ки, бийсинмейлер!» 
(Косътергич пармагъыны котере ) денильди. Анълангъангъа сив- 
ри синек саз, анъламагъангъа давул-зурна аз. Анълагъан адам 
ичюн бу сёзлернинъ манасы терен ве кениш, анъламагъан ичюн 
исе мында бир шей ёкъ... Бизлер, аркъадашлар, тертип-низам 
адамларымыз. Тертип ве низам! Истесе, дюньяны сув бассын, амма 
тертип ве низам олсун! (Индемейип кене о ян-бу ян юре). Я бизде 
насыл ола? Сизинъ элинъизге укъукъ ве силя не ичюн берильди? 
Буны анълап оламагъан аркъадашларгъа озюмиз анълатырмыз... 
Мына, меселя, Просовнынъ группасыны алайыкъ (Просов еринден 
атылып тура). Отурып динълей билесинъ, Просов. Сенинъ груп- 
панъ дженкявер вазифени эда этмеди. Ә, эда этмеди! Адамларынъ 
текмиль йиберильди, мамийленди. Вазифеге кеткенде ёлда токъ- 
тап эки саат пиво ичелер... Санъа милицияда дегиль, пивоханеде 
чалышмакъ керек эди. 

Просов (афу истер давушнен). Полковник аркъадаш, бир 
афтадан берли шу къадыннен огърашамыз. Биз чыкъарып ташлай- 
мыз, о исе кене къайтып келе. Озюнинъ ичинде джаны ёкъ, зорнен 
юре, амма эписи бир къайтып келе. 

Фролов. Демек, о къадын тертипни боза, паспорт режимини 
боза, къанунны боза, сизлер исе бир тюрлю чаре корип оламай- 
сынъыз. 

Бу кетиште кетсе, тезден Къырым татаргъа толып къалыр. 
Аякъ басмагъа ер къалмаз. (Пауза. Адамлар индемей отуралар. 
Бириси къолуны котере). 

Әкинджи милиционер. Татарлар акъкъында бизге ке- 
нишче малюмат берильсе яхшы олур эди. Не ичюн мумкюн 
дегиль? Не ичюн йигирми дёрт саат ичинде Къырымны терк 
этмек кереклер? 

Фролов (пек ачувлана). Эй, инсан, санъа анълатмакъ 
не керек? Санъа йигирми дёрт саат ичинде Къырымны терк 
этсин, деген эмир берильдими? Берильдими, деп сорайым! 

Экинджи милиционер (еринден турып) Берильди, пол- 
ковник аркъадаш! 

Фролов. Сонъ даа не керек? Эда эте бер. О якъынен сенинъ 
ишинъ олмасын. Буны анълатаджакъ адамлар башкъа. Бу фана- 
тиклерге анълатып отурмакънынъ ич кереги ёкъ. Анълатаджакъ 
адамлар башкъа ерлерде отуралар. Олар шимди яшагъан ерлерде 
ерли органлар семерели ишлер алып баралар. Мен анда бир къач 
кере булундым. Акълары керекмей, яхшы чалышалар... (Кулип). 
Анда бир фанатик инфаркт ола ве озь хасталыгъынынъ себебини 
миллий меселенен анълата. Эй, тёвбе. Адамлар нелер тюшюнип 
тапмайлар... Бизим ишимиз исе бам-башкъа. Эм анълатып, эм 
джезаламакъ мумкюн дегиль. ( Юксек сеснен). Анълашылдымы? 

Экинджи милиционер. Анъладым, полковник аркъадаш. 

Фролов. Анълагъан олсанъ, отур еринъе. Эр кес анъладымы? 

Милиционерлер. Анъладыкъ, полковник аркъадаш! 

Фролов. Суаллер бармы? Шимди сорап къалынъ. 

Милиционерлер. Ёкъ, полковник аркъадаш! 

Фролов. Айса ишке киришинъ. Озь группаларынъыздаки 
адамларнен лаф этинъ. Мында эшиткенинъизни оларгъа анъла- 
тынъ. «Полковник ойле деди, полковник бойле деди» деп дегиль. 
Анълатув озь адынъыздан олмакъ керек. Бенаат джеэтинден 
ишке лейкъатсыз танылгъанларнынъ джедвелини беринъ, ойле- 
леринен лафны къыскъа кесермиз. Озюмизнинъ сафларымызны 
тазертейик. Керек олса, темизлейик. Милиция формасы кийип, 
къамарозланып юрьген ве сипиркинен къадынлар тарафындан 
дёгюльген милиционерден файда олмаз. Ойлелеринден арынмакъ 
керекмиз. Эгер суаллер олмаса, эр кеске рухсет. Ишке киришинъ! 

Әр кес турып чыкъа, одада тек Просов къала. 

Просов (чекинип ). Полковник аркъадаш. Мен асылында ойле 
мамий адам дегилим. Иште, биринджи кересинде... бираз шашма- 
ладым. Къадын сипиркинен башыма ургъанда не ишлейджегимни 
бильмейип, одадан чыкътым. 

Фролов. Къачып чыкътынъ, Просов. Къачып чыкътынъ! 

Просов. Догъру айтасынъыз, полковник аркъадаш, къачып 
чыкътым. Лякин бир даа ойле шей олмаз. Энди анъладым. 
Рухсет этинъ, озь янълышымны озюм тюзетейим. 

Фролов (кокюс кечире). Бойле рухсет санъа чокътан 
берильди. Устюнъе милиция формасы кийген вакътынъда 
берильди. Сен исе эп рухсет сорайсынъ. Тюзет, косьтер 
озюнъни. Сени де яхшы сёзлернен анъайыкъ, мукяфат- 
лайыкъ, унванынъны юксельтейик... Әр шей озюнъе багълы. 

Просов. Кетмеге рухсет этинъ, полковник аркъадаш! 

Фролов. Рухсет. (Просов тургъан еринде тиклене, честь 
бере ве айланып, къатты адымларнен чыкъып кете. Фролов 

башыны саллай. Озь-озюне). Бойлелеринден Алла сакъласын. 
Къалпагъыны кетир десенъ, башыны кетирир. (Отурган еринде 
бир шейлер яза, окъуй, резолюциялар къоя, сонъра дёгмени баса, 
кятибе къыз кире). Милушка, биз озюмиз акъкъымызда унутма- 
гъа акъкъымыз ёкъ. Иш-ишнен, лякин биз, бу — бизмиз, догъру 
айтаммы? 

Милушка. Озюнъиз билесинъиз, Александр Фёдорович... 

Фролов (онын% белине къолуны къойып). Шай дейсинъми? 
Ойле исе бу якъкъа кель. (Милушканы озюне чеке. О истемей- 
истемей келе). 

Фролов. Не бу къадар куськюнсинъ? Не олды? 

Милушка. Мен сизинъ татарлар акъкъындаки лафлары- 
нъызны бегенмедим. Менджесине, бир халкъ акъкъында ойле 
айтмакъ мумкюн дегиль. 

Фролов. Сен не татарсынъмы ёкъса? 

Милушка. Ёкъ, амма мен оларны пек аджыйым. 

Фролов. Аджыма. Олар сени аджымазлар. Барып да бизим 
кунюмиз оларгъа къалса, Алла сакъласын, асла аджымазлар. 

Милушка. Битам оларны пек яхшы халкъ дей. Атта олар- 
нынъ насыл лаф эткенлерини динълемек ичюн аселет янларына 
бара. Оларны пек бегене. 

Фролов (джиддий ). Битанъа айт, бегенгенини ичинде тутсын. 
Агъызыны ача бермесин, озюне яхшы олмаз. Къанун огюнде эпи- 
миз бирмиз. Къанун! Әгер о оль десе, олемиз, тириль десе, тири- 
лемиз. Къанун къырымтатарларына оль, деди. Лячаре... оны 
кутьмек керек. Биз къанун язмаймыз. Тек оны эда этемиз. Эда! 
(Милушканы къучакълай ). 

Милушка (онынъ арекетлерине фаркъсыз, озь-озюне айтыр 
киби). Бу къанунны да адамлар язалар дегильми? Олар коктен 
энмейдирлер? Бойле шефкъатсыз къанунлар кимге керек? 


Сюргюнлик деври къырымтатар 
эдебияты (1944—1990) 

Фролов. О бизим ишимиз дегиль. Буны къанунджылар 
тюшюнсинлер. Эр кес озь ишинен огърашсын. 

Милушка. Эдаджылар да тюшюнмек кереклер. Тюшюн- 
мейип эда этмек олмаз. 

Фролов (къыза). Сен не замандан берли сиясетке къары- 


шып башладынъ я? Санъа не ола шу? Мени де аджындыр- Е. 
макъ истейсинъми? Сенинъ битанънен берабер мен де агъ- ВЕ 
лайыммы? Не ичюн сенинъ битанънынъ айткъаны догъру 54 
ола да, меним айткъаным янълыш ола? Я 


Милушка. Чюнки битам къырымтатарларнен берабер 
яшагъан. Оларны яхшы биле, сиз исе бильмейсинъиз. 

Фролов (багъыра). Битанъ бизге начальникми? Энди о къа- 
нунлар язамы? Не ичюн сенинъбитанъ бизим ишимизге къарыша? 

Милушка. Багъырманъыз. 

Фролов. Не ичюн сенинъ битанъ озюнинъ мераметинен бизим 
ишимизге къарыша? Не, бизим башымыз ёкъмы, не япаджагъы- 
мызны бильмейип шашмалап къалдыкъмы? 

Милушка. Яхшы, сизинъ дегенинъиз киби олсун, лякин 
багъырманъыз, джаным. 

Фролов (эп къыза). Меним бабам фронтта эляк олды, анамны 
исе мында татарлар ольдюргенлер. Мен балалар эвинде осьтим. 
Осьтикче акъикъатны анъладым ве милиция мектебине окъумагъа 
кирдим. Озь халкъымны къорчалайджакъ ве татарнынъ аягъыны 
Къырымгъа бастырмайджагъым. Олар меним анама шефкъат 
этмедилер, мен де оларгъа шефкъат этмем. 

Милушка. Ананъызны татарлар ольдюргенини къайдан 
билесинъиз? 

Фролов. Къомшуларымыз айттылар. Эбет, мен оларны хатыр- 
ламайым, амма олар мени хатырлайлар. Анамны, бабамны да 
хатырлайлар. Эписини манъа айтып анълаттылар. Амма мен, 
эписи бир кин тутмайым. Мытлакъ татардан интикъам алмакъ 
ниетим ёкъ. Иште, къанун муджиби иш корем... 

Милушка. Къомшуларгъа да пек инам олмаз. Эр алда 
архивлерден бакъынъыз. 

Фролов. Тешкерирмиз. Амма къанун муджиби татаргъа Къы- 
рымда яшамакъ ясакъ экен, мен бу къанунны бир минсиз эда эте- 
рим. Весселям! 

Милушка (неден башлайджагъыны бильмейип тедариклене). 
Сиз Аедин деген сёзни эшиттинъизми? Онынъ манасыны биле- 
синъизми? 

Фролов. Аедин? (Тюшюне). Бу анги тильде? 

Милушка. Бильмейим. Амма манасыны бильмек истейим. 
Аедин! Эгер бу ад олса, не къадар гузель ад. 

Фролов. Аедин? Бир ерде эшиткен кибим. Аэнки таныш. 
Бельки франсызджадыр? Эбет, франсызджа. Аэнкинден де биль- 
мек мумкюн. (Тюшюнджеге дала). Ёкъ, бильмейим. Бильмеге 
де истемейим. (Милушканы къучакълай ). 

Бираздан къапу къакъыла. Милушка атылып тура. Къапу 
арасында Просовнынъ башы корюне. 

Просов. Мумкюнми? 

Фролов. Кель, Просов, сен даима тамам вакътында келе- 
синъ. (Милушкагъа). Бу кягъытларны сонъ бакъарым. 
Шимдилик къалдырынъ. (Милушка кете). Сонъ, Просов, 

неге бу къадар ырджаясынъ, хазине таптынъмы? 

Просов. Анавы къадынны таптым. 

Фролов. Къайсы къадынны? 

Просов. Анавы татар къадыныны. Фамилиясы Джантемирова 
экен. Ады Усние. 

Фролов. Сонъ? 

Просов (эп ырджайып). Яман инат экен, сипиркинен дегиль, 
юмрукъларынен де урды. Амма мен къачмадым, сиз айткъа- 
нынъыз киби яптым. 

Фролов. Насыл яптынъ. 

Просов. Къачмадым. Къатты турдым. Йигитлер де къатты 
турдылар. Шимди оны тюрьмеге алып кельдик, КПБде, джинаий 
иш ачтырдым. Тюрьмеде бир-эки яндырмакъ керек олды, яни 
шараиткекоре... Токътамайыпатылабере, иште, менде(ырджайып) 
къан чыкъмагъан ерине бир-эки яндырдым. Сонъ дурулды.... 

Фролов. Яхшы, Просов, яхшы. Насыл истесенъ, ойле девам 
эт. Амма нетиджеси олсун. 

Просов. Есть. 

Фролов. Амма... тюрьмеге тюшкен адамны сенинъ урмагъа 
акъкъынъ ёкъ. 

Просов. Насыл? 

Фролов. Бу ишни тюрьмедекилер, тефтишчилер, незаретчилер 
япа билелер. Акс алда, сени тефтиш процессине къарышувда къа- 
баатларлар. 

Просов. Насыл? 

Фролов. Ойле, Просов, ойле. Тюрьмеге теслим этмезден огюне 
бу ишни япа биле эдинъ... эбет, озь-озюни къорчалав макъса- 
дында, амма тюрьмеге теслим эткен ве джинаий иш ачылгъан 
сонъ... санъа мумкюн дегиль. 

Просов. Сиз... сиз... Насыл? 

Фролов. Ойле, Просов, ойле. Биз озюмиз къанунны боз- 
майыкъ. Къанунны олар бозсынлар, биз джезалайыкъ. Ойле. 
(Лакъырды арасында къавесини ичип битире). 

Просов (кийик давушнен). Есть, начальник аркъадаш. Теф- 
тиш башланды, тезден тесирли чарелер корюледжек. Мен хабер- 
дар этип турарым. Бельки, тефтишке озюнъиз де иштирак 
этерсинъиз? 

Фролов. Эбет, Просов, эбет. Бизим иштирагимизсиз 


насыл тефтиш оладжакъ? Мытлакъ иштирак этермиз. Сиз 8 а 
мени ишнинъ кетишатындан хабердар этип турынъ. $ Е 
Просов. Есть! (Айланып, гурс-гурс юрип чыкъып кете). 84 
Фролов (озьбашына). Ае-дин. (Иырлай). Аедин я, в 


Аедин! 

Милушка кире. 

Милушка. Чагъырдынъызмы, Александр Фёдорович? 
Фролов. Аедин! (башыны саллай). Т-фу, Милушка... 
Аединни чагъыргъан эдим, сен кирип кельдинъ. Бу адда бир сыр 
бар. Аэнки къулагъыма таныш келе.... Мен санъа не айтаджакъ 

эдим я? 

Милушка. Аедин акъкъында. 

Фролов. Ёкъ, бир шей айтаджакъ эдим, анавы Аедин келип, эр 
шейни къарыштырды.... А! Анавы татар къадынынынъ устюнден 
джинаий иш ачылгъан. Телефон этселер, бутюн малюматларны 
язып ал, сонъундан манъа хабер этерсинъ. 

Милушка. Яхшы, Александр Фёдорович. Сонъ Аединнинъ 
манасыны таптынъызмы? 

Фролов. Я сен, Милушка, бу сёзни къайдан эшиттинъ? Бир 
ерде окъудынъмы, ёкъса телевизордан эшиттинъми? 

Милушка. Манъа битам айтты. 

Фролов. Насыл? 

Милушка. Начальнигинъден сорап бакъ, бу сёзнинъ мана- 
сыны билеми экен, умумен бу сёз онъа таныш экенми, деди. 

Фролов. Анавы татарларны аджыгъан битанъмы? Ёкъса 
сенинъ башкъа битанъ да бармы. 

Милушка. Ёкъ, меним бир битам бар. 

Фролов. Худжур шей. Не ичюн мен бу сёзни бильмек кереким, э? 

Милушка. Не ичюн олгъаныны бильмейим. 

Фролов (джиддийликнен). Сора, мытлакъ сора, озюнънинъ 
битанъдан. 

Милушка. Яхшы, сорарым. 

Фролов. Битанъа айт, олмайджакъ шейлернен меним къа- 
фамны кутьмесин. Аедин эмиш. Бельки, ярын онынъ акъылына 
даа башкъа сёз келир. Не, сенинъ битанъа ола мен къафамны ёрып 
отурмакъ керекимми? (Телефон чалына, трубканы ала). Фролов! 
(Динълей). Э, Олег Михайлович, КПБден айтасынъмы?.. Эбет, 
эбет, хаберим бар. Бизим огъланлар чалышалар... Не медицина 

ярдымы керекми? (Динзлей). Ойле исе о якъыны озюнъиз биле- 
синъиз. Бу сизге багълы. Амма мен тефтиште мытлакъ иштирак 
этерим. Бизим йигитлерни о къадын чокъ заметлерге къойды. 
Мен де оны корьмек истейим. Не, бизим адам дёггенми?.. Бу 
джинабет Просовнынъ иши. Мен онынънен лакъырды эте- 
рим... Умумен, шу къадынны корьмек истейим. Онынъ акъ- 
къында эфсанелер юре. Мытлакъ, мытлакъ. Айды... (Труб- 
каны къоя. Милушкагза бакъып, бифаркълыкънен). Бизим 
Просов о къадынны КПБде дёгген. Вазиети агъыр эмиш. 
Истеселер эким чагъырсынлар. Бу оларнынъ иши. 

Милушка (ачувнен ). Не ичюн дёге?! Къадын кишини дёг- 

мек буюк гунадыр. О да кимнинъдир анасы... 
Фролов. Кимнинъ анасы? 

Милушка. Сизинъ, меним, башкъасынынъ... 

Фролов. Меним анамны татарлар ольдюрдилер. О да меним 
анам эди. Амма бу къадыннынъ да баласы бардыр, деген фикир 
кимсенинъ акъылына кельмеди. Башыны кесип, дагъ ёлунынъ 
четиндеки бир къазыкъкъа кийсетип къойгъанлар... (Сеси кзал- 
тырай, юзюни чевире. Бираздан козьлерини силе). 

Милушка. Буны сизге ким айтты? 

Фролов. Корьген адамлар. Бильген адамлар... Сонъундан рус- 
лар онынъ башыны алып, бир эскиге саргъан ве комьгенлер. 
Милушка. Худжур шей. Къырымда бойле вакъиа олгъан да 
мен эшитмегеним, битам эшитмеген. 

Фролов. Кене битанъны анъасынъ. О, не, пейгъамберми? 
Милушка. О, дженк вакъытында гизли арекетте, партизан 
арекетинде иштирак этти. О вакъытта мында олып кечкен вакъиа- 
ларны корип, я да эшитип биле. Манъа чокъ шейлер айтты, амма 
бойле шейни айтмады. Мен ондан бу акъта сорарым... эбет, эгер сиз 
мусаде этсенъиз. 

Фролов. Сора. Амма меним зытыма токъунмасын. Зытыма 
токъунаджакъ лафлар айтса, манъа айтма, анъладынъмы?.. Ә, 
керчек, сенинъ окъувынъ насыл? Агъырлыкъ этмейми? Ярдым 
керек дегильми? Умумен, адлие факультетинде вазиет насыл? 

Милушка. Окъувым яхшы. Ярдым керекмей. Биринджи 
курсны битирген сонъ башкъа ишке авуштырырым, деген эдинъиз. 
Биринджи курс битмек узьре. 


Сюргюнлик деври къырымтатар 
эдебияты (1944—1990) 


жож ж 


Милушка . Ананъызны хатырлайсынъызмы. 
Фролов. Асылында хатырламайым. Кимерде хатырлагъан- 
дайын олам. Мен пек яш экеним. Мени балалар эвине бергенлер. 

Иште, андан милиция мектеби ве иш... иш... иш... бугуньгедже 
битмеген иш. 

Милушка. Сиз анги балалар эвинде тербиелендинъиз? 

Фролов. Мен акъылымны таныгъанда Акъмесджитте тек 
бир балалар эви бар эди. Иште, анда. 

Милушка. Къайсы койде догъдынъыз ве анги сенеде? 

Фролов. Мен Акъмесджитте догъдым. О сокъакънынъ 
шимдики ады бир шей эди амма, шимди хатырлап оламайым. 
Ә, буларнынъ не кереги бар? 

Милушка. Ким бильсин, бельки керекмейдир. Акъмес- 
джитте де, Къырымда да эр шей денъишти. Кечмишнен 
багълы бир шейни тешкермекнинъ чареси ёкъ. Татарларнынъ 
адыны силеджек олып, бутюн Къырымнынъ адыны сильдилер. 
Әнди Севастополь — рус шурети шеэри олды. Тарих да денъишти. 
Әллеринден кельсе, келеджекни де денъиштирирлер. (Кокюс 
кечире). Бизлерни де денъиштиреджеклер. 

Фролов. Бу денъишмелер сени не ичюн раатсызлай? Не, Къы- 
рым русларнынъки олса, ярамаймы? 

Милушка. Хырсызлыкънен алынгъан топракъ бир заман 
Ватан олмаз. Биревлернинъ къанлары, козьяшлары эсабына къа- 
занылгъан топракъта, мендже, бахытлы яшамакъ мумкюн дегиль. 

Фролов. Айса, сендже, не япмакъ керек? 

Милушка. Башта татарларны къайтармакъ, оларны бахытлы 
япмакъ керек, тек бундан сонъ биз де бахытлы ола билемиз. Тек 
бундан сонъ! 

Фролов. Бу мушкюль иш. Бутюн тарих, бутюн девлет сиясети 
оларгъа къаршы. Буны япмакънынъ чареси ёкъ, Аединушка. 

Милушка. Эбет, къолай дегиль, амма мантыкъ, адалет биз- 
лерден буны талап эте. Биревни сюргюн этип де онынъ эвинде 
бахытлы олып яшарым деп тюшюнген адам янъыла. Ойле олмай. 

Баягъы вакъыткъадже индемей отуралар. 

Фролов. Анам акъылымдан ич чыкъмай. Кимерде оны кореят- 
къан, сесини эшитеяткъан киби олам. О мени токътамай чагъыра. 
Онынъ руху даима меним этрафымда учып юре, дерсинъ, менден 
бир шей истей. Дерсинъ, манъа бир шей айтаджакъ ола. Тюшюмде 
манъа таба чапып келе. Мен къоркъып къачам. О исе чапып келип 
мени къучакълай, опе, агълай, бир шейлер айта. 

Милушка. Нелер айта. 

Фролов. Айткъанларындан бир шей анъламайым. Мен пек яш 
веач экеним. Анам манъа бир кесек къокъулы чавдар отьмеги бере. 
О къадар лезетли отьмек ки, мен ашыкъып-ашыкъып ашайым... 
О исе мени эп къучакълай, охшай ве агълай. Эх, заваллы аначы- 
гъым. Мени аля терк этип оламай. 


Айдер Осман. 
«А един» 

Милушка. Ананъызнынъ бети насыл? Яни корюниши насыл? 
Фролов. Худжур шей. Тюшюмдеки анам эсмери, арыкъ, 
козьлери къысыкъча келе... Кимерде къыш, сувукъ ола. 
Меним устюмде пальто, башымда къалпакъ. Онынъ устюнде 
исе тек бир антер, аякъларында папуч... Не ичюн шай экен? 
Мен онъа «ана, сизге сувукъ дегильми?» дейим. О башыны 
терсине саллай ве куле. Бу не экен, Милушка? 
Милушка. Ананъыз сиз ичюн пек чекише, яна. 
Фролов. Яо, ольгенде. 
Милушка. Ким биле. Ольген сонъ да бойле ола биле. 

Фролов. Бельки ольмегендир? Бельки о сагъдыр? 

Милушка. Эгер сизге отьмек бере исе бельки ольмегендир. 

Отьмек эйилик бельгисидир. 

Фролов. Мен де онынъ ольгенине ич инанып оламайым... Бу 
куньлерде кене тюшюме келе. Мен анамны къучакълайым ве тоя- 
тоя лезетли чавдар отьмегини ашайым. ( Козьлерини силе). 

Милушка. Ананъыз сизге нелер айта? 

Фролов. Мен онынъ айткъанларыны анъламайым... Иште, 
тюш. (Телефон чалына, трубканы ала, сувукъ давушнен ). Фролов! 
(Динълей). Эгер о къадынгъа ким де-ким пармагъынен токъунса, 
мен онынъ башыны къопарып алырым! Кимсе токъунмасын! 
Соргъу да керекмей. Соргъуны меним кабинетимде кечирирмиз. 
Шимдилик тедавийленсин. Медениетли олмакъны огренейик. 
(Озь-озюне). Э, чёрт, бу къадын да къайдан чыкъты. (Трубкагъа ). 
Ярын саба мен озюм барып бакъарым. Менсиз бир шей япманъыз. 
Анавы анъкъав Просовгъа айтынъ, о къадын ичюн башынен дже- 
вап берир. (Трубканы ташлай ). 

Перде эне. 


Сюргюнлик деври къырымтатар 
эдебияты (1944—1990) 


Экинджи левха 


Кене милиция башлыгъынынъ кабинети. Ичи адам толу. Энъ 
тёрде полковник Фролов отура. Тарихчы, Милушка, Просов, мат- 
буат адамлары ве дигерлери. Къапуда башлыкъкъа таныш олма- 
гъан къартий корюне. 


Къартий. Рухсет этинъиз, мен де иштирак этейим. 

Фролов. Сиз кимсинъиз, мында давет этильдинъизми? 

Милушка (яваш сеснен). Меним битам, Анастасия Архи- 
повна. 

Фролов. А-а! Буюрынъыз, Анастасия Архиповна. (Она 
тикилип бакъа). Кечинъиз. (Адамларгъза бакъып). Чагъы- 
рылгъанларнынъ эписи кельдими? 

Милушка. Кельди, Александр Фёдорович, эр кес мында. 

Фролов. Къабаатланыджы да мындамы? 

Милушка. Мында. Янаша одада, конвой алтында булуна. 

Фролов. Яхшы, яхшы... (юзю гъает джиддий, неден 
башлайджагъвыны бильмей). Яхшы... Айса, аркъадашлар, 
текяран анълашып алайыкъ. Бугунь нумюневий соргъу 
кечиремиз. (Анастасия Архиповнагза бакъып ала). Мат- 
буат, радио, телевидение мында. Къабаатланыджыгъа эр 
кес суаль бермеге акълы, амма башта рухсет алмакъ керек. 
Акъарет этмеге кимсенинъ акъкъы ёкъ. Биз медениетли 
олмакъ керекмиз, буны унутманъыз. Тюшюнип-ташынып иш 
тутайыкъ. Къызматабанлыкъ, къычырув, эмоциялар мында 
кечмей. (Кене Анастасия Архиповнагза бакъып ала). Озъара 
лакъырды этмек, давалашмакъ мумкюн дегиль. Анълашылдымы? 

Адамлар. Анълашылды. 

Фролов. Суаллер бармы? 

Бириси. Бар. Эгер мумкюн олса, анълатсанъыз, бу къа- 
дыннынъ къабааты не? 

Фролов. Паспорт режимини бозгъаны... дефаларджа къа- 
нунны бозгъаны... Энди къанун огюнде джевап береджек. 

Бириси. А-а! Анълашылды. Сагъ олунъ. 

Фролов. Башкъа суаллер ёкъмы? (Кимсе индемей). Айса баш- 
лайыкъ. (Къапугъа бакъып). Къабаатланыджыны алып киринъ. 

Усниени алып кирелер. Онынъ юзю-козю шишкен, тырналгъан, 
когерген. Башы багълангъан, бир къолу бойнуна асувлы, акъсай. 
Амма бакъышлары кескин. Оны кошеге, курсюге отурталар. Эки 
янында эки аскер. Эр кес онъа тикилип бакъа. Хусусан Милушка- 
нынъ битасы пек тикилип бакъа. 

Анастасия Архиповна (акъырын давушнен). Вай, Аллам, 
бу къадыннынъ сагъ ери къалмагъан да! Оны ким урды? 

Милушка. Яваш ол, бита, лакъырды этмеге олмай. 

Усние одада булунгъанларны бирер-бирер козьден кечире. Одада- 
килер де оны назарларынен эп тельчелейлер. Сессизлик. 

Фролов (тамагзыны къырып). Мына... (Кягзытны алып 
окъуй ). Джантемирова Усние. 1922 сенеси Багъчасарай шеэринде 
догъгъан, 1944 сенеси Симферопольден сюргюн этильген. 1984 
сенеси озьбашына, укюмде олгъан къанунларны къаба суретте 
бозып, Къырымгъа къайткъан. Мында эв сатып алгъан, озьара 
анълашув ёлунен, сонъра пропискасыз яшагъан. Тертипни сакъ- 
лайыджы хадимлернинъ дефаларджа тенбиесине, джёремесине 
бакъмадан, бир бучукъ айдан берли аля Къырымда булунмакъта. 
Шимди о апсте, тефтиш кете, биз бу гражданканынъ макъсатла- 


Айдер Осман. 
«Аедин» 

рыны ачыкъча бильмек ичюн тефтишни бу ерде кечирмеге ве онъа 
мумкюн къадар чокъ адам джельп этмеге къарар бердик. (Сессиз- 
лик). Айса, биринджи суальни мен берейим: Усние ханым, сиз 
совет укюметини таныйсынъызмы, оны севесинъизми? 
Усние. Севем. Таныйым. 
Фролов. Айса, не ичюн онынъ къанун-къаиделерине 
бойсунмайсынъыз? 
Усние. Бойсунам. 
Фролов. Къанун муджиби къырымтатарларына Къы- 
рымда яшамакъ мумкюн дегиль. Сизге буны анълаттылар, 
амма сиз бойсунмадынъыз. Не ичюн? 

Усние. Бойле къанунны тек Алла чыкъара биле. Къул- 

ларынынъ бунъа акъкъы ёкъ. Бойле акъылсыз къанунларгъа 
бир заман бойсунмам. 

Фролов. Къанун, сизинъ айткъанынъыз киби, акъылсыз олса, 
демек, башта къанунны, къайтарып айтам, о къанунны! Къануний 
ёлнен денъиштирмек керек. Сиз исе оны къанунсыз ёлнен денъиш- 
тире ве джинает ишлейсинъиз. Анълашыламы айткъанларым? 

Усние. Анълашыла. Амма къанунны, сизинъ айткъанынъыз 
киби, къануний ёлнен денъиштирмекнинъ чареси ёкъ. 

Фролов. Не ичюн? 

Усние. Чюнки бутюн къанунджыларнынъ къапулары къа- 
палы. Олар ич бир къырымтатарны якъын ёлламайлар. Энди 
къыркъ йылдан зияде вакъыттан берли бойле. Эбедий эсарет 
алтындамыз. Даа не къадар беклемек мумкюн? 

Фролов. Сиз къанунсыз ёлнен арекет этсенъиз, эписи бир, джи- 
наетчилер курсюсине келип чыкъарсынъыз. Милиция хадимлери 
къанун чыкъармай. Тек чыкъарылгъан къанунларнынъ эдасыны 
теминлей. Бизге наразылыгъынъызны анълатып отурманъыз. Акс 
алда озюнъизге фена олур. 

Усние. Фена оладжагъыны билем. 

Фролов. Аркъадашлар, суаль-джевапта иштирак эте биле- 
синъиз. 

Бугров. Рухсет этинъ, Александр Фёдорович, (Фролов башыны 
саллай). Мухтерем къабаатланыджы, Сиз не ичюн Къырымны 
ватанынъыз саясынъыз. 

Усние. Чюнки меним халкъым халкъ оларакъ бу топракъта 
догъды. Бу топракъ — онынъ Ватаныдыр. 

Бугров (куле). Мухтерем къабаатланыджы, бу топракъта та 
ХШ асырда словянлар яшагъанындан хаберинъиз бармы? 

Усние. Ёкъ. 

Бугров. Мен сизге айтайым, якъында Алуштада бир хач 
тапылды. Билесинъизми о къачынджы асыргъа аит... 


Сюргюнлик деври къырымтатар 
эдебияты (1944—1990) 

Усние. Бильмейим ве бильмек де истемейим. О хачны сизлер 
озьлеринъиз комьдинъиз ве озьлеринъиз де къазып чыкъар- 
дынъыз. Эвельден мында хач-мач ёкъ эди. 

Бугров. О тап учюнджи асыргъа... 

Усние. Ялан. Руслар бизим топрагъымызны басып 
алды, озюмизни сюргюн этти ве энди бу джанаварлыкъны 
алидженаплыкъ оларакъ косьтермектелер. Бутюн алимле- 
ринъиз ялан язалар... Ялан язгъанлары ичюн коклерге коте- 
рилелер. 

Усние (Яваш-яваш еринден тура, юзю денъишкен, 
титрей, саллана, адамларгъа бирер-бирер козь эте ве кене 
къычыра). Аедин, мен мындам! (Аглай). Аединчигим, джа- 
ным балам, нечюн ананъ бу къадар яшады?! Нечюн ананъ 44-те 
ольмеди? Нечюн манъа бу къадар азап?! Эй, Аллайым, азапларынъ- 
нынъ сонъу оладжакъмы?.. Аедин! Аедин! Кель ананъа, кельбалам, 
къуртар мени бу азаплардан... бу явурлардан. Кель, балачыгъым, 
кель берабер кетейик... (Отурып агълай ). 


Айдер Осман. 
«Аедин» 


Фролов. Сиз кимни чагъырдынъыз? 

Усние (онынъ лафына къулакъ асмай ). Ае-диин! Къайда къал- 
дынъ, балам. Къыркъ йылдан берли тельмирем. Кель, балачы- 
гъым, кель манъа. (Яш баланы ерден котерип алаяткзан киби 
арекетлер эте. Адамлар буз-бузлайлар. Бита ве Милушка эп агъ- 
лайлар. Эркеклернинъ козьлери торлана ). 

Фролов (денъишкен сеснен). Сиз кимни чагъырдынъыз? 
Аедин кимдир? 

Усние. О меним балачыгъым. Мен оны сизлерге бермем. 
(«Бала»сыны къучакълап, багърына баса). 

Фролов (шашмалап). Насыл бала? О къайда? 

Просов (саатине бакъып, акъырын сеснен). Даа эки дакъикъа 
къалды. Эх, языкълар олсун, сиясеттен четке чыкъып кетти. 

Фролов. Аедин кимдир? 

Усние (къучагъындаки «бала»сыны яваш-яваш саллап). 
Меним балам. Меним балачыгъым! Оны сизлер чекип алдынъыз. 
(Агзлай). Аедин... Аедин... Алла, Раббим, санъа ялварам, къай- 
тар Аединчигимни!.. (Тизлери устюне турып, къолларыны коте- 
рип, кокке мураджаат эте). Раббим, сен бар олсанъ, мени эшите 
исенъ, косьтер баламны... Косьтер манъа... Артыкъ даянып ола- 
майым. (Башыны ерге къойып агълай). 

Анастасия Архиповна (еринден тура, козьлерини силе-силе 
акъырын сеснен сёйленип башлай). Мен бу къадынны таныдым. 
Аедин онынъ огълу эди. Эки-учь яшлар къарарында къара козьлю, 

къара сачлы, эсмери огъланчыкъ эди. О баласыны геджеге къал- 

дырып, саба ала эди. Чюнки гедже чалыша эди. Шу куню саба 
оны иш еринден алып кетелер. Балачыкъ балалар багъчасында 
къалды. 

Фролов. Сиз буны къайдан билесинъиз? 

Анастасия Архиповна. Мен о вакъытта балалар багъ- 
часында гедже даясы олып чалыша эдим. Огълум джебэден 
къайткъан сонъ иштен бошадым. 

Усние тиклене, козьлерини акъайтып битагза бакъа. 

Анастасия Архиповна сёзюни девам эте. 


Сюргюнлик деври къырымтатар 
эдебияты (1944—1990) 


Усние (къычыра). Анастасия Архиповна! Бу сизсинъизми? 
Балам къайда? 

Анастасия Архиповна (агълап). Бильмейим, тувгъаным. 
Оксюз балаларны сонъундан балалар эвине ёллагъан экенлер. 
Балалар эвининъ архивинде оларнынъ о девирде чыкъартылгъан 
ресимлери олмакъ керек. 

Усние. Къайда?! Къайда о! (Анастасия Архиповнагъа япы- 
ша). Тапынъ баламны! Шимди тапынъ! 

Анастасия Архиповна. Меним тахминим боюнджа... (Фро- 
ловгъа бакъып ала ). Эбет, бу тек тахмин... Амма обалачыкъ меним 
акъылымда... Мен оны эвиме аладжакъ олгъанда, оны манъа бер- 
медилер. 

Усние. Айт! Айт!.. 

Анастасия Архиповна. Менде бир ресим бар. Биринджи 
сыныф балаларынынъ ресими. 1949 сенеси чыкъарылгъан. О 
ресимни сиз де бакъа билесинъиз. 

Анастасия Архиповна чантасыны ачып, ресим чыкъара. Усние 
оны къапкъач этип ала ве ресимге бакъып къычыра. 

Усние. Аединчигим, балам, сагъсынъмы? (Агълай). Эй, 
Аллам, о сагъмы?! 

Анастасия Архиповна (Фроловгъа) Александр Фёдорович, 
сиз де бир козь ташланъыз, бельки биревлерни танырсынъыз. 

Фролов (еринден турып Усниенинъ янына келе, ресимге 
бакъаджакъ ола). Къана, къайсы бири? 

Усние. Бермем! Санъа бермем! Кет, нишарет! (Фроловны 
итеклей ). 

Анастасия Архиповна. Ресимни бир дакъкъагъа манъа 
беринъ. (Онынъ элинден ресимни яваш чекип ала ве Фроловгъа 
косьтере). Мына, бу балачыкъны... мына, беяз кольмегининъ 
устюнден штанчыгъынынъ тасмалары хачланып багълангъан 
балачыкъны таныйсынъызмы? 


> 266 „е 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


Фролов (бирден абдырай, шашмалай, хырылдагъан сеснен 
Усниеден сорай ). Бумы?! 

Усние. Эбет, бу! (Аман ресимни онынъ элинден чекип ала, 
Анастасия Архиповнагъа бакъып ). Демек осагъ. О менитапар, 
мен оны тапарым. Алла бу къадар мераметсиз дегиль. Огълум 


1 
тапылыр, анасыны къорчалар. Огъуллар даима ярдымгъа За 
етишелер. (Ресимге бакъып агълай). Етиш, балачыгъым! Ы Е. 
Кель, ананънынъ алыны корь. Явурлар оны дёгелер, акъарет 23 

4 


этелер. Амма, эписи бир, о сенинъ ананъ. 

Фролов бир шей анъламайып де Усниеге, де Просовгъа, де 
Анастасия Архиповнагъа бакъа. Усниеге тикилип къала. 

Усние (ресимни коксюне басып). Эй, Аллам, санъа шукюр- 
лер этем. Бинъ кере шукюр. Санъа тиль къайтаргъан олсам, афу 
эт, къалгъан омюримни итаат-ибадетте кечиририм. Афу эт. 

Анастасия Архиповнанынъ эки козю Фроловда. Фролов Усниени 
къучакъламакъ истер киби арекетлер япа, онъа бир-эки кере 
токъунып ала. Усние шашып чекиле, Фролов яваш-яваш йыкъыла. 

Анастасия Архиповна. Ишт, мынадА един. 

Усние. Сиз не айтасынъыз, джаным, биз Аединни къыдырып 
тапармыз. Сагъ олса еткени, мытлакъ тапармыз. 

Анастасия Архиповна. Сизинъ аякъларынъыз тюбюнде 
яткъан адам Аединдир. О Аединнинъ ресиминде озюни таныды. 

Усние. Ким? Насыл? 

Анастасия Архиповна. Алла юреги янгъан ана фигъаныны 
эшитти. Энди оны къыдырмакъ керекмей. О шимди бу ерде. 

Усние шашмалай. Бир ресимге, бир де ерде серилип яткъан Фро- 
ловгъа бакъа. Милушка чапып келе. 

Милушка. Александр Фёдорович, Аедин, турынъыз еринъиз- 
ден. Турынъыз, джаным. 

Фролов козьлерини ача, Усние онынъ башы уджуна отурып, 
козьлерине бакъа. Бакъаракъ, эп эгиле, дерсинъ о козьлернинъ 
ичине кирип кетмек истей. Кабинеттеки адамлар зый-чув ола- 
лар, эр кес Фроловны сарып ала. 

Анастасия Архиповна. Мен бу баланы, затен, бир заман 
козьден къачырмадым. Мектепте окъугъанда да, милиция хызме- 
тине кельгенде де. Мына энди, шукюрлер олсун, анасына теслим 
этем... (Фроловгъа) Керчек, сизге ананъыз акъкъында дешетли 
лафларны айткъан адамларнынъ ич бири дженк вакъытында 
Къырымда ёкъ эди. Олар дженктен сонъ, тап эллинджи йылларда 
кочип кельдилер. (Пауза. Усниенен Милушка эп Фроловнен огъра- 
шалар). Уф-ф... Энъсемден дагъ энген киби олды. 

Усние (Фроловнынъ башыны къучакълап акъырын давуш- 
нен агълай). Аедин... Аедин... бу сенсинъми балам? Аедин- 
чигим, айт манъа, бу меним, де. Айт ананъа. (Фотодаки бала- 
чыкъны косьтерип). Аедин, бу сенсинъми? (Фролов яваштан 
башыны саллай, сонъра башыны анасынынъ тизлери устюне 
къоя). Балам, балачыгъым, не ичюн бойле олды? Не ичюн? 
(Яваш-яваш агълай ве баласынынъ башыны эп даа зияде 
къучакълай). 


эдебияты (1944—1990) 


Перде эне. 


Сюргюнлик деври къырымтатар 


1. Пьесада къайсы девирде олып кечкен вакъиалар тасвирлене? Бу 
девир акъкъында даа насыл малюматлар билесиз? Сизинъ якъынлары- 
нъызнынъ такъдири насыл олды? Сизинъ къорантанъыз Ватангъа не 
вакъыт ве насыл кочип кельди? 

2. Усние апте Къырымгъа кельген сонъ насыл агъыр вазиетке къала? 
Къырым акимиети ве милициясы къырымтатарларына къаршы насыл 
зорбалыкълар япалар? Фролов милиционерлерни топлап, оларгъа насыл 
вазифелер ве тенбилер бере? Сиз насыл тюшюнесинъиз, не ичюн Милушка 
Фроловдан Аедин акъкъында сорай? Не ичюн Милушка Фроловнынъ аре- 
кетлерини янълыш таный? Милушка къырымтатарларына ве оларнынъ 
Къырымгъа къайтувына насыл бакъа? Сизинъдже онынъ фикирлерине 
ким тесир эткен? Анастасия Архиповна Фроловнынъ Усние аптенинъ 
огълу Аедин олгъаныны къайдан биле? 

8. Фроловнынъ одасында кечирильген соргъу вакътында Усние апте 
озюни насыл тута? Онынъ тышкъы корюниши насыл? Тарихчы Бугров- 
нынъ суалерине Усние апте насыл джеваплар бере? Милиционер Просов 
соргъу арфесинде насыл бир макъсатнен Усние аптеге махсус илядж бере? 
Илядж тесиринде Усние апте насыл эеджанлы тарзда огълу Аединни 
хатырлай? Онынъ сёзлери одадаки шахысларгъа насыл тесир этти? 
Соргъунынъ сонъунда нелер беян олды? 

4. «Аедин» пьесасынынъ иштиракчы шахысларына изалар беринъиз 
ве эр бирине озюнъизнинъ мунасебетинъизни ифаде этинъиз. Пьесанынъ 
эсас фикири, макъсадыны насыл анълайсыз? Муэллифнинъ мевамына 
насыл къыймет кесесиз? 

5. Къырымтатар халкъына акимиет тарафындан япылгъан акъсыз- 
лыкъ, джинает адамларнынъ такъдирине насыл тесир этти? Къартана- 
къартбаба, догъмушларынъыз, койдешлеринъизнинъ такъдири акъ- 
къында беян язынъыз ве муакеме этинъиз. 

6. Пьесадаки иштиракчы шахысларнынъ такъдирлерини тас- 
вирленъиз. Оларгъа тесир эткен вакъиаларны къайд этинъиз. 


> 268 „е 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һќрѕ://іт2о.доу.иа 


МЗВ тя оезоппаино ро зино аы ника вре 1нтернет мае 
Тее е ЕРИВУ аав Ева Чем Ша та Мата ШЕ За ПОВ = РУЧА РЕ 5 п 


Енелиш девам этмекте 


80-инджи сенелери къырымтатар эдебиятына янъы яш 
истидатлар далгъасы келип кирди: Шукри Аппазов, Исмаил 
Керимов, Юнус Къандым, Сабрие Сеутова, Айше Кокиева ве 
дигерлери. Оларнынъ яратыджылыгъы янъы авдет девринде 
илерилей. 

Ватангъа авдет деври халкъымыз ичюн муреккеп веагъыр 
олды. Къырымтатар халкъы озь кучюне базанып Ватаны — 
Къырымгъа кочип бир къарар ерлешкендже йигирми йыл 
кечти. Эдебиятымызнынъ осюви де баягъы токъталды. Лякин 
сонъра, шаир, языджылар, хусусан генчлер, Къырымнынъ 
дагъ-ташындан кучь алгъандай, иджатчылыкъкъа гъайретнен 
янаштылар. Нетиджеде, эм уйкен, эм орта несиль векиллери — 
Ибраим Паши, Рустем Муедин, Черкез Али, Шерьян Алиев, Риза 
Фазыл, Сафтер Нагаев, Шакир Селим, Иса Абдураман, Билял 
Мамбет, Урие Эдемова, Закир Къуртнезир, Аблязиз Велиев, Таир 
Халилов ве дигерлери дегерли эсерлер яздылар. 

Генч истидатларнынъ да сафлары артты. Янъы несиль къы- 
рымтатар эдебиятынынъ инкишафына янъы муитте озь исселе- 
рини къошмакъталар. 

1987-нджи сенелеринден къырымтатар матбуасында сюр- 
гюнлик, къырым фаджиасы акъкъында макъале, икяелер 
басылып башлады. Белли бир дереджеде иджадий сербестлик асыл 
олды. Къырымтатар языджылары имкяндан файдаланып эвель 
ясакъ этильген мевзуларда чешит жанрларда назм ве несир эсер- 
лер яраттылар. Уйкен несиль языджылары да четте къалмадылар. 
Ибраим Пашининъ 1989 сенеси «Узюльген зынджыр» романы, 
90-ынджы сенелери онынъ «Джанлы нишан» серлевасынен экин- 
джи романы ве бир къач повестьлери нешир этильди. Черкез Али- 
нинъ «Уян, Чатырдагъ, уян!» адлы шиирлер китабы ве «Афат» 
поэмасы басылды. Рустем Муединнинъ пьесалары ве «Агъыр такъ- 
дирлер» романы нешир олунды. 

Орта несиль языджылары да эдебиятымызнынъ инкишафына 
озь исселерини къоштылар. Энди иджадий теджрибе саиби олгъан, 
пишкинлик дереджесине еткен эдиплер актуаль мевзуларда муим 
эсерлер яздылар. Айдер Османнынъ «Агент» повести, «Аедин» 
пьесасы ве «Къайтув» икяеси, Эрвин Умеровнынъ «Афат» пье- 
сасы, Урие Эдемованынъ «Алгъыш» икяеси ве «Айдын геджеде» 
романы, Аблязиз Велиевнинъ «Олюмнен козь-козьге» весикъалы 
повести, Таир Халиловнынъ «Сонъки нефеске къадар», «Тутып 


А вдет деврининъ 
къырымтатар эдебияты 

алынгъан ватан» повестлери ве дигер несир эсерлер нешир олунды. 
Шиириет саасында да сонъки йыллары янъы шиирлер джыйын- 
тыкълары нешир этильди: Иса Абдураманнынъ «Янъы кунь, 
селям!», Билял Мамбетнинъ «Къоз эфсанеси», Шерьян Али- 
евнинъ «Мерджан данелери», Аблязиз Велиевнинъ «Къырым | 
дефтеринден» ве дигер китаплар. | 

Авдет деврининъ эдебиятына умумий назар ташлагъанда, 
джиддий эйи хусусиетлер козьге корюне. Бу девирде яра- 
тылгъан эсерлерде халкъымызнынъ аяты, омюр тарзы, 
ватангъа къайтув огърундаки куреши акъикъий суретте 
акс этильди. Әсас сымаларда миллий характерге аит олгъан 
мусбет хасиетлер, психологик хусусиетлер озь аксини тапты. 
Аятий левхалар ве бедиий сымалар вастасынен муэллифлер озь 
тюшюнджелери, дуйгъу, хаялларыны акс эттилер. Эсерлер къу- 
рулыш ве бедиий усулларны къулланувда земаневий талапларгъа 
уйгъунлаштылар. Мевзу зенгинлиги, фикир, гъае теренлиги, акс 
этильген адисе, вакъиаларнынъ муимлиги, аятий левхаларнынъ 
эеджанлы тасвири, бедиий сымаларнынъ меракълы ве джанлы 
шахыслар оларакъ косьтерилюви эсерлернинъ къыйметини, деге- 
рини тешкиль этелер. 


1. Къырымтатар халкъынынъ тарихий ватаны, Къырымгъа, авдети 
къайсы девирге расткельди? Бу девирде ичтимаий-сиясий вазиет насыл 
эди? 

2. Авдет девринде дердж этильген эсерлернинъ муэллифлери, серлева- 
ларыны айтынъыз ве мевзу, проблематикасыны изаланъыз. Къайсы эсер- 
лер сизни зияде меракъландырды? 

З. Авдет девринде нешир этильген эсерлерде омюрни акс этювде насыл 
янъылыкъларны къайд эте билесиз? 

4. Сонъки йыллары эдебиятымызгъа кирген яш языджы ве шаир- 
лерден кимлернинъ эсерлерини окъудынъыз? Теэссуратларынъызны 
сыныфынъызда кечирильген субетлерде ве эдебият дерслеринде беян 
этинъиз. 


Ёнелиш девам этмекте 

ШАКИР СЕЛИМ 
(1942—2008) 


воре боров ебу бое 


Шакир Селим Къырымда Акъшейх районынынъ Буюк-Ас 
коюнде догъды. Сюргюнлик йыллары оларнынъ къорантасы Озь- 
бекистанда Самаркъанд янларында Джамбай районында яшады. 
Кой мектебини битирген сонъ Шакир Самаркъанд педагогика тех- 
никумында окъуды. Арбий хызметни кечкен сонъ Самаркъанд 
девлет университетине кире ве оны битирген сонъ бир къач вакъыт 
оджалыкъ япа. 1971 сенесинден Ш. Селим «Ленин байрагъы» газе- 
тасынынъ Самаркъанд виляети боюнджа мухбири олып чалыша. 
Бойлеликнен, онынъ аяты эдебиятнен багълана. Биринджи 
шиирлери 1963 сенеси басылып башлай. Онынъ бойле китаплары 
нешир ола: «Акъбардакъ» (1974), «Дуйгъуларым» (1979), «Севги 
алеви» (1982), «Уянув» (1988), «Еллерни динъле» (1970). О, тер- 
джимеджиликнен де огъраша. Рус ве гъарп классиклерининъ эсер- 
лерини къырымтатар тилине терджиме этти. 

Ш. Селимнинъ шиириети драматик шекильни ташый. Онынъ 
лирик къараманы даима тюшюнджеде, кечмишни, бугуньки аят- 
нынъ кетишатыны, омюрнинъ маиетини анъламагъа тырыша, 
ахлякъ ве рухий дегерлерини сакълав ёлларыны къыдыра, инсан 
аятынынъ теренлигине, фикир, дуйгъу ташкъынлыгъына далып, 
озюне аятий таянч, рухий гъыда тапмакъ эмелине ынтыла. 

Шаир даима эсерлерининъ тили ве нефислиги устюнде чалыша, 
янъы усуллар, тасвирий васталар къуллана. Классик эдебиятнынъ 
аньанелерини иджадий суретте девам этерек, земаневий эсерлер 
ярата. 

Къырымгъа къайтып кельген сонъ, ватангъа къавушув къу- 
ванчы, рухий котеринклик тесиринде шаирнинъ яратыджылыгъы 
гурьленди, эр тарафлама зенгинлешти ве теренлешти. «Тюшюн- 
дже» (1997) китабына кирген шиирлер ве «Къырымнаме» дестаны 

шаирнинъ пишкинлик чагъына кельгенини, аятий ферасетке 
иришкенининъ исбатыдыр. 

Шакир Селим Къырымгъа авдет олгъан сонъ «Достлукъ», 
сонъра «Къырым» газетасында эдебий хадим оларакъ чалыша. 
1997 сенесинден омюрининъ сонъки куньлерине къадар 
«Йылдыз» меджмуасынынъ баш муаррири вазифесинде 
чалыша ве къырымтатар языджылар бирлешмесининъ реиси 
оларакъ сайлана. Шаир бу муим ве месулиетли вазифелерни, 
кучь-къуветини, вакъытыны аямайып, эда эте, медениети- 
мизнинъ чешит сааларында чалыша. Шиирлер, макъалелер, 
хатырлавлар яза, миллий къырымтатар театри ичюн пьеса- 
лар терджиме эте. Эшреф Шемьи-заденинъ «Козьяш дивар» 
дестаныны саналаштырувына ёлбашчылыкъ эте. Белли къыр- 
гъыз языджысы Чингиз Айтматовнынъ «Балалыгъым» повестини 
терджиме эте ве «Йылдыз» меджмуасында бастыра. 

Шакир Селим чокъ йыллар Къырымда «Йылдыз» медж- 
муасынынъ баш муаррири ве къырымтатар эдебияты Кенъе- 
шининъ реиси оларакъ чалышты. Эдебий яратыджылыкъ саа- 
сында эльде эткен енъишлери ичюн Шакир Селим Халкъара 
мукяфатларынен ве Къырым Мухтар Джумхуриетининъ Девлет 
мукяфатынен такъдирленди. 


Шакир Селимнинъ айдын 
келеджекке эминлик рухунен 
дестаны. 


ашлангъан «Къырымнаме» 


1. Шакир Селимнинъ аятий ве иджадий ёлуны тасвир этинъиз. 

2. Озьбекистандаки яратыджылыкъ девринде шаирнинъ насыл шии- 
рий джыйынтыкълары нешир олунды? Биринджи девир шиирлерининъ 
эсас мевзулары ве гъаелерини къайд этинъиз. 

8. Шаирнинъ Ватангъа авдет девринде яратыджылыгъы насыл саа- 
ларда илерилей? 

4. Къырымда шаир насыл муим ве месулиетли вазифелерни эда эте? 

5. Медениетимиз, эдебиятымызнынъ инкишафы огърунда эткен хыз- 
метлери ичюн шаир насыл такъдирленди? 


Шакир Селимнинъ айдын келеджекке эминлик рухунен 
ашлангъан « Къырымнаме » дестаны 


Шакир Селимнинъ джесюр, халкъчанлыкъ рухунен ашлан- 
гъан шиириети земаневий эдебиятымызда айрыджа муим ер алды. 
Шаир муреккеп меселелер, адисе, вакъиалар узеринде тюшюне, 
озь мунасебети, аятий мевамыны ачыкъ-айдын акс эте. О, енгиль 
ёл, енгиль яшайыш арамай, айдын келеджек огърунда чалыша. 


РУ 

Онынъ яратыджылыгъы халкъымызнынъ келеджеги огърундаки 
куреш мейданыдыр. Тюшюндже ве арекет шаирнинъ шиары, 
демек мумкюн. Яратыджылыкъ, эдебият, шиириет — тув- 
гъан халкъына хызмет этюв васталарыдыр. Шакир Селим 
озюнинъ омюринде ве яратыджылыгъында бу адий фикирге 
эсасланды. Онынъ зенгин рухий асабалыгъы келеджекке 
земиндир. 

Шакир Селимнинъ «Къырымнаме» дестаны муреккеп, 
терен фельсефий маналы эсердир. Шаир Къырым ве къы- 
рымтатар халкъынынъ къадимий тарихы, шимдики вазиети 
ве келеджеги акъкъында озюнинъ тюшюнджелери ве дуй- 
гъуларыны ифаде эте. Дестан бир фикир, гъаенен багълы 
олгъан бир къач къысымлардан ибарет. «Кириш» къысмында 
шаир Ватаннынъ къыйметини, миллет ичюн тувгъан юртнынъ 
сынъырсыз дегерини эр бир сатырда ифаде эте: 


А вдет деврининъ 
къырымтатар эдебияты 


Не шерефли бу топракъта курешмек ве джан бермек! 
Не шерефли таракъ тамгъа кок байракъны котермек! 


«Кунь сиярды» къысмында майыс 18 кунюнинъ фаджиасы, 
амансыз сюргюнлик, Ватанны терк этюв тасвирлене. Дестаннынъ 
«Әв» серлевалы къысмында къырымтатар халкъынынъ агъыр 
вазиетте Ватанына авдети тасвирлене. Шаир тувгъан юртта эв 
къура. Әр бир ташны, сюргюнликте эбедий къалгъан ана, бабасы, 
тувгъанлары, достлары, койдешлерини анъып, оларгъа багъыш- 
лап къоя. Бутюн къырымтатар халкъы къадимий Къырымда эвлер 
къура, янъы аят къура, келеджек несиллерге темель къоя. Шаир 
дестаннынъ бу меркезий къысмыны ишанч, эминлик рухунда яза. 

«Къузгъунлар» серлевалы къысмында шаир дюньяда къуз- 
гъунлар эий инсанларны ве миллетимизни гъайып этмек ичюн 
джигеринъни чокъучладылар, Сенинъ де башынза етти къузгъун- 
лар — дей шаир. Шаир буюк яныкъ ве нефретнен къайд эте, — ара- 
мызда къузгъунлар токътамай озь ишини девам этелер: 


Озюмизден чыкъкъан мийсиз манкъуртлар — 
Арамызда юрьген къара къузгъунлар. 


«Къырымлы шаирлер» серлевалы екюн къысмында шаир Къы- 
рым ве къырымтатар халкъынынъ эки бинъ йыллыкъ тарихыны 
хатырлай. Тувгъан халкъына федакяр хызметлер япкъан, 
халкъына садыкъ къалгъан эдиплернинъ, адларыны айтып, 
хатырлай. Терен тамырларымыз, айдын медениетимиз бизлерге 
рух, кучь берип турмалы. 


Келип кечти вызылдагъан ельдайын 
Әки бинъ йыл. Мында тек биз къалырмыз. 

Такъатымыз олур ташкъын сельдайын! 
ХХІ де Бахт тельбевин алырмыз! 


1. Шакир Селимнинъ шиириетине менсюп олгъан муим хасиет- 
лерни къайд этинъиз ве мисаллер кетиринъиз. 

2. Дестан жанры акъкъында бильгилеринъизни хатырлап, бу 
жанрнынъ хусусиетлерини тасвир этинъиз. Сиз насыл дестанларны 
билесиз? 

8. «Къырымнаме» дестаны насыл къысымлардан ибарет. Эр бир 
къысымнынъ мундериджеси ве мевзусыны къайд этинъиз. 


Шакир Селим. 


«Адлары силинген койлер» 


АДЛАРЫ СИЛИНГЕН КОЙЛЕР 


Чокъ доландым мен Къырымнынъ бабам юрьген чёллерин, 
Эдждатларым! нидже асыр сабан сюрген чёллерин. 


Пычма таштан кираметли эвлерини къыдырдым, 
Халкъын джойып къалгъан дертли койлерини къыдырдым. 


Сарыболат, Аджыболат, Акъманайны къыдырдым, 
Аджы-Тархан, Джуртчы, Семен, Токъманайны къыдырдым. 


Догъгъан коюм Буюк-Асны тапалмадым, тувгъанлар, 
Онъа чокътан «Березовка» деген бир ад къойгъанлар. 


Шашып къалдым бизим койде осеми деп акъкъайын, 
Бир акъкъайын корюнмеди, долансам да кунь сайын. 


Къонърат, Къыпчакъ, Къыятларнынъ ады-ёлу силинген, 
Анъылмасын деп бир заман башкъа халкълар тилинде. 


Бойле бир ал ер юзюнде, аджеп, къайда корюльген? — 
Къабаатсыз койлер биле харитадан сюрюльген. 


Нидже асыр фуртуналы хышымларгъа? даянып. 
Нидже асыр афатлардан, атешлерден сагъ къалып, 


1эдждатларым — баба-деделерим. 
2 хышым — бахытсызлыкъ, фелякет. 

Нидже асыр эдждатларнынъ адларыны ташыгъан, 
Шу топракъта озь къысмети-талийинен яшагъан. 


Койлеримиз бир шефкъатсыз джинасирнинъ элинен 
Вахшийлердже озь адындан биле марум этильген!. 


Бир эмирнен эль сильтеген хиянетлик Алласы: 
«Халкъы дегиль, кою биле ер юзюнде къалмасын!..» 


Авдет деврининъ 


къырымтатар эдебияты 


Шойле эмир берип кетти, бахтсыз этип халкъымны, 
Иылтыравукъ чызмасынен таптап укъукъ-акъкъымны. 


Эй, сиз чёллер, къулан чёллер! Не къадар кенъ 
багъырынъыз! 
Бугунь меним багъырымда сизинъаджджы агърынъыз. 


Билем, янъы койлер догъар, янъы адлар къоюлыр, 
Амма меним юрегимден агъры насыл джоюлыр? 


1. Не вакъыт ве не ичюн Къырым койлерининъ адлары денъиш- 
тирильди? Не ичюн шаир укюметнинъ бу арекетини вахшийлик деп сая? 

2. Бу вахшийликни догъуртмакъ ичюн, акъ-адалет тикленмеси ичюн 
не япмалы? 

8. Озюнъиз яшагъан коюнъизнинъ эвельки адыны билинъиз ве онынъ 
тарихыны, темелини араштырынъыз. 

4. Этрафтаки койлернинъ эвельки адларыны сорап билинъиз. 

5. Ана, баба, къартана, къартбабаларынъыздан сорап, оларнынъ 
тувгъан койлери акъкъында малюмат топланъыз. 


КЪЫРЫМНАМЕ 
Дестан, 
(парча) 


Эй, ватандаш! Атешке кир, азыр ол сен янмагъа, 

Ватан ичюн джан бермесенъ, ничюн кельдинъ дюньягъа? 
Гузель Къырым топрагъында эдждадынънынъ къаны бар, 
Әр бир терек япрагъында миллетинънинъ джаны бар. 


1 адындан биле марум этильген — ады гъайып этильген. 

Керек олса фуртунадай атыл душман устюне, 
Косьтер онъа асырларнен топлангъан бар кучюнъни. 
Енъмегендже омюр-билля куреш кене ве кене! 

Ал, деделер алалмагъан интикъам ве очюнъни! 


Сен миллетсинъ, бир заманда Московда ат ойнаткъан, 
Аджиз къалгъан гетманларгъа ярдым къолун узаткъан. 
Бугунь ничюн анда-мында къоркъып-пысып юресинъ? 
Озь юртунъда сучлу! киби бойнунъ къысып юресинъ? 


Шакир Селим. 
«Къырымнаме» 


Бу топракънынъ багъчеваны — саиби тек бизмиз, биз, 
Бу топракъта ачылды ве юмуладжакъ козюмиз. 

Не шерефли бу топракъта курешмек ве джан бермек! 
Не шерефли таракъ тамгъа кок байракъны котермек! 


Антлы Номан ве Джаферлер, Амет Озенбашлылар, 
Миллет ичюн Къара денъиз киби къайнап таштылар, 
Муса Мамут мешъаль олды, Мустафалар сынмады, 
Джеэннемден? кечселер де Ватаным деп тынмады. 


Шу дегильми, миллет, санъа гъурур берген, кучь берген? 
Джесюрлик ве къараманлыкъ ёлларыны косьтерген? 
Такъдиринъе язгъан Мевлям — курешмеге атлан сен, 
Ватан къолай къазанылмай, эр белягъа къатлан сен! 


Далгъалансын байрагъымыз талгъын-талгъын еллерде, 
Далгъалансын боранларда, къасыргъалы селлерде, 
Далгъалансын Хансарайда, эр сачакъта, эр эвде, 
Несиллерден несиллерге тюшмесин о эллерден! 


С 


Нидже кере къувуламан, кене къайтып келемен, 
Къурумагъан козьяшымны дертли эльнен силемен. 
Кимлер-кимлер язмадылар тарихынъны эй, адам? 
Дюньяларгъа сыгъмай артыкъ ферьядларым ве садам. 


Кимлер-кимлер келип санъа аягъыны басмады? 

Кимлер келип скеленъе зынджырларын асмады? 
Кимлер келип урьян-пурьян якъып-йыкъып къачмады? 
Кимлер дженнет топрагъынъа зеэрини сачмады? 


1сучлу — къабаатлы. 
2 джеэннем — агъыр сынав, къыйнав. 

Къай кельмешек такъдиринъе арсыз тийип кечмеди? 

Къай кочьменджи чёллеринъде ашап-кийип кечмеди? 

Дейлер: менде печенегнинъ дженкяверлик къаны бар, 
Дейлер: менде къуман-къыпчакъ урувынынъ шаны бар... 


Аслында сиз къыдырынъыз мени Кийик-Къобада, 
Мен догъгъаным неандерталь яшагъан шу ювада. 
Тавырынъыз, скифинъиз даа дюнь кечкен мазыдыр!, 
Эки бинъ йыл яш берсенъиз манъа — бу энъ азыдыр. 


А вдет деврининъ 
къырымтатар эдебияты 


«Миллетимнинъ исарындан эр кунь бир таш алдылар»? 
Исарымыз йыкъылса да, таш-ызлары къалдылар. 
Нидже кере яратылды ве силинди адымыз, 
Татарсынъмы, къырымсынъмы — бизим Ешиль Адамыз! 


Сонъки юз йыл кечип кетти, ярыкъ бир кунь корьмедик, 
Башымызгъа киермиз деп, бахт чемберин орьмедик. 
Сонъки юз йыл ичинде де орьселендик, талкъ олдыкъ, 
Таламагъан ит къалмады — не миллет, не халкъ олдыкъ. 


Димагъыма? келип тие когет — ювшан къокъусы, 
Вуджудымны сарып ала титис иджрет къоркъусы. 
Танърым, артыкъ бу къокъудан миллетимни айырма, 
Бинъ белялар кетирсенъ де, халкъны юртсыз къалдырма. 


1. «Къырымнаме» дестанынынъ мундериджеси, мевзу, гъаесини ве 
къурулыш хусусиетлерини къайд этинъиз. 

2. Шаир ватандашларны насыл арекетке чагъыра? Шимди халкъы- 
мызнынЪ вазиети насыл? Не огърунда ве не ичюн курешмек керек? 

8. Шаир кимлерни хатырлай? Не ичюн муэллиф бу шахысларны 
нумюне деп косьтере? Оларнынъ фаалиети акъкъында не билесиз? 

4. Къырымтатар халкъынынъ тарихы акъкъында шаир насыл фикир- 
лерни ифаде эте? Козюнъиз огюнде насыл узакъ кечмиш левхалары джан- 
лана? Дестаннынъ эсас гъаесини къайд этинъиз ве эсердеки сатырларнен 
фикиринъизни исбатланъыз. 

5. Екюн къысмынынъ мевзу, гъаесини, дестандан сатырлар кетирип, 
изаланъыз. 

6. Шаир насыл тасвирий васталардан файдалана. 


1 мазы — кечмиш, тарих. 
2 Лятиф-задеден (Ш.С.). 
3 димагъ — мий. 

ЮНУС КЪАНДЫМ 
(1959—2006) 


еее Сюообу боевое 


Белли шаир, публицист, терджиман Юнус Къандым сюр- 
гюнликте догъып осип етишкен несильнинъ векили, 1959 сенеси 
Озьбекистанда Ташкент виляетининъ Акъкъургъан совхозында 
догъды. Орта мектепте окъугъан йыллары эдебияткъа авеслене, 
къырымтатар халкъынынъ медениети, тарихы, эдебиятыны 
огренмекни арз эте. Бу арзу-истеклерге къапылгъан Юнус Таш- 
кент педагогика институтынынъ къырымтатар тили ве эдебияты 
болюгине кире. Студентлик йыллары Юнус гъайретнен ве буюк 
истекнен окъуй, институтта ве Ташкент шеэринде къырымтатар 
эдебиятынен багълы бутюн тедбирлерде иштирак эте, бильгиле- 
рини арттырмакъ макъсадынен олгъан имкянлардан файдалана. 

Студентлик йыллары о озю де язмагъа башлай. Онынъ очерк, 
шиирлери «Ленин байрагъы» газетасында басыла. Институтны 
битирген сонъ оны «Ленин байрагъы» газетасынынъ редакция- 
сына ишке давет этелер. Газетада чалышувы онынъ ичюн амелий 
мектеп ве келеджектеки фаалиетине земин олды. 

1989 сенеси Юнус Къандым къорантасынен Къырымгъа кочип 
кельди. Ватангъа авдет йыллары къыйын олгъанына бакъмадан 
Юнус эдебий иджадыны девам этти, чешит ишлерде чалышмагъа 
меджбур олды. Бу йыллары онынъ озюне аит язув услюби ве усулы 
шекиллене. 

Юнус Къандымнынъ биринджи шиирлер джыйынтыгъы «Сен 
денъизге бенъзейсинъ» серлевасынен Ташкентте 1988 сенеси 
нешир этильди. Лякин эсас эсерлери Ватангъа авдет девринде яра- 
тылды ве нешир олды. 1997 сенеси «Сары ань» шиирлер топламы 
къырымтатар ве украин тилинде, 2001 сенеси «Умют йипи» серле- 
валы салмакълы шиирлер джыйынтыгъы нешир этильди. 

Публицистика саасында онынъ къыйметли ишлери бар. Къы- 
рымтатар халкъынынъ Биринджи Къурултайы, белли девлет 


соь 279 о) 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти Һрѕ://ітго.доу.џа 


эрбабы ве шаир Номан Челебиджихан акъкъында «Куреш мейда- 
ныны от басмаз» серлевалы тарихий китабыны язды. 

Терджиманлыкъ саасында да дегерли ишлер япты. Къы- 
рымтатар тилинден украин тилине, украин тилинден къы- 
\ рымтатар тилине чокъ эсерлерни терджиме этти. Къырымта- 
\ тар эдебиятыны бутюн Украинагъа танытты. 

Айрыджа муим ве къыйметли ишлерден бири — дюнья- 
джа мешур къырымтатар языджысы Джынгъыз Дагъджы- 
нынъ «Олар да инсан эди», «Юртуны гъайып эткен адам» 
ве «Къоркъунч йыллар» романларыны тюрк тилинден къы- 
рымтатар тилине терджимесидир. 

Языкъ ки, Юнус Къандым пишкинлик чагъында вакъыт- 
сыз вефат этти. Онынъ джошкъун ве озьгюн шиириети, къый- 
метли ишлери медениетимиз хазинесинде муим ер алды. 


А вдет деврининъ 
къырымтатар эдебияты 


1. Юнус Къандымнынъ аятий ве яратыджылыкъ ёлуны тасвир этинъиз. 

2. Шаир къайда догъды ве осип етишти? 

8. Мектепте окъугъан вакътында Юнус не арз эте эди? 

4. Студентлик йыллары Юнус бильгилерини арттырмакъ ичюн нелер- 
ден файдаланды, насыл тырышты? 

5. «Ленин байрагъы» газетасында мухбир оларакъ чалышувы Юнус 
Къандымнынъ келеджектеки яратыджылыгъы ичюн насыл файда берди? 

6. Къырымгъа къайтып кельген сонъ яш шаир насыл сааларда чалыша? 
Онынъ насыл китаплары нешир олуна? 

7. Юнус Къандым терджиме саасында насыл муим хызметлер япты? 

8. Онынъ насыл шиирлерини сиз бегенесиз? Юнус Къандым шиирие- 
тининъ насыл муим ве меракълы хусусиетлерини къайд эте билесиз? 


Юнус Къандымнынъ тылсымлы шиириети 


Юнус Къандымнынъ сыджакъ багърындан, ташкъын гонълюн- 
ден къайнап чыкъкъан муджизели шиирлер, сатырлар кимсени 
первасыз къалдырмай, эр кеснинъ гонълю, къанына синъип, дуй- 
гъу, фикирлерни тепрете, тюшюнджеге далдыра. Онынъ джанлы 
ве тылсымлы шиириети халкъымызнынъ дегерли вариети олып 
къалды. Юнуснынъ шиириети Къырымнынъ кунеши киби 
сыджакъ, кокю киби сынъырсыз, денъизи киби далгъалы. 

Юнус Къандымнынъ шиириетинде екяне мевзу — Къырым 
ве къырымтатар халкъынынъ такъдири. Бир мевзуда не къадар 
шиир язмакъ мумкюн экен, юзлернен, бинълернен. Бириси де 

текрарланмай. Бу муджизе дегильми? Шаирнинъ лирик къара- 
маны пек меракълы шахсиет. О эр шейге озюнинъ джаныны бере, 
эр шей онъа тувгъаныдай якъын ве азиз: 


Джандан азиз дагъларым, 
Меним Къара денъизим... 


Селям, Салгъыр, селям меним тувгъаным, 
Селям меним мис-гъамберим, силяхым, 
Селям меним козьяшларым, къуванчым... 


Юнус Къандымнынъ 
тылсымлы шиириети 


Шаирнинъ эр бир шиирининъ терен ве муим манасы, фель- 
сефий гъаеси бар. «Аминь я-Раббим» шииринде юрт аманлы- 
гъы акъкъында бойле атешин сатырларны яза: 


Атешинъе якъсанъ мени, атешинъе янайым, 

Къара кульге дёнейим мен, адсыз, изсиз къалайым, 
Несилимни къурут, Раббим, дюньядан ёкъ олайым, 

Тек сагъ къалсын тувгъан юртум, аман къалсын Къырымым... 


Юртны къорчалав, Ватаннынъ келеджеги огърунда куреш 
мевзусы «Азырыммы, азырсынъмы» шииринде бойле ифаделене: 


Озенлерде сувлар дегиль, акъа козьяшлар, 
Чёльде гуллер осьмей, тозгъа дёне баш ташлар... 
Ана-Къырым лянетинден къоркъунъ, эвлятлар. 
Къайда атлар? Аткъа мининъ! 

Аткъа, юртдашлар! 


Тувгъан юрт ве тувгъан халкъ мевзусы чешит тарафлардан ате- 
шин сатырларнен айдынлатыла. Шаир адий сёзлернен озюнинъ 
муреккеп дуйгъу, фикирлери, тюшюнджелерини, яныкъ-къай- 
гъыларыны, умют къуванчыны ифаде эте, джанлы сымалар ве 
левхалар ярата. Бу хусусиет онынъ ифаделик усталыгъынынъ 
делилидир. «Салгъырым» дестанындан ашагъыдаки сатырларны 
мисаль оларакъ кетирейик: 


Изин бер сен, саилинъде къалайым, 
Сачларымны меджнунталдай ювайым, 
Бир чёп олып сувларынъда акъайым, 
Чакъыл олып ёлларынъа ятайым, 

Чет иллерде санъа седжде эталмай, 
Асрет олып, янъгъанларны анъайым. 


Юнус Къандым севимли тувгъан халкъына, келеджектеки 
несиллерге зенгин ве джошкъун мирас къалдырды. Онынъ 

акъикъий, гонълюнинъ теренинден ташып чыкъкъан шиириети 
эдебият хазинемизни, шубесиз, зенгинлештирди ве бир басамакъ 
даа юкъарыгъа котерди. 


_ Суаллер ве вазифелер: 
1. Юнус Къандым шиириетининъ мундеридже, гъае, фикир 
теренлиги ве зенгинлигини, мисаллер кетирип, къайд этинъиз. 
2. Шаирнинъ яратыджылыгъында озьгюнлик ве янъылыкъ ху- 
сусиетлерини мисаллернен исбат этинъиз. 
8. Юнус Къандымнынъ насыл шиирлерини окъудынъыз? Къай- 
сы шиирлери сизге зияде тесир этти? Изаланъыз. 


4. Юнус Къандымнынъ шиириетине багъышлангъан эдебий тед- 
бир азырлап, сыныфынъызда ве мектепте кечиринъиз. 


А вдет деврининъ 
къырымтатар эдебияты 


УМЮТ ЙИПИ 


1. 

Айтынъ манъа кимлер чалды танъымны? 

Я, сёнмеге истейлер де йылдызлар. 

Айтынъ манъа ким сувутты къанымны? 

Сув башында агълайлар да ялпызлар!. 
Я — иляхий! мевджутлыгъым, ёкълугъым 
Кимге зарар, кимге зевал кетирди? 
Акъсызлыгъым, я мына шу акълыгъым 
Кимнинъ гулюн, кимнинъ дагъын кестирди? 

Меним омюрим бир сазагъан, сель дегиль, 

Козьяшларым япракъ киби салланмаз. 

Арт-огюни тез унуткъан ель дегиль, 

Ботен ерде, ерде нефес алмаз, айланмаз. 
Я — иляхий! чалманъ меним атымны, 
Кунешимни, атешимни, сырымны, 
Йылдырымым, ялпызымны, багъымны, 
Джыйыштырып къоюнъ четке ырымны. 

Тозлатманъыз мен юреджек ёлларны, 

О ёллардан бельки, сиз де кечерсиз. 

Зеэрлеменъ мен ичеджек сувларны, 

Бир ютум сув бельки, сиз де ичерсиз. 
Я — иляхий! бошанъ меним якъамны, 
Юкюм ёкътыр сизинъ алтын маджарда. 
Тузлар сепип якъманъ меним ярамны, 
Тотум биле ёкътыр сиздай туджджарда. 


1 ялпыз — нане. 

Бир догъумым, бир эджелим, бир омрюм, 
Бир денъизим, бир йырым бар дюньяда, 
Ве, элимнен якъаджакъ бар сонъ копрюм, 
Чалманъ, раат сёнсин йылдыз мор танъда. 


2. 

Дертлерден ипрангъан дагълар, тереклер, 
Анъдыра, тонъдура меним омрюмни. 
Асреттен къуракъшып яткъан эреклер 
Анъдыра ве якъа сонъки копрюмни. 

Салагъач сёнюке, фелек дарбеси 

Әп эне башыма, тизлерим сызлай. 

Тохтамыш къызынынъ оксюз дюрбеси! 

Киби мен ушюйим, ойларым къызмай. 
Ойларым серсери, далдай салланып, 
Ёлларны кольгедай богъмакъ истейлер. 
Кяде бир чатлайлар, патлап, тавланып, 
Фелекнинъ багърына сыгъмакъ истейлер. 

Анавы копюрни, сонъки копюрни 

Багърыташ ойларым айланып кече. 

Къуванч не бильмеген сокъур копюрни 

Якъам мен... 

Не заман битер бу гедже? 
Къаранлыкъ къуванчтан итдай тюнъюльдим, 
Мугъайып, куселер манъа йылдызлар. 
Ёлларда начар бир отдай букюльдим, 
Мен ичюн чалмайлар танъда къобузлар. 

Къобузлар сусалар, ипрангъан керван 

Буз киби сахрада беклей саарьни. 

Фенерли кестане арай бир дерман, 

«Кетме!» — деп токътата сонъки баарьни. 


8. 
Бакъ, онынъ сазына, тели инджерген, 
Такъат бер, сабыр бер, сабыр бер онъа. 
Узюлир йыр киби йырдан тёреген, 
Бакъ, онынъ омюри, юреги тонъа. 
Учурым башында бир ташчыкъ киби 
Турам мен, бир назар эйле, эй, Танърым. 
Омюрим керексе, бир къушчыкъ киби 
Беририм, нейлейим, сёйле, эй, Танърым. 


«Умют йипи» 


Юнус Къандым. 


1 Чуфут къаледеки Джанике ханымнынъ дюрбеси. 

Авдет деврининъ 
къырымтатар эдебияты 


Ягъар ягъмур, къарлар ягъар, 
Нурлар ягъар, 

Дудакъ чатлар, юрек сызлар, 
Сувлар акъар, 

Яралангъан гонъюллерни 
Тыршав сыкъар, 

Не вакъыт биз миллет олып 
Яшайджакъмыз, юртдашлар? 


Агъалыкъны, къардашлыкъны 
Джойдыкъ бизлер, 
Дюньяларгъа бир оюнджакъ 
Олдыкъ бизлер, 

Узун, тозлу ёлдан-изден 
Къалдыкъ бизлер, 

Не вакъыт биз миллет олып 
Яшайджакъмыз, юртдашлар? 


Уфукъсыз коклерге, сагъыр дирекке 
Сонъ кере, сонъ кере бакъып агълайым. 
Менимнен дерт чеккен тонъукъ юрекке 
Эджельден боюнджакъ такъып агълайым. 

Ве лякин, ичинде джаны бар инсан 

Сарыла экен бир умют йипине. 

Эй, Танърым, шу йипке эйле бир ихсан, 

Къулунъым, чыкъайым ярыкъ юзюне. 


ЭЛЕМАН! 


Незаман халкъ олурсынъ сен, эй, элеман?! 


Абдулла Арипов, озьбек шаири 


Алымызны корип, татлар 
Мумдай чатлай, 

«Ант эткенмен» туфанларда 
Къумдай патлай, 
Хорлукъларгъа даянамыз 
Оксюз путдай, 

Не вакъыт биз миллет олып 
Яшайджакъмыз, юртдашлар? 


Иванларнынъ чызмасына 
Таптав олдыкъ, 

Тилимизни сатып, джойып, 
Сакъав олдыкъ, 

Атымызны унуттыкъ да 
Джаяв къалдыкъ, 

Не вакъыт биз миллет олып 
Яшайджакъмыз, юртдашлар? 


Не вакъыт биз ташлайджакъмыз 
Иллетлерни, 

Узеджекмиз сом зыхырлы 
Гъафлетлерни, 

Сербест юртчюн къыраджакъмыз 
Килитлерни, 

Ве, ниает, миллет олып 
Яшайджакъмыз, юртдашлар?!. 


1 элеман — адамлар топу, сюрюси, къалабалыгъы. 

АНА ТИЛИМ 


Ана тилим, меним тилим, 
Меним чокърагъым. 

Меним гулюм, меним илим, 
Меним байрагъым. 

Меним далым, меним сырым, 
Ана тилим. 

Меним козюм, меним тамрым, 
Ана тилим. 


Шырыл-шырыл акъар сенинъ 
Татлы сёзлеринъ, 

Манъа къанат такъар сенинъ 
Серин еллеринъ. 

Меним тюшюм, меним дагъым. 
Ана тилим. 

Меним геджем, меним багъым, 
Ана тилим. 


Ана тилим Алла берген 
Къарам, беязым, 
Къаранлыкъта ёл косьтерген 
Чолпан йылдызым. 
Меним бахтым, гъам, 
къуванчым 

Ана тилим. 
Меним тахтым, 

бар ишанчым 
Ана тилим. 


Сукъланырлар санъа къушлар, 

Санъа бакъарлар. 

Сукъланырлар манъа 
къышлар, 

Манъа бакъарлар. 

Мелеклерге ляйыкъ тилим, 

Ана тилим. 

Девлетлерге ляйыкъ тилим, 

Ана тилим. 


Сенинъ къырыкъ 
къанатларынъ 

Козьяш тёкелер, 
Чапалана имдатларынъ, 
Сара окелер. 
Меним фезам, 

меним танъым, 
Ана тилим. 
Мункерим ве Лукъманым 
Ана тилим. 


Юрегимнинъ пердесинен 

Сени сарарым. 
Савулмайджакъ дертлеринъе 
Дерман арарым. 

Тебессюмим, япрачыгъым, 
Ана тилим. 

Бель, такъатым, ирмачыгъым. 
Ана тилим. 


Сенсиз къурып къалгъан 
къальбде 

Ягъсын ягъмурынъ, 

Чечекленсин, толсун гульге, 

Артсын гъуруры. 

Меним ханым, падшалыгъым, 

Ана тилим, 

Меним таджым, къабирташым, 

Ана тилим. 


Сен улусынъ, кельмешекке 
Сени таптатмам, 

Олур-олмаз кевшеклерге 
Сени талатмам. 

Меним сахрам, зем-зем сувум, 
Ана тилим, 

Юдже кокюм, терен къуюм, 
Ана тилим. 


Юнус Къандым. 


«Элеман», «Ана тилим» 

Агълама сен, Ана тилим, 
Оксюз дегильсинъ, 

Сен дегиль де, санъа тилим 
Башлар эгильсин. 

Меним дуам, меним авам, 
Ана тилим. 

Меним бабам, меним анам, 
Ана тилим. 


1. Шиирлерни ифадели окъунъыз. 
2. Әр бир шиирнинъ мевзусы ве эсас фикирини бельгиленъиз. 
8. Шиирлернинъ ифаделик хусусиетлерини къайд этинъиз. 
4. Шиирлер сизинъ тасавурынъызда насыл левхаларны догъура, насыл 
дуйгъуларны джанландыра? 
5. Сиз Юнус Къандымнынъ даа насыл шиирлерини окъудынъыз? Олар 
сизге насыл тесир этти? 

Иджретте догъгъан къыйметли асабалыгъымыз 


ХУШ асырнынъ сонъунда Къырым ханлыгъы Русие тара- 


Е фындан запт этильген сонъ, чар укюмети къырымтатар хал- 
ЗН къына къаршы зулум ве зорбалыкъ сиясетини алып барды. 
ВЕ Халкъ акъ-укъукътан марум этильди, топракълар, багъ- 
НЕ багъчалар эалининъ къолундан тутып алынды. 

Е Нетиджеде, къырымтатарларнынъ эксерий ватаныны 
Ее терк этип, башкъа девлетлерге кетмеге меджбур олды. Куть- 
5 левий иджретлер нетиджесинде пек чокъ улемалар, зиялы- 


лар, языджылар Тюркие, Романияда яшап, иджат эттилер. 
Иджрет 1920—1930-ынджы сенелерининъ баскъы ве реп- 
рессия деври, Ватан дженки ве 1944 сенеси депортация йыллары 
да девам этти. 

Къырымдан кеткен сонъ халкъ Тюркие ве Романия дев- 
летлеринде ерлешти. Экинджи джиан дженкинден сонъ чешит 
себеплерден пек чокъ къырымтатарлар Америка Къошма Штатла- 
рына авуштылар. Шимди олар анда яшайлар. 

Иджретте бир сыра истидатлы ве ватанпервер языджылар осип 
етишти: Мемет Ниязий, Мустеджип Улькюсал, Исмаил Зиядин, 
Исмаил Отар, Рамазан Айтан, Джынгъыз Дагъджы, Фейзи Юртэр, 
Фикрет Юртэр, Мемет Севдияр ве дигерлери. 

Иджретте яшагъан къырымтатар языджылары баскъы ве сюр- 
гюнлик девирлеринде къырымтатар халкъынынъ фаджиалы такъ- 
дири, сюргюнликтеки хорлукълары акъкъында акъикъий суретте 
язып, Къырым фаджиасыны бутюн дюньягъа бильдирдилер. 

Иджретте къырымтатарлар миллий урф-адетлеримизни, меде- 
ниетимизни ве ана тилимизни сакъладылар. Языджылар акъи- 
къий бедиий эсерлерни ана тилинде яздылар. 

Романияда яшагъан къырымтатарлар 1930 сенеси ана тили- 
мизде «Эмель» меджмуасыны нешир этип башладылар. Онынъ 
эсасчысы белли языджы Мустеджип Улькюсал эди. Чокъ йыллар 
«Әмель» меджмуасы, акъикъат садасы оларакъ, миллий медениет, 
тарих, миллий менфаатларны къорчалагъан, азатлыкъ, девлет- 
чилик огърунда къырымтатар халкъынынъ курешини догъру акс 
эткен екяне нешир олды. «Эмель» меджмуасында бедиий эсерлер, 
эдебиятшынаслыкъ ве публицистик макъалелер басылды. Бугунь, 
къырымтатар эдебияты, медениети джанланув девринде, «Эмель» 
меджмуасы дегерли бир менбадыр. 

Иджретте яратылгъан эдебият къырымтатар эдебиятынынъ 
къыйметли бир пытагъыдыр. Бугуньки куньде бу эдебият топла- 
ныла, огрениле ве къырымтатар медениетинде акълы ерни 
алмакъта. 

ДЖЫНГЪЫЗ ДАГЪДЖЫ 
(1919—2011) 


боео еее 


Иджретте иджат эткен къырымтатар языджыларындан энъ 
къудретли ве семерелиси Джынгъыз Дагъджыдыр. Онынъ яра- 
тыджылыгъы юксек, джиан севиесине етишерек, земаневий къы- 
рымтатар эдебиятыны бутюн тюрк алемине танытты. 

Джынгъыз Дагъджынынъ аятий такъдири, къырымтатар хал- 
къынынъ такъдири киби аджыныкълы, къарсанбалы олды. О, 
къалабалыкъ, чешит къыйынлыкъларнен толу омюр ёлуны кечти. 
Та балалыкътан Джынгъыз Къырымда олып кечкен фаджиалы 
вакъиаларнынъ шааты, иштиракчысы олды: 1930-ынджы сене- 
лерде койлерни колхозлаштырув, койлюлернинъ бир къысмыны 
«кулак» деп, сюргюн этилюви, ачлыкъ йыллары, баскъы девринде 
къырымтатар зиялыларыны, бефтан къабаатлап укюмет тарафын- 
дан гъайып этилюви, Экинджи джиан дженки, немсе эсирлиги, 
халкъымызнынъ ватанындан сюргюн этилюви, азиз Къырымгъа ве 
тувгъан халкъына асретлиги. Бу вакъиалар Джынгъыз Дагъджы- 
нынъ омюрине ве яратыджылыгъына кирдилер, терен тесир этти- 
лер, онынъ такъдирини, омюр ёлуны бутюнлей денъиштирдилер. 
Языджы Джынгъыз Дагъджы джиддий омюр сынавларындан 
кечип, агъыр вазиетлерден къуртулып, къыйынлыкъларнен 
озюне яшайыш къурып, менлигини сакълады, ватанына садыкъ 
къалды, тувгъан халкъына буюк хызметлерде булунды. Онынъ 
салмакълы эдебий мирасында къырымтатар халкъынынъ тарихы, 
аджыныкълы такъдири, яшайышы, сафдиллиги, чыдамлыгъы 
инджеликнен, акъикъий меаретнен тасвирленген. 

Джынгъыз Дагъджы 1919 сенеси март 9 куню Къырымнынъ 
дженнет дайын кошесинде, Гъурзуфта Эмирусеин агъа ве Фатма 
аптенинъ къорантасында догъды. Онынъ балалыкъ йыллары 
Гъурзуфта ве Къызылташта кечти. Гъурзуф ве онынъ этрафы 

озюнинъ аджайип дюльберлигинен, къадимий девирлерден Къы- 
рымдан чокъ узакъларгъа белли эди. Бу дюльбер манзаралар 
Джынгъызны та балалыкътан озюне мефтюн этти. О, озюнинъ 
эсерлеринде Гъурзуф ве Къызылташ табиатыны, онынъ яра- 


Е | шыгъы, дюльберлигини талмай-усанмай тасвир этти. Онынъ 
8 роман, икяелеринде тасвирленген адисе, вакъиаларнынъ 
ВЕ эксерийи я Гъурзуфта, я Къызылташта олып кече. 

ЕЕ Джынгъыз даа яш бала олгъан вакъытында бабасы Къы- 
25 зылташта яшагъан агъаларынынъ янында эки къатлы, 
Е джам софалы эв къурып, къорантасыны Гъурзуфтан Къы- 


зылташкъа кочюрди. Лякин Эмирусеин акъайгъа ве Фатма 
аптеге янъы эвде бахытлы олып яшамакъ къысмет олмады. 

1930-ынджы сенеси «кулак» сюргюнлиги башлады. Эмирусеин 
акъайнынъ эки агъасы койден сюргюн этильдилер. Эмирусеин 
агъанынъ озюни 1931 сенеси апсханеге къапайлар. Фатма апте 
бир эв баланен ялынъыз къала. Акъмесджит тюрьмесинде учь ай 
къапавлы туткъан сонъ, Эмирусеин акъайны балаларынынъ бах- 
тына сербестликке чыкъаралар. Лякин о, бир даа Къызылташкъа 
къайтмай, Акъмесджитте къала. Уфачыкъ бир одалы эвчик къу- 
раштыра ве башта огълу Джынгъызны янына ала. Сонъра бир къач 
вакъыт кечкен сонъ бутюн къорантасы Къызылташны терк этип 
Акъмесджитке кочип келе. Чокъ йыллар олар тарашлыкъта бир 
ода ичинде яшайлар. Джынгъыз исе Къызылташнынъ ве Гъурзуф- 
нынъ асретлигини чекип, Акъмесджитке чокъ вакъыт алышып 
оламай. 

Бабасы Джынгъызнынъ окъувгъа истеги ве авеслигини сезип, 
яшайышларынынъ агъыр олгъанына бакъмадан, оны окъутма- 
гъа тырыша. Оны 12-нджи нумюневий мектепке киргизе. Сонъра 
Джынгъыз 13-юнджи орта мектепте окъуй. 1937 сенеси мектепни 
мувафакъиетнен битирип, Къырым девлет педагогика институ- 
тынынъ тарих болюгине кире. Институтта окъув йыллары онынъ 
омюринде къуванчлы ве бахытлы девир ола. О, эльбетте, Къырым- 
нынъ, къырымтатарларнынъ тарихынен меракълана. Шу йыл- 
лары Джынгъыз эдебий яратыджылыкъ саасында да биринджи 
адымларыны атты. Дженктен эвель Дагъджынынъ биринджи 
шиирлери, макъале, репортажлары, «Янгъын» серлевалы бирин- 
джи икяеси басылгъан эди. О, озюни акъикъий бахытлы сезе эди. 
1940 сенеси онынъ омюринде апансыздан джиддий бурулыш олды. 

1940 сенесининъ сонъки куньлеринде Джынгъыз Дагъджы 
арбий хызметке чагъырылды. 1941 сенеси дженк башлангъан 
сонъ Дагъджы тез сюретте махсус азырлыкъ кечип, Украина дже- 
бэсине ёлланыла. Шу сене агъыр яраланып эсир тюше. Дженктен 
сонъ чешит Авропа мемлекетлеринде булуна. Ниает, 1946 сенеси 

Ингильтереде Лондон шеэринде ерлеше. Чокъ йыллар девамында 
Къырымдан узакъта ят мемлекетте яшап, ватан асретлигини 
чекип, Джынгъыз Дагъджы Къырым, къырымтатар халкъы 
акъкъында аджайип эсерлер яратты: «Къоркъунч йыллар», 
«Юртуны гъайып эткен адам», «Олар да инсан эди», «О 
топракълар бизим эди», «Бадем далына асылгъан къокъла- 
лар», «Анама мектюплер», «Янсылар» ве дигер романлар, 
икяелер ве хатырлавлар. 

Джынгъыз Дагъджынынъ бир сыра романларында Къы- 
рымда олып кечкен ичтимаий-сиясий вакъиалар веоларнынъ 
къырымтатар халкъынынъ яшайышына тесири, фаджиалы 
акъибетлери тасвирлене. «Къоркъунч йыллар» ве «Юртуны 
гъайып эткен адам» романларынынъ баш къараманы Садыкъ 
Туран 1930—1940 сенелер несилининъ векилидир. Языджы озю 
де шу девирде олып кечкен вакъиаларнынъ чокъусыны башын- 
дан кечирди. Джынгъыз Дагъджы эсерлерини тюрк тилинде язды, 
чюнки оларны тек Тюркиеде нешир эте биле эди. Къырымтатарлар 
Къырымгъа къайтып башлагъан сонъ, 1992—1993 сенелери «Олар 
да инсан эди» романы къырымтатар тилинде «Йылдыз» меджмуа- 
сынынъ санларында къырымтатар тилинде басылды. «Олар да 
инсан эди» ве «Анама мектюплер» романларыны тюрк тилинден 
къырымтатар тилине белли, истидатлы шаиримиз Юнус Къандым 
терджиме этти. 


1. Джынгъыз Дагьджынынъ къарсанбалы аятий ёлуны тафсилятлы 
тасвир этинъиз. 

2. Джынгъыз Дагъджынынъ догъгъан ве яшлыгъы кечкен ерлери 
онынъ яратыджылыгъына насыл тесир этти? Къырымнынъ ялы бою 
табиат левхаларыны языджы насыл тасвир эте? 

8. Языджынынъ къоранталарындаки муит ве якъын сой-акърабала- 
рынынъ такъдири акъкъында икяе этинъиз. 

4. Джынгъыз Дагъджы Къырым ве къырымтатар халкъы акъкъында 
насыл романлар ве хатырлавлар язды? 

5. Насыл эсерлери къырымтатар тилинде басылды? 


/ Джынгъыз Дагъджынынъ 
«Олар да инсан эди» романында 
Къырымнынъ тасвири 


Джынгъыз Дагъджынынъ «Олар да инсан эди» 
романында Къырымнынъ тасвири 


«Олар да инсан эди» романы 1958 сенеси Лондонда язылды ве 


Тюркиеде нешир этильди. Романда тасвирленген вакъиалар Къы- 
рымда ялыбоюндаки койлернинъ биринде, Къызылташта, 1930- 

ынджы сенелери олып кече. Романнынъ баш къараманы Бекир 
акъай, онынъ апайы Эсма, къызы Айше ве киеви Ремзининъ 
фаджиалы такъдирлери тасвирлене. Бир койнинъ, бир къоран- 
танынъ мисалинде языджы къырымтатарларнынъ аякъ асты 


Е къалгъаны, кельме ятларнынъ къолунда хорлангъанлары, 
Е Е ашалангъанлары, азиз топракълар тапталгъаны косьтериле. 
ВЕ Колхозлаштырылув девринде бу темиз къырымтатар 
ЕЕ коюнде ятлар пейда ола. Кет-кете койде къалабалыкъ асыл 
25 ола. Койни колхозлаштырув койлюлернинъ яшайышыны 
Е бир дешетке, эзиетке чевире. Асырлар девамында тизильген 


тертип бозула, азиз топракълар, багъ-багъчалар вийранеге 
дёне. Койге ят инсанлар келип, татарларны эвлеринден къу- 

вып, оларнынъ эвлерине толушалар, мал-мульклерини тутып 
алалар. Къызылташлыларнынъ чокъусы койлерини терк этип 
узакъларгъа кетмеге меджбур олалар, къалгъанлары исе, къан 
агълап янъы шараитке бойсуналар. 

Джынгъыз Дагъджы романда севимли догъмуш Къызылташ 
коюнинъ аджыныкълы алыны, абадан яшайышнынъ йыкъылу- 
выны тасвирлей. 

Романнынъмеркезиндебулунгъан Бекиракъай веонынъкъоран- 
тасынынъ яшайышы да харап ола. Бекир акъай — романнынъ баш 
къараманы. Онынъ шахсиетинде муэллиф къырымтатар халкъы- 
нынъ чокъ мусбет миллий чизгилерини акс этти: ааыкъгонъюллик, 
темиз-паклик, ишкирлик, озь къорантасына, халкъына садыкъ- 
лыкъ, догъмуш коюне, азиз топрагъына, ватанына сынъырсыз 
севгиси. Бекир акъай даим келеджекни тюшюне, баба-дедесин- 
ден къалгъан эвни, топракъны айбетлей, оларны гъайып этмейип 
сакъламагъа тырыша. Къадыны Әсма, къызы Айше муаббет олып, 
Бекир акъайгъа ярдым этелер, эр ерни — эв, азбарны аран, магъаз- 
ларны, айванларны темиз-пак туталар. Бекир акъайнынъ къоран- 
тасы — акъикъий къырымтатар къорантасыдыр. 

Койде къопкъан къыямет, огъурсыз денъишмелер, къырым- 
татарларнынъ эвлерине толушкъан ятлар, Бекир акъайнынъ 
эвинде ерлешкен Кала-Малалар бу эйи къорантанынъ яшайы- 
шыны тар-мар этелер. Бекир акъай баба-деделеринден къалгъан 
топрагъындан марум къала, Кала-Маланынъ огълу Иван онынъ 
бузавлайджакъ сыгъырыны хырсызлап соя, атларыны, киеви 
Ремзини учурымгъа аттырып, гъайып эте. Япкъан эйиликлери, 
мераметлигине къаршылыкъ оларакъ Бекир акъай Ивандан тек 
хиянетлик ве гъарезлик коре. 

Бойле акъсыз фаджиалар башына кельген сонъ, койдеки 
йыкъынтылыкъны корип, Бекир акъай шашмалай, акъылыны 
алдырув дереджесине келип, гъарип ве чаресиз алда чайырларына 

чыкъып кете. Авдарылгъан къая тюбюне къалып, эр шейден зияде 
севген азиз топрагъына комюлип эляк ола. 

Бекир акъайнынъ бирден-бир къызы Айше романда саф- 
диллик, дюльберлик, темиз-пакликнинъ шырныкълы бир 
тимсали оларакъ тасвирлене. 

Айше анасы-бабасынынъ эвинде эркине, ичи-тышы гуль 
киби темиз, гонълю къуванч, севги дуйгъуларынен ашлан- 
гъан, юзю ай киби, козьлери йылдыз киби бахыт-сеадет 
умютинен парылдагъан бир генч оларакъ козюмиз огюнде 
джанлана. Айшенинъ тасвирине багъышлангъан саифелер 
романда айрыджа джошкъун, эеджанлы ве незакетле языл- 
гъанлар, Айшенинъ тазе, янъ ачылгъан гуль киби дюльбер, 
къокъулы эндамы, пак гонълю, эйи ниетлери — бу аджайип, 
ярашыкълы Къырымнынъ темсилидир. Айше озюни Къырым- 
нынъ дагъ-къаяларындан, багъ-багъчаларындан, чайырларындан, 
бутюн этрафтаки барлыкътан айрылмаз бир алда сезе ве бу бар- 
лыкъта озюни бахытлы дуя. 

Лякин аят Айшени де аджымай. Этрафтаки йыкъынтылыкъ, 
койге келип кирген гъарезлик Айшенинъ бахтыны, арзу, умют- 
лерини кокке савура. Севимли Ремзисине къавушыр-къавушмаз, 
оны эбедий терк эте. Бабасыз, эвсиз-баркъсыз, мугъайып къала. 
Агълай-агълай козюнде яш къалмай. Языджы Айшенинъ аджы- 
ныкълы алыны, бахытсызлыгъыны яныкъ ве аджынув дуйгъула- 
рынен тасвир эте. 

Джынгъыз Дагъджы ватанына, догъмуш ерлерге севгисини, 
асретлигини романнынъ саифелеринде, бир ташкъын дуйгъу 
акъынтысы киби, ифаде этти. Романда Гъурзуф, Къызылташнынъ 
манзаралары, ялыбоюнынъ ярашыкълы левхалары, Къырым- 
нынъ денъишип тургъан авасы окъуйыджыны мефтюн этелер. 

Языджы эм инсанларны, эм табиатны инджеликнен, акъикъий 
джошкъунлыкънен керекли, ифадели сёзлерни тапып тасвирлей. 


Джынгъыз Дагъджынынъ 
«Олар да инсан эди» романында 


Къырымнынъ тасвири 


1. «Олар да инсан эди» романынынъ эсас къараманлары ким? 

2. Романда къайсы девир тасвирлене? Къырымтатар халкъынынъ кой- 
лерде насыл вазиетте олгъаны косьтериле? 

8. Бекир акъай ве онынъ къорантасынынъ фаджиалы такъдиринде 
насыл девир ве адисе-вакъиалар ифаде этиле? 

4. Дагъджынынъ эсерлеринде насыл эсас гъае ифаделене. 

5. Дагъджынынъ «Олар да инсан эди» романында Къырымнынъ 
тасвири насыл ер ала? 

ОЛАР ДА ИНСАН ЭДИ 


Роман 
(романдан айры къысымлар) 


5 

а 

48 Кок юксек ве мавы эди. Кунеш тамам Романкъошнынъ 
ВЕ 

ЕЕ устюнде тура, парлакъ ышыкълары Гъурзуфнынъ сакин 
55 сувларында къалтырай, ашагъыда кимсесиз эвлерни, чып- 
58 | 

А6 лакъ тёпелерни, терен дерелерни, учурымларны, ешиль 
8 багъларны, тютюн тарлаларыны, багъчаларны, чайырларны, 


къуру дерелер ичинде парылдагъан индже сув сыджым- 
ларыны йылтырата эди. 

Бекир шосседе сыгъырыны ёрултмамакъ ичюн онынъ артын- 
дан агъыр адымларнен адымлап, коюне къайта эди. Бир-эки саатте 
бир узакътан, ёлнынъ тоз-думаныны къопарып, шоссени тама- 
миле орьткен тереклернинъ астындан бир автомобиль корюне эди. 
О вакъыт Бекир сыгъырыны ёлнынъ кенарына чеке, автомобильни 
сабырнен беклей, сыгъыр автомобильден къоркъмасын, деп онынъ 
бойнуна сарыла, башыны сыйпалай, къулагъына татлы сёзлер 
айта. 

— Къоркъма, къызым, къоркъма! — дей. — Ярын сени чобан- 
гъа ёлламайджагъым, санъа Айше мукъайт оладжакъ. Къоркъма, 
Мачик, къоркъма! 

Автомобиль кечип кете. Пешинден авагъа котерильген тоз-ду- 
ман яваш-яваш инджелеше, шоссенинъ кенарында таш дивардан 
саркъкъан кийик юзюмлерге, инджир япракъларына бир тютюн 
орьтюси киби эне эди. 

Тютюн вакъыты эди. Койлюлер Къызылташнынъ тютюн тарла- 
ларында эдилер, Бекирнинъ козюне кимсе илишмей эди. 

Бекир Гъурзуфнынъ устюндеки Мемишнинъ байырына 
чыкъты. Кою бу ерден даа дёрт километр авлакъта къала эди. Амма 
тирсектен кечкенинен артыкъ озюни коюнде ис этти. Аювдагънен 
яйла арасындаки кениш кечиттен серин рузгяр эсмеге башлады. 

Бекир шоссенинъ кенарына къадар кетти, сыгъырыны таш 
дивардан саркъкъан инджир далына багълады, озю де дивар 
янында яткъан ташкъа чёкти. Кечиттен эскен хош серинликни 
ичине толдурмакъ истер киби кольмегининъ дёгмелерини чезди, 
къаверенки къозу терисинден тикильген къалпагъыны арткъа 
атты. Солда юксельген дагъларнынъ сыртындаки яйлаларгъа, 
Аювдагънынъ этеклерине, Къара денъизнинъ сукют ялыларына 
бир козь ташлады. Ичиндеки бутюн дуйгъуларыны тильге кетир- 

мек истер киби: «Мубарек топракълар, мубарек топракълар!» — 
деди. 

Къырымнынъ бу ери чокъ гузель эди. Солда дагъларнынъ 
устюнде яйла, тавлы бир атнынъ сырты киби темиз ве пар- 


лакъ эди. Ашагъыда, кой артында тютюн тарлаларына къа- Е 5 
дар энген къою ешиль, джансыз чамлыкълар, къадифе пар- | ЕЕ 
чаларынен орьтюльген дагъларнынъ териси узюльген айван НЕ 
эти ренкиндеки чыплакъ ерлери ыптыкълар астында яна эди. Е я 
Даа ашагъыда учурумлары ал, беяз, къырмызы ренклерге ЕВ 
бурюнген Келинкъая иле ондан эппейидже авлакъта, къур- 59 


шун ренки къыш-яз ич денъишмеген Топкъая бири-бириле- 
рине бакъаракъ сес-солукъсыз, дертлерини айтыша эдилер. 
Топкъаянынъ дерди Келинкъаянынъкине бакъкъанда даа буюк, 
даа терен киби эди. Кокнинъ ким бильсин нересинден къопкъан 
бир булут парчасы эр акъшам келир, Топкъаяны сарар эди. Әскен 
рузгярлар Топкъаягъа чыкъмаз, онынъ сукюнетини бозмаз эдилер. 
Рузгярлар тек Аювдагънен яйлаларнынъ арасындаки кечиттен 
кечер, Къызылташнынъ багъчаларындаки алма, армут, къайсы, 
шефтали, хурма тереклерини, тютюн тарлаларындаки сыраларны 
тарар, эр ерден бир лезет, бир хош къокъу аларакъ, Романкъош- 
нынъ этеклерине кетип ятар эдилер... 

Бекир хайли вакъыткъадже отурды, хош къокъулы рузгярдан 
салкъынланды, бир тютюн сарды. Чокъ узакъларда, ешиль тютюн 
тарлалары ичинде башларына къырмызы, беяз, сары явлукъла- 
рыны багълап чалышкъан къызларгъа бакъты. Сонъра еринден 
турып, инджир далындан сыгъырынынъ йипини чезди: «Ёлджу 
ёлуна ярашыр!» — деп кене ёлуны девам эттирди. 


ХО 


Кузь кельди. Багъчалар сарарды. Ёл четинде, дерелерде, тёпе- 
лерде ешиль чалылар къызардылар. Софанынъ огюни сюслендир- 
ген чечеклер тёкюльди, бостанлардабакъласырыкълары чыплакъ- 
лашты, къарылгъачлар эвлернинъ сачакъларыны быракъып 
сыджакъ улькелерге учып кеттилер... 

Ялтадан чыкъкъан, ёл устюндеки тепелерни, къырларны, 
узун, къара назлы сельбилерни, чамларны девирген, чалыларны 
якъкъан, къырларны ойгъан, багъларгъа, багъчаларгъа, тютюн 
тарлаларына таш, топракъ девирген адждера эр кунь янъы-янъы 
ерлерни ютып, кунь-куньден Къызылташкъа якъынлаша эди. 

Тютюн вакътында тарласыны эр кестен зияде тюшюнген, янып 
якъылгъан Бекир энди яваш-яваш Къушкъаяны унутып башла- 
гъан эди. Унутмагъа себеп де ёкъ дегиль. Башта чуфут Левининъ 

сёзюне яхшы этип къангъан, сонъ исе Айшенинъ хасталыгъы 
Къушкъаяны экинджи ерге аткъан эди. Хасталыгъындан сонъ 
къызыны чобан Сейд-Алининъ Ремзисине бермеси, дугюнь 
тедариги, къызынынъ янъы эвге авушмасы Бекирге Къуш- 


[=] 

і. къаяны бус-бутюн унуттыргъан эди. 

=: Айше кеткен сонъ эв мезарлыкъ киби сукюнет ичинде 
ВЕ къалды. Бостан бакъымсызлашты, софанынъ чечеклери 
ЕЕ тёкюльди, сараргъан япракълар чамурларда чюрюмеге 
Ев башладылар. Бостан четинде башталары чакъыл тёшевли 
2 азбар къалдырымчыгъы энди Иваннынъ чызмалары Мемиш- 


нинъ дересинден кетирген чамурларгъа толгъан эди. 

Кенар одада Кала Мала къапугъа бир мандал уйдурды. Дон, 
кольмекнен тёшекте отура, огълу Иван кетирген ракъыларны иче, 
базан турар-турмаз лаф эте, базан русча тюркюлер йырлай, базан 
да сес-солукъ чыкъармайып, эппейи вакъыт ята эди. Эсма адамгъа 
бир шей олды беллеп, кенар одагъа чапа, къапуны орьте, амма 
ичерден Кала Маланынъ шакъылдап кульмесини эшиткенинен 
бойнуны букип, артына чекиле, эвине кире, оджакъ башына оту- 
рып, терен-терен тюшюнджелерге дала. 

Ах, ах! Бахты къара эди, къара! Кунь-куньден дердине дерт къо- 
шула. Кимерде озь къоджасыны да Кала Мала олды деп зан эте эди. 
Чюнки Бекир де сабалейин тёшегинден турмай, турса биле ич де 
лаф этмей. Я куркюни омузларына ташлап, софанынъ басамакъ- 
ларында отура, я да къарт кутюк устюнде отурып тютюн иче-иче 
кунюни кечире эди. 

Эсма кимерде озюне кельмек, эвельки кучь-къуветини булмакъ 
ихтияджыны саба эрте тура, эвни сипире, джыйыштыра, ахырны 
темизлеп, айванларгъа ем бере, уйлелик аш пишире, къоджа- 
сыны емекке чагъыра. Факъат софрагъа эки къашыкъ ерине учь 
къашыкъ къойгъанда кене ичинде бир шей къырыла, козьлери 
яшкъа тола. Айше кельмей, анасынынъ янында отурмай, анасы- 
нынъ дердине дерман олмай эди. 

Насыл этип кельсин? Бир акъшам устю къоджасына пишир- 
ген бореклерден анасына да таттырмакъ ичюн бир саань борек 
алгъан, Ремзинен берабер эвлеринден чыкъкъан. Къаршы маалле 
мейданыны кечип, баба эвине эндилер. Амма эвге бармаздан, 
кестирме сырыкълары янында, арабада аякъ устюнде тургъан 
Иванны корер-корьмез Айшенинъ эллери къалтырамагъа баш- 
лады. Саань элинден тюшти. Ремзиге сарылып, козьяшларына 
богъула-богъула: «Ремзичигим, бармайыкъ анда, бармайыкъ!» 
деп ялварды, ялкъарды, аджджы-аджджы агълады. 

ШУ куньден сонъ баба эви Айшеге ойле бир ят олды ки, базан 
анасынен бабасы къызларынынъ Къызылташта яшагъанындан 
атта птубелене эдилер. 

Әсма яваш-яваш къызыны унутып башлады. Кимерде соф- 


рагъа бир къашыкъ къоя, къашыкънынъ лязим олмагъа- ЕЕ 
ныны хатырлаяракъ, оглюгининъ уджунен козьяшларыны ВЕ 
силе. Кимерде бостанда бакъла сыраларыны оттан темизлеп НЕ 
тургъанда Мачикнинъ мунъремесини эшитип: «Айше, Ма- Е 
чикке бакъса, акъыз!» — деп къычырмакъ ичюн агъызыны Е 
ача, амма Айшенинъ эвде олмагъаныны хатырлар-хатыр- = 


ламаз юреги къырыла, богъазына недир келип тыкъыла эди. 

Айшенинъ эвден кеткенини Мачик де дуя эди. Чюнки акъ- 
шам устю отлакътан къайтыркен, кестирме сырыкълары янында 
тура, азбаргъа кирмек истемей, инат эте, башыны къаршы маал- 
леге чевирип Айшени чагъырыр киби узун-узун, аджджы-аджджы 
мунърей эди. 

Әсма оны итей-итей, чеке-чеке ахыргъа кирсете, огюне емини 
къоя, амма айван ашамай. Айшени беклер киби сёнюк козьлери- 
нен азбаргъа бакъа, дюньянынъ энъ гъарип, энъ заваллы айваны 
киби эппейи вакъыткъадже шу алда тура. 

Әр алда эписинден зияде тюшкюн инсан Бекир эди. Әли иш 
тутмай, козюне, зорнен юкъу кире, богъазындан аш зорнен кече 
эди. Базыда кунеш эвининъ устюне келип, орталыкъны яхшы 
этип къыздыргъан вакъытта Эсмагъа ич бир шей айтмайып эвден 
чыкъа, тилини юткъан адам киби кимсеге сёз къатмайып койден 
чыкъып тарласына бара, анда армут терегининъ астында ерлешип, 
саатлернен дерени козетип отура. 

Къаранлыкъ басып башлагъанда яваштан еринден тура, инде- 
мейип эвине къайтып келе, софагъа котериледжек ола. Факъат 
софагъа чыкъар-чыкъмаз кенар одадан Кала Маланынъ тюркю- 
сини, вахший къах-къазасыны эшиткенинен, артыкъ, дюньяда 
кендиси ичюн бир ер къалмагъан киби ахыргъа кире, атынынъ 
янында тура, ниает Әсма келе, къолтугъына кире, оны сукют ве 
ышыкъсыз эвине алып кире. 

Ахырда Мачикнинъ мунъремесини эшиткенинен Бекирнинъ 
сабыры тюкенди: 

— Не дейсинъ, Мачикни ахырдан алайым да, инджир терекле- 
рине багълайыммы? 

Джевап алмагъан сонъ Эсмагъа бакъты, Әсма сет устюнде 
козьлери юкугъа кеткен. Бекир еринден турды. Башта къарысына, 
сонъ къап-къара пенджере джамларына бакъты. Тышарыда аят, 

дюнья бус-бутюн сёнген киби эди. Бекирнинъ ичинден хафиф бир 
титреме кечти. Бир дуа окъуды, къарысынынъ янына барды, 
яваштан: 

— Юкълайсынъмы, Эсма? — деп сорады. 


[>] 

Ф 

ЕЕ Эсма кене джевап бермеди. Амма учь-дёрт дакъкъадан 
|= 

=: сонъ Мачикнинъ ахырдан кельген богъукъ ве опькели сесин- 
Е Б ден козьлерини ачты, Бекирге бакъты, яваштан: 

ЕЕ — Айванларны ахырдан чыкъар да инджир тереклерине 
Ё | багъласа, — деди. 

5] 

Е Бекир къарысынынъ да къоркъкъаныны, бир телюке 


дуйгъаныны анълады, текрар пенджерелерге бакъты. Башы 
айланды, байыладжакъ киби олды. Къалтырагъан эллеринен 
бир тютюн сарды, одадан чыкъты. 

Апансыздан аджайип бир шей олды. Яйла устюнде булутлар 
ачылды. Толгъун, тос-томалакъ ай корюнди. Дагъларда рузгярлар 
улумагъа башладылар. Башта Мачик узун-узун мунъреди, ат эки 
кере ахырнынъ тахталарыны тепти, сонъра кескин-кескин киш- 
неди. 

Бу бутюн кой айванларына якъынлашаяткъан телюке- 
нинъ хабери, бир эмири киби узакъта Энвернинъ копеги къа- 
ранлыкъларны, мутхишликни йыртмакъ истегендай кескин- 
кескин афырмагъа башлады. Факъат койни саргъан мутхишликке 
къаршы къуветсиз олгъаныны анълагъан киби бирден сусты, 
афырмасыны матемли бир улумагъа чевирди. Улума, агълашма 
ишине о бир айванлар да къошулдылар. Ахырларгъа къапалгъан 
айванларнынъ сеслеринде инсаний бир дуйгъу бар эди. 

Бекир де эп бошаша, эллери, аякълары къалтырай, баса- 
макълардан энмеге джурьат эталмай. Текрар софагъа чыкъты, эки 
элинен тахталарны тутты, бир шейлер ола эди. 

Ялынъыз онъа дегиль, бутюн дюньягъа! Узакъларда эвлернинъ 
къапулары такъыртынен ачыла, анда-мында насылдыр бир сес, 
кескин бир ферьяд къаранлыкъны йыртмакъта. Йипинден чезиль- 
ген бир ат ёлнынъ ташларында къыгъылчымлар чыкъараракъ 
чапмакъта. Дагълардан къопкъан хафиф бир рузгяр Бекирнинъ 
юрегини саллай, рухуны, бутюн барлыгъыны бир бошлукъкъа 
алып кете. Бекир бу аньде дуа биле окъумай, нефеси кесиле эди. 

Дагълар устюнде булутлар къыврылдылар, ачылдылар, текрар 
къапандылар ве кок юзю гудюрдеди. Кокнинъ гудюрдисине дже- 
вап берир киби бирден ер салланды. Бекирнинъ юреги аз къалды 
атылып чыкъмагъа, аман ичериге чапты: 

— Зельзеле! Эсма! Зельзеле! 

1. Айше Ремзиге акъайгъа чыкъкъан сонъ Бекир акъайнынъ 
эвинде насыл муит асыл ола? Айше не ичюн ана-бабасынынъ эвине 


келип оламай? Онъа не кедер эте? Бекир акъай бу акъта не тюшюне? Е а 
ә |6 

2. Бекир акъай не ичюн тюшюнджеге дала? Оны насыл фикирлер | $° 
раатсызлай? д! 
8. Къырымда насыл мудхиш вакъиа олды? Джынгъыз Дагъджы 58 
мешакъатлы зельзелени насыл тасвир эте? Е Е 
а 5 

ЕО 

|[=6 БА 


Бекир токътады, тизлеринден юрегине мутхиш бир тит- 
реме кечти. Къалпагъынынъ кенарларындан ташкъан сач- 
ларынынъ сылангъаныны ис эте. Рускъа бакъты, ченъгелери, 
юмрукълары сыкъылды, череси зельзеле геджеси яйла устюнде 
топлангъан булутлар киби къарарды, явузлашты. Рускъа бакъты: 
«Ким? Ким? Менми? Озь тарламдан чыкъаджакъ менми?» деди. 

Юмрукълары аля даа сыкъылы алда Къушкъаягъа тараф 
адымлады. Рус эллерини саллай-саллай багъыра-багъыра Къуш- 
къаядан узакълашмагъа башлады. Бекир Къушкъаягъа тараф 
адымлай эди. Козьлери къарара, русны корьмей, «Кери къайт! 
Кери къайт!» деген сеслерни эшитмей омузлары дуадаки киби 
эгик, башы коксюнде, козьлери топракъта, бутюн руху, бутюн вар- 
лыгъынен топракъкъа акъа, озь ата топрагъына синъе, кендинеми, 
рускъамы, ёкъса сессиз, тильсиз Къушкъаягъамы, тарласынамы, 
ким бильсин кимге, фысылдап озь башына лаф этип башлады: 

— Чыкъмам бу топракътан, чыкъмам! Бутюн рус ордусы кельсе, 
устюмден кечсе, кемиклеримни къырса, этими, бейними парча- 
кесек этсе биле, бу топракътан чыкъмам! Чыкъмам!» 

Рус козьден бус-бутюнлей гъайып олмаздан эвель Бекирге бир 
даа къычырды. Сонъ тынды, узакъта ёл устюндеки байырнынъ 
артында козьден силинди. 

Бекир эшитмеди, эшитсе де рускъа бакъмады. Къушкъая- 
гъа етмеден, бирден ешиль тютюнлернинъ арасына тиз чёкти. 
Янакъларындан сакъалына козьяшлары тыгъыра, эр келимесини 
ёргъун, къырыкъ юрегинден къопарып-къопарып топракъкъа 
къояр киби: «Ничюн чыкъайым? Ничюн чыкъайым?» дей эди. 

— Айт манъа, топрагъым, не ичюн сени быракъмакъ керек эке- 
ним? Сен меним топрагъым дегильсинъми? Меним аталарым бу 
ерде догъды, бу ерде осьти, бу ерде яшады, бу ерде ольди, топра- 
гъым. Сен къыр киби ачтынъ, топрагъым, сени мени аталарым 
темизледилер, мен темизледим. Эллериме бакъ, къуру, чатлакъ 
эллериме! Мен сенинъ ташынъны, чалы-чырпынъны темизледим, 
сени дженнет киби гузель яптым. Шикяет этмедим, шикяетми? 

Сени темизлегенимде не къадар ёрулгъан олсам, шу къадар да 
севиндим, топрагъым. Юзюм кутюклеринъни, тютюнлеринъни 
озь эллеримнен отурттым, чокъ керелер Танърыма сув, деп дуа 
эттим, сени козьяшларымнен сувардым, топрагъым. Сенинъ 


ы 

В юзюмлеринъ меним ичюн дженнет инджилеридир, тютюнле- 
58 ринъ алтын парчаларыдыр. Мен бу дюньяда башкъа ич бир 
ЗЕ шей истемейим, ялынъыз сени... сени, топрагъым! Юзлер- 
ЕЕ нен йыл девамында аталарым сенинънен меним тилимде 
ЕЕ лаф эттилер, сен меним тилимни динълединъ. Санъа йыл- 
Ё лар бою дердими тёктим. Мен сонъумны бу ерде беклейджем. 


Дар-дюньяда екяне мурадым — сенинънен яшамакъ, сенинъ- 
нен агъламакъ, сенинънен кульмектир. Быракъма мени, топ- 

рагъым! Биль ки, бу юрек сенсиз ич бир шей дегиль, боштыр, 
къаранлыкътыр. Мен сенинъим, мени къабул эт! Мени ал ве ким 
кельсе кельсин, устюнъде ким юрьсе, юрьсин, сен оларгъа: «Мен 
Бекирнинъ топрагъым, башкъа кимсенинъ дегилим, ялынъыз 
Бекирнинъ топрагъым, чюнки Бекир юрегини, рухуны, этини, 
кемиклерини, бутюн варлыгъыны манъа берди, манъа комьди, 
манъа»..., деп айт... 

Бекир сёзюни битиралмады. Къушкъая бирден гудюрдеди, 
ешиль багърындан къара думанлар, таш-топракълар фыш- 
къырды: Къушкъая къопты, аркъасы, янлары, тёпеси парча-кесек 
олды, кокке саврулды, мутхиш бир гудюрди иле Къызылташны, 
Романкъошны, Аювдагъны, Келинкъаяны, Топкъаяны юкъула- 
рындан уянтаракъ, Бекирнинъ дердини, яныгъыны оларгъа биль- 
дирир киби, айкъырды ве парча-кесек олгъан кевдесинен душман- 
лардан сакълар киби, Бекирни, Бекирнинъ тарласыны орьтти. 

Акъшам олды. Къаранлыкъ чёкти. Аювдагънынъ артында ай 
догъды, исар янындаки инджир терегининъ ешиль япракълары 
артындан бостан четиндеки чакъыллы ёлны айдынлатты. 

Ахыр бош ве сессиз эди. Айшенен Әсма софада Бекирни беклей- 
лер. Бекир исе аля даа кельмей. Яры гедже маалинде къызыл- 
ташлылар эллерине фенерлерини алып Мемишнинъ дересинде, 
сонъра тарланынъ этеклеринде сабагъадже Бекирни къыдыр- 
дылар. 


1. Бекир акъай ве онынъ къорантасынынъ башына насыл белялар, 
бахытсызлыкълар келе? 

2. Бекир акъай озь тарлалары, баба-дедесинден къалгъан топракъла- 
рына насыл сёзлернен мураджаат эте? Бу сёзлерде онынъ насыл дуйгъу- 
лары, фикирлери ифаделене? 

8. Бекир акъайнынъ сонъки дакъкъалары, сонъки фикирлери, 
тюшюнджелери онынъ насыл инсан олгъаныны беян этелер? 


ЕЕ 

1. «Олар да инсан эди» романында къайсы тарихий девир тас- ЕЕ 
вирлене? Шу девир акъкъында сиз не билесиз? О девирде насыл 83 
джиддий тарихий вакъиалар олып кечти? Къырымтатар халкъы- 8 Е 
нынъ яшайышына о вакъиалар насыл тесир этти? Шимди о тарихий ЕТЕ 
девирде олып кечкен вакъиаларгъа насыл къыймет кесиле? 55 
2. Романда тасвирленген вакъиалар къайда олып кече? Кой- не 


деки муитни языджы насыл тасвирлей? Романнынъ эсас иштиракчы 
шахыслары кимлер? Бекир акъайнынъ къорантасы насыл яшай? 

3. Эсас сымаларгъа хасиетнаме беринъиз. Сиз оларнынъ аре- 
кетлерине ве фикирлерине насыл къыймет кесесиз? 

4. Языджы романда насыл бедиий усуллардан ве тасвирий васталардан 
файдалана? Романда табиат манзараларыны къайд этинъиз? Оларнынъ 
эмиети насыл? Олар эсернинъ мундериджеси ве манасынынъ беян олма- 
сына насыл хызмет этелер? Фикирлеринъизни конкрет мисаллернен 
исбатланъыз. 

5. Романнынъ мундериджесинен толу таныш олунъыз. Романда акс 
этильген мевзу, меселелер устюнде мунакъаша кечиринъиз. 

6. Джынгъыз Дагъджынынъ аяты ве иджады акъкъында не билесиз? 
Онынъ насыл эсерлерини окъудынъыз? Джынгъыз Дагъджынынъ яра- 
тыджылыгъында дженк ве ватан мевзулары насыл акс этильген? Къайсы 
бир эсери сизге зияде тесир этти ве не ичюн? 

МУНДЕРИДЖЕ 


Дерсликнинъ мундериджеси ве къурулышы акъкъында 
базы изаатлар: ааа 8 


ХХ АСЫР ОТУЗЫНДЖЫ СЕНЕЛЕРИНИНЪ КЪЫРЫМТАТАР 
ЭДЕБИЯТЫ (1929—1941) 


Къырымтатар эдебиятындаки фаджиалы вазиет................................ 8 
ХХ асыр отузынджы сенелерининъ шиириети.......................... 11 

Ыргъат Къадыр ........................... а 14 
Ыргъат Къадырнынъ эйиликке ынтылгъан шиириети....................... 16 
Постта (мар). нение» 18 
Земане‹ятты: (шиир ооо ньнае 18 
О йылларны кечкенде (шиир)..... нение нии и нони нина аана 19 

Керим Джаманакълы ..... еее 22 
Керим Джаманакълынынъ эеджанлы шиириети............................ 28 
Йигитлик шаны (шишр)............а а 25 
Ильнинъ денъизи (шиир.) оонаган наново ева 25 
Омюр Бъз (00р) коим а овог атее 27 
Эдебият назариеси. Бедиий эдебиятнынъ халкъчанлыгъы ................. 29 
ХХ асыр отузынджы сенелерининъ несирджилиги ...................... 31 

Умер Ипа 34 
Умер Ипчининъ несирджилигинде «Расткелиш» повестининъ 

хусусии ера 87 
Расткелийг (повесть о оунан унив наа а ана На 89 
«АМО» автобусында» икяесинде табиат манзаралары 

ве эсас къараманнынъ сымасы ........................... ионов низине зоне невивние 49 
*«АМО»-автобусында(икяе) ее оны 50 
Эдебият назариеси. Сюжет акъкъында ....... ини ини нии а 56 

Джафер Гъафар...... ине, 58 
Джафер Гъафарнынъ несирджилигинде халкъ аятынынъ тасвири ...... 61 
Азманлар (повесть) еее ааа енасе 63 
Эдебият назариеси. Бедиий сыма ве эдебий тип акъкъында................ 69 

СЮРГЮНЛИК ДЕВРИ КЪЫРЫМТАТАР ЭДЕБИЯТЫ 
(1944—1990) 

Къырымтатар халкъынынъ тарихында сюргюнлик 

фаджиасынынъ акъибетлери............................. а 72 
Сюргюнлик деврининъ шиириети ....................... е 74 

Зиядин: Д жавтобели идолов 76 
Зиядин Джавтобелининъ сюргюнлик деври шиириети....................... 77 
Анатилеги (Шиир) «одеа еннан варкааа данаа дааа н аанак вавдан до 79 
Тензиленинъ дестаны (Ир) еее еек 80 
Омюрогюти (ии) новее 81 

Эшреф Шемьъи-заде ......................... 83 
Эшреф Шемьи-заденинъ зийнетли ве икметли шиириети ................... 86 
«Козьяш дивар» дестанынынъ гъаевий мундериджеси 

веэсассымаларь оез нн ар Вера 90 

Козьяшедивар: СОестан реа иИинь 92 
Эдебият назариеси. Эсернинъ гъаевий мундериджеси 

ве языджынынъ шахсиети........ наи на зи нина зи нина и новини вина 

Юнус Темиркъая ...... чинно новое везоз в нзизововов оо ов ово вовне 
Юнус Темиркъаянынъ шиириет чокърагъы 
Дагъ чокърагъы (шиир) .............................. 
Амет-Хан (поэмадан парча) 

Идрис Асанин оо, 
Идрис Асаниннинъ акъикъатны сёйлеген шиириети 
Фыреаттатты:. > (Ш00р0) ыы На 
Савлыкъман къал, севимли Къырым! (йъцр)....................... 
Меним:антым (ии) „оганда нанава еее 
Акъикъатны сёйлейим (шиир), ................ „аана 

Сеитумер Эмин....................... а 
Сеитумер Эминнинъ джошкъун шиириети 
Озкопюргкъайда? (1200р) аеннан нанне еН ене ааНЫЕЕ 
Дэкевизтереви (0р) анана ае онаа оно аа НЕВАКЕТ ЦЕННОЕ 
Ятъмурлар:ягъмаса, (Шир оаа зокон е РЫН ИКЕ НЕЕ УКОНЕ 
Сюргюнлик деврининъ несирджилиги................... е 

Шамиль Алядин енеда нараа НОЕ 
Шамиль Алядиннинъ дегерли эдебий яратыджылыгъы .................... 142 
«Иблиснинъ зияфетине давет» повестинде тарихий девир 

ве тарихий шахысларнынъ тасвири 
Иблиснинъ зияфетине давет (повесть) 
Сюргюнлик девринде къырымтатар эдебиятында роман 


жанрынынъ инкишафы ............................ еа. 186 

Юсуф Болат. ннан ересь 189 
Алим — халкъ къараманы: иены 191 
Алим (роман) «гаан еее 193 
Къырымтатар эдебиятында янъы несиль языджыларынынъ 

яратыджылыгъы 

Черкез Алиен во а ое ее вь 
Черкез Алининъ «Афат» шиирий повести .......... ини ини «0. 216 
Афат(шииришповесть) оон ре ана 217 
Уян, Чатырдагъ, Уян (1000) оаа онан вена ое е Йврн реГ аНЫ рО НЕ 224 

Эрвин. Умеров ее 227 
Эрвин Умеровнынъ «Янъгъызлыкъ» икяесинде къулланылгъан 

тасвир ўсўлв оаа А ЕРЫ на авн АЕР 
Янъгъызлыкъ (икяе)..... 
Къара поездлар (икяе)... 

Ибрайм Паши оао неа 
Ибраим Пашининъ «Бабамнен субет» икяесининъ 

гъаевий мундериджеси......... иена нии и нони ии нони нина иное иное нина 244 
Бабамнен субет (икяе) иене совага наанаа ва арава 245 

Айдер Осман... „оен ово еее ковао навба не вове онова 251 


Айдер Османнынъ «Аедин» пьесасында фаджиалы 
авдетнинъ тасвири 
елин (Беса) поини наа ее аан ео о ЕЕЕ НЬ 


Право для безоплатного розміщення підручника в мережі Інтернет має 
Міністерство освіти і науки України Нёр://топ.до\.ца/ та Інститут модернізації змісту освіти Һрѕ://ітго.доу.џа 


АВДЕТ ДЕВРИНИНЪ КЪЫРЫМТАТАР ЭДЕБИЯТЫ 
Ёнелиш девам этмекте 


Шакир Селим о еее 
Шакир Селимнинъ айдын келеджекке эминлик рухунен 

ашлангъан «Къырымнаме» дестаны ......... ини ен наи н 278 
Адлары силинген койлер (шишр)........................ «а 275 
Къырымнаме (дестан) (парча )........................ «а 276 

Юнус Къандым ..... „ее аана аана еен неона оона ноне 279 
Юнус Къандымнынъ тылсымлы шиириети........ нение а 280 
Умют йипи (р) „оге ннен наннан наанаа аньана а ева вав АЯ 282 
Әлеман (00р) анине ерке лене аеннан ааа еве катеа ее а а Ы 284 
Ана тилим (шир) еее анаара ананна дова оаакоан воан ввода ца 285 


КЪЫРЫМТАТАР ИДЖРЕТ ЭДЕБИЯТЫНДАН 
Иджретте догъгъан къыйметли асабалыгъымыз 


ДжынгвызЗ; Дагоджы: „нуар аа 
Джынгъыз Дагъджынынъ «Олар да инсан эди» романында 

Къырымнынътасвири знак Ония 291 
Олар да инсан эди (роман)... еее невинная 294 


Навчальне видання 
Веліулаєва Аліє 
КРИМСЬКОТАТАРСЬКА ЛІТЕРАТУРА 


(рівень стандарту) 


підручник для 11 класу з навчанням кримськотатарською мовою 
закладів загальної середньої освіти 


Рекомендовано Міністерством освіти і науки України 
Видано за державні кошти. Продаж заборонено 
Відповідальний за друк Г. Б. Чегертма 


У підручнику використано матеріали з вільних інтернет-джерел 


Формат 60х90 !/,,. Ум. друк. арк. 19,00. Обл.-вид. арк. 11,00. 
Наклад 300 прим. Зам. № 1411. 


Видавець і виготовлювач видавничий дім «Букрек» 
вул. Радищева, 10 м. Чернівці. 58000 


Свідоцтво про внесення до Державного реєстру 
суб’екта видавничої справи ЧЦ № 1 від 10.07.2000 р. 


Право для безоплатного розміщення підручника в мережі Інтернет має 
Міністерство освіти і науки України Һќр://топ.доу.иа/ та Інститут модернізації змісту освіти ћќрѕ://ітго.доу.џа 


